
PRATARMĖ 


Antika — daugiau kaip tūkstantį metų trukęs Senovės Grai- 
kijos ir Senovės Romos civilizacijos klestėjimo laikotarpis: 
pirmosios graikų filosofinės mokyklos steigėsi VII-—VI a. 
p. m. e, Oo paskutiniosios Romos imperijoje veikė dar 
V—VI m. e. a. Antikinės filosofijos pabaiga maždaug su- 
tampa su platoniškosios Atėnų akademijos uždarymu 529 m. 

Antikinės civilizacijos ir jos filosofijos vystymasis nebu- 
vo tolygus. Būta ir pakilimo, ir nuosmukio periodų. Savo 
apogėjų ji pasiekė Aristotelio laikais. Po Aristolelio paste- 
bimas antikinės filosofijos smukimas, skurdėjimas. Bene pa- 
grindinė to nuopuolio priežastis buvo ta, kad vergoviniu 
darbu besiremianti visuomenė pasiekė aukščiausią savo išsi- 
vystymo stadiją ir nebegalėjo toliau tobulėti, vyraujant ver- 
goviniams santykiams. Antra vertus, teoriniai mokslai ati- 
trūko nuo praktikos. Tuometinė visuomeninė praktika ne- 
pajėgė nei patvirtinti, nei paneigti iškeltų teorinių teiginių. 
Pagaliau pirmaisiais mūsų eros amžiais besiformuojanti krikš- 
čionybė palaidojo antikinę kultūrą. 

Nors pirmieji krikščionybės apologetai atmetė antikos fi- 
losofiją, bet vėliau jie negalėjo apsieiti be jos. Vis dažniau 
ir dažniau buvo remiamasi Plaionu, Aristoteliu, stoikais, neo- 
platonikais, o vėlyvaisiais viduramžiais labiausiai pripažintu 
autoritetu krikščioniškoje filosofijoje tapo Aristotelis. 

Praėjus beveik tūkstančiui metų po antikinės civilizacijos 
žlugimo, Vakarų Europoje kilo humanistinis sąjūdis, kuris iš 
esmės reiškė antikinės kultūros atgimimą. Tai ir buvo vadi- 
nūmojo Renesanso epocha. Retrospektyvinė projekcija į an- 
tiką teikė pagrindinius impulsus naujos civilizacijos Vakarų 
Europoje formavimuisi. Šia prasme antikinė kultūra vadina- 
ma šiuolaikinės Europos civilizacijos lopšiu. 


Antikiniais laikais buvo sukurta daug filosofinės literatū- 
ros, tačiau mūsų laikus pasiekė nedidelė jos dalis. Iš vadi- 
namojo ikisokratinio laikotarpio išliko tik kai kurių mąsty- 
tojų minčių nuotrupos, fragmentai, jų koncepcijų aipasako- 
jimai vėlesniųjų periodų mokslininkų kūriniuose, Daugelio 
žymių antikos filosofų pažiūras galima rekonstruoti tik re- 
miantis išlikusiais jų kūrinių fragmentais bei kitų autorių 
liudijimais. Būta ir tokių mąstytojų (pavyzdžiui, Sokratas), ku- 
rie savo filosofinę koncepciją dėstė tik žodžiu. Apie jų pa- 
žiūras sprendžiama iš antraeilių šaltinių, amžininkų užrašų 
bei vėlyvesniųjų antikos mokslininkų vertinimų, kurie dažnai 
prieštarauja vienas kitam. Tuo tarpu, kaip liudija išlikusios 
antikinės literatūros šaltiniai, ikisokratinio laikotarpio iiloso- 
žinės mokyklos (miletiečiai, elėjiečiai, pitagoriečiai), taip pat 
ir Sokratas, turėjo milžinišką poveikį to meto visuomeninei 
minčiai ir mokslui. Jų iškeltomis idėjomis rėmėsi ir visa vė- 
Iesnė pasaulio filosofinės minties raida. Deja, toji reprezenta- 
cinė antikos filosofinė kūryba išliko labai fragmentiška ir 
daugiausia apie ją žinome iš antrinių šaltinių. Antra vertus, 
išlikę kai kurių autorių (Diogeno iš Laertės, Plutarcho, Seksto 
Empiriko ir kitų) veikalai nepasižymi minties originalumu ir 
negali pakankamai reprezentuoti antikinės graikų filosofijos, 
tačiau jie yra labai vertingas ir patikimas šaltinis, iš kurio se- 
miamės žinių apie tas tilosotines koncepcijas, kurių autorių 
kūrinių neišliko arba išliko tik nuotrupos. 

Visais laikais viso pasaulio mokslininkai išsamiai tyrinėjo 
ir tebetyrinėja antikos filosofinį palikimą. Tyrinėjimų litera- 
tūra dabar šimtus kartų viršija patį palikimą. Į pagrindines 
pasaulio kalbas (anglų, vokiečių, prancūzų, rusų, italų ir kt.) 
išversti beveik visi iki šiol žinomi išlikę antikinės Hilosotijos 
šaltiniai. Vieną kitą jų turime ir lietuvių kalba. Dar buržua- 
ziniais metais prof. M. Račkauskas išvertė penkis Platono vei- 
kalus („Kritoną“, „Sokrato apologiją“, „Eutifroną“, „Fedoną“ 
ir „Puotą“) ir išspausdino juos filosofijos žurnale „Logos“. Vė- 
liau jie buvo išleisti atskirais leidiniais (Žr. bibliogratiją chres- 
tomatijos gale). Be Platono, dar buvo išversta Epikteto kūrybos 
pavyzdžių, kurie išleisti atskira knyga („Epikteto aforizmai“, 
1900). Tarybiniais metais pakartotinai buvo išleisti prof. M. Rač- 

kausko naujai suredaguoti Platono „Dialogai“ (1963). Negau- 
si antikinės filosofijos literatūra lietuvių kalba buvo papildy- 
ta dviem Aristotelio traktatais: „Apie sielą“ (1959) ir „Poeti- 
ka“ (1959). Pirmąjį išvertė prof. V. Sezemanas, antrąjį — 
doc. M. Ročka. Iš romėnų filosofinės minties paminklų turime 
pilną literatūrinį Lukrecijaus filosofinės poemos „Apie daiktų 
prigimtį“ (1964) vertimą, atliktą prof. M. Račkausko. 

Kur kas turtingesnė antikinė grožinė literatūra lietuvių kal- 
ba. Yra išleistos Homero poemos „Iliada“ ir „Odisėja“ (pasta- 
roji jau susilaukė keturių leidimų: 1921, 1937, 1948 ir 1964), 
Ezopo „Pasakėčios“, Aristofano, Eschilo, Euripido, Sofoklio 
draminiai kūriniai, Charitono, Heliodoro, Longo romanai, Lu- 
kiano satyros. Nemaža senovės graikų literatūros pavyzdžių 
pateikta solidžioje „Graikų literatūros chrestomatijoje“, kurio- 
je, be jau minėtų autorių, lietuvių skaitytojui pristatyti poetai 
Alkajas, Sapfo, Anakreontas, istorikai Herodotas, Tukididas, 
Plutarchas; čia taip pat skelbiamas pilnas Hesiodo poemos 
„Darbai ir dienos“ vertimas. Iš romėnų literatūros išleista Ver- 
gilijaus „Eneida“, „Bukolikos“ ir „Georgikos“, Apulėjaus ro- 
manas „Aukso asilas“, Plauto „„Komedijos“, Katulo „Lyrika“. 
Be to, paminėtina dar antikinės poezijos rinktinė „Iš antikinės 
lyrikos“. Atskiromis knygomis išleisti ir antikos istorikų — He- 
rodoto, Plutarcho, Tacito, Saliustijaus, Livijaus — veikalai, 

Čia suminėtos literatūros fone antikinė filosofija lietuvių 
kalba atrodo nepaprastai kukliai. Siekiant užpildyti tokią aki- 
vaizdžią spragą šioje srityje, ir buvo parengtas „Filosotijos is- 
torijos chrestomatijos“ tomas, skirtas senovės graikų ir romėnų 
filosotijai. 

Šio chrestomatijos tomo tikslas — kuo išsamiau atspindėti 
antikinės filosofinės minties raidą. Todėl joje, be autentiškų 
antikos filosofų kūrybos pavyzdžių, pateikiama medžiagos ir 
apie tuos tilosofus, kurių raštų nėra išlikusių. Tokiu atveju jie 
reprezentuojami, remiantis antriniais šaltiniais (amžininkų už- 
rašytais fragmentais, filosofinių idėjų atpasakojimais ir pan.). 
Kadangi šitų liudijančių antrinių šaltinių originalo įvairūs lei- 
dimai nesutampa, atrenkant chrestomatijai tokio pobūdžio me- 
džiagą, vadovautasi analogiškomis chrestomatijomis ir antolo- 
gijomis rusų bei lenkų kalba («AnroA0TU8 MupoBOū bunoco- 

buu», T. I, M., 1969; «MarepuanucTbi gpeBKeū Ipeyuu>, M., 
1955; „Filozofia starožytna“, Warszawa, 1968 ir kt.). 

Visa chrestomatijoje skelbiama medžiaga, atsižvelgiant į 
tradicinę antikinės filosofijos klasifikaciją, suskirstyta į ketu- 
rias dalis. Tokia klasifikacija pagrįsta nuoseklia chronologine 
antikinės filosofijos mokyklų ir krypčių raida. Tačiau chrono- 
loginis principas chrestomatijoje ne visur išlaikytas dėl tos 
priežasties, kad čia graikų tilosofija neatskiriama nuo romėnų 
filosofijos. Kadangi romėnų filosotija iš esmės vystėsi graikų 
tilosofinių mokyklų pagrindu, tad ją išskirti, bent chrestomati- 
jos rengėjų nuomone, netikslinga. Todėl įvairių mokyklų ro- 
mėnų tilosofų kūryba skelbiama viename skyriuje kartu su 
atitinkamos graikų mokyklos iilosofais. Tikimasi, kad tai padės 
skaitytojui susidaryti kompaktišką vaizdą apie vieną ar kitą 
antikinės filosotijos mokyklą bei kryptį. 

Kiekviena dalis savo ruožtu dar skirstoma į skyrius, kurie 
apima vieną ar kelias antikinės tilosofijos mokyklas. Yra sky- 
rių, skirtų net atskiriems filosofams, pavyzdžiui, Sokratui, Pla- 
tonui, Aristoteliui, nes jų filosofija užima ypatingą vietą ne 
tik antikoje, bet ir apskritai pasaulio filosofijos raidoje. Beje, 
dėl šios priežasties Platonas su Aristoteliu išskiriami į atskirą 
dalį, nors savo problematika jų filosofinė kūryba tilptų ant- 
rosios dalies, skirtos graikų humanistinei filosofijai, rėmuose. 
Be to, šių filosoių kūryba ir kiekybės atžvilgiu pristatoma 
chrestomatijoje plačiausiai. Bendrą skyrių sudaro Epikūras ir 
Lukrecijus, kadangi Epikūro teorija Lukrecijaus kūryboje ne 
tik išsamiai išdėstyta, bet ir toliau išvystyta. 

Kiekviename skyriuje yra įvadinis straipsnis, kuriame bend- 
rais bruožais apibūdinama filosofinė mokykla, kryptis arba at- 
skiro mąstytojo koncepcija. Tai iš dalies padės studijuojan- 
tiems filosofiją susidaryti sistemingą antikinės filosofijos raidos 
vaizdą, juo labiau, kad atskirų darbų, skirtų šiam tilosotijos 
laikotarpiui, lietuvių kalba kol kas dar stokojama. 

Antikinės filosofijos chronologiniuose rėmuose visiškai iš- 
sitenka ir patristinė filosofija, kuri šioje chrestomatijoje su- 
darytų penktąją dalį. Tačiau dėl ribotos šio tomo apimties pai- 
ristinės filosofijos atsisakyta. Kita vertus, ji, kaip pereinamojo 
laikotarpio filosofija, savo krikščioniškąja dvasia artimesnė vi- 

duramžių scholastinei filosofijai, negu pagoniškajai antikai, To- 
dėl ir planuojama kaip tik patristine filosofija pradėti sekantį 
chrestomatijos tomą, skirtą viduramžių filosofijai. 

Siekiant praturtinti lietuviškąją antikinės filosofijos litera- 
tūrą, chrestomatijoje nekartojami jau anksčiau lietuvių kalba 
publikuoti kai kurių antikos filosofų veikalai, nors jie ir būtų 
reikšmingi tų filosofų kūryboje. Todėl, pavyzdžiui, Platonas ir 
Aristotelis chrestomatijoje pristatomi su naujų, dar neverstų 
į lietuvių kalbą, veikalų ištraukomis. Išimtis šiuo atveju da- 
roma Lukrecijui, nes iš jo kūrybos yra išlikęs tik vienas vei- 
kalas („Apie daiktų prigimtį'). O neįtraukus į chrestomatiją 
Lukrecijaus dėl to, kad jo veikalas jau yra išverstas į lietuvių 
kalbą, būtų toli gražu nepilnas antikinės filosofijos vaizdas. 
Vadovaujantis šiais sumetimais, pristatant Sokratą, kartojama 
ištrauka iš jau verstos Platono „Sokrato apologijos“, kurioje 
apibūdinamos Sokrato pažiūros, nes jokių autentiškų raštų Sok- 
ratas nėra palikęs. 

Visi chrestomatijos tekste minimi antikos autorių vardai 
rašomi, nurodant kilimo vietą (pavyzdžiui, Heraklitas iš Efeso), 
tačiau vardų rodyklėje kilimo vieta pakeičiama kilmėvardžiu 
su priesaga -ietis (pavyzdžiui, Heraklitas Efesietis) Tokia 
dvejopa antikinių vardų rašyba plačiai vartojama ne tik lietu- 
vių, bet ir pasaulinėje literatūroje. Vartojant tik vardų rašymo 
su kilmėvardžiu variantą, kartais būtų sunku atstatyti teisingą 
vietovės (miesto, salos, srities) antikinį pavadinimą. Kaip tik 
šiuo atžvilgiu ir norėta pagelbėti, pateikiant dvejopą rašybą. 

Kadangi įvairūs antikos tyrinėtojai dažnai nurodo skirtin- 
gus kai kurių filosofų gimimo ir mirimo metus, chrestomatijoje 
buvo apsiribota visų pirma „Didžiosios tarybinės enciklopedi- 
jos“ naujausio leidimo bei tarybinės „Filosofijos enciklopedi- 
jos“ (rusų kalba) pateiktais duomenimis. 

Chrestomatijos pabaigoje pirmą kartą skelbiama lietuviš- 
kosios antikinės filosofijos (šaltinių ir kritinės literatūros) bib- 
liogratija. 

Visi chrestomatijoje publikuojami antikinės filosofijos šal- 
tiniai versti iš originalo kalbų (senovės graikų ir lotynų). Vertė 
Vilniaus Valstybinio V. Kapsuko universiteto Klasikinės filo- 
logijos katedros mokslininkai. 


Chrestomatijos rankraštis, dalyvaujant redakcinės kolegi- 
jos nariams, žymiems respublikos kalbininkams bei „Minties“ 
leidyklos atstovams, buvo aptartas TSRS Filosofų draugijos 
Lietuvos TSR skyriaus Filosotijos istorijos sekcijoje. Rankraš- 
tį recenzavo doc. G. Vaitkūnas. Daug vertingų pasiūlymų pa- 
teikė prof. Z. Zinkevičius, doc. A. Pupkis, VVU Filosofijos is- 
torijos ir ateizmo katedros dėstytojas R. Ozolas. Norminant 
antikinių vardų, vietovardžių, sąvokų lietuviškąją rašybą, tal- 
kino V. Butkus. Vardų rašybą peržiūrėjo akademikas V. Ma- 
žiulis. Komentarus apie chrestomatijoje spausdinamų auto- 
rių palikimą parengė A. Rybelis. Visiems, prisidėjusiems 
prie šio chrestomatijos tomo parengimo, sudarytojas ir redak- 
cinė kolegija nuoširdžiai dėko ja. 


ANKSTYVOJI 
GRAIKŲ 
NATŪRFILOSOFIJA 


Talis 
Anaksimandras 
Anaksimenas 
Pitagoras 
Heraklitas 
Ksenofanas 
Parmenidas 
Zenonas 
Melisas 
Anaksagoras 
Empedoklis 


Demokritas 


Pirmasis skyrius 


PIRMOSIOS GRAIKŲ 
FILOSOFINĖS MOKYKLOS 


Daugiau kaip prieš 5000 metų Artimuosiuose Rytuose atsi- 
rado pirmosios vergovinės valstybės. Jų ideologija buvo pa- 
grįsta religija. Valdantieji sluoksniai kildino save iš dievų. Žy- 
niai kaupė pirmąsias mokslo žinias: jie patardavo, kada ka- 
riauti, kada sėti ir kada statyti. Babilono žyniai domėjosi 
astronomija, Egipto — matematika. 

Artimųjų Rytų upių slėniuose gyvenančios tautos įkūrė 
stiprias centralizuotas valstybes. Savo energiją jos nukreipė 
į kaimynų nukariavimus: viena imperija žlugdė kitą. Karas 
tapo svarbiu verslu. Jis sumenkino žmogaus gyvybės vertę ir 
orientavo į mirtį. Ruošimasis pomirtiniam gyvenimui tapo ne- 
atskiriama tų tautų dvasinio gyvenimo dalimi, 

Faraonai ir didikai statėsi piramides, rūpinosi savo ka- 
pais daugiau, negu žemiškuoju gyvenimu. Būtent tai ir buvo di- 
džiausi jų civilizacijos pasiekimai. Šiandien Artimųjų Rytų 
kapviečių ir šventyklų liekanos mus stebina savo didin- 
gumu. 

Kiek kitokią civilizaciją kūrė Viduržemio jūros pakrančių 
gyventojai, visų pirma finikiečiai, tapdami dažnu kaimynų gro- 
biu. Norėdami išlikti, jie privalėjo balansuoti tarp įvairių 
ti galingų imperijų. Tačiau kultūros išsivystymo atžvilgiu šios 
tautos buvo pranašesnės už savo priešus. Pavyzdžiui, graikų 
kultūra pasklido toli už etnografinių Graikijos sienų. Ja ža- 
vėjosi net užkariautojai, o pavergėjai romėnai patys buvo pa- 
vergti graikų kultūros. 

Pirmosios filosofinės graikų mokyklos atsirado VII—VI a. 
P. m. e. Tada formavosi ir pirmieji graikų valstybės-miestai 
(poliai), kurie skyrėsi savo valdymo formomis. Tuometinė Grai- 
kija buvo ištisa valdymo organų susidarymo laboratorija. Kiek- 

vienas polis kūrė savus valdymo organus. Iš jų vėliau išsi- 
kristalizavo dvi politinės sistemos — aristokratinė (Spartoje) ir 
demokratinė (Atėnuose). Šios graikų sukurtos politinės siste- 
mos skyrėsi nuo Babilono, Egipto, kur viešpatavo didžiulės 
centralizuotos despotijos. 

Dalis graikų emigruodavo už savo šalies ribų: vieni į Ma- 
žąją Aziją bei prie jos esančias salas, kiti apsigyvendavo Juo- 
dosios jūros pakrantėse, treti vykdavo į Pietų Italiją. Ten 
graikai statydavo savo miestus ir organizuodavo jų valdymo 
aparatą. Emigrantų sukurti valstybės-miestai buvo labai ak- 
tyvūs: jie ne tik tarpusavyje prekiaudavo, bet ir ieškodavo 
naujų prekyviečių. Tai skatino laivininkystės bei amatų vys- 
tymąsi. Graikai buvo ne tik puikūs kariai ir žemdirbiai, bet ir 
prekybininkai, jūreiviai, amatininkai. Svetur gyvenančius grai- 
kus jungė bendrumo idėja, palaikoma sportinių varžybų (olim- 
piadų) bei gimstančių bendrų kultūrinių tradicijų. Didelės 
reikšmės turėjo orfikų religija, kurią išpažino visi graikai. Tai 
formavo specifinę graiko mąstyseną. Graikams buvo gerai žŽi- 
nomi ir kaimyninių civilizacijų laimėjimai. 

Graikams nuolat grėsė išoriniai ir vidiniai pavojai. Jie 
patyrė tokius lemtingus posūkius savo istorijoje, kaip kovą 
su persais 500—449 m. p. m. e. (ji konsolidavo graikus), Atėnų 
ir Spartos iškilimą (V a. p. m. e. vidurys), Peloponeso karą 
(431—404 m. p. m. e.), Aleksandro Makedoniečio valstybės su- 
kūrimą (336—323 m. p. m. e.) ir jo vadovaujamų graikų eks- 
pansiją į kaimyninius kraštus. Kaip staigiai susikūrė didžiulė 
imperija, taip greitai ji ir sunyko, o pati Graikija tapo Romos 
imperijos provincija. Niekas kitas iki tol taip nesidomėjo po- 
litikos problemomis, kaip graikai. Graikijoje iškildavo čia vie- 
nas, Čia kitas politinis ir kultūrinis centras. 

Ankstyvoji graikų civilizacija susijusi su Miletu. Šis mies- 
tas VI a. p. m. e. tapo svarbiausiu kultūros ir prekybos centru. 
Miletas patyrė skaudžiausius persų smūgius, o 494 m. p. m. e. 
persai jį sugriovė. „Tuo metu, kai visoje Europoje dar vieš- 
patavo grubūs papročiai, čia jau pradedamas suprasti gyveni- 
mo grožis ir jo kilnūs interesai“!, atsirado poreikis mokslui, 
filosofijai. Pirmosios graikų filosofinės mokyklos kūrėsi už et- 
nografinės Graikijos ribų, būtent Mažojoje Azijoje ir Pietų 
Italijoje gyvenančių graikų emigrantų tarpe. Pirmųjų filoso- 


! B. Bungenb6ang, Hcropua ApeBHeKž (bunocodbuu, CII6., 1893, c. 14. 

finių mokyklų atsiradimas sutampa su graikų kultūros augimu, 
dvasinių poreikių išsivystymu. 

Susiformuoja dvi ankstyvosios Graikijos filosofijos mokyk- 
los — jonėnų ir italikų — kurios sudarė visos vėlesnės antiki- 
nės filosofijos pagrindą. Tai nebuvo filosofinės sistemos tik- 
rąja to žodžio prasme. Jas apibūdinti labiau tiktų terminas 
„ikililosofija"“. Jonėnais paprastai laikomi Jonijos jūros salose 


"įsikūrusių Mažosios Azijos miestų bei Didžiosios Graikijos pir- 


mieji mąstytojai, o italikais — Pietų Italijos ir netoli jos esan- 
čių salų graikų kolonistų mąstytojai. Šios kryptys buvo sa- 
vitos, turėjo savo stilių. Jonėnai daugiau tyrinėjo empirinius 
faktus, pasaulio sandarą, italikai — mąstymo procesą. Pastarie- 
ji dažnai rėmėsi religiniais mitais, todėl jų filosofija pasižymi 
didesniu spekuliatyvumu. 

Graikai svarstė, iš ko viskas susideda, kas yra gamta ir 
koks jos santykis su žmogumi, kas skatina žmogų veikti. Spren- 
džiant šias problemas, formavosi nuo religijos nepriklausoma 
pasaulėžiūra. Jei Babilono, Egipto žyniai savo mokslines žinias 
laikė paslaptyje, tai graikų mąstytojai jautė pareigą perduoti 
išmintį kitiems. Visose Rytų šalyse, pradedant Kinija, Indija 
ir baigiant Egiptu, visos problemos sukosi apie religiją (teigė 
arba neigė bet kokias dogmas)2. Čia ir apčiuopiamas skirtu- 
mas tarp Rytų ir Vakarų ankstyvosios civilizacijos. 

Ryškiausi jonėnų atstovai yra Talis, Anaksimandras, Anak- 
simenas ir Heraklitas iš Efeso. Pirmieji trys žinomi kaip pir- 
mosios antikinės filosofijos mokyklos, įsteigtos Mileto mies- 
te, atstovai. Šios mokyklos pradininku laikomas Talis (apie 
625—547 m. p. m. e.). 

Talis daug keliavo. Lankydamasis kaimyniniuose kraštuose, 
daugiausia Finikijoje, jis studijavo tų kraštų papročius, žmo- 
nių poelgius, mėgino suprasti jų esmę. Talio nuomone, žmo- 
gus privalo savo išvadas grįsti tvirtu žinojimu, o ne vien 
tikėjimu. Žmonių tarpusavio santykiai esą turi būti reguliuo- 
jami taip, kad vienas kitam trokštų gėrio. „Mokyk ir moky- 
kis ko geresnio“, „Kas bloga, paslėpk namie“, „Ne visais ti- 
kėk!“, „Būdamas valdovu, valdyk save patį“, — tokie buvo jo 
veiklos principai. 

Graikai Talį vadino vienu iš septynių savo išminčių. Šio 
titulo jis nusipelnė už tai, kad iš anksto apskaičiavo būsimąjį 


2 Rytų tautų filosofijai manoma skirti atskirą „Filosofijos istorijos chresto- 
mMatijos“ tomą. 

585 m. p. m. e. gegužės 28 d. saulės užtemimą ir tuo nuste- 
bino savo amžininkus. Svarbiausiu savo tikslu Talis laikė gam- 
tos studijavimą. Jį domino gamtos sandara, reiškinių vidiniai 
ir išoriniai ryšiai. Jo nuomone, mokslo (filosofijos) uždavi- 
nys — nustatyti, kas yra pasaulis, kokia buvo (jei ji buvo) jo 
pradžia. Talis padarė prielaidą, kad viskas susideda iš vie- 
ningos medžiagos (vandens), todėl visa, kas egzistuoja, yra 
tiesiogiai tarpusavyje susiję. 

Šias filosofijos problemas gvildeno ir Anaksimandras (apie 
610—546 m. p. m. e.) — pirmojo mums žinomo graikų filosofi- 
nio traktato „Apie gamtą“ .autorius. Jis, kaip ir Talis, taip pat 
ieškojo tos pirminės medžiagos — archė, iš kurios sudaryti visi 
kūnai. Tačiau jo nepatenkino pirminės medžiagos tapatinimas 
su konkretybe (vandeniu). Jis manė, kad ta pirminė medžiaga 
yra apeironas (neapibrėžtumas), kuris suvokiamas pojūčiais. 
Apeironas nėra tolygus konkrečiai medžiagai, jis — tik visų 
medžiagų pradas (pirminė medžiaga). Plutarcho teigimu, Anak- 
simandras tvirtinęs, jog apeirone glūdi kiekvieno atsiradimo 
ir išnykimo priežastis. Jis sako, kad iš jo būtent „išsiskiria ir 
dangūs, ir apskritai visi begaliniai pasauliai. Jis įrodinėjo, kad 
ir išnykimas, ir prieš tai atsiradimas vyko nuo begalinių am- 
žių, viskam nuolat sukantis ratu“?. Apeironas, anot Anaksi- 
mandro, buvo, yra ir bus. Jis — amžinas. Tik laikantis tokio 
principo, esą, galima suvokti gamtoje vykstančius procesus, 
Filosofijos objektą Anaksimandras apibūdino kaip mokslą 
apie gamtą. 

Panašaus požiūrio į gamtą laikėsi ir Anaksimenas (apie 
585—apie 525 m. p. m. e.), tik jis pasaulio pirmine medžiaga lai- 
kė orą, kuriam praretėjus, esą, atsiranda ugnis, o sutirštėjus — 
vėjas, debesys, vanduo, žemė, akmenys. Jis mėgino sistemingai 
paaiškinti gamtą, suvokti gamtos jėgų veikimo principus be 
antgamtinių jėgų įsikišimo. Visi procesai gamtoje, esą, vyks- 
ta natūraliu būdu: „Susispaudus orui, dar susidaro ir debe- 
sys, o dar labiau susispaudus — vanduo. Iš dar labiau sutirš- 
tėjusio oro atsiranda žemė, o iš tirščiausio — akmenys"“+. To- 
kiu principu susidarę visi kūnai. Kūnų kitimas sukelia gamtos 
stichijas. Antai „vėjai atsiranda, kai sutankėjęs oras ima ju- 
dėti. Orui susislėgus ir dar labiau sutankėjus, atsiranda de- 
besys ir vėl virsta vandeniu. Kruša pasipila, kai nuo debesų 


3 Žr. šios knygos p. 32. 
* Ten pat, p. 35. 

krintąs žemyn vanduo sušąla, o sniegas — kai sušąla patys de- 
besys, būdami prisisunkę drėgmės'“. 

Miletiečiai stebėjo tuos reiškinius, kurių buvimą ir mes 
patiriame. Pavyzdžiui, jeigu per lietų pastatysime kubilą, į 
jį prilis. Ilgainiui vanduo išgaruos. Kubilo dugne liks smėlio. 
Anaksimenui tai — įrodymas, kad vanduo susidarė iš oro ir 
virto žeme (smėliu). Šis virtimas savaiminis, be kieno nors 
pagalbos iš šalies. Miletiečiai gamtos reiškinių priežasčių ieš- 
kojo pačioje gamtoje. 

Talis, Anaksimandras ir Anaksimenas savo pažiūras grindė 
analogiškais principais, 0 išvadas darė, remdamiesi gamtos 
stebėjimais. Pasaulis jiems objektyviai egzistuoja, pažinti jį — 
reiškia jį stebėti. Čia aiškiai apčiuopiame pirmuosius materia- 
listinės pasaulėžiūros daigus. 

Tolimesniam šios pasaulėžiūros plėtojimuisi didelę reikšmę 
turėjo ir Heraklito iš Eieso (apie 544/540 m. p. m. e.—?) sam- 
protavimai, Iš jo kūrybos mūsų laikus pasiekė apie 130 frag- 
mentų, skirtų kosmologijai, politikai ir teologijai. Heraklitas 
viso, kas egzistuoja, pradu laikė ugnį, kuri keičia savo egzis- 
tavimo formas. Ugnis, jo nuomone, keičiasi dviem kryptim: 
aukštyn (žemė—vanduo—oras—-ugnis) ir žemyn (ugnis—oras — 
vanduo—žemė). Tokio kitimo dėka ir atsiranda įvairūs kūnai. 

Pasaulis, Heraklito nuomone, nesukurtas nei dievų, nei žmo- 
nių; jis visuomet buvo, yra ir bus amžinai gyva ugnis, kuri 
dėsningai čia suliepsnoja, čia vėl gęsta. Ploniausioji ugnis yra 
grynasis protas, logas. Ši visagalė dieviškoji ugnis, būdama 
grynu protu, skildama ir tarpusavyje kovodama, pagimdo dau- 
gybę daiktų (kelias žemyn). Santarvė ir taika joje veda į 
sustingimą, tačiau šią sustingimo būklę naikina logas, ir viskas 
vėl virsta vieningąja pirmaprade ugnimi (kelias aukštyn). Vie- 
nas atsiranda kito mirties kaina. 

Šiame amžinajame judėjime „aukštyn“ ir „žemyn“ iš vie- 
ningojo prado (ugnies) atsiranda viskas, ir viskas vėl virsta 
tuo, kas vieninga. Tokia visų reiškinių pradžia. Iš nieko niekas 
neatsiranda, egzistuoja tik būtis. Viskas kinta („Į tas pačias 
upes mes įbrendame ir neįbrendame, esame jose ir nesame“, 
„Tuos, kurie braidžioja po tas pačias upes, skalauja vis kiti 
ir kiti vandenys““). Šį kitimą tvarko logas, kurį, anot Herakli- 
to, pažįsta tik nedaugelis. 


5 Ten pat, p. 36. 
“ Ten pat, p. 44. 

Heraklitas tyrinėjo ir pasaulio pažinimo galimybes. „Aš 
labiau vertinu tai, kas matoma, girdima, ko išmokstama“? — 
sakė jis. Tačiau viso pažinimo jis neapribojo jutimo organų 
teikiama informacija. Jos dėka tik kaupiami faktai. „Didelis 
išsimokslinimas neįkrečia proto“?. Tai pasiekiama proto (lo- 
go) dėka, o jutimo organų duomenys yra tik pirminis pažinimo 
šaltinis. 

Visuotiniu logu Heraklitas mėgino paaiškinti ir socialinius 
procesus. Jis nepripažino žmonių lygybės. „Vienas, jei tik jis 
labai geras, man atstoja dešimt tūkstančių“? — sakė jis. Jam — 
geriausias tas, kuris yra išmintingesnis, nes ne visi žmonės 
vienodai sugeba pažinti pasaulį. O sugebėjimas pažinti — esą, 
tobuliausia ugnies forma — pirmoji ugnis, siela. Pagal ją nu- 
statoma žmogaus vieta visuomenėje. Be to, žmogaus vietą kitų 
žmonių tarpe išryškina ir karai. Karas, jo nuomone, yra visų 
daiktų tėvas: vienuose jis atskleidžia dievus, kituose — žmo- 
nes; vienuose — vergus, kituose — laisvuosius. Išmintis turi 
viešpatauti visur ir viską valdyti. Būti išmintingų, teigė He- 
raklitas,— reiškia nusileisti ir paklusti protui (logui). Tik pa- 
klusdamas proto dėsniams, kurie pasireiškia ir valstybės su- 
tvarkyme, ir gamtoje, žmogus įgyja dvasinį aiškumą, kuris 
suteikia jam didžiausią laimę. 

Heraklitas išjuokė tuos, kurie visą savo sąmoningą veiklą 
nukreipė į materialinių vertybių siekimą, „Jeigu laimė slypėtų 
kūniškuose pasismaginimuose, tai ir jaučius galėtume laikyti 
laimingais, kai jie gauna paėsti žirnių“!?,— rašė jis. 

Heraklitas — vienas pirmųjų antikos dialektikų. Jis sufor- 
mulavo dialektikos principą ir taikė jį gamtos ir visuomenės 
pažinimui. Jo sukurta filosofinė koncepcija veikė vėlesnius 
filosofus. Ją įsisavino stoikai, o per šiuos — krikščionybė ir 
visa Vakarų Europos filosofija. Heraklitą labai vertino ir mark- 
sizmo teoretikai. 


Iš italikų Žymiausios yra pitagoriečių ir elėjiečių mokyk- 
los. Pitagoriečių mokyklos įsteigėjas buvo Pitagoras (apie 
570—apie 500 m. p. m. e.). Kadangi visi šios mokyklos atstovai 
dėstė savo pažiūras Pitagoro vardu, šiandien negalime atskir- 
ti paties Pitagoro ir jo mokinių minčių. 

? Ten pat, p. 44. 
š Ten pat, p. 42. 


S Ten pat, p. 44. 
10 Ten pat, p. 43. 

Pitagoras gimė Samo saloje, kuri konkuravo su Miletu. 
Salos valdovu buvo neprincipingas politikas, kuris stengėsi su- 
žlugdyti Miletą. Siekdamas šio tikslo, jis nevengė ir tokių ne- 
garbingų priemonių, kaip sąjungos su visų graikų priešais — 
persais. Būsimasis mąstytojas, susipykęs su salą valdžiusiu 
tironu Polikratu, išvyko iš Samo salos ir įsikūrė Krotone, Pie- 
tų Italijos graikų mieste. Tais laikais ir ten tarpusavyje vai- 
dijosi įvairūs graikų miestai — poliai. 

Krotone Pitagoras įkūrė religinę mistinę pitagoriečių są- 
jungą, kuri greitai užgrobė mieste valdžią. Jis sukūrė politi- 
nės partijos prototipą. Anksčiau politikai veikdavo, remdamie- 
si savo giminėmis ir draugais, dabar į areną iškilo bendra- 
minčių grupuotė, turinti savo struktūrą ir nuostatus. Priimant 
į šią sąjungą, vadovautasi sudėtinga atrankos sistema. Kiekvie- 
nas, norintis būti pitagoriečiu, privalėjo praeiti penkerių metų 
bandomąjį laikotarpį. Per tą laiką reikėjo išmokti, kai reikia, 
tylėti, valdytis ir besąlygiškai paklusti Pitagorui. Kandidatai 
į sąjungos narius ne tik nematydavo paties Pitagoro, bet ir 
nedrįsdavo ištarti jo vardo. Jie tik per tarpininkus gaudavo 
savo patrono nurodymus, kuriuos privalėjo aiškintis simbo- 
liškai — banalybėje įžvelgti gilią prasmę. 

Pitagoras tapo antikinės demokratijos priešu. Pasisavinęs 
visų miesto piliečių nuopelnus, jis pasiskelbė mistine asmeny- 
be, pusdieviu. Jis teigė, kad yra trys rūšys „protingų būtybių: 
pirma — dievas, antra — žmogus ir trečia — panaši į Pitagorą"!! 

Pitagoro filosofinė koncepcija reikalavo naujo požiūrio į 
religiją. Į jos rėmus netilpo orfikų religinis kultas su konkre- 
čiais, pernelyg sužmogintais dievų įvaizdžiais. Pitagoras skel- 
bė nemirtingumo idėją. Jo supratimu, „siela yra nemirtinga, 1i 
ji pereina į kitų gyvų būtybių kūnus. Visa, kas vyksta pa- 
saulyje, po tam tikro laiko vėl pasikartoja, bet nieko nauja 
apskritai neatsiranda, ir visas gyvas būtybes reikia laikyti vie- 
narūšėmis"!2, 

Pitagoriečiai domėjosi matematika. Ji tapo jų loginių ap- 
mąstymų išeities tašku. Remiantis ja, buvo aiškinama pasau- 
lio struktūra ir etikos problemos. Pitagoriečiai, atmesdami mi- 
letiečių idėją apie realųjį (materialųjį) pasaulio pradą, kūrė 
teoriją, pagal kurią viso, kas egzistuoja, pradas yra skaičiai. 


!! Cituota iš 5. Paccea, KeTopux 3anannod (bunocobKHų, M., 1959, c. 51. 


12 Cituota iš C. A. Aypbe, Ouepku no HCTOpuWx aHTHYHOK Haykų, M., 
1947, c. 31. 

Nagrinėdami skaičių savybes, jie pastebėjo kai kuriuos dia- 
lektikos elementus: prie kiekvieno skaičiaus pridėjus ar at- 
ėmus vienetą, pakeičiama ankstesniųjų skaitmenų struktūra: 
porinis skaičius paverčiamas neporiniu, dalomas — nedalomu. 
Skaičius pitagoriečiai atskyrė nuo konkrečių daiktų ir pavertė 
juos savarankiškomis būtybėmis, absoliutino ir dievino juos. 
Pavyzdžiui, vienetas (šventoji monada) — tai dievų motina, vi- 
suotinis pradas ir visų gamtos reiškinių esmė; dvejetas — prie- 
šybių neigimo principas gamtoje. Gamta organizuoja kūnus 
(trejetus); ketvertas — keturių žemės elementų simbolis ir pan. 

Visi skaičiai, anot pitagoriečių, sudaro vieningą harmoni- 
ją, kurią jie laikė universalia. Šiuo harmonijos principu pita- 
goriečiai aiškino ir visuomenės gyvenimą. Harmonijos esmė 
yra pusiausvyra. Priešingos pusės yra lygios — toks yra gamtos 
dėsnis. Juo remdamiesi, pitagoriečiai aristokratus priešpastatė 
masėms. Todėl demokratiją jie laikė tvarkos (harmonijos) ar- 
dytoja ir tvirtino, kad ji yra laikina ir ją būtina panaikinti. 
Pitagoriečiai mėgino įrodyti, kad asmeninė valdžia yra tobula 
ir todėl jos negalima kritikuoti. 

Pasaulyje, anot pitagoriečių, egzistuoja trys žmonių kate- 
gorijos, kurias jie alegoriškai lygino su žmonėmis, ateinančiais 
į olimpines žaidynes. Pirmieji olimpinėmis žaidynėmis naudo- 
jasi kaip vieta, kur galima ką nors nusipirkti ar parduoti, 
Antrieji jose rungiasi. Tretieji ateina tiesiog pasižiūrėti. Pasta- 
rieji yra bešališki. Abiejų pirmųjų kategorijų žmonės yra su- 
interesuoti, o mokslui gali pasišvęsti tik nesuinteresuotieji, 
todėl jie yra patys geriausi. Tai irgi buvo vienas iš argumentų 
žmonių socialinei nelygybei ir autoritarinio valdymo būtinybei 
pagrįsti. 

Pitagoriečiai, apžvelgę galimus žmonių santykius su mate- 
rialinėmis vertybėmis, teigė, kad žmogaus gyvenimas yra lai- 
kinas, todėl ir visos materialinės vertybės yra laikinos. Šie 
pitagoriečių samprotavimai padėjo ne tik susiformuoti idealis- 
tinei filosofijai, bet ir atsirasti naujoms religinėms koncep- 
cijoms. 


Kiek kitokio pobūdžio buvo elėjiečių mokykla (mokyklos 
pavadinimas kilęs nuo Elėjos miesto, buvusio Pietų Italijoje). 
Jos steigėju laikomas Ksenofanas (VI-—V a. p. m. e.), V. Tatar- 
kevičiaus spėjimu, buvęs Anaksimandro mokinys!. Tad, prieš 


T Žr. W. Tatarkiewicz, Historia filozofii, t. 1, Warszawa, 1968, s. 39. 

įkurdamas savo mokyklą Pietų Italijoje, jis buvo gerai susi- 
pažinęs su miletiečių filosofija. Ksenofanas, kaip ir miletiečiai, 
siekė suvokti pasaulio egzistavimo esmę. Jo nuomone, pasau- 
lis neatsiranda ir nežūsta; jis tiesiog yra. 

Ksenofanas iškėlė vieningos pasaulinės visybės egzistavimo 
idėją, kuri neatitiko senovės graikų tarpe paplitusios dievų 
sampratos. Jis bene pirmasis kritiškai pažvelgė į savo epochos 
dievus ir galvojo, kad jie — žmogaus mąstymo padarinys (žmo- 
gus kuria dievo įvaizdį pagal save). Bet jei turėtų rankas ir 
jaučiai, arkliai arba liūtai, 

Arba mokėtų tapyti ir kūrinius kurti, kaip žmonės, 
Jautiškos išvaizdos jaučiai, arkliai gi arkliškos imtų 


Savo tapyti dievus ir kūnus priskirtų jiems tokius, 
Kokius, tikriausiai, ir patys dabar kiekvienas jų turi, — 


pažymi Ksenofanas. Šią mintį jis iliustruoja ir tokiais sampro- 
tavimais: 


Savo dievus etiopai vaizduoja juodais, bukanosiais. 
Trakai gi sako, kad jie šviesiaakiai ir rudaplaukiai. 


O mirtingieji galvoja, kad gimdo dievai vienas kitą, 
Turi taip pat drabužius jie, balsą ir kūną, kaip žmonės *4, 


Ksenofanas kritikavo pliuralistinę dievo sampratą. Antiki- 
nio pasaulio dievų įvairovė privedė jį prie išvados, kad esa- 
mų dievų įvaizdžius sukūrė žmogus. Tačiau ir Ksenofanas ne- 
neigė paties dievo buvimo fakto. Jis tik galvojo, kad tuo 
metu paplitęs dievo vaizdavimas neatitinka tikrosios dievo esy- 
bės. Jis stengėsi paaiškinti, kas yra dievas ir koks jo vaidmuo 
žmogaus gyvenime. Ksenofano nuomone, dievas yra vieningas 
ir jis nėra tapatus kokiam nors žinomam objektui. „Dievo bū- 
tis esanti rutulio formos, nieko panašaus su žmogumi netu- 
rinti. Ji viską mato ir viską girdi, žinoma, nekvėpuoja. Visa 
tai yra protas, mąstymas ir amžinybė“!“— teigė Ksenofanas. 

Visybės problema tapo svarbiausia problema elėjiečių fi- 
losofijoje. Kitas žymus elėjiečių atstovas Parmenidas (apie 
540—? m. p. m. e.), analizuodamas šią problemą, kritikavo 
Heraklitą ir tvirtino, jog visybė nekintanti. Jo nuomone, žo- 
džiai ir veiksmai yra tapatūs. 

Parmenidas siekė įrodyti, kad jutiminiai organų duomenys 
mus klaidina, todėl pojūčiai negali padėti pažinimui. Pasaulis 


4 Žr. šios knygos p. 50. 
!5 Ten pat, p. 47—48. 


pažįstamas tik teorinio mąstymo (proto, logo) dėka. Parme- 
nidas laikomas racionalizmo pradininku antikinėje filosofijoje. 
Vėliau racionalizmo tradicijas tęsė kiti elėjiečiai. 

Parmenidas pirmasis iš mums žinomų mąstytojų mėgino su- 
klasifikuoti filosofines pažiūras. Vadinasi, jis įžvelgė filosofinių 
sistemų formavimąsi. Jo nuomone, filosofijoje egzistuoja trys 
srovės: 1) tie, kurie teigia, kad yra būtis, nebūties nėra. Šiai 
srovei jis priskyrė save ir kitus elėjiečius, kurių pažiūras laike 
vienintelėmis teisingomis; 2) tie, kurie teigia, kad yra būtis, 
yra ir nebūtis (pitagoriečiai); 3) tie, kurie teigia, kad būtis ir 
nebūtis vienas ir tas pats ir kad būtis ir nebūtis nėra vienas 
ir tas pats (pavyzdžiui, Heraklitas). 

Elėjiečių mokyklai atstovavo ir Zenonas iš Elėjos (apie 
490—430 m. p. m. e) bei Melisas (apie 410—apie 360 m. 
p. m. e.). Zenonas — pirmasis graikų filosofas, pradėjęs rašyti 
proza ir panaudojęs savo veikaluose netiesioginių įrodymų 
metodą. Jis pagarsėjo savo paradoksų analize. Filosofijos Ze- 
nonas mokėsi iš Parmenido!“ ir visą gyvenimą ištikimai gynė 
ir puoselėjo jo sukurtą sistemą. 

Zenonas teigė, kad būtis yra nekintanti visybė, todėl jos 
negalima laikyti sudėtinių dalių suma. Savo filosofinius ap- 
mąstymus jis grindė postulatu: nė vienas teisingas teiginys 
negali būti prieštaringas. Juo remdamasis, jis ir įrodinėjo, 
kad judėjimas nesuderinamas su vieninga būtimi. Tuo jis sie- 
kė paneigti Heraklito dialektiką. 

Svarbiausiu savo filosofijos nuopelnu Zenonas laikė tai, 
kad jis, esą, įrodęs, jog jutimo organų duomenys nėra joks 
argumentas pažinime. Šią prielaidą jis nagrinėja antinomijoje 
„Kviečio grūdas“. Zenonas klausia: jeigu mestume grūdą ar- 
ba, vaizdumo dėlei, jo dešimttūkstantinę dalį, ar girdėtume 
triukšmą? ir atsako: žinoma, ne. O jeigu išpilsime medimną!? 
grūdų, ar girdėsime triukšmą? Atsakymas čia teigiamas. Bet 
pagal logikos dėsnius triukšmas turėjo būti girdimas abiem 
atvejais. Išeitų, kad jutimo organų (šiuo atveju — klausos) pa- 
rodymai nebuvo tikri, tik nežinome, kada (ar pirmuoju atveju 
buvo triukšmas, o mes jo negirdėjome, arba antruoju atveju 
jo nebuvo, o mes įsivaizdavome, kad jis yra). Tai, Zenono 
nuomone, įrodo, kad pojūčiai negali būti įrodymų šaltiniu. 

16 Žr. B. A. Komapoza, K TeKCTOAOrHUECKOMY aHaAM3Y aHTHYHOK (pHAO- 


coguu, A., 1974, c. 65. 
17 Senovės graikų mato vienetas, lygus 52,5 litro. 

Zenonas iškėlė dar keturias aporijas (,„Dichotomija“, ,„Achi- 
las“, „Strėlė“ ir „Stadionas“), įrodančias, kad judėjimo nėra 
(esą, judėjimas — tik mūsų mąstymo padarinys). 

Aporijoje „„Achilas“ Zenonas įrodinėja, kad, jeigu būties 
požymis — begalinis tęstinumas laike, tai baigtinis nuotolis ne- 
gali būti įveiktas, ir judėjimas niekuomet nesibaigs. Zenonas 
samprotauja šitaip: Achilas turi nubėgti tą nuotolį, kuris jį 
skiria nuo vėžlio. Įveikdamas šį nuotolį, Achilas neišvengia- 
mai nužengs naują kelio tarpą, ir tarp jų atsiras naujas nuoto- 
lis, nors ir mažesnis. Achilas vėl privalės jį įveikti. Bet 
vėžlys ir vėl pajudės į priekį, tarp jų atsiras naujas nuoto- 
lis, nors ir dar labiau sumažėjęs. Toks veiksmas kartosis be- 
galybę kartų. Išvada: pats greičiausias objektas, vydamasis 
patį lėčiausiąjį, esamo nuotolio tarp jų įveikimui panaudoja 
laiką, nors ir be galo mažėjantį, tačiau niekuomet neišnyks- 
tantį. Taigi Zenonas galvojo įrodęs, kad judėjimas — mūsų 
jutimo organų riboto sugebėjimo padarinys. Ar gali dingti lai- 
ko tęsiamumas? Jeigu negali, tai Achilas amžinai vysis vėžlį. 
O jeigu gali, Achilas taip pat nepavys vėžlio, nes, dingus 
laikui, ir Achilas, ir vėžlys nustos judėję. Iš šios aporijos iš- 
plaukia tokia išvada: judėjimo supratimas nesuderinamas su 
būties amžinumu. Panašios išvados ir kitose Zenono apo- 
rijose. 

Zenono aporijos ne kartą privertė susimąstyti vėlesniųjų 
laikų filosofus. Jis objektyviai pastebėjo laiko ir erdvės dia- 
lektiškumą, nors pats to ir nesiekė įrodyti. 

Parmenido mokymą apie vieningą būtį gynė ir Melisas, 
kuris pats nebuvo kilęs iš Elėjos. Jo tėvynė — Samo sala. Jis 
buvo žinomas valstybės veikėjas ir laivyno vadas, vadovavęs 
mūšiui su atėniečiais. Jis kritikavo Empedoklį, diskutavo su 
Heraklitu. Šiose diskusijose jis laikėsi principo — pojūčiai nė- 
ra pažinimo šaltinis. Jis abejojo patikimumu turimų žinių, jų 
tarpe ir gautų abstrakčiu mąstymu. „Mes būties negalime nei 
matyti, nei pažinti“!*— sakė jis. Elėjiečiams būdingas skep- 
ticizmas pasireiškė, analizuojant ir dievų pažinimą. Pavyz- 
džiui, Diogenas iš Laertės rašo, kad Melisas „ir apie die- 
vus kalbėjo, jog nereikia įrodinėti jų buvimo, nes jų pažinti 
negalima"!9, 

Elėjiečių pažinimo koncepciją tęsė sofistai. 

18 Žr. šios knygos p. 58. 

19 Ten pat, p. 56. 

Analizuodami pirmąsias antikinės Graikijos filosofines mo- 
kyklas, pastebime ryšį tarp jų: polemizuodamos viena su ki- 
ta, jos turėjo bendrą kamieną — miletiečių natūrfilosofiją. Vė- 
liau antikinė graikų filosofija diferencijavosi: joje išsikristali- 
zavo dvi pagrindinės filosofijos kryptys — materializmas ir 
idealizmas. 

Bronius Genzelis 


TALIS 
(apie 625-547 m. p. m. e.) 


Talis — pirmasis istoriškai tikras senovės graikų filosofi- 
jos atstovas. Iš jam priskiriamų veikalų nė vieno nėra išli- 
kusio, išskyrus 20 posakių. Apie Talio tilosofines pažiūras dau- 
giausia sužinome iš antikos autorių liudijimų, kurių dalį skel- 
biame šioje chrestomatijoje. 


ĮLIUDIJIMAI) 


Diogenas iš Laertės, „Apie tilosoių gyvenimą ir pažiūras“, I, 
22—24!. Herodotas, Duridas ir Demokritas sako, kad Talis, Ek- 
samijo ir Kleobulinės sūnus, kilęs iš telidų, o jie yra finikie- 


' Kadangi visi Diogeno liudijimai yra paimti tik iš šios knygos, tad to- 
liau bus apsiribojama tik šio autoriaus nurodymu. Romėniški skaitmenys 

čiai, kilmingiausi Kadmo ir Agenoro palikuonys. Platonas tei- 
gia, kad jis buvo vienas iš septynių išminčių ir pirmąkart 
buvo juo pavadintas, esant Atėnuose archontu Damasijui, o 
Demetrijas iš Falero savo „„Archontų sąraše“ rašo, kad nuo 
jo ir kilo pavadinimas septyni išminčiai. Piliečio teises Talis 
įsigijo Milete, atvykęs tenai su ištremtu iš Finikijos Neilėju. 
Daug kas mano, kad jis buvo tikras miletietis, be to, šlovin- 
gos giminės. 

Be valstybinių reikalų, Talis užsiėmė gamtos stebėjimu. 
Anot kai kurių, jis nepalikęs jokių raštų, o jam priskiriamas 
veikalas „Jūrininkų mokslas apie dangaus šviesulius“ esąs 
Foko iš Samo. Kalimachas, sužinojęs, kad Talis — Mažosios 
Lokės atradėjas, šitaip ,Jambuose“ rašė: 


Ir išmatavo jis Vežimo žvaigždeles, 
Kuriom naudojosi jūreiviai finikiečiai. 

Vieni galvoja, kad jis parašė tik du kūrinius —, „Apie sau- 
lės sukimąsi“ ir „Apie saulėgrąžą“, o visa kita laikęs nesu- 
vokiamu dalyku. Kiti, jų tarpe ir Eudemas pasakojime „Apie 
astronomus“, mano, kad jis pirmasis susidomėjo astronomija 
ir išpranašavo saulės užtemimus bei sukimąsi. Dėl to juo ža- 
visi ir Ksencianas su Herodotu. Apie tai liudija ir Heraklitas 
bei Demokritas. 

Dar kiti, taip pat ir poetas Choirilas, tvirtina, kad jis pir- 
masis pasakė, jog sielos esančios nemirtingos. Anot kai kurių, 
jis pirmasis suradęs saulės sukimosi kelią nuo išeities taško 
iki grįžimo ir pirmasis nustatęs jos, taip pat ir mėnulio dydį, 
o jis lygus saulės ir mėnulio rato septyni šimtai dvidešim- 
tajai daliai. Sako, jis pirmasis paskutinę mėnesio dieną pa- 
vadinęs trisdešimtuke. Kai kas tvirtina, kad jis pirmasis kal- 
bėjo apie gamtą. 

Aristotelis ir Hipijas teigia, kad Talis, remdamasis magne- 
tiniu akmeniu ir gintaru, tvirtinęs, jog ir negyvieji daiktai 
turį sielą. Pamfilė sako, kad, pasimokęs iš egiptiečių geometri- 
jos, jis pirmasis į apskritimą įrašęs stačiakampį, trikampį ir 
jautį, o po to paaukojęs. Kiti, jų tarpe ir išmoningasis Apolo- 
doras, mano, kad tai padaręs Pitagoras. Apolodoras daugiau- 
sia atpasakoja tai, ką sako Kalimachas „Jambuose“. 


(kitur raidės) reiškia veikalo knygą arba dalį, o arabiški (jeigu vienas) — 
tai tos knygos ar dalies teksto eilutės pradžią, jei keletas arabiškų skaičių — 
tai pirmuoju žymimas puslapis, antruoju — eilutė. 

Atrodo, kad jis ir politikoje kuo puikiausiai susigaudė, Juk 
kai Kresas buvo pasiūlęs miletiečiams sudaryti karinę sąjun- 
gą, jis pasipriešino, ir tai išgelbėjo miestą, nes nugalėjo 
Kiras. 

Heraklidas pasakoja, kad asmeniniame gyvenime Talis bu- 
vo vienišas ir atsiskyręs. Vieni tvirtina, kad jis buvęs vedęs 
ir turėjęs sūnų Kibistą, kiti — kad pasilikęs nevedęs, o įsū- 
nijęs sesers vaiką. Sykį paklaustas, dėl ko negimdąs vaikų, 
atsakė: „Iš meilės vaikams!“ Ir sako, kad, motinai verčiant 
jį vesti, taręs: „Dar ne laikas!“ Po to, kai jau senstelėjo, jai 
neatstojant, pasakęs: „Jau nebe laikas!" 

Hieronimas iš Rodo rašo antrajame (prisiminime.— Ver! ) 
„Įvairių prisiminimų“, jog, norėdamas parodyti, kaip ra 
lengva praturtėti, numatydamas būsiant gerą alyvų derlių, iš- 
nuomojęs alyvų slėgtuvus ir surinkęs milžiniškus pinigus. 

Visa ko pradžia Talis laikęs vandenį, o pasaulį manęs 
esant sudvasintą ir pilną demonų. Sako, kad jis nustatęs metų 
laikus ir padalinęs metus į tris šimtus šešiasdešimt pen- 
kias dienas. 

Niekas jam nevadovavo, išskyrus tai, kad, nuvykęs į Egip- 
tą, bendravo su žyniais. Hieronimas teigia, kad jis išmatavo 
piramides iš šešėlio, pastebėjęs, kada tas šešėlis mums atrodo 
to paties dydžio. 

Sako, kad jis, vedamas senės, išėjęs iš namų patyrinėti 
žvaigždžių ir įkritęs į duobę. O senė jam, gailiai dejuojan- 
čiam, tarė: „Tu, Tali, negalėdamas pamatyti to, kas yra po 
tavo kojom, dar galvoji pažinti tai, kas yra danguje!“ 

Šitas išminčius mirė, bežiūrėdamas gimnastų varžybų, bū- 
damas jau senas, be to, nusilpęs nuo karščio bei troškulio, 
Ant jo paminklo užrašyta: 


Antkapis šis nežymus, bet šlovė jo siekia net dangų. 
Štai kur didžios išminties, štai kur ir Talio ieškok! 


Pirmajame „Dvieilių“, arba „Įvairių eilių“, skyriuje išliko 
tokia jam skirta epigrama: 
Saulėtas Dzeuse, varžybas kadaise bežiūrintį Talį, 
Mūsų išminčių, tu iš stadiono čiupai. 
Oi kaip gerai padarei, kad nusivedei jį, jau senuką, 
Nes nuo žemės žvaigždžių jis negalėjo stebėt! 
Aristotelis, „Metafizika“, A, 3, 983b, 6—35. Daugelis tų, ku- 
rie pirmieji pradėjo filosofuoti, manė, kad vienintelė visa ko 

pradžia slypinti materijoje: juk iš jos kilo visa esamybė, iš jos 
iš pradžių gimstama ir į ją galiausiai nueinama benykstant; 
esmė pasilieka, tik būsena keičiasi. Pagal juos — pirmasis toks 
esamybės pradas dėl to ir yra medžiaga; manoma, kad niekas ne- 
gimsta ir nežūsta, nes visą laiką išlieka ta pati medžiaga <...> 
Juk turi būti kažkokia medžiaga, viena, o gal ir daugiau, iš 
kurios atsiranda kitkas, jai išliekant. 

Žinoma, ne visi sutaria dėl šitokio pirmojo prado didumo 
ir pavidalo. Štai Talis, tokios filosofijos pradininkas, tvirtina, 
kad pradžia — vanduo. Dėl to jis ir skelbė, kad net žemė 
esanti ant vandens. Gal būt, jis priėjo tokią išvadą dėl to, 
kad matė, jog visų maistas yra drėgnas, o ir pats karštis kyla 
iš vandens ir ant vandens laikosi. O tai, iš ko kas atsiranda, ir 
yra visa ko pradžia. Iš tikrųjų jis padarė tokią išvadą dėl to, 
kad visų daiktų sėklos turi drėgną prigimtį, taigi vanduo yra 
drėgnų daiktų atsiradimo pradžia. Yra ir tokių, kurie mano, 
kad šitaip samprotavo apie prigimtį ir gilios senovės žmonės, 
gyvenę daug anksčiau už dabartinę kartą ir pirmieji ėmę 
samprotauti ir apie dievų prigimtį. Juk jie Okeaną ir Tetiją 
padarė pirmaisiais tėvais, o priesaiką — dievų vandeniu, jų 
pačių vadinamą Stiksu. Juk tai, kas seniausia, yra labiausiai 
gerbiama, o labiausiai gerbiama yra priesaika. 

Simplikijus, „Fizika“, 23, 21. Tuos, kurie sako, kad pradžia 
yra viena ir judanti, Aristotelis, tarp kitko, vadina fizikais, o 
kai kurie, pavyzdžiui, Talis iš Mileto, Eksamijo sūnus, ir Hi- 
ponas, kurs, rodos, buvo bedievis, tvirtina, kad pradžia api- 
brėžta. Jie sakė, kad pradžia —tai vanduo, ir priėjo tokią 
nuomonę, pojūčiais stebėdami reiškinius. Juk ir karštis laiko- 
si dėl drėgmės, o tai, kas išdžiūsta, miršta, ir visos sėklos yra 
drėgnos, o bet koks maistas yra sultingas. Tad iš ko kiek- 
vienas yra kilęs, tuo ir maitintis turi. Vanduo yra drėgnos 
materijos pradžia ir apima viską. Štai dėl ko visa ko pradžia 
Talis palaikė vandenį ir skelbė, kad žemė guli ant vandens. 
O pripažįstantys vieną kažkokią stichiją laikė ją neriboto di- 
dumo, kaip ir Talis vandenį. 

Aetijas, „Apie filosofų pažiūras“, I, 17, 1. Talis ir jo pa- 
sekėjai mano, kad elementų susimaišymai, jiems besikeičiant, 
sudarą junginius. 

Ten pat, II, 1, 2. Talis ir jo pasekėjai tvirtina, kad pasaulis 
yra vieningas. 

Ten pat, II, 12, 1. Talis ir Pitagoras su savo pasekėjais visą 
dangaus rutulį dalina į penkis ratus, kuriuos vadina zono- 
mis. Iš jų vieną pavadina šiauriniu, jis visada matomas, kitą — 
vasariniu posūkio ratu, trečią — vidudienio ratu, ketvirtą — 
žieminiu posūkio ratu, penktą — antarktiniu, jis nematomas. 
Manoma, kad ratas, einąs skersai trijų vidurinių, vadinamas 
zodiaku, liečia tris vidurinius ratus, o juos visus tiesia linija 
nuo šiaurės į priešingą pusę kerta dienovidis. 

Aristotelis, „Apie dangų“, B, 13, 294a, 28. Kai kas mano, 
kad žemė guli ant vandens. Mes turime tokį labai senovišką 
mokymą, kurį, sako, skelbęs Talis iš Mileto, kad žemė, suge- 
bėdama plaukti, plūduriuojanti kaip medis ar kitas panašus 
daiktas (juk iš jų ore nė vienas negalįs išsilaikyti, o tik ant 
vandens), dėl to visiškai ne tas pat būtų kalbėti apie žemę ir 
apie vandenį, nešiojantį žemę. 

Simplikijus, „Apie dangų“, 522, 14. Jis nurodo nuomonę 
Talio iš Mileto, teigiančio, kad žemė plūduriuoja ant vandens, 
tarsi medis ar koks kitas daiktas, sugebąs išsilaikyti vande- 
nyje. Aristotelis pasisako prieš šitą nuomonę, galimas daiktas, 
vis labiau įsigalinčią dėl to, kad ir egiptiečių mituose šitaip 
pasakojama, o Talis, gal būt, perėmė šitą mokymą iš ten. 

Seneka, „Gamtos klausimai“, III, 14. Talio nuomonė yra 
nesąmonė. Juk jis sako, kad žemės rutulys laikosi ant vandens 
ir yra jo nešiojamas tarsi laivas, o dėl vandens judėjimo ban- 
guojąs tada, kai iš tikrųjų sakoma drebąs. Taigi nenuostabu, 
kad gausu drėgmės upėms išsilieti, juk visas pasaulis skęsta 
drėgmėje. 

Aetijas, „Apie tilosofų pažiūras“, III, 11, 1. Talio pasekėjai 
teigia, kad žemė yra vidury. 

Herodotas, „Graikų pažiūra į Nilo slenksčius“, II, 20. Talis 
mano, kad kasmetiniai (vasariniai) vėjai, pučią nuo Egipto, pa- 
kelia Nilo vandens masę dėl to, kad priešais esančios jūros 
patvinimas atmuša jo nutekantį vandenį. 

Aetijas, „Apie filosofų pažiūras“, II, 13, 1. Talis mano, kad 
dangaus kūnai yra žemiškos prigimties, tik apsupti ugnies. Jis 
mano, kad ir saulė yra žemiškos prigimties. Talis pirmasis 
pasakė, kad saulė užtemsta, kai mėnuo, būdamas taip pat že- 
miškos prigimties, praeina pro ją statmenai. Visa tai yra ma- 
toma kaip atspindys, mėnuliui atsidūrus po saulės disku, 

Aristotelis, „Apie sielą“, A, 5, 411a, 7. Kai kas tvirtina, kad 
siela yra susimaišiusi su visa kuo, dėl to, gal būt, ir Talis manė, 
kad visur pilna dievų. 

Ten pat, A, 2, 405a, 19. Atrodo, ir Talis užsimena, jog siela 
yra kažkas judraus, vadinasi, sako jis, magnetas turi sielą, nes 
jis judina geležį. 


[TALIUI PRISKIRIAMI POSAKIAI]? 


1. Laiduok, o nelaimė čia-pat! 
2. Atmink draugus čia pat esančius ir nesančius. 
3. Savo išvaizdos negražink, bet būk gražus savo papročiais. 
4. Nesistenk nešvariai praturtėti! 
5. Tegu šmeižtai tavęs nesukiršina prieš tuos, kuriems pri- 
6. Nesibijok pataikauti savo gimdytojams! 
7. Neperimk iš tėvo ydos! 
8. Ką padarei savo tėvams, to ir pats senatvėje lauk iš savo 
vaikų. 
9. Sunku yra pažinti patį save. 
10. Maloniausia yra pasiekti tai, ko trokšti. 
11. Tinginystė yra nepakenčiama. 
12. Nesaikingumas kenkia. 
13. Neišsiauklėjimas yra nepakenčiamas. 
14. Mokyk ir mokykis ko geresnio. 
15. Būk apsukrus, bet nesistenk praturtėti. 
16. Kas bloga, paslėpk namie. 
17. Ne tiek apgailestauk, kiek pavydėk! 
18. Prisilaikyk saiko! 
19. Ne visais tikėk! 
20. Būdamas valdovu, valdyk save patį. 
Versta iš H. Diels, Die Fragmente der Vorsokra- 


tiker, Bd. I, Berlin, 1934, S. 67—81, 64. Vertė 
R. Mironas. 


2 Antraštės laužtiniuose skliaustuose — chrestomatijos rengėjų. 


ANAKSIMANDRAS 
(apie 610-546 m. p. m. e.) 


Yra žinoma, kad Anaksimandras proza parašė filosofinį vei- 
kalą „Apie gamtą“, tačiau mūsų laikus pasiekė tik 2—3 anti- 
kos autorių pateikti jo fragmentai bei keletas liudijimų apie 
šio tilosofo pažiūras. 


[LIUDIJIMAIĮ 


Diogenas iš Laertės, II, 1—2. Anaksimandras, Praksiado sū- 
nus, iš Mileto. Jis teigė, kad pradžia ir pirmapradis elementas 
yra neapibrėžtas, ir nelaikė juo nei oro, nei vandens, nei ko 
nors kito. Nors atskiros dalys ir keičiasi, bet visuma išlieka 
nekintama. Rutulio formos žemė gulinti vidury ir užimanti 
centrinę padėtį. Mėnulis savo šviesos neturįs ir apšviečiamas 
saulės, o saulė ne mažesnė už žemę ir gryniausia ugnis. Fa- 
vorinas „Įvairiose istorijose“ rašo, kad Anaksimandras pir- 
masis išrado saulės laikrodžiui strėlę, rodančią saulės pasisu- 
kimą ir saulėgrąžą, ir uždėjo ją ant Spartoje esančio saulės 
laikrodžio, be to, pagamino horoskopą. Jis pirmasis nubraižė 
žemės ir jūros apmatus ir pagamino gaublį. Jis buvo surašęs 
pagrindinį savo nuomonių išdėstymą, kurį kažkur buvo radęs 
ir Apolodoras iš Atėnų, mat, savo „Kronikose“ jis sako, kad 
antraisiais penkiasdešimt aštuntosios olimpiados metais Anak- 
simandras turėjęs šešiasdešimt ketverius metus, o netrukus 
po to miręs. Jo žydėjimo metai teveik sutapo su Samo tirono 
Polikrato laikais. 

Simplikijus, „Fizika“, 24, 13. Iš tų, kurie kalbėjo apie vie- 
ną, judantį ir neapibrėžtą, buvo Praksiado sūnus Anaksimand- 
ras iš Mileto — Talio pasekėjas ir mokinys. Visos esamybės 
pradžią ir pirmapradį elementą jis vadino beribiu. Jis pirmasis 
įvedė pavadinimą pradžia ir sakė, kad toji pradžia nėra nei 
vanduo, nei kita kas iš vadinamųjų elementų, bet turinti 
kažkokią kitą neapibrėžtą medžiagą, iš kurios kyla ir visi dan- 
gūs, ir visi pasauliai juose. „O iš ko esamybė atsiranda, į ten 
iš būtinybės žūdama ji ir sugrįžta." Poetiškiau jis šit kaip apie 

tai pasakė: „Jie vieni iš kitų tam tikru laiku gauna bausmę 
ir atpildą už savo nusižengimus“. Aišku, kad jis, matydamas, 
kaip keturi elementai virsta vieni kitais, nemanė, kad tai 
daro vienas iš jų, bet kažkas kitas šalia jų. O tas kitas atsi- 
randa ne kintant elementui, bet dėl amžino judėjimo, prie- 
šingumams vienas kitą neigiant. Dėl to Aristotelis Anaksi- 
mandrą sugretino su Anaksagoro pasekėjais. Priešingumai yra 
tokie: karštis ir šaltis, sausumas ir drėgmė ir kt. 

Aristotelis, „Fizika“, A, 4, 187a, 20. Vieni, pavyzdžiui Anak- 
simandras, teigia, kad iš vieno prado išsiskiria jame esančios 
priešybės, o visi kiti, pavyzdžiui, Empedoklis ir Anaksagoras, 
sako, kad jų gali būti ne tik vienas, bet ir daug: juk susimai- 
šydami jie išskiria visa kita. 

Plutarchas, „Kilimai“, 2. Po Talio mirties jo draugas Anak- 
simandras mokė, kad tas beribis turi visas bet kokio atsiradi- 
mo ir bet kokio išnykimo priežastis. Jis sako, kad iš įo bū- 
tent išsiskiria ir dangūs, ir apskritai visi begaliniai pasauliai. 
Jis įrodinėjo, kad ir išnykimas, ir prieš tai atsiradimas vyko 
nuo begalinių amžių, viskam nuolat sukantis ratu. Jis mano, 
kad žemė, galimas daiktas, yra cilindro formos ir jos gylis 
atitinka trečdalį pločio. Sako dar, kad, mūsų pasauliui atsiran- 
dant, iš amžinybės išsiskyrė karščio ir šalčio gemalas ir iš jo 
išaugo kažkokia liepsnos juosta, kuri apsupo aplink žemę esan- 
tį orą, tarsi žievė medį. Daliai jos atitrūkus ir susitelkus 
tam tikrais ratais, atsirado saulė, mėnuo ir žvaigždės. Dar jis 
sako, kad iš pradžių iš ypatingą pavidalą turinčių gy- 
vūnų išsivystęs žmogus. Juk kiti wyvūnai greitai patys 
Maitinasi, ir tik vienam žmogui reikalinga ilgalaikė globa ir 
žindymas. Dėl to, kad jis būtent toks, niekaip nebūtų galėjęs 
išlikti. 

Hipolitas, „Visų erezijų paneigimas“, 6, 1—7. Taigi Anak- 
simandras buvo Talio mokinys. Anaksimandras — Praksiado 
sūnus, iš Mileto. Jis sakė, kad esamybės pradžia — tai kažko- 
kia neapibrėžta medžiaga, iš kurios kilę dangūs ir pasaulis. O 
ji amžina ir nesenstanti, ir apimanti visus pasaulius. Jis kalba 
apie laiką, kuris tarsi apriboja atsiradimą, buvimą ir išnykimą. 
Jis būties pradžią ir pirmapradį elementą pavadino begaliniu, 
pirmasis taip pavadindamas pradžią. Be to, ir judėjimas, kurio 
metu atsitinka, kad atsiranda dangūs, yra amžinas. Aukštai 
iškilusios žemės niekas nevaldo — ji išsilaikanti dėl lygaus at- 
stumo nuo visko. Žemė esanti apvali, cilindro formos, panaši 

į akmens stulpą. Ant vienos jos plokštumos mes vaikščiojame, 
o kita yra priešingoje pusėje. Žvaigždės sudaro ugninį ratą, 
išsiskyrusi iš pasaulinės ugnies, supamą oro. Yra ten tarsi Or- 
laidės tokios vamzdžių formos angos, per kurias matomos 
žvaigždės. Dėl to, kai užsikemša orlaidė, ir pasidaro užtemi- 
mai. Mėnulis būna kartais pilnas, o kartais mažėjantis, priklau- 
somai nuo angų užsikimšimo ar atsidarymo. Saulės ratas yra 
dvidešimt septynis kartus didesnis už mėnulio ratą, ir dar: 
aukščiausiai yra saulė, o žemiausiai — nejudančių žvaigždžių 
ratai. 

Gyvuliai gimsta iš drėgmės, kurią išgarina saulė. Žmogus 
iš pradžių buvo panašus į kitą gyvūną, būtent į žuvį. 

Vėjai atsiranda, kai išsiskiria ploniausi oro garai ir kai 
jie bejudėdami susikaupia, o liūtys — iš garų, kuriuos saulė 
išspaudžia iš žemės. Žaibuoja tada, kai vėjas, įsiverždamas į 
debesis, suskaldo žaibus. 


Anaksimandras gimė trečiaisiais keturiasdešimt antrosios 
olimpiados metais!. 


Versta iš H. Diels, Die Fragmente der Vorsokra- 
tiker, Bd. I, Berlin, 1934, S. 81—90. Vertė R. Mironas. 


1 Apie 264 m. p. m. e. senovės graikų istorikas Timajas įvedė laiko skai- 
čiavimą nuo pirmosios olimpiados, įvykusios 776 m. p. m. e. Senovės Grai- 
kijoje olimpinės žaidynės buvo rengiamos kas ketveri metai iki 394 m. e. m. 
(Vertėjo pastaba.) 


ANAKSIMENAS 
(apie 585 —apie 525 m. p. m. e.) 


Anaksimenui yra priskiriamas veikalas „Apie gamtą“, ta- 
čiau mūsų laikus pasiekė tik 1 jo fragmentas ir antikos autorių 
liudijimai apie šio filosofo mokslą. 


[LIUDIJIMAIĮ 


Diogenas iš Laertės, II, 3. Anaksimenas iš Mileto, Euristra- 
to sūnus, buvo Anaksimandro mokinys (kai kurie tvirtina, kad 
jis buvo ir Parmenido mokinys). Jis pasakė, kad pradžia yra 
oras ir tai, kas neapibrėžta. Žvaigždės, anot jo, juda ne po 
žeme, o aplink žemę. 

Anaksimenas kalbėjo paprasta ir saikinga jonėnų tarme, 
Apolodoras sako, kad jis gimė maždaug Sardų paėmimo metu, 
o mirė prieš šešiasdešimt trečiąją olimpiadą. 

Buvo dar kiti du Anaksimenai — abu lampsakiečiai, reto- 
rius ir istorikas. Pastarasis buvo retoriaus, aprašiusio Alek- 
sandro žygdarbius, sesers sūnus. 

Aristotelis, „Metafizika“, A, 3, 984a, 5. Anaksimenas ir Dio- 
genas orą laiko pirmesniu už vandenį ir paprastųjų kūnų 
pradu, 

Simplikijus, „Fizika“, 24, 26. Anaksimenas iš Mileto, Eu- 
ristrato sūnus, buvęs Anaksimandro draugas, kalba tą patį, ką 
ir anas, būtent, kad materija yra vieninga ir beribė, tačiau, 
priešingai Anaksimandrui, kuris sako, kad ji neapibrėžiama, 
Anaksimenas gamtą laiko apibrėžiama, vadindamas ją oru. At- 
skiri daiktai skiriasi oro retumu ir tankumu. Iš praretėjusio 
oro pasidaro ugnis, o iš sutirštėjusio — vėjas, po to debesys; 
dar labiau sutirštėjęs jis virsta vandeniu, po to — žeme, dar 
po to — akmenimis ir kitais daiktais, kilusiais iš tų pačių. Ju- 
dėjimą, dėl kurio vyksta pasikeitimai, ir šis laiko amžinu. 

Reikia žinoti, kad viena reiškia beribis ar ribotas skaičiu- . 
mi (turima galvoje sakantys, kad pradų yra daug), o kitas 
dalykas yra didumu beribis ar ribotas, o taip... manė ir Anak- 

simandras, ir Anaksimenas. Jie teigė, kad elementas yra vie- 
nas, bet didumu beribis. 

Teofrastas savo „Istorijoje“, remdamasis vien tik Anaksi- 
menu, kalba apie praretėjimą ir sutankėjimą, bet žinoma, kad 
ir kiti naudojosi žodžiais „retumas“ ir „tankumas“. 

Plutarchas, „Kilimai“, 3. Sako, kad Anaksimenas visa ko 
pradžia laikė orą, kuris didumu beribis, bet ribotas iš jo 
įišeinančiomis kokybėmis. Viskas, anot jo, atsiranda dėl tam 
tikro oro sutankėjimo arba praretėjimo. Judėjimas egzistuo- 
jąs nuo amžių. Jis mano, kad iš suspausto oro pirmiausia at- 
sirado žemė, ir labai plokščia. Anot jo, tik dėl to ji ir kabanti 
ore. O saulė, mėnuo ir kiti šviesuliai yra kilę iš žemės. Jis 
bent teigia, kad saulė yra ta pati žemė, tik dėl smarkaus ju- 
dėjimo ir per didelio karščio ji užsidegusi. 

Hipolitas, „Visų erezijų paneigimas“, I, 7. Euristrato sūnus 
Anaksimenas, ir pats būdamas miletietis, sakė, kad pradžia yra 
beribis oras, iš kurio atsiranda ir tai, kas yra, ir tai, kas buvo, 
ir tai, kas bus: ir dievai, ir dievybės, o likusieji daiktai kilo 
jau iš esančių. 

Oro išvaizda tokia: paprastas oras — akiai nematomas, ma- 
tyti tik šalčio ir karščio metu, drėgnas ir judąs. O juda jis 
visą laiką. Jeigu oras nejudėtų, tai visa tai, kas kinta, ne- 
kistų. 

Tankėdamas ir retėdamas oras atrodo skirtingai. Kada jis 
išsisklaido ir išretėja, atsiranda ugnis, ir priešingai, iš sutan- 
kėjusio oro atsiranda vėjai. Susispaudūs orui, dar susidaro ir 
debesys, o dar labiau susispaudus — vanduo. Iš dar labiau 
sutirštėjusio oro atsiranda žemė, o iš tirščiausio — akmenys. 
Taigi didžiausi kūrimo valdovai yra priešingumai: karštis 
ir šaltis. 

O žemė — plokščia ir nešiojama oro, panašiai kaip saulė, 


kabanti ore, 

Dangaus šviesuliai atsirado iš žemės, nes iš jos viršun kilo 
drėgmė, kuriai suskydus radosi ugnis, o iš kylančios ugnies 
susidarė žvaigždės. Žvaigždžių tarpe yra ir kitų žemiškos kil- 
mės kūnų, kurie skraido drauge su jomis. 

Jis sako, kad dangaus šviesuliai juda ne po žemę, kaip 
kiti galvoja, bet aplink žemę, juk panašiai sukasi aplink mūsų 
galvą ir veltinė skrybėlė. Saulė slepiasi ne po žeme atsidūrusi, 
bet pridengta aukščiau esančios žemės dalies, be to, dėl susi- 

darančio didesnio nuotolio tarp jos ir mūsų. O žvaigždės ne- 
šildo tik dėl jų didžiulio nuotolio. 

Vėjai atsiranda, kai sutankėjęs oras ima judėti. Orui su- 
sislėgus ir dar labiau sutankėjus, atsiranda debesys ir vėl 
virsta vandeniu. Kruša pasipila, kai nuo debesų krintąs že- 
myn vanduo sušąla, o sniegas — kai sušąla patys debesys, bū- 
dami prisisunkę drėgmės. 

Žaibas sužaibuoja, kai debesys, vėjams smarkiai pučiant, 
suskyla, o jiems beskylant, atsiranda šviesus ugninis švy- 
tėjimas. Vaivorykštė pasirodo, saulės spinduliams patekus į 
sutirštėjusį orą. O žemės drebėjimas — kai žemė smarkiai kei- 
čiasi dėl įkaitimo ir atšalimo. 

Štai ką teigia Anaksimenas. Jo klestėjimo laikotarpis buvo 
pirmaisiais penkiasdešimt aštuntosios olimpiados metais. 


Versta iš H. Diels, Die Fragmente der Vorsokra- 
tiker, Bd. I, Berlin, 1934, S. 90—96. Vertė R. Mironas 


PITAGORAS 
(apie 57O-apie 500 m. p. m. e.) 


Atrodo, kad pats Pitagoras nėra palikęs jokių veikalų, ta- 
čiau jam buvo priskiriama visa, ką per keletą šimtme- 
čių sukūrė jo pasekėjai — pitagoriečiai. Mat, pitagoriečių mo- 
kykloje vyravo tradicija visus darbus skelbti mokytojo vardu. 
Net Aristotelis, kalbėdamas apie pitagoriečius, jau nebe- 
atskiria, kurios idėjos priklauso pačiam Pitagorui, o kurios — jo 
mokiniams. Kadangi pitagoriečiai buvo pusiau uždara sąjunga 
ir jų skelbiami svarbiausi principai buvo ezoterinio pobūdžio, 
dėl to, matyt, nepaplito ir jų raštai, dėl to jų ir neišliko. 
Pagrindiniai šaltiniai, iš kurių sprendžiame apie pitagoriečių 
pažiūras, yra Aristotelio liudijimai, neoplatoniko Jamblicho 
stambus veikalas „Pitagoriečių mokslo rinkinys“, kurio išliko 
tik 5 traktatai, bei Diogeno iš Laertės, Porfirijo ir kitų autorių 
raštai. 

[LIUDIJIMAI] 


Diogenas iš Laertės, VIII, 8. Ir Aristoksenas sako, kad dau- 
gumą dorovinio mokymo teiginių Pitagoras perėmė iš žynės 
Temistoklėjos iš Delių. 

Isokratas, „Busiris“, 28. Pitagoras iš Samo.., nuvykęs į 
Egiptą ir tapęs egiptiečių mokiniu, ir kitą filosofiją pirmasis 
atnešė graikams, ir apie aukojimą bei kitas religines apeigas, 
atliekamas šventovėse, aiškiau už kitus kalbėjo, manydamas, 
kad, jeigu už tai jis nieko daugiau negausiąs iš dievų, tai 
bent iš žmonių dėl to susilauksiąs didelės pagarbos. Taip jam 
ir nutiko. Mat, jis tiek pralenkė kitus šlove, kad visi jaunes- 
nieji troško tapti jo mokiniais, o vyresnieji maloniau žiūrėjo 
į savo vaikus, su juo bendraujančius, negu į besirūpinančius 
namų reikalais. Ir šituo negalima netikėti, nes dar ir dabar 
labiau žavimasi tais, kurie sakosi esą jo mokiniai, nors jie 
ir tyli, negu tais, kurie didelės garbės susilaukia kalbė- 
dami. 

Klementas, „Kilimų audėjas“, I, 62 (II, 39, 17). Taigi Pita- 
goras, Mnesarcho sūnus, buvo samietis. Taip sako ir Hipobo- 
tas, ir Aristoksenas „Pitagoro gyvenime“, ir Aristarchas (Aris- 
totelis), ir Teopompas, tirėnietis, ir Neantas — sirietis arba 
tirietis. Taigi, daugelio nuomone, Pitagoras savo kilme buvo 
barbaras. 

Diogenas iš Laertės, VIII, 4. Heraklidas iš Ponto teigia, kad 
Pitagoras apie save patį štai ką pasakoja: tartum buvęs jis 
kadaise Aitalidas ir buvęs laikomas Hermio sūnumi. Hermis 
jam leidęs pasirinkti, ko tik jis panorėtų, išskyrus nemirtin- 
gumą. Jis panorėjęs gyvas ir miręs prisiminti visus įvykius. 
Taigi gyvenime jis viską aiškiai prisimindavęs. O miręs irgi 
išsaugojęs tą pačią atmintį. Po kurio laiko jis įsikūnijęs Eufor- 
be ir buvęs sužeistas Menelajo. O Euforbas sakėsi taip pat 
buvęs kadaise Aitalidas ir iš Hermio gavęs dovaną bei sužinojęs 
apie sielos persikėlimą, apie tai, kaip ji klaidžiojusi ir į kiek 
augalų bei gyvulių persikėlusi, ir ką siela Hade iškentusi, ir 
kas kitoms atsitinką. Kai mirė Euforbas, jo siela perėjusi į 
Hermotimą, kuris ir pats, norėdamas būti tuo tikras, užkopęs 
į Branchidus ir įžengęs į Apolono šventyklą, parodęs, kurį 
skydą Menelajas buvo paaukojęs (jis sakėsi, kad, plaukdamas 
iš Trojos, paaukojęs Apolonui skydą), — skydą jau supuvusį, 

tik išlaikiusį dramblio kaulo priešakinę dalį. Hermotimui mi- 
rus, gimęs Piras iš Delo — žvejas. Ir vėl jis viską atminęs, 
kaip pirmiausia buvęs Aitalidų, po to Euforbu, po to Hermo- 
timu, o po to Piru. Pirui mirus, gimęs Pitagoras, kuris prisi- 
minęs visa tai, apie ką pasakyta. 

Portirijas, „Pitagoro gyvenimas“, 7. Net ir nebūdamas vi- 
siškai skaistus, rašo Eudoksas septintojoje „Žemės aprašymo“ 
knygoje, jis vengė žudymo ir žudikų taip, kad ne tik nelietė 
to, kas gyva, bet ir niekad nesiartino prie mėsininkų ir prie 
medžiotojų. 

Strabonas, „Aukščiausias gėris“, XV, 716. Kalanas tvirti- 
na, kad ir Pitagoras skelbė tą patį ir ragino neliesti gyvų- 
jųirt. t. 

Diogenas iš Laertės, VIII, 20. Ir aukas atnašavo, tik ne iš 
gyvulių. O kiti sako, kad jis aukojo tik gaidžius, žindomus 
ožiukus ir ką tik gimusius paršiukus, tik jokiu būdu ne 
ėriukus. Aristoksenas teigia, kad jis leidęs valgyti visus kitus 
gyvulius, išskyrus jautį-artoją ir aviną. 

Ten pat, VIII, 45. Pitagoro žydėjimo laikotarpis sutapo su 
šešiasdešimtosios olimpiados (540—537) metais, o jo mokymas 
išliko iki devynių ar dešimties kartų. Paskutinieji pitagorie- 
„čiai, kuriuos pažino ir Aristoksenas, buvo Ksenofilas chalki- 
dietis iš Trakijos, Fantonas iš Fliunto, Echekratas, Dioklas ir 
Polimnastas, taip pat fliuntiečiai — tie buvo tarentiečių Filolajo 
ir Eurito mokiniai. 

Poritirijas, „Pitagoro gyvenimas“, 4. Timajas pasakoja, kad 
Pitagoro duktė, dar būdama mergaitė, vadovavo Krotone mer- 
gaitėms, o būdama moteris — moterims. Krotoniečiai pavertė 
jos namus Demetros šventykla, o siaurą priėjimą prie jų pa- 
vadino Muziejumi. 


Justinas, „Timajas“, 20, 4. Išbuvęs Krotone dvidešimt metų, 
Pitagoras persikėlė į Metapontą ir ten mirė. Susižavėjimas 
juo buvo toks didelis, kad iš jo namų padarė šventyklą. 

Jozefas Flavijus, c Ap. I, 163. Reikia pripažinti, kad jokio 
Pitagoro rašyto kūrinio nėra. Bet daug kas apie jį yra rašęs, 
o pats įžymiausias iš jų yra Hermipas. 

Plutarchas, „Apie Aleksandro Didžiojo narsumą ir sėkmę“. 


I, 4, 328. Nieko neparašė nei Pitagoras, nei Sokratas, nei Arke- 
silajas, nei Karneadas. 

Diogenas iš Laertės, VIII, 6. Kai kurie juokaudami sako, 
kad Pitagoras nepaliko jokio parašyto kūrinio... O parašė 
Pitagoras tris kūrinius: ,„Apie auklėjimą“, „Apie valstybę“ it 
„Apie gamtą“. Visa kita, kas priskiriama Pitagorui, priklauso 
Lisidui iš Tarento, pitagoriečiui, atbėgusiam į Tebus ir išauk- 
lėjusiam Epameinondą. 

Versta iš H. Diels, Die Fragmente der Vorsokra- 


tiker, Bd. I, Berlin, 1934, S. 96—105. Vertė R. Mi- 
IOnas. 


HERAKLITAS 
(apie 544/540 —? m. p. m. e.) 


Yra žinoma, kad Heraklitas parašė 3 dalių veikalą „Apie 
gamtą“. Pirmojoje dalyje nagrinėjami kosmologijos klausimai, 
antrojoje — politikos problemos, trečiojoje išdėstomi sampro- 
tavimai apie dievus. Be to, Heraklitui dar priskiriama keletas 
išlikusių laiškų, tačiau daugelis antikos palikimo tyrinėtojų 
laiko juos vėlyvesnių laikų falsifikatais. 

Pagal padavimą, Heraklitas po demokratijos pergalės atsi- 
sakęs dalyvauti valstybės valdyme ir pasirinkęs vienatvišką 
gyvenimo būdą, o savo veikalą „Apie gamtą“, esą, atidavęs 
saugoti į Dianos šventovę Efese. Vis dėlto šis veikalas nebuvo 
išsaugotas: mūsų laikus pasiekė tik apie 130 jo fragmentų, 
paliudytų įvairių antikos autorių raštuose. Trečdalį jų spausdi- 
name šioje chrestomatijo je. 

[LIUDIJIMAI] 


Diogenas iš Laertės, IX, 1—17. Heraklitas, Blosono, arba, 
kaip kai kas teigia, Herakonto, sūnus, iš Efeso. Jo žydėjimo 
laikotarpis — šešiasdešimt devintosios olimpiados metai. Su 
visais žmonėmis jis buvo pasipūtęs ir išdidus, o tas matyti ir 
iš kūrinio, kuriame jis rašo: „Didelis išsimokslinimas ne- 
įkrečia proto: mat, Hesiodas, Pitagoras, Ksenofanas ir Heka- 
tajas buvo mokyti, bet nebuvo protingi". 

„Išmintingumas yra tik vienas dalykas: žinoti, kad pro- 
tas valdo viską“. 

„Homerą, taip pat ir Archilochą verta būtų išvaryti iš 
susirinkimų ir primušti“. 

Galvodamas galįs efesiečiams ir įstatymus išleisti, nieki- 
no juos, nes mieste jau buvo įsigalėjusi bloga santvarka. 
Nuėjęs į Artemidės šventyklą, lošė ten su vaikais kauliukais. 
O kai efesiečiai apstojo jį, priekaištaudami: „Ką čia, nenau- 
dėliai, darote?!"“, jis tarė: „Ar ne geriau tai daryti, negu su 
jumis svarstyti miesto reikalus?“ Pagaliau, neapkęsdamas žmo- 
nių, jis pasitraukė į kalnus ir -gyveno ten, misdamas žolėmis 
bei kitais augalais. O susirgęs dėl to vandenlige, nusileido 
į miestą ir mįslingai paklausė gydytojų, ar jie galėtų iš potvy- 
nio padaryti sausrą. Tiems nesupratus, įsikasė galvijų kieme, 
tikėdamas, kad, besišildydamas mėšle, jis išgarins vandenį. Bet 
ir šitaip nieko nepasiekęs, mirė, išgyvenęs šešiasdešimt metų. 

Hermipas tvirtina, kad jis paklausė gydytojų, ar gali kas, 
ištuštinęs žarnas, išspausti vandenį. Jiems atsisakius, atsigu- 
lęs saulėkaitoje ir liepęs vaikams ištepti jį mėšlu. Būtent ši- 
taip kankindamasis, antrą dieną mirė ir buvo palaidotas aikš- 
tėje. Neantas kizikietis sako, kad jis, nebegalėdamas nugram- 
dyti mėšlo, taip ir liko mėšluotas ir taip buvo pasikeitęs, kad 
net šunes suėdė jį nepažinę. 

Keistas buvo nuo pat vaikystės. Jaunas būdamas, sakėsi 
nieko nežinąs. O subrendęs — visa žinąs. Nieko neklausė, 
sakėsi, kad pats per save viską ištyręs ir išmokęs. Sotionas 
teigia, jog kai kas tvirtino, kad jis klausęs Ksenofano. O 
Aristonas savo knygoje „Apie Heraklitą“ rašo, kad jis išsi- 
gydęs nuo vandenligės ir miręs dėl kitos ligos. Tą patį sako 
ir Hipobotas. O jam priskiriama knyga yra dalis veikalo 
„Apie gamtą“ ir skirstoma į tris dalis: „Apie visumą“, „Apie 
valstybę“ ir „Apie dievus". 

APIE GAMTĄ [FRAGMENTAI|] 


1. Sekstas Empirikas, „Prieš matematikus“, VII, 132. O 
apie protą, kadangi jis amžinas, tai žmonės neturi jokio 
supratimo nei prieš išgirsdami apie jį, nei išgirdę pirmą kar- 
tą. Tiesa, viskas vyksta pagal šitą protą, o jie, norėdami 
suvokti tokius žodžius ir darbus, apie kuriuos aš pasakoju, 
pagal prigimtį kiekvieną nagrinėdamas ir aiškindamas, yra 
panašūs į nemokšas. Kiti žmonės nesuvokia net to, ką pabudą 
daro, panašiai kaip ir miegodami jie užsimiršta, ką daro, 

2. Ten pat, VII, 133. Dėl to reikia laikytis visuotinio, tai 
yra bendro, nes visuotinis yra ir bendras. Nors mokymas 
ir yra visuotinis, tačiau daugelis žmonių gyvena tarsi sava 
galva. 

3. Aetijas, „Apie filosofų pažiūras“, II, 21, 4. (Apie saulės 
dydį.) Ji yra žmogaus pėdos didumo. 

4. Albertas Didysis, „Apie augalus“, VI, 401. Jeigu laimė 
slypėtų kūniškuose pasismaginimuose, tai ir jaučius galėtume 
laikyti laimingais, kai jie gauna paėsti žirnių. 

5. Aristokritas, „Teosofija“, 68, Origenas, „Prieš Celsą“, 
VII, 62. Susitepę krauju veltui stengiasi nusivalyti krau- 
ju, — juk tai būtų tas pat, jeigu susipurvinęs norėtų nusiplau- 
ti purvu. Žmonių akyse toksai pasirodytų pamišėliu. Iš esmės 
nežinodami, kokie yra tie dievai ir didvyriai, jie meldžiasi 
ir šitoms dievų statuloms, o tai lygiai tas pat, kas šnekėtis 
su pastatais. 

6. Aristotelis, „Meteorologija“, B, 2, 355a, 13. Saulė, kaip 
sako Heraklitas, ne tik kasdien nauja, bet visada nepaliau- 
jamai nauja, 

7. Aristotelis, „Apie jutimą“, 5443a, 23. Jei visa esamybė 
virstų dūmais, šnervės ją puikiai suuostų. 

8. Aristotelis, „Nikomacho etika“, VIII, 2, 1155b, 4. He- 
raklitas sako, kad priešybės susitaiko: iš skirtingų dalykų 
atsiranda gražiausia harmonija, ir atvirkščiai — viskas gimsta 
per kovą. 

9. Ten pat, X, 5, 1176a, 7. Arklio, šuns ir žmogaus malo- 
numai, kaip teigia Heraklitas, yra skirtingi: asilai šiaudus 
vertina labiau už auksą, nes asilams malonesnis ėdalas, o ne 
auksas. 

10. Aristotelis, „Apie pasaulį“, 539b, 7. Ryšiai yra tarp 
to, kas pilna ir nepilna, to, kas vieninga ir kas skirtinga, 

tarp darnumo ir nedarnos, visumos ir vieneto, taip pat vie- 
neto ir visumos. 

11. Ten pat, 6 p. 401a, 8. Heraklitas sako, kad kiekvienas 
gyvis tunka mušamas, 

12. Arijus Didimas, P, E, XV, 20, Tuos, kurie braidžioja po 
tas pačias upes, skalauja vis kiti ir kiti vandenys. 

Sielos dėl drėgmės išgaruoja. 

13. Atenėjas, „Puotaujantys sofistai“, V, 178. Pagal He- 
raklitą, išsimokslinęs žmogus neprivalo būti nei purvinas, 
nei dulkinas ir neprivalo džiaugtis purvu. Tik kiaulės mėgau- 
jasi purvu labiau, negu švariu vandeniu. 

19. Klementas, „Kilimų audėjas“, II, 24. Jie nemoka nei 
išklausyti, nei pasakyti, 

27. Ten pat, IV, 146. Mirusių žmonių laukia tai, ko jie ne- 
sitiki ir apie ką negalvoja. 

30. Ten pat, V, 105. Šis pasaulis yra visiems tas pats. Jo 
nesukūrė niekas nei iš dievų, nei iš žmonių. Bet jis visada 
buvo, yra ir bus amžina ugnis, dėsningai užsideganti ir dės- 
ningai užgęstanti. 

36. Ten pat, VI, 16. Sieloms mirtis — tai jų virtimas van- 
deniu, o vandeniui mirtis — kai jis tampa žeme. Bet iš žemės 
atsiranda vanduo, o iš vandens — siela. 

44. Diogenas iš Laertės, IX, 2. Liaudis turi kovoti dėl įsta- 
tymo, kaip dėl mūro. 

46. Ten pat, IX, 7. Išpuikimą Heraklitas vadino šventąja 
liga, o regėjimas, sakė jis, apgauna. 

49. Simachas, „Laiškai“, IX, 115. Vienas, jei tik jis labai 
geras, man atstoja dešimt tūkstančių. 

49a. Heraklitas, „Homero alegorijos“, 24. Į tas pačias upes 
mes įbrendame ir neįbrendame, esame jose ir nesame. 

53. Hipolitas, „Visų erezijų paneigimas“, IX, 9. Karas yra 
visa ko tėvas, visa ko karalius. Vienus jis paskyrė dievais, 
kitus — žmonėmis, vienus padarė vergais, o kitus — laisvai- 
siais. 

55. Ten pat. Aš labiau vertinu tai, kas matoma, girdima, 
ko išmokstama. 

56. Ten pat. Žmonės, sako jis, žiauriai apsigauna, siekda- 
mi pažinti aiškius dalykus, panašiai kaip Homeras, kurs buvo 
išmintingiausias iš visų graikų. Juk jį net mušą utėles vaikai 
apgavo, sakydami: „Ką mes pamatėme ir pagavome, to nete- 
kome, o ko nepamatėme ir nepagavome, tai nešiojame". 

61. Ten pat, IX, 10. Jūros vanduo yra švariausias ir šlykš- 
čiausias. Žuvims jis yra tinkamas gerti ir išganingas, o žmo- 
nėms — gerti netinkamas ir pražūtingas. 

70. Joanas iš Stobų, „Sentencijų rinkinys“, II, 1, 16. Žmo- 
nių nuomones Heraklitas laikė vaikų žaidimais. 

76. Maksimas iš Tiro, XII, 4, p. 489. Ugnis gyvena žemės 
mirtimi, oras gyvena ugnies mirtimi, vanduo gyvena oro mir- 
timi, o žemė — vandens. Ugnies mirtis yra oro gimimas, oro 
mirtis — vandens gimimas. Žemės mirtis — tai vandens atsi- 
radimas, o vandens mirtis — oro atsiradimas, oro mirtis pa- 
gimdo ugnį, ir atvirkščiai. 

79. Origenas, „Prieš Celsą“, VI, 12. Vyras, palyginus su 
dievybe, yra neprotingas kūdikis, kaip ir vaikas, palyginus 
su vyru, 

80. Ten pat, VI, 42. Dera žinoti, kad karas yra visuotinis, 
o teisingumas yra kova. O viskas atsiranda kovoje, iš būti- 
nybės. 

82. Platonas, „Hipijas Didysis“, 289, A. Pati gražiausia 
beždžionė yra biauri, palyginus su žmogumi. 

83. Ten pat, B. Ir pats išmintingiausias žmogus savo iš- 
mintimi, grožiu bei visais kitais atžvilgiais prieš dievą pasi- 
rodys kaip beždžionė. 

87. Plutarchas, „Apie klausymą“, 7, p. 41, A. Bukas žmo- 
gus yra linkęs susivilioti kiekvienu mokymu. 

91. Plutarchas, De E, 18 p. 392, B. Pagal Heraklitą, nega- 
lima dukart įeiti į tą pačią upę, negalima ir mirtingos būty- 
bės dusyk suvokti toje pačioje būsenoje, nes dėl pasikeiti- 
mo staigumo ir greitumo ji išsiblaško ir vėl susitelkia (tiks- 
liau sakant, ne anksčiau ir ne vėliau, bet tik tuo pat metu 
pasirodo ir išnyksta), prisiartina ir nueina. 

101. Plutarchas, „Prieš Kolotą“, 20, 1118, C. Aš ištyriau 
save patį. 

10ta. Polibijas, „Istorija“, XII, 27. Juk akys yra patikimesni 
liudininkai už ausis. 

102. Porfirijas, „Komentaras „Iliados“ IV giesmei“. Dievui 
viskas yra gražu, gera ir teisinga, o žmonės vieną dalyką lai- 
:ko neteisingu, o kitą — teisingu. 

110. Joanas iš Stobų, „Antologija“, I, 176. Žmonėms nebū- 
tų geriau, jei viskas virstų taip, kaip jie nori. 

111. Ten pat, I, 177. Dėl ligos maloni ir gera sveikata, dėl 
alkio — sotumas, o dėl nuovargio — poilsis. 

117. Ten pat, V, 7. Pasigėręs vyras svirduliuoja ir yra ve- 
damas nesubrendusio vaiko, jis nesuvokia, kur eina, nes turi 
drėgną sielą. 

118. Ten pat, V, 8. Sausas švytėjimas — pati išmintingiau- 
sia ir geriausia siela. Arba tiksliau: sausa siela yra išmintin- 
giausia ir geriausia. 

119. Ten pat, IV, 40, 23. Heraklitas pasakė, kad žmogaus 
būdas yra jo lemtis. 

125a. Cecas, „Komentaras Aristofano „Plutui“, 88. Tegu 
turtas, efesiečiai, jūsų nepalieka, kad paaiškėtų, jog esate 
niekšai. : 

126. Ten pat, „Scholijos“, II, 126. Kas šalta — sušyla, kas 
šilta — sušąla, kas drėgna — džiūsta, kas sausa — drėksta. 

Versta iš H. Diels, Die Fragmente der Vorsokra- 


tiker, Bd, I, Berlin, 1934, S. 139—190. Vertė R. Mi- 
IOnas. 


KSENOFANAS 
(VI-V a. p. m. e.) 


Ksenofanas savo filosofines pažiūras yra išdėstęs eilė- 
mis — elegijų ir parodijų, vadinamųjų silų, forma. Dalis jų 
pasiekė ir mūsų laikus. Jam dar priskiriama filosofinė poema 
„Apie gamtą“, kuri jau senovėje buvo dingusi. Išliko tik ke- 
letas jos fragmentų, kuriuos pateikė Aristotelis. Spausdiname 
keletą antikos autorių liudijimų apie Ksenofano gyvenimą bei 
pažiūras ir elegijų bei silų pavyzdžių. 


[LIUDIJIMAI] 


Diogenas iš Laertės, IX, 18. Ksenofanas iš Kolofono, Dek- 
sijo, arba, kaip sako Apolodoras, Ortomeno, sūnus, buvo gi- 
riamas Timono, kuris tvirtina; 

„Mėgęs vaidus Ksenofanas, kurs peikė Homero apgaules“. 
Ištremtas iš tėviškės, jis gyveno Sicilijos mieste Dzanklėje, 
prie nausėdijos Elėjoje, ir mokė tenai. Gyveno taip pat Ka- 
tanėje. Vieni tvirtino, kad jis nieko neklausė, kiti — kad klau- 
sė Botono iš Atėnų arba, anot kai kurių, Archelajo. Sotio- 
nas sako, kad jis gyveno Anaksimandro laikais. 

Ksenofanas rašė hegzametrus, elegijas ir įjambus, nukreip- 
tus prieš Hesiodą bei Homerą, peikdamas juos už tai, ką anie 
buvo pasakę apie dievus, pats kūrė epines poemas. Sako, 
kad jis prieštaravo ir Taliui, ir Pitagorui, buvo užkabinęs ir 
Epimenidą. Gyveno jis labai ilgai. Apie tai ir pats kažkur 
kalba: 

Šešiasdešimt septyneri metai praslinko, kai blaškos 
Po Helados kraštus mano mintis nerami. 

Dvidešimt penkeri prie jų prisidės nuo gimimo, 
Jei apie šiuos dalykus moku teisingai kalbėt. 

Ksenofanas teigia, kad yra keturi būties elementai, o pa- 
sauliai — nesuskaičiuojami ir nekintami. Debesys susidaro iš 
garų, kuriuos saulė išspaudžia ir kelia į atmosferą. Dievo 
būtis esanti rutulio formos, nieko panašaus su žmogumi ne- 
turinti. Ji viską mato ir viską girdi, žinoma, nekvėpuoja. Visa 

tai yra protas, mąstymas ir amžinybė. Jis pirmasis nurodė, 
kad visa tai, kas gimsta — žūsta, o siela yra kvėpavimas. 

Jis pasakė, kad protas yra pranašesnis už daugelį dalykų. 
Su tironais reikia arba visai nebendrauti, arba jau kuo 1a- 
biausiai jiems meilikauti, 

O kai Empedoklis pareiškė jam, kad negalima rasti išmin- 
čiaus, jis tarė: „Žinoma, nes tas, kurs nori pažinti išminčių, 
pats turi būti išmintingas“. 

Sotionas klysta, manydamas, kad jis pirmasis pasakė, jog 
viskas yra nesuvokiama. 

Dviem tūkstančiais eilių Ksenofanas apdainavo Kolofono 
įkūrimą ir Elėjos pavertimą Italijos kolonija. O jo žydėjimo 
laikas sutapo su šešiasdešimtosios olimpiados metais. 

Demetrijas iš Falero knygoje „Apie senatvę“ ir stoikas 
Panaitijas veikale „Apie linksmybę“ rašo, jog Ksenofanas, 
kaip ir Anaksagoras, savo paties rankomis palaidojęs savo 
sūnus. Atrodo, kad jis buvo parduotas vergijon, bet pitago- 
riečiai Parmeniskas ir Orestadas, kaip rašo Favorinas savo 
„Prisiminimų“ pirmojoje knygoje, jį išpirko. 

Buvo dar ir kitas Ksenofanas — iš Lesbo, poetas, rašęs 
jambus. 

Ksenofano klausė Parmenidas, Pireto sūnus, iš Elėjos. Šis, 
kaip rašo Teofrastas savo „Trumpame išdėstyme“, klausė 
Anaksimandro. 

Heraklitas, 22, B, 40. Didelis išsimokslinimas neįkrečia 
proto: priešingu atveju Pitagoras, taip pat Ksenofanas bei 
Hekatajas būtų buvę protingi. 

Ciceronas, „Pirmieji akademiniai svarstymai", II, 118. Taip 
pat ir Ksenofanas, truputį senesnis už Anaksagorą, mokė, kad 
viskas yra kilę iš vieno. 

Diogenas iš Laertės, VIII, 56. Hermipas sako, kad Empe- 
doklis buvęs ne Parmenido, o Ksenofano pasekėjas; su juo 
nuolat bendravęs ir pamėgdžiojęs jo epinę poeziją. 

Lukianas, „Ilgaamžiai“, 20. Ksenofanas, Deksino sūnus, fi- 
ziko Archelajo mokinys, išgyveno devyniasdešimt vienerius 
metus. 

Censorinas, „Apie gimtadienį“, 15, 3. Ksenofanas iš Ko- 
lofono sulaukė virš šimto metų. 

Klemenias, „Kilimų audėjas“, I, 64. Ksenofanas iš Kolofono 
yra Elėjos mokyklos pradininkas. Timajas sako, kad jis gy- 
veno Hierono, Sicilijos valdovo, ir poeto Epicharmo laikais. 

O Apolodoras tvirtina, kad jis gimė keturiasdešimtosios olim- 
piados metais ir sulaukė Darėjo ir Kiro laikų. 

Eusebijas, „Kronika“ (vertimas į armėnų kalbą). Ksenofa- 
nas iš Kolofono tapo žinomu penkiasdešimt šeštosios olim- 
piados metais, o 59—61-osios olimpiados metai išgarsino poe- 
tą lyriką Ibiką, istoriografą Ferekidą, fiziką Fokilidą ir Kse- 
nofaną, taip pat tragedijų rašytoją Tespidą. 


[ELEGIJŲ FRAGMENTAI] 


1. Švarios grindys nūnai, ir rankos visų, ir taurelės. 
Štai vainikais pintais galvas mums puošia tarnai. 

Kitas dubenį tiesia ir siūlo mums kvapnų aliejų. 

Indas stovi antai, pilnas linksmybės puikios. 


5. Kitas ąsočiuose vynas jau paruoštas skonio švelniausio. 
Kvepia jisai gėlėmis. Niekad jis mūs neapvils! 
Taurųjį kvapą tarp mūsų smilkytuvas paskleidžia gausiai, 
Čia ir šaltas vanduo. Jis ir saldus, ir švarus. 
“ Guli čia duona gelsva, o stalas turtingas dejuoja: 


10. Tiek prikrauta ant jo sūrio ir tiršto medaus! 
O vidury gėlėmis ten užverstas aukuras stovi. 
Dainos užvaldė namus, šventiška džiaugsmo puota. 
Bet pirmiausia dievus tegu šlovina vyrai džiaugsmingi 
Ir padavimais šventais, ir skaisčiomis kalbomis. 


15. O išpylus aukas, pasimeldus, kad elgtis teisingai 
Nuolat galėtų, juk tai — reikalingiausia yra,— 
Nieko čia bloga nebūtų išgerti, bent tiek, kad įstengtų 
Dar nesusenęs pareit be palydovo namo. 


20. Vyras girtinas tas, kurs išgėręs parodo kilnumą, 
Kaip jam lieps atmintis ir pajautimas garbės. 
Žygdarbių jis neatliks nei titanų kokių, nei gigantų, 
Nei kentaurų, juk tai — sentėvių vien tauškalai! 
Riaušių stiprių jis nekels, nes jose nieko doro nebūna. 


25. Bet visada pagarbiai dera atminti dievus! 


Diogenas iš Laertės, VIII, 36. Kad Pitagoras buvo vienu 
metu vienoks, o kitu — kitoks, Ksenofanas liudija šioje savo 
elegijoje: 

Kitą jau kalbą pradėsiu dabar ir parodysiu kelią. 


* * 2 
Sako, kad sykį praeidamas mušamą šunį pamatė. 
Gailesčio apimtas, jis tarė štai tokius žodžius: 
Liaukis ir jo nebemušk! Juk mano bičiulio tai siela! 
Balsą girdėdamas jo, draugą tikrai pažinau! 

ĮSILŲ FRAGMENTAI) 


Sekstas Empirikas, „Prieš matematikus“, IX, 193. 


Viską priskyrė dievams Homeras ir Hesiodas, 
Visa, kas žmonėse gėdinga ir peiktina būna: 
Vogti ir paleistuvaut, ir apgaudinėti kits kitą. 


Klementas, „Kilimų audėjas“, 109 (II, 399, 19). 


O mirtingieji galvoja, kad gimdo dievai vienas kitą, 
Turi taip pat drabužius jie, balsą ir kūną, kaip žmonės. 


Ten pat, 110 (II, 400, 1). 


Bet jei turėtų rankas ir jaučiai, arkliai arba liūtai, 
Arba mokėtų tapyti ir kūrinius kurti, kaip žmonės, 
Jautiškos išvaizdos jaučiai, arkliai gi arkliškos imtų 
Savo tapyti dievus ir kūnus priskirtų jiems tokius, 
Kokius, tikriausiai, ir patys dabar kiekvienas jų turi. 


Ten pati, VII, 22 (III, 16, 6). 


Savo dievus etiopai vaizduoja juodais, bukanosiais, 
Trakai gi sako, kad jie šviesiaakiai ir rudaplaukiai, 


Ten pat, 109 (II, 399, 16). 
Ksenofanas iš Kolofono, mokydamas, kad dievas yra vie- 
nas ir bekūnis, sako: 


Vienas dievas yra, dievų ir žmonių pats didžiausias, 
Nei mintimi jis nėra panašus į žmones, nei kūnu. 


Sekstas Empirikas, „Prieš matematikus“, VII, 49. 


Tiesą sakau, kad niekas tikrai nepažino ir niekad 
Nė nepažins nei dievų, nei to, ką sakau apie viską. 
Jei ir nutiktų kam nors iš netyčių išreikšt tobulybę, 
Jis nežinotų to pats, nes visiems tik nuomonė tenka. 


Euripidas, „Heraklis“ (1341—1346). 


Aš niekad nemaniau ir niekad netikėsiu, 
Kad džiaugtųsi dievai neleistinu guoliu 
Arba kad kits kitam rankas jie turi pančiot, 
Arba kad viešpatį turėtų virš savęs. 

Jei dievas jis tikrai, tai jam nereikia nieko. 
O dainių pasakoms aš netikiu niekingoms| 


Versta iš H. Diels, Die Fragmente der Vorsokra- 
tiker, Bd. I, Berlin, 1934, S. 113—139. Vertė R. Mi- 
ronas. 


PARMENIDAS 
(apie 540 —-? m. p. m. e.) 


ią Į Peas Ekats Pp. š Pa 
* Anasrimae -j6 


J Inas aus aaa 


Yra žinoma, kad Parmenidas parašė filosofinę poemą „Apie 
gamtą“, kurią sudarė prologas ir dvi dalys. Pirmojoje dalyje 
aiškinamos filosofinės sąvokos, o antrojoje — natūrtilosotija. 
Iš pirmosios dalies išliko apie */10 teksto, o iš antrosios — !/10. 
Didžiausias šio veikalo ištraukas mums išsaugojo Sekstas Em- 
pirikas ir Simplikijus, kuris dar turėjo jį savo rankose. Po 
keletą eilučių yra Platono dialoguose („Sofiste“, „Teaitete“, 
„Puotoje“), Aristotelio „„Metafizikoje“, Plutarcho, Plotino, 
Proklo ir kitų autorių raštuose. 

10. 


12. 


13, 
19. 


APIE GAMTĄ [FRAGMENTAI] 


Na, pasakysiu aš tau, o tu išgirdęs atminki, 
Kokius tik vienus kelius tyrinėjimui galima rinktis. 
Kelias pirmasis — būtis, ir visai čia nėr nebuvimo. 
Kelias įtikina šis (nes tiesą pasiekti jis leidžia). 
Antras yra nebūtis, ir būtinas tas nebuvimas. 

Šis, pasakysiu aš tau, visiškai nenaudingas keliukas, 
Nes negali nebūties pažint (neįmanoma būtų!), 

Jos nė išreikšt negali... 


Nes juk mąstyti ir būti — yra tai tas pat ir vis viena. 


Reikia sakyt ir galvot, kad viena tik būtis egzistuoja, 
O nebūties nėra. Taip manyt iš tavęs reikalauju. 

Nes nenoriu, kad stėtum į šį tyrinėjimo kelią, 

Nei gi į tą, kurį žmonės, visai nežinodami nieko, 

Sau, dvigalviai, vaizduoja. Nes jų besiblaškantį protą 
Sąmyšis valdo krūtinėse. Kurčnebyliai ir akli jie! 

Lyg pritrenkti, lyg gentis neišmanėlių jie trypinėja! 
Būti antai, jų manymu, tai tas pat, kaip nebūti, 

Ir ne tas pat! Nes jie mato visur vien atbulą kelią. 


Bet kadangi jau viskas šviesa ir naktim pavadinta 

(Tik pagal savo galias kiekvienam buvo suteiktas vardas), 
Viskas pilna yra šviesos ir nakties paslaptingos. 

Jos gi lygios abi, o jų tarpe jau nieko nebūna. 


Eterio būdą pažinsi ir ženklus jame. Tu patirsi 

Saulės skaisčiosios žibinto švaraus slėpiningą veikimą, 
Kaip atsirado jisai, Apskritakio mėnulio taipogi 

Įtaką teks tau pažint atmainingą ir būdą. Suprasi 
Supančio viską dangaus susidarymą, kaip jį Anankė 
Sugeba vesti ir verčia žvaigždynų ribas išlaikyti. .. 


Nes siauresnieji, grynosios ugnies pripildyti, spindi. 
Seka po jų — naktis. Tik protrūkiais trykšta čia liepsnos. 
O tarp jų vidury — deivė, kuri viską vairuoja, 

Baisųjį valdo gimimą jinai ir tuokimąsi, siunčia 

Moteris šlietis prie vyrų, o vyrus su moterim jungia. 

O iš visų dievų pirmiausia sukūrė Erotą. 


Taip visa tai ir iškilo, man rodosi, taip ir gyvuoja. 
Ir ateity, kai užaugs ir subręs, tai turės pasibaigti. 
O jau vardus — tai žmonės paskyrė, paženklinę viską. 


Versta iš H. Diels, Die Fragmente der Vorsokra- 
tiker, Bd. I, Berlin, 1934, S. 217—246. Vertė R. Mi- 
ronas. 


ZENONAS 
(apie 490-430 m. p. m. e.) 


Zenonui priskiriami tokie veikalai: „Ginčai“, „„Empedoklio 
mokslo paaiškinimas“, „Prieš filosofus“, „Apie gamtą“. Išli- 
ko tik 4 fragmentai iš traktato „Apie gamtą“, pacituoti Simp- 
likijaus ir Diogeno iš Laertės. Beje, šis traktatas buvo para- 
šytas klausimų-atsakymų forma, kuri vėliau tapo filosofinių 
dialogų pavyzdžiu. Zenono garsiąsias keturias aporijas mums 
išsaugojo Aristotelis, kuris jas atpasakoja savo veikale „Fi- 
zika“ (VI, 9). Nemaža apie Zenoną sužinome iš antikos auto- 
rių liudijimų, Platono dialogo „Parmenidas“ pirmosios dalies. 

[LIUDIJIMAIĮ 


Diogenas iš Laertės, IX, 25. Zenonas klausė Parmenido ir 
tapo jo numylėtiniu. Jis buvo labai aukšto ūgio. Platonas „„Par- 
menide“ rašo, kad pats Zenonas savo „Sofiste“ tai patvirtina. 
O Aristotelis tvirtina, kad jis buvo dialektikos išradėjas, pa- 
našiai kaip Empedoklis — retorikos išradėjas. Jis buvo labai 
įžymus vyras ir filosofijos, ir politikos srityje ir paliko knygų, 
pilnų didžios išminties. 

Jo pažiūros tokios. Pasauliai yra, o tuštumos nėra. Visų 
daiktų prigimtis iškilo iš'karšto ir šalto, iš sauso ir drėgno, 
vieniems virstant kitais. Žmonės yra kilę iš žemės, o siela yra 
anksčiau paminėtų karšto ir šalto, sauso ir drėgno mišinys, 
kuriame nė vienas iš jų nevyrauja, 

Sako, kad jis kartą koneveikiamas pasipiktino. O kai kaž- 
kas jį dėl to apkaltino, jis tarė: „Jeigu aš koneveikiamas 
nerodyčiau pykčio, tai ir giriamas nieko nejausčiau“... Jo 
žydėjimo metas sutapo su septyniasdešimt devintąja olim- 
piada. 


APIE GAMTĄ [FRAGMENTAI] 


1. Simplikijus, „Fizika“, 140, 34. Jeigu būtis neturi dy- 
džio, tai jos nėra, o jeigu ji yra, tai kiekviena jos dalis 
privalo turėti kokį nors dydį, storį ir nuotolį viena nuo ki- 
tos. Tą patį galima pasakyti ir apie tai, kas yra prie jos, nes 
ir tai turės dydį, ir prie to bus kažkas. Tą patį galima pasa- 
kyti sykį visiems laikams, juk niekas nepasieks visumos kraš- 
to, ir viena su kitu nepraras ryšio. Taigi jei yra daug daiktų, 
tai jie privalo būti maži ar dideli: maži tiek, tarsi jie ir ne- 
beturėtų dydžio, ir dideli tiek, tarsi jie būtų begaliniai. 

2. Ten pat, 139, 5. Jeigu vienas dydis būtų prijungtas prie 
kito, kurs lygus nuliui, tai jis nė kiek nepadidėtų, toks dydis 
pridėtas visiškai negali pakeisti kitos būties dydžio. Šiaip ar 
taip, juk tai nieko nepridedama. O jei atimant kitas dydis 
nė kiek nesumažės ir vėl pridedant nepadidės, tai yra aišku, 
kad tai, kas pridedama ir atimama, yra niekas. 

3. Ten pat, 140, 27. Jeigu daiktų yra daug, tai jų turi būti 
ne daugiau ir ne mažiau, o tiek, kiek yra. Bet jei yra tiek 
pat, kiek yra, tai jų turi būti ribotas skaičius. 

Jei daiktų yra daug, tai be galo daug, nes visada tarp 
esančių daiktų yra kiti, ir vėl kiti tarp anų. Taigi esančių 
daiktų yra be galo daug. 

4, Diogenas iš Laertės, IX, 72. Judąs daiktas nejuda nei 
toje vietoje, kurioje jis yra, nei toje, kurioje jo nėra. 

Versta iš H. Diels, Die Fragmente der Vorsokra- 


tiker, Bd. I, Berlin, 1934, S. 247—258. Vertė R, Mi- 
ronas. 


MELISAS 
(apie 410 apie 360 m. p. m. e.) 


Yra žinoma, kad Melisas parašė veikalą „Apie gamtą, arba 
apie būtį“, tačiau iš jo tėra išlikę tik apie dešimt frag- 
mentų, pacituotų Simplikijaus veikaluose „Fizika“ ir „Apie 
dangų“. Spausdiname visus žinomus Meliso fragmentus, 


[LIUDIJIMAI] 


Diogenas iš Laertės, IX, 24. Melisas, Itaigeno sūnus, iš Sa- 
mo. Jis buvo Parmenido mokinys, bet ir su Heraklitu šnekė- 
davosi, nes šis pristatė jį jo nepažinojusiems efesiečiams, kaip 
ir Hipokratas Demokritą — abderiečiams. Jis buvo valstybinis 
veikėjas ir nusipelnė piliečių pagyrimo. O kai dėl to buvo 
išrinktas laivyno vadu ir parodė nepaprastą narsumą, tai dar 
labiau buvo juo žavimasi. 

Jis mokė, kad viskas yra begalybė: nekintama, nejudanti, 
panaši į save pačią ir pilna. O judėjimas tik atrodo vyks- 
tąs, iš tikrųjų jo nėra, Ir apie dievus kalbėjo, jog nerei- 
kia įrodinėti jų buvimo, nes jų pažinti negalima. 

Apolodoras sako, kad jo žydėjimo laikotarpis sutapo su 
aštuoniasdešimt ketvirtosios olimpiados metais. 


APIE GAMTĄ, ARBA APIE BŪTĮ 
[FRAGMENTAI] 


1. Simplikijus, „Fizika“, 162, 24. Visada buvo tai, kas 
buvo, ir visada bus. Juk jei atsirado, tai turėjo prieš atsira- 
dimą būti nieku. Taigi, jeigu nebūtų, jokiu būdu niekas iš 
nieko ir neatsirastų. 

2. Ten pat, 29, 22; 109, 20. O kadangi būtis neatsirado, tai 
ji yra, visada buvo ir visada bus neapibrėžta, neturinti nei 
pradžios, nei pabaigos. Mat, jeigu ji atsirado, tai turė- 
tų pradžią (būtų kadaise prasidėjusi) ir pabaigą (pasibaig- 
tų kada nors). O kadangi nei prasidėjo, nei pasibaigė, tai 

visada buvo ir visada bus neturinti nei pradžios, nei pabai- 
gos. Juk neįmanoma visada būti tam, kas nėra viskas. 

3. Ten pat, 109, 29. Bet jei būtis yra visada, tai ir savo 
dydžiu ji turi būti visada begalinė. 

4. Ten pat, 110, 2. Visa, kas turi pradžią ir pabaigą, nė- 
ra nei amžinas, nei begalinis. 

5. Ten pat, 110, 5. Jeigu nebūtų vieno, tai būtų apribotas 
kitas, 

6. Simplikijus, „Apie dangų“, 557, 14. Būdama begalinė, 
būtis turėtų būti viena. Juk jei būtų dvi, tai jos negalėtų 
būti begalinės, turėtų ribotis viena su kita, 

7. Simplikijus, „Fizika“, III, 18. Taigi būtis yra amžina ir 
begalinė, visiškai viena ir tokia pati. Ji negali nei pražūti, 
nei padidėti, nei pasikeisti, nei skausmą jausti, nei liūdėti, 
Jei patirtų ką nors panašaus, tai ji jau nebūtų viena. 
O būčiai keičiantis, jokiu būdu ji negali išlikti tokia pati: 
ankstyvesnė būtis turi žūti, o nesanti — gimti. Taigi jeigu 
per dešimtį tūkstančių metų tik per vieną plauką ji pasida- 
rytų kitoniška, tai per visą laiką visiškai žūtų. Bet ir pasi- 
keisti neįmanoma, nes ankstyvesnė forma nežūsta, o nesan- 
ti — negimsta. O jeigu niekas negimsta ir nežūsta, ir ne- 
kinta, tai kaip galėtų vykti būčių kitimas? Juk jei atsirastų 
kažkas kitoniška, tai jau ir būtų pakitimas. Ji nejaučia skaus- 
mo, nes skausmo būtyje visiškai negalėtų būti, kaip negalėtų 
būti visada ir to, kas jaučia skausmą, mat, skausmą jaučiąs 
negalėtų būti amžinas ir neprilygtų jėga sveikam. Būtis ne- 
liktų tokia pati, jei skausmą jaustų, nes jaustų skausmą, kam 
nors atsiskiriant ar prisijungiant, o tai jau nebebūtų tas pat. 
Beje, ir tai, kas sveika, negali pajusti skausmo, nes tada 
pražūtų tai, kas sveika, ir esąs, o gimtų nesąs (tai, ko nėra). 
Ir liūdesiui tiktų toks pat įrodinėjimas, kaip ir skausmo pa- 
jutimui. Nėra jokios tuštumos, nes tuštuma yra niekas. O juk 
niekas negali egzistuoti. Būtis nejuda, nes ji neturi kur pasi- 
traukti. Tačiau ji yra pilna. Jei būtų tuštuma, tai ji pasi- 
trauktų į tuštumą, bet, tuštumos nesant, neturi kur pasitrauk- 
ti. Sutirštinto ir išretinto taip pat nėra, Tai, kas išretinta, 
negali būti pilna, kaip sutirštinta; bet išretinta jau yra kaž- 
kas tuštesnio už sutirštinta. O reikia daryti tokį skirtumą tarp 
pilna ir nepilna. Juk jeigu kažkas pasitraukia arba įsileidžia, 
tai nepilna, o jeigu nei pasitraukia, nei įsileidžia, tai pilna. 

Taigi turi būti pilna, jei nėra tuščio. O jei yra pilna, tai 
nejuda, 

8. Simplikijus, „Apie dangų“, 558, 19. Pats svarbiausias 
samprotavimas šit koks: būtis yra tiktai viena. Yra dar ir 
išvedžiojimų. Mat, jei daiktų būtų daug, tai jie turėtų būti 
tokie, koks yra vienas, apie kurį aš kalbu. Juk jei yra žemė, 
vanduo, oras, ugnis, geležis, auksas, ir viena gyva, o kita 
negyva, juoda ir balta ir visa kita, apie ką žmonės sako, kad 
yra tikra, jei, vadinasi, tai yra, o mes teisingai matome ir gir- 
dime, tai kiekvienas daiktas turi būti toks, kokį mes pir- 
miau jį nutarėme esant, o ne kaitaliotis ir tapti kitonišku. 
Kiekvienas jis turi būti toks, koks ir yra. O dabar mes sa- 
kome, kad teisingai matome, girdime ir suprantame. Mums 
atrodo, kad karšta yra šalta, o šalta — karšta, kad kieta — 
minkšta, o minkšta — kieta. Ir kad gyva miršta, o gimsta iš 
negyvo, ir visa tai kinta. Tai, kas buvo ir kas dabar yra — 
visai nepanašūs. Geležis, auksas, akmuo ir visa tai, kas atrodo 
labai stipru ir kieta, susidūrę su pirštu, sudyla, o žemė ir 
akmuo kilo iš vandens. Išeina, kad mes būties negalime nei 
matyti, nei pažinti. Visa tai viena su kitu nesiderina. Nors 
mes kalbame, kad yra daug ir amžinų daiktų, turinčių 
ir pavidalą, ir ypatybes, vis dėlto mums atrodo, kad viskas 
keičiasi ir atsimaino, kiekvieną kartą į juos pažvelgus. Taigi 
aišku, kad neteisingai matėme ir neteisingai mums pasirodė, 
kad daiktų yra daug. Jie nesikeistų, jei būtų tikri, ir kiek- 
vienas liktų toks, koks atrodė anksčiau, nes nieko nėra pa- 
stovesnio už tikrąją būtį. O jeigu keistųsi, tai būtis pražūtų, 
o nebūtis gimtų. Taigi išeina taip: jei būtų daug daiktų, tai 
jie turėtų būti tokie, koks yra ir vienas. 

9. Simplikijus, „Fizika“, 109, 34. Taigi jeigu tatai yra, tai 
turi būti viena. O jeigu yra viena, tai neprivalo turėti kūno. 
O jeigu ji turėtų storį, tai turėtų dalis ir nebūtų viena. 

10. Ten pat, 109, 32. Jei būtis yra padalinta, tai ji juda. 
O jei jau juda, tai nebe būtis. 

Versta iš H. Diels, Die Fragmente der Vorsokra- 


tiker, Bd. I, Berlin, 1934, S. 258—276. Vertė R. Mi- 
IOnas. 


Antrasis skyrius 


MATERIALISTINĖS 
FILOSOFIJOS FORMAVIMASIS 


Materialistinės filosofijos stabilizavimasis senovės Graiki- 
joje sutampa su antikinės demokratijos suklestėjimu. Po grai- 
kų-persų karų (500—449 m. p. m. e.) Graikijos ekonominis 
ir kultūrinis gyvenimas sparčiai vystosi. Atėnuose įsitvirtina 
vergovinė demokratija, suklesti mokslas, literatūra, menas. 
Iškyla tokių įžvalgių politikų, kaip Periklis. „Didžiausias vi- 
dinis Graikijos suklestėjimas sutampa su Periklio epocha"! — 
pažymi K. Marksas. „Tai buvo taikos, antikinės demokratijos 
ir didelių kūrybinių užmojų amžius, mokėjęs derinti utile 
cum dulci — tai, kas naudinga, su tuo, kas gražu“?. Tuo metu 
gyveno ir kūrė rašytojai (Eschilas, Sofoklis, Euripidas), filo- 
sofai (Anaksagoras, Empedoklis, Demokritas) ir kiti žymūs 
materialistinės pakraipos mąstytojai. 

Po pergalės prieš persus kitų Peloponeso pusiasalio vals- 
tybių tarpe į pirmą vietą iškilo Atėnai. Periklis siekė, kad 
Atėnai taptų klestinčiu miestu. Jis ne tik vadovavo sugriau- 
tų šventyklų ir kitų pastatų atstatymui, bet ir energingai ėmėsi 
puošti Atėnus. „Kilo pastatai. — rašė Plutarchas, — stulbinan- 
tys savo didybe, neprilygstami forma ir grožiu, ir visi meist- 
rai vienas kitą stengėsi pralenkti savo darbo dailumu, bet 
nuostabiausia buvo — tai greitis. Pastatai, kurie, atrodė, bū- 
sią užbaigti, ir tai su vargu, per ilgus amžius tik daugelio kar- 
tų, iš tikrųjų visi buvo sukurti tuo vienu valstybės klestėji- 
mo periodu, kai valdė vienas valstybės vyras“3. Atėnai savo 
grožiu tapo neprilygstami kitiems graikų miestams. Netrukus 
šis miestas tapo iki tol negirdėto garso kultūros centru, Pe- 


! K. Marksas, F. Engelsas, Apie religiją, V., 1958, p. 16. 

Ž A. Dambrauskas, Graikų teatras ir Sofoklis.— Sofoklis, Tragedijos, V., 
1974, p. 302. 

3 Plutarchas, Rinktinės biografijos, V., 1962, p. 16—17. 

riklis pasikvietė daugelį žymių graikų meno meistrų ir mąs- 
tytojų iš kitų miestų, jų tarpe filosofą Anaksagorą ir skulpto- 
rių Fidiją (V a. p. m. e.). 

Anaksagoras (apie 500—428 m. p. m. e.) gimė Jonijoje. 
Manoma, kad jis buvęs Anaksimeno mokinys. Atėnuose (su 
pertraukomis) jis gyveno 475—433 m. p. m. e. Spėjama, kad 
jis buvęs pirmasis mąstytojas, supažindinęs atėniečius su fi- 
losofija. 

Anaksagoras pirmasis iš žinomų mąstytojų skelbė, kad 
mėnulis šviečia atspindžio šviesa ir kad jis yra žemiau, negu 
saulė. Saulė ir žvaigždės, jo nuomone,— degantys akmenys, 
o mėnulis — panašus į žemę. Mes nejaučiame žvaigždžių 
kaitros, sakė jis, nes jos yra labai toli. Saulė, jo supratimu, 
yra didesnė, negu visas Peloponesas (tolimi daiktai atrodo 
maži). Mėnulyje yra kalnų, ir jis esąs apgyvendintas. Visas 
kosmosas susidedąs iš be galo besidalijančių dalelyčių, arba 
homeomerijų (homeomerija —,,panašus iš dalies“). Jos ski- 
riasi tarpusavyje įvairiomis savybėmis (mėsos, kraujo, ak- 
mens, medžio, žemės ir kt.). Įvairios jų kombinacijos sudaro 
kūnus. Anaksagoras vadovavosi principu: viskas yra visame 
ir viskas virsta viskuo. ,,Homeomerija,— kaip nurodo tarybi- 
„nis antikinės filosofijos tyrinėtojas A. Losevas,— yra bega- 
lybė duotojo tipo elementų, turinčių savyje begalybę dali- 
nių elementų, taip pat išsaugančių savo nuosavą tipą“*. Be- 
sidalindamos homeomerijos juda. Tą homeomerijų judėjimą, 
Anaksagoro supratimu, veikia išorinė jėga —nusas (pro- 
tas). „Protą Anaksagoras laikė tam tikra subtilia ir lengva 
materija“?, 

Anaksagoras kitaip, negu orfikų žyniai, suprato ir dievus. 
Nietoje ankstesniųjų ir grynai mitologinių dievų jis iškelia 
„dieviškojo proto“ koncepciją. „Jam protas — ne dieviška 
esybė, o abstraktus visuotinis principas"“. 

Šis Anaksagoro mokslas nepatenkino kai kurių atėniečių. 
Čia būta subjektyvių bei objektyvių motyvų. Smulkių ambi- 
(cijų Žmones užgaudavo tai, kad atvykėliai pasidarydavo po- 
puliaresni, negu jie, atėniečiai. Tokius žmones visai nedo- 
amino, kad ateiviai iš kitų miestų daug prisidėjo prie Atėnų 


* A. D. Aoces, HcTopux auTyuHoj 5CTeTHKY (Pauuaa knaccuka), M., 1963, 
c. 323. 


5 Ten pat, p. 318. 
“ Ten pat. 

suklestėjimo. Atėnuose formavosi nauji papročiai, nauja kul- 
tūrinių vertybių samprata. Tos naujovės pažeidė konservaty- 
viųjų sluoksnių interesus. Brendo nepasitenkinimas ir pačiu 
Perikliu. Mat, Periklio aplinką sudarė Anaksagoras, Fidijas ir 
kiti atvykėliai. Tuo metu jau nebuvo visus graikus vieni- 
jančio veiksnio — persų pavojaus. Po pergalės prasidėjo vi- 
diniai kivirčai. Jie vėliau peraugo į vaidus tarp polių. Sparta 
tapo visų aristokratų interesų reiškėja. Ir atėniečių aristokra- 
tų nepatenkino Periklio demokratiškumas. Tačiau tiesioginiai 
išpuoliai prieš demokratijos ideologą buvo pavojingi: jis bu- 
vo labai populiarus masėse, be to, nepamainomas polemikas. 
Plutarchas perteikė Periklio amžininko istoriko Tukidido pa- 
sakojimą: „Kartą Archidamas, spartiečių karalius, jį paklau- 
sęs, katras narsesnis kovoje — jis ar Periklis, ir Tukididas at- 
sakęs: „Jeigu kovodamas jį partrenkčiau, tai jis, ginčyda- 
masis, kad nesąs partrenktas, nugalėtų ir įtikintų žiūrovus“?. 

Geriausias būdas nugalėti Periklį — jį sukompromituoti, 
t. y. pastatyti jį į tokią padėtį, kad jis negalėtų ginti savo 
draugų, kai šie yra diskredituojami. Intrigų menas buvo ži- 
nomas ir senovės graikams. Šį metodą ir pasirinko Periklio 
priešai. Vienas iš jų, Diopitas, „pasiūlė nutarimą, kad būtų 
patraukti atsakomybėn žmonės, negarbinantys dievų ar plati- 
nantys mokslą apie dangaus reiškinius, norėdamas, kad per 
Anaksagorą kristų įtarimas Perikliui“š. Įstatymas buvo pri- 
imtas. Perikliui nieko kito neliko, kaip patarti Anaksagorui 
bėgti iš Atėnų. Pastarasis taip ir pasielgė. 

Nepaisant tokio pirmojo atėniečių filosofijos mokytojo 
likimo, Atėnai vis dėlto tapo svarbiausiu antikinės filosofijos 
centru. 

Materialistinė filosofija formavosi ir už Atėnų ribų. Ypač 
didžiulį poveikį jai turėjo Empedoklis (apie 490—430 m. p. 
m. e.), gyvenęs Agrigente — pietinėje Sicilijoje įsikūrusiame 
graikų mieste. Jis buvo jaunesnysis Parmenido amžininkas, 
tačiau jo filosofinės pažiūros artimesnės Heraklitui, negu Par- 
menidui. Empedoklis užsiiminėjo filosofija, astronominiais ty- 
rinėjimais. Tyrinėdamas dangaus kūnų judėjimą, jis priėjo 
išvadą, kad mėnulis šviečia atspindimąja šviesa, o saulės už- 
temimų priežastis yra mėnulis: jis, atsidūręs tarp saulės ir že- 
mės, užstoja saulės šviesai kelią į žemę. 

7 Plutarchas, Rinktinės biografijos, p. 11. 

Šš Ten pat, p. 33. 

Empedoklis aiškino, kad viskas (kosmosas ir žemė) susi- 
deda iš 4 elementų (žemės, vandens, oro ir ugnies). Jų kom- 
binacijų dėka formuojasi ir iširsta įvairūs kūnai. Patys ele- 
mentai nejuda, jie gali būti tiktai įjudinami. Jis — pirmasis 
mąstytojas, atskyręs judėjimą (jėgą) nuo materijos (daikty- 
bės). Šiuos reiškinius Empedoklis laikė pasauline potencija. 
Judėjimas —tai dvi pirminės jėgos — Meilė ir Neapykanta. 
Meilė viską jungia, traukia. Neapykanta — išskiria, atitolina. 
Veikiant šioms jėgoms, kūnai nuolat keičia savo pavidalą: 
čia jie atsiranda, čia vėl išnyksta. Tačiau elementai, kaip ir 
jėgos, yra amžini. Jie net „pagal prigimtį yra pirmesni už 
dievą“?. Pasaulis esąs amžinas, jame niekas neišnyksta, o tik 
keičia savo egzistavimo formą. 

Empedoklis pirmasis iš mums žinomų mąstytojų aiškino 
ir gyvybės atsiradimą natūraliu būdu. Todėl dažnai jis vadi- 
namas antikinio evoliucionizmo atstovu. Jo nuomone, visų 
dabar egzistuojančių organizmų priežastis — Neapykantos 
jėgos veikimas. Ji skatina prieštaravimus. Tuo metu, kai vieš- 
patauja tik viena Meilė, visi elementai išsiskleidžia ir susi- 
jungia, sudarydami vieningą kosminę nejudančią masę — Sfe- 
rą (rutulį). Šis rutulys neturi jokios kokybės. Jame viešpa- 
tauja tikroji harmonija, kurią išardo Neapykanta. Įsisukusi 
į vieningą kosminę nejudančią masę, ji viską sumaišo, išsvai- 
do į šalis. Vykstant pasaulyje nuolatinei Meilės ir Neapykan- 
tos kovai, jungiasi ir skiriasi įvairūs elementai, sudarydami 
įvairiausių atsitiktinių formų kūnus. Žmogaus organizmo da- 
lių (rankų, galvos ir kt.) prigimtis, anot Empedoklio, ta pati, 
kaip ir medžių, akmenų. 

Galvos be kaklų iš žemės gausiai išaugo. 

Rankos, pečių neturėdamos, irgi klaidžiojo nuogos. 

Akys švaistėsi ten, kaktų stokodamos aiškiai. 

Klaidžiojo vien sąnariai, ieškodami susijungimo,!? — 
rašė Empedoklis. Šios organizmo dalys, Meilės jėgos veikia- 
mos, atsitiktinai jungėsi, ir susidarė pabaisos, kurios, savo 
sandara nebūdamos tinkamos gyvenimui, išmirė, Išliko tik 
tos gyvosios būtybės, kurios buvo labiau prisitaikiusios prie 
aplinkos. Empedoklio nuomone, gyvosios būtybės gamtoje 
nuolat tobulėja, nes gamta siekia naujos harmonijos. Tik Em- 
pedoklis harmoniją suprato kitaip, negu pitagoriečiai. Jam 


* A. D. Aoces, Hcropux auTHYHOK >CTeTUKŲ, <. 398. 
10 Žr. šios knygos p. 78. 

harmonija — organiškai gyvybinga. Jis ieškojo jai realaus 
pagrindimo. 

Anaksagoras, Empedoklis padėjo pamatus materialistinei 
filosofijai, kurią vėliau vystė Demokritas (apie 460—apie 
370 m. p. m. e.). Naujai sukonstruota Demokrito pasaulio struk- 
tūros koncepcija leido jam aiškinti kitimą, atmetant bet kokios 
atskiros nuo materijos (daiktybės) jėgos buvimą. Jis tarsi su- 
sistemino visas iki jo buvusias filosofines koncepcijas. 

Demokritas rašė po Peloponeso karo“. Tas karas susilp- 
nino abi tarpusavyje konkuravusias valstybes-miestus (Atėnus 
ir Spartą). Demokritas stebėjo bręstančias makedoniečių po- 
litines ambicijas. Tuo metu iro senos valdymo formos, visur 
viešpatavo politinė suirutė, dažnėjo išpuoliai prieš demokra- 
tinius institutus. Demokratija jau nepajėgė atsispirti aristo- 
kratijai ir su ja susijusioms partijoms. Demokritas buvo bene 
žymiausias antikinės demokratijos ideologas Aleksandro Ma- 
kedoniečio imperijos sukūrimo išvakarėse. Išnykus iš politi- 
nės arenos demokratiniams Atėnų institutams, antikos demo- 
kratija pamažu netenka savo šalininkų. Sokratas, Platonas, 
Aristotelis buvo demokratijos kritikai, naujų valdymo formų 
ieškotojai, o Demokrito „linijos filosofijoje“!? tęsėjai — Epikū- 
ras, Lukrecijus — propagavo šalinimąsi nuo dalyvavimo poli- 
tinėje veikloje. 

Demokritas buvo Leukipo (V a. p. m. e.) mokinys, o šis, 
kaip teigia amžininkai, mokėsi pas Zenoną iš Elėjos. Apie 
Leukipą ir jo filosofiją išliko mažai žinių. Paprastai jis lai- 
komas determinizmo pradininku. Jam priskiriamas teiginys: 
„Joks daiktas negimsta be tikslo, bet viskas atsiranda tam 
tikru pagrindu ir iš būtinybės“!?. Šią mintį išvystė Demokri- 
tas, kuris savo pažiūras dėstė kaip Leukipo filosofiją. Šian- 
dien neįmanoma atskirti Demokrito filosofinės koncepcijos 
nuo Leukipo, todėl jų pažiūros aptariamos drauge. 

Demokrito filosofija turėjo didelį poveikį daugeliui anti- 
kos mąstytojų. Demokritas, K. Markso ir F. Engelso žodžiais 
tariant, buvo „empirinis gamtos tyrinėtojas ir pirmasis graikų 
enciklopedinis protas“!*. Jis sukūrė vadinamąją atomistinę 


'! Apie politinę situaciją po Peloponeso karo rašoma šios knygos straips- 
nyje „Sokrato moralės filosofija“, p. 135—140. 

12 Žr. V. Leninas, Raštai, t. 14, p. 116. 

5 Žr. H. Diels, Die Fragmente der Vorsokratiker, Bd. II, Berlin, 1922. 

4 K. Mapkc u D. Bureabc, Couuuenna, T. 3, M., 1955, c. 126. 

teoriją, kuria remdamasis mėgino paaiškinti visus pasaulio 
reiškinius. Atomai Demokrito teorijoje — tai mažiausios ne- 
dalomos dalelytės, kurios skrieja tuštumoje. Nuo jų kiekio 
toje tuštumoje priklauso daikto kokybinė charakteristika (sun- 
kus, kietas, sunkiai lūžta arba lengvas, minkštas, lengvai per- 
skiriamas ir t. t.). Taigi būtį sudaro atomai ir tuštuma. Judė- 
dami atomai suteikia objektams formą. Judėjimas, anot De- 
mokrito, yra neatskiriamas nuo materijos. Čia ir yra esminis 
skirtumas tarp Demokrito ir Empedoklio materializmo: jei 
Demokritui atrodo, kad visatą užpildo judantys atomai, tai, 
pagal Empedoklį, „nei tuštumos, nei pertekliaus ji, visata, 
nepažįsta. Nieko tuščio nėra"!š, 

Savo atomistinės koncepcijos pagrindu Demokritas aiški- 
no ir sielos (proto) prigimtį. Siela, anot jo, susideda iš subti- 
liausių atomų. Mirtis —tai atomų išsisklaidymas. Bet ir po 
mirties tie atomai niekur nedingsta: jie vėl jungiasi ir sudaro 
naują objektą arba įeina į kitų objektų (kūnų) sudėtį. Vadi- 
nasi, visi reiškiniai (ir kūnai) yra laikini, tačiau juos suda- 
rantys atomai yra amžini. Taigi materija yra amžina. 

Demokritas yra materialistiniais principais pagrįstos paži- 
nimo teorijos pradininkas. Pasaulis, anot jo, pažinus dėl to, 
kad visi kūnai yra sudaryti iš atomų, kurie judėdami tarsi iš- 
šoka iš vieno objekto (kūno) ir patenka į kitą. Taip mus be- 
tarpiškai veikia vaizdai. Norėdami pažinti objektyvią tikrovę, 
ieškome joje esančių reiškinių priežasčių, nustatome jų hie- 
rarchiją, nes viskas turi savo priežastį, teigė Demokritas. Be 
to, toliau analizuoti reiškinius yra neįmanoma. Jis daro prie- 
laidą, kad pažinimo metu susiduriame su dvejopo pobūdžio 
reiškiniais, tai yra su tais, kurie iš tikrųjų egzistuoja, ir su 
tais, kurie, mūsų nuomone, egzistuoja (skonis, kvapas, ši- 
luma, šaltis ir kt.) Pastarieji reiškiniai yra subjektyvūs, nors 
ir atspindi realiai esančius daiktus. 

Pirmoji pažinimo pakopa, anot Demokrito, yra mūsų po- 
jūčiai. Jie absorbuoja iššokusius atomus. Kadangi atomai 
sklinda į visas puses, jie ne visi patenka į mūsų jutimo or- 
ganų veikimo sritį. Todėl šis pažinimas negalįs būti visa ap- 
imantis, ir jį Demokritas vadina tamsiuoju pažinimu. Atomai 
ir tuštuma, jo nuomone, pažįstami ne tiek pojūčiais, kiek be- 
tarpiškai suvokiami. Protas savo įrodymus konstruoja, rem- 


Iš Žr. šios knygos p. 77. 

damasis pojūčiais, nes objektyvūs daiktai veikia jutimo or- 
ganus (gaunamos žinios „pagal nuomonę“). Kadangi žmogaus 
žinios apie pasaulį nėra visa apimančios, tai, anot Demokrito, 
žmogui iškyla klausimai: koks yra pasaulis ir kas apie jį Ži- 
noma, ir ar turimos žinios apie pasaulį yra teisingos? 

Demokritas tyrė ne tik gamtą, bet ir tos gamtos sąlygomis 
gyvenantį žmogų. Jis pastebėjo, kad gyvenimo sąlygos ir 
žmonės (jų sąmoningumas) kinta. Demokritas analizavo so- 
cialinius reiškinius, aptarė žmogaus elgesio motyvus, ieškojo 
žmogaus veiklos loginio pagrindimo. Jis — vergovinės demo- 
kratijos šalininkas bei jos ideologas. Žmogaus gyvenimo tiks- 
las, pasak Demokrito, yra siekti gėrio. Džiaugsmas nesuderi- 
namas su baime. Todėl Demokritas kvietė žmones „nežinoti 
baimės“. Antra vertus, „ne kūniška stiprybė ir ne pinigai daro 
žmogų laimingą, o teisumas ir visapusiška išmintis“, kuri mo- 
ko žmogų, kad jam yra visų geriausia gyventi „kuo džiaugs- 
mingiausiame dvasios pakilime ir kuo mažiausiame liūdesyje. 
Tačiau tai pasiekti galima tik tuomet, jei savo malonumus 
darai nepriklausomus nuo laikinų dalykų“ !8. 

Demokritas mokė būti išmintingais. Analizuodamas žmo- 
gaus veiksmus, jis skirstė juos į atliekamus iš baimės ir iš 
pareigos. Jis teigė: „Ne iš baimės, o iš pareigos jausmo 
reikia susilaikyti nuo blogų poelgių“!". Kurie veiksmai yra 
blogi, kurie — geri, žmogui nurodo išmintis. Tačiau išmintis 
yra determinuota: jos negalima įsigyti (ji priklauso nuo to, 
kokie atomai sudaro žmogaus sielą). Todėl „reikia vystyti di- 
delį protą, o ne didelį žinojimą“ (empirinių faktų rinkimą), 
nes „daug žinantys neturi proto“. ,,Nesiek sužinoti visko tam, 
kad netaptum neišmanėliu“!š.— mokė Demokritas. Šias inte- 
lekto spragas pašalina išsilavinimas. Jis vysto žmogaus pro- 
tą. Išmintingas žmogus, sugebėdamas atskirti paprastą fakto 
kaupimą nuo faktų analizės, nustato savo vietą kitų žmonių 
tarpe. 

Tai, kad žmonės turi nevienodą išmintį, yra jų socialinės 
nelygybės priežastis, mokė Demokritas. Jis propagavo laisvę 
laisviems Graikijos piliečiams. Jam vergas — tokia pat nuo- 
savybė, kaip ir arklys. Jis tik laisvuosius piliečius mokė tin- 
kamai elgtis su tarnais. „Naudokis tarnais taip — rašė jis — 


16 Žr. MaTepHanucTEI Apesued Tpernu, M., 1955, c. 155. 
7 Ten pat, p. 158. 
B Ten pat, p. 163. 

kaip savo kūno organais, panaudodamas vieną iš jų vienam 
reikalui, kitą — kitam“!?. Nepripažino lygybės jis ir šeimoje: 
„Būti priklausomam nuo moters — didžiausia negarbė vy- 
rui“2, Vadinasi, anot Demokrito, lygybė — išmintingiesiems. 

Demokritas vienas pirmųjų iš antikos mąstytojų aptarė 
valstybę, jos funkcijas bei piliečių pareigas jai. Jis siekė 
išsiaiškinti, kodėl atsirado valstybė. Pirmykščiai žmonės, gy- 
vendami bandos gyvenimą, neturi ne tik valstybės, bet ir gy- 
venamųjų būstų, rūbų ir įrankių. Vadinasi, valstybė — žmo- 
gaus dvasinio tobulėjimo padarinys. Todėl žmogus privalo 
rūpintis valstybės stiprinimu. „Valstybės interesai turi būti 
aukščiau viso kito, ir reikia rūpintis, kad ji būtų gerai val- 
doma. Gerai valdoma valstybė yra didžiausias ramstis: ja- 
me yra viskas ir, kai ji išlaikoma, — viskas normalu, o kai 
ji žūsta, drauge su ja viskas Žūsta“?!. 

Analizuodamas vyriausybės ir piliečių tarpusavio santy- 
kius ir vienų pareigas kitiems, Demokritas aiškino, jog vy- 
Tiausybė turi atstovauti krašto interesams ir rūpintis pilie- 
čių gerove. Todėl, esą, labai svarbu, kad prie valdžios vairo 
atsidurtų patys geriausieji žmonės, kuriems turi būti sveti- 
mos tokios žemos aistros, kaip nuoskauda. Jis pažymi: ,,Žmo- 
nės ilgiau prisimena (viršininkaujančių asmenų) padarytas 
klaidas, negu jų sėkmingus darbus. Ir toks (požiūris) teisin- 
gas. Iš tikrųjų, panašiai, kaip netikslinga girti tą, kuris grąži- 
na patikėtus jam saugoti pinigus, o tas, kuris negrąžina, 
nusipelno barimo ir bausmės, lygiai taip yra ir su viršinin- 
kaujančiu asmeniu. Juk jis išrinktas ne tam, kad blogai tvar- 
kytų reikalus, o tam, kad gerai (juos tvarkytų)"22, 

Tai rodo, kad Demokritas mėgino teoriškai įteisinti tą san- 
tvarką, kuri klestėjo to meto Atėnuose. 

Antikinėje Graikijoje itin ryškios mokslinės pasaulėžiūros 
formavimosi tendencijos. Demokrito epochoje žmogus siekė 
suvokti pats save, savo santykius su gamta. Anksčiau grai- 
kai užpildė savo žinojimą apie pasaulį mitais. Dievų, pus- 
dievių egzistavimas bent kurį laiką jiems nekėlė abejonių. 
Su pusdieviais buvo susijęs herojų kultas. Herojai savo jėga 
ir sumanumu kėlė visų nuostabą. Atsirado didžiulis intelekto 


19 Ten pat, p. 166. 

2 Ten pat. 

2 Ten pat, p. 167—168. 
2 Ten pat, p. 169. 

atotrūkis, sakysime, tarp Balkanų kalnuose gyvenančio gy- 
vulių augintojo ir tokių išminčių, kaip Empedoklis, Demokri- 
tas ar politikas Periklis. Paprastam žmogui atrodė, kad jie 
kitokie, negu jis pats, ir todėl jų veiksmus mistifikuodavo. 
Dažnai ir patys herojai, išminčiai savo poelgius pavaizduo- 
davo kaip antgamtiškus sugebėjimus. Tačiau herojų ir išmin- 
čių skaičius augo. Jie pradėjo analizuoti vieni kitų veiks- 
mus. Vėliau nuo herojų analizės buvo pereita prie dievų 
analizės. Tada jau nepakako vien tik konstatuoti, kad yra 
dievai, — reikėjo išsiaiškinti, kas jie tokie yra. Iškilus tokiam 
klausimui, beliko vienas žingsnis į bedievystę. Tą žingsnį ir 
žengė Demokritas. 

Platonas, aptardamas Demokrito pažiūras, rašo, kad Demo- 
krito pasekėjai teigia, „jog dievų egzistavimas yra gudri iš- 
monė, kad jų iš tikrųjų nėra, tačiau jų egzistavimas pripažįs- 
tamas (tik) kai kurių nuostatų dėka, ir kad dievai skirtingi 
įvairiose vietose priklausomai nuo to, kaip kiekviena (tauta) 
nustato, sukurdama savus papročius... Dėl to jaunus žmones 
užvaldo nedoros (mintys), esą, nėra dievų, kuriuos įstatymas 
reikalautų pripažinti“. Panašių liudijimų yra ir daugiau. 

Demokritas kritikavo ne religiją, o tuos dievų įvaizdžius, 
kuriuos garbino senovės graikai, tai yra tuos, kuriuos reika- 
lauja pripažinti įstatymas. Tie įstatymiški dievai nesiderino 
su materialistine Demokrito koncepcija, ir jis juos neigė. 

Demokritas, galima sakyti, užbaigė tą darbą, kurį pradėjo 
miletiečiai: jis sukūrė materialistinę filosofinę sistemą, davu- 
sią pradžią materializmo krypčiai filosofinės minties raidoje. 

Po šimtmečio atomistines idėjas atgaivino Epikūras. Jis 
sukūrė atomizmo principais pagrįstą etiką. 

Visiems ankstyviesiems graikų mąstytojams būdinga tai, 
kad jie į žmogų žvelgė tarsi iš kosmoso aukštumų. Jiems 
žmogus —to kosmoso mikrodalelė. Pirmąsias graikų filoso- 
iines mokyklas domino, kas yra pasaulis, kokia jo sandara. 
Tų laikų mąstytojams pasaulis — ne dievų tvarinys, o natū- 
raliai susiformavęs. (Dievai arba įsikomponuoja į tą pasaulį, 
arba susideda iš tos pačios medžiagos, kaip ir visa kita.) Grai- 
kų filosofinės mokyklos konfrontavosi su religija, dievai buvo 
traktuojami kitaip, negu to reikalavo orfikų religija. 


3 Ten pat, p. 147. 

Minėti filosofai galėjo leisti sau konfrontuoti su oficialia 
religija dėl to, kad graikai neturėjo teologijos su aiškia tabu 
sistema. Religiniai teiginiai nebuvo susisteminti, aprobuoti. 
Mitai iš dievų gyvenimo galėjo būti ir literatūros objektu. 
Pasakojimai apie dievų veiksmus susipindavo su žmonių 
veiksmais. Orfikai tikėjo, kad ir Žmogus pajėgus galynėtis su 
dievais. Anot jų, mirtingieji kartais pergudraudavo dievus. 
Tokia dievų samprata neleido iš karto nustatyti, kur yra tik- 
roji bedievystė, o kur tik nekaltas pasišaipymas iš dievų 
elgesio. 

Pirmieji graikų mąstytojai analizavo susiklosčiusius tarp 
žmonių santykius ir ieškojo racionalaus jų pagrindimo. Siek- 
dami suvokti savos epochos problemas, jie davė impulsą to- 
lesnei filosofijos raidai. 


Bronius Genzelis 


ANAKSAGORAS 
(apie 500-428 m. p. m. e.) 


Diogeno iš Laertės liudijimu, Anaksagoras paliko vieną fi- 
losofinį veikalą „Apie gamtą“, parašytą grakščia kalba. Ta- 
čiau mūsų laikus pasiekė tik jo fragmentai, matyt, daugiausia 
iš pirmosios šio veikalo dalies, kur aiškinami bendrieji Anak- 
sagoro tilosofijos principai. Tiesa, yra liudijimų, kad Anak- 
sagoras parašęs veikalą apie sudėtingas problemas ir pava- 
dinęs jį „Juosta“ (atseit, skaitytojai bus „supančioti“ šitų sun- 
kių problemų) Antikos autorių raštuose galima rasti 
užuominų, kurios duoda pagrindo manyti, kad Anaksagoras 
parašė keletą knygų, tačiau jų pavadinimų nenurodoma. 

Pilniausią antikos autorių liudijimų apie Anaksagoro gy- 
venimą, mokslinę veiklą, jo filosofines pažiūras rinkinį bei 
visus žinomus fragmentus iš veikalo „Apie gamtą“ galima ras- 
ti I. Rožanskio monografijoje „Anaksagoras“ (H. Ą. PoxaKckuū, 
AHakcarop. Y ucTOKOB gahTUUKHOU HayKu, M., 1972, c. 241—298). 

Chrestomatijoje skelbiami būdingesni Diogeno iš Laertės 
ir Lukrecijaus liudijimai apie Anaksagoro gyvenimą ir jo 
filosofines pažiūras bei nemaža dalis antikos autorių (dau- 
giausia Simplikijaus) raštuose cituotų jo veikalo „Apie gam- 
tą“ fragmentų. 


[LIUDIJIMAIJ 


Diogenas iš Laertės, II, 6—15. 6. Anaksagoras, Hegesibulo, 
arba Eubulo, sūnus, iš Klazomenų. Jis klausė Anaksimeno 
ir pirmasis medžiagai priešpastatė protą, šitaip pradėdamas 
maloniai ir prakilniai nuteikiantį kūrinį: „Visi daiktai buvo 
drauge, o po to atėjęs protas juos sutvarkė". Štai dėl ko jis 
ir buvo pavadintas Protu. Timonas apie jį „Siluose“ rašo 
šitaip: 

Didvyris Anaksagoras galingas kadaise gyveno. 
Protas — jo vardas, nes protas, staiga, pasak jo, prisikėlęs, 
Visa suvienijo tai, kas buvo anksčiau susimaišę. 

Anaksagoras buvo kilmingas ir turtingas, bet ypač pasižy- 
mėjo dvasios prakilnumu, nes tėvo palikimą perleido savo 
giminaičiams. 

7. Jų apkaltintas nerūpestingumu, pasakė: „O ko gi jūs 
nesirūpinate?"“ Pagaliau jis nusišalino, atsidavęs gamtos ste- 
bėjimui ir visai negalvodamas apie visuomeninius reikalus. 
O kai jam kažkas pasakė: „Argi tau nė kiek nerūpi tėvynė?", 
jis atšovė: „,Nepiktžodžiauk, nes man net labai rūpi tėvynė!" 
„Ir parodė į dangų. 

Sakoma, kad Kserkso žygio metu Anaksagorui buvo dvi- 
dešimt metų, o gyveno jis septyniasdešimt dvejus. Apolodo- 
ras „Kronikose“ rašo, kad jis gimė per septyniasdešimtąją 
olimpiadą (500—497), o mirė pirmaisiais aštuoniasdešimt aš- 
tuntosios olimpiados metais (428). Filosofuoti pradėjo Atė- 
nuose prie Kalijo, būdamas dvidešimties metų, kaip rašo De- 
metrijas iš Falero „„Archontų sąraše“ ir nurodo, kad jis gy- 
veno tenai trisdešimt metų. 

8. Anaksagoras kalbėjo, kad saulė — tai įkaitinta metalo 
masė ir didesnė už Peloponesą (kiti sakė, kad taip kalbėjęs 
Tantalas), o mėnulyje yra ne tik gyvenvietės, bet ir kalvos 
bei uolos. Pradai — homeomerijos, tai yra, kaip iš vadinamųjų 

kruopelyčių susidaro auksas, taip iš homeomerijų susideda 
mažų kūnų visuma. Protas yra judėjimo pradžia. Sunkieji 
kūnai, kaip antai žemė, užima žemesnę vietą, o lengvieji, 
pavyzdžiui, ugnis, — aukštesnę. Vanduo ir oras užėmė vi- 
durį. Tik todėl, saulei išgarinus drėgmę, ant plokščios že- 
mės stovi jūra. 

9, Žvaigždės iš pradžių judėjo skliautu, o prieš žemės vir- 
šūnę visada buvo įsivaizduojama ašis, kuri vėliau palinko. 
Paukščių kelias — tai saulės neapšviečiamų žvaigždžių švie- 
sos lūžimas, o kometos — liepsnas leidžiančių planetų susidū- 
rimas; krintančios žvaigždės yra tik kibirkštys, išmetamos 
oro. Vėjai susidaro, kai saulė suskystina orą. Griausmas yra 
debesų susidūrimas. Žaibai — debesų trynimasis. Žemės dre- 
bėjimas — oro įsiskverbimas į žemę. Gyvūnai kilę iš drėgmės, 
šilumos ir žemės, o vėliau — vienas iš kito. Dar kas: patinai 
gimsta iš dešinės, o patelės — iš kairės. 

10. Sako, kad Anaksagoras išpranašavęs akmens kritimą 
prie Aigospotamų ir pasakęs, kad jis kris iš saulės. Dėl to 
ir jo mokinys Euripidas „Faetonte“ prasitarė, kad saulė yra 
auksinis luitas. Bet ir į Olimpiją atvykęs, sėdėjo su kaili- 
niais, tarsi prieš lietų. Ir iš tikrųjų lijo. Sako, kad paklausu- 
siam, ar kalnai prie Lampsako virs kada nors jūra, atsakęs: 
„Jei tik laikas nepasibaigs“. Kažkada paklaustas, kam yra 
gimęs, paaiškino: „Kad tyrinėčiau saulę, mėnulį ir dangų“. 
Pasakiusiam: ,„„Netekai atėniečių“ atkirto: „Ne aš jų, o jie 
manęs neteko“. (Pamatęs Mausolo kapą, tarė: „Prabangus ka- 
pas yra suakmenėjusios būties paveikslas.) 

11. Sunkiai pergyvenantį, kad miršta svetimoj šalyj, ši- 
taip nuramino: „Nusileidimas į Hadą yra vienodas iš visur“. 
Rodos, jis pirmasis, kaip rašo Favorinas „Įvairiose istorijo- 
se“, pasakė, kad Homero poezija kalba apie dorybę ir teisin- 
gumą; dar karščiau tą pasakymą gynė jo pažįstamas Metro- 
doras iš Lampsako, mat, jis pirmasis ėmėsi tyrinėti poetą, no- 
rėdamas panaudoti įį gamtos mokslui. Anaksagoras pirmasis 
išleido metraščių knygą. Silenas pirmojoje „Istorijų“ kny- 
goje sako, kad, Demilui tapus archontu, akmuo iš dangaus 
krisiąs. 

12. Anaksagoras pasakė, kad visas dangus susideda iš 
akmenų, kurie, smarkiai besisukdami, sukibo, bet atsileidę 
jie kris žemyn. Apie jo teisingumą prišnekėta būtų ir nebūtų 
dalykų. Šiai Sotionas „Filosofijos istorijoje" rašo, kad Klonas 

buvo apkaltinęs Anaksagorą šventvagyste už tvirtinimą, jog 
saulė — tai įkaitinta metalo masė; Oo kai jį stojo ginti 
jo mokinys Periklis, Anaksagoras buvo priverstas sumokėti 
penkis talantus ir tapo ištremtas. Satyras ,„(Gyvenimuose“ ra- 
šo, kad Tukididas, kurs priklausė Perikliui priešingai grupuo- 
tei, buvo iškėlęs jam teisme bylą; ir ne vien už šventvagystę, 
bet ir už palankumą persams; ir už akių buvo pasmerktas 
myriop. 

13. Kai Anaksagorui buvo pranešta ir viena, ir kita: ir 
teismo nuosprendis, ir vaikų mirtis, apie teismo nuosprendį 
jis taip pasakė: „Gamta jau seniai ir juos, ir mane nuteisė 
mirti“. O apie vaikus: „Žinojau, kad pagimdžiau juos mir- 
tingus“. (Tačiau vieni tai priskiria Solonui, o kiti Ksenofontui.) 
Demetrijas iš Falero veikale „Apie senatvę" rašo, kad jis ir 
palaidojo juos savo paties rankomis. O Hermipas „Gyveni- 
muose" teigia, kad jis buvo uždarytas į kalėjimą ir pasmerk- 
tas mirti. Stojęs kalbėti, Periklis paklausė: „Kas gali man ką 
nors prikišti dėl mano gyvenimo būdo?“ Kai niekas nieko 
nepasakė, tarė: „Aš esu Anaksagoro mokinys; taigi neužmuš- 
kite šito žmogaus, jį apšmeižę, bet, paklausę manęs, paleiski- 
te jį!“ Ir Anaksagoras buvo paleistas; bet, nepakėlęs įžeidi- 
mo, pats nusižudė. 

14. Hieronimas antroje „Padrikų prisiminimų“ knygoje 
rašo, kad Periklis atlydėjo jį į teismą visiškai paliegusį ir 
sulysusį, ir tik dėl to jis buvo paleistas: daugiau iš pasigai- 
lėjimo, o ne dėl nuosprendžio. Apie jo bylą pasakoja štai 
ką. Demokritui, vienąkart su Anaksagoru pasikalbėjus, kaž- 
kaip pasirodė, kad jis priešiškai nusiteikęs. Pagaliau, išvy- 
kęs į Lampsaką, Anaksagoras numirė. Kai miesto archontai 
pasiteiravo jo paskutinio pageidavimo, jis pasakė norįs, kad 
tą mėnesį, kurį mirsiąs, vaikai kasmet rinktųsi pažaisti. Šis 
paprotys ir dabar tebesaugomas. 

15. Mirusįjį  lampsakiečiai garbingai palaidojo ir taip 
užrašė; 

Guli čia Anaksagoras. Tiesos ribos tolimiausios 
Siekdamas, tyrė jisai sąrangą aukšto dangaus. 


Ir mes jam skiriame: 


Sakė kadaise jisai, kad saulė — tai luitas ugninis. 
Ir turėjo dėl to Anaksagoras numirt. 

Bet jo draugas Periklis išgelbėjo jį, mat, jį patį 
Vedė gyveniman jis mokslo lepiuoju keliu. 

Buvo ir kiti trys Anaksagorai, iš kurių vienas buvo Isok- 
rato mokyklos retorius, kitas — skulptorius, kurį mini Anti- 
gonas, ir dar vienas — Zenodoto mokyklos gramatikas. 

Lukrecijus, „Apie daiktų prigimtį“, I, 830—875. 

Anaksagoro nūn nagrinėsim homeomeriją,— 
taip ji vadinama graikų — mūsų kalba gi negalim 
žodžio savaip pasakyti: kalbos mūs neleidžia skurdumas; 
lengva tačiau mums išaiškinti žodžio to tikrąją prasmę; 
jis, dalykus gvildendams homeomerijos, pasako 
kaulus iš kaulų smulkiausių, taip pat ir mažyčių, užgimstant, 
raumenis iš raumenų atsirandant smulkiausių, mažyčių, 
kraują susikuriant kūne, kai kraujo lašeliai sueina 
vienas su kitu ir junginį bendrą sudaro. 
Taip, jis sako, auksas iš aukso mažų trupinėlių 
gali susidaryti, o žemė iš žemės dulkelių; 
mano, kad ugnį ugnis, drėgmė gi vandenį daro, — 
viską tokiu būdu atsirandant jisai sugalvojo. 
Kad daiktuose tuštuma kokia būtų, jisai nesutinka, 
lygiai kaip ir daiktų susiskaldymui galo nemato. 
> 

Lieka čia dar kažkokia išsisukt nežymi galimybė; 
Anaksagoras ir griebiasi jos, manydamas, jogei 
slypi visi daiktai visuose daiktuose įmaišyti — 
tas tik iškyla aikštėn, kurio įmaišas esti didžiausias, 
ir pasiruošęs labiau, ir vietą kurs užima pirmą. 


(M. Račkausko vertimas) 


APIE GAMTĄ [FRAGMENTAI] 


1. Simplikijus, „Komentarai Aristotelio „Fizikai“, 155, 23. 
Visi daiktai buvo drauge. Jų buvo be galo daug ir visi maži, 
nes ir mažybė buvo begalinė. Ir kol viskas buvo drauge, 
joks daiktas nebuvo pastebimas dėl mažumo, nes viską supo 
oras ir eteris — abudu begaliniai. Juk jie yra didžiausi visa- 
toje ir daugumu, ir didumu. 

2. Ten pat, 155, 30. Oras ir eteris skiriasi nuo supamos 
daiktų masės, o tas apsupimas irgi begalinis savo dydžiu. 

3. Ten pat, 164, 16. Beje, nėra mažojo paties mažiausio: 
visada yra tik dar mažesnis, mat, esantis negali virsti ne- 
sančiu. 

O už didįjį visada yra didesnis, kuris prilygsta daugybei 
mažųjų, o sau pačiam kiekvienas yra ir didelis, ir mažas. 

4. Ten pat, 34, 28. Šitaip esant, reikia manyti, kad visuose 
junginiuose yra daug ir įvairių dalykų: ir visų daiktų sėk- 
los, ir jų įvairios formos bei spalvos, ir jutimo savybės. Su- 

sidarė ir žmonės bei kiti gyvūnai, turintys sielą. Šitie žmo- 
nės turi ir apgyventus miestus, ir sukurtus veikalus, kaip ir 
mes, turi jie ir saulę bei mėnulį, ir kitus dangaus kūnus, kaip 
ir mes; žemė jiems gimdo daug ir įvairių dalykų, iš kurių pa- 
čius naudingiausius jie sunaudoja, susinešę į savo buveinę. 
Apie atsiskyrimą aš galvoju taip: jis buvo ne tik pas mus, 
bet ir kitur. 

Bet prieš atsiskiriant, kadangi viskas buvo drauge, jokios 
aiškiai pastebimos spalvos nebuvo. Juk visų daiktų drėgno 
ir sauso, šilto ir šalto, šviesaus ir tamsaus susimaišymas truk- 
dė atsiskyrimui, o, be to, juose buvo daugybė ir žemės sėklų, 
begalinių savo daugumu, ir nė kiek nepanašių viena į kitą. 
Ir kiti dalykai nebuvo panašūs vienas į kitą. Reikia manyti, 
kad dėl to visi daiktai glūdėjo visatoje. 

8. Ten pati, 175, 11. Nieko nėra vienas nuo kito atskirto 
šitame vientisame pasaulyje, ir šiltas nuo šalto, ar atvirkš- 
čiai, nėra kirviu atkirstas. 

10. „Scholijos Grigorijui iš Nazareto“, XXXVI, 911. Kaipgi 
galėtų iš neplauko pasidaryti plaukas, o iš nemėsos — mėsa, 

13. Simplikijus, „Komentarai Aristotelio „Fizikai“, 300, 27. 
Kai, atsiskyręs nuo judančios masės, protas pats ėmė ju- 
dinti, tai ir visa tai, ką jis išjudino, atsiskyrė. O, judant ir 
atsiskiriant, sukimasis dar labiau skatino atsiskirti. 

14. Ten pat, 157, 5. Protas, kurs buvo visados, be abejo, 
ir dabar yra ten, kur yra ir visa kita, jį supančioje daugy- 
bėje: ir čia pat esančiuose daiktuose, ir atsiskyrusiuose. 

15. Ten pat, 179, 3. Tai, kas tiršta, drėgna, šalta ir tamsu, 
susispaudė čionai, kur dabar žemė, o tai, kas skysta, šilta 
ir sausa, pasikėlė į eterio aukštybes. 

16. Ten pat, 179, 6. Iš šitų atsiskiriančių daiktų ėmė su- 
sidaryti žemė: iš debesų išsiskyrė vanduo, o iš vandens — 
žemė; iš žemės dėl šalčio darėsi akmenys, ir jų atsirado dau- 
giau, negu vandens, 

17. Ten pat, 163, 18. Graikai neteisingai supranta atsiradi- 
mą ir žuvimą: mat, joks daiktas neatsiranda ir nežūsta, tik 
susimaišo su esamais daiktais ir atsiskiria nuo jų. Teisinga 
būtų šitaip vadinti: atsiradimą —- susimaišymu, o žuvimą — 
atsiskyrimu. 

18. Plutarchas, „Apie žmogų mėnulyje“, 16. Saulė teikia 
mėnuliui savo šviesą. 

19. „Scholijos Homero „Iliadai“ (XVII, 547). Vaivorykš- 
te mes vadiname saulės atšvaitą debesyse, o tatai yra audros 
ženklas, nes aplink debesį susitelkęs vanduo paprastai suke- 
lia vėją arba išpila liūtį. 

21. Sekstas Empirikas, „Prieš matematikus“, VII, 90. Dėl 
jutimų silpnumo mes negalime suvokti iiesos. 

21a. Ten pat, VII, 140. Nežinomųjų išorė yra reiškiniai. 

21b. Plutarchas, „Apie laimę“, 3. Gyvuliams mes nusilei- 
džiame jėga ir greitumu, bet, naudodamiesi savo pačių paty- 
rimu, atmintimi, išmintimi bei gudrumu, mes ir bites kopinėja- 
me, ir melžiame, ir, visa pasisavinę, nešamės ir vedamės sau. 

22. Atenėjas, „„Puotaujantys sofistai', II, 57. Vadinamasis 
paukščių pienas yra kiaušinio baltymas. 

Versta iš H. Diels, Die Fragmente der Vorsokra- 


tiker, Bd. I3, Berlin, 1935, S. 375—410. Vertė R. Mi- 
ronas. 


EMPEDOKLIS 
(apie 490-430 m. p. m. e.) 


Iš daugelio Empedoklio kūrinių težinomos tik dvi filosofi- 
nės poemos —,„Apie gamtą“ ir „Apsivalymai“,— parašytos 
hegzametru ir pasižyminčios turtinga retorika. Tačiau iš jų 
tėra išlikę tik 450 fragmentų, kurių dalis skelbiama šioje 
chrestomatijoje. 


ĮLIUDIJIMAI| 


Diogenas iš Laertės, VIII, 51, 77. Empedoklis, kaip sako 
Hipobotas, buvo Metono anūkas, agrigentietis. Tą patį rašo 
ir Timajas savo „Istorijų“ penkioliktoje knygoje, pridėdamas, 
kad poeto senelis buvo įžymus vyras. Hermipas irgi tvirtina 
tą patį. Panašiai ir Heraklidas savo knygoje „Apie ligas" 
tvirtina, kad Empedoklis buvo šlovingos giminės, nes jo se- 
nelis buvo arklininkas. Eratostenas „Olimpinių žaidynių nu- 
galėtojuose"“, kaip liudininku pasinaudodamas Aristoteliu, sa- 
ko, kad per septyniasdešimt pirmąją olimpiadą Empedoklis 
nugalėjo Metono tėvą. 

Lukrecijus, „Apie daiktų prigimtį“, I, 712—733. 


Dar prie anų priskirtini tie, kas kūnus pirmykščius 
dvejina, jungia sų vandeniu žemę ir ugnį su oru, 

ar net ir gaivalus keturis pagrindu leiko pasaulio, 
būtent, žemę, skaidrųjį orą, vandenį, ugnį. 

Pirmas jų tarpe yra Empedoklis iš Agrigento; 

jis trikampės salos pajūry išvydo pasaulį, 

ten, kur Jonijos jūros daužosi bangos didžiulės, 
gausiai balsvomis šlakstydamos putomis krantą; 
sąsiauriu ten mažu smarkiausiai banguodama jūra 
atskiria krantą salos nuo ribų Italijos žemės. 

Čia ir Charibdė žiauri, ir Etnos ugningos griaudimai 
gresia vėlei pratrūkti pykčiu, dar anksčiau sukauptuojų, 
kad besiveržiančią ugnį galingą iš žiočių išvemtų 

ir į aukštybes dangaus išgrūstų ugningus perkūnus. 
Nors šalyje toj esama daug žmonėms pamatyti 
nuostabiausių daiktų, ir kraštas lankytinas esti, 

pilna yra ten gėrybių visokių, gyventojai drąsūs, 
nieko tačiau neturėjo tas kraštas, kas būtų tiek verta, 
tiek brangu, ar garbinga, ar šventa, kaip vyras anasis. 

Sklinda iš dieviškos jojo krūtinės gaivinančios giesmės, 
atradimus jis tokius garsius paskelbia pasauliui, 
jog patikėti nelengva, kad gimęs jis iš mirtingųjų. 


(M. Račkausko vertimas) 


Horacijus, „Poezijos menas“, 458—467. 
„. „jei jis ūmai įkristų, 

Lyg paukštinėtojas, kuris strazdų tykojo, 
Duobėn ar šulinin,— galėtų šaukt kiek nori: 
„Piliečiai, gelbėkite!"— nieks nė nemanytų 
Jį traukti; o jei kas net ir užsimanytų 
Pagelbėti ir virvę jam duobėn nuleisti, 
Tai aš tam pasakyčiau: ,„Ką gali žinoti, 
Gal būt, jis tyčiomis tenai yra įšokęs 
Ir nė nenor visai, kad gelbėtų kas jįjį?“ 
Taip jam pasakęs, aš papasakosiu mirtį 
Sicilijos poeto. Empedoklis geidė 
Sau įsigyti vardą dievo nemirtingo; 
Dėl to jis kuo ramiausiai į liepsningą Etną 
Įšoko. Tad verčiau poetams nekliudykim 
Žudytis ir palikim mes jiems šitą laisvę, 
Nes gelbėt per nevalią — reiškia juk žudyti. 


(A. Churgino vertimas) 


Aristotelis, „Poetika“, I, 1447b, 17. Išskyrus eilėdarą, Ho- 
meras ir Empedoklis nieko bendra neturi. Dėl to pirmąjį tei- 
singiau būtų vadinti poetu, o antrąjį — ne poetu, o gamtos 
tyrinėtoju. 

Aristotelis, „Metatizika“, A, 3, 5. Empedoklis nurodo keturis 
elementus. Prie paminėtų (vandens, oro, ugnies) jis prideda 
ketvirtą — žemę. Tie elementai niekad neišnyksta ir neatsi- 
randa iš nieko, o dėl gausumo ar negausumo susijungia į vie- 
ną ar atsiskiria iš vieno. 


APIE GAMTĄ [FRAGMENTAI) 


6. Kad visa ko yra keturios šaknys, pirmiausia žinoki: 
Spindintis Dzeusas, maitinanti Hera ir Aidonėjas, 
Ir Nestida, kuri ašarom vilgo mirtingą šaltinį. 

8. Kitką paaiškinsiu tau. Iš visų mirtingųjų nė vienas 
Gimti negali tikrai nė žiauria mirtim pasibaigti. 
Vien susimaišymas tai ir maišalo pasikeitimas. 
Žmonės tik tai iš tiesų gimimo vardu pavadino. 

11. Vaikiščiai! Jųjų Mintis neįstengia žvelgti į tolį. 
Tikisi jie, kad nebuvęs anksčiau galėsiąs užgimti 
Arba kas nors ir numirt, ir išnykt visiškai iš pasaulio. 

13. Nei tuštumos, nei pertekliaus ji, visata, nepažįsta. 

14. Nieko tuščio nėra. Tai kas įsibraus į visatą?! 

57, 


58. 
59. 


61. 


80. 


105. 


106. 


117. 


124, 


134. 


139, 


141. 


Galvos be kaklų iš žemės gausiai išaugo. 
Rankos, pečių neturėdamos, irgi klaidžiojo nuogos. 
Akys švaistėsi ten, kaktų stokodamos aiškiai. 


Klaidžiojo vien sąnariai, ieškodami susijungimo. 


Bet kada jau smarkiau susikibo Vaidas ir Meilė, 

Jie susiglausdavo jau, kur tik pasitaikė kiekvienas. 
Gausiai prie jų ir kiti susijungę rišlūs iškilo. 

Daugel dviveidžių būtybių, dvikrūčių taip pat atsirado, 
Jaučiai su veidų žmogaus. Ir, priešingai, irgi iškilo 
Žmonės su jaučių galvom, sumišai turėdami kartais 
Vyrų paslėpsnio narius, o kartais moterų gėdą. 


Taip saldus puolė saldų, kartus gi kartų užvaldė, 

Ir rūgštus prie rūgštaus, ir karštas kibo prie karšto. 
Trykštančio kraujo bangom išmaitintoj širdyj teliūškuoja 
Tai, kas dabar mintimi žmonėse daugiausia vadinas, 

Nes juk mintis yra kraujas, kuris apie širdį srovena. 


Protas žmonių juk išauga, pažinus esančius daiktus. 


APSIVALYMAI [FRAGMENTAI] 


Jau aš kadaise buvau berniuku ir taipogi mergaite, 
Ir medeliu, ir paukščiu, ir žuvim nebylia vandenyne. 


Vargas, o gimine tu nelaiminga žmonių niekingųjų! 
Vien tik vaidai ir raudojimai — tavo lemtis nuo gimimo! 
Žmogiškos jis neturi galvos virš žmogiško kūno. 

Nuo nugaros jam dvi ataugos neskeryčioja. 

Kojų ir kelių neturi, neturi paslėpsnio gauruoto. 
Šventas tai protas yra neapsakomas. Juda jis vienas, 

Ir greitomis mintimis jis visą pasaulį apskrieja. 


Vargas! Žiaurioji diena ne anksčiau man pražūtį nešė, 
Kaip siaubingi darbai mano burnai suteikė valgį. 
O, nelaimingi bedaliai! Nelieskite rankomis pupų! 
Versta iš H. Diels, Die Fragmente der Vorsokra- 


tiker, Bd. I, Berlin, 1934, S. 276—375. Vertė R. Mi- 
ronas, 


DEMOKRITAS 
(apie 4060 —apie 370 m. p. m. e.) 


Demokritas buvo vienas produktyviausių antikos filosofų. 
Diogenas iš Laertės (IX, 45—49) pateikia Trasilo (I m. e, a.) 
sudarytą Demokrito darbų sąrašą — „Corpus Democriteum“,— 
kuriame išvardyta 70 veikalų. Iš jų 52 suskirstyti pagal tema- 
tiką į 13 tetralogijų, o likusieji 18 suminėti kaip nejeinantys 
į sistemą. Demokritui priskiriami darbai apima visas mokslo 
sritis, tačiau filosofijai svarbiausi buvo jo gamtamoksliniai 
traktatai: „Didžioji pasaulio tvarka“, „Mažoji pasaulio tvar- 
ka“, „Kosmografija“, „Apie planetas“, „Apie gamtą“, „Apie 
žmogaus prigimtį“, „Apie protą“, „Apie jausmus“, „Apie skir- 
tingas formas“, „Apie formos kitimą“, „Logikos vadovas“ ir 
kiti. Deja, iki mūsų laikų neišliko nė vieno Demokrito vei- 
kalo. Yra žinoma, kad dar Sekstas Empirikas (IU m. e. a.) tu- 
rėjo savo rankose kai kuriuos Demokrito veikalus, tačiau, 
pradedant III-IV m. e. a., jų jau niekas nėra matęs, 

Šiandien apie Demokritą ir jo filosofiją žinome tik iš an- 
tikos filosoių, rašytojų veikaluose pateiktų atsiliepimų bei 
pacituotų fragmentų, kurių dalis pateikiama ir šioje chresto- 
matijoje. 

Pilniausią liudijimų apie Demokritą ir jo filosofiją bei iš- 
likusių jo fragmentų rinkinį originalo kalba (kartu su verti- 
mu į rusų kalbą) sudarė S. Lurjė ir paskelbė jį su plačiais 
studijiniais komentarais fundamentalioje knygoje „Demokritas“ 
(C. A. Ayp»e, ĄemokpuT. TekcThi. IepeBog. HccnegoBanua, A., 
1970). 


[LIUDIJIMAI] 


Diogenas iš Laertės, IX, 34—44. 34. Demokritas, Hegesist- 
rato, pagal kitus — Atėnokrito, anot kai kurių — Damasipo 
sūnus, abderietis, o kai kurie kiti sako, kad miletietis. Jis mo- 
kėsi pas kažkokius magus ir chaldėjus, kuriuos karalius Kserk- 
sas, pasisvečiavęs pas jo tėvą, paliko jam kaip mokytojus. Iš 
jų, kaip teigia Herodotas, dar vaikas būdamas, jis pramoko 
ir teologijos, ir astrologijos. Vėliau jis susitiko su Leukipu, 
o kai kas sako, su Anaksagoru, būdamas už jį keturiasdešim- 
čia metų jaunesnis. Favorinas savo „Įvairiose istorijose“ tvir- 
tina, kad Demokritas kalbėjęs, esą, samprotavimai apie sau- 
lę ir mėnulį buvę ne Anaksagoro, bet senoviški, o šis juos 
pasisavinęs. Bet ir jis šaipėsi iš „Anaksagoro mokymo apie 
pasaulio sutvarkymą ir apie protą, būdamas priešiškai 
nusiteikęs jo atžvilgiu, nes nebuvo jo klausęs. Bet kokiu gi 
būdu jis galėjo būti Anaksagoro klausytoju, kaip kai kurie 
teigia? 

35. Demetrijas ,„Homonimuose“ ir Antistenas „,Pasikeiti- 
muose" rašo, kad Demokritas buvo nukeliavęs į Egiptą mo- 
kytis pas žynius geometrijos ir pas chaldėjus į Persidą, ir 
net prie Raudonosios jūros. Kai kurie sako, kad jis bendravo 
su gimnosofistais (indų asketais filosofais) Indijoje ir buvo 
nuvykęs į Etiopiją. Būdamas trečias brolis, jis pasidalino tur- 
tą: dauguma tvirtina jį pasirinkus mažesnę turto dalį, kurią 
sudarė pinigai, o pinigų jam reikėjo kelionėms. Jo broliai 
žatai buvo gudriai numatę. 

36. Demetrijas teigia, kad jo dalis buvusi virš šimto ta- 
lantų, kuriuos jis visus išeikvojęs. .. 

37. Jis užsiiminėjo fizika ir etika, taip pat matematika ir 
bendro lavinimo mokslais ir turėjo didelį patyrimą menų sri- 
tyje. Jam priklauso posakis „Žodis yra veiksmo šešėlis“. De- 
metrijas iš Falero „Sokrato apologijoje“ rašo, kad jis Atėnuo- 
se nesilankė. Tad ir suprantama, kodėl jis niekino tokį gar- 
singą miestą, juk norėjo ne vieta pasiekti garbės, bet vietai 
garbę suteikti. 

38. Koks jis buvo, aišku yra ir iš jo raštų. Trasilas sako, 
kad jis, tur būt, buvo pitagoriečių pasekėjas, mat, jis prisi- 
mena patį Pitagorą, žavėdamasis juo jo vardu pavadintame 
kūrinyje. Atrodo, kad Demokritas viską paėmė iš Pitagoro ir 
būtų tapęs jo mokiniu, jei nebūtų prieštaravęs laikas. Glaukas 
iš Regijo, gyvenęs su Demokritu tuo pačiu metu, tvirtina, 
kad jis bent klausė kažkurio pitagoriečio, o Apolodoras iš 
Kiziko nurodo, kad jis bendravo su Filolaju. Antistenas teigia, 
kad jis užsiiminėjo visokeriopu šmėklų tyrinėjimu, kai kada 
nusišalindamas ir praleisdamas laiką kapinėse. Sako, kad, grį- 
žęs iš tolimų kelionių, Demokritas gyvenęs labai kukliai, nes 
buvo išeikvojęs visą turtą; nusigyvenusį maitino jį brolis 
Damasas. Bet, išpranašavęs kažką iš būsimų įvykių, įsigijo 
gerą vardą ir po to daugumos buvo garbinamas kaip dievo 
įkvėptas žmogus. 

39. Esant įstatymui, nurodančiam, kad tas, kuris išeikvojo 
tėvo turtą, nėra vertas palaidoti tėviškėje, sako Antistenas, 
jis supratęs padėtį ir, kad netaptų atsakovu kažkuriems pa- 
vyduoliams ir šmeižikams, perskaitė jiems „Didžiąją pasau- 
lio tvarką“, kuri pranoko visus jo raštus, ir buvo apdovanotas 
penkiais šimtais talantų. Maža to, jam buvo pastatyta dvi- 
dešimt žalvarinių statulų, o po mirties palaidotas valstybės 
lėšomis — išgyveno jis virš šimto metų... 

41. Tais laikais, kaip pats tvirtina „Mažojoje pasaulio tvar- 
koje“, jis buvo jaunas, palyginus su seniu Anaksagoru, jau- 
nesnis už jį keturiasdešimčia metų. Jis sakosi sukūręs ,„„Ma- 
žąją pasaulio tvarką" septynis šimtus trisdešimčia metų vėliau 
už Trojos paėmimą. Apolodoras „Metraščiuose“ skelbia, kad 
jis buvo gimęs maždaug aštuoniasdešimtosios olimpiados me- 
tais, o Trasilas „„Pastabose, perskaičius Demokrito knygas“, 
sako, kad — apie trečiuosius septyniasdešimt septintosios olim- 
piados metus, būdamas metais vyresnis už Sokratą. Taigi iš- 
eitų, kad jis — Archelajo, Anaksagoro mokinio, ir Oinopido 
pasekėjų amžininkas. Beje, Oinopidą jis ir mini. Mini jis taip 

pat labiausiai jo laikais pagarsėjusių Parmenido ir Zenono 
pasekėjų mokymą apie vienumą, mini ir Protagorą iš Abderų, 
kurs, kaip pripažįstama, buvęs Sokrato amžininkas. 

42. Atėnodoras „Pasivaikščiojimo pašnekesių“ VIII kny- 
goje rašo, jog, atėjus pas Demokritą Hipokratui, anas liepęs 
atnešti pieno. Pamatęs pieną, Demokritas pasakęs, kad tai 
pirmadėlės ir juodos ožkos pienas. Dėl to Hipokratas susi- 
žavėjo jo žinojimo tikslumu. O merginą, lydėjusią Hipokratą, 
pirmą dieną pasveikino šitaip: „Sveika, mergele!“ O sekančią 
dieną: „Sveika, moterie!“ Ir iš tikro, tą naktį mergina buvo 
praradusi nekaltybę. 

43. O mirė Demokritas, kaip teigia Hermipas, šit kaip. 
Prieš mirtį jis buvo jau labai nusenęs, tad jo sesuo buvo su- 
nerimusi, kad jis galįs numirti per Tesmoforijų šventę, o ji 
negalėsianti atlikti tai, kas priderėjo deivei. Jis paprašė to 
nesibijoti ir liepė atnešti jam kasdien šiltos duonos. Ją pri- 
kišdamas prie šnervių, išsilaikė per šventę. Kai tos dienos 
praėjo (o jų buvo trys), visiškai be skausmo paliko gyveni- 
mą, išgyvenęs, kaip sako Hiparchas, šimtą devynerius metus. 

Demokritui atrodo šitaip: 


44. Visa ko pradžia yra atomai ir tuštuma, o visa kita tik 
prielaida. Pasauliai yra nesuskaičiuojami, turį pradžią ir pa- 
baigą. Niekas iš nesančio negimsta ir į nesantį nesunyksta. 
Tr atomai yra begaliniai pagal didumą ir pagal daugumą; vi- 
satoje jie juda ir šitaip gimdo visus sudėtinius kūnus: ugnį, 
vandenį, orą, žemę: juk tatai yra kažkokių atomų deriniai. 
Visa tai yra nejausminga ir nekintama dėl tankumo. Ir sau- 
lė, ir mėnulis sutirštėjo iš šitokių lygių ir apvalių gumulų, 
kaip ir siela. Siela ir protas yxa tas pat. Matome mes dėl to, 
kad į mus įsiskverbia vaizdai. Viskas atsiranda iš būtinybės. 
visa ko atsiradimo priežastis esąs sukimasis, kurį jis vadina 
būtinybe. O tikslas yra džiaugsmas, kurs nėra tas pat, kas 
ir malonumas, kaip kai kurie, blogai supratę, išaiškino, bet 
tokia sielos būsena, kai ji ramiai ir sveikai gyvena, nedrums- 
čiama įokios baimės, prietaringumo ar kurio nors kito jausmo. 
Demokritas vadina tą džiaugsmą ir gerove bei daugeliu kitų 
vardų. Kokybės egzistuoja iš susitarimo, o atomai ir tuštu- 
ma — iš prigimimo. 

Tai šitaip bent jam atrodė. 

Lukrecijus, „Apie daikių prigimtį“, III, 1039—1041. 

Ir pagaliau Demokritas, kai jam jau senatvė prinokus 
priminė, jog atminties ir proto jėga susilpnėjo, 
pats savo noru nulenkė galvą ateinančiai mirčiai. 


(M. Račkausko vertimus) 


Plutarchas, „Kilimai“, 7. Demokritas iš Abderų tvirtino, 
kad visata yra beribė, nes ji niekad niekieno nebuvo sukur- 
ta. Dar sako, kad ji yra nekintama, ir apskritai aiškiai išdėsto, 
kokia yra visata: dabar esančių reiškinių priežastys jokios 
pradžios neturi. Nuo amžių, prieš begalinį laiką, būtinybė 
užvaldė viską be išimties: ir tai, kas buvo, ir tai, kas yra, 
ir tai, kas bus. Jis kalba ir apie saulės bei mėnulio atsira- 
dimą. Šitie šviesuliai kadaise egzistavo atskirai, dar visai ne- 
turėdami karštos prigimties ir apskritai nebūdami tokie švie- 
sūs, priešingai, jų prigimtis buvusi labai panaši į prigimti 
to, kas buvo prie žemės. Atsirado ir vienas, ir kitas jų iš 
pradžių dar kaip kažkoks atskiras pasaulio priedas, o vėliau, 
didėjant ratui aplink saulę, įsigavo juose ugnis. 

Hipolitas, „Visų erezijų paneigimas“, I, 13. Demokritas 
buvo Leukipo pasekėjas. Demokritas, Damasipo sūnus, iš Ab- 
derų, bendravęs su daugeliu gimnosofistų Indijoje ir su žyniais 
bei astrologais Egipte, taip pat su magais Babilone. 

Jis kalba apie elementus, pilnumą ir tuštumą, panašiai kaip 
ir Leukipas, vadindamas pilnumą Luvimu, o tuštumą nebuvi- 
mu. Kalbėjo, kad būtybės visada juda tuštumoje, o pasauliai 
yra begaliniai ir skiriasi dydžiu. Vienuose pasauliuose iš viso 
nėra saulės nė mėnulio, kituose — jie didesni, negu pas mus, 
o dar kituose — jų ir daugiau. O pasaulių didumas yra ne- 
vienodas: vieni yra didesni, kiti — mažesni. Ir vieni dar auga, 
kiti jau klesti, o dar kiti žūsta; vienur jie atsiranda, o kitur 
išnyksta, o žūsta jie, susidurdami vieni su kitais. Kai kuriuo- 
se pasauliuose visai nėra gyvulių nė augalų ir jokios drėg- 
mės. Mūsų pasaulio žemė atsirado anksčiau už žvaigždes; 
mėnulis yra žemai, už jo saulė ir toliau — nejudančios žvaigž- 
dės. Ir planetos turi nelygų aukštį. Pasaulis klesti, kadangi 
jau nebegali prisiimti ko nors iš išorės. 

Jis išjuokė viską, tarsi viskas žmonėse buvo juoko 
verta. 

Aetijas, „Apie filosofų pažiūras“, I, 3, 18. Juk Demokri- 
tas sakė, kad atomų savybės yra dvi: dydis ir forma. O Epi- 
kūras prie jų pridėjo ir trečią — svorį, tvirtindamas, jog kū- 
nai turi judėti, svorio stumiami. 

Ten pat, 12, 6. Demokritas gi teigia, kad pirmieji kūnai 
(o tai buvo pilnieji) svorio neturi, o juda dėl tarpusavio su- 
sidūrimo begalybėje. Galimas daiktas, kad atomas yra pa- 
saulio didumo. 

Sekstas Empirikas, „Prieš matematikus“, IX, 24. Yra ir to- 
kių, kurie spėja, kad dėl vykstančių pasaulyje keistybių mes 
įsigijome supratimą apie dievus. Tokios nuomonės, rodos, 
laikosi ir Demokritas. Juk, matydami dangaus aukštybėse ne- 
paprastus reiškinius, pavyzdžiui, griausmą ir žaibus, perkūno 
smūgius bei dangaus šviesulių susilietimus, saulės ir mėnulio 
užtemimus, sako jis, senoviniai žmonės bijojo dievų, nes ma- 
nė, kad visa tai vyksta dėl jų kaltės. 

Aetijas, „Apie filosofų pažiūras“, II, 4, 9. Demokritas gal!- 
voja, kad pasaulis žūsta, didesniam nugalint mažesnįjį. 

Ten pat, II, 13, 4, (Apie žvaigždžių kilmę.) Demokritas sa- 
ko, kad jos yra akmenys. 

Ten pat, II, 15, 5. (Apie žvaigždžių išsidėstymą.) Demo- 
kritas sako, kad pirmam plane yra nejudančios, o už jų — 
klaidžiojančios, prie kurių priklauso saulė, aušrinė, mėnulis, 

Ten pat, II, 20, 7. Demokritas tvirtina, kad saulė yra įkai- 
tęs metalo gabalas arba liepsnojąs akmuo. 

Ciceronas, „Apie gėrio ir blogio ribas“, I, 6, 20. Saulė 
Demokritui atrodo didžiulė. 

Lukrecijus, „Apie daiktų prigimtį“, V, 621—636. 


Visa, pirmiausia, tatai, kaip atrodo, taip gali vykti, 

kaip paties Demokrito šventas sprendimas nustato: 

kuo arčiau žemės atsiduria dangiškų kūnų kiekvienas, 

tuo jis lėčiau tuomet traukiamas esti pasaulinės vėtros. 

nes ir srovė, ir veržimasis jos vis palaipsniui mažėja 

ir pasidaro silpnesnis, saulė todėl pamažėliais 

pradeda vis atsilikt nuo žvaigždžių judėjimo rato, 

žymiai žemiau eidama, kaip visi kiti kūnai įkaitę. 

Ogi mėnulis labiau dar: kuo kelias yra jo žemesnis, 

kuo jis toliau nuo dangaus ir labiau priartėja prie žemės, 

tuo jis mažiau pasivyt žvaigždynus greituosius pajėgia. 

Tr juo silpnesnė ta vėtra, kur traukia mėnulį ir verčia 

jį žemiau, negu saulė, keliaut, juo greičiau visi kūnai 

dangiški paveja jį ir aplinkui pro šalį prabėga. 

Čia ir atrodo tad mums, kad mėnulis pasiveja kūnus 

dangiškus žymiai greičiau, nes tie kūnai pas jį vėl sugrįžta. 
(M. Račkausko vertimas) 


Aetijas, „Apie filosofų pažiūras“, II, 23, 7. (Apie saulės 
sukimąsi.) Demokritas teigia, kad visa tai — dėl judėjimo, su- 
kančio ją aplinkui. 

Aristotelis, „Apie sielą“, A, 2, 403b, 30—404a, 5—30. At- 
rodo, kad visa, kas turi sielą, skiriasi nuo to, kas neturi sie- 
los, daugiausia dviem požymiais: judėjimu ir jutimu. Tai maž- 
daug tie du požiūriai, kuriuos mes esame pasiėmę iš senesniųjų 
tyrinėtojų. Kai kurie jų teigia, kad siela visų pirma ir ypa- 
tingai yra tai, kas judina; o manydami, jog tai, kas pats neju- 
da, negali judinti ko nors kito, jie pripažino, kad siela priklau- 
so tam, kas juda. Štai kodėl ir Demokritas sako, kad siela esan- 
ti tam tikra ugnis ir šiluma. Pripažindamas, kad atomų ir jų pa- 
vidalų yra be galo daug, jis mano, jog ugnis ir siela susidaro iš tų 
atomų, kurie turi rutulio formą. Jie esą panašūs į tas dulkeles, 
kurias matome ore, saulės spinduliams besiskverbiant pro 
langą. Įvairių sėklų rūšių mišinius, kurie susidaro iš atomų, 
Demokritas laiko visos gamtos elementais. Panašią nuomo- 
nę yra pareiškęs ir Leukipas. Minėtieji filosofai tapatina sie- 
lą su rutulio formos atomais dėl to, kad jie savo formos dėka 
lengviausiai visur prasiskverbia ir, patys judėdami, judina 
visus kitus. Tuo remdamiesi, filosofai tvirtina, kad siela su- 
teikia gyviams judėjimą. Todėl kvėpavimas esąs gyvybės pa- 
grindas. Kadangi supanti gyvius aplinka slegia jų kūnus ir 
stumia iš jų tuos atomus, kurie, nuolat nerimdami, teikia 
gyviams judėjimą, tai kvėpuojant atomai gauna paramą iš tų, 
kurie ateina iš oro, nes pastarieji neleidžia išsisklaidyti kūno 
viduje esantiesiems, trukdydami išorinei aplinkai, kuri sle- 
gia ir tankina kūną. Štai kodėl gyvybė laikosi tol, kol tie 
atomai pajėgia taip veikti. Atrodo, kad ir ta pažiūra, kuri 
kilo iš pitagoriečių mokslo, turi tą pačią prasmę. Kai kurie 
šios mokyklos atstovai tvirtina, kad siela susidaro iš judan- 
čių ore dulkelių, o kiti — kad siela yra tai, kas jas judina. 
Šitą pažiūrą jie grindžia tuo, kad dulkelės juda net visai 
nesant vėjo. Tos pačios nuomonės laikosi ir tie tyrinėtojai, 
kurie teigia, kad siela yra tai, kas pats save judina. Matyt, 
jie visi pripažįsta judėjimą svarbiausia savybine sielos ypa- 
tybe ir mano, kad visi kiti kūnai juda sielos dėka. O siela 
juda savaimingai, nes niekuomet netenka matyti tokio ju- 
dintojo, kuris pats nejudėtų. Panašiai vadina sielą judintoja 
ir Anaksagoras; o be jo, rodos, kažkas kitas yra pareiškęs, 
kad protas sujudino visatą. Tačiau Anaksagoro teiginiai ne 
visai sutampa su Demokrito pažiūra, būtent — pastarasis tie- 
siog tapatina sielą su protu; teisinga yra tai, kas iškyla jus- 
lėms. Todėl Demokritas mano, kad Homeras gražiai išsireiš- 

kia, sakydamas: „Hektoras guli be žado“. Iš tikrųjų Demokri- 
tas nevartoja termino „protas“ tiesos pažinimo sugebėjimui 
pažymėti, bet mano, kad siela ir protas yra tas pats 
dalykas. 


(V. Sezemano vertimas) 


Ten pat, A, 3, 406b, 15—20. Kai kurie filosofai tvirtina, kad 
siela judina kūną, kuriame ji yra, taip pat, kaip juda ir ji pati. 
Pavyzdžiui, Demokrito pažiūra beveik sutampa su pasisakymu 
komedijų autoriaus Filipo, kuris pasakoja, kad Dedalas su- 
teikęs judėjimą Afroditės medinei statulai, įpildamas į ją gyv- 
sidabrio. Panašiai išsireiškia ir Demokritas. Jo manymu, ru- 
tuliniai atomai, kurie iš prigimties niekuomet nerimsta, sava 
judėjimu judina ir velka paskui save visą kūną. 


(V. Sezemano vertimas) 


Ten pat, A, 5, 409b, 1—5. Bet, antra vertus, kai jie moko, 
sekdami Demokrito pavyzdžiu, kad gyvius judina siela, įie 
pakliūva dar į kitus jiems būdingus prieštaravimus. Iš tikrųjų, 
jei siela yra paplitusi visame juntančiame kūne, tai, pripa- 
žinus, kad siela — kūnas, toje pačioje vietoje turi tilpti du 
kūnai. 

(V. Sezemano vertimas) 


Lukrecijus, „Apie daiktų prigimtį“, III, 370—373. 


Klausimu šiuo tu nesilaikyk galvojimo tokio, 

kokį mums siūlo anas Demokrito šventas sprendimas: 
tarsi pradai kūno ir dvasios, vienas po kito 

iš eilės eidami, pasikeičia ir sąnarius riša. 


(M. Račkausko vertimas) 


Aristotelis, „Apie sielą“, 13, 7, 419a, 15. Štai dėl ko ir De- 
mokritas neteisingai sprendžia, tvirtindamas, kad jei tarpinė 
erdvė būtų tuščia, tai galima būtų ryškiai pamatyti net dan- 
guje esančią skruzdėlę. 

(V. Sezemano vertimas) 


Proklas, „Komentarai Platono „Kratilui“, 16. Kratilo nuo- 
monės laikėsi Pitagoras ir Epikūras, o Demokritas ir Aristo- 
telis — Hermogeno. Pitagoras miglotai kalbėjo apie vardus 
kuriančią sielą, kuri nusileidžia protui, mat, patys daiktai nė- 
ra, kaip protas, pirminiai. Yra daiktų vaizdai ir žodžiai, nu- 

sakantys jų esmę ir išsamūs, tarsi esybių paveikslai, yra 
vardai, atgaminantys proto idėjas, skaičius. Taigi visų būtis 
kyla iš save patį pažįstančio ir išmintingo proto, o pavadi- 
nimas — iš sielos, pamėgdžiojančios protą. Protagoras teigia, 
jog kurti vardus priklauso ne atsitiktinumui, o tam, kas regi 
protą ir esybių prigimtį. Taigi vardai yra iš prigimties. 

O Demokritas, tvirtindamas, kad vardai kilę iš susitarimo, 
pagrindžia savo nuomonę keturiais samprotavimais. 

Vienareikšmiškumu. Juk skirtingi daiktai vadinami tuo 
pačiu vardu. Taigi vardas ne iš prigimties. 

Daugiareikšmiškumu. Juk jei skirtingi vardai pakaitomis 
taikomi vienam ir tam pačiam daiktui, tai tas jų buvimas iš 
prigimties neįmanomas. 

Trečias samprotavimas kilo dėl vardų pakeitimo. Na, dėl 
ko mes Aristoklį pavadinome Platonu, o Tirtamą — Teofrastu, 
jei vardai iš prigimties?! 

Ir ketvirtas — dėl vienodų vardų trūkumo. Dėl ko nuo 
žodžio „protas“ mes sakome „protauti“, o nuo „teisybės“ žo- 
džių jau nebeišvedame? Taigi vardai atsitiktiniai, o ne iš pri- 
gimties. 

O jis pats pirmą samprotavimą vadina daugiareikšmiu, 
antrą — svyruojančiu, trečią — pervardijančiu, o ketvirtą — 
bevardžiu. 

Filodemas, „Apie muziką“, 31, p. 108, 29. Taigi iš seno- 
vinių žmonių Demokritas ne tik didžiausias gamtos tyrinėto- 
ijas, bet ir nė vienam rašytojui nenusileidžiąs savo interesų 
platumu, sako, kad muzika yra naujesnis menas, ir aiš- 
kina tai tuo, kad ji kilo ne iš būtinybės, bet atsirado jau dėl 
prabangos. 

Plutarchas, „Apie gyvūnų išradingumą“, 20. Galimas daik- 
tas, esame juokingi, išaukštindami gyvulius dėl to, kad jie 
mus moko. Demokritas nurodo, kad iš jų mes išmokome svar- 
biausių dalykų. Iš voro — audimo ir adymo, iš kregždės — 
namų statymo, o iš paukščių giesmininkų — gulbės ir lakš- 
tingalos, pamėgdžiodami jas, — dainavimo. 

Aetijas, „Apie filosofų pažiūras“, I, 7, 16. Demokritas sako: 
protas yra dievas rutulio formos ugnyje. 

Tertulianas, „Į tautas“, II, 2. Demokritas galvoja, kad die- 
vai yra kilę drauge su kita dangiškąja ugnimi, kuri, kaip 
linkęs manyti Zenonas, prilygstanti gamtai. 

Ciceronas, „Apie dievų prigimtį“, I, 12, 29. Ar tik ne smar- 
kiai klysta Demokritas, laikydamas dievais tai atvaizdus ir 
jų klaidžiojimus, tai tą prigimtį, kuri atvaizdus sukuria ir 
paleidžia, tai mūsų sugebėjimą jausti ir suvokti. O kai jis 
skelbia, kad iš viso nieko nėra amžino, kadangi niekas nie- 
kada nepasilieka savo būklėje, argi jis tais žodžiais apskritai 
nepanaikina dievo, nepalikdamas net jokio supratimo apie jį? 
43, 120. Man bent atrodo, kad ir Demokritas, iš kurio pirmųjų 
šaltinių Epikūras, didysis vyras, laistė savo sodelius, svy- 
„ruoja, samprotaudamas dėl dievų prigimties. Mat, jis tai gal- 
voja, kad visatoje tūno dieviškumu apdovanoti vaizdai, tai 
sako, kad dievai yra toje pačioje visatoje esantys minties 
pradai ar gyvi šešėliai, kurie paprastai mums yra naudingi 
arba kenksmingi, ar kažkokie milžiniški atvaizdai, tokie, 
kurie iš šalies apglėbia visą pasaulį. Visa tai yra labiau verta 
Demokrito tėviškės, negu paties Demokrito. 

Plinijus, „Gamtos istorija“, II, 14 ... tiki, kad dievai yra 
nesuskaičiuojami... arba, kaip galvoja Demokritas, iš viso 
yra tik dų; Bausmė ir Malonė. 

Plutarchas, „Puotos klausimai“, VIII, 10, 2 p. 734, F. (Dėl 
ko vėlyvojo rudens sapnu mažiausiai tikime) Favorinas... tar- 
si iš dūmų ištraukęs kažkokį miglotą senovinį Demokrito mo- 
kymą, sugebėjo jį apvalyti ir apšviesti, pradėjęs nuo to pa- 
garsėjusio jo teiginio, kurs sako: „Giliai per poras įsiskverbia 
į kūnus atvaizdai ir kildami per miegą sukelia regėjimus“. Ir 
klaidžioja šitie atvaizdai, išeidami iš visur: ir iš rakandų, ir 
iš drabužių, ir iš augalų, o ypač iš gyvulių dėl jų didelio 
judėjimo ir šilumos. Jie visi tiksliai atspindi ne tik kūno for- 
mos ypatybes (kaip mano Epikūras [fr. 326 Us], iki čia sek- 
damas Demokritu, o po to palikęs šį mokymą), bet ir kiek- 
vienam būdingus sielos judesius bei mintis, įpročius bei ju- 
timus; vaizdai pasišalina su visais tais atvaizdais ir, patekę 
pas tuos, kurie juos priima sapne, tarsi gyvos būtybės kalba, 
skelbia mintis bei samprotavimus, siekius tų, iš kurių jie 
kilo, žinoma, jeigu savo atvaizdus jie atiduoda priimančiųjų 
kūnui aiškius ir nesumišusius. Taip atsitinka dažniausiai ra- 
miam orui esant, kai tas persikėlimas yra be kliūčių ir grei- 
tas. Rudenį, kai medžiai numeta lapus, labai nepastovus ir 
audringas oras dažnai sumaišo ir išmuša iš kelio vaizdus, ir, 
lėtai judėdami, jie darosi neberyškūs, išblukę ir silpni, ir at- 
virkščiai, iš pilnų jėgos ir jausmingų žmonių iššoksta daug 

atvaizdų, o greitai judėdami, jie sukuria šviežius ir reikšmin- 
gus vaizdus. 

Anonimo dialogas „Hermipas“, 122. Vis dėlto negražu bū- 
tų nutylėti nurodymą Demokrito, kuris, vadindamas juos 
(tt y. demonus.— Vert.) vaizdais, sako, kad jų yra pilnas 
oras. 

Klementas, „Kilimų audėjas“, V, 88. Taigi apskritai Kse- 
nokratas iš Kalchedono neneigia, kad ir gyvuliai turi supra- 
timą apie dievybę. O Demokritas, nors ir nenoromis, sutiks 
su tuo, kadangi tai nuosekliai išeina iš jo pažiūrų. Juk tie 
patys dieviškos esybės vaizdai pasirodo ir žmonėms, ir beža- 
džiams gyvuliams. 

Ciceronas, „Pirmieji akademiniai svarstymai“, II, 37, 121. 
Štai tau, stoja piestu lampsakietis Stratonas, kuris duoda tam 
tavo dievui laisvę (ar bent jau atleidimą nuo didelės tarny- 
bos; bet jei jau šventikai išsilaisvina iš dievų, tai nepalygi- 
namai teisingiau būtų išsilaisvinti patiems dievams): jis pa- 
sisako nesinaudojąs dievų pagalba pasauliui sukurti ir mo- 
ko, kad visa tai, kas yra, yra gamtos sukurta, bet ne taip, 
kaip anas, kurs sako, kad pasaulis susidarė iš šiurkščių ir 
glotnių, riestų ir kabliuotų kūnų, įsiterpus tuščiai erd- 
vei. Jis mano, kad tai yra ne mokančio, bet taip no- 
rinčio Demokrito sapnai. OO patsai Stratonas, tyrinėdamas at- 
skiras pasaulio dalis, moko, kad visa tai, kas arba yra, arba 
atsiranda, atsiranda ar atsirado iš gamtoje esančios masės ir 
judėjimo. 

Ciceronas, „Apie pranašystę“, I, 3,5. Nors... dau- 
gelyje vietų rimtas rašytojas Demokritas pritaria ateities įvy- 
kių numatymui, peripatetikas Dikajarchas atmetė kitus ateities 
numatymo būdus, palikdamas tik sapnus ir nirtulingą įkvė- 
pimą. 57, 131 (iš Poseidonijo) Demokritas galvoja, kad seno- 
viniai žmonės protingai sugalvojo tyrinėti aukojamųjų gy- 
vulių vidurius, iš kurių išvaizdos ir spalvos galima būtų pa- 
stebėti tiek gerovės, tiek ir pražūties ženklų, o kartais ir tai, 
ar bus laukai bevaisiai, ar derlingi. 

Eustatijas (prie „Odisėjos“ XII giesmės), 65, p. 1713. Ir De- 
mokritas mano, kad ambrozija yra garai, kuriais minta 
saulė. 

Kiementas, „Skelbėjas“, 68, „Kilimų audėjas“, V, 103. Plg. 
51, A, 8. Demokritas sako, kad kai kurie mokyti žmonės, ties- 
dami rankas į tai, ką dabar mes, graikai, vadiname oru, šau- 

kia: „Viską valdo Dzeusas ir viską žino, viską jis duoda ir 
atima, jis ir yra visa ko valdovas“. 

Plutarchas, „Nurodymai, kaip būti sveikam“, 14, p. 129, A. 
Juk nesąmonė yra į varnų krankimą ir į vištų kudakavimą 
bei į purve siautėjančias kiaules, kaip pasakė Demokritas, 
kreipti daug dėmesio ir spėti iš to apie vėjus bei liūtis, o 
kūno judėjimu ir sukrėtimais bei ligų požymiais nesirūpinti 
ir nesisaugoti jų, ir nelaikyti to netrukus savyje kilsiančios 
audros ženklais. 

Klementas, „Skelbėjas“, 10, 92, 4. O tie, kurie, knisdamie- 
si malonumo srautuose, kaip kirmėlės balose ir purvuose, ry- 
ja nenaudingus ir neprotingus pomėgius, yra kažkokie kiau- 
liški žmonės. Juk kiaulės labiau mėgaujasi purvu, negu šva- 
riu vandeniu, ir siautėja nešvarumuose, sako Demokritas. 

Piutarchas, „Puotos klausimai“, IV, 2, 4, p. 665, F. Žai- 
bo ugnis yra nuostabi savo tikslumu ir aštrumu, nes gimsta 
iš švarios ir šventos esybės, o jei ir susimaišo su ja kas 
nors drėgna ar žemiška, tai dėl judėjimo greičio visa tai 
nusikrato ir nusivalo. Demokritas mano, kad „ką tik Dzeu- 
sas besiųstų, visa tai giedrame danguje būtinai išsaugos skais- 
tų švytėjimą". 

Sekstas Empirikas, „Prieš matematikus“, IX, 19. Demokri- 
tas sako, kad prie žmonių artinasi kažkokie vaizdai, ir iš jų 
vieni daro gera, o kiti bloga. Dėl to jis ir meldėsi, kad jam 
pasilaikytų laimingi vaizdai. Tie vaizdai esą nepaprastai di- 
deli ir sunkiai sunaikinami, tačiau mirtingi. Savo išvaizda ir 
išleidžiamais garsais jie išpranašauja žmonėms ateitį. Dėl to 
senoviniai žmonės, gavę juos pamatyti, įsivaizdavo, kad yra 
dievas, nors jokio kito dievo, turinčio nemirtingą prigimtį, 
išskyrus tuos vaizdus, nėra. 

Epitanijas, „Prieš erezijas“, III, 2, 9. Demokritas iš Ab- 
derų, Damasipo sūnus, teigė, kad pasaulis yra begalinis 
ir guli virš tuštumos. Dar sakė, kad visų yra vienas tikslas 
ir kad džiaugsmas yra tai, kas geriausia, o skausmai siejasi 
su blogybe. Tai, kas atrodo teisinga, nėra teisinga, o netei- 
singa yra priešinga gamtai. Įstatymus jis vadino piktu pra- 
simanymu ir tvirtino, jog „išminčius neprivalo paklusti įsta- 
tymams, o turi gyventi laisvai“, 

Plutarchas, „„Puotos klausimai“, II, 10, 2, p. 643, F. Kaip sa- 
ko Demokritas, žuvyje, kuri priklauso visiems, nėra kaulų. 

Plutarchas, „Nurodymai, kaip valdyti valstybę“, 28, p. 821, 
A. Valstybės vyras neatsisakys tikros pagarbos ir nuoširdu- 
mu bei palankumu pagrįsto dėkingumo, nepaniekins jis ir 
šlovės, tačiau, kaip to reikalavo Demokritas, vengs įsiteikti 
tautiečiams. 

Filodemas, „Apie pataikavimą“, 14573, C, 10. Tačiau Ni- 
kasikratas giria Demokritą, kurs peikia norą įsiteikti tautie- 
čiams, kaip žalingą pataikavimą, kažkaip sutikdamas su Epi- 
kūro pasekėjais. 

Plutarchas, „Prieš Kolotą“, 32, p. 1126, A. Demokritas gi- 
Tia jų (tokių vyrų, kaip Parmenidas, Melisas ir kiti) valsty- 
bės valdymo meną, kaip patį didžiausią, ir pataria jo mokytis 
bei tęsti tuos darbus, kurie neša žmonėms didybę ir garbę. 

Joanas iš Stobų, „Antologija“, III, 10, 36. Turtas, blogu 
keliu įsigytas, užtraukia tik dar didesnę gėdą. 

Ten pat, III, 10, 43. Demokrito: Besaikis turtų vaikymasis 
yra daug baisesnis už kraštutinį neturtą, nes kuo didesnis 
troškimas, tuo didesni poreikiai. 

Ten pat, III, 10, 44. Demokrito: Nusikalstamas pelnas at- 
neša nuostolį dorybei. 

Ten pat, III, 10, 58. Demokrito: Nusikalstamo pelno viltis 
yra bausmės pradžia. 

Ten pat, III, 10, 64. Demokrito: Per didelis turtų kaupimas 
vaikams yra gobšumo priedanga, kuri išryškina žmogaus būdą. 

Ten pat, III, 16, 17. Demokrito: Šykštuoliai turi bitės li- 
kimą: jie dirba, tarsi amžinai gyvens. : 

Ten pat, III, 16, 18. To paties: Šykštuolių vaikai, būdami 
nemokyti, yra tarsi šokėjai, kurie šoka tarp kardų. Jeigu 
šokdami jie nepataiko į tą vienintelę vietą, kur reikia atsi- 
remti kojomis, tai jie žūsta. Bet sunkų yra pataikyti į tą 
vienintelę, nes lieka vietos tik kojų pėdoms. Taip ir tokiems 
vaikams. Jeigu jie nukrypsta nuo rūpestingo ir šykštaus tėvo 
pavyzdžio, tai jie paprastai nuskursta. 

Ten pat, III, 38, 53. Demokrito: Įstatymai netrukdytų kiek- 
vienam gyventi pagal savo norą, jei žmonės vienas kito ne- 
skriaustų, nes pavydas sukelia nesantaiką. 

Ten pat, III, 40, 7. To paties: Išmintingas vyras patogiai 
eina per visą žemę, nes gerai sielai visas pasaulis yra 
tėvynė. 

Ten pat, IV, 1, 33. Įstatymas nori pagerinti žmonių gyve- 
nimą; bet jis gali tai padaryti tik patiems žmonėms norint, 

kad su jais būtų gerai elgiamasi, nes tik tiems, kurie įstaty- 
mo laikosi, jis atskleidžia savo dorybę. 

Ten pat, IV, 1, 34. To paties: Vidinė nesantaika veda į 
abipusę nelaimę, nes ir nugalėtojai, ir nugalėtieji patiria vie- 
nodą žalą. 

Ten pat, IV, 1, 40. Demokrito: Iš vieningumo kyla dideli 
darbai, ir valstybės gali ruošti karus, kitaip — ne! 

Ten pat, IV, 1, 42. Demokrito: Kiek laisvė yra geresnė už 
vergystę, tiek ir vargas prie liaudies valdžios yra geresnis 
už valdovų vadinamą gerovę. 

Ten pat, IV, 1, 43. Geram miesto tvarkymui reikia, kad 
miesto reikalai būtų svarbesni už visus kitus. Nereikia nei 
per daug trokšti pergalės, nei sukilti prieš bendrą gerovę. 
Juk gerai tvarkomame mieste kiesti didžiausias teisingumas, 
o tai ir yra svarbiausia. Išsaugojus tai, viskas išsaugoma, o 
sugriovus — viskas griūva. 

Ten pat, IV, 1, 43, 44. Padoriems piliečiams nenaudinga 
užsiimti kitais reikalais, nesirūpinant savaisiais, mat, asme- 
niniai reikalai eitų blogai. Bet, jei kas nors nesirūpintų vi- 
suomeniniais reikalais, susilauktų blogo vardo, net jei nieko 
nevogtų ir nieko neskriaustų. Beje, ir neapleidžiančiam vi- 
suomeninių reikalų, ir nieko neteisėto nedarančiam yra pa- 
vojus įsigyti blogą vardą arba net ir kai kuo nukentėti: leng- 
va suklysti, bet nelengva yra susilaukti dėl to žmonių at- 
leidimo. 

Ten pat, IV, 1, 45. Blogi žmonės, siekdami garbingos pa- 
dėties, juo labiau, nebūdami verti, pasiekia garbę, tuo la- 
biau tampa apsileidę ir prisipildo kvailystės bei įžūlumo. 

Ten pat, IV, 1, 46. Jei turtingesnieji pasiryžta nepasitu- 
rintiems ir paskolinti, ir padėti, ir malonumų padaryti, tai čia 
jau yra ir pasigailėjimo jausmas, ir noras nebūti vienišiems, 
ir įsigyti draugų, ir apginti vieni kitus, ir pasiekti piliečių 
vienybės bei kitokio gėrio, ko gal niekas negalėtų išskaičiuoti. . 

Ten pat, IV, 2, 15. To paties: O su gyvuliais, kuriuos 
reikia ar nereikia žudyti, yra šitaip: žudąs kenkiančius ar 
galinčius pakenkti nenusikalsta, tad bendros gerovės labui 
geriau tai daryti, negu nedaryti. 

Ten pat, IV, 2, 16. Būtinai reikia žudyti visus, kas pa- 
žeidžia teisingumą ir kenkia. Tas, kuris tai daro, susilauks 
širdingo džiaugsmo ir bet kurioje valstybėje jausis teisingas, 
drąsus ir išdidus. 

Ten pat, IV, 2, 17. Kaip yra parašyti įstatymai kenksmin- 
giems žvėrims ir ropliams, taip, man rodos, turėtų būti ir 
žmonėms: jei tik įstatymas nedraudžia, bet kurioje valsty- 
bėje reikia žudyti priešą pagal tėvų įstatymus. Draudžia žu- 
dyti tik bet kurios valstybės šventovės, sutartys ir prie- 
saikos. 

Ten pat, IV, 2, 18. Kiekvieną plėšiką ar piratą žudąs ar 
tai savo paties ranka, ar liepiąs tai daryti kitiems, ar balsuo- 
jąs už tai turi likti nenubaustas. 

Ten pat, IV, 5, 44. Demokrito: O kas daro tai, ką verta 
bausti ištrėmimuų ar kalėjimu, ar kitokia bausme, tuos reikia 
pasmerkti, o ne išteisinti. O kuris, priešingai įstatymams, iš- 
teisina juos, vadovaudamasis nauda ar malonumu, tas elgiasi 
neteisingai, ir tai jam turi gulti ant širdies. 

Ten pat, IV, 5, 47. To paties: Žmonės labiau prisimena 
valdytojų klaidas, negu gerus darbus. O juk tai ir teisinga, 
nes kaip nereikia girti to, kuris atiduoda visa, kas jam pati- 
kėta saugoti, o kuris neatiduoda, turi susilaukti blogo vardo 
ir nukentėti, taip ir su valdytoju. Juk ne tam jis buvo iš- 
rinktas, kad elgtųsi blogai, o tam, kad elgtųsi gerai. 

Ten pat, IV, 5, 48. To paties: Pagal dabar nusistovėjusią 
tvarką nėra jokios galimybės apsaugoti valdytojus nuo ne- 
teisingumo, net jei jie ir labai geri būtų. Juk niekam kitam, 
kaip jam pačiam, taip labai nepridera tapti priklausomu nuo 
kitų. O reikia ir tai kažkaip sutvarkyti, kad tasai, kurs nė kiek 
nenusikalsta prieš įstatymus, nors ir labai persekiotų nu- 
sikaltėlius, nepasidarytų nuo jų priklausomas, bet ar koks 
šventas nuostatas, ar kažkas kita gintų tą, kurs elgėsi pagal 
įstatymus. 

Ten pat, IV, 6, 19. Demokrito: Iš esmės valdyti pridera 
geresniam. 

Ten pat, IV, 26, 25. Demokrito: Vaikams labiausiai reikia, 
jeigu tik galima, išdalinti pinigus ir drauge rūpintis, kad, 
turėdami juos savo rankose, jie nepadarytų ko nors pražū- 
tingo. Juk taip jie įpranta labiau taupyti pinigus, labiau sie- 
kia jų įsigyti ir varžosi vieni su kitais. Mat, dėl bendro turto 
tiek nesikremtama, kiek dėl asmeniško, ir bendros pajamos 
daug mažiau teikia džiaugsmo. 

Ten pat, IV, 31, 49. Demokrito: Kaip iš opų pikčiausia liga 
yra vėžys, taip piniginiuose reikaluose — troškimas nuolat sa- 
vintis kaimynų turtą. 

Ten pat, IV, 31, 120. Demokrito: Protingas pinigų naudo- 
jimas padeda būti laisvam ir naudingam visuomenei, o ne- 
protingas — yra tuščias ir niekam nenaudingas išlaidumas. 

Ten pat, IV, 39, 17. Demokrito: Laimingas yra tas, kurs 
džiaugiasi, turėdamas nedaug turto, o nelaimingas — tas, kurs 
liūdi, turėdamas didžiulį turtą. 

Ten pat, IV, 40, 20. Demokrito: Bendras neturtas yra sun- 
kesnis už atskiro žmogaus neturtą, nes tada nepalieka pagal- 
bos vilties. 

Ten pat, IV, 34, 70. To paties: Romiai kęsti neturtą yra 
protingo žmogaus ypatybė. . 

Versta iš H. Diels, Die Fragmente der Vorsokra- 


tiker,. Bd. Il, Berlin, 1922, S. 10-—140. Vertė R. Mi- 
ronas. 

SOFISTAI IR SKEPTIKAI 


Senovės graikų filosofija ypač suklestėjo V-—1II a. p. m.e. 
Be materializmo, šiuo metu plėtojosi ir kitos filosofijos kryp- 
tys, keliančios originalias problemas, brendo tokie genialūs 
mąstytojai, kaip Platonas ir Aristotelis, 

Tai buvo susiję su daugeliu visuomeninių kultūrinių prie- 
žasčių. Taikos ir ramybės metais, kurie sekė po sėkmingų 
karų su persais, Graikijoje plėtėsi prekyba su kaimyniniais 
kraštais, kilo gyventojų materialinė gerovė. Teigiamas pa- 
sekmes turėjo nusistovėjusi vergvaldinė demokratija. Tiesa, 
nors ir liko neapriboti aristokratijos turtai, jos galia, žemes- 
niųjų sluoksnių laisviesiems piliečiams vis dėlto atsivėrė pla- 
tesnės galimybės ginti savo teises, individualius interesus. 
Dėl to viešasis visuomenės gyvenimas įvairėjo ir gyvėjo. Su- 
dėtingesni darėsi žmonių santykiai, pradėta daugiau rūpintis 
praktiniais, kasdieniais reikalais, individualia sėkme ir laime. 

Kintančių sąlygų aplinkoje keitėsi ir senųjų graikų pa- 
saulėžiūra. Mitologiniai vaizdiniai, naivūs aiškinimai, orto- 
doksinė moralė užleido vietą racionaliems svarstymams, moks- 
formavosi ir kitos mokslo šakos — pitagoriečių matema- 
tika ir astronomija, medicina, istorija, lingvistika, buvo pa- 
rašyti Tukidido istorijos, Hipokrato medicinos veikalai. Šiuo 
laikotarpiu gyveno ir kūrė žymieji senovės graikų drama- 
turgai Sofoklis, Euripidas, Aristofanas, skulptoriai Fidijas, Po- 
likletas ir kiti. Kultūrinis gyvenimas, kaip ir anksčiau, telkėsi 
Atėnuose. 

Graikų filosofijoje tuo metu vyko reikšmingas posūkis. 
Pradėjo formuotis racionalistinis humanizmas, kurio pirmieji 
atstovai buvo sofistai ir skeptikai. Ankstesnieji filosofai — 
Heraklitas iš Efeso, Parmenidas, Demokritas — pasaulį aiški- 

no kosminiu mastu, norėjo nustatyti pagrindinius gamtos prad- 
menis bei elementus, jų sąveiką, kitimą, pastovumą ir pan. 
Žmogui nebuvo daroma išimčių, jis buvo suprantamas kaip 
kosmoso dalis, pavaldi bendriesiems gamtos dėsniams. Nors 
pastaroji pakraipa šiuo laikotarpiu tebebuvo gyva (teberašė 
senieji autoriai ir jų pasekėjai), tačiau dabar, pirmą kartą 
filosofijos istorijoje, pagrindiniu samprotavimų objektu tapo 
žmogus, jo individualūs poreikiai, jo gyvenimo politiniai, tei- 
siniai, etiniai aspektai. Jeigu ir buvo kalbama apie gamtą, 
tai tik tiek, kiek tai padėjo suprasti žmogaus problemas. Nuo 
kosmologinių problemų, abstrakčių samprotavimų apie reiški- 
nių prigimtį sofistai pereina prie antropologinių problemų, 
mąstančio, jaučiančio individo, jo praktinių poreikių. Sofistų 
požiūriu, žinių paskirtis yra ne tiek aiškinti pasaulį, kiek pa- 
dėti žmonėms gyventi, sėkmingiau tvarkyti praktinius reika- 
lus. Filosofai turi padėti žmonėms spręsti praktinius gyvenimo 
klausimus, mokyti juos „gyvenimo meno“. Spręsdami atskirus 
klausimus, sofistai pasikliaudavo daugiausia proto argumen- 
tais, kritikavo arba neigė esamus papročius, nuomones ir au- 
toritetus. 

Sofistai, kaip naujos pakraipos filosofijoje atstovai, iš pro- 
tesijos buvo daugiausia mokytojai, auklėtojai, oratoriai, teisi- 
ninkai. Jie aiškino įstatymus ir dorovės normas, mokė iškal- 
bos ir disputo meno, logiško mąstymo, ruošė piliečius atvirai 
dalyvauti viešajame gyvenime. Neliesdami abstrakčių klau- 
simų apie pasaulio prigimtį, jie mokė žmones praktinės iš- 
minties, juos švietė, mokė ginti savo asmeninius interesus. Mo- 
kė sofistai už pinigus, dėl to jų paslaugomis daugiausia galėjo 
pasinaudoti tik turtingieji. Jų patarimų ir draugystės ieškojo 
patys įtakingiausi politikai, teisėjai, poetai, mokslininkai. Ne- 
paisant to, sofistai buvo populiarūs ir žemesniuose visuomenės 
sluoksniuose. Kartais jie ir patys reiškėsi kaip teisėjai ar po- 
litiniai veikėjai, raštu ir žodžiu informavo apie tai, kas dedasi 
šalyje, vertino įvykius, gyrė arba smerkė įtakingųjų asmenų 
poelgius. 

Sofistai nesudarė atskiros mokyklos, neturėjo vieningos 
doktrinos. Tai buvo šviečiamojo humanistinio pobūdžio srovė, 
arba sąjūdis, apimantis filosofijos ir politikos klausimus. So- 
tistai nesistengė griežčiau apibrėžti savo metodologinių pozi- 
cijų. Bendruosius pasaulėžiūros klausimus jie nagrinėdavo tik 
retkarčiais. Vis dėlto daugeliu nagrinėtų klausimų jie laikėsi 

reliatyvistinės orientacijos, kartais priartėdami prie subjek- 
tyvizmo ir individualizmo. 

Žymiausias iš sofistų buvo Protagoras iš Abderų, gyvenęs 
apie 480—apie 410 m. p. m. e. Esama duomenų, kad jaunystėje 
Protagoras dirbo fizinį darbą, buvo malkų nešiotojas. Kartą 
jis sutiko Demokritą, kuris, nustebintas jaunuolio protingumu, 
pasiūlė jam mokytis filosofijos. Demokrito globojamas, jis sėk- 
mingai baigė mokslą, pats tapo žymiu mąstytoju ir mokytoju. 
Apie 40 savo gyvenimo metų jis praleido, keliaudamas po 
Graikiją ir mokydamas jaunus ir pagyvenusius, susilaukė di- 
delio populiarumo ir pripažinimo kaip žymus iškalbos meist- 
ras, kuris dialektinėse diskusijose „rūpinosi ne minčių turiniu, 
bet pačiais žodžiais. .."* Atėnuose Protagoras buvo apkaltintas 
ateizmu ir turėjo iš čia išvykti, o jo raštai buvo sudeginti. 
Sulaukęs 70 metų, plaukdamas į Siciliją, nuskendo. Esama 
duomenų apie keletą jo veikalų, tačiau mūsų laikus pasiekė 
tik negausūs jų fragmentai, Seksto Empiriko, Platono, Aristo- 
telio bei kitų filosofų kritiški atsiliepimai. Protagoro pažiūras 
galima apibūdinti tik apytikriai. 

Kaip ir kiti sofistai, Protagoras mokė žmones iškalbos 
meno. Tam jis skyrė savo filosofinius samprotavimus, ku- 
rių centre buvo žmogus, jo santykiai su kitais žmonėmis, su 
tikrove. 

Protagoras pagarsėjo teiginiu: „Žmogus yra visų daiktų 
matas — esančių, kad jie yra, o nesančių, kad jų nėra“2, Ka- 
dangi neišliko šio teiginio konteksto, sunku iš jo daryti pla- 
tesnius apibendrinimus apie mąstytojo pažiūras. Šiaip ar taip, 
esama pagrindo tvirtinti, kad, laikydamasis empirizmo pozici- 
jų, Protagoras aiškino, jog daiktai yra tokie, kokie jie mums 
atrodo, kokius mes juos matome, jaučiame ir girdime. Tai arti- 
mas subjektyvizmui požiūris. Vis dėlto jis nerodo, kad Prota- 
goras būtų abejojęs arba neigęs objektyvųjį daiktų egzistavi- 
mą. Jis pratęsė kitų to meto graikų filosofų idėjas. Heraklitas, 
kaip žinome, teigė, kad pasaulyje nėra nieko pastovaus 
it apibrėžto, kad daiktai kas akimirką keičiasi, „teka“, 
o juose slypi prieštaravimai. Leukipas manė, kad daiktų su- 
keliami įspūdžiai žmogui nuolatos keičiasi, keičiasi ir pats 

"1 Diogenes Laertios, Žywoty i poglądy stynnych filozof6w, Warszawa, 1968, 
S. ą 
* Žr. šios knygos p. 107. 

žmogus, dėl to tas pats daiktas skirtingiems žmonėms, net- 
gi tam pačiam žmogui, įvairiais atvejais atrodo skirtingai. 

Savaip interpretuodamas šias mintis, Protagoras priėjo iš- 
vadą, kad daiktai egzistuoja tiek, kiek atskiri žmonės juos 
suvokia, patiria, ką nors apie juos pasako. Jeigu viskas nepa- 
liaujamai keičiasi ir egzistuoja tik tai, ką patiriame tiesio- 
giai, tikrovė yra tokia, kokia mums atrodo. Kaip ir kiti to 
meto filosofai, Protagoras manė, kad pažinimo procese 
žmonės savo pojūčiais ir protu tik pasyviai atspindi daiktų sa- 
vybes. Todėl, jeigu atskirų žmonių įspūdžiai apie tikrovę yra 
prieštaringi, samprotavo: jis, prieštaringa yra ir pati tik- 
rovė. ' 

Tai buvo empirinis požiūris, iš kurio sekė apibendrinanti 
mintis, kad tikrovę galima pažinti labai nedaug, kad nėra 
nieko objektyvaus, visiems žmonėms vienodai teisinga. Ka- 
dangi tikra tik tai, ką žmonės tiesiogiai jutimiškai suvokia, o 
tokie suvokimai dažnai esti skirtingi, netgi prieštaringi, va- 
dinasi, Protagoro požiūriu, gali būti vienodai teisingi du vi- 
siškai skirtingi teiginiai. Tiesa visada yra tik pavienių in- 
dividų ar žmonių grupių subjektyvios nuomonės nusiteikimai 
bei tvirtinimai. Nuomones lemia tai, kas esamuoju momentu 
tiesiogiai patiriama ir išgyvenama. Žmonės galiausiai žino tik 
savo įspūdžius ir poreikius, jie žino tai, kas naudinga, bet 
ne tai, kas teisinga, Todėl nėra tokių argumentų, kuriais ga- 
lėtume įrodyti, kad vienas teiginys yra teisingesnis už kitą. 
Savuosius teiginius galime tik geriau išreikšti, lanksčiau ar- 
gumentuoti, išmaningiau ginti, jeigu tai naudinga. Teisinges- 
nis bus tik tas teiginys, kuris naudingesnis. 

Kaip matome, Protagoro pažiūroms yra būdingi reliatyviz- 
mo bruožai. Jis žinomas kaip pirmasis senovės graikų mąsty- 
tojas, išreiškęs požiūrį, kad žmonės tikrovę pažįsta tik savo 
interesų ir galimybių ribose, kad pažinimas neatsiejamas nuo 
jų kasdienių praktiškų poreikių. Tai gili ir vaisinga mintis, 
bylojanti apie tai, kad žmonių žinios apie pasaulį kiekvienu 
laikotarpiu yra istoriškai sąlygotos. Vis dėlto ši mintis, vie- 
našališkai suprantama ir plėtojama, veda į agnosticizmą bei 
subjektyvizmą. Tai pastebime ir Protagoro pažiūrose. Daiktų 
matas jam yra ne žmonija, bet pavienis individas su jam vie- 
nam būdingais ypatumais ir skoniu. Kadangi žmonės nevie- 
nodi, todėl ir daiktų matai yra skirtingi, be to, jų gali būti 
labai daug. Vadinasi, reliatyvios ir nepagrindžiamos yra visos 

gamtamokslinės žinios, visi geometrijos sprendimai, visi astro- 
nomijos teiginiai. Tai, be abejo, vienašališkos agnosticistinės 
išvados. Reliatyvistinio požiūrio Protagoras nuosekliai laikėsi 
ir aiškindamas religijos teiginius: „Apie dievus negaliu pasa- 
kyti nei kad jie yra, nei kad jų nėra". 

Etikos ir teisės klausimais Protagoras nebuvo toks radika- 
lus, ir jo reliatyvistinis požiūris šioje srityje ne visuomet nuo- 
seklus. Tiesa, jis teigė, kad moralė, teisė, valstybė yra žmonių 
susitarimo dalykai, kad negalime žinoti, koks elgesys yra tei- 
singas. Tačiau, samprotavo jis, nežinodami to, kas teisinga, 
galime žinoti tai, kas naudinga. Šitai mums pasako prigim- 
tinė teisė ir valstybės įstatymai. Tiesa, jie kinta ir yra 
prieštaringi, kaip ir viskas pasaulyje, tačiau tai nemenkina jų 
naudingumo. 

Šie Protagoro samprotavimai nebuvo savitikslis dalykas, o 
tik prielaida jo plačiai pedagoginio pobūdžio veiklai. Jo po- 
žiūriu, svarbiausia — ne pažinti ir paaiškinti pasaulį, bet su- 
gebėti savo žiniomis, savo mintimis naudotis praktiškai. So- 
fisto tikslas ir yra išmokyti žmones mąstymo ir iškalbos taip, 
kad jie sugebėtų kitus įtikinti savo nuomonės teisingumu, 
galėtų atremti priešininko argumentus ir tuo pasiektų norimų 
praktinių tikslų. Iškalba ir logika galima apginti silpną tei- 
ginį, dispute įveikti priešininką. Sofistika taip pat moko žmo- 
nes praktiškai vertinti aplinką, derinti prie jos savo jausmus 
ir nuomones, nes nuo subjektyvaus nusiteikimo priklauso ir 
gėris, ir grožis, ir teisingumas. Mokyti šio „gyvenimo meno“ 
žmones, ypač jaunimą, Protagoras laikė viso savo gyvenimo 
uždaviniu ir susilaukė pripažinimo įvairiuose visuomenės 
sluoksniuose. Pas jį mokėsi gausus jaunimo būrys, jo patari- 
mų ieškojo žymūs politikai, oratoriai, poetai, jį didžiai ver- 
tino Periklis, jo poveikį patyrė poetas Euripidas. Esama žinių, 
kad Protagoras, kaip ir kai kurie kiti sofistai, darbavosi este- 
tikos, gramatikos srityse. 

Protagoras priklauso prie tų žymiųjų senovės graikų mąs- 
tytojų, kurių idėjos susilaukė atgarsio vėlesniais laikais. Pro- 
tagoro išvystytais empirizmo, reliatyvizmo, prakticizmo prin- 
cipais rėmėsi XIX ir XX amžių pozityvistai bei pragmatistai. 
Jis reikšmingas tuo, kad išvystė anuo metu naują požiūrį į 
žmogų, pabrėžė žmogaus vertingumą ir savarankiškumą, iškėlė 
mintį, kad žmogaus gyvenimas priklauso ne nuo gamtos jėgų 
ar likimo, bet nuo jo paties pastangų, išradingumo, proto, dar- 

bo. Todėl Protagorą galima laikyti vienu žymiausių senovės 
humanizmo idėjų reiškėjų. 

Kai kurie kiti sofistai žymiai daugiau už Protagorą krypo 
į reliatyvizmą ir subjektyvizmą. Buvo manoma, kad kiekvie- 
nas teiginys vienodai gali būti teisingas ir neteisingas. Tei- 
ginys bus teisingas, jeigu kam nors atrodo, kad jis toks yra 
ir gali būti įtikinamai išreikštas žodžiais. Taigi teisingumas 
priklausąs nuo subjektyvaus nusiteikimo, nuo sugebėjimo tai- 
syklingai mąstyti ir lanksčiai naudotis žodžiais. Tuo atveju 
sofistika įgauna vienašališką euristinį pobūdį, tampa žodžių 
žaismu arba tik priemonę siekti asmeniškų ar visuomeniškų 
tikslų. Žymiausias iš tokių sofistų buvo Gorgijas iš Leontinų, 
(apie 483—375 m. p. m. e.) Gorgijas buvo garsus originalio- 
mis mintimis, oratoriaus ir literato talentu, savotišku gy- 
venimo būdu, padėjusiu, kaip manoma, jam išgyventi daugiau 
kaip 100 metų. Iš filosofinių jo veikalų žinomas traktatas „Apie 
nebūtį, arba apie gamtą“. Remdamasis elėjiečių, ypač Zenono, 
mintimis, čia jis išdėsto pagrindinius savo pasaulėžiūros tei- 
ginius: 1) niekas neegzistuoja, 2) jeigu netgi kažkas ir egzis- 
tuotų, būtų nepažinus, 3) jeigu kažkas ir būtų pažinus, žinių 
apie tai nebūtų galima perteikti. Pagal šį požiūrį, daiktai eg- 
zistuoja ir kartu neegzistuoja, būtis kartu yra ir nebūtis, dėl 
to neįmanoma nei viena, nei kita. Iš šitokio būties aiškinimo 
Gorgijas darė kraštutines subjektyvistines, agnosticistines iš- 
vadas. Apie pasaulį, apie dorovinį gėrį ir blogį žmonės nega- 
li pasakyti nieko daugiau, kaip savo subjektyvias nuomones, 
kurių neįmanoma pagrįsti nė patikrinti, nes nėra jokių krite- 
rijų. Jeigu, Protagoro požiūriu, visi teiginiai yra tiesa, tai, pa- 
gal Gorgiją, visi — netiesa. Todėl ieškoti tiesos esą bepras- 
miška, pakanka argumentais ir iškalba mokėti įtikinti ki- 
tus savo nuomonės teisingumu. Iš to sekė pažintinis 1r 
etinis nihilizmas, požiūris, kad visokie tikslai gali būti pa- 
teisinami. 

Protagoro mokinys Prodikas iš Julidės miesto (Kėjo saloje) 
gimė tarp 470—460 m. p. m. e.) buvo etikos mokytojas ir poli- 
tinis veikėjas. Jis susilaukė populiarumo aiškinimais ir nuro- 
dymais, kaip deramai gyventi, kaip įveikti pesimizmą ir gy- 
venimo sunkumus. Prodikas propagavo veiklų gyvenimo būdą, 
minėjo Heraklį, kaip jaunimui sektiną pavyzdį, parašė apie jį 
traktatą. Etines pažiūras išdėstė traktate „Metų laikai“, kosmo- 
gonines — traktate „Apie gamtą“. Pastarasis veikalas laikomas 

žuvusiu. Šaltiniai liudija, kad jame Prodikas dėstė ateistines 
pažiūras, teigė, kad religiją sukūrė žmonės, iš baimės sudie- 
vindami gamtos jėgas — saulę, mėnulį, upes ir kita. Iš kitų 
sofistų Prodikas išsiskyrė tuo, kad tyrinėjo kalbos ir 1o0- 
gikos (sinonimijos, homonimijos, ginčo logikos) klausimus. 

Žymus politinis veikėjas, Sokrato ir Protagoro mokinys 
Kritijas (apie 460—403 m. p. m. e.) aiškino, kad religija it 
teisė yra Žmonių proto bei valios padarinys. Mūsų laikų ne- 
pasiekusioje tragedijoje „Sisifas“ jis įrodinėjo, kad religiją 
sukūrė gudrūs valstybės vyrai, norėdami skiepyti liaudžiai pa- 
klusnumą, o teisę sukūrė silpnieji, kad apsisaugotų nuo stip- 
riųjų savivalės. 

Kiti sofistai — Hipijas, Kaliklis, Antifontas, Proksenas, Li- 
kofronas, Protarchas, Alkidamantas, Trasimachas — yra mažiau 
žinomi. 

IV a. p. m. e. sofistų sąjūdis išblėso, tačiau jų idėjos gy- 
vavo toliau ir iš dalies atgimė, tiesa, kitokia forma, skeptikų 
samprotavimuose ir knygose. Pastaroji kryptis atsirado tarp 
IV—II a. p. m. e. ir buvo paskutinis helenistinės filosofijos 
etapas. Su pertraukomis skepticizmas gyvavo keletą šimtme- 
čių, pasiekdamas III m. e. amžių. 

Pirmuosius skeptikus nuo sofistų skyrė maždaug šimtme- 
tis, tačiau daugeliu idėjų ir požiūrių jie buvo artimi. Skep- 
tikai perėmė ir vystė sofistų reliatyvizmo ir konvencionalizmo 
principus, stengėsi pasisavinti jų iškalbos mokslo pasiekimus. 
Tiesa, skeptikai kai ką perėmė ir iš Demokrito, Platono bei 
elėjiečių. 

Vis dėlto daugiausia skeptikai rėmėsi sofistais. Jie prieš- 
taravo visoms to meto filosofijos kryptims, kritikavo jas už 
dogmatiškumą, save laikė „susilaikančiais nuo sprendimų“ 
(efektikais), ,nagrinėjančiais“ (skeptikais). 

Skiriami trys senovės graikų skepticizmo raidos etapai: 
1) ankstyvasis skepticizmas, kurio pradininkas buvo Pironas ir 
jo mokinys Timonas (Il a. p. m. e.); jie daugiausia sprendė 
praktinius etikos klausimus. Šis etapas dažnai vadinamas pi- 
ronistiniu; 2) platoniškosios akademijos skepticizmas, kurio 
žymiausi atstovai buvo Arkesilajas, Karneadas, Kleitomachas 
ir kiti (III-II a. p. m. e.); šiame etape daugiau dėmesio ski- 
riama teoriniams klausimams; 3) vėlyvasis skepticizmas, arba 
Naujasis pironizmas, atstovaujamas Ainesidemo, Agripos ir Seks- 
to Empiriko (III m. e. a.); šie mąstytojai nagrinėjo pažinimo, 

etikos klausimus, stengėsi susisteminti skeptikų pažiūras ir ar- 
gumentus. 

Apie Pirono (apie 365—apie 275 m. p. m. e.) iš Elidės gy- 
venimą išliko šykščios ir prieštaringos žinios. Jaunystėje ta- 
pė paveikslus, studijavo literatūrą ir filosofiją, žavėjosi Ho- 
meru. Patyrė Protagoro, Aristipo, kai kurių reliatyvistinių 
Demokrito idėjų poveikį. Esama duomenų, kad Pironas daly- 
vavo Aleksandro Makedoniečio žygiuose Azijoje. Jų metu 
susitiko su indų filosofais, šventaisiais ir asketais, galimas da- 
lykas, kad priėmė kai kurias jų idėjas, gyvenimo būdo bruo- 
žus. Grįžęs į gimtąją Elidę, įsteigė filosofinę mokyklą, buvo 
labai kuklus, santūrus, geraširdis, tačiau atkakliai laikėsi savo 
įsitikinimų, buvo nepaprastai populiarus ir visų gerbiamas. 

Kaip nurodo amžininkai, Pironas nieko nerašė, nepaliko 
jokių veikalų, savo pažiūras skleidė žodžiu. Jo pažiūros žino- 
mos tik iš mokinių, visų pirma Timono, užrašų. Dėl šios ap- 
linkybės sunku atstatyti ir jo filosofinę koncepciją. Žinoma, 
kad Pironas buvo rafinuotų sofistinių samprotavimų priešas, 
teorinius ginčus ir diskusijas laikė beprasmiais, pats jų ven- 
gė. Jis nedaug tesirūpino teorine savo filosofijos puse, teige, 
kad filosofijos paskirtis -— mokyti žmones laimingai gyventi, 
todėl stengėsi praktiškai nurodinėti bei patarti, kaip dera do- 
rovingai ir laimingai gyventi. 

Kiekvienas, kas nori pasiekti laimės, teigė Pironas, turi 
sau išsiaiškinti, koks yra pasaulis ir daiktai, kaip mums su jais 
santykiauti, kokios turi būti šito pasekmės ir nauda, Atsaky- 
damas į tuos klausimus, Pironas teigė, kad apie daiktų pri- 
gimtį nieko tikra negali pasakyti nei mūsų pojūčiai, nei pro- 
tas. Jeigu tiesa ir yra, žmogui ji nepasiekiama. Daiktai yra 
tokie, kokie atrodo, kokius juos padaro žmonių nuomonės, 
norai, nuotaikos, papročiai. Dėl to kiekvienas daiktas, kiek- 
vienas poelgis bus ir geras ir blogas, ir gražus ir biaurus, ir 
teisus ir neteisus. Iš čia išplaukė mintis, kad apie kiekvieną 
daiktą galima ką nors teigti ir kartu neigti, bet kuris spren- 
dimas nėra teisingesnis už jam priešingą sprendimą. Tikrovė 
yra nepažini, dėl to belieka vienintelė išmintinga išeitis — 
susilaikyti nuo bet kurių teigiamų ar neigiamų sprendimų apie 
daiktus. Iš šių prielaidų išplaukia etinio pobūdžio išvada — 
tikrovės atžvilgiu reikia laikytis visiškai abejingai, išsiva- 
duoti iš troškimų ir aistrų, visur ir visada išlaikyti nesudrums- 
tą dvasios ramybę, t. y. pasiekti vadinamąją ataraksijos bū- 

seną, teikiančią žmogui laimės. Tačiau abejingumas tikrovei, 
Pirono požiūriu, visai nereiškia, kad kasdieniniame gyveni- 
me žmonės turėtų būti pasyvūs. Visiškas neveiklumas prieš- 
tarautų ramiam skeptiškam požiūriui į gyvenimą. Žmonėms 
nuolat tenka veikti, ir šiuo atžvilgiu dera visiškai pasikliau- 
ti esamais įstatymais ir papročiais, pripažįstant juos apytikriai 
teisingais. 

Abejingumas tikrovei, Pirono požiūriu, nėra tikslas pats 
sau. Tai tik būdas dorovingai gyventi ir siekti laimės. Kaip 
nurodo amžininkai, Pironas ne tik kitus mokė, bet ir pats 
gyveno pagal savo skelbiamas idėjas. Diogenas iš Laertės pa- 
sakoja, kad, kartą plaukdamas laivu audros metu, Pironas buvo 
ramus ir drąsino išsigandusius keleivius. Rodydamas kiaulę, 
kuri tuo metu ramiai ėdė, jis pasakė: „Žiūrėkite, bičiuliai, 
panašiais atvejais toks nesudrumsčiamas turi išlikti išmin- 
čius“, 

Pirono skeptiškas individualistinis „gyvenimo mokslas“ to 
meto visuomenei turėjo nemažą teigiamą poveikį, nes skatino 
žmones abejoti dogmatiškais įsitikinimais, pasenusiais auto- 
ritetais, prietarais, mokė įveikti baimę, suvaldyti potraukius 
ir aistras. Vis dėlto jo propaguojamos apatijos, susitaikymo 
su esama tikrove idėjos negalėjo būti tinkamas kelias laimei 
siekti, 

Antrojo skepticizmo etapo atstovai (Arkesilajas, Karnea- 
«das ir kiti) įvairiais aspektais gilino ir sistemino skepticiz- 
mo principus, iš dalies remdamiesi Platono filosofija, polemi- 
zavo su stoikais ir epikūriečiais. Neapsiribodami teorinėmis 
problemomis, kai kurie jų tyrinėjo praktinius etikos ir medi- 
cinos klausimus, glaudžiai juos susiedami, buvo kartu ir gy- 
dytojai. Atsisakydami įsigalėjusių dogmatiškų nuomonių apie 
ligų esmę ir jų priežastis, jie norėjo sukurti vien empirišku 
stebėjimu pagrįstus gydymo metodus. Tai padėjo ieškoti po- 
zityvių mokslinių gydymo būdų, nors ir nebuvo išvengta ag- 
nosticizmo. 

Šio, kaip ir vėlesniojo, laikotarpio skeptikai savo pa- 
žiūras skelbė žodžiu, rašė nedaug, ir tų pačių raštų nedau?z 
teišliko. Išimtis yra trečiojo skepticizmo etapo atstovas, filo- 
sofas, gydytojas ir astronomas Sekstas Empirikas — Pirono 
pasekėjas, gyvenęs II m. e. a. pabaigoje-——IlI m. e. a. pra- 


3 Diogenes Laertios, Žywoty i poglądy stynnych filozofėw, s. 557. 

džioje. Apie jo gyvenimą beveik nieko nežinoma. Išliko trys 
Seksto Empiriko veikalai: „Pirono principai“, „Prieš dogma- 
tikus“ ir „Prieš mokslininkus". Du pastarieji veikalai turi bend- 
rą pavadinimą „Prieš matematikus". Juose Sekstas Empirikas 
sistemingai išdėstė kitų skeptikų pažiūras ir argumentus, taip 
pat kritikavo gramatiką, retoriką, geometriją, aritmetiką, ast- 
ronomiją, muzikos teoriją, etiką dėl jų dogmatiško pobūdžio. 
Spekuliatyvius samprotavimus apie transcendentinius dalykus 
Sekstas Empirikas laikė beprasmiais. Jų vietoje siūlė plėtoti 
taikomuosius mokslus, galinčius žmonėms padėti kasdieniame 
gyvenime. Jis teigė, kad skeptikas empirikas nesiekia išaiš- 
kinti daiktų prigimties ir esmės, o pasitenkina tik išoriniu 
reiškinių ir jų sąryšio stebėjimu, jų daromų subjektyvių įspū- 
džių aprašymu. Skeptikas nieko dogmatiškai neteigia ir neapi- 
bendrina, niekam dogmatiškai neprieštarauja. Jis tik puola 
ir kritikuoja bet kokį dogmatizmą. Kaip gydytojas stengiasi 
išvaduoti žmones nuo ligų, taip ir filosofas, teigia Sekstas 
Empirikas, privalo padėti žmonėms išsilaisvinti iš dogmatizmo 
prietarų ir nurodyti kelią į laimę. Tačiau dogmatiko teigi- 
niams nedera priešpastatyti kitokių teiginių, nes pastarieji šiuo 
atveju skambėtų kaip dogmos. Todėl skeptikas tik abejoja ir 
kritikuoja, tačiau pats negina jokių aiškiai apibrėžtų pozi- 
cijų. Jis neteigia nei kad pasaulis pažinus, nei kad nepa- 
žinus, atsiriboja nuo agnosticizmo, kaip dogmatiško požiūrio. 
Skeptikas negali nieko pasakyti apie reiškinių priežastis, jis 
nieko nežino apie dievą, o gėrio ir blogio sąvokas laiko tik 
susitarimo dalyku. Skeptikas neperša jokio gyvenimo būdo, 
neaukština asketizmo. Jis nepaliaujamai ieško tiesos, mokosi 
ir pats moko kitus geriau skirti naudingus reiškinius nuo ne- 
naudingų. Skirtingai nuo Pirono asketizmo, Sekstas Empirikas 
propagavo utilitaristinį požiūrį į gyvenimą. 


Bronius Kuzmickas 


PROTAGORAS 
(apie 460 apie 410 m. p. m. e.) 


Diogenas iš Laertės (IX, 55) pateikia nemenką Protagoro 
darbų sąrašą, kurį daugelis antikos tyrinėtojų laiko ginčytinu. 
Protagorui paprastai priskiriami tokie veikalai: „Tiesa“, „Apie 
būtį“, „Didžioji kalba“, „Apie taisyklingą kalbą“, „Apie pir- 
mykštį žmonių būvį“, „Prieštaravimai“, „Apie dievus“ ir kiti. 
Nė vienas iš Protagoro traktatų nepasiekė mūsų laikų. 

Žinių apie Protagoro gyvenimą pateikia Diogenas iš Laer- 
tės (IX, 50) bei Filostraias savo knygoje „Sotistų gyvenimo 
aprašymai“. O apie Protagoro filosofines pažiūras galima spręs- 
ti tik iš likusių negausių jo veikalų fragmentų bei kritiškų 
Platono, Aristotelio, Seksto Empiriko atsiliepimų. Platonas jo 
vardu yra pavadinęs vieną iš savo dialogų, kurio turinį suda- 
ro Sokrato ginčas su Protagoru gėrio klausimu. 


[LIUDIJIMAIĮ 


Sekstas Empirikas, „Prieš matematikus“, VII, 60. Kai ku- 
rie ir Protagorą iš Abderų priskiria prie tų, kurie nepripažįsta, 
kad filosofai gali rasti kriterijų, kadangi jis tvirtina, kad visi 
vaizdiniai ir visos nuomonės yra teisingos ir kad tiesa esanti 
santykinė, nes kiekvienas vaizdinys arba nuomonė egzistuo- 
ja tik tam žmogui ir tik tada, kai tas žmogus tą vaizdinį ar 
nuomonę turi. Antai, pradėdamas savo „Triuškinančias kai- 
bas“, jis paskelbė: „Žmogus yra visų daiktų matas — esan- 
čių, kad jie yra, o nesančių, kad jų nėra". 

Platonas, „„Teaitetas“, 151, E— 152, A. „Atrodo, kad apie 
žinojimą esi pasakęs visai neblogą mintį — ją sakydavo ir 
Protagoras. Tik jis tą pačią mintį išreikšdavo kažkaip kitaip. 
Mat, jis teigia, kad Žmogus esąs visų dalykų matas, esančių, 
kad jie yra, o nesančių, kad jų nėra. Juk esi apie tai skai- 
tęs?" — , Skaičiau, ir ne kartą“.—, „Matyt, jis šitaip sako: kaip 
koks nors daiktas man atrodo, toks jis man ir yra, o kaip tau 
atrodo, toks tau yra; o tu ir aš esame žmonės. Argi kartais, 
pučiant tam pačiam vėjui, neatsitinka taip, kad vienas iš mūsų 

šąla, o kitas — ne?" — „Tikrai taip būna“.—,Ir vienam būna 
labai šalta, o kitam tik truputį?“—,,Taip“.—, „Taigi, ar mes 
tuo atveju sakysime, kad pats vėjas savaime yra šaltas arba 
nešaltas, ar paklausysime Protagoro, kad šąlančiam jis bus 


šaltas, o nešąlančiam — nešaltas?"— ,,„Aišku, kad taip“.— „Taigi 
vėjas vienam atrodo toks, o kitam kitoks“.—,,Tikrai".—,,Kai 
sakai „jam atrodo“, tai manai „jis junta“.—,„Teisingai“.—,„Va- 


dinasi, su šalčiu susijusiuose ir kituose panašiuose daiktuose 
„atrodyti“ yra tas pat, kas ir „pajusti“; kaip kiekvienas ką 
nors pajunta, toks jam tas daiktas ir yra". 

Klementas, „Kilimų audėjas“, VI, 65. Graikai sako, kad 
Protagoras pirmasis pradėjo kiekvienam teiginiui priešpasta- 
tyti kitą — priešingą — teiginį. Seneka, „Laiškai“, 88, 43. Pro- 
tagoras teigia, kad kiekvieną dalyką galima svarstyti iš dviejų 
pusių: už ir prieš, lygiai kaip tai, ar iš viso galima kiekvieną 
dalyką svarstyti iš 2-jų priešingų pusių. 

Eusebijas iš Cezarėjos, „Pasiruošimas evangelijai“, XIV, 
3, 7. Demokrito draugas Protagoras įsigijo bedievio vardą. Sa- 
koma, kad veikale „Apie dievus“ jis šitaip rašęs: „Apie die- 
vus aš negaliu žinoti, ar jie yra, ar jų nėra, nė kokios jie 
yra išvaizdos, nes daug kas trukdo tai sužinoti: negalėjimas 
jų matyti ir per trumpas žmogaus gyvenimas". 

Versta iš H. Diels, Die Fragmente der Vorsokra- 


tiker, Bd. II, Berlin, 1922, S. 225—228, 229. Vertė 
J. Dumčius. 


GORGIJAS 
(apie 483-375 m. p. m. e.) 


Gorgijas, pagarsėjęs žodžio ir iškalbos meistras, rašė 
daugiausia literatūrinius kūrinius. Anot Cicerono (,„Apie 
oratorių“, III, 32, 129), tik vienas Gorgijas susilaukė tokios 
garbės: Delfuose buvo pastatyta jo auksinė statula. Iš filoso- 
finių jo veikalų žinomas traktatas „Apie nebūtį, arba apie 
gamtą“, kurio išliko tik nedidelės ištraukos. Apie Gorgijo pa- 
žiūras daugiausia žinių pateikia Platono dialogai „Gorgijas“, 
„Hipijas Didysis“, Aristoteliui priskiriamas veikalas „Apie 
Ksenofaną, Zenoną ir Gorgiją“ bei Seksto Empiriko raštai, 


[LIUDIJIMAI] 


Sekstas Empirikas, „Prieš matematikus“, VII, 65—72. Leon- 
tietis Gorgijas ėjo išvien su tais, kurie nepripažino, jog žmo- 
nės gali rasti kriterijų, bet ne taip, kaip Protagoro šalinin- 
kai. Mat, veikale „Apie nebūtį, arba apie gamtą" jis nustatė 
iš eilės tris pagrindinius dalykus: pirma, kad nieko nėra; ant- 
ra, jei kas ir būtų, žmogui būtų neįmanoma tai pažinti; ir 
trečia, jei net būtų galima pažinti, tai nebūtų galima to pa- 
žinimo perteikti kitam žmogui. Dėl to, kad nieko nėra, jis 
samprotauja šitaip: mat, jei kas yra, tai yra arba būtis, arba 
nebūtis, arba ir būtis, ir nebūtis; o jis teigia ir tvirtina, kad 
nėra nei būties, nei nebūties, ir įrodinėja, kad drauge būties 
ir nebūties nėra. Iš tikrųjų nebūties nėra, nes, jeigu ji būtų, 
tai ji kartu būtų ir nebūtų, Juk, kai apie ją galvosime kaip apie 
nebūtį, jos nebus, o kai sakysime, kad yra nebūtis, ji vėl 
bus. Bet visiškai neįmanoma kartu būti ir nebūti. Vadinasi, 
nebūties nėra. Ir priešingai, jeigu yra nebūtis, tai nebus būties, 
nes šie du dalykai yra vienas kitam priešingi, ir jeigu gali 
būti nebūtis, tai negalės būti būties. Vadinasi, kadangi nebus 
nebūties, tai nebus ir būties. Ir iš tikrųjų būtis neegzistuoja, 
nes, jeigu ji egzistuotų, tai ji būtų arba amžina, arba atsi- 
radusi, arba kartu ir amžina, ir atsiradusi. Bet mes įrodysime, 
kad ji negali būti nei amžina, nei atsiradusi, nei kartu ir 

viena, ir kita. Taigi būties nėra. Mat, jeigu būtis yra amžina, 
tai ji neturi pradžios. Juk kiekvienas atsiradęs daiktas turi 
pradžią, o amžinai esąs, neatsiradęs, neturi pradžios. Kas ne- 
turi pradžios, yra beribis, o jei yra beribis, tai to niekur nėra. 
Juk, jei beribis kur nors būtų, tai jis skirtųsi nuo to, kame jis 
būtų, ir todėl, būdamas kitame, jau nebebūtų beribis, nes tas, 
kame kas nors egzistuoja, yra didesnis už tą, kuris jame eg- 
zistuoja. Bet už beribį nieko negali būti didesnio. Taigi be- 
ribio niekur nėra. Bet jis negali būti ir pats savyje, nes tuo 
atveju būtų tas pats dalykas tai, kame kas yra, ir tai, kas 
yra savyje, ir būtis virstų dviem daiktais — vieta ir kūnų 
(juk tai, kame kas yra, vadiname vieta, o tai, kas yra to- 
je vietoje — kūnu). Tai neįmanoma, Todėl būtis negali būti ir 
pati savyje. Vadinasi, jei būtis yra amžina, ji yra beribė, o 
jei yra beribė, tai ji niekur neegzistuoja, ir jos nėra. Bet 
būtis negali būti ir atsiradusi, nes jei atsirado, tai atsirado 
arba iš esamo, arba iš nesamo. Iš esamo ji neatsirado, nes jei 
esamas egzistuoja, tai jis neatsirado, o jau yra; ji neatsirado 
ir iš nesamo, nes nesamas negali nieko pagimdyti, kadangi 
tas, kas gimdo, būtinai turi egzistuoti. Vadinasi, būtis nėra 
atsiradusi. Dėl tų pačių priežasčių ji negali būti ir viena, ir 
kita —ir amžina, ir atsiradusi, nes šie du dalykai vienas kitą 
panaikina; jei būtis yra amžina, tai ji neatsirado, 0 jei at- 
sirado, tai nėra amžina. Taigi, kadangi būtis nėra nei amžina, 
nei atsiradusi, nei viena ir kita kartu, tai ji neegzistuoja. 
Platonas, ,„Menonas“: 71e. |ĮMenonas pareiškia Gorgijo nuo- 
monę]: Pirmiausia, jei nori, kad pasakyčiau, kas yra vyro 
dorybė, nesunku tai padaryti: vyro dorybė yra sugebėti tvaI- 
kyti miesto reikalus ir tvarkant draugams daryti gera, 0 
priešams bloga, be to, saugotis, kad pats nieko panašaus ne- 
patirtum. O jei nori apie moters dorybę, tai visai lengva ją 
nusakyti: ji privalo gerai tvarkyti namus, saugoti turtą ir 
klausyti vyro. Vėl kitokia yra vaiko dorybė, dar kitokia mo- 
ters ir vyro arba senesnio amžiaus žmogaus, laisvo arba ver- 
go. Yra ir daug kitų dorybių. Taigi nėra sunku pasakyti, 
kas ji yra. Juk kiekvienas iš mūsų kiekviename veiksme, 
kiekviename amžiuje, kiekviename darbe gali turėti dorybę. 
Panašiai, Sokratai, manau ir apie nedorybę. 
Versta iš H. Diels, Die Fragmente der Vorsokra- 


tiker, Bd. II, Berlin, 1922, S. 242—247; 265—266. 
Vertė J. Dumčius. 


PRODIKAS 
(g. tarp 470-460 m. p. m. e.- ?) 


Prodikas laikomas neišlikusių sofistinių traktatų „Metų 
laikai“ (apie dorovę), „Apie gamtą“ ir „Kvailystės pagyri- 
mas“ autoriumi. Žinių apie jo gyvenimą ir filosofinę veiklą 
pateikia Platonas „Menone“ ir „Kratile“ bei vėliau gyvenę 
antikos autoriai. 


[LIUDIJIMAI] 


Sekstas Empirikas, „Prieš matematikus“, IX, 18. Prodikas 
iš Kėjo sako, kad senovės žmonės mėnulį, upes, šaltinius 
ir apskritai visus mūsų gyvenimui naudingus daiktus dėl jų 
naudingumo laikė dievais, kaip, pavyzdžiui, egiptiečiai Nilą. 
Dėl tos priežasties duoną jie vadino Demetra, vyną — Dionisu, 
vandenį — Poseidonu, ugnį — Hefaistu, ir taip kiekvieną nau- 
dingą daiktą. 

Pseudoplatonas, „Eriksijas“, 397b—399c, Jeigu tokiam (t. y. 
nesusivaldančiam) žmogui būtų sveikiau susilaikyti nuo val- 
gių, gėrimų ir kitų dalykų, kurie mums atrodo malonūs, 
o jis neįstengtų nuo jų atsisakyti, nes nemokėtų susivaldyti, 
tai ar ne geriau būtų, kad toks žmogus stokotų tų dalykų, 
negu kad turėtų jų perteklių? Juk tik dėl to jis, kad ir labai 
norėdamas, negalėtų daryti klaidų. 

Atrodė, kad Kritijas taip gerai ir gražiai pakalbėjo, jog 
Eriksijas, tik gėdindamasis prieš kitus pokalbio dalyvius, ne- 
pašoko ir neapmušė Kritijo.— jis pasijuto netekęs labai dide- 
lio dalyko, kai paaiškėjo, kad ligšiolinė jo nuomonė apie tur- 
tingumą buvo klaidinga. Pamatęs šitaip nusiteikusį Eriksiją 
ir bijodamas, kad iš to nekiltų kokio ginčo ar vaido, aš ta- 
riau: „Šitokius žodžius aną dieną kalbėjo Likėjuje išmintingas 
vyras Prodikas iš Kėjų, bet klausytojams atrodė, kad jis nie- 
kus tauzija — mat, nė vieno jis neįstengė įtikinti, jog kalba 
tiesą, o vienas dar visai jaunas, plepus vaikinas, atsisėdęs 
netoli jo, juokėsi, tyčiojosi ir net pešiojo jį, ragindamas 
įrodyti, jog kalba tiesą; ir klausytojai daug labiau pritarė 

tam jaunuoliui, negu Prodikui“. Erasistratas tarė: „Ar negalėtum 
ir mums papasakoti apie tą kalbą?"—,Su mielu noru, jei tik 
prisiminsiu. Buvo, man rodos, taip. Jaunuolis paklausė Prodiko 
nuomonės, kada turtingumas yra geras ir kada blogas. Atsaky- 
damas šis tarė taip, kaip tu čia kalbėjai: geriems ir kilniems 
žmonėms bei tiems, kurie žino, kur reikia panaudoti turtus, 
turtingumas yra geras dalykas, o blogiems ir nemokantiems 
turtu naudotis — blogas. Panašiai yra ir su visais kitais da- 
lykais: tie dalykai būtinai jiems bus tokie, kokie bus tie, 
kurie jais naudosis. Man atrodo, kad teisingai yra pasakęs 
Archilochas: 

„Kokius darbus žmonės dirba, lygiai taip jie ir galvoja" .— 
Tada jaunuolis tarė: „O dabar jei kas nors man įdiegtų tą iš- 
mintį, kurios dėka geri vyrai tampa išmintingais, tai kartu jis 
ir kitus dalykus padarytų man gerais, nors aš pats visai nesi- 
stengčiau, kad jie taptų gerais — užtektų, kad jis mane iš 
nemokšos padarytų išmintingą; panašiai būtų, jei kas nors ma- 
ne dabar padarytų gramatikų — jis būtinai man įdiegtų ir kitus 
su gramatika susijusius dalykus; arba, padarydamas mane mu- 
ziku, man įdiegtų ir visus kitus muzikinius dalykus, o pada- 
rydamas mane geru, kartu ir visus dalykus padarytų man 
gerais“. Šiems teiginiams Prodikas nepritarė, bet su pirmes- 
niaisiais sutiko. Jaunuolis vėl tarė: „Kaip tau atrodo, ar kad, 
panašiai kaip žmonės stato namus, taip jie ir dalykus padaro 
gerais, ar kad dalykai per visą savo gyvavimo laiką pasilieka 
lygiai tokie — vis tiek ar būtų geri, ar blogi, — kokie jie būna 
tada, kai atsiranda?“ Prodikas, kaip atrodo, nujausdamas, į 
kurią pusę krypsta šie žodžiai (o kryptis buvo labai nepalan- 
ki), ir bijodamas, kad jaunuolis jo visai nesukirstų tokios 
daugybės klausytojų akivaizdoje (jis visai nebūtų jaudinęsis, 
jei būtų tekę patirti tokią nesėkmę vienui vienam), atsakė, 
kad žmonės darą dalykus gerais. Jaunuolis tarė: „Kaip tau 
atrodo, ar dorybę galima įdiegti, ar ji būna įgimta?“ — 
„Galima įdiegti“, — atsakė.—, „Taigi, ar tau neatrodo kvailas tas, 
kuris manytų, kad, pasimeldęs dievams, jis galėtų tapti gra- 
matiku, muziku arba kito kurio mokslo žinovu, o tą mokslą 
galima įsigyti tik arba iš kito išmokstant, arba pačiam at- 
randant?" Prodikas ir su šituo sutiko. Tada jaunuolis pasakė: 
„O tu, Prodikai, kai meldi iš dievų sėkmės ir gėrybių, juk ne 
ko kito prašai, o vien to, kad taptum kilnus ir geras, kadangi 
geriems žmonėms dalykai klojasi gerai, o blogiems — blogai. 

O jeigu dorybės galima išmokyti, tai melsdamasis tu, bė abe- 
jo, nieko kito neprašai, vien to, kad tave pamokytų to, ko 
tu nežinai“. Tada aš įsikišau ir pasakiau Prodikui, kad, mano 
manymu, jis daro labai rimtą klaidą, manydamas, jog pasi- 
meldę iš dievų tuoj gausime tai, ko prašome, Juk ir tu pats, 
sakiau, kiekvieną kartą atėjęs į miestą, meldi dievų, kad tau 
duotų gėrybių, tačiau nežinai, ar jie gali tau suteikti tai, ko 
prašei; panašiai būtų, jei, nuėjęs pas gramatiką, maldautum, 
kad tau suteiktų gramatikos žinių be jokio tavo mokymosi — 
tu pasiimtum gramatikos mokslą ir tuojau galėtum eiti gra- 
matiko pareigas. 

Pseudoplatonas, „Aksiochas“, 366—369c. Sokratas: „„Ak- 
siochai, tu neteisingai apie mane kalbi, galvodamas taip, kaip 
dauguma atėniečių: kadangi aš esu tyrinėtojas, tai turiu šį 
tą išmanyti. Aš labai norėčiau žinoti bent apie paprastus da- 
lykus — apie svarbius nėra ko ir kalbėti. Tai, ką aš čia kal- 
- bu, yra tik išmintingojo Prodiko mokslo atgarsiai; vienus jų 
pirkau už pusę drachmos, kitus — už dvi drachmas, dar ki- 
tus — už keturias drachmas. Mat, tas vyras veltui nieko nemo- 
ko; jis visur ir visada mėgsta cituoti Epicharmo posakį „„Ran- 
ka ranką mazgoja"— ką nors duosi, ką nors gausi. Aną dieną 
jisai, rodydamas savo iškalbingumą pas Hiponiko sūnų Kaliją, 
pasakė tiek daug bloga apie gyvenimą, kad aš jau beveik save 
išbraukiau iš gyvųjų tarpo, ir nuo to laiko, Aksiochai, mano 
dvasia tik ir trokšta mirti". Aksiochas: „Tai ką gi jis tau 
pasakėt" Sokratas: „Pasakysiu ir tau, kiek prisiminsiu. Jis 
kalbėjo: „Kuris gi žmogaus amžius būna be skausmų? Argi ką 
tik užgimęs kūdikis neverkia? Jis pradeda gyventi su skausmu; 
tuoj apninka visokios kančios: tai ko nors trūksta, tai šilta 
ar šalta, tai smūgis skaudina; jis dar negali kalbėti, pasa- 
kyti, ką kenčia, tik rėkimu išreiškia savo nepasitenkinimą, nes 
kitaip nemoka. Kai, daugelį vargų išvargęs, sulaukia septy- 
nerių metų, jam pristato auklėtojus, rašto mokytojus, gimnas- 
tus —tai tikri tironai! Bebręstantį jį užpuola proto mankš- 
tintojai, geometrijos, karo mokytojai — ištisas despotų būrys. 
toliau Likėjas, Akademija, gimnasiarcho ir viršininko parei- 
gos — nesuskaitoma daugybė vargų. Visos jaunuolio bėdos ky- 
iš viso to išsilaisvina, jaunuoliai tiesiog paskęsta rūpesčiuo- 
se, besvarstydami, kokį gyvenimo kelią pasirinkti, — tada anks- 

čiau buvusios bėdos jiems atrodo tik vaikų žaislai ir kūdi- 
kių baubas. Dabar juos vargina karo žygiai, žaizdos, kovos. 
Paskui nejučiomis atslenka senatvė, į kurią suplaukia visa, 
kas nepagydoma ir mirtina. Ir jei tada už skolą greitai ne- 
atiduosi savo gyvybės, tai prigimtis, tarsi koks palūkininkas, 
pristojusi iš tavęs atims kaip užstatą regėjimą arba klau- 
są, o dažnai ir vieną, ir kitą. Ir jeigu vis dėlto išsilaiky- 
si dar kiek ilgėliau, jinai tave sužalos, suluošins, paraližuos, 
Kiti sulaukia žilos senatvės, bet suvaikėja. Ir dievai žino žŽmo- 
nių reikalus, todėl tą, kurį jie labiausiai vertina, greičiau pa- 
šalina iš gyvųjų tarpo. Antai Agamedas ir Trofonijas, kurie 
įrengė Delfuose šventyklą, pasimeldę, kad jiems būtų duota 
tai, kas yra geriausia, užmigę nebepabudo. (Toliau yra kitų 
pavyzdžių ir poetų pasisakymų.) Kuris gi žmogus, pasirinkęs 
tokį ar kitokį amatą ar užsiėmimą, yra juo patenkintas ir ne- 
siskundžia? Imkime darbininkus ir amatininkus: jie pluša nuo 
aušros iki sutemų ir vos užsidirba pragyvenimui, ištisas dienas 
dejuodami ir apraudodami savo dalią. Pažiūrėkime į jūrinin- 
kus, kurie plaukioja, patirdami tiek pavojų ir, kaip sakė Bi- 
antas, yra nei gyvi, nei mirę“. (Toliau aprašomi žemdirbio, 
o ypač politiko, vargai. Politikas Aksiochas tam pritaria.) — 
„Jeigu tu, Aksiochai, kilniausią (politiko) profesiją laikai ne- 
kenčiama, tai ką pasakysime apie kitus užsiėmimus. Argi ne- 
reikia jų vengti? Kartą girdėjau Prodiką sakant, jog nėra mir- 
ties nei gyviems, nei pasitraukusiems iš gyvenimo“. Aksio- 
chas: „Kaip sakai, Sokratai?“ Sokratas: „Mat, pas gyvuosius 
mirtis neateina, o mirusiųjų jau nėra. Ir pas tave dabar nėra 
mirties, nes nemiręs; o jei kas su tavim atsitiks, irgi nebus 
mirties, nes tavęs nebebus“. 

Versta iš H. Diels, Die Fragmente der Vorsokra- 


tiker, Bd. II, Berlin, 1922, S. 275; 397b—397c; 366— 
369c. Vertė J. Dumčius. 


KRITIJAS 
(apie 460-403 m. p. m. e.) 


Yra žinoma, kad Kritijas parašė tragikomišką dramos kū- 
rinį „Sisitas“, iš kurio mūsų laikus pasiekė lik keletas frag- 
menių. 


ĮLIUDIJIMAI) 


Sekstas Empirikas, „Prieš matematikus“, IX, 54. Ir Kriti- 
jas — vienas iš Atėnuose buvusių tironų,— kaip atrodo, pri- 
klausė bedievių būriui. Jis teigė, kad senovės įstatymų leidė- 
jai išgalvojo dievą kaip tam tikrą gerų ir blogų žmogaus darbų 
prižiūrėtoją, kad niekas slaptai nedarytų skriaudos savo ar- 
timui, bijodamas dievų keršto. 

Pseudodionisijas, „Retorikos menas“, 6, II, 277, 10. Pagal 
Kalaischro sūnaus, vieno iš trisdešimties tironų, posakį, „„gimu- 
siam ir gyvenančiam žmogui nieko kito nėra užtikrinto, kaip 
tik mirtis, ir nėra galimybės išvengti nelaimės". 


SISIFAS [FRAGMENTAS| 


Aetijas, „Apie filosofų pažiūras“, I, 7, 2. (Cituojami Sisito 
žodžiai iš Kritijo satyrinės dramos „Sisifas“.) 


1. Kadais gyveno žmonės be jokios tvarkos, 
Kaip gyvuliai, tik prievartai paklusdami; 
Ir nei kilniesiems nieks neskyrė dovanų, 
Nei nusikaltėliai nebuvo baudžiami, 


5. Paskui, man rodos, žmonės sugalvojo leist 
Įstatymus — baudėjus, kad valdytų juos 
Nūn teisė, o niekšybė būtų vergė jai. 
Kas nusikalsdavo, tuoj buvo baudžiamas, 
O kai įstatymas jiems trukdė tik viešai 

10. Daryti bloga, nusikalsdavo slaptai. 

Tada, man rodos, vienas vyras sumanus, 
Didžiai protingas, sugalvojo nedoriems 

Mirtingiems baimę, kad bijotųsi, jei ką 
Net paslapčia darys, kalbės ar pagalvos, 

15. Iš to jis įvedė dievybės sampratą: 

Esąs demonas, kurs gyvena amžinai 

20. 


25. 


30. 


35. 


40, 


Žydėdamas; jis viską mato mintimis 
Ir girdi, valdo begalinę išmintį, 
Pats sau priklauso, dieviškąją prigimtį 


Savy nešioja; ką tik žmonės pasakys, 
Jisai girdės; ką padarys, galės matyt. 

Jei ką tyliai galvosi bloga, nuo dievų 
Nepasislėpsi: jų beribė išmintis. 

Tokius žodžius sakydamas, tasai žmogus 
Paskelbė patį maloniausią mokymą, 
Uždengęs tiesą melagingąja kalba. 

Jis sakė, kad dievai gyvena vietose, 
Kurių vien vardas kelia išgąstį žmonėms, 
Žinodamas, kad baimė iš tenai žmonėms 


Ateina ir pagalba jų gyvenimo 

Varguos —iš skliauto, skriejančio aukštybėje, 
Kur matė blyksinčius žaibus, baisius trenksmus 
Perkūno ir danguj bemirgančias žvaigždes — 
Tai Laiko, didžio architekto, kūrinys. 


Tenai keliauja saulės masė šviečianti; 

Iš ten į žemę drėgnas pilasi lietus. 

Tai tokiom baimėm jis apsupo žmonelius, 
Per jas kalbėdamas parūpino dievams 
Pritinkančioje vietoj gražią būstinę. 


Ir panaikino netvarką įstatymais. 


Versta iš H. Diels, Die Fragmente der Vorsokra- 
tiker, Bd. II, Berlin, 1922, S. 319—321, 327. Ver- 
tė J. Dumčius. 


PIRONAS 
(apie 365 -—apie 275 m. p. m. e.) 


Pironas savo mokslą skelbė žodžiu ir nepaliko jokių raštų. 
Apie jo gyvenimą nemaža žinių pateikia Diogenas iš Laertės 
(IX, 61—66). Pirono filosofinės pažiūros nušviestos jo mokinio, 
pirmojo skeptikų rašytojo, daugelio tragedijų ir komedijų au- 
toriaus Timono trijose parodijų („silų“) knygose bei Seksto 
Empiriko trijų knygų veikale „Pirono principai“, kurio ištrau- 
kos spausdinamos šioje chrestomatijoje, pristatant patį Sekstą 
Empiriką (žr. p. 119—134). 


[LIUDIJIMAI] 


Diogenas iš Laertės, IX, 74. Skeptikai visą laiką stengėsi 
griauti kitų filosofinių mokyklų pagrindus, o patys nieko ne- 
teigdavo dogmatiškai. Jie tik nurodydavo ir išdėstydavo kitų 
tezes, o patys nieko nespręsdavo; net nesakydavo, jog jie nie- 
ko nesprendžia. Todėl skeptikai panaikindavo net patį susi- 
laikymą nuo sprendimų, nes, pavyzdžiui, sakydavo: „Mes nie- 
ko nesprendžiame (juk, jei jie ką nors tokio sakytų, tai būtų 
jau sprendimas), o tik išdėstome kitų nuomones ir kartu pa- 
rodome, jog susilaikome nuo sprendimų“, — tarsi tai būtų ga- 
lima padaryti vien galvos linktelėjimu. Taigi posakiu „Mes 
nieko nesprendžiame“ jie parodo savo neutralumą, panašiai 
kaip ir posakiais „Nė kiek ne daugiau“ arba „Kiekvienas tei- 
ginys turi sau priešingą teiginį“. 

Ten pat, IX, 78. Taigi Pirono mokslas pateikia pojūčiais 
pagaunamus reiškinius ir nors protu pažįstamus dalykus, kurie 
visi vieni su kitais siejasi, o juos lyginant, pasirodo visokios 
anomalijos, duodančios progos proto sąmyšiui, kaip sako Ai- 
nesidemas „Įvade į Pirono mokslą“. O dėl prieštaraujančių 
nuomonių, kurios pasireiškia, tyrinėjant dalykus, tai Pirono 
šalininkai pirmiausia nurodydavo, kokiais būdais dalykai mus 
įtikina, o paskui tais pačiais būdais sugriaudavo tų dalykų 
patikimumą. Įtikinimo galią turi pirmiausia tie dalykai, kurie 
jutiminiu atžvilgiu tarp savęs yra harmoningi, toliau tie da- 

lykai, kurie niekuomet arba tik retais atvejais keičiasi, pas- 
kui — mums įprasti dalykai, visi įstatymais nustatytieji daly- 
kai ir tie, kurie mus džiugina bei kelia susižavėjimą. 

Ten pat, IX, 108. Kaip sako Timonas ir Ainesidemas, galuti- 
niu tikslu skeptikai laiko susilaikymą nuo sprendimų, kurį 
tarsi koks šešėlis lydi nesugriaunama dvasios ramybė. Mat. 
visa tai, kas nuo mūsų priklauso, mes patys galime pasirinkti 
arba vengti; o kas nuo mūsų nepriklauso, bet yra būtinybė, 
to mes negalime išvengti, kaip, pavyzdžiui, alkio, troškulio, 
skausmo, nes šitokių dalykų mes protu negalime pašalinti. 
Kai dogmatikai teigia, kad skeptikas galės gyventi net nepa- 
sipriešinęs įsakymui į gabalus supiaustyti savo tėvą, skeptikai 
atsako: jis galės gyventi, nekreipdamas dėmesio į dogmati- 
kų klausimus ir tyrinėjimus, bet negyvens, jei nesirūpins kas- 
dieniniu gyvenimu ir jo išlaikymu. Todėl mes iš įpratimo ir 
pasirenkame ką nors, ir vengiame ko nors, ir laikomės įsta- 
tymų. 

Kai kas tvirtina, kad skeptikai galutiniu gyvenimo tikslų 
laiko nesijaudinimo būseną, o kiti — abejingumą. 


Versta iš Sexti Empirici Opera, vol. I, Lipsiae, 
1912, p. 587—588, 598. Vertė J. Dumčius. 


SEKSTAS EMPIRIKAS 
(II a. pab.-III a. pradž.) 


Apie vieną iš paskutiniųjų antikos skepticizmo atstovų — 
Seksią Empiriką — neišliko jokių tikslesnių biografinių duo- 
menų, tačiau iš skeptikų plejados jis yra vienintelis, kuris 
paliko turtingą literatūrinį palikimą. Mūsų laikus pasiekė trys 
stambūs jo veikalai: „„Pirono principai“ (3 knygos), „Prieš dog- 
matikus“ (5 knygos) ir „Prieš mokslininkus“ (6 knygos). Du 
paskutinieji veikalai vadinami bendru pavadinimu — „Prieš 
matematikus“. Terminas „matematikas“ tuo metu reiškė moks- 
lininką apskritai. 

Chrestomatijoje spausdinamas pluoštas fragmentų iš „Piro- 
no principų“ pirmosios knygos ir vienas kitas fragmentas iš 
antrosios bei trečiosios knygų. 


PIRONO PRINCIPAI 
PIRMOJI KNYGA 


1, 1—4. Apie didžiausius nesutarimus filosofijoje. Natū- 
ralu, kad tie, kurie ko nors ieško ar randa, arba paneigia ga- 
limybę rasti ir pripažįsta, jog negali ieškomo dalyko surasti, 
arba užsispyrę ieško toliau. Todėl panašiai yra ir su filoso- 
fija susijusių dalykų ieškojimu; vieni tvirtino jau esą suradę 
tiesą, kiti teigė, jog negalima tiesos surasti, o dar kiti vis ieš- 
ko. Vadinamieji dogmatikai tariasi jau suradę, kaip, pavyz- 
džiui, Aristotelis, Epikūro šalininkai, stoikai ir kai kurie kiti; 
Kleitomachas, Karneadas ir kiti akademikai tvirtina, jog tiesa 
priklauso dalykams, kurių negalima pažinti, o skeptikai — 
vis tebeieško. Tad pagrįstai galima sakyti, jog yra trys svar- 
biausios filosofijos: dogmatinė, akademinė ir skeptinė. Apie 
pirmąsias dvi filosofijas tegu kiti kalbės, o mes dabar bend- 
rais bruožais išdėstysime skeptinę filosofijos kryptį — tik iš 
anksto perspėjame, kad apie kiekvieną kalbėsimą dalyką griež- 
tai neteigsime, jog iš tikrųjų yra taip, kaip mes sakome, o tik 
sąžiningai išdėstysime tai, kaip mums atrodo. 

4, 8—10. Kas yra skepticizmas? Skepticizmo jėga pasireiš- 
kia, bet kuriuo būdu priešpastatant vienus kitiems pojūčiais 
patiriamus ir protu apčiuopiamus dalykus, o kadangi vienas 
kitam priešingi reiškiniai ir pasakymai sudaro pusiausvyrą, tai 
jos dėka mes pirmiausia pasiekiame susilaikymo nuo spren- 
dimų, o vėliau —nesijaudinimo būseną. „Jėga“ vadiname ne 
dėl to, kad norėtume įmantriai išsireikšti, bet dėl to, kad ji 
reiškia „galią“. Pojūčiais patiriamus dalykus taip vadiname 
todėl, kad juos patiriame pojūčiais, ir dėl to juos priešpasta- 
tome protu suvokiamiems dalykams, žodžius „bet kuriuo bū- 
du“ mes taikome ir „jėgai“, kaip mes ją suprantame įprastine 
jėgos prasme (apie tai ką tik sakėme), ir pojūčiais patiriamų 
dalykų priešpastatymui protu suvokiamiems dalykams, nes 
juos priešpastatome įvairiai: pojūčiais patiriamus dalykus po- 
jūčiais patiriamiems dalykams arba protu suvokiamus dalykus 
tu suvokiamus vienus kitiems. Sakydami „bet kuriuo būdu“, 
mes turime galvoje visus priešpastatymo būdus. Žodžius, „bet 
kuriuo būdu priešpastatant pojūčiais patiriamus dalykus protu 
suvokiamiems“ reikia suprasti ne ta prasme, kaip pojūčiais 
patiriami dalykai yra patiriami ir kaip protu suvokiami da- 
lykai yra suvokiami, bet imant juos paprastai — taip, kaip yra. 
Vienas kitam priešingus pasakymus mes suprantame ne kaip 
teigimą ir neigimą, bet kaip prieštaravimą. „Pusiausvyra“ va- 
diname vidurį tarp tikėjimo ir netikėjimo, kadangi nė vienas 
iš dviejų vienas kitam prieštaraujančių pasakymų nenustel- 
bia kito, t. y. nėra patikimesnis už kitą. „Susilaikymu“ va- 
diname dvasios būseną, kurioje mes nieko nepaimame ir nieko 
nepadedame. ,„Nesijaudinimas“ yra sielos išsilaisvinimas iš rū- 
pesčių ir visiška ramybė, 

11, 21—24. Apie skepticizmo kriterijų. Kad mes kreipiame 
dėmesį į reiškinius, aišku iš to, ką sakome apie skepticizmo 
kriterijų. Kriterijus suprantamas dvejopai: kriterijus, garan- 
tuojąs mums realumą arba nerealumą,— jį aptarsime, kalbė- 
dami apie neigimą, — ir veikimo kriterijus, kurio dėka mes vei- 
kiame arba neveikiame,— apie jį dabar kalbėsime, Taigi skep- 
ticizmo kriterijum laikome reiškinius, o reiškiniu iš principo 
suprantame vaizdinį. Mat, vaizdinį gauname pasyviai, be mū- 
sų valios pastangų, todėl jo nereikia ieškoti nė juo abejoti. 
Tur būt, niekas nesuabejos, kad daiktas mums atrodo toks 
ar kitoks, bet tik tyrinės, ar jis iš tikro yra toks, koks atrodo. 

Taigi gyvename be jokių prietarų, tik atsižvelgdami į gyve- 
nimo reiškinius, vadovaudamiesi gyvenimo patirtimi, nes nega- 
lima visiškai nieko neveikti. O tas gyvenimo patyrimas pasi- 
reiškia ketveriopai: prigimčiai nurodant, verčiant juntamam 
dalykui, perduodant (iš kartos į kartą) įstatymus ir papročius 
ir mokantis menų; prigimčiai nurodant, nes ji mums suteikė 
galią patirti pojūčiais ir suvokti protu; verčiant juntamam da- 
lykui, kai, pavyzdžiui, alkis mus verčia valgyti, o troškulys — 
gerti; perduodant įstatymus ir papročius, kai, pavyzdžiui, iš 
kartos į kartą yra mokoma, kad pamaldumas yra geras da- 
lykas, o nepamaldumas — blogas, ir mokantis menų, kai mes 
užsiimame tais menais, kuriuos paveldėjome. 

12, 25—28. Koks yra skepticizmo tikslas? Bus ne pro šalį 
pakalbėti ir apie skepticizmo tikslą. Tikslas yra tai, dėl ko 
viskas daroma ar galvojama, o jis pats niekam nėra pajung- 
tas, kitaip sakant, tai yra aukščiausias iš visų siekiamų da- 
lykų. Kol kas skeptikų tikslu laikome nesudrumsčiamą ramy- 
bę nuomonių atžvilgiu ir saikingą pakantumą mums prievarta 
primestų dalykų. Juk, pradėjęs filosofuoti, kad galėtų įver- 
tinti ir suprasti, kurie vaizdiniai tikri, o kurie — ne, ir todėl 
turėtų nesudrumsčiamą ramybę, skeptikas patenka į pusiau- 
svyrą tarp prieštaringų dalykų, o neįstengdamas jos išspręsti, 
susilaiko nuo sprendimų; o susilaikydamas jis iš tikro turi 
nesudrumsčiamą ramybę nuomonių atžvilgiu. Pavyzdžiui, tas, 
kuris mano, kad iš prigimties yra kas nors gera ar bloga, 
visą laiką gyvena dvasiniame sąmyšyje. Neturėdamas to, kas 
jam atrodo gera, jis jaučiasi kankinamas tikrų nelaimių ir 
vaikosi gerų, kaip jis mano, dalykų, o kai juos įsigyja, paten- 
ka į dar didesnį dvasinį sąmyšį dėl to, kad jis neprotingai ir 
be saiko keliasi į puikybę, ir, bijodamas jų netekti, daro vis- 
ką, kad tik neprarastų tų tariamų gėrybių. O tas, kuris ne- 
sprendžia apie iš prigimties gerus ar blogus dalykus, neveng- 
damas jų ir nesiekdamas iš visų jėgų, turi dvasios ramybę. 

14, 36—41. Apie dešimt būdų. Senesnieji skeptikai papras- 
tai pateikia dešimt būdų, kurie, kaip atrodo, padeda susilaiky- 
ti — juos taip pat vadina argumentais ir pavyzdžiais. Jie 
yra tokie: pirmasis remiasi gyvų būtybių įvairumu; antrasis — 
žmonių tarpusavio skirtingumu; trečiasis — jutimo organų skir- 
tingumais; ketvirtasis — sąlygomis; penktasis — padėtimi, ats- 
tumais ir vietomis; šeštasis — priemaišomis; septintasis — daik- 
tų kiekybe ir sandara; aštuntasis — reliatyvumu; devintasis — 

nuolatiniais arba retais susidūrimais; dešimtasis — gyvenimo 
krypties pasirinkimu, papročiais, įstatymais, mitiniu tikėjimu 
ir dogmatinėmis nuomonėmis. Šitokią jų eilę mes patys pasi- 
rinkome. Iš jų vyrauja trys būdai — tas, kuris susijęs su spren- 
dimo subjektu, tas, kuris susijęs su objektu, ir tas, kuris su- 
sijęs su subjektu ir objektu kartu; su sprendimo subjektu 
susijusiam būdui yra pajungti pirmieji keturi būdai, nes spren- 
dėju būna arba žmogus, arba gyvulys, arba pojūtis, arba jis 
yra kieno nors sąlygojamas; su objektu susijusiam būdui pri- 
klauso septintasis ir dešimtasis būdai, o susijusiam su abiem — 
penktasis, šeštasis, aštuntasis ir devintasis. Savo ruožtu vėlgi 
trys būdai priklauso reliatyvumui. Taigi vienas būdas yra 
bendriausias — reliatyvumo; už jį žemesni — trys, o dar la- 
biau priklausomi — dešimt būdų. Mes taip kalbame apie jų 
skaičių, kaip mums atrodo pagal tikimybę. O apie jų galią 
sakome štai ką: 

Pirmuoju būdu paminėjome tą, pagal kurį tie patys daik- 
tai skirtingiems gyvūnams sukelia ne tuos pačius vaizdinius, 
kadangi gyvūnai yra skirtingi. Mes turime galvoj tuos skir- 
tingumus, kurie atsiranda dėl skirtingo gimimo arba kyla iš 
skirtingos kūno struktūros. 

14, 44—45. Be to, svarbiausiųjų kūno dalių skirtingumai, 
o ypač tų dalių, kurių dėka sprendžiame ir juntame, gali 
sukelti didžiausią vaizdinių įvairovę. Antai geltlige sergan- 
tieji daiktus, kurie mums atrodo balti, laiko geltonais, o ku- 
rių akys pasruvusios krauju, tiems daiktai atrodo raudoni. 
Kadangi kai kurie gyvūnai turi geltonas akis, kiti — raudo- 
nas, dar kiti — baltas arba kitokių spalvų, tai aš manau, kad 
ir jų spalvų vaizdiniai būna skirtingi. Pažiūrėję kiek ilgė- 
liau į saulę arba ilgiau įnikę į knygą, mes pamatome raibu- 
liuojančias akyse auksines raides. Kai kurie gyvūnai turi 
akyse natūralų šviesos šaltinį ir iš jų leidžia mažutę mirgan- 
čia šviesą, taigi jie mato ir naktį. Tad reikia manyti, jog 
išoriniai daiktai įiems atrodo kitokie, negu mums. 

14, 48—52. Kadangi yra skirtingai gaminami, vieni veid- 
rodžiai, pavyzdžiui įdubę, išorinius daiktus rodo labai mažus, 
o kiti, pavyzdžiui iškilūs, — ištęstus ir laibus; dar kiti rodo 
žiūrintįjį galva žemyn, o kojomis aukštyn. Kadangi mato- 
mieji prietaisai vieni dėl iškilumo išsikiša toli į priekį, kiti 
yra labiau įdubę, dar kiti — visai plokšti, tai turi būti skir- 
tingi ir vaizdiniai; todėl šunes, žuvys, liūtai, žmonės ir žio- 

gai tuos pačius daiktus mato ne vienodo dydžio ir ne vie- 
nodos formos, o taip, kaip kiekvieno jų regėjimo organai pri- 
ima daiktą ir susidaro vaizdinį. Tą patį galima pasakyti ir apie 
kitus pojūčius. Argi galėtum sakyti, kad šarvuoti gyvūnai ir 
bešarviai, dygliuoti, sparnuoti ir žvynuoti prisilytėjimą jaučia 
vienaip? Argi galėtų vienaip girdėti tie gyvūnai, kurie turi 
labai siaurą praėjimą garsui, ir tie, kurie turi labai plačias 
ausis, arba tie, kurių ausys apžėlusios plaukais, ir tie, kurių 
ausys plikos? Juk ir mes vienaip girdime, kai užsikemšame 
ausis, ir kitaip — neužsikimšę. Ir uoslė skirtingų gyvių yra 
skirtinga. Be to, mes vienaip jaučiame, būdami sušalę ir glei- 
vinių syvų pilni, kitaip, kai mūsų galva ir aplink galvą esan- 
čios kūno dalys prisipildo per dideliu kiekiu kraujo; nusi- 
gręžiame nuo tų daiktų, kurie kitiems atrodo kvapnūs. Ir 
skonis būna skirtingas, priklausomai nuo to, ar liežuvis yra 
gruoblėtas ir sausas, ar labai drėgnas. Kai karščiuojame ir 
liežuvis būna sausas, valgiai mums atrodo neskanūs, kartūs, 
kvepią žeme; tai patiriame ir tada, kai mūsų kūno syvai ne- 
išlaiko pusiausvyros ir kuris nors syvas nustelbia kitus. Ka- 
dangi gyvuliai turi skirtingus skonio aparatus ir vyrauja juo- 
se ne tie patys kūno syvai, tai jie turėtų susidaryti ir skir- 
tingus daiktų skonio įspūdžius. 

14, 55—69. Dar aiškiau tai galima suprasti, žiūrint į daik- 
tus, kurių gyvūnai siekia arba vengia. Antai balzamas žmo- 
nėms labai malonus, o vabalams ir bitėms — nepakenčiamas. 
Alyva žmonėms yra naudinga, bet vapsvos ir bitės, ja pa- 
šlakstytos, žūva. Jūros vanduo Žmonėms yra nemalonus ir 
nuodingas, o žuvims — labai malonus ir sveikas. Kiaulės mie- 
liau maudosi nešvariame ir dvokiančiame purve, negu šva- 
riame ir vaiskiame vandenyje. Vieni gyviai maitinasi žole, 
kiti — krūmais, dar kiti gyvena miške; vieni ėda grūdus, 
kiti — mėsą, treti minta pienu; vieni gardžiuojasi pašvinkusia 
mėsa, kiti mėgsta šviežią; vieni ėda žalią, kiti valgo virtu- 
vėje paruoštą. Ir apskritai tie patys produktai vieniems yra 
malonūs, kitiems nemalonūs, neskanūs ir pražūtingi. Nuodin- 
gas augalas tukina putpeles, o kiauliapupės — kiaules, kurios 
mielai ėda net salamandras, panašiai kaip elniai nuodingus 
gyvius, o kregždės — nuodingus vabzdžius. Skruzdės ir žio- 
gai, jei žmogus juos praryja, sukelia šleikštulį ir traukulį, 0 su- 
sirgęs lokys juos laižo ir pasveiksta. Jei buko šakelė palie- 
Čia gyvatę, ji sustingsta, kaip ir šikšnosparnis, jei jį palies 

platano lapas. Dramblys bėga nuo avino, liūtas — nuo gai- 
džio, dideli jūros gyviai — nuo traiškomų pupų garso; tig- 
ras — nuo būgno garso. Galima būtų pririnkti daugybę pavyz- 
džių, bet, nenorėdami per ilgai ištęsti, tik tiek pasakysime: 
jeigu tie patys dalykai vieniems gyvūnams yra malonūs, o 
kitiems nemalonūs, o malonumas ir nemalonumas priklauso 
nuo vaizdinių, tai tie patys daiktai skirtingiems gyviams su- 
kelia skirtingus vaizdinius. O jeigu tie patys daiktai skirtin- 
gai atrodo skirtingiems gyvūnams, tai galėsime pasakyti, kaip 
koks daiktas mums atrodo, bet susilaikysime ir nesakysime, 
koks jis yra iš prigimties. Todėl mes patys negalėsime spręs- 
ti nei apie mūsų, nei apie kitų gyvūnų vaizdinius, kadangi 
mes patys esame dalis tų skirtingumų ir dėl to mums labiau 
būtų reikalingas koks nors sprendėjas, negu kad patys apie 
tuos dalykus galėtume spręsti. Pagaliau mes negalime nei su 
įrodymais, nei be įrodymų savo vaizdinių vertinti labiau 
už tuos vaizdinius, kuriuos susidaro neprotingi gyvūnai. Pa- 
likus nuošaly atvejį, kai įrodymo, gal būt, iš viso nėra, kaip 
vėliau išdėstysime, pats vadinamasis įrodymas turės mums 
atrodyti arba patikimas, arba nepatikimas. Jei mums atrodys 
nepatikimas, tai juo nepasitikėsime ir nesinaudosime, o jei 
atrodys patikimas, tai, kadangi čia tyrinėjami dalykai, kurie 
gyvūnams atrodo patikimi, ir kadangi mums, taip pat gy- 
vūnams, įrodymas atrodo patikimas, tai reikės ištirti, ar tas 
įrodymas yra toks pat teisingas, koks jis atrodo patikimas. 
Bet būtų nesąmonė stengtis ką nors įrodyti, remiantis tuo, 
ką dar reikia įrodyti, nes tuo atveju tas pats dalykas kartu 
būtų ir patikimas, ir nepatikimas, o tai negalima; jis būtų 
patikimas, nes juo norėtume remtis įrodydami, o nepatiki- 
mas, nes jį dar stengiamės įrodyti. Taigi mes negalėsime 
turėti įrodymų, kad mūsų vaizdiniai vertesni už tuos vaiz- 
dinius, kurie kyla iš vadinamųjų neprotingų gyvūnų. O 
jeigu vaizdiniai būna skirtingi pagal gyvūnų skirtingumus, ir 
apie tuos vaizdinius mes negalime spręsti, tai tiesiog būtina 
susilaikyti nuo sprendimų apie išorinius dalykus. 

Nors ir nėra reikalo, bet mes palyginsime vaizdinių at- 
žvilgiu vadinamuosius neprotingus gyvūnus su žmonėmis, nes 
po svarbių išvadų bus pravartu pasijuokti iš išdidžių, pasi- 
pūtusių dogmatikų. Mūsiškiai visus neprotingus gyvūnus pa- 
prastai lygina su žmogumi, bet, kadangi pedantai dogmatikai 
teigia, jog toks lyginimas yra nelygus, tai mes, tęsdami savo 

ironišką žaidimą, sustosime, jei leisite, prie vieno paties pa- 
prasčiausio ir žinomiausio gyvūno — šuns. Mat, ir iš to vie- 
no gyvūno pamatysime, jog gyvūnai, apie kuriuos kalbame, 
vaizdinių patikimumu nė kiek nenusileidžia žmogui. Dogma- 
tikai sutinka, kad šis gyvūnas (šuo) nuo mūsų skiriasi pojū- 
čių stiprumu, nes ir uosle mus pralenkia — ja iš tolo suseka 
nematomus žvėris —ir akimis greičiau juos pastebi, negu 
mes, ir geriau išgirsta. Toliau eikime prie minties. Ji gali 
būti vidinė arba išreiškiama žodžiu. Pirmiausia imkime vi- 
dinę mintį. Pagal mums šiuo laiku labiausiai priešingus dog- 
matikus — stoikus, jinai pasireiškia štai kuo: tinkamų dalykų 
pasirinkimu ir svetimų dalykų vengimu, žinojimu būdų, vedan- 
čių į tuos dalykus, bet kurio gyvūno prigimčiai būdingų do- 
rybių it kentėjimų supratimu. Taigi šuo, kurį imame kaip 
pavyzdį mūsų išvadoms, pasirenka jam tinkamus dalykus ir 
vengia žalingų daiktų — gaudo maistą, bet bėga, užsimojus 
bizūnu. Toliau, jis turi priemonę susirasti jam reikalingų da- 
lykų, būtent, vaikščiojimo meną. Jam nesvetima ir dorybė. 
Teisingumas reikalauja atiduoti kiekvienam tai, kas jam pri- 
klauso. Kadangi šuo vizgina uodega ir gina savuosius bei 
tuos, kurie jam daro gera, o puola svetimus ir skriaudėjus, 
tai, matyt, jis turi teisingumo dorybę. O jeigu ją turi, tai, 
atsižvelgiant į tai, kad dorybės seka viena paskui kitą, jis 
turi ir visas kitas dorybes, kurių išminčiai nepripažįsta dau- 
gumai žmonių. Kad šuo yra narsus, matome iš to, kaip jis 
ginasi, o kad išmintingas, liudija ir Homeras: nė vienas iš 
Odisėjo namiškių jo neatpažino, tik šuo Argas; šuns neap- 
gavo nė pasikeitęs herojaus kūnas — patį pirmąjį vaizdinį jis 
atmintyje išlaikė daug geriau, negu žmonės. O pagal Chri- 
sipą, kuris labiausiai gina neprotingus gyvūnus, šuniui yra 
nesvetima ir pagarsėjusioji dialektika. Mat, šis vyras teigia, 
"kad šuo panaudoja penktąjį nereikalingą įrodyti samprotavi- 
mą: atbėgęs į kryžkelę ir apuostęs du kelius, kuriais nenų- 
bėgo žvėris, jis pasileidžia bėgti trečiuoju keliu, jo net ne- 
pauostęs. Senasis filosofas sako, kad šuo potencialiai galvo- 
jąs šitaip: žvėris bėgo arba šituo, arba tuo, arba anuo keliu; 
jeigu nei šituo, nei tuo jis nebėgo, vadinasi, bėgo anuo keliu. 

14, 72. Taigi, jei šuo, kurį mes ėmėme pavyzdžiu, pasi- 
renka jam tinkamus dalykus ir vengia priešingų jam dalykų, 
jei sugeba pasirūpinti tinkamų dalykų, pajusti skausmus ir 
juos nuraminti, jei, be to, jam nesvetima dorybė, — nuo visų 

šių dalykų priklauso vidinės minties tobulybė,— tai išeina, kad 
šuo tuo atžvilgiu yra tobulas. 

14, 79—85. Sakėme, kad antrasis susilaikymo būdas re- 
miasi žmonių skirtingumais. Mat, jei ir sutiksime su prielai- 
da, kad žmonės yra patikimesni už neprotingus gyvūnus, vis 
tik pamatysime, kad dėl mūsų skirtingumų susilaikymas yra 
reikalingas. Taigi sakoma, kad žmogus susideda iš dviejų da- 
lių — sielos ir kūno —ir tais dviem dalykais mes nuo vie- 
nas kito skiriamės, pavyzdžiui, kūno forma ir sandara. Juk 
formos atžvilgiu skito kūnas skiriasi nuo indo, o tą skirtumą, 
kaip sakoma, sudaro skirtinga kūno skysčių persvara. O dėl 
skirtingos skysčių persvaros būna skirtingi ir vaizdiniai, kaip 
nurodėme, kalbėdami apie pirmąjį būdą. Todėl, ir siekiant 
išorinių dalykų, ir vengiant, tarp jų yra didelis skirtumas. 
Vienais dalykais mėgaujasi indas, kitais — mūsų kraštų žmo- 
nės, o tas mėgavimosi skirtingumas rodo, kad jie gauna skir- 
tingus išorinių daiktų vaizdinius. Kūno sandara mes taip ski- 
riamės, jog kai kurie jaučio mėsą lengviau virškina, negu 
uolose gyvenančias žuveles, o nuo blogo lesbiško vyno su- 
serga vidurių liga. Pasakojama, kad Atėnuose buvusi senė, 
kuri be jokio pavojaus išgerdavusi 30 saikų nuodų (apie 
100 gramų), o Lisis paimdavęs keturis saikus iš aguonų pa- 
gamintų nuodų ir nieko bloga nejausdavęs. Demofontas, ku- 
ris Aleksandrui nešdavo į stalą valgius, saulės kaitroje arba 
vonioje kęsdavo šaltį, o sušildavo pavėsyje. Atėnagoras iš 
Argo be pavojaus leisdavosi įkandamas skorpionams ir nuo- 
dingiems vorams; vadinamiesiems psilajiečiams nepakenkda- 
vo nuodingųjų gyvačių įkirtimas, o Egipto tentiriečiams ne- 
padaro žalos krokodilas. Ir etiopai, gyvenantieji anapus Asta- 
po upės, priešais Meroją, be pavojaus valgo skorpionus, 
gyvates ir kitus panašius gyvius, chalkidietis Rufinas, išgė- 
ręs eleboro, nei vemdavo, nei tuštindavosi, bet prarydavo 
ir suvirškindavo kaip kokį visai paprastą valgį. Kadangi 
žmonės taip labai skiriasi kūnais, tai natūralu, kad ir sielomis 
turi vieni nuo kitų skirtis, nes kūnas yra tarsi kažkoks sie- 
los atvaizdas — tai rodo ir fiziologijos mokslas. Didžiausias 
įrodymas, kad žmonių nuomonės be galo skirtingos, yra dog- 
matikų vadinamasis nesutarimas ir kitais dalykais, o ypač 
klausimu, ko reikia siekti ir ko vengti. 

14, 87—107. Taigi, kadangi siekimas ir vengimas slypi 
malonume ir koktume, o malonumas ir koktumas glūdi įspū- 

dyje ir vaizdinyje, tai, matydami, kad tų pačių daiktų vieni 
siekia, o kiti vengia, mes turime daryti išvadą, kad tie patys 
daiktai nevienodai veikia žmonės, nes priešingu atveju įie 
tų pačių daiktų vienodai ir siektų, ir vengtų. O jei tie patys 
daiktai skirtingai veikia dėl žmonių skirtingumo, tai natūra- 
lu, kad ir šiuo atveju įvedame susilaikymą, kadangi mes, gal 
būt, galėtume pasakyti, kaip kiekvienas daiktas atrodo kiek- 
vienam skirtingam žmogui, bet, kas jis yra iš prigimties, ne- 
beįstengtume pasakyti. Mat, mes patikėsime arba visais žmo- 
nėmis, arba tik kai kuriais: jei visais, imsimės neįmanomo 
dalyko ir net turėsime pritarti priešingoms nuomonėms, jei 
tik kai kuriais, tai tegu mums pasako, kuo. Platono šalinin- 
kas pasakys, kad Platonu, o Epikūro — kad Epikūru, panašiai 
ir kiti. Taip jie, tarp savęs besiginčydami ir negalėdami iš- 
spręsti ginčo, mus vėl pastums į susilaikymą. O kas sako, jog 
reikia patikėti dauguma, galvoja naiviai, nes niekas neįsteng- 
tų apeiti visų Žmonių ir su visais pasikalbėti apie tai, kas 
daugumai iš jų patinka: galima būtų manyti, kad kai kuriose 
tautose, kurių mes nežinome, tai, kas pas mus retai kam 
tinka, ten daugumai miela, o kas pas mus daugumai patinka, 
ten — tik vienam kitam, pavyzdžiui, kad ten dauguma žmo- 
nių nejaučia skausmo dėl nuodingo voro įkandimo, o tik 
vienas kitas kenčia, — panašiai būtų ir su kitais dalykais, apie 
kuriuos kalbėjome anksčiau kūno sandaros atžvilgiu. Taigi 
ir dėl žmonių skirtingumų yra reikalingas susilaikymas. 
Sakėme, kad trečiasis būdas priklauso nuo pojūčių skir- 
tingumo. Aišku, kad pojūčiai vienas nuo kito skiriasi. Žiū- 
rint akimis, paveikslai atrodo pilni įdubimų ir iškilimų, bet, 
palytėję ranka, nieko panašaus nepajusime. Medus, bent kai 
kurių žmonių, liežuviui atrodo malonus, o akims — nemalo- 
nus; todėl negalima pasakyti, ar iš tikrųjų jis yra malonus, 
ar nemalonus. Panašiai ir su balzamu: uoslei jis malonus, o 
skoniui — ne. Galima būtų nurodyti daug pavyzdžių, bet, ne- 
norėdami užgaišti, pasakysime tik viena: kiekvienas pojū- 
čius veikiantis daiktas atrodo esąs įvairus, pavyzdžiui, obuo- 
lys atrodo lygus, kvapnus, saldus ir geltonas. Neaišku, ar jis 
turi visas šias kokybes, ar tik vieną kokybę, o atrodo dau- 
giakokybinis tik dėl skirtingos pojūčių sandaros, o, gal būt, 
daugiau turi kokybių, negu mums atrodo, tik kai kurių mes 
pojūčiais nepagauname. Galima spėti, kad turi tik vieną ko- 
kybę, bet atrodo daugiakokybinis dėl pojūčių skirtingumo. 


127 


Kad obuolys gali turėti daugiau kokybių, negu mums atrodo, 
samprotaujame šitaip: įsivaizduokime žmogų, nuo pat gimimo 
turintį lytėjimo, uoslės ir skonio pojūčius, bet aklą ir kurčią. 
Toks žmogus neįsivaizduoja, kad iš viso yra kas nors girdima 
ar matoma; jam egzistuoja tik trys minėtosios kokybės rū- 
šys, iš kurių jis gauna įspūdžius. Gali būti, kad ir mes, turė- 
dami tik penkis pojūčius, iš obuolio kokybių jaučiame tik 
tas, kurias galime pajusti; o gal yra dar kitos kokybės, pa- 
gaunamos kitais pojūčiais, kurių mes neturime. 

Imame ketvirtą būdą. Tai vadinamasis sąlygų būdas (sąly- 
gomis vadiname būkles). Jis pasireiškia natūralumu arba ne- 
natūralumu, budėjimu arba miegojimu, amžiaus skirtumais, 
judėjimu ar ramybe, meile ar neapykanta, nepriteklium ar 
perteklium, girtumu ar blaivumu, polinkiais, drąsumu ar bai- 
lumu, skausmu ar džiaugsmu. Antai natūralioje ar nenatū- 
ralioje būklėje daiktai atrodo skirtingai; šėlstantieji ar dievo 
įkvėpimo pagautieji tariasi girdį dievų balsus, o mes negir- 
dime. Tas pats vanduo, užpiltas ant nudegintos vietos, atrodo 
karštas, o mums — drungnas. Tas pats apsiaustas hiperemi- 
kams atrodo geltonas, o mums — ne. Tas pats medus man at- 
rodo saldus, o sergantiems geltlige — kartus. Jei kas sako, kad 
kai kurių syvų priemaiša nenatūralioje būklėje esantiems 
žmonėms sukelia neįprastus vaizdinius, tai reikia pasakyti, 
jog, kadangi ir sveiki žmonės turi tarpusavy sumišusius sy- 
vus, tai tie syvai gali paveikti taip, kad išoriniai daiktai, bū- 
dami tokie, kokie jie atrodo vadinamiesiems nenatūralioje 
būklėje esantiems žmonėms, ir sveikiems gali atrodyti neįpras- 
tai. Bet neleistina yra vieniems syvams suteikti daiktų pakei- 
timo galią, o kitiems — ne, nes, kaip sveikieji yra natūralioje 
būklėje sveikųjų atžvilgiu, taip ir sergantieji yra nenatūra- 
lioje būklėje sveikųjų atžvilgiu, bet natūralioje — sergančiųjų 
atžvilgiu; todėl ir jais reikia patikėti, nes ir jie yra natūralioje 
būklėje. Atsižvelgiant į tai, budime ar miegame, skirtingi 
būna vaizdiniai, nes, ką matome sapne, to nematome budėda- 
mi, o kokius vaizdinius gauname budėdami, tokių negauna- 
me miegodami, todėl būtis ir nebūtis tiems vaizdiniams yra 
ne absoliutus, bet santykinis dalykas. Nors sapne matome tai, 
ko nematome budėdami, bet tai nereiškia, kad tų dalykų 
nėra, kadangi jie būna sapne taip, kaip egzistuoja budint 
matomi dalykai, nors sapne jų ir nėra. Amžiaus atžvilgiu tas 
pats oras seniams atrodo šaltas, o jauniems — malonus; ta 

pati spalva senesniems atrodo nublukusi, o jauniems — sodri; 
panašiai tas pats garsas vieniems yra silpnas, o kitiems stip- 
rus. Taip pat pasirinkimo ir vengimo atžvilgiu įvairus amžius 
elgiasi skirtingai, pavyzdžiui, vaikai laiko svarbiais dalykais 
sviedinius ir ratus, jaunuoliai pasirenka kitką, dar kitus da- 
lykus — seniai. Taigi kiekvienam amžiui būna skirtingi išori- 
nių daiktų vaizdiniai. Skirtingai atrodo daiktai priklausomai 
nuo to, ar jie juda, ar ramiai stovi, nes, pavyzdžiui, kas, mums 
stovint, atrodo nejudą, praplaukiant atrodo judą. 

14, 118—120. Penktasis būdas pasireiškia padėtimi, nuoto- 
liu ir vieta, nes priklausomai nuo kiekvieno iš šių dalykų 
tie patys daiktai atrodo skirtingai. Pavyzdžiui, portikas, žiū- 
rint iš vieno ar kito galo, atrodo panašus į trapezą, 0 žiū- 
rint ties viduriu — lygus; tas pats laivas iš tolo atrodo mažas 
ir nejudantis, o iš arti — didelis ir judantis; tas pats bokštas 
iš tolo atrodo apvalus, o iš arti — keturkampis. Taip yra su 
nuotoliais, o vietos atžvilgiu žibinto šviesa saulėje atrodo 
tamsi, o tamsoje — šviesi, tas pats irklas vandeny atrodo 
įlūžęs, o sausumoje — tiesus; nepadėtas kiaušinis būna minkš- 
tas, o padėtas — kietas, trimito balsas atrodo vienaip, o flei- 
tos — kitaip. Padėties atžvilgiu tas pats paveikslas gulsčias 
atrodo lygus, o palenktas kaip nors į priekį atrodo turintis 
įdubimus ir išsikišimus; karvelio kaklas lankstomas sužėri 
įvairiomis spalvomis. Kadangi kiekvienas daiktas yra mato- 
mas tam tikroje vietoje, iš tam tikro atstumo ir tam tikroje 
padėtyje ir dėl to gaunami skirtingi vaizdiniai, tai esame 
priversti ir dėl šio būdo praktikuoti susilaikymą. 

Šeštasis būdas remiasi priemaišomis. Kadangi daiktus mes 
matome ne izoliuotus, o būtinai kartu su kitais daiktais, tai 
būtų galima nusakyti vieno matomo daikto ir kito, kurį ma- 
tome kartu su anuo, mišinį, bet, koks yra tas daiktas pats 
savaime, negalėtume pasakyti. Tai aišku. Mūsų kūno spalva 
vienokia yra šaltame ore, kitokia — šiltame, ir negalėtume 
pasakyti, kokia ji yra iš tikrųjų, o tik kokia yra, kai matoma 
kartu su kitais daiktais; balsas vienoks atrodo retame ore, 
kitoks — tirštame, o kūnas vandenyje būna lengvas, ant kran- 
to — sunkus, 

14, 129—137. Septintasis būdas, kaip sakėme, remiasi daik- 
tų dydžiu ir sudėtimi, kitaip sakant, sandara. Aišku, jog ir 
dėl šito būdo esame priversti susilaikyti nuo sprendimų apie 
daiktų prigimtį. Antai ožkos rago nugramdytos dalelės, žiū- 

rint į jas atskirai nuo viso rago sandaros, atrodo baltos, o 
rago sudėtyje — juodos. Sidabro dulkės, atskirai imant, at- 
rodo juodos, o visumoje — baltos. Tainaro marmuro trupi- 
niai atrodo balti, o visas gabalas — gelsvas. Apskritai, ir nau- 
dingi dalykai, dideliais kiekiais vartojami, darosi žalingi, o 
tie, kurie atrodo žalingi, vartojami minimaliais kiekiais, būna 
nežalingi. Tai gali paliudyti gydymo praktika; tikslus vais- 


jimas padaro vaistą ne tik nenaudingu, bet dažnai žalingu ir 
net pražūtingu. 

Aštuntasis būdas remiasi reliatyvumu. Kadangi viskas yra 
reliatyvu, tai mes susilaikysime nuo sprendimų, kas yra koks 
nors daiktas, absoliučiai imant, ir kokia jo prigimtis. Rei- 
kia žinoti, kad čia, kaip ir kituose dalykuose, mes sakome 
„yra“, užuot sakę „atrodo“, turėdami galvoje, kad visi daik- 
tai „atrodo santykyje su kuo nors“, Tai sakoma dvejopai — 
pirmiausia santykyje su sprendėju, nes išorinis ir apspren- 
džiamas daiktas yra santykyje su tuo, kuris sprendžia; ir 
antra, santykyje su kartu stebimais daiktais, pavyzdžiui, de- 
šinysis santykyje su kairiuoju. Kad viskas yra reliatyvu, nu- 
statėme ir anksčiau, pavyzdžiui, sprendėjo atveju nustatėme, 
kad kiekvienas daiktas yra santykyje su tam tikru gyvūnu, 
tam tikru žmogumi, tam tikru pojūčiu ir tam tikra aplinkybe, 
o kartu stebimų daiktų atveju kiekvienas daiktas yra santy- 
kyje su tam tikra priemaiša, tam tikru būdu, tam tikra san- 
dara, tam tikru dydžiu ir tam tikra padėtimi. Paskirai imant, 
galima teigti, jog viskas yra santykyje su kuo nors štai ko- 
kiu būdu: ar nesantykiniai daiktai skiriasi nuo santykinių? Jei 
nesiskiria, tai ir nesantykiniai daiktai yra reliatyvūs; O jei 
skiriasi, tai, kadangi kiekvienas besiskiriantis daiktas yra san- 
tykyje su kuo nors, sakome, jog jis yra santykyje su tuo, 
nuo ko jis skiriasi, tai išeina, kad ir nesantykiniai daiktai yra 
santykiniai. 

14, 140— 149. Apie būdą, kuris remiasi atsitikimų dažnumu 
arba retumu ir kurį mes iš eilės pavadinome devintuoju, pa- 
sakysime štai ką: saulė yra daug nuostabesnė ir labiau gali 
išgąsdinti, negu kometa. Bet, kadangi saulę matome nuolat, 
o kometą retai, tai kometos išsigąstame, laikydami ją prana- 
šinguų Dzeuso ženklų, o saulės — visai ne. Jei įsivaizduotume, 
kad saulė galėtų patekėti retai, kad leistųsi retai, staiga vis- 
ką apšviestų, o paskui staiga užtemdytų, baisiai išsigąstume. 

Žemės drebėjimas nevienodai jaudina tuos, kurie pirmą kartą 
jį patiria, ir tuos, kurie prie jo pripratę. O kaip žmogų iš- 
gąsdina jūra, kai ją pamato pirmą kartą! Bet ir žmogaus kūno 
grožis mus labiau veikia, kai jį pamatome pirmą kartą ir 
netikėtai, negu kai su juo apsiprantame. Reti dalykai lai- 
komi brangiais, o lengvai įsigyjami — pigiais. Įsivaizduokime, 
kad trūktų vandens: vanduo būtų kur kas brangesnis už dau- 
gybę dalykų, kuriuos mes laikome brangiais. O kam gi būtų 
brangus ir taip stropiai saugomas užrakintas auksas, jei įsi- 
vaizduotum, kad jis voliojasi visur ant žemės lyg akmenys. 
Taigi, kadangi tie patys. dalykai, atsižvelgiant į jų dažnumą 
ar Tetumą, būna tai gąsdinantys ir brangūs, tai laikomi visai 
ne tokiais, darome išvadą, kad mes, gal būt, galėtume pasa- 
kyti, kaip kiekvienas iš dažnai ar retai pasitaikančių dalykų 
atrodo, bet negalėsime pasakyti, koks yra iš tikrųjų tas daik- 
tas. Todėl ir šiuo atveju susilaikome nuo sprendimų. 
Dešimtasis būdas, kuris labiausiai siejasi su etika, re- 
miasi elgesiu, papročiais, įstatymais, mitiniais tikėjimais ir dog- 
matiniais įsitikinimais. Elgesys yra gyvenimo būdo ar kokio 
nors dalyko pasirinkimas, pavyzdžiu imant vieną žmogų arba 
daugelį, kaip antai Diogeno ar lakoniečių gyvenimo būdo pasi- 
rinkimas. Įstatymas yra rašytinė piliečių sutartis, kurios ne- 
silaikantieji yra baudžiami; paprotys, arba įprotis (nes nėra 
jokio skirtumo),— tai daugeliui žmonių bendras ir paveldėtas 
požiūris į kokį nors dalyką, už kurio nesilaikymą nėra bau- 
džiama, pavyzdžiui, yra įstatymas nesvetimoteriauti, o papro- 
tys — nesueiti viešai į santykius su moterimi. Mitinis tikėji- 
mas —tai pripažinimas nebuvusių ir išgalvotų dalykų, kaip 
antai mitas apie Kroną. Dogmatinis įsitikinimas — tai pripa- 
žinimas dalyko, kuris atrodo patikimas dėl kokio nors įrody- 
mo ar samprotavimo, kaip, pavyzdžiui, kad daiktų elementai 
yra neskaldomi arba susideda iš lygių ir panašių dalių, arba 
kad yra labai mažučiai. Arba pažiūrėkime atskirai į kiekvieno 
šių dalykų priešingumus, arba priešpastatykime vieną daly- 
ką kitam. Pavyzdžiui, palyginkime papročius vienus su ki- 
tais: antai kai kurie etiopai tatuiruoja vaikus, 0 mes — ne; 
persai laiko gražiu dalyku nešioti ilgus, margai dažytus dra- 
bužius, o mes tai laikome nepritinkančiu dalyku; indai viešai 
santykiauja su moterimis, o dauguma kitų tautų tai laiko 
šlykščiu dalyku. Priešpastatykime įstatymus vienus kitiems; 
romėnai tiems, kas atsisako tėvo palikimo, nemoka tėvo sko- 

lų, rodiečiai būtinai turi mokėti; skitų taurai turėjo įstaty- 
mą svetimšalius aukoti Artemidei, o pas mus uždraustos žmo- 
nių aukos. 

14, 163. Galima būtų pateikti daug pavyzdžių, bet užteks 
ir šitų. Kadangi ir šiuo dešimtuoju būdu matome tokį didelį 
dalykų skirtingumą, tai negalėsime pasakyti, koks yra kiek- 
vienas daiktas pats iš esmės, o tik koks jis atrodo, atsižvel- 
giant į tam tikrą elgesį arba į tam tikrą įstatymą, arba į tam 
tikrą paprotį, arba į kitą kurį iš šių dalykų. Vadinasi, ir šis 
dešimtasis būdas mus atveda į susilaikymą. 

16, 178—179. Skeptikai yra palikę dar du kitus būdus, 
vedančius į susilaikymą. Kadangi kiekvienas suvokiamas da- 
lykas yra suvokiamas arba iš to paties dalyko, arba iš kito 
dalyko, tai jie, primindami, jog negalima suvokti nei iš to 
paties dalyko, nei iš kito, skelbia netikrumą. Kad nė vienas 
dalykas nėra suvokiamas iš jo paties, jų žodžiais tariant, 
yra aišku iš to nesutarimo dėl pojūčiais pagaunamų ir protu 
suvokiamų dalykų, kurį matome pas gamtos filosofus,— to 
nesutarimo neįmanoma išspręsti, kadangi mes negalime pasi- 
naudoti nei pojūčių, nei proto kriterijumi, juk kiekvienas 
dalykas, dėl kurio nesutariama, yra nepatikimas; todėl jie 
teigia, jog nieko negalima suvokti nė iš kito dalyko. Jei- 
gu tai, iš ko kas nors yra suvokiama, reikės suvokti vis 
iš kito dalyko, tai pateksime į užburtą ratą arba į aklavietę. 
O jei kas norėtų įsivaizduoti, kad dalykas, iš kurio yra suvo- 
kiamas kitas dalykas, yra suvokiamas pats iš savęs, tam prieš- 
tarautų tai, kad, kaip jau sakiau, dalykas iš jo paties negali 
būti suvokiamas. Todėl neįsivaizduojame, kaip prieštarau- 
jantis dalykas galėtų būti suvokiamas arba iš jo paties, 
arba iš kito dalyko, nes nematome tiesos arba suvokimo kri- 
terijaus. 


ANTROJI KNYGA 


4, 18—20. Ar yra tiesos kriterijus? Vieni iš tų, kurie 
svarstė kriterijaus klausimą, pavyzdžiui, stoikai ir kai kurie 
kiti, paskelbė, kad kriterijus yra. Kiti, jų tarpe yra Kse- 
niadas korintietis ir Ksenofanas iš Kolofono,— kad nėra. Pas- 
tarieji teigia, jog „apie visus dalykus yra tik nuomo- 
nė". O nuo sprendimo, ar kriterijus yra, ar ne, mes susi- 
laikome. Jie gali sakyti, kad šį nesutarimą įmanoma išspręs- 

ti arba neįmanoma. Jei įmanoma, tai darome išvadą, kad 
reikia susilaikyti nuo sprendimo; o jei įmanoma, tai tegu 
jie nurodo kriterijų, nes mes neturime jokio pripažinto kri- 
terijaus, net nežinome, ar jis yra, bet dar ieškome. Arba vėl: 
norint tą nesutarimą dėl kriterijaus išspręsti, mums reikia 
turėti pripažintą kriterijų, kuriuo galėsime jį išspręsti; o kad 
turėtume pripažintą kriterijų, pirmiausia reikia išspręsti ne- 
sutarimą dėl kriterijaus. Taigi samprotavimas patenka į už- 
burtą ratą, ir surasti kriterijų darosi neįmanoma, nes mes 
neleisime, kad jie imtų kriterijų kaip hipoteze; o jei jie pa- 
norės kriterijumi spręsti apie kriterijų, įstumsime juos į ak- 
lavietę. Kadangi įrodymui reikia įrodyto kriterijaus, o kri- 
terijui reikia pripažinto įrodymo, tai jie ir pateks į užburtą 
ratą. 


TREČIOJI KNYGA 


5, 20—22. Todėl yra patikimas dalykas, kad yra kokia 
nors kieno nors priežastis, bet, kad lygiai yra patikima sakyti, 
jog nėra priežasties, mes trumpai išdėstysime, pateikę tik 
keletą iš daugelio argumentų. Neįmanoma įsivaizduoti prie- 
žasties pirmiau, negu pamatysime rezultatus, kaip tos prie- 
žasties pasekmę, nes tik tada pripažįstame, kad yra rezultato 
priežastis, kai tą rezultatą suvokiame kaip tos priežasties 
pasekmę. Bet mes negalime suvokti priežasties rezultato kaip 
jos rezultato, jei nesuvokiame rezultato priežasties kaip jo 
priežasties, nes tik tada mums atrodo, kad rezultatas yra jos 
rezultatas, kai jo priežastį suvokiame kaip jo priežastį. Taigi, 
norint suprasti priežastį, pirmiau reikia sužinoti jos rezul- 
tatą, o kad sužinotume rezultatą, reikia iš anksto žinoti prie- 
žastį. Tas užburtas ratas rodo, kad jie abu yra neįmanomi 
suvokti, nes nei priežasties negalime suvokti kaip priežas- 
ties, nei rezultato kaip rezultato. Juk jei abiem šiems daly- 
kams reikia įrodymų iš vienas kito, nežinosime, nuo kurio 
iš jų pradėti. Dėl to negalėsime įrodyti, kad yra kokia nors 
kieno nors priežastis. 

5, 25—28. Be to, priežastis sukelia pasekmę arba jau bū- 
dama priežastimi, arba dar nebūdama. Nebūdama priežasti- 
mi, jokiu būdu nesukels; o jei sukels, būdama priežastimi, 
tai pirmiausia ji turi būti kaip priežastis ir tapti priežastimi, 
.O tik paskui sukelti pasekmę, nes ji turi sukelti pasekmę, jau 

būdama priežastimi. Bet, kadangi priežastis yra reliatyvi pa- 
sekmės atžvilgiu, tai aišku, jog ji, kaip priežastis, negali būti 
anksčiau už pasekmę. Taigi, ir būdama priežastimi, priežastis 
negali sukelti tai, kieno ji yra priežastis. Bet, jeigu ji, ir 
būdama priežastimi, ir nebūdama, negali sukelti jokios pasek- 
mės, tai apskritai ji nesukels jokios pasekmės, todėl nebus ir 
priežastis, nes negalima įsivaizduoti priežasties, kuri nesu- 
keltų jokios pasekmės. Todėl kai kurie šitaip sako: priežastis 
turi būti arba kartu su pasekme, arba būti prieš pasekmę, 
arba pasireikšti po jos. Bet kalbėti, kad priežastis pasireiškia 
tik po savo pasekmės, tiesiog juokinga; ji negali būti ir anks- 
čiau už pasekmę, nes ją įsivaizduojame tik santykyje su pa- 
sekme, o santykiniai dalykai būna ir yra įsivaizduojami tik 
kartu. Pagaliau negali būti ir kartu: jei ji yra pasekmės 
sukėlėja, o tai, kas atsiranda, turi atsirasti to, kas jau yra, 
dėka, tai priežastis pirmiau turi tapti priežastimi, o tik pas- 
kui sukelti pasekmę. Bet jeigu priežasties nėra nei prieš savo 
pasekmę, nei kartu su pasekme, ir pasekmė neatsiranda anks- 
čiau, negu priežastis, tai priežasties iš viso nėra. Ir, gal būt, 
yra aišku, kad dėl šitų įrodymų priežasties samprata griūva, 
būtent, jeigu priežastis, kaip reliatyvus dalykas, negali būti 
įsivaizduojama prieš pasekmės atsiradimą, o norint priežastį 
įsivaizduoti savo pasekmės priežastimi, reikia įsivaizduoti, 
kad ji turi būti anksčiau, negu jos pasekmė, bet jeigu ne- 
galima ko nors įsivaizduoti, jog yra anksčiau už tą, ko ne- 
galima įsivaizduoti, jog egzistuoja anksčiau, tai priežasties ne- 
galima įsivaizduoti. 

Versta iš Sexli Empirici Opera, vol. I, Lipsiae, 


1912, p. 4—6; 9—20; 22—29; 31—32; 34—38; 40—41; 
43—44; 68—71. Vertė J. Dumčius. 


Antrasis skyrius 


SOKRATO 
MORALĖS FILOSOFIJA 


Sokratas (apie 470/469—399 m. p. m. e.) kaip filosofas 
iškilo Atėnų suklestėjimo metais. Tuo metu jis įsteigė filo- 
sofinę mokyklą (akademiją), kur jo paskaitų klausėsi ir kai 
kurie asmenys, vėliau tapę žymiais graikų kultūros ir politi- 
kos veikėjais. Sokratas stebėjo Periklio reformas, demokra- 
tijos suklestėjimą, tačiau jis buvo ir Periklio mirties, jo 
prestižo smukimo, Atėnų valstybės silpnėjimo liudininkas. Atė- 
nams pralaimėjus Spartai Peloponeso kare, Atėnuose įsitvir- 
tino tironija — trisdešimties tironų, Spartos statytinių, valdžia. 
Vėliau ją pakeitė demokratija, tačiau ji buvo apribota taikos 
sutartimi su Sparta. Pavyzdžiui, atėniečiai neturėjo teisės baus- 
ti savo šalies išdavikų, Spartos agentų. O tokių būta nemažai, 
jų tarpe ir vienas iš Sokrato mokinių, žymiausias iš trisde- 
šimties tironų — Kritijas. 

Atėniečiai nesuprato, kodėl jų valstybę užgriuvo tiek daug 
nelaimių, tačiau stengėsi suvokti priežastis, sukėlusias suirutę 
jų šalyje. Atėnų demokratijos laikais paplito sofistų moky- 
mas. Sofistų tarpe buvo nemaža ir bedievių. „„Periklio laikais 
sofistai, Sokratas, kurį galima laikyti filosofijos įsikūnijimu, 
menas ir retorika buvo išstūmę religiją“! — pažymėjo K. Mark- 
sas. O Protagoras „atvirai sakydavo, kad jis nežino, yra die- 
vai ar jų nėra"2. Eiliniam atėniečiui atrodė, kad sofistai už- 
rūstino dievus ir jie juos apleido: nuo tada ir prasidėję visi 
atėniečių vargai, juo labiau, kad ir tironas Kritijas buvo vi- 
siems žinomas bedievis. Atsižvelgdama į tokias tamsios liaudies 
nuotaikas, Atėnų valdžia išleido griežtą potvarkį, nukreiptą 
prieš sofistus. Buvo kategoriškai reikalaujama laikytis visų 


! K. Marksas, EF. Engelsas, Apie religiją, p. 16. + 
Ž AHTHYHBIS (HAOCO(BI (CBHASTEABCTBA, (bparMeHTB! H TEKCTBI), Kues, 
1955, c, 123. 

orfikų religijos apeigų. Kas bent kiek abejojo tokio potvar- 
kio teisingumu, tą laikė visų piliečių priešu. 

Šios politinės suirutės metu Sokratas kūrė savo filosofiją. 
Jis aštriai kritikavo kai kurių savo mokinių veiksmus tironų 
valdymo metais. Jo nepatenkino ir naujai atstatyta demokra- 
tija. Jis kritikavo tiek vieną, tiek antrą santvarką, reikalau- 
damas, kad politiniai vadovai būtų renkami ne burtais, o at- 
sižvelgiant į jų pasiruošimą valdymo darbui. Stipriai valdžiai 
tokia kritika nebūtų pavojinga, bet visai kitas dalykas, jeigu 
ji silpna. O Sokratas kritikavo ją būtent tuo metu, kai val- 
džia neturėjo tvirtų pagrindų. Jis diskutavo su įvairiais gy- 
ventojų sluoksniais apie valdžios paskirtį Jam rūpėjo išsi- 
aiškinti, kas darytina, kad valdžioje atsiaurtų kompetentingi 
asmenys. Mat, Sokratui atrodė, kad dėl atėniečių nelaimių 
kalti ne dievai, o nekompetentingų asmenų valdymas. Jis šai- 
pėsi iš valdžios pareigūnų. Sokratas, sutikęs atėnietį, pa- 
klausdavo jį: „Jeigu aš norėčiau pataisyti batą, į ką aš turė- 
čiau kreiptis?“ Pasigirsdavo atsakymas: „Į kurpių, Sokratai!l“ 
Kalvius, kurpius jis klausdavo: „Kas turi sutaisyti valstybės 
laivo korpusą?"3. Šie nežinodavo. 

Sokratas įrodinėjo, kad kiekvieną darbą turi dirbti jį iš- 
manantys žmonės. Valstybės valdymas — labai sudėtingas ir 
daug išminties reikalaujantis darbas, tačiau Atėnuose amati- 
ninkai išmano apie savo darbą, o valstybės pareigūnai — ne. 
Ironijos potekstę suprato ir tironai, Todėl Kritijas mėgino 
uždrausti Sokratui kalbėti apie kurpius, kalvius. „Ne, Sokra- 
tai, tu privalėsi atsisakyti šitų kurpių, dailidžių, kalvių: ma- 
nau, jie visai tau apkarto, būdami vis ant liežuvio“*,— šau- 
kė jis. 

Nušalinus Kritiją ir kitus tironus nuo valdžios, Sokratas 
nesiliovė kritikavęs Atėnų valdymo organų. Jis teigė, kad 
ir naujoji valdžia nesugebanti išspręsti kraštui iškilusių prob- 
lemų. Ir vėl Sokratas susilaukdavo atėniečių pritarimo. Val- 
dantieji sluoksniai negalėjo pakęsti Sokrato patyčių. Kai kas 
tą kritiką mėgino pavaizduoti kaip tironų gynimą — mat, Kri- 
tijas, esą, buvęs Sokrato mokinys, bet tai, kad Kritijas, tapęs 
svarbiausiuoju tironu, persekiojo ir patį Sokratą, mėginta pa- 
miršti. Atėnų valdžios pareigūnams atrodė, kad filosofo iro- 
nija įžeidžia jų autoritetą. Jie norėjo priversti nutilti mąsty- 

3 Cituota iš 5. Paccen, Hcropua Banannoš bunocodbuu, M., 1954, c. 102. 

* Ten pat. 

toją. Bet kaip? Papirkimu ar kitokiu būdu tai padaryti buvo 
neįmanoma. Todėl ryžosi organizuoti Sokrato teismą. Jam 
buvo pateikti du kaltinimai: 1) esą, jis demoralizuojąs jau- 
nimą, priešpastatydamas jį senajai kartai, ir 2) esą, jis nei- 
gia tikruosius dievus, iškeldamas jų vieton naujuosius. Kal- 
tinamajame aktę buvo pasakyta, kad Sokratas nepripažįsta 
tų dievų, kuriuos pripažinti reikalauja įstatymai. 

Sokrato laikysena teisme, gynimosi taktika atskleidė jo pa- 
žiūras. Teisme jį stebėjo Platonas, Ksenofontas, kurie vėliau 
ir aprašė tą teismo procesą. Teisme Sokratas nesiliovė filo- 
sofavęs. Jis siekė įrodyti, kad atėniečiai turi ydą spręsti ir 
apie tuos dalykus, kurių jie neišmano. Teisme jis pareiškė: 
„++.man pasirodė, vyrai atėniečiai, kad geri amatininkai turi 
tą pačią ydą, kaip ir poetai: gerai mokėdami savo amatą, 
kiekvienas manėsi išmintingiausias ir visuose kituose daly- 
kuose, net ir pačiuose svarbiausiuose, ir šita yda uždengė 
ypatingą jų išmintį“. 

Kaip įprasta Sokratui, ir teisme jis pašnekovus skirstė į 
tuos, kurie nori išsiaiškinti tiesą, ir tuos, kurie turi išanks- 
tinę nuomonę ir ja vadovaujasi. Su pirmaisiais jis drauge 
analizuodavo galimus atsakymus į rūpimus klausimus, ant- 
ruosius tiesiog išjuokdavo, parodydamas jų neišmanymą. 
Sokrato filosofijos credo: aš žinau tiktai tiek, kad nieko neži- 
nau. Jis įrodinėjo, kad nėra absoliučiai visapusiškų žinių ir 
blogiausia, kas gali atsitikti žmogui, tai — pervertinti savo 
sugebėjimus pažinti. Žmogus turi nuolatos siekti išminties. 
Jeigu žmogus nori tapti dorovingu, jam reikalingos žinios, 
Bet kaip jų įgyti? Sokrato nuomone, Žmogus, norėdamas pa- 
žinti kitus, visų pirma privalo pažinti save, žinoti, kaip jis 
pasielgs tam tikru atveju. Bet koks teigimas, kad tu jau turi 
tam tikrų žinių, yra ribotas. Čia Sokratas ne tiek skeptikas, 
kiek kritikas tų, kurie teigia, kad jie sugeba pažinti pasaulį 
tokį, koks jis iš tikrųjų yra. Sokrato nuomone, būtina demas- 
kuoti tuos, kurie įsivaizduoja viską išmanantys. Jų įsitikini- 
muose, anot Sokrato, glūdi viso blogio šaknys. 

Žmogus niekada negali išsižadėti savo idėjų. Idėjos svar- 
biau už mirtį, mokė jis. Todėl Sokratas drąsiai metė savo 
teisėjams: „„„.kol aš gyvas ir dar pajėgių, nesiliausiu filo- 
sofavęs, mokęs, kelią rodęs kiekvienam iš jūsų. . .“9 


5 Platonas, Dialogai, V., 1968, p. 94. 
“ Ten pat, p. 105. 

Sokratas kalbėjo, kad žmogus neturi prašyti kito Žmogaus 
malonių ar pasigailėjimo, o įtikinti jį savo teisumu, sukelti 
tam tikrų abejonių. Todėl ir teismo metu Sokratas siekė ne 
sugraudinti teisėjus, o įtikinti juos savo teisumu. Jis įrodi- 
nėjo, kad lengva būti geru žmogumi, kai niekas negresia, 
bet kitas dalykas, kai tu atsiduri grėsmingoje situacijoje. Ta- 
da ir išryškėja, kas tu esi iš tikrųjų. Šia proga Sokratas iš- 
dėsto ir savo požiūrį į mirtį. „,.. .mirtis,— sako jis — yra viena 
iš dviejų: arba visai nebūti ir numirus nieko nebejusti, arba, 
kaip sako, mirtis yra kažkoks sielos pasikeitimas, jos, sielos, 
persikėlimas iš čia į kokią kitą vietą“". Pirmuoju atveju — 
tai tas pat, kas užmigti. Antruoju atveju — tai greičiau atsi- 
durti anksčiau gyvenusių žymių žmonių bendrijoje. 

Sokratas buvo įsitikinęs, kad visų žmonių nelaimių šalti- 
nis — nesilaikymas jų pačių priimtų įstatymų. Žmogus pri- 
valo paklusti įstatymams, nors juos ir laikytų neteisingais, 
aiškino jis. Priešingu atveju, negalėtų „išlikti sveika ir iš- 
vengti pražūties valstybė, kurioje teismo sprendimai neturi 
jokios galios"?, Žmogus turi teisę kritikuoti įstatymus, jų pri- 
ėmėjus, bet jis privalo paklusti jiems ir tikėtis, kad teisybė 
triumfuos. Savo paties pavyzdžiu jis siekė tai patvirtinti. „Aš 
nuteistas todėl, kad man stigo ne žodžių, o tik begėdiško 
drąsumo ir noro kalbėti jums tokius dalykus, kurie labiausiai 
būtų magėję jums girdėti: mane raudant, aimanuojant. . .“? 
„Išeinu iš čia, jūsų pasmerktas mirti, o jie išeina tiesos pa- 
smerkti už jų nedorumą ir neteisybę“!?— sakė Sokratas savo 
teisėjams. 

Teismui pasmerkus Sokratą mirti, jis atsisakė ne tik pra- 
šyti sušvelninti bausmę, bet ir bėgti iš kalėjimo, kai pabė- 
gimą suorganizavo jo draugai. Savo atsisakymą jis motyvavo: 
„Neturi trauktis, nei bėgti, nei pamesti savo vietos, Ir kare, 
ir teisme, ir visur turi daryti tai, ką įsako valstybė ir tėvynė, 
na, arba įtikinti, kaip būtų teisingiau. O smurtu priešintis 
nedera nei motinai, nei tėvui, nei tuo labiau tėvynei“!!, 

Sokratas — pirmasis filosofas, kuris buvo nuteistas mirti. 

Jis pastebėjo, kad jo laikais sąžiningas žmogus, užsiim- 
damas politika, negali užsitikrinti sau laimės. Čia jis atkreipė 

7 Ten pat, p. 122. 

8 Ten pat, p. 137. 

* Ten pat, p. 119. 


0 Ten pat, p. 120. 
|| Ten pat, p. 139. 

dėmesį į savo likimą. Pasak jo, jis du kartus buvo įtrauktas 
į politinių įvykių sūkurį. Tačiau iš to turėjęs vien tik ne- 
malonumų: pirmuoju atveju — koniliktą su trisdešimties tiro- 
nų valdžia, antruoju atveju — konfliktą su demokratine val- 
džia. Nors abiem atvejais valdžia elgėsi antiįstatymiškai ir 
buvo neteisi, nukentėjo jis. Tačiau, nepaisant to, žmogus pri- 
valo savo įsitikinimus laikyti svarbesniais už savo gerovę. 
Sokrato nuomone, ir žmogus, įsivėlęs į politiką, negali leisti 
išniekinti savo moralinių principų. Šia proga mąstytojas gvil- 
deno ir piliečių pareigas valstybei. Jis galvojo, kad veidmai- 
nystė ne tik žalinga patiems žmonėms, bet ir pražūtinga 
valstybei. 

Sokratas visapusiškai nagrinėjo žmogaus elgesio motyvus 
ir principus, kuriais žmonės grindžia savo santykius su ki- 
tais. Tai buvo pakankamai nauja problema antikinėje filoso- 
fijoje. Ikisokratinio laikotarpio filosofai daugiausia domėjosi, 
kas yra kosmosas ir iš ko susidaro (susideda) visi egzistuo- 
jantys kūnai (objektai). Tik sofistai pradėjo gvildenti žmo- 
gaus esmės problemą. Sofistų apmąstymai davė impulsą So- 
kratui giliau paanalizuoti šią problemą. 

Sokrato filosofijoje jaučiama stipri skepticizmo įtaka. 
Kiekvieną tezę, nors ir laikytų ją pakankamai įrodyta, jis 
priima kaip sąlyginę. Skepticizmo metodą Sokratas taikė ir 
savo epochos dievų analizei. Vadinasi, ir šiuo klausimu Sok- 
ratas artimas sofistams, prieš kuriuos buvo priimtas įstaty- 
mas. Ne, jis nebuvo ateistas, tačiau jo dievų samprata skyrėsi 
nuo tais laikais vyravusios dievų sampratos. Sokrato inter- 
pretacijoje dievai neturi konkrečių įvaizdžių, kuriais seno- 
vės graikai apdovanojo savus dievus. Tai daugiau dvasinės 
būtybės. (Jose galime įžvelgti krikščioniškųjų dievų prototi- 
pus, o ne Atėnų valstybės įstatymų įteisintus dievus.) 

Tarp Sokrato ir įtakingų to meto atėniečių kilo nesutari- 
mų ir kitais klausimais. Pavyzdžiui, jis, pastebėjęs, kad jau- 
nimas nenori besąlygiškai paklusti tėvo autoritetui, ieškojo 
šį reiškinį paaiškinančių priežasčių. Sokratas į tėvų ir vaikų 
santykius žiūrėjo kiek kitaip, negu to reikalavo įstatymas. 
Pavyzdžiui, jis teigė, kad tarp tėvų ir vaikų turi nusistovėti 
išmintimi pagrįsti santykiai (įsakinėti ir valdyti turi teisę tik 
tas, kas yra protingesnis ir turi daugiau žinių), o ne vien 
tėvų teisė į vaikus, kaip į savo nuosavybę. Nors Sokratas ir 
įrodinėjo, kad vaikai neturi teisės prieštarauti tėvų valiai, 

tačiau kraujo ir giminystės ryšių teises jis nukėlė į antrą 
vietą. Tokie tėvų ir vaikų santykiai tuometinėje Graikijoje 
jau objektyviai formavosi. Dalis atėniečių juos pripažino. 
Tačiau santykiai, pagrįsti savitarpio pagarba, o ne tik aklu 
paklusnumu, dar nebuvo įstatymiškai įteisinti, nauja konfron- 
tavosi su tuo, kas sena. Tai akivaizdu ir Sokrato byloje. Kai 
kurie kaltintojai suvedinėjo su filosofu asmenines sąskaitas. 
Pavyzdžiui, pagrindinio kaltintojo Anito sūnus, paveiktas 
Sokrato filosofijos, nenorėjo dirbti tėvo įmonėje, priešinosi 
tėvo valiai. Taigi Sokratui pateikti formalūs kaltinimai turėjo 
pagrindo. Jie rodo, kad Sokratas pranoko savo amžininkus, 
kurie, ypač turintieji įtaką, negalėjo jam to dovanoti. Ir 
Sokratas mirė, išgėręs nuodų taurę. 

Reikia pažymėti, kad visi tie (pavyzdžiui, nevykėlis poetas 
Meletas), kurie kėlė kaltinimus Sokratui, buvo didelių pre- 
tenzijų, bet menkų sugebėjimų žmonės. Nuo jų atsiribojo žy- 
miausi to meto intelektualai. Ir, kaip nurodo amžininkai, „atė- 
niečiai netrukus pradėjo gailėtis, net uždarė palestras ir spor- 
to aikštes, kaltuosius ištrėmė, Meletą nuteisė mirti. Sokratą 
pagerbė bronzine statula, kurią, Lisipo sukurtą, pastatė Pom- 
pėjoje" !2. 

Bronius Genzelis 


12 Žr. šios knygos p. 147. 


SOKRATAS 
(470/469-399 m. p. m. e.) 


Visuotinai įsigalėjusi nuomonė, kad Sokratas savo tiloso- 
fiją skelbė tik žodžiu ir nieko nėra parašęs. Apie jo gyve- 
nimą ir filosofines pažiūras semiamės žinių iš jo mokinių ir 
amžininkų, visų pirma iš Ksenofonto raštų („Atsiminimai apie 
Sokratą“, „Kiropedija“, „Sokrato apologija“, „Puota“) ir Pla- 
tono dialogų, kurių visų (išskyrus tik „Įstatymus“) pagrindi- 
nis personažas — Sokratas. Platonas Sokrato lūpomis išdėsio 
savo filosofinę koncepciją, todėl ne visa, ką jis teigia Sokrato 
vardu, buvo būdinga Sokrato įsitikinimams. Nemaža žinių apie 
Sokrato pažiūras pateikė ir vėlesnieji antikos mokslo vy- 
rai — Aristotelis („Metafizikoje“ ir „Nikomacho etikoje“), 
Diogenas iš Laertės ir kiti, 

Sokratas dar antikos laikais tapo ne vieno rašytojo kū- 
rinių personažu. Pavyzdžiui, jo amžininkas Aristofanas savo 

komedijoje „Debesys“ sukūrė Sokrato gyvenimo būdo ir jo 
filosofijos parodiją (žr. J. Dumčius, L. Valkūnas, Graikų lite- 
ratūros chrestomatija, V., 1963, p. 215—274). Šioje chresto- 
matijoje spausdinami Diogeno iš Laertės liudijimai apie Sok- 
ratą ir ištrauka iš Platono veikalo „Sokrato apologija“, kurio 
turinį ištisai sudaro Sokraio kalbos teisme, išklausius kal- 
tintojų pasisakymų ir paskelbus jam mirties nuosprendį. 


[LIUDIJIMAI| 


Diogenas iš Laertės, II, 5, 18—25. Sokratas iš Atėnų buvo 
skulptoriaus Sofronisko ir pribuvėjos Fainaretės sūnus, — taip 
sako ir Platonas „Teaitete“ 140A,— kilęs iš demo Alopekės. 
Buvo kalbų, jog jis padėdavęs Euripidui kurti tragedijas. 
Todėl ir Mnesilochas sako: 

„Frigiečiai“— Euripido naujas kūrinys. 
Sokratas jam užkurt parūpino šakų. 
O kitoje vietoje: 
Sokratas Euripidą sukalė vinims. 
Ir Kalijas „„Belaisviuose“: 


Jau tu didžiuojies ir vaizduojiesi oriu. 
— Aš taip daryt galiu. Sokratas padeda. 


Aristofanas ,„Debesyse“: 


Tai — Euripidas, kuria jis tragedijas 
Labai plepias ir pilnas tvaiko išminties. 
Kai kas teigia, kad iš pradžių jis buvo Anaksagoro ir Damono 
mokinys, kaip sako Aleksandras „Filosofų sekoje“, o kai 
Anaksagoras buvo nuteistas, tapo fiziko Archelajo mokiniu. 
(Aristoksenas tvirtina, kad jis buvo Archelajo numylėtiniu.) 
Duridas tvirtina, kad Sokratas kitiems patarmnaudavo kaip skulp- 
torius. Sakoma, kad Akropolio charitės, vaizduojamos su dra- 
bužiais, esą jo sukurtos. Todėl ir Timonas „Siluose“ rašo: 
Tapo jisai akmenų apdirbėju, plepiu apie teisę, 
Graikų žavėtoju ir gudrių kalbų išradėju; 
Išjuokė retorius, viską, Atėnų ironijos meistras. 
Mat, jis buvo stiprus ir retorikoje (taip teigia Idomenėjas), 
nes ir trisdešimt tironų jam buvo uždraudę mokyti retorikos 
meno, kaip sako Ksenofontas, ir Aristofanas jį išjuokia ko- 

medijoje kaip žmogų, kuris sugeba blogą dalyką įrodyti esant 
geru. Taip pat ir Favorinas „Įvairiose istorijose“ teigia, 
kad Sokratas pirmasis kartu su mokiniu Aischinu mokė 
retorikos. Taip tvirtina ir Idomenėjas veikale apie Sokrato 
mokinius. Sokratas pirmasis mokė apie gyvenimo moralinius 
principus ir pirmasis iš filosofų buvo nuteistas mirti. Aristok- 
senas, Spintaro sūnus, teigia, kad jis ir pinigus imdavęs — 
metamus smulkius pinigėlius rinkdavęs ir pasidėdavęs, o kai 
juos išleisdavęs, vėl rinkdavęs. Demetrijas bizantietis pasa- 
koja, kad Kritonas, sužavėtas jo dvasios privalumų, ištraukęs 
jį iš dirbtuvės ir išmokslinęs. Bet Sokratas suprato, kad gam- 
tos filosofija mums yra nenaudinga, todėl pradėjo užsiiminėti 
etika, kurią jis tyrinėjo, buvodamas dirbtuvėse ir aikštėse, 
tvirtindamas, jog ieškąs. 

„Kas namuose tau yra atsitikę ar gera, ar bloga“ (,„Odisėja“, 
IV, 392). Kartais, kai befilosofuodamas pradėdavo smarkiau 
ginčytis, pašnekovai jį net apstumdydavo, griebdavo už plau- 
kų, o dažniausiai tyčiodavosi, bet Sokratas viską kantriai 
iškęsdavo. Vieną kartą jam net įspyrė. Kai kažkas stebėjosi, 
kad jis taip kantriai viską pakelia, Sokratas atsakė: „O jei 
man būtų įspyręs asilas, argi aš jį traukčiau į teismą?“ Taip 
pasakoja Demetrijas. 

Į svetimus kraštus jis nejausdavo reikalo keliauti (ne taip, 
kaip dauguma žmonių), nebent tik kai reikėdavo žygiuoti 
į karą. Šiaip jis visą laiką būdavo gimtinėje ir tyrinėdavo, 
ginčydamasis su savo pašnekovais; jo tikslas buvo ne sukri- 
tikuoti kito nuomonę, o tik pamėginti surasti tiesą. 

Pasakojama, kad Euripidas jam davęs paskaityti Heraklito 
veikalą, o paskui paklausęs, ką jis manąs. Sokratas atsakęs: 
„Ką supratau, yra kilnų; tur būt, yra kilnu ir tai, ko nesu- 
pratau, tik tam reikia delietiško naro“. Jis rūpinosi ir kūno 
stiprinimu, buvo labai užsigrūdinęs. Jis dalyvavo Amfipolio 
žygyje (422 m.), o mūšyje ties Deliju (424 m.) prišokęs iš- 
gelbėjo nuo arklio nukritusį Ksenofontą; kai visi atėniečiai 
galvotrūkčiais bėgo, Sokratas vienas ėjo lėtai, vis pamažu 
dairydamasis, pasiruošęs gintis, jei kas pultų. Jis plaukė ir 
į Potidėją (430 m.), nes nebuvo galima ten nuvykti sausumos 
keliais — karas trukdė. Sakoma, kad jis tenai ištisą naktį pa- 
silikęs toje pačioje pozoje. Tame žygyje jis pasižymėjęs nar- 
sumu, bet narsumo žymenį perleidęs Alkibiadui, kuris, kaip 
teigia Aristipas ketvirtojoje knygoje „Apie prašmatnų seno- 

vės žmonių gyvenimą“, buvęs jo numylėtinis. Ionas chijie- 
tis pasakoja, kad Sokratas, dar būdamas jaunas, su Ar- 
chelaju išvykęs į karo žygį Samo salon (441—440 m.). 
Aristotelis sako, kad jis ir į Delfus buvo nuvykęs, o Favo- 
rinas pirmojoje „Įžymių įvykių“ knygoje teigia, kad jis lan- 
kęsis ir Istme. Jis buvo tvirtas savo įsitikinimais ir laikėsi 
demokratinių pažiūrų, net išdrįso pasipriešinti Kritijui ir jo 
draugams, kai šie įsakė atvesti nužudyti turtingą žmogų Leon- 
tą salaminietį. Jis vienas balsavo už dešimties karo vadų ištei- 
sinimą (po Arginūsų kovos). Galėdamas pabėgti iš kalėjimo, 
jis atsisakė ir labai išbarė tuos, kurie jo raudojo. Būdamas 
surištas, kaip kalinys jis pasakė gražiausias filosofines mintis. 
Jis pasitenkindavo mažais dalykais ir buvo labai kuklus. 
Pamfilė septintojoje „Įžymių įvykių“ knygoje pasakoja: vie- 
ną kartą, kai Alkibiadas jam pasiūlė didelį žemės sklypą, kad 
pasistatytų namą, Sokratas atsakęs: „Jei man trūktų apavo, 
o tu Man duotum odos, kad pasisiūčiau apavą, tai aš apsi- 
juokčiau, priimdamas pasiūlymą“. Matydamas daugybę par- 
duodamų prekių, jis dažnai pats sau sakydavo: „Kiek daug 
yra dalykų, kurių man nereikia!“ ir nuolat cituodavo šiuos 
jambus: 


Sidabro indai ir drabužiai purpuro — 
Teatrui tinka jie, bet ne gyvenimui, 


Jis nesiskaitė su galingais žmonėmis — makedoniečiu Ar- 
chelaju, Skopu kranoniečiu, Eurilochu larisiečiu— nepri- 
ėmė iš jų piniginių dovanų ir nevyko pas juos. 

Ten pat, II, 5, 27—30. Jis didžiuodavosi savo kukliu gy- 
venimuų, niekuomet neimdavo atlyginimo. Jis mėgdavo sakyti: 
„Skaniai valgydamas, nereikalauju jokių skanumynų, o ska- 
niai gerdamas, nelaukiu gero gėrimo, kurio dar reikėtų įsi- 
gyti". Kas mažiausiai sau reikalauja, tas esąs artimiausias die- 
vams. Tokią išvadą galima pasidaryti ir iš komedijų rašytojų, 
kurie nepastebi, kad, išjuokdami Sokratą, tik dar labiau jį 
išgiria. Antai Aristofanas šitaip sako: 

Žmogau, panorėjęs iš mūsų išmokti didžiąją išmintį visą! 

Koks būsi laimingas tu tarpe visų — ir graikų, ir mūs, atėniečių, 

Jei būsi visad atmenus, mąstysi tiksliai, o dvasioj tavojoj 

Pakantumas glūdės, nepavargsi daugiau nei stovėdamas, nei 

bekeliaudamas, 

Jei šaltį pakęsi lengvai, ne per daug norėsi valgių ragauti, 

Jei vyno negersi, užmesi mankštas ir kitus dalykus neprotingus. 
(Debesys, 411—416 eil.) 

Toliau Ameipsijas, įvedęs jį į sceną su apsiaustu, šitaip 
rašo: 
„Sokratai, geriausias rately siauram, o minioms žmonių — 
tuščiagalvis! 
Ir tu ateini pas mus ir esi kantrus. Iš kur tau paėmus 
Apsiaustą?"—,Tau atnešė šitą nelaimę anie batsiuviai įsižeidę“. 
„Bet šis, net ir alkanas, nepasiryš niekados kam nors pataikauti“". 
Sokrato kilnų išdidumą ir didžiadvasiškumą atskleidžia ir 
Aristofanas, sakydamas: 
Kadangi eini pasipūtęs gatve, akimis šnairuodams aplinkui, 
Kad, būdamas basas, tu daug nukenti, išdidžiai laikaisi dėl mūsų. 
(Debesys, 363—364 eil.) 

Vis dėlto kartais, prisitaikydamas prie aplinkybių, jis pa- 
sirodydavo ir gražiai apsirengęs, pavyzdžiui, eidamas į puotą 
pas Agatoną. 

Sokratas lygiai gerai sugebėdavo ir įkalbinėti, ir atkal- 
binėti. Antai Teaitetas, pasikalbėjęs su juo apie mokslą, išėjo, 
kaip sako Platonas, susižavėjęs, o Eutifroną, kuris buvo pa- 
traukęs savo tėvą į teismą dėl svetimšalio nužudymo, jisai, 
pakalbėjęs šį tą apie teisingumą ir pagarbą tėvams, privertė 
atšaukti bylą. Savo pamokymais Lisidą jis atvedė į dorovės 
kelią. Mat, jis sugebėdavo taip padaryti, kad iš esamos situa- 
cijos savaime išplaukdavo pamokantys žodžiai. Kaip pasakoja 
Ksenofontas, jis ir Lamproklį, pykstantį ant savo motinos, 
privertė nusileisti ir susitaikyti, ir Platono brolį Glaukoną 
atkalbėjo nuo politikos dėl to, kad tas buvo nepatyręs ir 
negabus, o Charmidą, priešingai, paragino užsiimti valstybės 
reikalais, nes šis buvo tai profesijai tinkamas. Jis privertė 
pasikelti į puikybę karo vadą Ifikratą, parodydamas jam kaip 
pavyzdį kirpėjo Meidijo gaidžius, besipešančius su Kalijo gai- 
džiais. O Glaukonidas norėjo patį Sokratą padaryti miesto 
puošmena, tarsi kokį fazaną ar povą. 

Ten pat, II, 5, 37—43. Kai vieną kartą Sokrato žmona 
aikštėje nutraukė nuo jo apsiaustą ir pažįstami jam patari- 
nėjo jėga iš jos atsiimti, Sokratas pasakė: „Dievaž, būtų gra- 
žu, kad, mums besistumdant, vieni šauktumėte: ,„Neduok, 
Sokratai“, o kiti —, „Nepasiduok, Ksantipe“. Jis sakydavo, kad 
su nesugyvenama žmona reikia elgtis taip, kaip arklių tram- 
dytojai su spiriančiu arkliu: „Kaip jie, sutramdę tokį arklį, 
lengvai uždeda apinasrius visiems kitiems arkliams, taip ir 
aš, gyvendamas su Ksantipe, mokėsiu sugyventi su kitais 

žmonėmis“. Šitaip kalbėdamas ir elgdamasis, Sokratas, Chai- 
refontui užklausus, susilaukė iš pitijos to visiems gerai ži- 
nomo orakulo sprendimo: 


Sokratas — pats išmintingiausias iš visų. 


Tai sukėlė jam didelę neapykantą, ypač dėl to, kad jis mėgo 
labai išdidiems žmonėms įrodinėti, jog jie yra kvaili. Taip 
atsitiko su Anitu. Apie tai skaitome Platono „Menone“, Šis, 
nepakęsdamas Sokrato pašaipų, pirmiausia sukurstė prieš jį 
Aristofaną, paskui prikalbėjo Meletą iškelti jam bylą dėl 
bedieviškumo ir jaunuomenės tvirkinimo. Favorinas „Įvairių 
nuotykių rinkinyje“ teigia, kad Meletas tik patraukė Sokratą 
į teismą, o kaltinamąją kalbą pasakė Polieuktas. Bet tą kalbą, 
kaip teigia Hermipas arba Anitas, parašė sofistas Polikratas; 
taip sako ir kiti. Viską paruošė demagogas Likonas. Antiste- 
nas „Filosofų sekoje“ ir Platonas „Sokrato apologijoje“ teigia, 
kad Sokratą kaltinę trys — Anitas, Likonas ir Meletas: Ani- 
tas atstovavo nepatenkintiems amatininkams ir politikams, 
Likonas — oratoriams, o Meletas — poetams. Mat, Sokratas 
visus juos išjuokė. Favorinas pirmojoje „Įvairių nuotykių 
rinkinio“ knygoje teigia, jog Polikrato kalba prieš Sokratą 
esanti netikra, nes joje minimos miesto sienos, kurias vėl 
atstatė Kononas, o tai įvyko, praėjus šešeriems metams po 
Sokrato mirties. Iš tikrųjų taip ir buvo. Kaltinamasis aktas, 
kaip liudija Favorinas, buvo toks (jis iki šiol yra saugomas 
Metroone — Atėnės šventykloje): „Šitą kaltinimą prieš Sokratą, 
Sofronisko sūnų, kilusį iš demo Alopekės, surašė ir po prie- 
saika įteikė Meletas, Meleto sūnus, kilęs iš demo Pito. Sokra- 
tas nusikalsta tuo, kad nepripažįsta dievų, kuriuos pripažįsta 
miestas, ir įveda kitas naujas dievybes; jis, be to, demora- 
lizuoja jaunuolius. Siūloma mirties bausmė". Lisijas parašė 
Sokratui gynimosi kalbą. Filosofas, ją perskaitęs, pasakė: 
„Graži kalba, Lisijau, bet man netinka“. Iš tikro ji buvo 
labiau panaši į teisme sakomas kalbas, negu į filosofams tin- 
kamas kalbas. Kai Lisijas pasakė: „Jei kalba graži, tai kodėl 
ji tau negalėtų tikti?“, Sokratas atsakė: „Argi man netiktų 
ir gražūs drabužiai, ir gražus apavas?" Justas tiberijadietis 
„Stematęe“ pasakoja, kad bylos svarstymo metu Platonas įli- 
pęs į tribūną ir prabilęs: „Aš esu jauniausias iš visų, kurie 
kada nors įlipo į šią tribūną“. Teisėjai sušukę; „Kurie nuli- 
po nuo šios tribūnos“. Tai reiškė: „Lipk žemyn ir eik sau!“ 

Sokratas buvo pripažintas kaltu 281 balso persvara. Kai pas- 
kui teisėjai svarstė, kokią jam paskirti bausmę ar pabaudą, 
Sokratas pasisakė galįs sumokėti 25 drachmas, nors Eubuli- 
das tvirtina, kad jis žadėjęs sumokėti 100 drachmų. Kai tei- 
sėjai pradėjo triukšmauti, Sokratas pasakė: „Atsižvelgdamas 
į savo nuopelnus, aš siūlau priteisti man kaip bausmę nemo- 
kamą maitinimą Pritanėjuje“. Tada teisėjai pasmerkė Sokratą 
myriop su dar 80 balsų didesne persvara. Įmestas į kalėji- 
mą, po keleto dienų jis išgėrė nuodų. Platonas „Fedone“ 
pasakoja, kad prieš mirdamas jis pasakė daug gražių ir kil- 
nių žodžių. Kai kas sako, jog jis kalėjime sukūręs ir pajaną, 
kurio pradžia tokia: 


Sveikas delieti, ir tu, Artemide, broliai garsieji. 


Bet Dionisodoras tvirtina, kad pajanas esąs ne jo. Jis sukūręs 
ir nelabai vykusią ezopinę pasakėčią. Jos pradžia tokia: 
Kartą pasakė Ezopas Korinto gyventojams šitaip: 
Apie dorybę nespręsk liaudies teisybės mastu. 

Taigi Sokrato jau nebebuvo gyvųjų tarpe. Atėniečiai ne- 
trukus pradėjo gailėtis, net uždarė palestras ir sporto aikš- 
tes, kaltuosius ištrėmė, Meletą nuteisė mirti. Sokratą pagerbė 
bronzine statula, kurią, Lisipo sukurtą, pastatė Pompėjoje. 
O Anitui Heraklėjos gyventojai, vos jam atvykus, įsakė tą 
pačią dieną išsinešdinti iš miesto. Atėniečiai šitaip pasielgė 
ne tik su Sokratu, bet ir su daug kitų žymių žmonių. Mat, 
kaip sako Heraklidas, jie nubaudę Homerą 50 drachmų kaip 
beprotį, Tirtają paskelbę kvailiu, o Astidamantą pagerbę 
bronzine statula anksčiau, negu Eschilą. 

Ten pat, II, 5, 45. Sokratas mirė pirmaisiais 95 olimpiados 
metais, sulaukęs 70 metų. Taip teigia ir Demetrijas iš Fa- 
lero — mat, kai kurie tvirtina, jog jis miręs, turėdamas 60 
metų. Ir Sokratas, ir Euripidas buvo Anaksagoro mokiniai, 
o šis buvo gimęs pirmaisiais 75 olimpiados metais, archon- 
taujant Kaliadui (480 m.). Man atrodo, kad Sokratas kalbė- 
davo ir apie gamtos filosofiją. Mat, jis, kaip sako Ksenofon- 
tas, kalbėdavęs ir apie apvaizdą, nors tas pats Ksenofontas 
teigė, jog Sokratas užsiimdavęs tik etika. Panašiai yra ir su 
Platonu. „Sokrato apologijoje“ jis mini Anaksagorą ir kitus 
gamtos tyrinėtojus kaip žmones, su kuriais Sokratas sakosi 
nieko bendra neturįs, tačiau pats, kalbėdamas apie gamtą, 

visa tai priskiria Sokratui, Aristotelis tvirtina, kad iš Sirijos 

atvykęs kažkoks magas Sokratui išpranašavęs daug nelaimių, 
tarp kitko, ir jo mirtį. 

Versta iš Diogenis Laertii, De vitis, dogmatibus 

et apophthegmatibus clarorum philosophorum libri X 


Graece et Latine, Amstelaedami, 1692, p. 90—108. 
Vertė J. Dumčius. 


Platonas, „Sokrato apologija“, 17. Todėl ir aš sunkiai nu- 
sidėčiau, Atėnų vyrai, jei gyvenčiau kitaip. Kai jūsų išrinkti 
vadai įsakydavo man stoti ten, kur jiems tiko,— prie Poti- 
dėjos!, prie Amfipolio ir prie Delijo,— aš, kaip ir kiekvienas 
kitas pilietis, tada stovėjau ir buvau mirties pavojuje; o jei 
dabar savo vietą, kur man įsakė stoti dievai, liepę, kaip aš 
supratau, gyventi filosofuojant ir tiriant save bei kitus, pa- 
likčiau, pabūgęs mirties ar ko nors kito, ar nenusidėčiau? 
Taip, tai būtų bloga, ir tada iš tikrųjų teisingai galėtų traukti 
mane atsakomybėn ir kaltinti, kad netikiu dievais, neklau- 
sau pranašysčių, bijau mirties ir laikau save išminčium, ne- 
būdamas išmintingas. Juk bijoti mirties, Atėnų vyrai, yra ne 
kas kita, kaip savintis išmintį, kurios neturi, didžiuotis, kad 
žinai tai, ko nežinai. O apie mirtį niekas nežino, nei kas ji, 
nei to, ar ji kartais nėra visų didžiausias žmogaus gėris, tuo 
tarpu žmonės jos bijo, tarsi žinotų, kad ji yra didžiausia blo- 
gybė. Ir ar nebus labiausiai smerktinas tamsumas — manyti, 
jog žinai tai, ko nežinai? Aš, atėniečiai, bene tuo ir skiriuosi 
nuo daugelio kitų, ir jei pasakyčiau esąs už ką nors išmin- 
tingesnis, tai gal tik tuo, kad, kaip nežinau, kas yra Hade, 
taip ir manau, kad nežinau; o kad daryti bloga ir neklausyti 
geresnio už save, tiek dievo, tiek žmogaus, yra bloga ir ne- 
garbinga, šitai žinau. Todėl nežinomo dalyko, kuris gali pasi- 
rodyti ir gėris esąs, nebijosiu ir nevengsiu labiau, negu to, 
kas aiškiai yra bloga. 

Taigi, jei jūs dabar net ir paleistumėt mane, nepaklausę 
Anito, kuris sakė, kad arba visai nereikėjo traukti manęs 
į teismą, arba, jei jau atėjau čia, negalima nenubausti mirtim, 
ir įtikinėjo jus, kad jei išsisuksiu nuo bausmės, tai jūsų sū- 
nūs, darydami taip, kaip juos moko Sokratas, visiškai pa- 

! Potidėja — korintiečių kolonija Chalkidikėje. Susidarius Atikos sąjungai, 
Potidėjos gyventojai prisidėjo prie Atėnų, bet paskui, korintiečių kurstomi, 


atsimetė, ir Atėnai už tai paskelbė jiems karą. Šitame kare dalyvavo ir Sokra- 
tas. (Vertėjo pastaba.) 

ges— tad jei jūs ir pasakytumėt man: „Sokratai, męs dabar 
Anito nepaklausysime, paleisime tave, tačiau su tokia sąly- 
ga, kad daugiau tokiais tyrinėjimais neužsiimtum ir nefiloso- 
fuotum, o jei dar kartą būsi pagautas panašiai elgiantis, mir- 
si", — jei mane, kartoju, paleistumėt su šia sąlyga, tada pa- 
sakyčiau: „Aš jums, atėniečiai, dėkingas ir myliu jus, bet 
verčiau klausysiu dievo, negu jūsų, ir, kol aš gyvas ir dar 
pajėgiu, nesiliausiu filosofavęs, mokęs, kelią rodęs kiekvie- 
nam iš jūsų, ką tik sutiksiu, kalbėdamas tą patį, ką ir visada: 
„Tu, mano drauge, būdamas Atėnų pilietis, miesto didžiausio, 
garsaus išmintim ir galybe, nesigėdini rūpintis turtais, kad 
jų kuo daugiausia įsigytum, tuo tarpu kai geras vardas ir 
garbė, protas ir tiesa, ir tavo siela visai tau nerūpi ir tu negalvo- 
ji, kaip ją padaryti kuo geresne“. Ir jei kas iš jūsų ginčytų ir 
sakytų, kad jam visa tai rūpi, aš jo dar nepaleisčiau ir pats 
nuo jo nepasitraukčiau, bet jį klausinėčiau, kvosčiau, tir- 
čiau jo kaltę ir, jei pamatyčiau, kad jis iš tikrųjų neturi do- 
rybių, tiktai taip sako, barčiau jį, kad visai nebrangina ver- 
tingiausių dalykų, o menkuosius labai. Taip elgsiuosi ir su 
jaunu, ir su senu, ir su kuo tik susitiksiu, ir su svetimša- 
liais, ir su tautiečiais, nes jūs esate man krauju artimesni. 

Taip liepia dievas, gerai tai žinokite ir, man rodos, jūs 
nerasite visame mieste nieko brangesnio, kaip šita mano tar- 
nystė dievui. Juk aš nieko kito neveikiu, tik vaikščioju ir įro- 
dinėju kiekvienam, jaunam ir senam, kad pirma rūpintumėtės 
ne kūnu ir ne turtu, bet siela, kad ji taptų kuo geriausia; 
kalbu jums, kad ne iš pinigų dorybė atsiranda, bet iš do- 
rybės pinigai ir visi kiti žmonių turtai, ir piliečių, ir valsty- 
bės. Taigi, jei tokiomis kalbomis aš gadinu jaunuomenę, tai 
jos tikrai žalingos. Bet jei kas sako, kad aš ką kita kalbu, 
o ne šitai, tas meluoja. 

Ar jūs, atėniečiai, patikėsite Anitu, ar ne, ir ar paleisite 
mane, ar nepaleisite, aš tikrai nesielgsiu kitaip, nors man 
reikėtų ir daug kartų mirti. 

Ten pat, 29. Dėl to menko laiko, kuris man buvo likęs 
gyventi, jūs, Atėnų vyrai, užsitrauksite nešlovę ir būsite kal- 
tinami tų, kas panorės peikti mūsų kraštą, kad pasmerkėte 
mirti Sokratą, išmintingą vyrą. Juk tie, kas norės jums pri- 
kišti, sakys, kad aš išmintingas, nors toks ir nesu. Kad bent 
būtumėt palaukę, jūsų noras būtų savaime išsipildęs. Matote 

mano amžių: mano gyvenimas jau baigiasi, ir mirtis arti. Tai 
aš sakau ne jums visiems, o tik tiems, kurie mane pasmer- 
kėte mirti. Jiems aš turiu dar štai ką pridurti: gal jūs taria- 
tės, Atėnų vyrai, nuteisę mane dėl to, kad man pritrūko tokių 
žodžių, kuriais būčiau galėjęs palenkti jus savo pusėn, jei 
būčiau laikęs reikalinga viską daryti ir kalbėti, kad tik iš- 
vengčiau nuosprendžio? Anaiptol ne dėl to! Aš nuteistas to- 
dėl, kad man stigo ne žodžių, o tik begėdiško drąsumo ir 
noro kalbėti jums tokius dalykus, kurie labiausiai būtų ma- 
gėję jums girdėti: mane raudant, aimanuojant, darant ir kal- 
bant daug kitų dalykų, kurie, sakau jums, neteiktų man gar- 
bės, nors juos esate pratę girdėti iš kitų. Tuo tarpu aš nei 
pavojaus valandą nerasdavau reikalo elgtis kaip koks ver- 
gas, nei dabar nesigailiu taip save gynęs. Priešingai, verčiau 
numirti man, save taip gynus, negu anaip išsigelbėjus gy- 
Arenti. Juk nei teisme, nei kare nedera nei man, nei kam 
kitam taip gudrauti, kad tik kaip nors išsisuktum iš mirties. 
Ir mūšiuose dažnai būna aišku, kad kitas galėtų išlikti gyvas, 
metęs ginklą ir puolęs prašyti besivejančių priešų malonės. 
Ir daug kitų gudrybių yra atsiginti nuo mirties pavojuje, 
jei tik nesibiauri viską daryti ir kalbėti. Tad ne nuo mirties 
ištrūkti sunku, Atėnų vyrai, daug sunkiau pabėgti nuo niek- 
šybės, kadangi ši užpuola staigiau už mirtį, Taip ir mane 
dabar, negreitą ir seną, pagavo lėtesnė mirtis; o mano kal- 
tintojus, kadangi jie sukti ir vikrūs, pavijo vikresnioji — 
niekšybė. Išeinu iš čia, jūsų pasmerktas mirti, o jie išeina 
tiesos pasmerkti už jų nedorumą ir neteisybę. Man lieka ma- 
no, o jiems jų bausmė. Gal taip ir turėjo atsitikti, ir aš ma- 
nau, kad tai nuoseklu. 

Ten pat, 30. Dar noriu jums, kurie mane nuteisėte, išburti 
ateitį. Man jau atėjo ta valanda, kada žmonės ypatingai geba 
pranašauti — kai rengiasi mirti. Tad skelbiu jums, piliečiai, 
kurie atėmėt man gyvybę, kad netrukus po mano mirties 
ateis jums daug sunkesnė bausmė, kuria mane nubaudėte, 
negu mirtis, — tai Dzeusas žino. Pasmerkėte, ir tikitės atsikra- 
tyti savo gyvenimo apyskaitos, tuo tarpu atsitiks visai prie- 
šingai, aš jums sakau. Daugiau atsiras tų, kurie įrodinės jūsų 
kaltybę ir kuriuos aš lig šiol sulaikydavau, o jūs nepastebė- 
jote. Kuo jaunesni, tuo bus grasesni, ir jums bus dar pik- 
čiau. Jei manote, kad, žudydami žmones, atgrasysite nuo 
priekaištų jums už neteisingą gyvenimą, tai labai apsirinkate. 

Toks būdas atsikratyti ir ne visai patikimas, ir nedoras, o vie- 
nintelis garbingas yra kartu ir pats lengviausias: ne kitų bur- 
ną užčiaupti, bet savo gyvenimą sutvarkyti taip, kad būtum 
kiek galima geresnis. Taip jums, mane pasmerkusiems, išpra- 
našavęs, aš pasitraukiu. 

Ten pat, 31. Tačiau su tais, kurie mane išteisino, mielai 
pasikalbėčiau apie tai, kas čia tik ką įvyko, kol archontai 
dar neužsiėme ir neveda manęs ten, kur man skirta numirti. 
Taigi, piliečiai, pabūkit su manim šitą laiką. Niekas nekliu- 
do mums pasišnekėti, kol galima. Noriu jums, kaip savo drau- 
gams, paaiškinti, ką reiškia tai, kas man dabar atsitiko. Klau- 
sykitės, teisėjai — jus aš tikrai galiu pavadinti teisėjais — 
koks keistas dalykas man atsitiko. 

Tas man įprastas pranašingas balsas, tas dieviškasis, lig 
šiol visada būdavo labai jautrus ir priešindavosi net mažmo- 
žiuose, kai ketindavau daryti ką ne taip, kaip reikia. O da- 
bar, kaip matote patys, atsitiko man tai, ką ne vienas pava- 
dintų didžiausia nelaime, kaip ir esti paprastai manoma, Tuo 
tarpu tas dievo ženklas nesipriešino, nei man rytą išeinant 
iš namų, nei ateinant į teismą, nei per visą mano kalbą, ką 
bebūčiau sakęs. O kitais atsitikimais jis mane dažnai sustabdy- 
davo kalbos vidury, bet šiandien šioje mano byloje jis nie- 
kur ir nė kiek nesipriešino, nei man ką darant, nei kalbant. 
Kokią turėčiau spėti priežastį? Pasakysiu jums: šitas įvykis, 
atrodo, išėjo man į gera, ir klystame manydami, kad mir- 
tis — tai blogybė. O įrodymą turiu svarbų: negalimas daik- 
tas, kad šitas įprastas mano ženklas nesulaikytų manęs, jei 
ketinčiau daryti ką negera. 

Ten pat, 32. Pamąstykime, kiek daug priežasčių tikėtis, kad 
mirtis yra gėris. Juk mirtis yra viena iš dviejų: arba visai 
nebūti ir numirus nieko nebejusti, arba, kaip sako, mirtis yra 
kažkoks sielos pasikeitimas, jos, sielos, persikėlimas iš čia 
į kokią kitą vietą. Jeigu jau nieko nebejunti, jei tat yra kaip 
miegas, toks, kada užmigęs nei sapnuoti nesapnuoji, tad ko- 
kia stebuklinga dovana būtų mirti! Man rodos, kad jei kam 
sakytų pasirinkti vieną tokią naktį, kurią jis išmiegotų, jo- 
kio sapno nesapnavęs, ir paskui, sulyginus kitas savo gyve- 
nimo naktis ir dienas su tąja naktimi, reiktų pagalvoti ir pa- 
sakyti, kiek dienų ir naktų jis bus praleidęs geriau ir malo- 
niau už aną naktį — man rodos, kad ne tik toks paprastas 
žmogus, bet ir didžiausias karalius, ir tas rastų, kad jos labai 

negausios, lyginant su kitomis dienomis ir naktimis. Taigi, 
jei mirtis tokia, aš galiu ją vadinti dovana, nes tada visas 
laikas atrodo ne ilgesnis kaip viena naktis. 

Antra vertus, jei mirtis yra lyg koks persikėlimas iš čia 
į kitą vietą, jei tiesa, kaip sako, kad ten yra susirinkę miru- 
sieji, tai kuri kita laimė, teisėjai, galėtų būti didesnė už šitą? 
Jei kas nukeliaus į Hadą, atsikratęs anų štai apsišaukėlių tei- 
sėjų, ir ras ten tikrus teisėjus, kurie, sako, teisia tenai, — 
Miną, Radamantą, Ajaką, Triptolemą ir kitus pusdievius, ku- 
rie gyvendami buvo teisingi,— argi blogas bus toks persikė- 
limas? Arba vėl, ko neatiduotumėt bet kuris iš jūsų už tai, 
kad galėtumėt būti su Orfėju, Musėju, Hesiodu ir Homeru? 
Aš tai sutinku kelis kartus numirti, įei visa tai tiesa. Kaip 
kam, o mano gyvenimas tenai būtų puikiausias: susitikčiau 
su Palamedu, su Ajantu, Telamono sūnum, su bet kuriuo 
kitu, jei kas dar iš senovės vyrų žuvo nuo neteisingo teis- 
mo: lyginčiau savo likimą su jų, man rodos, negi tai būtų 
nemiela. Tačiau smagiausia man būtų klausinėti ir tyrinėti 
tenykščius, lygiai kaip ir čia esančius, kuris iš jų išmintin- 
giausias ir kuris tik laiko save išmintingų, toks nebūdamas. 
O kiek, teisėjai, bet kuris duotų už tai, kad galėtų išklausi- 
nėti vyrą, kuris atvedė prie Trojos didelę kariuomenę, arba 
Odisėją, arba Sisifą, arba daugybę kitų vyrų ir moterų, ku- 
riuos kas suskaitys? Su jais ten kalbėtis ir bendrauti, juos 
klausinėti būtų neapsakoma laimė. Ten už tai tikrai nesmerkia 
mirti. Be visa kita, jie laimingesni už mus šičia, kadangi lieka 
visą laiką nemirtingi, jei tai tiesa, ką sako padavimai. 

Ten pat, 33. Bet ir jūs, teisėjai, žiūrėkite į mirtį su gera 
viltimi, jei tik sutinkate su ta tiesa, kad gero Žmogaus neiš- 
tiks jokia nelaimė nei gyvo, nei mirusio ir kad dievai neliks 
abejingi jo likimui. Kas man dabar atsitiko, atsitiko ne savai- 
me. Bet matau, kad man geriau mirtį ir atsikratyti visų vargų. 
Štai kodėl ir tas ženklas niekur manęs nesulaikė, ir aš ne- 
labai pykstu nei ant tų, kurie mane pasmerkė, nei ant savo 
skundėjų. Jie, žinoma, ne taip manydami smerkė ir kaltino 
mane, o tikėdamies pakenkti; už tai juos verta papeikti, 
Vieno tik daikto prašau juos: mano sūnus, kai paaugs, baus- 
kite, piliečiai, kamuodami juos lygiai taip, kaip aš jus ka- 
muodavau, jeigu pasirodys jums, kad jie daugiau rūpinasi 
pinigais ar kitu niekniekiu, negu dorybe. Ir jei tarsis esą 
Kažkuo, būdami niekas, barkite juos, kaip aš jus bardavau, 

kad nesirūpina kuo reikia ir didžiais vedasi, būdami nieko 
neverti. Jei taip darysite, būsite man teisingi, man ir mano 
sūnums. 

Bet jau laikas eiti iš čia, man mirti, jums — gyventi. Kie- 
no likimas geresnis — mano ar jūsų, nežino niekas, tik vienas 
dievas!, 

Platonas, „Kritonas“, 10. <...> Sokratas. Juk žmonėms 
daryti pikta yra tas pat, kaip neteisingai elgtis? 

Kritonas. Sakai teisybę, 

Sokratas. Todėl nereikia nei piktuoju atsiteisti, nei pikta 
daryti nė vienam žmogui, nors ir kažin ką tektų iš jų patirti. 
Žiūrėk, Kritonai, kad, sutikdamas su tuo, nesutiktum prieš 
savo nuomonę, nes žinau, kad tik nedaugelis taip mano ir 
manys. Kai vienas mąsto taip, o kitas ne, tai santarvės tarp 
jų nėra; tad jie neišvengiamai kits kitą niekina už skirtingą 
nuomonę. Todėl ir tu pagalvok gerai, ar dedies su manim, 
ar sutinki su mano pažiūra ir ar galima pradėti tartis, kad 
niekada nedera nei neteisingai elgtis, nei už neteisybę atsi- 
lyginti neteisybe, nei už piktą atsimokėti piktu. O gal atsi- 
sakai ir nebepritari tam dėsniuit Mano nuomonė, kaip nuo 
seno buvo tokia, taip ir dabar tebėra. Jei tau kitaip atrodo, 
pasakyk ir paaiškink man. Bet jei tebesilaikai ankstyvesnės 
nuomonės, tai klausyk toliau. 

Kritonas. Žinoma, tebesilaikau, ir man vis atrodo taip, kaip 
ir tau. Na, kalbėk toliau, 

Sokratas. Taigi, pasakysiu, kas iš to išeina, arba, teisin- 
giau, paklausiu. Jei pripažinai ką nors esant teisinga, ar pri- 
valai to laikytis, ar galėtum ir nesilaikyti? 

Kritonas. Privalau. 

Ten pat, 11. Sokratas. Dabar žiūrėk: išeidami iš čia be ša- 
lies sutikimo, ar mes skriaudžiame ką nors, ir ypač tą, ku- 
rio visai nereikėtų skriausti, ar neskriaudžiame? Ir ar laiko- 
mės to, dėl ko buvom sutarę, kad tai teisinga, ar nesilai- 
kome? 

! Sokrato byla buvo nagrinėjama pačioje vadinamųjų „Delijų“ švenčių 
pradžioje. Jos buvo švenčiamos kas pavasarį, pažymint laimingą Tesėjo su- 
grįžimą iš Kretos salos. Per šias šventes būdavo siunčiama iškilminga pa- 
siuntinybė į Delo salą su aukomis dievui Apolonui. Kol pasiuntinybė negrį- 
žusi, negalima pasmerktiesiems įvykdyti mirties bausmės. Sokratas buvo nu- 
teistas, pasiuntinybei vos išvykus į Delą, todėl jam teko visą mėnesį laukti 


kalėjime nuosprendžio įvykdymo. Ten dažnai lankėsi draugai ir mokiniai, 
iš kurių daugelis patardavo Sokratui bėgti, bei jis neklausė. (Verlėjo pastaba.) 

Kritonas. Negaliu, Sokratai, atsakyti į tavo klausimą, ka- 
dangi jo nesuprantu. 

Sokratas. Tada galvok šitaip: jei mums besirengiant iš čia 
mpabėgti,—— ar kaip kitaip šitokį žygį pavadintum,— ateitų įsta- 
tymai ir pati valstybė ir, pastoję kelią, paklaustų: „Pasakyk 
mums, Sokratai, ką manai daryti? Ar tik neketini tuo savo 
žygiu, kurio imies, sunaikinti mus, įstatymus, ir visą šalį, kiek 
tai tavo galioje? Ar manai, kad gali išlikti sveika ir išvengti 
pražūties valstybė, kurioje teismo sprendimai neturi jokios 
galios, kadangi bet kas gali jų nepaisyti ir panaikintit“ Ką 
mes pasakysime, Kritonai, į tokius ir tolygius žodžius? O juk 
daug kas —ne vien oratorius — galėtų daug pasakyti, girda- 
mas Mūsų niekais paverstą įstatymą, kurs liepia, kad įsiteisė- 
jęs sprendimas turėtų galios. Ar pasakysime jiems, kad vals- 
tybė netauriai su mumis pasielgė ir neteisingai išsprendė by- 
lą? Ar taip atsakysime? 

Kritonas. Žinoma, taip, Sokratai. 

Ten pat, 12. Sokratas. O kas tada, jeigu įstatymai pasa- 
kytų: „Sokratai, ar tikrai mes su tavim ir apie tai susitarė- 
me, ar tik apie tai, kad reikia vykdyti visus valstybės teismo 
padarytus sprendimus?" Ir jei tada stebėtumės ta jų kalba, 
tai gal pasakytų šitaip: „Sokratai, nesistebėk tais žodžiais, 
o atsakinėk, nes ir tu pats esi įpratęs kalbėdamas klausinėti 
ir atsakinėti. Todėl atsakyk, ką gali prikišti mums ir valsty- 
bei, kad nori mus sunaikinti? Pirmiausia, ar ne mes davėm 
tau gyvatą, ar ne mūsų dėka tavo tėvas vedė motiną, tave 
pagimdė? Pasakyk, ar tuos mūsų įstatymus, kurie tvarko ve- 
dybas, turi už ką peikti? ar jie netikę?“—,,Ne, aš jų nepeik- 
siu“, — atsakyčiau. „Na, o tie, kurie saugo kūdikio auklėjimą 
ir mokymą, taip pat ir tavąjį? Ar negerai, kad tie mūsų įsta- 
tymai, kurie šitai tvarko, liepė tavo tėvui lavinti tave muzi- 
koje ir gimnastikoje?"—,,Žinoma, gerai“, atsakyčiau. „Gerai. 
O kadangi esi pagimdytas, išauklėtas, išmokytas, tad ar 
galėtum pasakyti, pirmučiausia, jog nebuvai mūsų padaras, 
mūsų belaisvis tu pats ir tavo protėviai? Ir jeigu taip, ne- 
jaugi tu manai, kad mes ir tu prieš teisę esame lygūs? Ir jei 
mes ketinam ką daryti tau, tai, tavo nuomone, valia ir 
tau daryti lygiomis tą pat ir mums? Ir su tėvu, ir vyresniuo- 
ju, jei tau teko tokį turėti, tu neturėjai lygios teisės, kad, 
nuo jų nukentęs, būtum galėjęs atsilyginti tuo pačiu: juk 
nevalia tau buvo, piktą žodį girdint, piktai ir atsikirsti, mu- 

šamam smūgiu atsimokėti, nei kitų tokių dalykų. Tuo tarpu 
su įstatymais, su tėvyne tau būtų galima lygintis! Jei mes 
panorėtume tave nužudyti, manydami, jog taip reikalauja tei- 
sybė, tai ir tu mėginsi, kiek galėsi, atsiteisdamas sunaikinti 
ir mus, įstatymus, ir tėvynę? Ir taip darydamas sakytum, kad 
elgiesi teisingai? Tu, kuriam iš tiesų rūpi dorybė? Ar, toks 
išmintingas būdamas, nežinai, jog tėvynė garbingesnė, tyres- 
nė ir šventesnė ir už motiną, ir tėvą, ir už visus protėvius, 
jog dievai ir protingi žmonės ją daugiau ir gerbia? Kad tė- 
vynei, nors rūstaujančiai, reikia daugiau kaip tėvui lenktis, 
nusileisti, būti meiliam, ją reikia arba perkalbėti, arba daryti 
visa, ką įsako, ir kentėti be apmaudo, jei kuo nubaudžia — 
ir smūgius, ir grandines, ir jei į karą siųstų, kur tave sužeis 
arba žūsi. Visa tai reikia daryti, nes taip reikalauja teisė. 
Neturi trauktis nei bėgti, nei pamesti savo vietos. Ir kare, 
ir teisme, ir visur turi daryti tai, ką įsako valstybė ir tė- 
vynė, na, arba įtikinti, kaip būtų teisingiau. O smurtu prie- 
šintis nedera nei motinai, nei tėvui, nei tuo labiau tėvynei“. 
Ką mes, Kritonai, pasakysime į tai? Ar įstatymai sako tiesą, 
ar ne? 

Kritonas. Man rodos, kad tiesą. 

Ten pat, 13. Sokratas. „Tad, pasižiūrėk, Sokratai,— gal to- 
liau kalbėtų įstatymai — ar mes tiesą sakome, jog dabar su- 
manytu žygiu nori pasielgti su mumis neteisingai? Tave pa- 
gimdę, išmaitinę ir išauklėję, leidę naudotis tau ir visiems 
kitiems piliečiams visomis gėrybėmis, vis dėlto skelbiame, 
jog kiekvienas atėnietis, gavęs pilietybės teisę ir pažinęs mū- 
sų krašto viešąjį gyvenimą, — gali, jeigu nepatiktume, keliau- 
ti, savo mantą pasiėmęs, kur tik panorės. Ir nė vienas iš 
mūsų, įstatymų, nekliudome ir nedraudžiame tam, kas norite 
išeiti į koloniją, jei nemieli mes ir valstybė, kas nori apsigy- 
venti svetur, pasiėmęs savo turtą, teeinie, kur jam patinka. 
O kas iš jūsų lieka čia, matydamas, kaip sprendžiame teisme 
bylas ir apskritai tvarkome valstybę, tą laikome mums pasi- 
žadėjusiu daryti visa, ką tik liepiame. Ir jei toks neklauso, 
sakome jį trejopai nusižengus, nes priešginiauja mums, kaip 
savo gimdytojams, kaip savo auklėtojams, ir kad, sutikęs būti 
paklusnus, neklauso ir neįspėja mūsų, jei ką netauriai daro- 
me. Mes siūlome, o ne šiurkščiai reikalaujame, kiekvienam 
piliečiui daryti tai, ką įsakome, ir leidžiame jam rinktis vie- 

na iš dviejų — arba įtikinti mus, arba daryti, ką liepiam, bet 
jis nedaro nei vieno, nei antro, 

Ten pat, 14. Taigi sakome, Sokratai, kad tuo kaltinsime ir 
tave, jei padarysi, ką sumanęs, ir tavo nusikaltimas bus ne 
mažesnis kaip kitų atėniečių, bet didesnis“, 

O jeigu paklausčiau: „Kodėl taip?", jie gal visai teisin- 
gai prikištų man, kad aš iš visų atėniečių daugiausia pri- 
klausau nuo minėtos sutarties. Įstatymai tada pasakytų: 
„Sokratai, turime gerų įrodymų, jog mes ir valstybė tau 
patikome. Juk tu nebūtum gyvenęs šitam mieste mieliau už 
visus kitus atėniečius, jei. jis nebūtų tau labai patikęs; net 
4 jokią šventę nebuvai nė sykio iškeliavęs iš mūsų miesto, 
gal tik vieną kartą į Istmą, nei į svetimą kraštą, nebent karo 
žygiui, nei šiaip keliavęs nesi kaip kiti piliečiai; neėmė tavęs 
noras pažinti svetimas šalis ir svetimus įstatymus, užteko tau 
mūsų ir mūsų krašto. Taigi, mus ypatingai pamilęs, sutikai 
būti mūsų valdomas; tu ir vaikus čia pagimdei, kadangi mūsų 
miestas tau patiko. Pagaliau dar teisme tu galėjai pareika- 
Jauti ištrėmimo, ir ką dabar ketini prieš savo krašto valią, 
tuomet galėjai padaryti jam pritariant. Tada tu didžiuoda- 
masis gyreis, kad be baimės sutiktum mirti, jei reikėtų, ir 
pats sakeisi pasirinksiąs mirtį vieton ištrėmimo. Dabar nebe- 
sigėdi nei anų žodžių, nei bepaisai mūsų, įstatymų, norėdamas 
mus nieku paversti; elgiesi taip, kaip pasielgtų niekingiau- 
sias vergas: sumanei bėgti nuo pareigų ir susitarimo gyventi 
mūsų valdomas. Tad pirmiausia atsakyk mums, ar mes ne tie- 
są sakome, tvirtindami, kad gyventi mūsų valdomas sutikai 
ne tik žodžiais, bet iš tiesų?“ Ką mes, Kritonai, atsakysime 
į tai? Sutiksime su jais? 

Kritonas. Kaip nesutiksi, Sokratai. 

Sokratas. „Taigi, — toliau sakytų įstatymai, — kaip kitaip 
pavadinti tavo ryžtą, jei ne noru laužyti tavo ir mūsų san- 
dorą, kurią sudarei geru noru, mūsų neapgautas, nespiriamas 
paskubomis sutikti, nes per septyniasdešimt metų galėjai iš- 
eiti kitur, jei mes tau netikome ar sutartis rodėsi neteisinga. 

Tuo tarpu nesirinkai nei Lakedaimono, nei Kretos, nors ir 
nuolat giri tuos kraštus, kad puikiai esą tvarkomi, nei jokios 
kitos graikų ar barbarų šalies; dar mažiau tesijudindavai iš 
mūsų krašto, negu šlubiai, neregiai ir kiti paliegėliai. Tad 
aišku, kad tau labiau kaip kitiems atėniečiams patiko šita 
valstybė be įstatymų ir mes, jos įstatymai. Juk kam galėtų 

tikti valstybė be įstatymų! O tu dabar nebenori laikytis to, 
kas susitarta? Jei, Sokratai, būsi mums paklusnus, tai ir žmo- 
nių nejuokinsi bėgimu iš savo miesto. 

Ten pat, 15. Tik pagalvok: sulaužęs tą sutartį ir padaręs 
tokią klaidą, ką gera nuveiksi sau pačiam ir savo bičiuliams? 
Juk beveik aišku, kad tavo draugams grės pavojus būti iš- 
tremtiems, netekti gimtojo miesto ar prarasti savo turtą, bent 
jau tai neabejotina. O svarbiausia, kad tu pats, Sokratai, jei 
nuvyksi į kokį kaimyninį miestą, į Tebus ar į Megarą — abu 
turi gerus įstatymus, — būsi priešas jų valstybės tvarkai, nes 
kas rūpinasi savo valstybe, žiūrės į tave skersai, įtardami 
tave įstatymų griovėju, tu tik sustiprinsi gerą nuomonę apie 
mūsų teisėjus, kad jie teisingai išsprendę tavo bylą: kas įsta- 
tymus verčia niekais, tas, matyt, gali ištvirkinti jaunuomenę 
ir neišmanančius žmones. Tad gal vengsi tų kraštų, kurių 
įstatymai geri ir kurių žmonės tvarkingi? Jei taip, tai ar be- 
verta bus tau gyventi? Gal bendrausi su jais ir nesigėdysi 
kalbėti? Bet apie ką kalbėti, Sokratai? Apie tai, ką ir čia 
kalbėdavai, kad dorybė ir tiesa, teisėtumas ir įstatymai žmo- 
gui brangesni už viską? Ir negi manai, kad toks gyvenimas 
būtų vertas Sokrato? O juk reikia apie tai pagalvoti. 

Bet, sakykime, iš tų kraštų tu išeisi, nuvyksi į Tesaliją, 
pas Kritono draugus. Tenai didžiausia netvarka ir ištvirki- 
mas; ten žmonės iš tiesų mielai klausysis tave pasakojant, 
kaip juokingai pabėgai iš kalėjimo, apsisiautęs kažin kokiu 
rūbu ar apsimovęs kokį kailį ar dar ką nors, kaip paprastai 
daro bėgliai, ir permainęs savo išvaizdą. Bet ar niekas nepa- 
sakys, kad, senas būdamas, kaip matyti, maža beliko laiko 
gyventi, tu nesidrovėjai taip godžiai gyvenimo kabintis ir 
paminti svarbiausius įstatymus? Gal ir nepasakys, jei, žinoma, 
ko nors neužkliudysi, bet antraip, Sokratai, tau teks išgirsti 
daug tokių dalykų, ko visai nenusipelnei. Gyvensi kaip tar- 
nas, visiems pataikaudamas, ir Tesalijoje būsi tarsi pietų pa- 
kviestas, vien valgysi ir gersi. Kur tada liks kalbos apie tei- 
singumą ir kitas dorybes? Bet tu, sakai, nori gyventi dėl 
vaikų, kad galėtum juos išauklėti ir išmokyti? Ką gi? Nusi- 
vedęs į Tesaliją, juos išauginsi ir išmaitinsi, ir už tai pa- 
darysi svetimšaliais? Ar, jei tu liksi gyvas ir jų nepaimsi, 
juos, ir tau nesant, čia geriau išauklės bei išmokys, kadangi 


"tavo artimieji jais pasirūpins? Vadinasi, tau išvykus į Tesa- 


liją, jie rūpinsis, o išvykus į Hadą, nebesirūpins? Reikia ma- 

nyti, kad pasirūpins ir tada, jei ko nors verti tie, kas sakosi 
esą tavo draugai. 

Ten pat, 16. Ne, Sokratai, paklusk mums, tavo auklėto- 
jams, ir nevertink daugiau už teisybę nei vaikų, nei savo gy- 
vybės, nei nieko kito, kad, nuėjęs į Hadą, tuo galėtum pasi- 
teisinti tenykščiams valdovams. Juk nei šičia, taip darant, 
neišeis į gera nei tau, nei taviesiems, nei tau nukeliavus ten 
bus geriau, neteisinga bus ir nederės su dievų valia. Jeigu 
dabar atsiskirsi su gyvenimu, tai skirsiesi nuskriaustas ne 
mūsų, įstatymų, bet žmonių. O jei iš čia pabėgsi, begėdiškai 
atsilyginęs neteisybe už neteisybę ir piktu už pikta, sulau- 
žęs sutartį ir mums duotus pasižadėjimus, pagaliau, nuskriau- 
des tuos, kurie mažiausia nusipelnė — save patį, savo arti- 
muosius, savo tėvynę ir mus, įstatymus — tai mes, kol tu gy- 
vas, pyksime čia ant tavęs, o tenai mūsų broliai — Hado 
įstatymai nemeiliai priims tave, žinodami, kad norėjai pavers- 
ti mus niekais, kiek tai parėjo nuo tavęs. Tad žiūrėk, kad 
Kritonas neįkalbėtų tau daryti tai, ką jis pataria, bet verčiau 
klausyk mūsų“. 

Patikėk man, mielas bičiuli Kritonai, kad aš visa tai gir- 
dėte girdžiu, kaip ir koribantams atrodo, kad girdi birbynių 
balsą: aidi mano ausyse vien šitie žodžiai ir neleidžia girdėti 
nieko kita. Tad žinok: jei prieštarausi tam, kuo esu įsitiki- 
nęs, veltui kalbėsi. Jei tačiau tikiesi ko pasiekti, kalbėk. 

Kritonas. Nebeturiu, Sokratai, ką pasakyti. 

Sokratas. Tad baikime, Kritonai, ir darykime manaip, ka- 
dangi tuo keliu veda dievas. 


Spausdinama iš Platonas, Dialogai, Vilnius, 1968, 
p. 104—106, 119—124, 136—144. Vertė M. Rač- 
kauskas. 

PLATONO VIETA 
ANTIKOS FILOSOFIJOJE 


Platonas (428/427—348/347 m. p. m. e.) sukūrė objektyviojo 
idealizmo sistemą, kurioje iki šiol ieškome viso idealizmo 
ištakų. Savo filosofiją jis priešpastatė Graikijoje vyravusiam 
materializmui, pasiekusiam aukščiausią lygį, Demokritui su- 
kūrus atomizmo teoriją. Taip atsirado Platono ir Demokrito 
linijos filosofijoje, kurios iki šiol išreiškia kovą tarp mate- 
rializmo ir idealizmo!. 

Idealistinės filosofijos kilmę sąlygojo ankstesnė vergovi- 
nės Graikijos filosofija, prieštaravimai tarp atskirų koncepci- 
jų ir ta aplinka, kurioje gyveno Platonas. Gimė jis netoli 
Atėnų kilmingoje ir turtingoje šeimoje tuo metu, kai Atėnų 
politinė galia ir ekonominis bei kultūrinis gyvenimas buvo 
pasiekęs savo viršūnę. Nevaržoma demokratijos laisvė visose 
gyvenimo srityse sudarė galimybės įvairiapusiškai kūrybai, 
kurios rezultatai žavi iki šiol. Tačiau tam tikros visuomenės 
dalies nesaikingas naudojimasis laisve ir kultūros vaisiais, 
persisotinimas civilizacija išryškino vergovinės santvarkos 
prieštaravimus, kurie potencialiai slypėjo ir klestėjimo laiko- 
tarpiu. Peloponeso karas (431—404 m. p. m. e.), jo sukeltos 
pasekmės ir buvo ryškiausia tų prieštaravimų išraiška. Na- 
minio karo atneštos nelaimės smukdė galingus Atėnus eko- 
nomiškai, politiškai, morališkai. Platonas, matydamas ir išgy- 
vendamas savo krašto negandas, ieškojo jų priežasčių ir pr1- 
ėjo išvadą, kad gyvenimą reikia organizuoti ir tvarkyti ne 
bet kaip, o moksliškai. Jis ryžosi atskleisti būties esmę, iš- 
analizuoti žmonių gyvenimą, kad parodytų atėniečiams, ko- 
kia turėtų būti jų valstybė. Iš tikrųjų tai buvo mėginimas 
gelbėti aristokratų padėtį vergvaldžių visuomenėje, teoriškai 


! Žr. V. I. Leninas, Raštai, t. 14, p. 333. 

pagrindžiant jų ideologiją. Šiam tikslui pasiekti filosofas pa- 
skyrė visas savo žinias ir gabumus, tačiau tuometinė ekono- 
minė visuomenės struktūra ir klasinis vienpusiškumas sąly- 
gojo jo teorijos prieštaringumą ir netgi iliuziškumą. 

Filosofijoje Platonas rėmėsi ankstesniais graikų mąstyto- 
jais. Jis gerai žinojo Heraklito dialektiką, tuo metu Atėnuose 
populiarias Anaksagoro pažiūras, tačiau didžiausios įtakos 
jam turėjo Sokratas. Net ir po Sokrato mirties iš pagarbos 
mokytojui savo pažiūras Platonas dažniausiai dėstė jo lū- 
pomis. 

Tragišką Sokrato mirtį Platonas išgyveno skaudžiai. Be to, 
matyt, susidarė ir tokia politinė situacija, kad jis nusprendė 
kuriam laikui iš Atėnų išvykti. Dvylika metų keliavo jis po 
pasaulį ir, bendraudamas su kitų kraštų mokslininkais bei 
mokyklomis, gilino savo žinias. Mąstytojas ilgokai svečiavosi 
Egipte. Pietų Italijoje jis susipažino su Elėjos mokyklos ra- 
cionalizmu, domėjosi pitagoriečių teorijomis ir jų matemati- 
niu galvojimu. O kai 387 m. p. m. e., jau būdamas subrendęs 
vyras, Platonas sugrįžo į Atėnus, Akademo miškelyje jis įkū- 
rė mokyklą — Akademiją, kurioje 40 likusių savo gyvenimo 
metų, mokinių apsuptas, dirbo mokslinį darbą. 

Pagal pažiūrų genezę Platono veikalai chronologiškai 
skirstomi į tris laikotarpius. 

1. Ankstyvosios kūrybos veikalai: „Eutifronas“ (apie die- 
vobaimingumą), „Lachetas“ (apie drąsą), „Charmidas“ (apie 
protingumą), ,„Protagoras“ (apie dorovę), „„Gorgijas“ (apie re- 
toriką, hedonizmo ir egoizmo kritiką), „Sokrato apologija“, 
I „Valstybės“ knyga ir kt. Tuo laikotarpiu mąstytojas dar 
labai sekė Sokratu ir, vadovaudamasis jo metodu, kovojo su 
jam nepriimtinomis pažiūromis, ypač su sofistais. 

2. Viduriniojo kūrybos laikotarpio veikalai: ,„„Menonas“ 
(apie galimybę išmokti dorovės), „Kratilas“ (apie kalbą), 
„Fedras“ (apie santykį tarp sielos ir idėjos), „Fedonas“ (apie 
sielos nemirtingumą), „Puota“ (apie meilę), „Valstybės“ II-—-X 
knygos, „Teaitetas“ (apie pažinimą) ir kt. Šiuo laikotarpiu 
buvo sukurta dualistinė Platono filosofija, idėjų teorija. 

3. Vėlyvosios kūrybos veikalai: „Parmenidas“ (apie pla- 
toniškai suprantamą dialektiką), „Sofistas“ (apie būtį), „„Poli- 
tikas“, „Timajas“ (apie gamtą), „Įstatymai“ (sušvelninta idealios 
valstybės teorija) ir kt. Paskutiniuoju laikotarpiu Plato- 
nas beveik nustojo reiškęs savo mintis Sokrato vardu. Į am- 

žiaus pabaigą jis vis daugiau rėmėsi pitagoriečių mąstyse- 
nos principais. 

Nagrinėti Platono pažiūras nėra lengva, nes mąstytojas 
viename veikale paprastai neapsiriboja viena kuria nors 
problema, bet susieja ją su daugeliu kitų ir analizuoja įvai- 
riais aspektais. Toks būdas dažnai verčia filosofą vis iš nau- 
jo sugrįžti prie klausimo, kuris jau buvo nagrinėtas kituose 
veikaluose. Todėl, norint apibūdinti Platono pažiūras, reikia 
aprėpti visą jo kūrybą ir pasekti mąstysenos eigą. Suprasti ir 
vertinti tas pažiūras sunkina ir mąstytojo polinkis į meną. 
Platonas, dar jaunas būdamas, pasirodė esąs gabus gimnas- 
tikai, muzikai, poezijai. Poetu jis liko visą gyvenimą. Net 
filosofinėje kūryboje nesivaržė palyginimų, analogijos, daž- 
nai gilindavosi į mitus, interpretuodavo juos, suteikdamas 
jiems simbolinę prasmę. Rašė dažniausiai dialogus, manyda- 
mas, kad tokia pasakojimo forma artimiausia gyvam žodžiui 
ir teikia daug galimybių minčiai išreikšti. Dėl nepriekaištin- 
gos formos, dėl žodžių derinimo, išgaunant nepakartojamą 
skambesį, Platono veikalai susilaukė ne tik filosofų, bet ir 
literatų dėmesio. Laimingai susiklosčius aplinkybėms, jie 
išliko. 

Panašiai kaip ir Sokratas, Platonas galvojo, kad tikras 
žinojimas pasiekiamas protu, sąvokomis, fiksuojant tai, kas 
daiktuose bendra ir pastovu. Tačiau mokinio užmojis buvo 
platesnis: jis neapsiribojo vien etika, kaip Sokratas, bet ėmė- 
si teoriškai aiškinti būtį, pažinimą ir Žmonių gyvenimą. Iš- 
plėtus sąvokinio pažinimo sritį, savaime iškilo klausimas apie 
sąvokų objektą. Jei tikras žinojimas remiasi bendrybe ir 
tuo, kas nekinta, tai toks, anot Platono, turėtų būti ir sąvokų 
objektas. Tuo tarpu jutimams prieinamo pasaulio daiktai to- 
kių savybių neturi. Jau Heraklitas sakė, kad pasaulyje nieko 
nėra pastovaus. Čia „viskas teka (juda) ir niekas nestovi 
vietoje“. Pasaulis primena upę ir „du kartus į tą pačią upę 
tau neįbristi“?. Sokrato mokinys neginčijo to, ką Heraklitas 
teigė apie daiktus, tačiau darė išvadą, kad sąvokų objektas 
turėtų būti ne daiktai, o kažkas kita, būtent tai, kas bendra 
ir pastovu, kas nepažįsta „gimimo nei mirties, nei augimo, 
nei nykimo“. O juk ir elėjietis Parmenidas tvirtino būties 


* IlnaTOK, CoyunenHa B TpPeX TOMAX, T. 1, M., 1968, c. 440. 
3 Platonas, Dialogai, V., 1968, p. 64. 

identiškumą minčiai“. Parmenido bei Sokrato galvosena buvo 
artima Platonui. Dėl to sąvokų objekto jis ieškojo ne kintan- 
čių daiktų pasaulyje, o šalia jo. Taigi Platonas pasuko dua- 
lizmo ir objektyvaus idealizmo keliu: be jutimais suvokiamų 
daiktų, pripažino ir savarankišką, amžiną, nekintančią būtį — 
idėjas. „,Amžiną ir neatsirandančią būtį“ jis atskyrė nuo tos, 
kuri amžinai tampa, bet niekados nepasiekia egzistencijos“. 

Terminas idėja Platono filosofijoje reiškia rūšį, formą. Tą 
terminą vartojo ir filosofai materialistai. Pavyzdžiui, Demo- 
kritas juo žymėjo atomų formą. Platono idėja turi ir kitą 
prasmę. Jis neignoravo loginių ir gnoseologinių idėjos aspek- 
tų, tačiau labiausiai idėja jį domino ontologiniu požiūriu. 
Daikto atžvilgiu idėja jam yra pirminė. Tai daikto esmė, 
egzistuojanti šalia daikto, nesąlygojama laiko ir erdvės. 

Platoniškoji idėja galėtų reikšti mintimi suvokiamą tobu- 
lybę. Prie jos nieko negalima pridėti ir nieko atimti. Tai lyg 
idealus daikto modelis ar kriterijus. Štai kaip Platonas aiš- 
kina grožį, kuriam jis skiria palyginti daug vietos „Puotoje“, 
„Fedone“, „Timajuje“ ir kituose dialoguose. 

Grožio objektas —tai ne konkretūs gražūs daiktai. Tai 
nei graži mergina, nei graži lyra, nei gražus ąsotis, nei auk- 
sas. Išvardintų objektų grožis santykinis ir praeinantis. Tuo 
tarpu Platonui rūpi amžinas ir nepriklausomas grožis, toks, 
kuris daro gražiu visa, su kuo tik besusisietų. — „akmenį ir 
medį, žmogų ir dievą, kiekvieną veiksmą ir kiekvieną žino- 
jimą“Š.( Tą amžiną, nekintantį, protu suvokiamą grožį, kuris 
tampa lyg kriterijumi, vertinant, kas gražu, Platonas vadina 
grožio idėja. Egzistuodama savarankiškai, ji sujungianti į vie- 
ną aibę visa, kas gražu. Panašiai Platonas interpretuoja ir 
kitas idėjas, kurių jis priskaičiuoja daug ir įvairių. Yra 
dideli, yra lygūs daiktai, bet yra didumo, yra lygybės idėjos. 
Yra judėjimo, spalvos, garso, pagaliau — tiesos, gėrio ir ki- 
tos idėjos. Joms Platonas pripažįsta nuo daiktų nepriklauso- 
mą būtį. Konkrečių daiktų savybes jis abstrahuoja ir paverčia 
savarankiškomis esybėmis. „Bet argi į tai nepanašus (visiškai 
panašus) šiuolaikinis idealizmas, Kantas, Hegelis, dievo idė- 
ja? Stalai, kėdės ir stalo bei kėdės idėjos; pasaulis ir pasau- 
lio idėja (dievas). .."7 

* Žr. Filozofia starožytna, Warszawa, 1968, s. 85. 

5 Zr. [naron, CounHenua B TPeX TOMAx, T. 3(1), M., 1971, c. 469. 


Š IMnaroH, CouuHenHa B TPeX TOMAX, T. 1, c. 167. 
7 V. I. Leninas, Raštai, t. 38, p. 358. 

O daiktai? Kaip jie santykiauja su idėjomis? Platonas, at- 
rodo, idėją priešpastato ne tiek daiktui, kiek materijai, supras- 
damas ją kaip nebūtį, kurioje turėtų atsirasti daiktas. O šį 
atsiradimą, anot Platono, sąlygoja idėjos ir materijos su- 
"sijungimas. Mąstytojas vaizdingai lygina idėją su vyriškuo- 
ju (aktyviuoju), o materiją — su moteriškuoju (pasyviuoju) 
pradu. Tų pradų susijungimas duodąs trečiąjį narį — daiktą. 
Todėl, daikto požiūriu, idėja ne tik modelis, bet priežastis ir 
tikslas, kurio daiktas siekia. Idėja apsprendžianti tai, kas daik- 
te turi išliekamąją vertę, ir tai, per ką daiktas susisieja su 
daugeliu kitų daiktų, priklausančių tai pačiai gimineį/ Tuo 
tarpu materija sąlygojanti daikto nepastovūmą ir jo žuvimą. 
Materija apsprendžianti ir tai, kad daiktas yra tik panašus į 
savo idėją. Tai esąs tik idėjos šešėlis. 

Požiūris apie dvejopą daikto prigimtį apsprendė ir Plato- 
no pažinimo teoriją, kurią jis susiejo su psichologija, antro- 
pologija ir net kosmologija. Anksčiau vyravusi graikų nuo- 
monė, kad daiktas pažįstamas per tiesioginį ryšį su juo, ne- 
siderino su idėjų teorija. Platoną domino teorinės žinios ir 
jų objektas — idėjos. Jis kalba ne apie tai, kad „vienas me- 
dis lygus kitam medžiui, vienas akmuo kitam““; mąstytoją 
domina pati lygybė, pats grožis, gėris ir kt. Platonas, su- 
skirstęs pažinimą į jutiminį ir racionalųjį, galvojo, kad idėjos 
pažinti jutimais negalima. Daiktų pasaulyje, anot jo, žmonės 
gyvena lyg prikaustyti prie olos taip, kad jie negali atsi- 
gręžti. Už jų pečių esančios šviesios, saulę primenančios idė- 
jos. Tačiau žmonėms esą lemta matyti ant sienos priešais 
save tik idėjų šešėlius. Tai ir yra daiktai, su kuriais žmogų 
susieja jutimai. Idėjų jutimai nepasiekią. Kai stebimi gražūs 
arkliai, gražūs apsiaustai ir kita, nė vienas iš tų objektų ne- 
atskleidžia grožio idėjos. Stebėjimą, vaizdinį Platonas sieja 
su manymu. Praktinėje veikloje manymo dažniausiai ir pa- 
kanka. Tačiau tai dar netikras žinojimas. Jis „tamsesnis už 
žinojimą, bet aiškesnis už nežinojimą“?. Tikrajam žinojimui 
rūpi idėjos, o jos pažįstamos protu. Todėl Platonas visą savo 
dėmesį ir sutelkia į racionalų pažinimą, suskirstydamas jį 
į diskursyvųjį (loginį) ir intuiciją, kurią supranta kaip tiesio- 
ginį objekto stebėjimą protu. 


Š Platonas, Dialogai, p. 173. 
9 Ilnaron, Coyunenna B TPeX TOMAX, T. 3(1), c. 282. 

Betgi, atplėšus racionalųjį pažinimą nuo jutiminio, būti- 
nai turėjo iškilti klausimas — kaip žmogaus sieloje atsiranda 
bendros sąvokos. Sokratas bendrybę indukcijos būdu vedė iš 
konkrečių pavyzdžių. Platonui tas metodas pasirodė nepakan- 
kamas. Jis teigė, kad sąvokos prototipas jau turėjęs būti sie- 
loje iki suvokimo. Daiktai, būdami panašūs į idėjas, galėtų 
jas priminti, panašiai kaip pažįstamo žmogaus portretas pri- 
mena patį žmogų. Platonas neabejojo įgimtų idėjų egzistavi- 
mu!?, tačiau reikėjo parodyti, iš kur jos sieloje atsirado. Tam 
reikalui jis, nevaržydamas fantazijos, davė naują sielos su- 
pratimą. . 

Iki Platono graikų filosofijoje vyravo materialistinis sie- 
los supratimas. Dažniausiai siela būdavo suprantama kaip kū- 
niška judėjimo ir gyvybės priežastis. Platonas prie biologi- 
nės ir fiziologinės interpretacijos pridėjo mistinę, religinę, 
kurią greičiausiai bus perėmęs iš pitagoriečių. Žmogų Pla- 
tonas suprato sudarytą iš kūno ir sielos. Sieloje jis matė 
trijų sielų — geidžiančiosios, impulsyviosios ir protingosios — 
pradus!!. Platonui „kiekviena siela nemirtinga“!?, Prieš įsi- 
kūnydama žmoguje, ji, esą, gyvenusi idėjų pasaulyje; už nuo- 
dėmes buvusi nutrenkta į žemę ir žmogaus kūne atliekanti 
bausmę. Siela, pasak Platono, ilgisi prarastojo idėjų pasaulio 
ir stengiasi per pažinimą vėl jį atgauti. Tačiau kūnas jai 
nuolatos trukdo. Mitologiniais, fantastiniais vaizdiniais Pla- 
tonas vaizdavo sielų keliavimą iš vieno gyvenimo į kitą". 
Vaizdavo taip, kad ir pats tai priimdavo tik kaip būtiną 
prielaidą norimai išvadai. Atitrūkęs nuo daiktų pasaulio, ra- 
cionalizmui pagrįsti jis griebėsi iracionalizmo. 

Pažinimo teorija sąlygoja ir požiūrį į mokslą. Ta pirmo- 
ji mus pasiekusi mokslo teorija yra aprioristinė ir grynai 
racionalistinė. Faktai ir stebėjimas Platonui net astronomi- 
joje yra tik iliustracija. Tokią poziciją apsprendė idealistinis 
teorijos pagrindas, iš dalies ir mokslinė filosofo orientacija. 
Platoną labiausiai domino matematika ir dialektika. 


10 „Menone“ pasakojama, kaip berniukas, niekada nesimokęs matematikos, 
gavęs keletą papildomų klausimų, išsprendžia geometrijos uždavinį. Panašių 
pavyzdžių Platonas pateikia „Fedone“ ir kituose veikaluose. Iš tų pavyzdžių 
jis darė išvadą, kad žmogaus sąmonėje esančios įgimtos sąvokos, kurios lyg 
snaudžia ir laukia, kada bus pažadintos. 

! Zr. IlnaroK, CowHwHnenua B TPex TOMax, T. 3(1), c. 232—235, 

12 IN] naroK, CownHeEna B TPeX TOMax, T. 2, M., 1970, c. 180. 

Iš Žr. IlnaToK, CownKenna B TPeX TOMAX, T. 1, c. 364. 

Dialektika Platonas vadina ontologiją. Tai „tikrosios bū- 
ties" (idėjų) teorija, kuriai mąstytojas suteikia loginį, gno- 
seologinį ir metodo aspektus. Taip plačiai suprantama dia- 
lektika buvo ne kas kita, kaip filosofija. Platono interpreta- 
cijoje ji jau turi tendenciją išsikristalizuoti į savarankišką 
mokslą. Mąstytojas ja ir rėmėsi, kurdamas pasaulio, pasau- 
lio sielos, dangaus sferų ir kitas teorijas, kurias čia plačiau 
nagrinėti nėra galimybės. 

Platono dialektikoje ieškoma tiesos, operuojant grynuoju 
mąstymu, derinant, analizuojant ir sintetinant grynąsias są- 
vokas. Siela „geriausiai mąsto tada, kada jai nekliudo nė 
vienas iš pojūčių ar jausmų — nei girdėjimas, nei regėjimas, 
nei nuliūdimas, nei koks džiaugsmas, bet kai ji daugiausia 
susitelkia savyje, visiškai atsiskyrusi nuo kūno ir, kiek įma- 
noma, nebendraudama su juo, ieško tikrosios būties“!*. Idė- 
jos — būtis, judėjimas, ramybė, tapatybė, keitimasis, — ieškant 
tiesos, nustoja buvusios nekintamos. Tokios jos tik daiktų 
atžvilgiu. Pažinime jos tampa netgi prieštaringos ir pereina 
viena į kitą. Tikroji būtis yra gyva, ji mąsto ir veikia. O 
tokia ji negali likti ramybėje. Sustingusioje, nejudančioje 
esamybėje „niekas niekur nieko negalėtų suprasti“!5. Todėl i: 
reikia pripažinti, kad esamybė yra ne tik pastovi, bet ir 
kintanti. 

Nereikia abejoti, kad tokie Platono samprotavimai turėjo 
įtakos vėlesniems dialektikams, iš jų ir G. Hegeliui. Kur- 
damas idėjų ir jų pažinimo teoriją, Platonas iškėlė proto 
reikšmę pažinime, akcentavo, kad protas kokybiškai skiria- 
si nuo jutiminio pažinimo. Tuo mąstytojas toli pažengė teo- 
rinio mąstymo srityje. Tačiau vienpusiškai protą suabsoliu- 
tindamas ir atitraukdamas jį nuo pojūčių, Platonas tapo ne- 
nuoseklus idealistas. Jis ir pats matė, kad jo teorija apie 
idėjų santykį su daiktu, apie bendrybės kilmę yra nepakan- 
kama ir prieštaringa. Sunkumus, susijusius su šia problema, 
jis matė ir Parmenido filosofijoje, juos analizavo, svarstė, 
tačiau, matyt, negalėdamas surasti geresnio sprendimo, liko 
aprioristas. Paties Platono pastebėtus prieštaravimus susiste- 
mino ir užakcentavo jo mokinys Aristotelis. 

Aristotelis buvo įsitikinęs, kad idėjų savarankiškumo su- 
absoliutinimas gnoseologiškai nepagrindžiamas, kad „esmės 


4 Platonas, Dialogai, p. 158. 
15 HaaToK, CovHHeHna B TPeX TOMAX, T. 2, C. 369. 

negalima atskirti nuo to, kieno esmė ji yra“!Š. Todėl svariais 
ir taikliais argumentais jis ne tik griovė savo mokytojo teo- 
rijos pagrindus, bet ir kritikavo tais argumentais „idealizmą 
kaip idealizmą aplamai", 

Platono idėjų pasaulis — logiškai susieta, harmoninga, pi- 
ramidę primenanti visuma, kurios viršūnėje — absoliutaus gė- 
rio idėja. Tokioje hierarchijoje kiekviena aukščiau stovinti 
idėja yra žemesniosios tikslas. Todėl Platono filosofija aiš- 
kiai Ieleologinė: visa čia pajungiama absoliučiam gėriui. Ta- 
čiau tikslaus gėrio apibrėžimo Platonas neduoda. Tik poteks- 
tė rodo, kad gėrį reikėtų suprasti kaip protą, žinojimą, pa- 
galiau kaip platoniškai suprantamą dievybę. Gėris — tai lyg 
nematomų idėjų saulė. Panašiai kaip daiktų pasaulyje visa 
atskiriama šviesoje, taip esmių pasaulyje gėrio idėja apspren- 
džianti būtį, pažinimą, žmonių gyvenimą. Pagal tai, kaip Pla- 
tonas aiškino sielą, gyvenimas turėtų reikšti pasiruošimą su- 
grįžti į idėjų pasaulį. O tokį tikslą galėtų pasiekti protingas 
ir doras žmogus. Dėl to savo kūrybos pradžioje Platonas, sek- 
damas Sokratu, dorovę tapatino su žinojimu ir kūrė labai 
asketišką ir griežtą etiką, kurią tik vėliau šiek tiek sušvel- 
nino. Anot mąstytojo, pilną ir dorą gyvenimą sąlygoja sie- 
los harmonija, kai kiekvienai sielos daliai atiduodama tai, kas 
jai priklauso. Protingasis sielos pradas siekia išminties, impul- 
syvusis — garbės, geidžiantysis — malonumų, turtų. Harmoni- 
ja pasiekiama, kai teisingumas — svarbiausioji dorybė — su- 
reguliuoja sielos darbą, pavesdamas išminčiai tvarkyti go- 
dumą ir afektus. Todėl ir vėlesnėje Platono etikoje protas, 
žinojimas turi lemiamą reikšmę. O žinojimas pasiekiamas ne 
lengvai ir ne iš karto. Jis reikalauja didelės įtampos ir pa- 
siruošimo. Tai galėtų paliudyti grožio idėjos pažinimo 
kelias, 

Grožį graikai labai intymiai sieja su gėriu, o kartais su 
juo net tapatina. Jutiminiame pasaulyje grožis buvo laiko- 
mas tobuliausia gėrio pasireiškimo forma. Grožio žavesys jau- 
dina sielą stipriau, negu bet kas kita, ir, anot Platono, suke- 
lia joje atsiminimus iš idėjų pasaulio. Jis, kaip Ariadnės siū- 
las, padedąs žmogui išbristi iš kūniškojo pasaulio chaoso ir 
pakilti prie esmės pažinimo. Todėl ir meilė, tas „siekimas 


16 ApucroreAb, MeTa(busuka, M.—A., 1934, c. 225. 
17 V. I. Leninas, Raštai, t. 38, p. 268. 

amžinai turėti tai, kas gera“!š, vadinasi, ir tai, kas gražu, 
pirmiausia įsiliepsnoja nuo kūniškojo grožio vaizdų. Vėliau 
pastebima, kad sielos grožis — mintys, darbai, meno ir moks- 
lo kūryba — yra vertingesnis už spalvas, garsus ir kūno for- 
mas. Jei tada žmogui „pasitaikys kilni siela, kad ir neypatin- 
gai gražiame kūne, tenkinsis ir tuo, pamils jį...“!? Taip meilė 
pamažu nukrypstanti į visą pasaulį, kad pagaliau pakiltų iki 
grynojo grožio pažinimo ir meilės jam. Panašiai yra ir kito- 
se gyvenimo srityse. Visa, kas padeda žmogui orientuotis — 
empirinės žinios ir praktiniai sugebėjimai, — etiniu požiūriu 
nėra bereikšmiai. Tačiau virš jų turėtų iškilti protas, kuris 
padėtų suprasti esmę ir saiką. Taip žmogus, anot Platono, 
artėtų prie absoliutaus gėrio. O tuo, kad jis eitų teisingu 
keliu, Platonas paveda rūpintis valstybei. Jai mąstytojas be- 
sąlygiškai patiki mokymo ir auklėjimo klausimus. Dėl to jis 
ir ėmėsi kurti pirmąją mus pasiekusią valstybės teoriją, ku- 
rioje, matyt, pats to nežinodamas ir nesiekdamas, atskleidė 
klasinę valstybės prigimtį. 

Graikai buvo įpratę žiūrėti į žmogų per valstybės priz- 
mę. Geras žmogus ir geras pilietis jiems dažniausiai reiškė 
tą patį. Todėl ir ankstesni mąstytojai nebuvo abejingi valsty- 
bės reikalams. Bet jie pasitenkindavo, siūlydami smulkesnes 
reformas. Platoną, matyt, deginte degino moralinė krašto de- 
gradacija ir Atėnų nesėkmės Peloponeso kare. Todėl jis no- 
rėjo parodyti, kaip valstybė turėtų auklėti žmones — tobulus, 
dorus piliečius. Valstybė, anot Platono, turėtų rūpintis žmo- 
nių charakterio grožiu, kurį apsprendžia jėgos ir saiko har- 
monija. Todėl ir visuomenės auklėjime lemiamą vaidmenį 
turįs gėrio ir grožio idėjų supratimas ir sekimas jomis. Jos 
turėtų suteikti tvirtumo švelnesnėms ir silpnesnėms natūroms 
ir sušvelninti stipriąsias ar pernelyg ūmias. Platonas politiką 
glaudžiai susiejo su morale: jo valstybės teorija savo turiniu 
prilygsta socialinei etikai. 

Visuomenės gyvenime Platonas skyrė du laikotarpius. Pir- 
majame žmonės valstybės neturėję. Gamta jiems duodavusi 
viską. Nebuvę tarp jų karų, nesantaikos, vaidų. Tai buvęs 
tikras aukso amžius. Jis baigėsi, kai tarp žmonių iškilę gar- 
bėtroškos, kurie ėmę pirmauti ir vadovauti. Atėjęs timokra- 
tijos laikas. Pastaroji iš pradžių dar nebuvo praradusi pir- 


'8 Platonas, Dialogai, p. 57. 
!9 Ten pat, p. 64. 

minės santvarkos bruožų. Bet žmones pražudė turtų pamė- 
gimas. Pirmaujantieji pasidarė godūs ir žiaurūs. Lyg lauki- 
niai jie ėmę garbinti tauriuosius metalus, kaupti auksą ir 
sidabrą. Remdamiesi jėga ir rungtyniaudami vienas su kitu, 
jie žemę ir namus, pasiskirstę tarp savęs, paskelbė privatine 
nuosavybe, o tuos, kurie jiems dirbo ir juos maitino, pa- 
vertė vergais ir savo tarnais? Pasikeitęs gyvenimo būdas. 
Atsiradusi valstybė tampa dvilypė. „Joje lyg būtų dvi vals- 
tybės: viena valstybė neturtingųjų, kita — turtingųjų"Ži. Abi 
jos gyvena toje pačioje vietoje, gyvenimas verčia jas bend- 
radarbiauti, bet jos yra- viena kitai priešiškos. Prieštaravi- 
mams susidūrus, keičiasi valstybės tipai: timokratija virsta 
oligarchija — santvarka, „kur valdo turtingieji, o neturtingie- 
ji valdyme nedalyvauja“??, Turtų garbinimas ir rungtyniavi- 
mas dėl jų smukdo dorovę. Nusikaltimai, vagystės ir viso- 
kios niekšybės kelia neturtingųjų pasipiktinimą ir pagaliau 
atveda prie sukilimo. Kai neturtingieji laimi, valstybėje įsi- 
gali demokratija, kuri Platonui atrodo artima anarchijai. Jo 
teiginį, kad demokratinėje santvarkoje kiekvienas daro ir 
gyvena kaip nori, su entuziazmu kartojo ir vėlesni anti- 
demokratiškai nusiteikę sociologai, nutylėdami skirtumą tarp 
tikrosios demokratijos ir anarchijos. O juk visa, kas per- 
žengia saiką, yra linkę virsti priešybe. Todėl, anot Platono, 
per didelė laisvė ne tik atskirą žmogų, bet ir valstybę at- 
vedanti į vergiją?*. Demokratijos metu krašte įsiviešpataująs 
chaosas ir paruošiąs kelią tironijai. Tai blogiausia valdymo 
torma. Platonas pasmerkia visus jam žinomus valstybės tipus 
ir jiems priešpastato idealios valstybės teoriją. Tai projektas- 
utopija, kurioje paliekama nemaža jau pasmerktos oligarchi- 
jos bruožų. 

Platonui valstybė — gyvas organizmas. Ji analogiška žmo- 
gui arba, tiksliau. — žmogaus sielai. Todėl tobulą valstybę 
turėtų apibūdinti keturios pagrindinės dorybės: išmintis, drą- 
sa, susivaldymas ir teisingumas. Pastarajam valstybės teorijo- 
je skiriama ypatinga vieta. 

Utopijos valdymo principas — teisingumas, 0 jį Platonas 
supranta taip: valdantieji rūpinasi ne tuo, kas naudinga jiems 


2 Zr. IMnaTrox, CowuunHnenua B TPeX TOMAX, T. 3(1), c. 360. 
2 Ten pat, p. 365. 
22 Ten pat, p. 363. 
3 Ten pat, p. 381. 

patiems, o tuo, kas tinka visiems jų pavaldiniams*. Teisin- 
gumas reikalauja, kad valstybėje kiekvienas dirbtų, kas jam 
priklauso, tačiau ir ne daugiau. Taip suformuluotas valdymo 
principas aiškiai įgyja ekonominį, politinį, socialinį ir mora- 
linį aspektą. Valstybė, suprasdama, kad kiekvienas darbas 
atliekamas geriau, greičiau ir lengviau, kai jį dirba tas, kas 
yra jam paruoštas ir turi sugebėjimų, diferencijuoja žmones: 
vieni augina gyvulius, gamina maisto produktus, rūbus, apa- 
vą, kiti — įrankius, treti — gina kraštą arba jį valdo. Antikos 
laikais gimusi mintis apie darbo pasiskirstymo būtinumą 
valstybėje buvo labai reikšminga. K. Marksas ją pavadino 
genialia. Tik Platonas, vergovinės santvarkos ribojamas, dar- 
bo pasiskirstymą traktavo vien iš vartotojo pozicijų. Darbi- 
ninkas čia pritaikomas prie darbo, o ne atvirkščiai. O pagal 
tai, kokį darbą dirba žmogus, Platonas suskirsto visuomenę 
į tris klases, analogiškas trims sielos pradams. 

Gausiausia klasė — gamintojai. Ją sudaro valstiečiai, ama- 
tininkai, pirkliai ir kt. Platonui —tai žemiausias sluoksnis. 
Jis turi daug bendra su vergais, kuriuos Platonas traktuoja 
kaip kalbančius įrankius. Gamintojai, žinoma, yra valstybės 
piliečiai. Jie valstybei būtini, kad galėtų veikti kitos dvi 
klasės — gynėjai ir valdovai. 

Gynėjai, palyginus su gamintojais, Platono akimis Žiūrint, 
aukštesnė ir vertingesnė klasė. Jie gina valstybę nuo išorės 
ir vidaus priešų. O tą darbą mąstytojas laiko sunkiu, reika- 
laujančiu specialių žinių, pasiruošimo ir užsigrūdinimo. Bū- 
dingiausias karių požymis — drąsa. 

Iš gynėjų išsiskiria valdovai-filosofai, kurie su pamėgimu 
siekia tiesos*“. Jie jaučia malonumą gilintis į mokslus ir šiuo 
požiūriu yra nepasotinami. Jų būdingiausias bruožas — iš- 
mintis. Tai utopinės visuomenės dvasios aristokratai. 

Klasės utopijoje griežtai viena nuo kitos atskirtos. Pasi- 
telkdamas į pagalbą mitą, Platonas lygina jas su metalais: 
valdovai — tai auksas, gynėjai — sidabras, gamintojai — ge- 
ležis arba varis. Platonas ypač bijo, kad žemesniojo sluoksnio 
žmonės nepareikštų noro valdyti. Jo nuomone, dar nedidelė 
bėda, jei dailidė imasi batsiuvio darbo arba batsiuvys — dai- 
lidės. Žymiai blogiau, jei koks praturtėjęs pramonininkas ar 

*4 Ten pat, p. 208. 


25 Zr. K. Mapke w D. 3HreAbc, CounHenna, T. 20, M., 1961, c. 239, 
26 Žr. IlnaToK, Couunenus B Tpex TOMax, T. 3(1), c. 278. 

amatininkas įsigeistų užsiimti karo dalykais arba tvarkyti vals- 
tybę. Toks kišimasis „ne į savo reikalus valstybei būtų pra- 
žūtingas“?'. Utopijos klasinį pobūdį švelnina nebent tai, kad 
priklausomybę klasei čia turi apspręsti ne kilmė, o mo- 
ralinės ir dvasinės savybės. Jei amatininko šeimoje gim- 
tų jaunuolis su „aukso“ ar „sidabro“ priemaišomis, tai jis tu- 
rėtų priklausyti gynėjų arba valdovų klasei. Bet jei jaunuolio 
krūtinėje pasirodytų besąs „geležis“ ar „varis“, jis atsidurtų 
gamintojų klasėje, nors ir kažin kas būtų jo tėvai. O skirsto 
į klases valstybė, tiksliau — valdovai. Mokymo ir auklėjimo 
metu jie atrenka tuos, kurie tinka aukštesnėms klasėms. 

Atrodo, kad aukštesnės klasės, ypač valdovai, Platono 
valstybėje yra privilegijuotos. Tie mokslo vyrai turi žinių. 
Tik jie sugeba operuoti idėjomis ir supranta tikrąjį gėrį. Uto- 
pijos valdovai skelbia karus, poruoja jaunuolius, seka, kad 
jaunimas augtų harmoningas kūnu ir dvasia. Platonas leidžia 
valdovams net meluoti, jei to prireikia valstybei. Tačiau ir 
aukštesniųjų klasių privilegijos gali pasirodyti tariamos. Tų 
klasių narių gyvenimas taip pat pajungiamas idėjai įgyven- 
dinti. Asmeniniai jų interesai ignoruojami arba pateisinami tik 
tiek, kiek jie netrukdo idėjai. Šios klasės nariai neturi šeimų, 
neturi nuosavybės. Neturi nieko, kas galėtų sukelti pomėgį 
daiktams ir atitrauktų juos nuo aukštesnių tikslų. Gynėjai — 
vyrai ir moterys — gyvena bendrose stovyklose, bendrai mo- 
kosi, bendrai dirba. Jie nežino savo vaikų, vaikai — tėvų. 
Kiekvienas jaunuolis vyresnės kartos vyrą vadina tėvu, o vy- 
resnis žmogus kiekvieną jaunuolį myli ir auklėja kaip savo 
vaiką. Tik taip valstybė ir teišgalėtų grupuoti žmones, kuriais 
naudotųsi kaip priemonėmis. 

Platonas valstybės projektą kūrė graikams, galvodamas 
apie nedidelės apimties miestą-valstybę. Tačiau Graikijoje tas 
projektas nerado ir negalėjo rasti pritarimo. Miestai-valsty- 
bės jau buvo atgyvenę savo laiką. Artėjo imperijų laikotar- 
piai su jų kosmopolitinėmis pasaulėžiūromis. O ekonomiš- 
kai vergovinė Graikija buvo dar labai toli nuo to, kad jos 
gyvenimą galima būtų tvarkyti moksliniais pagrindais. Plato- 
nas valstybės idėją atplėšė nuo ekonominės krašto struktūros. 
Jis ją suabsoliutino ir net mistifikavo, pajungdamas jai žmo- 
gų ir visas jo kūrybines galias. Vieninteliu teisingumo kri- 


"7 Ten pat, p. 226. 

terijumi jis pripažino protą, palikdamas jį valdovo dispozi- 
cijai. Susižavėjęs Egipto visuomenės sutvarkymu ir Spartos 
bei Kretos militaristinėmis santvarkomis, jų pavyzdžiu Plato- 
nas kūrė utopiją, lyg ir nepastebėdamas, kad jo siūlomoji 
valdymo forma palieka atvirą kelią despotizmui, subjekty- 
viam vadovavimui, piliečių iniciatyvos suvaržymui. 

Platono sukurtos utopijos, kaip ir visos jo filosofijos, pa- 
grindas iliuziškas ir prieštaringas. Tačiau ta filosofija mus 
domina istoriniu aspektu, kaip pirmoji objektyvaus idealizmo 
sistema, kurioje Platonas sugebėjo labai taikliai užčiuopti kai 
kurias iki šiol aktualias problemas. 


Kristina Rickevičiūtė 


PLATONAS 
(428/427-348|347 m. p. m. e.) 


Platonas gali būti dėkingas istorijai: išliko beveik visas 
gausus jo kūrybinis palikimas. Jį sudaro 34 dialogo forma pa- 
rašyti kūriniai, „Sokrato apologija“ (vienintelis Platono vei- 
kalas, parašytas ne dialogo forma), 13 laiškų ir 25 poetinės 
miniatiūros (epigramos). Filosotinius Platono veikalus susiste- 
mino antikos retorius Trasilas (I m. e. a.), suskirstęs juos į 
tetralogijas. 

Platono kūrybos tyrinėtojų nuomone, iš 34 Platonui pri- 
skiriamų dialogų tik 23 nekelia cbejonių, kad jų autorius tik- 
rai yra Platonas. Tai „„Kritonas“, „Eutifronas“, „Lachetas“, „Li- 
sijas“, „„Charmidas“, „Protagoras“, „„Gorgijas“, „Menonas“, „Eu- 
tidemas“, „Kratilas“, „Hipijas Mažasis“, „Fedonas“, „Puota“, 
„Fedras“, „Valstybė“, „Teaitetas“, „Parmenidas“, „Sofisias“, 
„Politikas“, „Filebas“, „Timajas“, „Kritijas“ ir „Įstatymai“. 

Prie daugiau ar mažiau abejotino autentiškumo dialogų 
grupės priskiriama 11 (iš tų 34) dialogų: „Ionas“, „Hipijas Di- 
dysis“, „Meneksenas“, „Tai, kas eina po Įstatymų“ (manoma, 
kad pastarasis dialogas parašytas Platono mokinio Filipo), „„Al- 
kibiadas I“, „Hiparchas“, „Kleitofontas“, „Minas“, ,„Alkibia- 
das II“, „Varžovai“ ir „Feapas“. Paprastai abejonių kelia tie 
dialogai, kurie nepaminėti Aristotelio raštuose. Tačiau abe- 
jonių pagrįstumas kai kurių dialogų atžvilgiu nevienodas. Pa- 
vyzdžiui, pirmieji keturi šios grupės dialogai kelia mažiausiai 
abejonių, ir dauguma tyrinėtojų jų autoriumi vis dėlto laiko 
Platoną ir įtraukia juos į jo raštų rinkinius. Tačiau likusius 
kitus šios grupės dialogus (ypač 3 paskutiniuosius) mažai kas 
bepriskiria Platonui. 

Abejonių kelia ir daugelio Platono laiškų autorystė. Tik 
3 iš jų (VI, VII ir VIII) be didesnių abejonių priskiriami 
Platonui. 

Keletą Platono dialogų turime išverstų ir į lietuvių kalbą. 
Dar buržuaziniais metais prof. M. Račkauskas filosofijos žur- 
nale „Logos“ bei atskiromis knygomis paskelbė „Puotą“, „Fe- 
doną“, „Kritoną“, „Eutifroną“ bei „Sokrato apologiją“ (žr. bib- 
liogratiją šio chrestomatijos tomo gale). Tarybiniais metais šių 
Platono kūrinių (išskyrus „Eutifroną“) vertimus M. Račkaus- 
kas iš naujo peržiūrėjo ir išleido atskira knyga „Dialogai“ 
(1963). Tai ryškiausi ir labiausiai išbaigti formos atžvilgiu 
Platono kūrybos pavyzdžiai. 

Šioje chrestomatijoje lietuvių skaitytojas supažindinamas 
dar su vienu Platono dialogu — Valstybė“ — sukurtu apie 
360 m. p. m. e. Tai daugiaplanis kūrinys, užimąs vieną reikš- 
mingiausių vietų Platono kūryboje. Jame Platonas siekia iš- 
aiškinti teisingumo problemą, tačiau, pradėjęs ją analizuoti, jis 
toli gražu neišsitenka šios etinės problemos rėmuose ir palie- 
čia beveik visas pagrindines filosofines problemas. Todėl ne- 
atsitiktinai tyrinėtojai teigia, kud „Valstybėje“ išdėstyta visa 
Platono subrendimo laikotarpio filosofinė sistema, kurioje pa- 
sigendama tik kosmologijos (ji išdėstyta „Timajuje“) ir dia- 
lektikos (išdėstytos „Parmenide“ ir „Sofiste“ ). 

„Valstybė“ — vienas stambiausių Platono dialogų. Jį suda- 
ro 10 knygų, iš kurių čia spausdinama tik pirmosios knygos 
antroji pusė ir visa septintoji knyga. Visas šis veikalas — tai 
ištisas Sokrato pasakojimas apie diskusiją teisingumo klausi- 
mu, įvykusią pagarsėjusio oratoriaus Kefalo namuose Pirėjuje 

(netoli Atėnų). Diskusijoje dalyvavo Platono broliai — Adei- 
mantas ir Glaukonas, pats Kefalas, jo sūnus Polemarchas ir 
sofistas Trasimachas — pagrindinis Sokrato oponentas. Iš teks- 
to aišku, kad šios diskusijos klausytojai dar buvo du Ketalo 
sūnūs (Lisijas ir Eutidemas), sofistas Charmantidas, Trasimacho 
mokinys, ir kiti. 


VALSTYBĖ 
PIRMOJI KNYGA 


— Tad paklausyk,— kalbėjo Trasimachas.— Aš teigiu, kad 
teisingumas yra tai, kas naudinga stipresniajam. Na, kodėl 
tu nepagiri? Ar neturi noro? 

— Jeigu pirmiausia aš suprasių, ką tu kalbi — tariau— 
dabar aš to nežinau. Tu sakai, kad teisingumas yra stipres- 
niojo nauda. Ką tu nori tuo pasakyti, Trasimachai? Juk tu 
taip sakai: jeigu imtynininkas Polidamantas yra stipresnis už 
mus ir jo kūnui yra naudinga jautiena, tai ar šis maistas yra 
naudingas ir mums, kurie esame už jį silpnesni. 

— Tu esi nedoras, Sokratai,— tęsė jis, — ir griebiesi kai- 
bos, kuria gali padaryti labai daug bloga. 

— Jokiu būdu, mielasis — atsakiau, — bet pasakyk aiškiau, 
ką tu kalbi? 

— Argi tu nežinai, — tariau — kad vienose valstybėse įsi- 
galėjusi tironija, kitose — demokratinė, dar kitose — aristokra- 
tinė santvarka. 

— Kaipgi to nežinosi? 

— Ir kad kiekvienoje valstybėje jėgą turi tas, kas yra 
valdžioje? 

— Žinoma. 

— Įstatymus gi kiekviena valdžia leidžia savo naudai: 
demokratija — demokratinius įstatymus, tironija — tironiškus, 
taip pat ir kitos valdžios. Išleidusios įstatymus, jos skelbia juos 
esant teisingus pavaldiniams,— tai ir yra kaip tik naudinga 
valdantiesiems, o jų nesilaikančius baudžia kaip įstatymų ir 
teisingumo pažeidėjus. 

Taip aš ir kalbu, gerasai: visose valstybėse teisingumu lai- 
koma viena ir tas pat, o būtent tai, kas naudinga valdžiai. O 

ji yra jėga, štai ir išeina, jeigu kas teisingai samprotauja, kad 
teisingumas — visur viena ir tas pat: tai, kas naudinga stip- 
resniajam. 

— Dabar aš suprantu, ką tu kalbi. Pamėginsiu taip pat 
suprasti, ar tai teisinga, ar ne. Savo atsakyme, Trasimachai, 
naudingumą pavadinai teisingumu, nors tu man taip atsakyti 
draudei. Tavo, žinoma, tik pridėta „stipresniajam“. 

— Tur būt, nereikalingas priedas, — pasakė jis. 

— Dar neaišku, gal būt, jis ir reikšmingas. Bet juk aišku, 
kad reikia apsvarstyti, ar tu tiesą sakai. Aš taip pat sutinku, 
kad teisingumas yra kažkas naudinga. Bet tu priduri „stipres- 
niajam“, o aš to nežinau, taigi reikia apsvarstyti. 

— Tad apsvarstyk,— tarė jis. 

— Taip ir bus, — pasakiau. — Sakyk man, ar paklusti val- 
džioms tu laikai teisingu dalyku? 

— Taip. 

— O valdžios vienoje ar kitoje valstybėje neklaidingos 
ar gali ir klysti? 

— Žinoma, gali ir klysti, — pridūrė jis. 

— Taigi, imdamosios leisti įstatymus, jos vienus įstatymus 
išleidžia teisingus, o kitus neteisingus. Aš taip manau. Tei- 
singi įstatymai valdžių gerovei, o neteisingi — žalai. O tu kaip 
manai? 

— Taip. 

— Ką jie benustatytų, pavaldiniai turi tai vykdyti, ir ar 
tai bus teisinga? 

— O kaipgi kitaip? 

— Vadinasi, pagal tavo teiginį, teisinga bus vykdyti ne tai, 
kas yra naudinga stipresniajam, bet ir tai, kas priešinga tam, 
tai yra, kas nenaudinga. 

— Ką tu kalbi? —tarė jis. 

— Kalbu, kaip man atrodo, tą patį, ką ir tu. Geriau pa- 
svarstykime, ar mes nepripažinome, kad valdžios atstovai, įpa- 
reigoję pavaldinius ką nors vykdyti, kartais klysta, pasirink- 
dami tai, kas geriausia, savo pačių valdžiai, o tuo tarpu pa- 
valdiniams bus teisinga vykdyti bet kokius valdžios pareigūnų 
įsakymus. Ar mes to nepripažinsim? 

— Taip, aš manau, kad pripažinsim,— atsakė jis. 

— Tad pagalvok ir dar,— tariau— juk tu pripažilnai tei- 
singu dalyku vykdyti taip pat ir tai, kas daro žalos valdžioms 
ir apskritai tam, kas stipresnis: kada valdžios atstovai nety- 


12. Antika 177 


čia įsako ką nors savo pačių žalai, tu vis tik tvirtini, kad 
teisinga bus vykdyti jų įsakymus. Šiuo atveju, išmintingasai 
Trasimachai, ar reikalas nekrypsta kaip tik ton pusėn, kad 
teisinga bus vykdyti kaip tik tai, kas priešinga tam, ką tu 
kalbi? Juk čia pavaldiniui skiriam vykdyti tai, kas yra žalinga 
stipresniajam. 

— Taip, vardan Dzeuso, Sokratai,-— atsakė Polemarchas— 
tai visiškai aišku. 

— Žinoma, tu jam paliudytum,— pridūrė Klitofontas. 

— Kam čia reikia liudininkų? Juk pats Trasimachas pri- 
pažino, kad valdžios kartais leidžia įsakymus savo pačių ža- 
lai, tuo tarpu pavaldiniams šiuos įsakymus vykdyti jos laiko 
teisingu dalyku. 

— Vykdyti valdžios įsakymus, Polemarchai, Trasimachas 
laikė teisingu dalyku. 

— Teisingu dalyku jis, Kleitofontai, laikė taip pat ir tai, 
kas naudinga stipresniajam. Nustatęs šiuos du teiginius, jis 
dargi sutiko, kad stipresnieji kartais įsakinėja tai, kas jiems 
patiems žalinga, tačiau silpnesnieji ir pavaldiniai vis tiek pri- 
valo tai vykdyti. Sutinkant su šiomis prielaidomis, turėtų būti 
teisinga tai, kas stipresniajam naudinga, ir tai, kas stipresnia- 
jam nenaudinga. 

— Bet naudinga stipresniajam Trasimachas supranta visa 
tai, ką pats stipresnis laiko sau naudingų dalyku, — priešta- 
ravo Klitofontas.— Tai ir turi vykdyti silpnesnysis. Štai, ką 
jis pripažino teisingumu. 

— Ne, Trasimachas ne tai kalbėjo, — pasakė Polemarchas. 

— Ar ne vis vien, Polemarchai,— tariau— jeigu dabar Tra- 
simachas kalba taip, mes jį taip ir suprasime. 

— Sakyk man, Trasimachai, ar tu norėjai pasakyti, kad tei- 
singa yra visa, kas stipresniajam atrodo naudinga nepriklau- 
somai nuo to, ar naudinga iš tiesų, ar ne? Ar taip mums reikia 
suprasti, ką tu kalbi? 

— Visiškai ne taip, — tarė jis.— Nejaugi tu manai, kad aš 
stipresniu laikau tą, kuris klysta, ir kaip tik tada, kai jis 
klysta? 

— Aš bent galvojau, kad tu taip sakai, jeigu jau sutikai, 
kad valdžios be priekaištų, o ne kad jos kur nors ir klysta — 
atsakiau. 

— Ir priekabus gi tu, Sokratai,— tarė jis — savo sampro- 
tavimuose. Ar, pavyzdžiui, tą, kuris prastai gydo ligonius, dėl 


178 


šių jo klaidų pavadinsi gydytoju, arba skaičiavimo meistru 
tą, kuris klysta skaičiuodamas kaip tik tada, kai jis klysta, 
ir kaip tik dėl šios jo klaidos? Aš manau, kad mes tik liau- 
dies kalba taip sakome, kad gydytojas apsiriko, skaičiavimo 
meistras arba gramatikos mokytojas suklydo, jeigu iš tiesų 
jis yra tas, kuo mes jį vadiname, aš manau, jis niekada 
nepadarys klaidų. O iš tiesų, jeigu tu jau taip mėgsti tikslu- 
mą,— joks savo dalyko meistras dėl to dalyko neklysta. Juk 
klysta tik dėl dalyko nežinojimo, tai yra dėl meistriškumo 
stokos. Tad kas bebūtų: menininkas, išminčius ar valdovas, 
jei tik jis puikiai išugdė savo meistriškumą, neklysta, nors 
kartais ir sakoma: gydytojas suklydo, valdovas suklydo. Ta 
prasme tu ir suprask mano atsakymą, o jo esmė ta, kad val- 
dovas, žiūrint, ar jis iš tiesų yra tikras valdovas, klaidų ne- 
daro; jis neklysta, nustatydamas tai, kas jam yra visų ge- 
riausia, 0 jam pavaldusis privalo tatai vykdyti. Tad, kaip jau 
iš pradžių sakiau, aš teisingumu vadinu visa tai, kas naudinga 
stipresniajam. 

— Gerai,— tariau,— Trasimachai, ar tau atrodo, kad aš prie- 
kabus? 

— Žinoma — atsakė jis. 

— Ar tu manai, jog samprotaudamas aš piktais kėslais da- 
viau tau klausimus, kad tave į pokalbį įtraukčiau? 

— Aš tai gerai žinau —tarė jis—ir tau tai Nieko ne- 
padės; nuo manęs nepaslėpsi savo piktavalių kėslų, o jeigu 
jau negali paslėpti, tai tau nepavyks ir nugalėti manęs pasi- 
kalbėjime. 

— Aš netgi nedrįsčiau bandyti, mano brangusis, — pasa- 
kiau aš.— Tik aš taip sakau, kad tarp mūsų vėl neįvyktų ne- 
susipratimas, klausiu: apskritai ar tiksliai tu vartoji žodį „val- 
dovas“ ir „stipresnysis“, kai kalbi, jog būsią teisingiau, kad 
silpnesnysis kurtų stipresniajam naudingus dalykus. 

— Aš turiu galvoje valdovą pačia tiksliausia žodžio pras- 
me,— atsakė jis.— Dabar išliek savo pyktį ir šmeižk kiek ga- 
lėdamas, aš tau nenusileisiu. Beje, tu to negali. 

— Nejaugi tu manai,— tariau — kad būsiu toks lengvabū- 
dis ir pamėginsiu apkirpti liūtą, kitaip tariant, apgauti Tra- 
simachą? 

— O tu ką tik mėginai,— atrėžė jis — nors tai ne tavo 
jėgoms. 

— Užteks apie tai, — tariau— Bet man pasakyk: štai tas, 
kurį tu neseniai tiksliai apibūdinai, — gydytojas, ar jis tik 
pinigų rinkėjas, ar ligonių gydytojas? Bet kalbėk tik apie tą, 
kuris yra tikrasis gydytojas. 

— Ligonių gydytojas, — atsakė jis. 

— O vairininkas? Ar jis tikras vairininkas, irkluotojų vir- 
šininkas, ar jis pats irkluotojas? 

— Irkluotojų viršininkas. 

— Aš manau, negalima juk atsižvelgti tik į tai, kad jis 
plaukioja laivu,— irkluotoju jo nepavadinsi. Jį vadina vairi- 
ninku ne dėl to, kad jis ant laivo, o dėl jo mokėjimo vairuoti 
ir vadovauti irkluotojams. 

— Teisingai, — tarė jis. 

— Vadinasi, kiekvienas iš jų turi įsigijęs kokių nors nau- 
dingų Žinių. 

— Žinoma. 

— Ar ne tam,— pasakiau, — apskritai, kad išrastų ir pa- 
gamintų tai, kas kam naudinga? 

— Taip, tam,— atsakė jis. 

— O bet kuris menas, nepaisant jo paties aukščiausiojo to- 
bulumo, ar turi naudinga ką nors kita? 

— Ką tu turi galvoje? 

— Štai ką: jeigu mane paklaustum, —tariau— ar mūsų 
kūnui pakanka būti kūnu, ar jam reikia dar ko nors, aš at- 
sakyčiau: būtinai jam ko nors reikia. Dėl to, kad mūsų kūnas 
netobulas, dabar išrasti gydymo būdai, o jeigu kūnas toks, tai 
jis pats tuo nesitenkina. Pridėti kūnui tai, kas jam naudinga, 
galėtų Menas. Kaip, tavo nuomone,— tariau,— teisinga būtų, 
jeigu taip kalbu, ar ne? 

— Teisinga, — atsakė. 

— Tad kaipgi? Ar pats gydymo menas netobulas? Ar ap- 
skritai kokiam nors menui reikalinga dar kokia nors kita ypa- 
tybė, kaip akis — regėjimui, ausis — girdėjimui? Todėl ar kiek- 
vienam menui reikia pridėti dar kitą meną, kuris apspręstų, 
kas yra naudinga pirmajam ir kuo jį reikia papildyti? Argi 
pačiame mene paslėpta kažkokia netobulybė, ir kiekvienas 
menas reikalingas dar kito meno, kuris nustatytų, kas yra 
naudinga tam pirmajam, o tam apsprendžiančiam menui savo 
ruožtu reikia dar kito panašios rūšies meno, ir taip iki bega- 
lybės? Ar kiekvienas menas pats nustato, kas jam yra nau- 
dinga? Ar, nustatant tai, kas pataiso jo trūkumus, nereikia 

nei to paties, nei kito meno? Juk mene nebūna jokio neto- 
bulumo arba klaidos ir jam nedera ieškoti naudingumo už 
savo paties ribų. Jeigu jis yra teisingas, jame nėra žalos ir iš- 
kraipymo, kol jis išlaiko savo nepriekaištingumą ir vientisumą. 
Ką gi, apžvelgsime tikslia tavo nustatyta žodžio prasme, ar 
tai bus taip, ar kitaip? 

— Atrodo, taip. 

— Vadinasi — tariau — gydymas tiria ne tai, kas naudin- 
ga gydymui, o tai, kas naudinga kūnui. 

— Taip, — pasakė jis. 

— Ir jojimas — tai, kas yra naudinga ne jojimui, o ark- 
liams; ir koks nors kitas menas — ne tai, kas jam pačiam nau- 
dinga, nes to jam ir nereikia, o tai, kas reikalinga jo 
objektui. 

— Atrodo, taip, — tarė jis. 

— Bet juk kiekvienas menas, Trasimachai,— tai valdžia 1r 
jėga tam, kieno jie yra. 

Trasimachas, nors ir labai nenorom, bet su tuo sutiko. 

— Taigi bet kurioje srityje turimas omenyje naudingu- 
mas ne stipresniajam, o silpnesniajam, kuriam jis vadovauja. 

Galų gale Trasimachas su tuo sutiko, nors ir bandė prie- 
šintis. Ir kai jis sutiko, aš tariau: 

— Vadinasi, gydytojas, kadangi jis yra gydytojas, visiš- 
kai neturi galvoje savęs ir nepaskiria to, kas naudinga gydy- 
tojui, o tik tai, kas naudinga ligoniui. Juk sutikome, kad tiks- 
lia šio Žodžio prasme gydytojas — ne pinigų kaupėjas, o kū- 
nų taisytojas. Ar mes su tuo nesutikome? 

Trasimachas su tuo sutiko. 

— Taigi ir vairininkas tikra šio žodžio prasme yra irkluo- 
tojų vadovas, o ne irkluotojas? 

— Taip, kaip jau buvo pripažinta. Vadinasi, toks vairinin- 
kas, jis gi kartu ir vadovas, galįs ir įsakyti ne tai, kas nau- 
dinga vairininkui, o tai, kas naudinga irkluotojui, tai yra 
tam, kas jam paklūsta. 

Trasimachas sunkiai tai patvirtino. 

— Taigi, Trasimachai,— tariau,— ir kiekvienas, kas ką nors 
valdo, kartais, kadangi jis yra valdytojas, nepaiso ir neliepia 
to, kas jam pačiam naudinga, o tik tai, kas naudinga jo pa- 
valdiniui, kuriam jis ir kuria. Ką jis bekalbėtų ir ką jis be- 
darytų, visada žiūri, kas naudinga pavaldiniui ir kas jam 
pridera. 

Kai mes prie to priėjome ir visiems dalyviams pasidarė 
aišku, kad pirmesnis teisingumo aiškinimas tapo savo priešybe, 
Trasimachas, užuot atsakęs, tuojau paklausė: 

— Pasakyk man, Sokratai, ar tu turi auklę? 

— Kas su tavimi — pasakiau.— Tu verčiau atsakytum, o 
ne užduotum tokius klausimus. 

— Juk tavo auklė —tarė jis— užmiršta nušluostyti tau 
nosį, nors tau tai nepatogu, — tu neskiri joje avies nuo pie- 
mens. 

— Kaip tai? — sutrikau aš. 

— Kadangi tu manai, jog avių arba jaučių piemenys rū- 
pinasi avių arba jaučių gėrove, šeria juos ir prižiūri kokiu 
kitu tikslu, o ne dėl savininkų ir savo pačių gerovės, tai ir 
apie valdovus, kurie teisingai valdo, tu manai, kad jie su 
savo pavaldiniais elgiasi kažkaip kitaip, negu kas su avimis, 
ir kad jie dieną ir naktį kitką turi prieš akis, o ne tai, iš 
kur išsunkti sau naudos. Nuo teisingo ir teisingumo, nuo ne- 
teisingo ir neteisingumo tu esi taip toli, kad net nežinai, jog 
teisingumas ir teisinga iš esmės yra svetimas gėris, būtent 
tai, kas naudinga stipresniajam ir valdančiajam, paklūstan- 
čiam ir tarnaujančiam tai tikra žala, tuo tarpu neteisingu- 
mas — atvirkščiai: vadovauja, tiesą sakant, paprastiesiems ir 
teisingiesiems. O pavaldiniai daro tai, kas naudinga valdovui, 
daro įį laimingą, jam tarnaudami, 0 sau nė trupučio naudos 
neturi. 

Reikia atkreipti dėmesį, kuklusis Sokratai, į tai, kad tei- 
singas vyras visur pralaimi, palyginus su neteisingų. Visų 
pirma žmonių tarpusavio įsipareigojimuose, kur vienas su 
kitu turi kokį bendrą reikalą: niekur pagaliau nerasi, kad 
teisingasis turėtų daugiau, negu neteisingasis, priešingai, jis 
visada turi mažiau. Toliau: tarpusavio santykiuose su valsty- 
be, kai reikia įmokėti kokius nors mokesčius, esant lygiai tur- 
tinei padėčiai, teisingasis įmoka daugiau, o neteisingasis — 
mažiau, o kai reikia gauti teisingajam, jis nieko negauna, o 
neteisingasis — daug. Taip būna tada, kai jiedu užima kokią 
nors valstybinę tarnybą, teisingajam, jeigu jo ir neištinka jo- 
kia kita bėda, tai namų reikalai patenka į blogesnę padėtį, 
nes jis negali jiems skirti pakankamai dėmesio, o iš visuo- 
meninių reikalų jis negauna jokios naudos kaip tik dėl to, 
kad jis yra teisingas žmogus. Be to, dar jis užsitraukia savo 
giminaičių ir pažįstamų nepasitenkinimą, kad nenori jų už- 

tarti, jeigu jie prieštarauja teisingumui. O neteisingajam visa 
būna atvirkščiai. 

Aš kartoju tai, ką neseniai kalbėjau: valdžios turėjimas 
teikia daug galios. Dėl to apsvarstyk tai, jeigu nori spręs- 
ti, kiek kiekvienam asmeniškai naudingiau būti neteisingu, 
negu teisingu. Bus labai lengva tau tai suprasti, jeigu tu 
imsi pačią neteisingumo esmę, kad puikiai gyvena kaip tik 
tas, kuris pažeidžia teisingumą, o neteisingumą patyręs ir 
nenorįs neteisingai elgtis yra labai nelaimingas. Tokia yra 
tironija: ji čia patylom, čia prievarta užgrobia tai, kas jai 
nepriklauso, šventyklų ir valstybinį, asmeninį ir visuomeninį 
turtą, ir ne palaipsniui, o iš karto, tuo tarpu kai pavienis 
asmuo, kuris tik iš dalies pažeidžia teisingumą, apkaltina- 
mas ir iškeliamas į viešumą, būna baudžiamas ir užsitraukia 
didžiausią gėdą. Tie, kurie įvykdo atskirus panašaus pobūdžio 
nusikaltimus, yra vadinami šventenybių išniekintojais, ver- 
gų grobikais, įsilaužėliais, plėšikais, vagimis. Maža to, jeigu 
kas neturi turto, o pilietis dar juos pačius pavergia, pavers- 
damas vergais — jį vietoj šių begėdišku vardu vadina — pa- 
žangiu ir tauriu, ir ne tik jo tautiečiai, bet ir svetimšaliai kaip 
tik dėl to, kad jie žino: toks žmogus pasielgė visiškai netei- 
singai. Juk tie, kurie peikia neteisingumą, nepeikia įvykdytų 
neteisingų nusikaltimų, jie tiesiog bijosi dėl savęs, kad tik 
patys nenukentėtų. Taip, Sokratai, jeigu neteisingumas reiš- 
kiasi plačiu mastu, jis stipresnis už teisingumą, mat, jame 
daugiau jėgos, laisvės ir valdingumo; teisingumas, kaip aš iš 
pradžių kalbėjau, yra tai, kas naudinga stipresniajam, 0 ne- 
teisingumas iš tikrųjų yra naudingumas pats savaime. 

Tai pasakęs, Trasimachas lyg vanotojas, paleidęs žodžių 
srautą ir užpylęs jais mūsų ausis, ketino išeiti, tačiau daly- 
vaujantieji jo neišleido, priversdami pasilikti ir savo žodžius 
patvirtinti argumentais. Ir aš pats labai to norėjau, todėl ir 
pasakiau: 

— Trasimachai, tu esi nuostabus Žmogus, užuot pamokęs 
mus vienaip ar kitaip, tu rengiesi išeiti. Gal laikai smulkmena 
imtis aptarinėti tokį dalyką, o gal tai ne gyvenimo būdas, 
pagal kurį kiekvienas iš mūsų turėtų gyventi su didžiausia 
nauda sau? 

— Aš manau, — atsakė Trasimachas,— kad tai kiek kitaip. 

— Atrodo,— tariau,— tau nėra reikalo į mus kreipti dė- 
mesio ir rūpintis mumis, ar mes gyvensime blogiau, ar geriau, 

nežinodami to, ką tu, tavo žodžiais tariant, žinai. Bet, mano 
brangusis, pasistenk atskleisti tatai ir mums. Mūsų čia tiek 
daug susirinko, kad, jeigu tu mums padarysi šią malonę, 
bus anaiptol ne blogas, o tik geras darbas. Kai dėl mano nuo- 
monės, tai aš tau sakau, kad nesu įsitikinęs ir nemanau, jog 
neteisingumas naudingesnis už teisingumą, netgi tada, kai 
neteisingumui suteikta visiška veikimo laisvė. Galimas daik- 
tas, mano brangusis, kad kas nors neteisingas; sakykim, kad 
jis gali pasielgti neteisingai arba slapta, arba prievarta, vis 
dėlto tai manęs neįtikina, kad neteisingumas naudingesnis už 
teisingumą. Galimas daiktas, kad ir kas nors kitas iš mūsų, 
ne tik aš, susidarė tokį įspūdį. Tad įtikink mus kaip reikiant, 
gerbiamas Trasimachai, kad mūsų sprendimas neteisingas, 
juk mes teisingumą laikome aukščiau už neteisingumą. 

— Ir tave įtikinti? — paklausė Trasimachas.— Jeigu tavęs 
neįtikino tai, ką aš dabar kalbėjau, ką dar man daryti su ta- 
vimi? Ar griebtis argumentų ir juos brukti į tavo sielą? 

— Vardan Dzeuso, — tariau,— tik ne to! Tu visų pirma lai- 
kais tų pačių pažiūrų, kurias jau išreiškei, o jeigu jas pa- 
keitei, pasakyk apie tai atvirai ir mūsų neapgaudinėk. Da- 
bar, Trasimachai, matai, kad mes norime ankstesnį dalyką 
dar kartą apsvarstyti; duodamas iš pradžių tikro gydytojo 
apibrėžimą, tu nepagalvojai, kad to tikslumo reikia ir to- 
liau laikytis, kalbant ir apie tikrą piemenį, bet manai, kad 
jis gano avis, nes jis yra piemuo, nepriskirdamas jam aukš- 
čiausios gerovės, žiūri į jį ne kitaip, o kaip į kažkokį sma- 
guriautoją, besiruošiantį gerai pasivaišinti už stalo arba be- 
sivaikantį pelno,— tarsi jis būtų gobšas, o ne piemuo. Tuo 
tarpu piemens darbui svarbu, kad jis atitiktų ne ką nors 
kita, o savo tiesioginę paskirtį ir, be to, geriausiu būdu, 
tada avys ir bus pačios geriausios; tokio darbo užteks šiam 
tikslui pasiekti, kol jame neatsiras trūkumų. Dėl to aš ma- 
nau, kad dabar mes būtinai turime sutikti, jog kiekviena 
valdžia, kadangi ji yra valdžia, turi omenyje gerovę ne 
kieno kito, o to, kas jai pavaldus, jos globojamas valstybi- 
niu ir asmeniniu mastu. Ir nejaugi tu manai, kad tie, kurie 
valdo valstybes — tikri valdovai, — valdo jas gera valia? 

— Vardan Dzeuso,— atsakė jis—ne tik manau, bet ir 
tikrai Žinau. 

— Ar tikrai, — tariau,— Trasimachai, tu negalvoji, kad joks 
valdovas nenori valdyti gera valia ir visi reikalauja atlygini- 

mo dėl to, jog iš jų valdymo bus naudos ne jiems patiems, 
o jų pavaldiniams? Pasakyk man štai ką, ar mes ne dėl to 
skiriame vieną meną nuo kito, kad kiekvienas iš jų turi savo 
sritį? Tik nepasakyk, mano brangusis, ko nors netikėto, keis- 
to,— kitaip mes niekada nebaigsime. 

— Iš tikrųjų, — tarė jis,— nes kaip tik tuo jis yra kitas. 

— Taigi kiekvienas menas mums teikia kokios nors ypa- 
tingos naudos, o ne naudos apskritai: pavyzdžiui, gydymas — 
sveikatos, laivo vairavimas — saugumo plaukimo metu ir taip 
toliau. 

— Žinoma. 

— Taigi ir užmokestis už darbą yra atlyginimas? Juk tam 
jis ir skirtas. Ar gydymą ir laivo vairavimą tu laikai vienu 
ir tuo pačiu? Tu nori, tuo remdamasis, viską tiksliai api- 
brėžti, o jeigu kas nors, bevairuodamas laivą, pasveiksta, nes 
jam eina į naudą plaukiojimas jūromis, ar tu dėl to būsi 
linkęs plaukiojimą jūromis vadinti gydymu? 

— Žinoma, ne,— atsakė jis. 

— Aš taip pat manau, kad, jeigu kas, dirbdamas samdi- 
niu, pasveiksta, tu nesakysi, jog tai atlyginimas už darbą? 

— Žinoma, ne. 

— Tad ką gi? Ir gydymo, nepaisant to, kad gydantysis tiek 
daug dirba, tu nevadinsi menu dirbti už atlyginimą? 

— Nevadinsiu. 

— Taigi mes su tavimi sutinkame, kad kiekvienas menas 
savaip naudingas? 

— Tegu būna taip. 

— Tad kokios naudos turi visi meistrai? Aišku, jie jos 
turi iš to, kad jie kartu dalyvauja tame reikale, kuris jiems 
atneša naudos. 

— Matyt, taip, — atsakė jis. 

— Mes teigiame, kad nauda, kurią gauna meistrai, uždir- 
bantieji atlyginimą, iš dalies tenka jiems dėl to, kad jie, be 
to, dar atlyginimui gauti pajungia savo profesiją. 

Jis sunkiai su tuo sutiko. 

— Iš dalies šią naudą, būtent atlyginimą, gaus ne visi iš 
kiekvieno meno, geriau tai apžvelgę, matysime, kad gydy- 
mo menas teikia sveikatos, o darbo užmokestis — algą, iš sta- 
tybos meno kyla namai, o jį lydintis darbo užmokestis — ap- 
rūpina alga. Panašiai ir kiti menai: kiekviena sritis turi sa- 

vo darbą ir atneša naudos tam, kam ji skirta. Bet, jeigu prie 
šio meno nepriskiriamas užmokestis, ar iš savo meno turi nau- 
dos meistras? 

— Matyt, ne, — tarė jis. 

— Vadinasi, jam nėra jokios naudos, kai jis veltui 
dirba? 

— Aš taip manau. Taigi, Trasimachai, dabar mums jau aiš- 
ku, kad joks menas ir joks valdymas neduoda meistrui nau- 
dos, bet, kaip mes tada ir kalbėjome, jis duoda ją ir skiria 
savo pavaldiniui, turėdamas omenyje tai, kas naudinga silp- 
nesniajam, o ne stipresniajam. Dėl to aš ką tik sakiau, bran- 
gusis Trasimachai, kad niekas savo gera valia netrokšta 
valdyti ir taisyti kitų trūkumų, bet, priešingai, kiekvienas 
reikalauja atlyginimo; mat, kas sugeba puikiai panaudoti sa- 
vo meną, tas niekada neveikia ir nevaldo savo gerovei, bet 
tik didžiausiai savo pavaldinių gerovei. Dėl to imantis val- 
dyti turi gauti atlyginimą arba pinigais, arba pagarba, arba 
atsisakąs valdyti — bausme. 

— Kaip tu manai, Sokratai? — tarė Glaukonas.— Pirmuo- 
sius du atlyginimo būdus aš žinau, bet kad tu ir bausmę pri- 
skyrei prie atlyginimo, to aš nesuprantu. 

— Vadinasi — tariau — tu nesupranti pačių geriausių žŽmo- 
nių atlyginimo, dėl kurio ir valdo geriausi žmonės, kai jie 
nori valdyti. Argi tu nežinai, kad garbės ir pinigų geismas — 
laikomi gėda, argi ne taip yra? 

— Aš tai žinau, — atsakė jis. 

— Tad geri Žmonės,— tariau— dėl to ir nesutinka val- 
dyti nei dėl pinigų, nei dėl garbės: jie nenori vadintis nei 
samdiniais, viešai gaudami atlyginimą už valdymą, nei vagi- 
mis, slapta bežarstančiais jos naudą; savo ruožtu ir garbė 
jų netraukia, nes jie ne garbėtroškos. Kad jie sutiktų val- 
dyti, juos reikia įpareigoti ir pavartoti bausmes. Štai čia, 
tur būt, svarbiausia, kodėl laikoma gėdingų dalyku sava- 
noriškai siekti valdžios, nesulaukiant įpareigojimo. O labai 
akivaizdus paliudijimas — tai už tave blogesnio žmogaus bu- 
vimas valdžioje, tau nesutikus valdyti. Man atrodo, kaip tik 
vengdami tokios bausmės, rimti žmonės, patekę į valdžią, ir 
valdo; jie imasi valdyti tada ne dėl to, kad siekia kažko 
geresnio ir randa jame pasitenkinimo, bet iš reikalo, netu- 
rėdami galimybės šį dalyką pavesti kam nors kitam, kuris 
būtų geresnis už juos arba į juos panašus. 

— Jeigu valstybė susidėtų vien tik iš gerų Žmonių, tur 
būt, būtų ginčijamasi dėl nebuvimo kam valdyti, kaip dabar 
ginčijamasi dėl valdžios. Iš to aišku, kad iš esmės tikras valdo- 
vas turi omenyje ne tai, kas naudinga jam, o tai, kas nau- 
dinga pavaldiniui, taigi kiekvienas žmogus, kuris tai su- 
pranta, užuot rūpinęsis kito nauda, bemeilija, kad kiti pa- 
sirūpintų jo nauda. Aš visiškai nenusileidžiu Trasimachui, 
jog teisingumas neva yra tai, kas naudinga stipresniajam. 
Bet tai mes dar apsvarstysime vėliau. Man atrodo, jog daug 
svarbesnis neseniai pasakytas Trasimacho teiginys, kad ne- 
teisingo žmogaus gyvenimas yra geresnis už teisingo žmogaus 
gyvenimą. O tu, Glaukonai,— tariau,— katrą pasirenki? Kat- 
ras iš šių dviejų teiginių, tavo nuomone, teisingesnis? 

— Mano nuomone, — atsakė Glaukonas,— teisingesnis tei- 
singo Žmogaus gyvenimas. 

— O tu girdėjai— paklausiau, — kiek daug gero Trasima- 
chas ką tik priskyrė neteisingo Žmogaus gyvenimui? 

— Girdėjau,— atsakė jis,— bet tuo negaliu patikėti, 

— Tad, ar nori, mes jį įtikinsime, jeigų mums kaip nors 
pavyks, kad jo teiginys neteisingas? 

„— Kaip nenorėsi;-—- pasakė Glaukonas. 

— Tačiau jeigu mes,— tariau,— imsime pertraukinėti savo 
kalba jo kalbą, dėstydami teisingumo pranašumą, o paskui vėl 
kalbės jis, o po jo vėl mes, tai reikės vesti nurodytų teigia- 
mybių apyskaitą ir jas vertinti, o kad galėtume spręsti, kiek 
jų kiekvienas iš mūsų pateikė savo kiekviename atsakyme, 
mums prireiks teisėjo, bet, jeigu mes tirsime, kaip tai darėme 
ką tik dabar, tardysime vieni kitus suprasdami, mes kartu 
būsime ir teisėjai, ir gynėjai. 

— Žinoma, — pasakė jis. 

— Katras iš šių dviejų būdų tau patinka? — paklausiau. 

— Antrasis — atsakė jis. 

— Na, Trasimachai,— tariau,— papasakok mums iš pra- 
džios. Tu teigi, kad tikras neteisingumas naudingesnis už ne- 
tikrą teisingumą. 

— Žinoma, aš tai teigiu,— tarė jis — o kodėl, aš jau pa- 
sakiau. 

— Na, o ką tu manai apie tai: ar tu vieną iš jų vadini 
dorybe, o kitą — nedorybe? 

— O kodėl gi ne? 

— Vadinasi, dorybe tu vadinsi teisingumą, o nedorybe — 
neteisingumą? 

— Suprantama, brangusis! Kaip tik tai aš ir kalbu, kad 
neteisingumas — naudingas, o teisingumas — ne! 

— Bet kaipgi reikia sakyti? 

— Kaip tik atvirkščiai, — atsakė jis. 

— Nejaugi teisingumas — nedorybė? 

— Ne, bet jis labai taurus savanoriškumas. 

— Bet ar tu neteisingumą vadini piktavališkumu? 

— Ne, tai geras patarėjas, — atsakė jis. 

— Argi tau, Trasimachai, neteisingieji atrodo protingi ir 
geri? 

— Bent tie,— atsakė jis,— kurie sugeba neteisingumą at- 
vesti į tobulumą ir gali užvaldyti ištisas valstybes ir tautas. 
O tu, tur būt, manei, jog aš kalbu apie tuos, kurie išpiauna 
pinigines. Beje, ir tai teisinga, kol nebus išaiškinta. Bet apie 
juos neverta priminti; kitas dalykas tai, apie ką aš dabar 
kalbėjau. 

— Man puikiai žinoma, — tariau — ką tu nori pasakyti, bet 
mane stebina, kad neteisingumą tu priskiri prie dorybių ir 
išmintingumo, o teisingumą — priešingai. 

— Žinoma, kaip tik taip. 

— Tai jau perdaug griežta, drauge, ir nelengva žinoti, ką 
Čia galima pasakyti. Jeigu tu teigtum, kad neteisingumas nau- 
dingas, bet tuo atveju, kaip ir kiti žmonės, tu pripažintum, kad 
jis yra nedorybė arba kažkas gėdinga, ir mes galėtume kaip 
nors sutikti su visų priimtomis pažiūromis. 

O dabar aišku, kad tu teigi, jog neteisingumas — gražus 
ir galingas, ir jam priskiri visa tai, ką mes priskyrėme teisin- 
gumui, jeigu tu jau išdrįsai neteisingumą priskirti prie do- 
rybių ir išmintingumo. 

— Tu aiškini labai teisingai, — pasakė jis. 

— Bet tokiu atveju, tiesa, nereikia smulkiai svarstyti mū- 
sų pasikalbėjimo, kol tu, kiek aš pastebiu, kalbi iš tikrųjų 
tai, ką galvoji. Man atrodo, Trasimachai, kad tu dabar nė kiek 
nejuokauji, bet sakai tai, kas tau atrodo teisinga. 

— Ar tau ne vis vien, —tarė jis — ar man tai atrodo, ar 
ne? Juk mano teiginio tu nepaneigi. 

— Žinoma, ne,— atsakiau, — nors tai neturi reikšmės. Bet 
pamėgink, be to, dar pasakyti štai ką: ar tau atrodo, kad tei- 

singas Žmogus norėtų turėti kokią nors pirmenybę prieš kitą 
teisingą žmogų? 

— Nė kiek, —tarė jis — kitaip jis nebūtų toks mandagus 
ir geraširdis, kaip dabar matome. 

— O teisingumo reikaluose? 

— Taip pat ir teisingumo reikaluose, — atsakė jis. 

— O ar jis galėtų siekti pirmenybės prieš neteisingą žmo- 
gų ir ar tai laikytų teisingų dalyku? Ar jis nelaikytų to tei- 
singu dalyku? 

— Jis turėtų tai laikyti teisingu dalykų, — atsakė jis, 

— Aš ne to klausiu, — pasakiau, — bet to, ar teisingasis tai 
laiko reikalingu ir ar jis nori turėti daugiau, negu neteisin- 
gasisį 

— Taip, žinoma, taip. 

— O neteisingasis žmogus? Nejaugi jis norės pirmauti prieš 
neteisingą Žmogų, taip pat teisingumo reikaluose? 

— O kodėl gi ne? — atsakė jis.— Juk jis veržiasi į tai, 
kad turėtų už visus daugiau. 

— Vadinasi, neteisingas žmogus sieks pirmenybės prieš ki- 
tą neteisingą žmogų ir jo veiklą ir su juo grumsis už tai, kad 
pats galėtų gauti kiek galima daugiau? 

— Taip, tai tiesa. 

— Vadinasi,— tariau— mes pasakytume taip: teisingas 
žmogus nori turėti pirmenybę ne prieš panašų į jį Žmogų, 
bet prieš tą, kuris į jį nepanašus, tuo tarpu jis, kaip neteisin- 
gas, nori ją turėti prieš abu —ir prieš tą, kuris panašus į jį, 
ir prieš tą, kuris į jį nepanašus. 

— Labai gerai pasakyta, — tarė jis. 

— O juk neteisingas žmogus, — tariau,— būna protingas ir 
įžymus, o teisingas — nei tas, nei kitas. 

— Ir tai teisinga, — pasakė jis. 

— Vadinasi, —tęsiau toliau — neteisingas žmogus būna 
panašus į protingą ir įžymų žmogų, o teisingas, priešingai, 
nepanašus? 

— Kaipgi žmogus, — tarė jis, — negalėtų būti panašus į to- 
kius, kaip jis, jeigu jis pats toks? O jeigu jis ne toks, tai ir 
nepanašus. 

— Puiku, vadinasi, kiekvienas iš jų abiejų toks, kaip tie, 
į kuriuos jis panašus. 

— O kodėl jis galėtų būti kitoks? — tęsė jis. 

— Tegu bus taip. Bet pasakyk, Trasimachai, ar tu vadini 
vieną žmogų muzikos žinovu, o kitą ne? 

— Taip. 

— Katras gi iš jų išmanantis, o katras ne? 

— Muzikos žinovas, aišku, išmanantis, o nežinovas — neiš- 
manantis. 

— Taigi išmanantis yra geras, o neišmanantis — blogas. 

— Taip. 

— O su gydymu? Ar ne tas pat? 

— Tas pat. 

— Mano gerasai, kaip, tavo nuomone, muzikos žinovas, 
derinąs lyrą, įtempdamas ir atleisdamas stygas, siekia ko nors 
daugiau, negu žinovas? 

— Mano nuomone, ne. 

— Na, o būti pranašesniu už nemokantį derinti tonų? 

— Žinoma,— tarė jis. 

— O gydytojas? Skirdamas vienokį ar kitokį maistą ir gė- 
rimą, siekia ko nors daugiau, negu būti gydytoju ir išmanyti 
gydymo meną? 

— Žinoma, ne. 

— Ar jis nori pranokti ką nors kitą, pranašesnį už negy- 
dymo žinovą? 

— Taip. 

— Tad apžvelk kiekvieną žinojimą ir nežinojimą, ir kaip tu 
manai, ar koks nors žinovas siekia savo veiksmais ir pasisaky- 
mais daugiau, negu kitas to paties dalyko žinovas, arba toje 
pat srityje, kaip ir tas, kuris į jį panašus? 

— Tur būt, aš turiu sutikti su pastaruoju teiginiu,— 
atsakė. 

— O kaip su nežinančiu? Argi jis nenorėtų tapti pranašes- 
nis už žinovą ar kokį nežinovą? 

— Gal būt. 

— Bet ar žinovas išmintingas žmogus? 

— Atrodo. 

— O išmintingas žmogus geras? 

— Taip. 

— Taigi geras ir išmintingas žmogus nenorės būti prana- 
šesnis už panašų į jį, o tik už tą, kuris į jį nepanašus, tai 
yra jam priešingas. 

— Gal būt,— tarė jis. 

— O blogas ir neišmanėlis ims lygiuotis tiek į panašų 
į jį patį, tiek ir į tą, kuris į jį nepanašus? 

— Atrodo. 

— Taigi, Trasimachai,— tariau,— neteisingas žmogus neno- 
ri pranokti ir pranašesnio už tą, kuris į jį nepanašus, ir 
už tą, kuris panašus. Ar tu ne taip kalbėjai? 

— Žinoma, taip, — atsakė jis. 

— O teisingas Žmogus ar nenorės pralenkti pranašesnio už 
panašius į jį ar tik už tą, kuris į jį nepanašus? 

— Taip. 

— Taigi teisingas Žmogus panašus į išmintingą ir garbin- 
gą žmogų, 0 neteisingas — į blogą ir neišmanėlį. 

— Atrodo, kad taip. 

— Bet mes juk jau pripažinome, kad į kurį katras iš dvie- 
jų panašus, toks yra kiekvienas iš jų. 

— Pripažinome. 

— Taigi mums atrodė, kad teisingasis — tai žmogus gar- 
bingas ir išmintingas, o neteisingasis — neišmanėlis ir negar- 
bingas. 

Nors Trasimachas su tuo ir sutiko, bet ne taip lengvai, kaip 
aš dabar jums tai pasakoju, o vos vos. Be to, jis gerokai su- 
prakaitavo ir tuo labiau, kad tai buvo vasara. Čia aš ir pa- 
mačiau pirmą kartą, kad net Trasimachas gali parausti. Po to, 
kai mudu abu pripažinome, kad teisingumas — tai dorybė ir 
išmintingumas, o neteisingumas — blogybė ir neišmanymas, aš 
pasakiau: 

— Tegu bus taip. Tai laikysime jau mūsų nuspręstu daly- 
ku, bet mes dar sakėme, kad neteisingumas galingas. Ar tu, 
Trasimachai, neatsimeni? 

— Atsimenu, — atsakė jis — Bet aš tuo nepatenkintas, ką 
tu dabar teigi, ir turiu dėl to šį tą pasakyti. 

Beje, jeigu aš pradėsiu kalbėti, esu tikras, kad tu tai pa- 
vadinsi tauškalais. O leidęs man kalbėti tai, ką aš noriu, 
arba, jeigu tau patinka klausti, klausk, o aš tau kartosiu, 
lyg senelėms, pasakojančioms pasakas, tai linktelėdamas, tai 
purtydamas galvą. 

— Tik jokiu būdu, —tariau— ne prieš savo nusistatymą. 

— Pasistengsiu,— atsakė, — kad tu būtum patenkintas ma- 
Nimi, jeigu tu neleidi man kalbėti. Ko tu dar nori iš manęs? 

— Nieko, vardan Dzeuso, — atsakiau, — jeigu tu taip dary- 
si, daryk, o aš tave klausiu, 

— Tad klausk. 

— Aš klausiu to paties, ko ir neseniai klausiau, kad mūsų 
svarstymas eitų tvarkingai, o būtent, koks santykis yra tarp 
teisingumo ir neteisingumo? Juk anksčiau buvo pasakyta, kad 
neteisingumas ir galingesnis, ir stipresnis už teisingumą. Da- 
bar gi,— pridūriau,— jeigu iš tiesų tas išmintingumas ir do- 
rybė yra teisingumas, manau, lengvai paaiškės, kad jis ir stip- 
resnis už neteisingumą, kuris yra ne kas kita, kaip nedorybė. 
Tai jau kiekvienas turėtų suprasti. 

Bet aš jokiu būdu nelinkėčiau, Trasimachai, apie tai taip 
blogai galvoti, o verčiau galvok šitaip: ar tu galėtum pri- 
pažinti, kad valstybė gali būti neteisinga ir neteisingu bū- 
du gali mėginti pavergti kitas valstybes ir jas laikyti pa- 
vergtas? 

— O kodėl gi ne?— atsakė jis.— Ypač tai gali įvykdyti 
pati geriausia valstybė, visiškai tobula ir neteisinga, 

— Aš suprantu, — tariau— kad toks buvo tavo teiginys. 
Bet aš štai kaip jį svarstau: ar valstybė, kuri yra stipresnė 
už kitą valstybę, įgyja savo jėgą nepriklausomai nuo teisin- 
gumo, ar ji net labai susijusi su teisingumu? 

— Jeigu, — atsakė jis — kaip tu neseniai kalbėjai, teisin- 
gumas yra susijęs su išmintingumu, tai valstybė yra susijusi su 
teisingumu, jeigu taip, kaip aš kalbėjau, tai — su neteisingumu. 

— Mane, Trasimachai, labai džiugina, kad tu nesakai tie- 
siog „taip“ arba „ne“, bet atsakai gana maloniai. 

— Tai tau, — tarė jis — norėdamas įsiteikti. 

— Ir gerai darai. Įsiteik man dar štai kuo: pasakyk, kaip, 
tavo nuomone, ar galėtų ką nors padaryti valstybė ar kariuo- 
menė, plėšikai, vagys arba dar kokie žmonės, neteisingai im- 
damiesi išvien kokio nors dalyko, jeigu jie neteisingai veiktų 
vienas prieš kitą? 

— Žinoma, ne,— atsakė jis. 

— O jeigu jie neteisingai neveiktų, kaip tada, galėtų? 

— Žinoma! 

— Juk, Trasimachai, neteisingumas sukelia nesantaikas, ne- 
apykantą, vaidus, o teisingumas — sutarimą ir draugystę. Ar 
ne taipė 

— Tebūna taip, — tarė jis — kad tavęs neužpykdyčiau. 

— Tai gražu iš tavo pusės, gerbiamasis. Pasakyk man dar 
štai ką: jeigu neteisingumui, kur jis bebūtų, būdinga sukelti 
visur neapykantą, tai jis, suklestėjęs žmonėse, vis tiek, ar jie 

laisvi, ar vergai, ar neprivers neapkęsti vienas kito, neims 
jie vaidytis taip, kad jiems pasidarys neįmanoma veikti 
išvien? 

— Žinoma. 

— Bet kaip, jeigu neteisingumas kyla tarp dviejų, ar ne- 
susipyks, nenirš vienas ant kito, netaps vienas kito priešu ir 
netgi teisingųjų Žmonių priešu? 

— Taip, jie bus priešai — atsakė jis. 

— O jeigu, Trasimachai, nuostabus žmogau, neteisingu- 
mas kyla tik viename žmoguje, ar tada jis netenka jam bū- 
dingos jėgos, ar, priešingai, jis turės jos nė kiek ne ma- 
žiau? 

— Tegu sau turi nė kiek ne mažiau — atsakė jis. 

— Bet jis turi, kaip matyt, kažkokią jėgą, kad, kur tik 
neteisingumas bekiltų — valstybėje, giminėje, kariuomenėje ar 
kur kitur, jis visų pirma paralyžiuoja šių grupių veiksmus, 
nes šie veiksmai susiję su juo pačiu, juk jis veda prie kivir- 
čų, nesutarimų, prie vidinės ir išorinės nesantaikos, taip pat 
prie teisingo priešininko. Argi ne taip? 

— Žinoma, taip. 

— Netgi, manau, jeigu jis glūdi ir viename žmoguje, jis 
- padaro visa tai, kas jam būdinga padaryti. Pirmiausia jis daro 
jį neveiklų, nes jis ginčijasi ir pykstasi pats su savimi, jis 
priešas ir sau pačiam, ir teisingiems žmonėms. Ar ne 
taip? 

— Taip. 

— Bet, mano drauge, o kaip dievai, ar jie teisingi? 

— Tegu būna taip — atsakė jis. 

— O dievams, Trasimachai, neteisingasis — priešas, o tei- 
singasis — draugas. 

— Gardžiuokis šiuo savo samprotavimu,— tarė jis, — tik 
drąsiau. Aš tau nesipriešinsiu, kad neįsigyčiau neapykantos 
čia esančių tarpe. 

— Na, tai papildyk šias mano vaišes dar ir kitais atsaky- 
mais,— tęsiau aš,— panašiai kaip tu tai darei dabar. Paaiš- 
kėjo, kad teisingi žmonės išmintingesni, geresni ir tinkames- 
ni veikti, o neteisingi, priešingai, nieko kartu veikti negali; 
juk tie, apie kuriuos sakome, kad jie, kaip neteisingi, kadai- 
se buvo ką nors kartu šauniai įvykdę, — tiesą sakant, ne pil- 
nai, — nes jeigu jie būtų visai neteisingi, tai šiuo atveju vie- 
nas kito nepasigailėtų, bet, aišku, juose gyvena teisingumo 

pradas, kuris padarė tai, kad vienas prieš kitą, lygiai kaip ir 
prieš tuos, prieš kuriuos jie buvo nusistatę, nevartojo netei- 
singumo ir be jo pagalbos jie įvykdė tai, ką įvykdė. Netei- 
singumui juos kurstė jiems būdingas neteisingumas, bet jie 
pasidarė tik pusiau blogi, nes visiškai blogi ir tikrai neteisin- 
gi žmonės negali ir veikti. Štai kaip aš tai suprantu, o ne 
taip, kaip tu pirmiau sakei. 

Bet mums dar lieka išsiaiškinti tai, ką mes ką tik ryžomės 
panagrinėti, tai yra, ar geriau sekasi gyventi teisingiems žmo- 
nėms, ar neteisingiems, ir ar jie yra laimingesni. Nors, mano 
nuomone, tai jau ir dabar aišku iš to, kas pasakyta, vis 
dėlto tai turi būti išsamiau apsvarstyta, nes čia kalbama ne 
apie tai, kas pakliūva, o apie tai, kaip reikia gyventi, 

— Tad apsvarstyk tai — atsakė jis. 

— Aš tą ir darau, — tariau— bet pasakyk man, ar, tavo 
nuomone, arkliui būdinga kokia nors veikla? 

— Mano nuomone, taip. 

— Ar tu nemanytum, kad arklio ar kieno nors kito veikla 
yra tai, kas gali būti įvykdyta tik jo paties dėka, ir kad ge- 
riausiai gali būti įvykdyta? 

— Nesuprantu, — atsakė jis. 

— Štai kaip: ar tu galėtum matyti kuo nors kitu, o ne 
akimis? 

— Žinoma, ne. 

— Na, o girdėti kuo nors kitu, o ne ausimis? 

— Jokiu būdu. 

— Tad mes teisingai galėtume sakyti, kad tatai yra šių 
daiktų veikla? 

— Žinoma. Bet kaip? Ar vynuogienojo šakelę tu galėtum 
nupiauti kardu, peiliu ir kitomis priemonėmis? 

— O kodėl ne? 

-— Bet niekuo kitu, manau, taip gerai nenupiausi, kaip so- 
dininko peiliu, kuris tam tik ir padarytas. 

— Tai tiesa. 

— Ar mes tai nelaikysime veikla? 

—- Laikysime. 

— Dabar, aš manau, tu geriau turėtum suprasti, ką aš no- 
rėjau sužinoti, klausdamas, ar kiekvieno daikto veikla ne- 
bus tai, ką kas nors įvykdo tik pats arba daugiausia naudo- 
damasis kitu kuriuo nors daiktu? 

— Žinoma,—- atsakė jis — aš tai suprantu ir man atrodo, 
kad tai ir yra kiekvieno daikto veikla. 

— Gerai — tariau— O ar tau neatrodo, kad kiekvienas 
daiktas, kuris turi savo veiklą, turi ir savo dorybę? Grįžkime 
prie to paties: mes pripažįstame, kad akys turi savo 
veiklą? 

— Turi. 

— Taigi akys turi ir savo dorybę. 

— Ir dorybę. 

— Na, o ausys turi savo veiklą? 

— Taip. 

— Vadinasi, ir savo dorybę. 

— Taip, ir dorybę. 

— O su visais kitais daiktais ar ne taip yra? 

— Taip. 

— Palauk. Ar akys galėtų gerai atlikti savo veiklą, jei- 
gu jos neturėtų joms reikalingos dorybės, o, priešingai, do- 
tybės vietoj — vien tik niekšybę? 

— Ką tai reiškia?— paklausė jis.— Vietoj regėjimo tu, tur 
būt, turi galvoje visišką aklumą. 

— Kaip tik regėjimas, — tariau—ir sudaro akių dorybę; 
bet aš ne to klausiu, o to, ar, turėdamos būdingą dorybę, akys 
gerai atlieka savo veiklą, o blogybę — blogai? 

— Teisingai kalbi. 

— Ir ausys, neturėdamos joms būdingų dorybių, blogai 
atlieka savo veiklą? 

— Žinoma. 

— Ar mes ir viskam taikysime šią taisyklę? 

— Mano nuomone, taip. 

— Tada pasvarstyk štai ką: ar siela turi kokią nors veik- 
lą, kurios negali atlikti niekas kitas: pavyzdžiui, rūpintis, val- 
dyti, tartis ir panašiai? Ar yra kas nors kita, išskyrus sielą, 
kam pilnateisiškai mes galėtume šitą veiklą priskirti ir pasa- 
kyti, kad tai jo veikla? 

— Kito tokio nėra. 

— Ir vėl — gyvenimas: ar mes pripažinsime, kad tai sielos 
veikla? 

— Be abejo, — atsakė jis. 

— Taigi ir pripažįstame, kad visa tai sielai teikia kažkokia 
būdinga ypatybė. 

— Pripažįstame. 


— O netekusi šios ypatybės, Trasimachai, ar siela galėtų 
gerai atlikti savo veiklą, ar tai neįmanoma? 

— Neįmanoma. 

— Iš to išeina, kad bloga siela blogai valdo ir blogai rū- 
pinasi, o gera siela visa tai gerai atlieka. 

— Būtinai. 

— Bet juk mes sutikome, kad teisingumas yra sielos do- 
rybė, o neteisingumas — blogybė. 

—- Taip, sutikome. 

— Vadinasi, teisinga siela ir teisingas žmogus gyvens gerai, 
o neteisingas — blogai. 

— Atrodo, — tarė jis — pagal tavo samprotavimą, taip. 

— Beje, kuris žmogus gyvena garbingai, tas yra tau- 
rus ir laimingas, o kuris gyvena negarbingai — kaip tik prie- 
šingai. 

— O kaipgi kitaip? 

— Taigi teisingasis — laimingas, o neteisingasis — nelai- 
mingas. 

— Bet kokia nauda būti nelaimingu? Kitas dalykas būti 
laimingu. 

— O kaipgi kitaip? 

— Taigi, laimingasai Trasimachai, neteisingumas niekada 
negali būti naudingesnis už teisingumą. 

— Na, Sokratai— tarė jis— tebūna tau Bendidijuose ši 
puota, 

— Vaišini tu, Trasimachai,— tariau— man vėl tapdamas 
toks malonus ir nustojęs pykti. Beje, aš nepakankamai pa- 
vaišinau— tai mano, o ne tavo kaltė. Kaip smaguriautojai, — 
kiek jiems ko bepaduotų į stalą, jie puola prie kiekvieno 
valgio, kad ir jo paragautų, nors dar nepakankamai pasimė- 
gavo ankstesniu valgiu, taip, mano nuomone, ir aš: nerasda- 
mas atsakymo į tai, ką mes iš pradžių svarstėme, o būtent 
į klausimą, kas yra teisingumas, aš jį mečiau ir ėmiausi svars- 
tyti, ar jis bus blogybė ir nemokšiškumas, ar, priešingai,— 
išmintingumas ir dorybė; o paskui, kai aš pritariau teiginiui, 
kad teisingumas naudingesnis už neteisingumą, nesusilaikiau 
neperėjęs nuo to klausimo prie šito. Taip ir išėjo, kad dabar 
aš neturėjau jokios naudos iš šio pasikalbėjimo. Jei aš ne- 
žinau, kas yra teisingumas, vargu ar žinosiu, ar jis yra dory- 
bė, ar ne, ir ar jį turis — nelaimingas, ar, priešingai, yra lai- 
mingas. 

— Po to,— pasakiau, — tu gali palyginti mūsų žmogiškąją 
prigimtį su žmonijos apšvieta ir neapšvieta štai kokiu būdu. 
Pažiūrėk: juk žmonės yra tarsi požeminiame būste, panašiame 
į olą, kur per visą jos ilgį tęsiasi platus šviesulys. Iš pat jau- 
nystės ant jų kojų ir ant sprando — pančiai, žmonės negali pa- 
judėti iš vietos, ir jie mato tik tai, kas yra tiesiai prieš jų 
akis, nes pasukti galvos dėl šių pančių jie negali. Žmonės at- 
sukti nugaromis į šviesą, einančią iš ugnies, kuri degdama 
kyla aukštyn toli nuo jų, o tarp ugnies ir kalinių aukštai ei- 
na kelias, pažvelgus — aptvertas neaukšta siena, lyg pertva- 
ra, už kurios juokdariai sustato savo padėjėjus, kai virš per- 
tvaros rodo lėles. 

— Įsivaizduoju,— tarė jis, 

— Įsivaizduok, kad už šios scenos kiti žmonės neša įvai- 
rius rakandus, laikydami juos taip, kad jie matomi virš sie- 
nos; jie neša ir statulas, ir visokius gyvųjų būtybių atvaiz- 
dus, padarytus iš akmens ir medžio. Be to, kaip atrodo, vieni 
iš nešančių kalbasi, kiti tyli. 

— Įdomiai tu pieši keistų kalinių vaizdą, — tarė jis. 

— Panašų į mus. Visų pirma, ar tu manai, kad, būdami to- 
kioje padėtyje, žmonės ką nors mato, sava ar svetima, iš- 
skyrus šešėlius, kuriuos atspindi ugnis ant esančios prieš juos 
olos sienos? 

— Kaipgi jie gali matyti, — tarė jis— ką nors kita, kai 
visą gyvenimą jie priversti laikyti galvą nejudant. 

— O daiktai, kuriuos perneša ten, už sienos? Ar ne tas 
pat yra ir su mumis? 

— Taip, yra. 

— Jeigu kaliniai galėtų vienas su kitu kalbėtis, ar, tu ma- 
nai, jie negalvotų duodą pavadinimus kaip tik tam, ką 
jie mato? 

— Būtinai taip. 

— Toliau. Jeigu jų aidas kalėjime atspindėtų tai, ką tik 
žmonės, eidami pro šalį, ištaria, ar, tu manai, šiuos garsus 
jie priskirtų kam nors kitam, Oo ne praeinančiam še- 
šėliui? 

— Vardan Dzeuso, aš to nemanau, — tarė jis. 

— Tokie kaliniai tikrai laikytų tiesa einančių pro šalį daik- 
tų šešėlį. 

— Tai visiškai neišvengiama, — atsakė jis. 

— Pasek,— tęsiau aš, — jų išlaisvinimą iš beprotiškos ne- 
laisvės ir išgijimą iš jos, kitaip sakant, tarsi visa tai juose 
slypėtų, jeigu su jais natūraliu būdu būtų atsitikę kažkas pa- 
našaus. 

Kai kuriam iš jų nuims pančius, lieps tuojau keltis, pa- 
sukti sprandą, pasivaikščioti, pažvelgti aukštyn — į šviesos pu- 
sę, jam bus sunku atlikti visa tai, kadangi jis nepajėgs žiū- 
Tėti į tuos daiktus, akinančios šviesos apšviestus, ir tų daiktų, 
kuriuos jis anksčiau matė, šešėlį. Ir kaip tu manai, ką jis 
pasakys, kai jam ims kalbėti, kad anksčiau jis matė niek- 
niekius, o dabar, jam prisiartinus prie tikrovės ir žvelgiant 
į tikresnius dalykus, jis galėtų įgyti teisingą požiūrį? Be to, 
jeigu ims rodyti, šviesai krintant į daiktą, ir klausti, kas 
tai, ir, be to, dar vers jį įspėti! Ar tu nemanai, kad tai jį la- 
bai apsunkins, ir jis pagalvos, kad daugiau tiesos yra ten, ką 
jis anksčiau matė, negu ten, ką jam dabar rodo? 

— Žinoma, taip pagalvos, — atsakė jis. 

— O jeigu privers žiūrėti tiesiog į pačią šviesą, ar nesu- 
skaus jam akys, ir ar jis greitai grįš prie to, ką jis pajėgia 
matyti, manydamas, kad iš tiesų tai tikresni už tuos daiktus, 
kuriuos jam parodo? 

— Taip, iš tikrųjų taip, — tarė jis. 

— O jeigu, — tęsiau,— kas ims jėga jį tempti iš ten į vir- 
šų, į kalną, ir nepaleis tol, kol jo neištrauks į saulės šviesą, ar 
jis nekentės ir nesipiktins tokia prievarta? O kada tik jis 
beišeitų į šviesą, jis būtų taip apakintas spinduliavimo, kad 
negalėtų įžiūrėti nė vieno iš tų daiktų, apie kurių tikrumą da- 
bar jam kalba. 

— Taip, iš karto, — pritarė jis, — to negalėtų. 

— Čia reikia pripratimo, norint matyti visa tai, kas ten 
viršuje. Reikia pradėti nuo paties lengviausio: iš pradžių žiū- 
rėti į šešėlius, paskui — į žmonių ir įvairių daiktų atspindžius 
vandenyje, o tik po to — į pačius daiktus; be to, visa tai, kas 
yra ant dangaus, ir patį dangų jam būtų lengviau matyti ne 
dieną, o naktį, tai yra lengviau žiūrėti į žvaigždžių šviesą ir 
į Mėnulį, o ne į Saulę ir jos šviesą. 

— Be abejo. 

— Ir pagaliau aš manau, kad šis žmogus galėtų žiūrėti jau 
į pačią Saulę, esančią aukštai danguje, ir stebėti jos ypaty- 


198 


bes, atsisakydamas jos apgaulingo atspindžio stebėjimo van- 
denyje arba kur nors kitur. 

— Žinoma,— tarė jis. 

—- Ir tada jau jis padarys išvadą, kad nuo Saulės pri- 
klauso ir metų laikai, ir metų keitimasis, ir kad ji vadovau- 
ja visam, kas matoma erdvėje, kad ji kažkokių būdu yra prie- 
žastis viso, ką šis žmogus ir kiti kaliniai matė anksčiau 
oloje. 

— Aiškų,-- pridūrė — po šių stebėjimų jis prieis tokią 
išvadą. 

— Kaip tai? Atsimindamas savo ankstesnį būstą, tą išmin- 
tį ir įkalintus draugus, ar jis nepalaikys savo padėties pasi- 
keitimo laime ir ar gailėsis savo draugų? 

— Jr netgi labai. 

— O jeigu jie tenai gerbė ir gyrė vienas kitą, o pasižymė- 
jusį geriausiu regėjimu, stebint slenkančius pro šalį daiktus, ap- 
ao ikoo, kadangi tas geriau už kitus įsiminė, kas paprastai 
pasirodo pirma, kas paskui, o kas ir vienu metu, ir todėl iš- 
pranašavo ateitį, tai, kaip tu manai, trokštų visa to tas, 
kas jau išsilaisvino iš pančių, ir ar pavydėtų jis tam, kurį 
kaliniai gerbia ir kuris jų tarpe šį tą reiškia? O gal jis pa- 
tirtų tai, apie ką kalba Homeras, tai yra labiausiai norėtų 
„kaip lauke bedirbdamas padienis pas neturtingą artoją duoną 
uždirbt kasdieninę“ ir greičiau tik iš reikalo apsimesti kali- 
niu, bet negyventi kaip jie? 

— Aš bent taip manau,— pritarė jis, — kad toks pajėgtų 
iškęsti viską, negu taip gyventi. 

— Apmąstyk dar ir štai ką, — tęsiau, — jeigu toks Žmogus 
vėl ten nusileistų ir sėstų vėl į tą pačią vietą, tai ar jo ne- 
apakintų tamsoje plieskianti stipri Saulės šviesa? 

— Dar ir kaip, — tarė jis. 

— O jeigu jam vėl tektų rungtyniauti su šiais amžinais 
kaliniais, stebint tuos šešėlius, kol jo regėjimas neatbuks ir 
akys nepripras—o tam būtų reikalinga nemaža laiko,— ar 
neatrodytų jis juokingas? Ir apie jį imtų kalbėti, kad iš aukš- 
tybių jis grįžo su sugadintu regėjimu, vadinasi, neverta netgi 
mėginti eiti aukštyn. O apsiėmusio išlaisvinti kalinius ir ve- 
dančio juos aukštyn, ar jie to neužmuštų, jeigu tik jis pa- 
kliūtų jiems į rankasį 

— Būtinai, — tarė jis. 

— Tai štai, mano brangusis Glaukonai,— tęsiau toliau — 
šį palyginimą reikia taikyti viskam, kas buvo pasakyta anks- 
čiau: sritis, kurią apima regėjimas, panaši į kalėjimo būstą, 
o šviesa, sklindanti nuo ugnies, panaši į Saulės jėgą. Kopi- 
mas aukštyn ir stebėjimas daiktų, esančių aukštyje, — tai sie- 
los pakilimas į protu pasiekiamą sritį. Panorėjęs išgirsti šią 
išganingą mano mintį, tu nesuklystum. O ji, dievaži, yra. tei- 
singa. Štai kas man atrodo: yisame tame, kas regima, gėrio 
idėja — tai sunkiai atskiriama riba, bet reikia ją ten tik at- 
skirti, ir iš Čia peršasi išvada, kad kaip tik ji — visa to, kas 
teisinga ir gražu, priežastis. Regėjimo srityje ji gimdo šviesą 
ir jos valdovą, 0 proto srityje ji pati — valdovė, nuo kurios 
priklauso tiesa ir išmanymas. Į ją turi žiūrėti tas, kas nori 
sąmoningai veikti tiek privačiame, tiek ir visuomeniniame gy- 
venime. 

— Sutinku su tavimi ir aš, — pasakė jis, — kiek išgaliu. 

— Tad eik su manimi išvien, — tariau— dar štai kur ir 
nesistebėdamas, kad žmonės, prie visa to priėję, nenori už- 
siimti žmogiškais reikalais; jų sielos visada siekia aukštumų. 
Taip, tai natūralu, jei tik atitinka aukščiau nupieštą vaizdą. 

— Taip, tai tiesa, — tarė. 

— Ką gi? Ar nuostabu, tavo nuomone, jeigu kas nors — 
tariau, — pereidamas nuo dieviškų stebėjimų prie skurdžių 
žmogiškųjų, pasirodo menkas, dargi labai juokingas? Regėji- 
mas dar nepriprato, o, tarp kitko, pirm, negu jis pripranta 
prie supančios tamsos, jį verčia pasisakyti teisme arba dar 
kur nors ir kovoti, ginant teisingumą žodžiais, apibūdinan- 
čiais tuos šešėlius taip, kad tenka ginčytis dėl jų taip, kaip 
mąsto žmonės, niekada nematę paties teisingumo. 

— Taip, čia nėra nieko nuostabaus, — pritarė jis, 

— Kiekvienas, kuris svarsto — atsakiau, — tegu prisimena, 
kad regėjimas yra pažeidžiamas dėl dviejų priežasčių: kai 
pereinama iš šviesos į tamsą, ir atvirkščiai — iš tamsos į švie- 
są. Tas pat būna ir su siela: juk nesunku suprasti, kad su- 
trikusi siela negali ko nors įžiūrėti. Užuot tuščiai juokusis, 
geriau pasekti, ar ši siela atėjo iš šviesesnio gyvenimo ir, 
patekusi į neįprastą aplinką, aptemo, ar, priešingai, perėjusi 
nuo visiško tamsumo į šviesų gyvenimą, ji apako dėl akinan- 
čio spindėjimo: šitokia jos padėtis, ir tokį gyvenimą galima 
laikyti laime, o aną pirmąjį — tik užjausti. Tačiau, jeigu, žiū- 

rėdamas į ją, kažkas vis tik pasirenka juoką, tegu jis mažiau 
juokiasi iš anos, o ne iš tos, kuri pasirodė iš aukštybės, iš 
šviesos. 

— Tu labai teisingai kalbi — pasakė jis. 

— Jeigu tai teisinga, štai kaip mes privalome galvoti apie 
tą sielą: visai ne tai, ką kai kurie asmenys kalba apie ją, 
sakydami, kad neva žmogaus sieloje nėra sugebėjimo žinoti 
ir jie jį ten įdeda, panašiai kaip įdėtų į nereges akis regėjimą. 

— Tikrai, jie taip teigia, — kalbėjo jis. 

— O šis mūsų svarstymas, — pridūriau,— parodo, kad kiek- 
vieno sieloje yra toks sugebėjimas; sieloje yra ir priemonė, 
padedanti kiekvienam išmokti. Bet kaip akiai negalima kryp- 
ti nuo tamsos į šviesą kitaip, kaip kartu su visu kūnu, taip 
visa siela reikia nusigręžti nuo visa to, kas tamsu: tada žmo- 
gaus sugebėjimas pažinti aprėptų būties stebėjimą ir tai, kas 
jame ryškiausia, 0 tai, kaip mes teigiame, ir yra gerovė. Ar 
ne tiesa? 

— Taip. 

— Kaip tik čia, —tęsiau—ir galėtų pasireikšti sukimosi 
menas — kokiu būdu lengviausiai ir veiksmingiausiai galima 
žmogų pakreipti: tai visiškai nereiškia įdėti į jį sugebėjimą — 
jis jame jau yra, bet, neteisingai pakreiptas, jis žiūri ne ten, 
kur reikia. Štai Čia ir reikia pridėti jėgos. 

— Atrodo, taip, — pasakė. 

— Kai kurios aiškios sielos savybės labai artimos toms 
pačioms kūno savybėms: iš esmės žmoguje iš pradžių jų 
gali ir nebūti, jos vystosi vėliau lavinimo būdu ir tampa įpro- 
čiu. Bet sugebėjimas suprasti, kaip matyti, daugiau yra die- 
viškos kilmės: jis niekada nepraranda savo jėgos, bet, pri- 
klausomai nuo kryptingumo, būna tai naudingas ir tinkamas, 
tai netinkamas ir dargi kenksmingas. Argi tu nepastebėjai, 
kad tarp vadinamųjų paikų, o iš tikro protingų žmonių yra 
labai įžvalgi sielutė ir kaip jie kiaurai permato tai, ko jiems 
reikia. Vadinasi, jų regėjimas neblogas, bet jis priverstas 
tarnauti jų ydoms, ir kuo aštriau jie mato, tuo daugiau pa- 
daro bloga. 

— Žinoma,— atsakė jis. 

— Tačiau jeigu iš pat pradžių, dar vaikystėje — papil- 
džiau— tokius įgimtus polinkius, kurie, tartum švininis svam- 
balas, traukia sielą į apsirijimą, į gardumynus bei kitus įvai- 
rius smaližiavimus ir kreipia jos žvilgsnį žemyn, tai, išsiva- 

davus iš visa to, siela kryptų prie tiesos, ir tie patys žmonės 
pradėtų tada skirti taip pat aštriai, kaip dabar, kai jų žvilgs- 
nis yra nukreiptas ten. 

— Žinoma,— tarė, 

— Ką gi? O ar tai natūralu — tęsiau aš —ir ar būtinai 
neišplaukia iš to, kas anksčiau pasakyta, toks dalykas: vals- 
tybei valdyti netinka tiek neapsišvietę ir nesusigaudą tiesoje 
žmonės, tiek ir tie, kuriems visą gyvenimą lemta tobulintis — 
pirmieji dėl to, kad jų gyvenime nėra vieno tikslo, kurio 
siekdami jie turėtų veikti, kad nepadarytų asmeniniame arba 
visuomeniniame gyvenime klaidų, o antrieji — dėl to, kad jie 
ims veikti gera valia, manydami, jog jau gyvendami persi- 
kėlė į Laimingųjų salą. 

— Tai tiesa — pasakė. 

— Jeigu mes — valstybės įkūrėjai — iš savo pusės versi- 
me geriausius iš prigimties asmenis mokytis to pažinimo, 
kurį anksčiau pavadinome aukščiausiu, tai yra mokėjimu ma- 
tyti gerovę ir ją pasiekti, tai, kai, aukštai pakilę, jie pakan- 
kamai pasimokys, mes jiems neleisime to, kas mūsų laikais 
jiems leidžiama. 

— Ką tu turi omenyje? 

— Mes neleisime,— tęsiau — jiems pasilikti ten, viršūnė- 
je, dėl nenoro vėl nusileisti pas tuos kalinius, taigi, bū- 
dami skurde ar varge, anie turės su šiais dalintis darbais 
ir pagarba. 

— Išeina, mes būsime neteisingi tiems pasižymėjusiems 
žmonėms, ir dėl mūsų jie gyvens blogiau, negu galėtų. 

— Tu vėl užmiršai, mano drauge, — kalbėjau aš,— kad 
įstatymas užsibrėžęs siekti ne vieno kokio nors sluoksnio, o 
valstybės gerovės. Tai įtikinėjimu, tai jėga jis suburia visus 
piliečius, veikdamas taip, kad jie vienas kitam būtų naudingi 
tiek, kiek jie apskritai gali būti naudingi visai visuomenei. 
Pasižymėjusius žmones jis įjungia į valstybę ne dėl to, kad 
jiems suteiktų galimybę pasitraukti kur kas nori, bet kad 
pats galėtų pasinaudoti jais, stiprinant valstybę. 

— Tiesa, — tarė — aš apie tai buvau pamiršęs. 

— Žiūrėk, Glaukonai,— pasakiau — mes, be abejo, nelik- 
sim neteisūs filosofų atžvilgiu, kaip kad ir anie yra teisūs 
mūsų atžvilgiu, priedo jiems pateiksime tik teisingą reikala- 
vimą, priversdami juos rūpintis kitais ir stovėti jų interesų 
sargyboje. Mes taip jiems pasakysime: „Visose kitose vals- 

tybėse žmonės, belinkstantys į filosofiją, turi teisę nedaly- 
vauti valstybiniuose reikaluose dėl to, kad tie žmonės tapo 
tokiais, nepaisant valstybinės santvarkos, nes tai, kas savai- 
me išauga, niekam neturi dėkoti už jo išmaitinimą, ir negali 
kilti noras, kad būtų apmokėta už jo išlaidas. O mes jus pa- 
gimdėme. Jūsų pačių ir kitų piliečių tarpe, panašiai kaip ir 
bičių spiečiuose, būna vadų ir karalių. Jūs išauklėti geriau ir 
kultūringiau, negu tie filosofai, ir esate už juos tinkamesni 
ir vienu, ir kitu atžvilgiu. Dėl to jūs privalote kiekvienas 
savo ruožtu įsimaišyti tarp kitų žmonių ir priprasti stebėti 
tamsias jų gyvenimo puses. Apsipratę jūs tūkstantį kartų ge- 
riau, negu ten gyvenantieji, pamatysite ir pažinsite, ką reiš- 
kia kiekvienas šešėlis ir vaizdas, kieno jis yra, nes jūs jau 
anksčiau regėjote tiesą visa to, kas gražu, teisinga ir gera. 
Tada mūsų valstybė su jūsų pagalba bus sukurta jau ne 
miegant, kaip dabar yra daugumoje valstybių, kur vyksta 
tarpusavio karai ir tariamos kovos dėl valdžios, o tarsi kaž- 
kokia didelė gerovė". Tiesą sakant, yra taip: kur mažiausiai 
siekia valdžios tie, kuriems dera valdyti, ten valstybė val- 
doma visų geriausiai ir visai nėra kivirčų; visai kitaip būna 
valstybėje, kur valdantieji nusiteikę kitaip. 

— Be abejo, — patvirtino jis. 

— Bet tu manai, kad mūsų augintiniai, tai girdėdami, 
mūsų nebeklausys ir nepanorės dirbti, kiekvienas savo ruož- 
tu drauge su piliečiais, o verčiau norės visą laiką gyventi 
vienas su kitu grynosios būties srityje? 

— To negali būti — tarė jis — dėl to, kad mes kreipiamės 
į teisingus žmones su mūsų teisingu reikalavimu. Bet, šiaip 
ar taip, kiekvienas iš jų eis valdyti tik dėl to, kad tai būti- 
na,— visai priešingai šių laikų vadovams bet kurioje vals- 
tybėje. 

— Taip jau yra, mano brangusis — kalbėjau aš,— jeigu 
tiems, kuriems nusimato valdymas, tu rasi geresnį gyvenimo 
būdą, negu valdžios vadeles, tada gali būti tikras sukūręs 
valstybę su gera valstybine santvarka. Juk tokioje valsty- 
bėje valdys tik tie, kurie iš tikrųjų turtingi, ir ne auksu, 
o tuo, kuo privalo būti turtingas laimingasis: dorybingu ir 
protingu gyvenimu. Jeigu nuskurdėliai ir beturčiai siekia vi- 
suomeninės gerovės, tikėdamiesi išpešti iš ten sau kąsnį, tada 
negali būti gerovės: valdžia tampa kažkuo, dėl ko galima 

ginčytis, o panašaus pobūdžio naminiai, vidiniai karai žudo 
ir dalyvaujančius juose kitus piliečius. 

— Visai teisingai, — pridūrė jis. 

— Ar tu gali paminėti dar kokį nors gyvenimo būdą, iš- 
reiškiantį panieką valstybinėms pareigoms, išskyrus tai, kas 
paskirta teisingajai filosofijai? 

— Vardan Dzeuso, ne,— ištarė jis. 

— Tačiau iš to neišplaukia, kad į valdžią ateitų tie, kurie 
tiesiog į ją įjunko. O jei ne, su tuo kovos šios srities var- 
žovai, 

— Kaipgi ne? 

— Kuriuos gi kitus tu priversi stovėti valstybės sargy- 
boje, jeigu ne tuos, kurie puikiai nusimano, kaip geriausiai 
valdyti valstybę, be to, turi ir kitas retas ypatybes, gyve- 
na dorybingiau, negu valstybiniai veikėjai? 

— Jokius kitus, — atšovė jis. 

— Jei nori, pažvelgsime, kokiu būdu pasidaro tokie žmo- 
nės ir su kieno pagalba galima ištraukti juos į viršų, į švie- 
są, panašiai kaip pagal padavimą kai kurie iš Hado pakilo 
į dievus? 

— Kaipgi aš nenorėsiu, — pasakė jis. 

— Bet, kaip regis, ar tai būtų ne tas pat, kas apversti 
šukę; juk reikia sielą iš kokios nors apsiniaukusios dienos 
ištraukti į tikrą dienos šviesą, ir tokį kilimą mes tikrai pa- 
vadinsime veržimusi prie išmintingumo. 

— Žinoma. 

— Tad ar mums nedera panagrinėti, kokios rūšies pažini- 
mas turi tokią galimybę? 

— Kaipgi ne. 

— Tad koks gi būtų tas pažinimas, Glaukonai, patraukęs 
sielą nuo jo užuomazgos iki būties? Bet vos aš daviau šį 
klausimą, štai kas man šovė į galvą: argi mes nekalbėjome, 
kad būsimieji filosofai būtinai turi savo jaunystėje visų pir- 
ma susipažinti su karo reikalais? 

— Kalbėjome. 

— Vadinasi, tas pažinimas, kurio mes ieškome, turi būti 
dar ir tuo papildytas. 

— O kuo? 

— Jis turi būti naudingas kariams. 

— Žinoma, turi, — tarė jis — jeigu tai tik galima. 

— Kaip mes jau kalbėjome anksčiau, jų auklėjimui pas 
mus padeda gimnastikos pratimai ir muzikos menas. 

— Tai jau buvo, — atsakė jis. 

— Tarp kitko, iš gimnastikos tikimasi to, kas gali atsirasti 
ir išnykti — juk. nuo jos priklauso, ar kūno stiprumas didėja, 
ar mažėja. 

— Atrodo. 

— O tai jau būtų visiškai ne tas, ieškomasis, pažinimas. 

— Ne. 

— Bet toks muzikos menas, apie kurį mes anksčiau bu- 
vome užsiminę, gal būt, ir būtų? 

— O kaip tik jis,— atsakė — jeigu tu atsimeni, muzikos 
menas yra tartum atsvara gimnastikai; juk jis lavina sargy- 
bos papročius harmonijos, kuri juos apdailina, dėka; žinių 
muzikos Menas neduoda, tik nuoseklumą, kuris suteikia jų 
veiksmams ritmą. Jų kalbose taip pat pasireiškia įgimtos mu- 
zikinio meno savybės, ar tai jos būtų pagražintos, ar arti- 
mesnės tiesai. Bet pažinimo, vedančio prie tos gerovės, ku- 
rios tu dabar ieškai, muzikos mene visai nėra. 

— Tu labai tiksliai man priminei.—tariau—iš tikrųjų 
jame nieko tokio nėra, kaip mes kalbėjome. Bet, mielas 
Glaukonai, kur jis galėtų būti? Juk visi menai pasirodė 
šiurkštoki. 

— Bet koks gi pažinimas be tų menų? 

— Palauk, — pasakiau, — jeigu, išskyrus juos, mes nieko ki- 
to neturime, imkime tai, kas tinka jiems visiems. 

— O kas? 

— Tai bendra, ką turi bet kuris menas, taip pat protas 
bei žinojimas; tai, ką kiekvienas žmogus privalo pažinti. 

— Kas gi tai? — paklausė, 

— Tai niekis, — tęsiau aš, — reikia skirti, kas yra vienas, du 
ir trys. Apskritai aš tai vadinu skaičiumi ir skaičiavimu. Ar ne 
taip yra, kad bet kuris menas ir žinojimas privalo turėti rei- 
kalą su tuo? 

— Kaip tik taip, — pasakė jis. 

— Taigi, — tariau — ir karo menas? 

— Tr jam,— tarė jis — tatai išties neišvengiama. 

— Tarp kitko,— pasakiau, — tragedijose Palamedas kiek- 
vieną kartą suveikia taip, kad Agamemnono pasirodymas 
karvedžiu sukelia užkrečiantį juoką. Juk Palamedas — skaičių 
išradėjas — ten kalba apie save, ar tu nepamiršai, kad bū- 

tent jis suskirstė kariuomenę būriais prie Iliono, suskaičiavo 
laivus ir visa kita, lyg jie iki tol nebuvo suskaičiuoti, matyt, 
Agamemnonas netgi nežinojo, kiek jis pats turi kojų, jeigu 
jis nemokėjo skaičiuoti! Koks gi jis gali būti vadas, tavo 
nuomone? 

— Nevykęs, — tarė jis — jeigu tik taip buvo. 

— Ar mes pripažinsime,— paklausiau, — kad vadui yra bū- 
tinas tas mokslas, tai yra kad jis mokėtų apskaičiuoti ir su- 
skaičiuoti? 

— Tai būtina, — tęsė jis — jeigu jis nori ką Nors suprasti 
karo reikaluose, dar daugiau, jeigu jis apskritai nori būti 
žmogumi. į 

— Bet ar tu pastebi, —tariau,— šiame moksle tą pat, ką 
ir aš? 

— O ką būtentė 

— Visa prigimtimi jis verčia žmogų mąstyti, tai yra tai, 
ko mes su tavimi ieškome, bet juo niekas nesinaudoja tikrai 
kaip mokslu, turinčiu ryšių su būtimi. 

— Ką tu pasakei? — paklausė jis. 

— Pamėginsiu savo mintį paaiškinti, — tariau.— Bet kaip aš 
pats sau nusistatau skirtumą tarp to, kas mus veda prie mūsų 
svarstymo objekto, o kas ne, tai ir tu kartu su manimi pa- 
žiūrėk, atvirai kalbant, su kuo tu sutinki, o su kuo ne, kad 
mes galėtume išsiaiškinti, ar teisingi mano spėjimai, 

— Tad dėstyk,— pritarė jis. 

— Aš dėstau, o tu žiūrėk. Kažkas mūsų pojūčiuose nera- 
gina mūsų mąstymo toliau tyrinėti dėl to, kad pakankamai ta 
kryptimi veikia patys pojūčiai, bet kažkas ryžtingai reika- 
lauja tokio tyrinėjimo, kadangi pojūtis neduoda nieko tikra. 

— Aišku, — tarė jis, — kad tu kalbi apie objektus, matomus 
iš tolo, lyg neaiškioje migloje. 

— Ne visai — tęsiau — tu pagavai mano mintį! 

— Bet apie ką gi tu kalbi? — paklausė. 

— Nėra noro,— tęsiau — tyrinėti tai, kas tuo pačiu metų 
nesukelia priešingo pojūčio; mane traukia tyrinėti priešingus 
pojūčius, nes vienas pojūtis randa nė kiek ne daugiau, kaip ir 
antras, jam priešingas, vis vien, ar šis pojūtis liečia daiktus, 
esančius arti, ar toli. Tu tai aiškiai suprasi iš tokio pavyz- 
džio: štai, sakysim, trys pirštai — mažasis pirštas, smilius ir 
didysis. 

— Taip,— pasakė jis. 

— Sakysim, kad aš apie juos kalbu kaip apie objektus, 
svarstomus iš arti, bet atkreipki dėmesį štai į ką. 

— Į ką gi? 

— Kiekvienas jų iš esmės yra pirštas — šiuo atžvilgiu tarp 
jų nėra jokio skirtumo, vis tiek, ar tu žiūri į kraštinį, ar 
vidurinį, ar jis baltas ar juodas, storas ar plonas, ir taip 
toliau. Dėl viso to daugumos žmonių siela nepriversta kreip- 
tis į mąstymą, klausdama: „O kas gi tai, tiesą sakant, tas — 
pirštas?“ todėl, kad regėjimas niekada jai neparodė, jog pirš- 
tas kartu yra ir kažkas priešinga pirštui. 

— Žinoma, neparodė, — ištarė jis. 

— Taip, — pasakiau, — suprantama, tai nepaskatina ir ne- 
verčia mąstyti. 

— Žinoma. 

— O toliau? Argi galima tinkamai apibrėžti, matant tik di- 
desnį arba mažesnį pirštą, ir argi regėjimui nėra skirtumo, 
koks pirštas yra viduryje, o koks iš krašto? O neapčiupinėjus 
ar galima tiksliai apibrėžti, ar pirštas storas ar plonas, minkš- 
tas ar kietas? Taip ir kiti pojūčiai, ar ne per silpnai apibrė- 
žia visa tai? 

Su kiekvienu iš jų juk būna taip: pojūtis, skirtas apibrėžti 
kietumui, turi tikti ir minkštumo apibrėžimui, dėl to ir pra- 
neša sielai, kad vieną ir tą patį daiktą jis pagauna ir kaip 
kietą, ir kaip minkštą. 

— Taip, — patvirtino. 

— Panašiais atvejais, — tęsiau aš, — siela pati nesuvokia, ką 
reiškia šis pojūtis kaip kietas, nes tą patį daiktą jis vadina 
minkštu. Tas pat ir su lengvo bei sunkaus pojūčiu: siela 
nesupranta, ar šis daiktas lengvas, ar sunkus, jeigu suvo- 
kiama sunkų kaip lengvą, o lengvą kaip sunkų. 

— Tokius dalykus,— pasakė jis,— sielai keisti ir reikia 
apsvarstyti. 

— Aišku, — tariau,— kad, esant tokioms aplinkybėms, sie- 
la, pasitelkusi samprotavimą ir apsvarstymą, visų pirma mė- 
gina susigaudyti, ar apie vieną, ar apie du įvairius objektus 
jai praneša pojūtis vienu arba kitu atveju. 

— Kaipgi kitaip? 

— Ir jeigu paaiškėja, kad tai du objektai, tai kiekvienas 
iš jų pasirodys ir ne tuo, ir tuo pačiu. 

— Taip. 

— Jeigu kiekvienas iš jų — vienas, o kartu ir du, tai šie 


207 


du bus mąstyme atskirti, nes, jeigu du neatskirti, jie mąs- 
tomi jau ne kaip du, o kaip vienas. 

— Teisingai. 

— Juk mes teigiame, kad regėjimas suvokia didelį ir 
mažą ne atskirai, o kaip kažką sujungta, ar ne tiesa? 

— Taip. 

— Šiam mąstymui išaiškinti savo ruožtu reikia apsvarstyti 
didelį ir mažą, bet ne jiems susijungus, o atskirai: čia visiš- 
ka priešybė regėjimui. 

— Teisingai. 

— Šiaip ar taip, dėl to mums visų pirma kyla klausimas: 
kas gi tatai iš tikrųjų — didelis ar mažas? 

— Kaip tik dėl to. 

— Ir todėl viena mes vadiname protu pasiekiamu, o ki- 
ta — regėjimu. 

— Visai teisingai, — tarė. 

— Tai kaip tik aš ir bandžiau dabar pasakyti: kažkas pa- 
skatina protą veikti, o kažkas — ne. Tai, kas veikia pojūtį 
vienu metu su jo priešybe, aš apibrėžiau kaip paskatinantį, 
o kas taip neveikia, tai ir nesukels minties. 

— Dabar aš jau supratau, — pasakė jis—ir man atrodo, 
kad taip yra. 

— Toliau. Kokiai iš šių dviejų kategorijų priklauso vie- 
netas ir skaičius? 

— Nesuprantu — tarė jis. 

— O tu iš to, kas anksčiau pasakyta, — kalbėjau, — pada- 
ryk išvadą. Jeigu kažkas viena, ar tai regėjimas, ar koks 
kitas jutimas, pakankamai gerai suprantama savaime, tai ne- 
kyla noro išaiškinti jo esmę, kaip aš tai parodžiau pavyz- 
džiu su pirštais. Jeigu jame nuolat yra ir kažkokia priešybė 
ir ji atrodo skirtinga ne daugiau, kaip jo priešybė, tada rei- 
kia jau kokio nors sprendimo; šiuo atveju siela priversta 
abejoti, ieškoti, nerimti ir kelti sau klausimą, kas yra vie- 
netas? Taigi šio atskiro vieneto pažinimas vestų ir skatintų 
stebėti būtį. 

— Bet, žinoma, — kalbėjo jis,— tai ne mažiau pastebima ir 
tuo atveju, kai mes stebime tapatų: vieną ir tą patį matome 
ir kaip viena, ir kaip begalinę daugybę. 

— Jeigu taip būna, — pasakiau aš, — su vienetu, tai ar ne 
tas pat ir su kiekvienu skaičiumi apskritai? 

— Kaipgi kitaip? 

— Bet juk aritmetika, skaičiavimas yra tiktai apie skaičių? 

— Žinoma. 

— Ir atrodo, kad kaip tik jie artina prie tiesos. 

— Nuostabiausiu būdu. 

— Vadinasi, jie priklauso tam pažinimui, kurio mes ieš- 
kojome. Kariui būtina įsisavinti kariuomenės rikiuotę, o fi- 
losofui — pasiekti esmę kiekvieną kartą, kai jis išneria iš 
tapimo srities, kitaip jis niekada netaps mąstytoju. 

— Taip. — patvirtino jis. 

— O juk mūsų sargas — jis ir karys, ir filosofas. 

— Kas toks? 

— Šis mokslas, Glaukonai, tinka nustatyti dėsnį ir visus, 
kurie renkasi užimti aukščiausias pareigas valstybėje ir įtiki- 
na kreiptis į skaičiavimo meną, dėl to juo jie turės užsiimti 
ne kaip pakliūva, o taip, kad pačiu mąstymu pradėtų stebėti 
skaičių prigimtį, ne dėl pirkimo-pardavimo, kuo užsiima pirk- 
liai ir prekiautojai, bet dėl karinių tikslų ir kad palengvintų 
pačiai sielai jos kreipimąsi nuo tapimo į teisingą būtį. 

— Puikiai, — sutiko jis. 

— Iš tikrųjų, — tęsiau,— dabar, panagrinėjus skaičiavimo 
meną, aš suprantu, koks jis subtilus ir daug kur naudingas 
mums, mūsų tikslui, įeigu griebiamasi jį pažinti, o ne pre- 
kiauti juo. 

— O kuo būtent? — paklausė. 

— Tuo, apie ką mes ką tik kalbėjome: jis stipriai kelia 
sielą aukštyn ir verčia mąstyti apie skaičius, jokiu būdu ne- 
leisdamas, kad kas nors keistų juos turinčiais skaičių, mato- 
mais ir apčiuopiamais kūnais. Tu juk žinai, kad stipriai pa- 
sikaustę šiame moksle išdrįs ir atmes mėginimą čia pat su- 
skirstyti patį vienetą, bet, jeigu tu vis dėlto jį susmulkinsi, 
jie būgštaudami vėl padaugins dalis, tarsi vienetas pasiro- 
dytų ne vienetu, o dalimis daugelio, vieno. 

— Labai teisingai kalbi, — pritarė jis. 

— Kaip tu manai, Glaukonai, jeigu jų paklaustume: „Gar- 
bingieji žmonės, apie kokius skaičius jūs galvojate? Ar ne 
apie tuos, kuriuose vienetas iš tikrųjų toks, kokiu jūs jį lai- 
kote,— tai yra kiekvienas vienetas lygus kiekvienam viene- 
tui, nė kiek nuo jo nesiskiria ir neturi jokių dalių?" — kaip tu 
manai, ką jie atsakytų? 

— Taip, mano nuomone, jie kalba apie tuos skaičius, ku- 
rie prieinami tik mąstymui, o kitaip jais jokiu būdu negalima 
naudotis. 

— Štai tu ir matai, — sakau, — mano drauge, kad mums bū- 
tinai reikalingas šis mokslas, jeigu pasirodo, kad jis priverčia 
sielą naudotis pačiu mąstymu dėl pačios tiesos. 

— Ir kaip sumaniai tai daro, — tarė jis. 

— Ką gi? Ar teko tau stebėti, kaip žmonės su įgimtais 
sugebėjimais skaičiavimui būna imlūs, galima sakyti, visiems 
mokslams? Dargi visi tie, kurie lėtai suvokia, jeigu jie to 
mokomi ir lavinami, tai nors jie iš to neturėtų sau jokios 
naudos, vis tiek jie darytųsi imlesni, negu buvo anksčiau, 

— Taip yra, — pritarė jis. 

— Iš tiesų, aš manau, tu nelengvai ir nedaugelį rasi to- 
kių, kurie suteiktų tam, kuris moko, dargi stropiam, dides- 
nių sunkumų už šitą. 

— Žinoma, ne. 

— Dėl viso to ir negalima palikti nuošalyje tokio mokslo, 
priešingai, kaip tik juo reikia auklėti žmones, turinčius pui- 
kius įgimtus gabumus. 

— Aš su tavimi sutinku. 

— Vadinasi, tegu tai būna, — pasakiau — mūsų pirma prie- 
laida. Tad apsvarstykime antrą, susijusią, beje, su pirma: ar 
mums tai tinka? 

— Kas būtent? Ar tu kalbi apie geometriją? — paklausė. 

— Kaip tik apie ją, — atsakiau. 

— Žiūrint, kiek ji yra pritaikoma karo dalykuose, — tarė 
jis — aišku, kad tinka. Įrengiant stovyklas, pasirenkant vie- 
toves, telkiant ir išdėstant kariuomenę ir kitaip rikiuojant 
tiek kovos metu, tiek ir žygiuose, žinoma, paaiškės skirtu- 
mas tarp geometrijos žinovų ir tų, kurie jos nemoka. 

— Bet tam,—tęsiau aš — pakaktų kokios nors nežymios 
geometrijos dalies ir skaičiavimo. Tačiau reikia išnagrinėti 
svarbiausią jos dalį, kuri plačiau vartojama: ar ji nukreipta 
į mūsų tikslą, ar ji padeda įžiūrėti gėrio idėją? Taip, atsa- 
kome, padeda žmogaus sielai kreiptis į tą sritį, kurioje yra 
didžiausia būties laimė —o juk tai ji ir turi pamatyti bet 
kuriuo būdu. 

— Tu teisus, — kalbėjo jis. 

— Vadinasi, jeigu geometrija priverčia prasiskverbti į bū- 
tį, ji mums reikalinga, jeigu į tapimą — tada ne. 

— Mes taip teigiame, 

— Bet, jeigu kas truputį žino geometrijoje tvarką, negin- 
čys, kad šis mokslas visiškai priešingas tiems žodiniams po- 
sakiams, kuriuos vartoja tuo mokslu užsiimą. 

— Tai yra? — paklausė jis. 

— Jie kalba labai žaismingai ir dirbtinai. Tartum, užimti 
praktiškais dalykais ir turėdami omenyje šio dalyko svarbą, 
jie vartoja pasakymus „sudarysime keturkampį“, „nubrėšime 
liniją“, „pridėsime“ ir taip toliau: visa tai taip ir girdisi iš 
jų lūpų. O tuo tarpu visa tai yra mokslas, kuriuo naudojasi 
pažinimo tikslais. 

— Suprantama, — pritarė jis. 

— Ar mums neaptarti dar ir štai ko? 

— O ko? 

— Tai mokslo, kuriuo naudojasi amžinajai būčiai pažinti, 
o ne tai, kas atsiranda ir žūsta. 

— Geras aptarimas,— tarė jis — iš tikrųjų, geometrija — 
tai amžinosios būties pažinimas. 

— Vadinasi, kilnusis, ji traukia sielą prie tiesos ir veikia 
šią filosofinę mintį, stengdamasi ją kelti aukštyn, tuo tarpu 
kai pas mus dabar darosi priešingai, negu reikėtų. 

— Taip, dargi labai, — pabrėžė jis. 

— Vadinasi, —tęsiau aš, — reikia kaip galima griežčiau 
įsakyti, kad piliečiai dėl gražaus miesto jokiu būdu neap- 
leistų geometrijos: juk, ir būdama antraeilė, ji turi nemaža 
reikšmės. 

— Kokios? — paklausė jis. 

— Tos, apie kurią tu kalbėjai, — tariau,— karo dalyke, taip 
pat ir visuose moksluose — geresniam jų įsisavinimui: mes 
juk žinome, koks didelis skirtumas yra tarp žmogaus, turin- 
čio ką nors bendra su geometrija ir neturinčio. 

— Didžiausias, vardan Dzeuso, — pasakė jis. 

— Taigi ar pateiksime tatai kaip tyrimo objektą mūsų 
jaunuoliams? 

— Pateiksime. 

— Ką gi? Trečią objektą pateiksime astronomiją, kaip 
manai? 

— Iš mano pusės, — tarė jis — taip, dėl to, kad atidūs mė- 
nesių ir metų pasikeitimų stebėjimai liečia ne tik žemdirbys- 
tę, jūreivystę, bet ne mažiau ir vadovavimą karo veiksmams. 

— Tai puikus tavo bruožas —tęsiau aš, — matyt, bijaisi, 
kad dauguma nemanytų, jog tu tarsi išskiri nenaudingus 
mokslus. Tuo tarpu štai kas labai svarbu, nors tuo patikėti 
sunku: moksluose apsivalo ir vėl atsigauna kažkoks kiekvie- 
no žmogaus sielos organas, kurį kiti užsiėmimai naikina ir 
daro aklą, tuo tarpu išlaikyti jį visą vertingiau, negu turėti 
tūkstantį akių — o juk jo dėka galima pamatyti tiesą. Kas su 
tuo sutinka, tas pasakys, kad tu kalbi nuostabiai gerai, o kas 
to nė kiek nesuvokia, tas, aišku, manys, kad tu pradedi gin- 
čą, iš kurio, jų nuomone, nėra jokios naudos ir jis nevertas 
mažiausio dėmesio. Tai štai, tu iš karto atsižvelk su kuria 
iš šių dviejų žmonių kategorijų kalbiesi. O gal nei su viena, 
nei su kita, bet, svarbiausia, pats dėl savęs saugojiesi tyrinė- 
jimo? Bet ir tada tu neturi turėti nieko prieš, jeigu kas nors 
kitas pajėgs iš jų išgauti sau naudos. 

— Dažniausiai, — tarė jis, — aš mėgstu svarstyti štai kaip: 
klausimais ir atsakymais, bet juos užduodu pats sau. 

— Tokiu atveju,— pasakiau, — grįžk atgal dėl to, kad da- 
bar netiksliai pažymėjome sekantį objektą po geometrijos. 

— Kodėl mes apsirikome? — paklausė jis. 

— Po lėkšto sąmojo,— kalbėjau aš, — mes ėmėmės kietų 
kūnų, esančių sukimosi rate, o reikėtų anksčiau ištirti juos 
pačius — juk būtų teisingiau po antro matavimo apsvarstyti 
trečiąjį: jį sudaro kubų ir viso to, kas turi gilumą, mata- 
vimas. 

— Taip, Sokratai,— tarė jis— bet, atrodo, čia nieko dar 
neatradome. 

— Čia dvejopa priežastis — tęsiau aš,— nėra tokios vals- 
tybės, kur šitas mokslas būtų pagarboje, o jį tyrinėja silp- 
nai, nes jis sunkus. Tyrinėtojams reikia vadovo: be jo jie 
nepadarys išradimų. Visų pirma sunku laukti, kad toks va- 
dovas atsirastų, o jeigu jis netgi ir atsiranda, tai, esant tokiai 
padėčiai, tie, kurie šiuos dalykus tiria, jo neklausytų, nes jie 
perdaug geros nuomonės apie save. Jeigu visos valstybės 
gerbtų tokius užsiėmimus ir prie jų prisidėtų, tyrinėtojai pa- 
klustų ir jų nuolatiniai atkaklūs ieškojimai atskleistų tiria- 
mojo objekto savybes. Juk netgi ir dabar, kai dauguma ne- 
parodo pagarbos šiems užsiėmimams ir juos trukdo, o ir pa- 
tys tyrinėtojai nesupranta jų naudos, jie vis dėlto, nepaisant 
viso to, vystosi, mat, jie patrauklūs. Dėl to nenuostabu, kad 
šis mokslas išėjo į šviesą. 

— Iš tiesų, — pritarė jis,— įame labai daug patrauklaus. 
Bet pasakyk man apie tai aiškiau, ką tu tik ką sakei: visa, 
kas juokinga, tu priskyrei geometrijai 

— Taip, — atsakiau. 

— O po jos, — tarė jis — tu ėmeisi astronomijos, bet pas- 
kui atsitraukei. 

— Aš taip skubėjau,— atsakiau, — greičiau viską išnagri- 
nėti, kad dėl tų dalykų teko sugaišti. Toliau pagal tvarką 
ėjo mokslas apie giluminį matavimą, bet dėl to tyrinėjimo 
net juokas ima — aš peršokau jį ir po geometrijos ėmiau kal- 
bėti apie astronomiją, tai yra apie kūnų, turinčių gilumą, 
sukimąsi. 

— Tu teisingai sakai, — tarė jis. 

— Kaip ketvirtą pažinimo objektą, — tęsiau — mes pateik- 
sime astronomiją — dabar ji būtų kažkaip užmiršta, jeigu į 
ją valstybė nekreiptų dėmesio. 

— Žinoma,— pasakė jis,— tu neseniai man prikišai, Sok- 
ratai, kad mano pagyrimas astronomijai buvęs banalus, — tai 
dabar ją pagirsiu kaip karys: juk, pagal mane, kiekvienam 
aišku, kad ji verčia sielą žvelgti aukštyn ir veda ją ten, šalin 
nuo viso to, kas čia yra. 

— Galimas dalykas,— pridūriau— kad kiekvienam tai 
aišku, išskyrus mane, — nes man atrodo, kad ne taip. 

— O kaip? — paklausė jis. 

— Jeigu užsiimsi astronomija taip, kaip užsiima tie, kurie 
ją iškelia iki filosofijos, tai ji dargi per daug traukia mūsų 
žvilgsnius žemyn. 

— Ką tu sakai? — nustebo jis. 

— Mano nuomone, tu priėjai puikią išvadą, — tęsiau aš, — 
kas yra mokslas apie aukščiausiąjį. Juk, jeigu kas nors, pa- 
kėlęs galvą, apžiūri ornamentus ant lubų ir dėl to kažką 
pažįsta, tu tvirtini, kad jis tai mato mąstymo dėka, o ne aki- 
mis. Galimas dalykas, tu galvoji teisingai, — aš tai juk naivus 
ir dėl to negaliu sutikti, kad žvelgti aukštyn mūsų sielą pri- 
verčia koks nors kitas mokslas, išskyrus. tą, kuris tiria būtų 
ir tai, kas nematoma. Ar kas žvelgia, pražiojęs burną, į viršų 
arba prisimerkęs žemyn, kai mėgina pojūčiu ką nors pažinti, 
aš teigiu, vis vien jis niekada to nepasieks dėl to, kad pa- 
našios rūšies daiktai nepažįstami, ir žmogus dėl to žiūri ne 
aukštyn, o žemyn, nors jis ir gulėtų ant žemės kniūpsčias arba 
mokėtų plaukti ant nugaros jūroje. 

— Taip, tu teisus, — pasakė.— Bet kaip, tavo nuomone, 
reikia tyrinėti astronomiją kitaip, negu ją dabar tyrinėja? 
Kokia nauda ją tyrinėti mūsų tikslui? 

— Štai kaip, — tariau — šie margi raštai ant dangaus, kiek 
tik užmatai, yra neabejotinai gražiausi ir tobuliausi iš tokių 
daiktų, bet vis dėlto jie nelabai prilygsta tikriesiems daiktams, 
turint galvoje tą jų vietomis susikeitimą, vykstantį atitinka- 
mu greičiu ir lėtumu, atitinkamu kiekiu ir visomis galimomis 
teisingomis formomis, dėl kurių persikelia visas turinys. Tai 
pasiekiama protu ir mąstymu, bet ne regėjimu. O tu gal ma- 
nai, kad kaip tik juo? 

— Jokiu būdu, — atsakė jis. 

— Vadinasi — pasakiau, — dangišku raštu reikia naudotis 
kaip priemone tikrajai būčiai tirti, panašiai kaip, jeigu mums 
pakliūva Dedalo arba kokio kito meistro, arba menininko 
brėžiniai, labai gerai ir kruopščiai nubraižyti. Nusimanąs 
geometrijoje, pažvelgęs į juos, atrastų puikų jų atlikimo bū- 
dą, bet būtų juokinga į juos rimtai žiūrėti kaip į tikrąjį ly- 
gybės pažinimą, padvigubinimo arba kokių nors kitų santy- 
kių šaltinį. 

— Aišku kaip dieną, juokinga, — tarė jis. 

— Ar, tavo nuomone, — paklausiau, — nebūtų tuo įsitikinęs 
ir tikras astronomas, žiūrėdamas į ratu skriejančias žvaigž- 
des? Jis rastų, kad visa tai surėdyta kuo puikiausiai — juk 
ir dangus, ir visa, kas danguje: nakties ir dienos santykis, 
jų santykis su mėnesiu, o mėnesio — su metais, žvaigždžių — 
su visa tuo ir vienas su kitu, yra kūrėjo darbas. Bet jis, 
žinoma, laikys nemokša tą' žmogų, kuris mano, kad viskas 
visada vyksta vienodai ir niekur nebūna jokių nukrypimų, 
be to, visaip stengiasi pasiekti tiesą, tuo tarpu kai dangaus 
šviesuliai turi kūnus ir suvokiami regėjimu. 

— Aš sutinku su tavo argumentais, — tarė jis. 

— Vadinasi —tęsiau aš — mes nagrinėsime astronomiją 
taip pat, kaip geometriją, pasinaudodami bendrais teiginiais, 
o tai, kas danguje, paliksime nuošaly, nes mes norime iš tik- 
rųjų, įsisavindami astronomiją, įdiegti savo sieloje protingą 
pradą ir pagal prigimtį reikalingą iš nereikalingo. 

— Tu darai perdaug sudėtingą astronomijos užduotį — ta- 
rė,— palyginus su tuo, kaip dabar ją tiria. 

— Aš manau, kad ir kiti mūsų nurodymai, — tęsiau— bus 
tokios pat rūšies, jeigu iš mūsų, kaip iš įstatymų leidėjų, lau- 

kiama kokios nors tvarkos. Bet ar tu gali priminti dar kokį 
nors iš tinkamų mokslų? 

— Dabar, taip staiga, negaliu, — atsakė jis. 

— Aš manau, kad judėjimas būna ne vienos rūšies, o ke- 
lių. Nurodyti jas visas, gal būt, sugebės žinovas, bet ir mums, 
atrodo, yra dvi rūšys... 

— Kokios gi? 

— Be nurodytos, dar ir kita, jį atitinkanti. 

— Kokia gi? 

— Tur būt, kaip mūsų akys nukreiptos į astronomiją, taip 
ausys —į darnių sąskambių virpėjimą: šie mokslai — žodžiu, 
tikri broliai, bent taip tvirtina pitagoriečiai, ir mes su tavimi, 
Glaukonai, sutiksime su jais. Ar taip pasielgsime? 

— Būtinai. 

— Šis objektas sudėtingas,— tariau aš, — dėl to pasiklau- 
sime jų, kaip jie visa tai aiškina, — gal būt, jie ir dar ką nors 
pridės. Bet kad ir kažin kas ten būtų, mes laikysimės savo. 

— O būtent? 

— Tie, kuriuos mes auklėjame, tegu net nemėgina tirti ką 
nors tokio netobūlo ir neteisingo ne tuo tikslu, kuriuo visada 
turi būti nukreipta visa, kaip mes ką tik kalbėjome dėl astro- 
nomijos. Argi tu nežinai, kad ir harmonijos atžvilgiu pasi- 
kartoja tos pačios klaidos? Taip pat, kaip astronomai, Žžmo- 
nės ten dirba bergždžiai: jie matuoja ir palygina klausos 
priimamus virpesius ir garsus. 

— Prisiekiu dievais,— tarė jis — jiems tai išeina juokin- 
gai: tam, ką jie vadina „sutankėjimu“, įtempia ausis, tartum 
gaudydami garsus iš kaimyninio namo; jie sakosi skirią kaž- 
kokį atgarsį viduje, tarp dviejų garsų, ir kad kaip tik ten 
yra mažiausias protarpis, kurį reikia imti pagrindu matavi- 
mui; kiti su jais ginčijasi, teigdami, kad čia nėra skirtumo 
tarp garsų, bet ir vieni, ir kiti vertina ausis labiau už protą. 

— Tu kalbi —— pasakiau, — apie tuos gerus žmones, kad 
jie neduoda stygoms ramybės ir jas džiržgina, apsukdami ant 
kuolelio tam, kad jas įtemptų, o užgavus stygas plektru, jie 
kaltina jas, meta į šalį arba giriasi jomis; aš pertrauksiu ir 
pasakysiu, kad turėjau omenyje ne šiuos žmones, o pitago- 
riečius, kurių mes tik ką norėjome pasiteirauti apie harmo- 
niją. Juk jie elgiasi tikrai taip, kaip astronomai: jie ieško 
skaičiaus iš klausa suvokiamų garsų, bet neatsisako apsvars- 

tyti bendrų klausimų ir neišaiškina, kokie skaičiai darnūs, o 
kokie — ne ir kodėl. 

— Tai būtų nuostabus dalykas, — pritarė, — tai, apie ką tu 
kalbi! 

— Taip iš tiesų naudinga, — pasakiau, — tirti grožį ir gėrį, 
kitaip beprasmiška ir stengtis. 

— Kaip tik taip, — sutiko jis. 

— Aš bent manau,— kalbėjau toliau, — kad jeigu visų mū- 
sų suminėtų objektų tyrimas nustato jų bendrumą ir gimi- 
nystę ir iš to išplaukia išvada, koks būtent jų giminystės 
santykis, tai jis padės pasiekti mūsų užsibrėžtą tikslą taip, 
kad šis darbas pasirodys ne be naudos. 

— Ir aš taip manau, — pasakė jis — bet tu kalbi apie la- 
bai sudėtingą dalyką, Sokratai. 

— Ar tu supranti įvadinę dalį, ar ką nors kita — tęsiau 
aš.— Juk mes puikiai žinome, kad visa tai tik įvadas tai me- 
lodijai, kurią reikia įsisavinti. Argi tu nemanai, kad pasi- 
kaustę tame dalyke yra ir puikūs dialektikai? 

— Žinoma, ne, vardan Dzeuso, — tarė jis — nebent labai 
nedaugelis iš tų, kuriuos aš sutikau. 

— O kas negali pateikti protingo argumento arba jo su- 
vokti, — tariau,—tas niekada, mūsų nuomone, nieko neišma- 
nys svarbiuose moksluose. 

— Kaip tik taip, — pritarė jis. 

— Tai štai — pasakiau, — Glaukonai, tai ir yra ta pati me- 
lodija, kurią išvingiuoja dialektika. Ji suvokiama protu, tuo 
tarpu regėjimas norėtų ją pagauti; bet juk jo mėginimai ką 
nors pamatyti, kaip mes kalbėjome, nukreipti tik į pačius 
gyvulius, į pačias žvaigždes, pagaliau į pačią Saulę. Kai kas 
nors mėgina svarstyti, jis, aplenkdamas pojūčius, vieno tik 
proto dėka kreipiasi į bet kurio objekto esmę ir neatsitrau- 
kia, kol pačiu mąstymu nepasiekia tikslo esmės. Taip jis at- 
rodo pačioje protu pasiekiamoje viršūnėje, panašiai kaip ki- 
tas įkopė į regėjimo viršūnę. 

— Labai teisingai, — sutiko jis.—Ir toliau? 

— Tai bus išlaisvinimas iš kalėjimo,— tęsiau aš,— pakry- 
pimas nuo šešėlių į vaizdus ir šviesą, pakilimas iš požemių 
į Saulę. Jeigu ir tada nebus galima žiūrėti į gyvąsias būtybes, 
augalus ir į Saulę, vis dėlto geriau žiūrėti į dieviškuosius at- 
spindžius vandenyje ir į būties šešėlį, negu į vaizdų šešėlius, 

kilusius iš šviesos šaltinio, kuris pats — ne daugiau, kaip še- 
šėlis, palyginus su Saule. Užsiėmimas šiais mokslais, apie 
kuriuos mes kalbėjome, suteikia tokią galimybę veržtis pa- 
čiam kilniausiam mūsų sielos pradui į patį tobuliausią būties 
stebėjimą, panašiai kaip pirmu atveju patys aiškiausi pojū- 
čiai, būtini mūsų kūnui, nukreipti į patį aiškiausią daiktą ir 
regimoje srityje. 

— Aš suvokiu, — tarė, — kad taip, nors tai suvokti, man 
atrodo, labai sunkų; kita vertus, sunku to ir nepriimti. Vis 
dėlto juk ne tik dabar apie tai kalbama, teks dar ne kartą 
prie to grįžti, sutinkant, kad dalykas yra toks, kaip dabar 
buvo pasakyta, bet pereikime prie pačios melodijos ir panagri- 
nėkime ją taip, kaip nagrinėjome įžangoje. 

Pasakyk, kuo skiriasi šis sugebėjimas samprotauti, iš ko- 
kių rūšių jis susideda ir kokie į jį keliai? Jie, matyt, atveda 
į tikslą, kurio pasiekimas būtų tartum poilsis keleiviui ir jo 
kelionės užbaigimas, 

— Mano mielas Glaukonai,— pasakiau —tau kol kas ne- 
užteks jėgų sekti manimi, nors iš mano pusės niekas netrukdo 
pasiruošti. O juk tu pamatytum jau ne vaizdą to, apie ką 
mes kalbame, o pačią tiesą, bent kaip ji man atrodo. Iš tiesų 
ar taip yra, ar ne,—-tai kol kas nesvarbu. Bet pamatyti kaž- 
ką panašaus būtinai reikia — prie to reikia apsistoti. Ar ne 
taip? 

— Ir kas gi toliau? 

— Reikia atkakliai laikytis to, kad tik sugebėjimas sam- 
protauti gali parodyti tatai žmogui, nusimanančiam dabar 
mūsų išnagrinėtuose moksluose, kitaip visa tai neįmanoma. 

— Reikia ir tai patvirtinti — tarė jis. 

— Niekas mums neįrodys,— tęsiau aš, — kad galima tarsi 
pamėginti kokiu nors kitu būdu nuosekliai suvokti viską, 
tai yra bet kurio daikto esmę: juk visi kiti tyrinėjimo bū- 
dai arba turi kokį nors ryšį su žmogaus galvojimu ir norais, 
arba nukreipti į daiktų atsiradimą ir sujungimą, arba visiškai 
į puoselėjimą to, kas auga ir susijungia. Kiti mokslai, kurie, 
kaip mes kalbėjome, mėgina išpešti ką nors iš būties — kal- 
bama apie geometriją ir tuos mokslus, kurie seka po įos,— 
tai jiems tik sapnuojasi būtis, o iš tikrųjų jiems jos nere- 
gėti tol, kol jie, naudodamiesi savo prielaidomis, laikys jas 
nepajudinamomis ir jų neįsisąmonins. Kam pradžia būna tai, 
ko jis nežino, o pabaiga ir vidurys susideda iš to, ko nega- 

lima supinti į vieną, ar panašios rūšies suderinimas gali kada 
nors tapti žinojimu? 

— Niekada, — nesuabejojo jis. 

— Vadinasi, šiuo atžvilgiu — tariau,— vienas tik dialekti- 
nis metodas laikosi teisingo kelio, atmesdamas prielaidas, jis 
prieina prie pačios esmės, kad pagrįstų; jis palengva apvalo 
ją tarytum nuo kažkokio barbariško nešvarumo, įsmeigia ten 
mūsų sielos žvilgsnį ir kreipia jį aukštyn, naudodamasis kaip 
nėjome. Iš papratimo mes ne kartą juos vadinome mokslais, 
bet čia reikėtų kito pavadinimo dėl to, kad šie dalykai ne 
visiškai atitinka mokslą, tačiau smarkiai skiriasi ir nuo nuo- 
monės. O patį protą mes jau apibrėžėme anksčiau. Vis dėlto, 
mano nuomone, nedera ginčytis dėl pažinimo, kai svarstymo 
objektas toks reikšmingas, kaip dabar mūsų. 

— Taip, nedera,— tarė jis— kad tik pavadinimas aiškiai 
apibrėžtų tai, kas juo suprantama. 

— Taip. 

— Tada mus patenkins,— pridūriau— kaip ir anksčiau, 
šie pavadinimai: pirmas skyrius — pažinimas, antras — sam- 
protavimas, trečias — tikėjimas, ketvirtas — palyginimas. Abu 
paskutinieji kartu sudaro nuomonę, abu pirmieji — mąstymą. 
Kaip nuomonė susijusi su būtimi, o mąstymas — su esme, ly- 
giai taip esmė su būtimi, o mąstymas su nuomone. Taip pat 
iš mąstymo išplaukia nuomonė, iš pažinimo — tikėjimas, o iš 
samprotavimų — palyginimas. Skirstymą į dvi sritis to, ką mes 
svarstome, ir to, ką mes pasiekiame protu, ir šių reikšmių 
atitikimą tiems objektams, kuriuos jie liečia, mes su tavimi, 
Glaukonai, paliksime nuošalyje, kad išvengtume kur kas il- 
gesnių postringavimų už tuos, kuriuos turėjome. 

— Bet aš sutinku ir su pastaruoju, — pasakė jis,— ir kiek 
tik turiu jėgų seksiu paskui tave. 

— Žinoma, jei kam prieinamas kiekvieno daikto esmės 
įrodymas, tu vadini tai dialektika. Jeigu kas to neturi, tai 
jis negali duoti apyskaitos nei sau, nei kitam, vadinasi, tu 
pasakysi, kad jam proto trūksta tam dalykui. 

—- Kaipgi to nesakysi? — nustebo jis. 

— Taip yra ir gėrio atžvilgiu. Kas nepajėgia įrodymu api- 
brėžti gėrio idėjos, išskirdamas ją iš viso kito, kas tarsi neina 
į kovos lauką, kiaurai su visomis kliūtimis verždamasis pa- 
neigti tai, kas pagrįsta ne nuomone, bet esmės supratimu, 

kas neprasiveržia pro visa tai pirmyn su nepajudinamu pasi- 
tikėjimu, — apie tokį, jeigu jis yra toks, tu pasakysi, kad 
jam nežinomas nei pats gėris, nei bet koks gėris apskritai, o 
jeigu jis ir suras kokiu nors būdu gėrio žymę, tai tik nuomo- 
nės, o ne žinojimo dėka. Toks žmogus gyvenimą praleidžia ap- 
snūdęs ir sapnuodamas, ir pirm, negu čia pabus, priėjęs Hadą, 
jis galutinai paskęs sapne. 

— Vardan Dzeuso, aš ryžtingai visa tai tvirtinsiu. 

— Beje, savo vaikus, kuriuos tu augini ir auklėji tik mąs- 
tymo dvasia — jeigu iš tikrųjų taip būtų, tu neleistum, kad 
jie bežadžiai tarsi braižymo linijos būtų valstybės valdovais 
ir rūpintųsi svarbiausiais dalykais. 

— Žinoma, ne,— atsakė jis. 

— Ir tu įstatymu įpareigoji juos įsigyti ypač tokį išsila- 
vinimą, kuris leistų jiems labiausiai nusimanyti klausimų ir 
atsakymų srityje? 

— Mes kartu su tavimi, — tarė jis,— išleisime tokį įsta- 
tymą. 

— Ar tau neatrodo, — kalbėjau toliau — kad mūsų dialek- 
tika bus panaši į aprėpiančią visus mokslus, ir būtų neteisinga 
kokį nors kitą mokslą vertinti labiau už ją: juk ji visų mokslų 
viršūnė. 

— Mano nuomone, taip, — pasakė jis. 

— Tau belieka tik paskirstyti, — tariau aš,— kam suteiksi- 
me šitas žinias ir kaip. 

— Aišku, — sutiko jis. 

— Pameni, kokius valdovus mes atrinkome, kai anksčiau 
kalbėjome apie jų išrinkimą. 

— Kaip neatsiminsi? — nustebo jis. 

— Apskritai manyk,— tariau aš — kad reikia išrinkti pri- 
gimties nurodytus, tai yra duoti pirmenybę patiems tinka- 
miausiems, vyriškiems ir kiek galima patiems garbingiau- 
siems; o, be to, reikia rasti ne tik garbingus ir griežtų papro- 
čių žmones, bet ir turinčius tinkamas savybes tam auklėjimui. 

— Kas gi tai, tavo išmanymu? 

— Tokie, mano drauge, —tariau— kurie turi aštrų protą 
mokslams ir greitą nuovoką. Juk sielos bijosi mokslų galy- 
bės žymiai labiau, negu gimnastikos pratimų, juk vargas bū- 
dingesnis sielai, jis — jos ypatybė, kuria siela nesidalina 
su kūnu. 

— Tai teisinga, — pasakė jis. 

— Reikia ieškoti žmogaus su gera atmintim, nesugriauna- 
mai tvirto ir visais atžvilgiais darbštaus. Kitaip kas, tavo nuo- 
mone, sugebės ir kūnų sunkumus iškęsti, ir viską įvykdyti, 
o dar tiek mokytis ir lavintis? 

— Tokio,— tęsė jis — mes nesurasime, nebent tai bus tik 
gamtos atranka. 

— Čia ir yra mūsų laiko klaida, ir dėl to jie neįvertina 
filosofijos, kad jos nesiima taip, kaip ji to nusipelnė, — apie 
tai jau ir anksčiau kalbėjome. Ne su panieka reiktų žmo- 
nėms jos imtis, o su dėkingumu. 

— Kaip tai? — paklausė jis. 

— Visų pirma tas, kuris jos imasi, neprivalo atsilikti dar- 
be,—tęsiau aš —tai būna, kai darbštus žmogus tik pusiau, 
o ne visiškai vengia sunkumo. Pastebima, jeigu kas mėgsta 
gimnastiką, medžioklę ir apskritai visa, kas ugdo kūną, o ne- 
mėgsta mokytis, tirti, nemėgsta žinojimo, tada panašūs sun- 
kumai jam nepakenčiami. Šlubuojančiu galima pavadinti ir tą, 
kieno darbštumas nukreiptas į sunkumus, priešingus šiems. 

— Tu visiškai teisus, — pritarė jis. 

— Vadinasi, ir tai, kas susiję su tiesa, — pasakiau, — lai- 
kysime sielą sužalotą tuo atveju, jeigu ji, nepaisant savo 
pasibiaurėjimo, tyčinio melo,— to ji ir savyje nepakenčia, — 
piktinasi kitais žmonėmis, vis dėlto atlaidžiai ims žiūrėti į ne- 
tyčinį melą ir nekreips dėmesio į jai primestą nemokšišku- 
mą, kuriuo ji lengvabūdiškai susitepė ne prasčiau už kiaulę. 

— Visa tai labai teisinga. 

— O galvotumą, vyriškumą, didžiadvasiškumą, taip pat 
visas kitas dorybės dalis reikia ne mažiau stebėti, kas parodo 
dorybę, o kas niekšybę. Nemokąs to skirti. — ar tai atskiras 
asmuo, ar valstybė, — pats to nepastebėdamas, patrauks prie 
vienų arba kitų dorybių — kaip draugai arba valdovai — 
žmones, šlubuojančius viena koja, ir niekšus. 

— Taip iš tiesų dažnai pasitaiko, — pritarė jis. 

— O mums,— tariau,— kaip tik to reikia išvengti. Jeigu 
mes parinksime sveikus kūnu ir dvasia ir juos auklėsime, 
duodami svarbių žinių ir sustiprintų pratimų, tai teisingumu 
mūsų nekaltins, ir mes išlaikysime visiškai ir valstybę, ir 
jos santvarką; Oo jeigu mes paimsime netinkamus tam žmo- 
nes, viskas mums išeis atvirkščiai, mat, jie dar labiau ims 
išjuokti filosofiją. 

— Tai būtų gėda,— pasipiktino jis. 

— Žinoma, — pasakiau aš, — bet, matyt, aš jau ir dabar pa- 
sirodžiau juokingas. 

— Kodėl? — paklausė jis. 

— Užmiršęs,— tariau aš, — kad visa tai pas mus — tik žais- 
mas, aš kalbėjau, įtempdamas visas jėgas. O kalbėdamas aš 
ėmiau filosofuoti, nes mačiau, kaip niekina filosofiją. Pasi- 
piktinęs tais, kurie jai nusikaltę, aš kaip reikiant supykau ir 
kalbėjau jau labai rimtai. 

— Vardan Dzeuso,— neiškentė jis— man, kaip klausyto- 
jui, nesusidarė toks įspūdis. 

— Dėl to,— kalbėjau — jis susidarė man, kaip oratoriui. 
Bet neužmirškime štai ko: tada, kalbėdami apie atranką, mes 
rinkome pagyvenusius, o dabar išeina, kad tokie netinka — 
juk negalima kažko tikėtis iš Solono, tarsi žmogus sendamas 
gali daug ko išmokti; priešingai, tam jis darosi mažiau tin- 
kamas, negu bėgimui. Tik jaunuoliams priklauso daugybė di- 
dingų darbų. 

— Be abejo, — pritarė jis. 

— Vadinasi, skaičiavimą, geometriją ir įvairius kitus pra- 
dinius mokslus, kurie privalo eiti pirma dialektikos, rei- 
kia dėstyti mūsų sargams dar vaikystėje, tačiau nedarant 
privaloma mokymo forma. 

— Ką tai reiškia? 

— Gimusiam laisvam žmogui — tęsiau aš — nė vieno 
mokslo nereikia kalti vergiškai. Tiesa, kūnas, prievarta nu- 
galėjęs sunkumus, nuo to netampa blogesnis, bet prievarta 
įskiepytas į sielą žinojimas — nemielas. 

— Tai teisinga, — pritarė jis. 

— Dėl to, mano drauge, maitink savo vaikus mokslais ne 
prievarta, o bežaidžiant— patariau,— kad geriau galėtum ste- 
bėti kiekvieno įgimtus polinkius. 

— Tai, ką tu kalbi, turi pagrindo, — pasakė jis. 

— Atsimeni,— tariau — mes kalbėjome: reikia su savimi 
imti vaikus ir į karą, žinoma, žiūrovais, ant arklių, o kur 
saugu, tai ir arčiau, teužplūsta kraujas juos, tarsi šunyčius. 

— Atsimenu, — atsakė jis. 

— O kurie visur: darbuose, moksluose, pavojuose visada 
bus sumaniausi,— pabrėžiau,— tuos reikia įrašyti į ypatingą 
sąrašą. 

— Kokio amžiaus? — paklausė jis. 

— Kada jie jau bus atleisti nuo privalomų fizinių užsiėmi- 

mų,— pasakiau. — O juk tas laikas — dveji ar treji metai, kai 
jie neturi galimybės užsiimti kuo nors kitu. Nuovargis ir mie- 
gas — mokslo priešai. O kartu su tuo yra dar ir šis nemenkos 
reikšmės išbandymas: kokiu kas pasirodys fiziniuose prati- 
muose, 

— Dar ko! — burbtelėjo jis. 

— Šiam laikui praėjus — tariau aš,— atrinkti dvidešimt- 
mečiai jaunuoliai naudosis didesne pagarba, palyginus su ki- 
tais, o mokslams, kurie jiems, dar vaikams, kažkada buvo 
dėstomi, turi būti padaryta bendra apžvalga, kad būtų gali- 
ma parodyti jų tarpusavio. giminystę ir ryšį su įgimta būtimi. 

— Žinios bus tvirtos tik tada,— kalbėjo jis — kai jos bus 
įgytos tokiu būdu. 

— Tr tai svarbiausias patikrinimas,— pabrėžiau,— ar žmo- 
gus turi įgimtų duomenų užsiimti dialektika, ar ne. Kuris 
tinkamai visa suvoks, tas — dialektikas, kuris to nepajėgs, 
tas — ne. 

— Ir aš taip manau, — pritarė jis. 

— Štai tu ir pamatysi — kalbėjau, — kuris labiausiai tuo 
pasižymi, kuris bus pasikaustęs moksluose, kare ir visur kur, 
kas nustatyta įstatymu. Iš tų jaunuolių, kai jiems sukaks tris- 
dešimt metų, reikės vėl padaryti atranką, apsupti juos dar 
didesne garbe ir išbandyti jų tinkamumą dialektikai, stebint, 
kuris iš jų moka, nekreipdamas dėmesio į žiūrovų ir kitų 
jausmus, pakilti iki teisingo mąstymo. Bet čia reikia didžiau- 
sio atsargumo, mano drauge. 

— O, tiesą sakant, kodėl? — paklausė jis. 

— Ar tu nepastebi mūsų laikais blogio, — atsakiau, — susi- 
jusio su mokėjimu samprotauti,— kaip jis paplito? 

— Kas gi jį sudaro? — paklausė jis. 

— Žmonės tuo užsiimą,— tariau,— kupini neteisingumo. 

— Ir labai —tarė jis. 

— Ar tave stebina jų būklė? Ar jie užsitarnauja, tavo 
nuomone, malonės? 

— Kokiu labiausiai būdu ir kokiu atžvilgiu? — paklau- 
sė jis. 

— Imkime tokį pavyzdį. Sakykim, koks nors pamestinukas 
užauga prabangoje, didelėje ir įžymioje šeimoje, kur jam 
visaip pataikauja. Užaugęs jis sužino, kad tie, kuriuos jis 
laikė savo tėvais, jam svetimi, o tikrų tėvų jis neras. Ar tu 

gali nuspėti, kaip jis žiūrės į tuos, kurie jį lepino, ir į savo 
įsivaizduojamus tėvus — pirmiausia tuomet, kai jis nežino, 
kad pamestinukas, o paskui, kai jau jis tai sužino? Ar nori, 
aš tau pasakysiu, ką aš čia įžiūriu? 

— Noriu,— tarė jis. 

— Aš numatau,— tęsiau,— kad, kol nežino tiesos, jis gerbs 
tariamus gimdytojus: motiną, tėvą ir visus kitus labiau, negu 
tuos, kurie jį lepina. Nežinodamas jis nejaus, kad taip rei- 
kalingi tėvai, mažiau be reikalo nusikals ir neburnos prieš 
juos, labiau klausys jų, o ne tų, kurie jį lepina. 

— Žinoma,— pritarė jis. 

— O kai jis sužinos teisybę, tai, manau, jo pagarba ir dė- 
mesys tariamiems gimdytojams susilpnės, o tiems, kas jį 1e- 
pina, padidės; jis jų klausys daug labiau, negu anksčiau, su- 
tars su jais, atviras bus su jais, 0 apie ankstesnį savo tėvą 
ir apie kitus tariamus tėvus visai liausis rūpintis, nors, gal būt, 
iš prigimties jis bus itin geras žmogus. 

— Visa tai taip ir būna, kaip tu kalbi — pasakė jis — 
Bet ką bendra turi tavo pavyzdys su žmonėmis, dalyvaujan- 
čiais svarstymuose? 

— O štai ką: mūsų požiūris į tai, kas teisinga ir gera, 
susidarė dar iš vaikystės; jį įskiepijo mūsų tėvai tiesiogiai — 
mes jiems už tai paklūstame ir juos gerbiame. 

— Taip yra. 

— Bet šitiems priešingi yra kiti įgūdžiai, susiję su malo- 
numais, jie džiugina mūsų sielą savo patrauklumu. Tiesa, nors 
nuosaikesni žmonės jiems nepasiduoda, paklusniai gerbdami tė- 
vų priesakus. 

— Visa tai taip. 

— Toliau, — tęsiau aš, — kai tokį žmogų paklausia: „Kas 
yra grožis?"— žmogus atsako taip, kaip paprastai atsakytų 
įstatymų leidėjas, bet tolesnis samprotavimas tai paneigia. 
Galimas daiktas, jog daugkartiniais paneigimais šis žmogus 
taip susipainios, kad susidarys nuomonę, jog grožis — tai nie- 
ko gražaus ir netgi biaurus. Taip pat atsitiks ir su teisingu- 
mu, su gerove ir su visa tuo, ką jis ypač gerbė. O kas po 
to, tavo nuomone, pasidarys su jo pagarba ir paklusnumu? 

— Jis neišvengiamai jau nebeturės tokios pagarbos ir įsi- 
tikinimų tvirtumo,— tarė. 

— Jeigu jis paliaus visa tai laikyti vertingu ir brangiu 
dalyku, kaip paprastai būna, — tariau aš, — nesuradus tiesos, 

tai kyla klausimas, į kokį kitą gyvenimo būdą jam, žinoma, 
pasukti, jei ne į tą, kuris jam bus malonus? 

— Tai negalima, — tarė jis. 

— Man atrodo, kad jis pasidarė įstatymų pažeidėjų, nors 
anksčiau laikėsi jų nurodymų. 

— Būtinai. 

— Vadinasi, — tariau,— panaši padėtis, aišku, tų mūsų 
svarstomųjų ir, kaip aš anksčiau sakiau, tokie žmonės tikrai 
verti simpatijos. 

— Ir užuojautos, — pridūrė jis. 

— Vadinasi, kad žmonės, sulaukę trisdešimt metų, nesu- 
keltų tavyje tokios užuojautos, reikia su visu atsargumu imtis 
svarstyti. 

— Be abejo, — sutiko jis. 

— Argi nebus viena iš nuolatinių atsargumo priemonių ne- 
leisti, kad svarstymo skonį tektų patirti jaunystėje? Aš ma- 
nau, kad neliko tavo nepastebėta tai, jog paaugliai, šiek tiek 
papešioti per tokius svarstymus, jau piktnaudžiauja dėl prieš- 
taringo žaidimo ir, žavėdamiesi tuo, kas juos paneigia, patys 
imasi neigti kitus, pasitenkindami tuo, kad savo įrodymais 
tartum šunyčiai suplėšo į gabalus visus, kas jiems pakliūva. 

— Taip, čia jie nemoka susilaikyti, — tarė jis. 

— Po to, kai jie patys paneigs daugelį ir daugelis paneigs 
juos, jie greitai imsis visiškai niekinti savo ankstesnius tei- 
ginius, o tai apjuodins kitų žmonių akyse ir juos pačius, ir 
visą filosofijos dalyką. 

— Labai teisingai, — pritarė jis. 

— Na, tik vyresnis, — pasakiau, — nepanorės įsivelti į to- 
kį niekšišką darbą, greičiau jis pamėgdžios žmogų, norintį 
pokalbyje surasti tiesą, negu tą, kuris žaisdamas juokais prieš- 
tarauja. Jis ir pats bus santūrus, ir savo užsiėmimą padarys 
garbingą, o ne niekinamą. 

— Teisingai — sutiko jis. 

— Argi visa tai ne atsargumo priemonės, apie ką mes 
anksčiau kalbėjome: leisti abstrakčiai samprotauti tik pasto- 
viems ir tvirtiems charakteriams, o ne taip, kaip dabar, kai 
to imasi kam pakliūva, taigi ir visiškai netinkami žmonės? 

— Žinoma, tai būtinas matas, — pasakė jis. 

— Tam, kas lavina savo kūną gimnastikos pratimais, ar 
nebus per maža dukart tiek laiko mąstymo menui įsigyti, jei- 
gu nuolat ir įtemptai vien tik tuo užsiimtų? 

— Tu turi galvoje šešerius ar ketverius metus? — paklau- 
sė jis. 

— Tai nesvarbu, — atsakiau. — Tegu bus penkeri. Po to tu 
juos priversi vėl nusileisti į tą olą: juos reikės priversti užimti 
mėgstamas jaunų žmonių valstybines pareigas — tiek karines, 
tiek ir kitas; tenenusileidžia ir patyrimu jie niekam. Be to, 
dar reikia visokeriopai juos patikrinti — ar jie atsispiria įvai- 
rioms įtakoms, ar kur nors pasiduoda. 

— Kiek laiko tu tam skiri? — paklausė jis. 

— Penkiolika metų, — atsakiau — O tada jiems bus pen- 
kiasdešimt, tai tuos iš jų, kurie išliko gyvi ir visaip pasižy- 
mėjo — tiek darbe, tiek ir pažinime,— bus laikas privesti iki 
galutinio tikslo: tai yra priversti juos savo dvasinį žvilgsnį 
nukreipti ir pažvelgti į tai, ką visiems duoda šviesa, 0 pa- 
tiems pastebėjus gėrį, jį imti pavyzdžiu ir sutvarkyti ir vals- 
tybę, ir atskirus asmenis, taip pat kiekvieną save — visam 
likusiam savo gyvenimui. Didesnę laiko dalį jie leis filosofuo- 
dami, o kai ateis laikas, dirbs: tvarkys piliečius, užims vals- 
tybines pareigas — ne dėl to, kad tai reikalinga valstybei. 
Vadinasi, jie nuolat auklės žmones, panašius į save, ir juos 
paliks sergėti valstybę vietoje savęs, o patys pasitrauks į Lai- 
mingųjų salą ir ten gyvens. Valstybė visuomenės lėšomis pa- 
statys jiems paminklus ir aukos aukas kaip dievybėms, jeigu 
su tuo sutiks pitija, o jeigu ne, tai kaip laimingiems ir die- 
viškiems žmonėms. 

— Tu, Sokratai, tartum skulptorius, puikiai nulipdei savo 
įsivaizduojamus valdovus,— tarė jis. 

— Ir valdoves, Glaukonai,— tariau — visa, ką aš kalbė- 
jau, liečia moteris nė kiek ne mažiau, kaip ir vyrus: tiesa, aiš- 
ku, tas moteris, kurios iš prigimties yra tinkamos šiam rei- 
kalui. 

— Tai tiesa, jeigu moterys dalyvavo visur lygiai su vy- 
rais, kaip mes sakėme. 

— Ką gi,— tariau— Jūs sutinkate, kad valstybės ir jos 
santvarkos atžvilgiu mes pateikėme visai ne tuščius teigi- 
nius? Žinoma, visa tai sunku, tačiau kažkaip galima, be to, 
aiškiai buvo pasakyta: kai valstybės valdovais taps tikri fi- 
losofai, ar jų būtų keletas, ar nors ir vienas, į dabartinę pa- 
garbą jie žiūrės iš aukšto, laikydami ją žema ir nieko verta, 
ir labai vertins tvarkingumą ir tą garbę, kuri bus susijusi 
su juo, bet labiausiai ir aukščiausiai vertins teisingumą; jo 

laikysis, tarnaudami jam ir jį skleisdami, jie sukurs savo vals- 
tybę. 

— O būtent kaip? — paklausė jis. 

— Visus virš dešimties metų miestiečių vaikus jie pa- 
siųs į kaimą, o kitus vaikus, atskyrę nuo šių laikų papročių, 
būdingų tėvams, įtakos, auklės savaip, pagal tuos įstatymus, 
kuriuos mes anksčiau išnagrinėjome. Šiai tokiu būdu leng- 
viausiai ir greičiausiai sudaroma ta valstybinė santvarka, apie 
kurią mes kalbėjome; valstybė suklestės, o tauta, turinti to- 
kią valstybę, turės didžiulę gerovę. 

— Taip, didžiulę, — pritarė jis.— O kaip tai galėtų įvykti, 
jeigu kada nors įvyks, tu, Sokratai, mano nuomone, gerai 
paaiškinai. 

— Vadinasi, — pasakiau, — mes jau pakankamai pakalbėjo- 
me apie šią valstybę ir apie tinkamą jai žmogų? Juk aišku, 
koks jis, mano nuomone, privalo būti. 

— Taip, aišku, — sutiko.— Ir tavo iškeltas klausimas, man 
atrodo, jau išsemtas. 

Versta iš Platonis Opera Scriptorum classicorum 
bibliotheca Oxoniensis, t. IV, Oxonii e typographeo 
Clarendoniano Londini et Novi Eboraci, apud Hum- 


phrendum Milford, 1934, $ 338—354; 514—541. Ver- 
tė B. Kazlauskas. 


Antrasis skyrius 


ARISTOTELIO 
FILOSOFINĖS „SISTEMOS 
BRUOZAI 


Aristotelio (384—322 m. p. m. e.) mokslinė veikla apėmė 
visas to meto žinojimo sritis Mokslininkus iki šiol stebina, 
kaip jis kiekvieną nagrinėjamą klausimą sugebėjo pagrįsti to- 
kia gausia, kruopščiai parinkta ir sistemingai pateikta fakti- 
ne medžiaga. Įvertindamas ir panaudodamas savo pirmtakų teo- 
rijas, Aristotelis kiekvienoje jų ieškojo pozityvių momentų. 
Juos derindamas, jis sukūrė filosofinę sistemą, kuri leidžia jį 
apibūdinti kaip „universaliausią galvą tarp antikos filosofų“!. 

Gyveno Aristotelis tuo metu, kai graikų miestai-valstybės 
(poliai) smuko ekonomiškai ir politiškai, nors savo kultūra dar 
ir pirmavo. Į istoriją įžengė nelabai kultūringa, netgi pusiau 
barbariška Makedonija. Ji pajungė naminių karų ir vidinės 
netvarkos išvargintus graikus ir suvienijo juos kovai prieš per- 
sus. Makedonijai ir buvo lemta kalaviju praskinti kelią graikų 
kultūrai į beveik visą tuo metu žinomą pasaulį. 

Aristotelio gimtinė — Stagiro miestas Egėjo jūros pakrašty- 
je. Jo tėvas Nikomachas — Makedonijos karaliaus gydytojas. 
15 metų Aristotelis neteko tėvo, paveldėdamas iš jo didelę 
biblioteką ir šeimos tradicijas — domėjimąsi gamtos mokslais. 
Dėdės globojamas, būsimasis filosofas, sulaukęs 17 metų, atvy- 
ko į Atėnus ir įstojo į Platono Akademiją. Čia jis praleido 
20 metų: iš pradžių kaip mokinys, vėliau — mokytojas, moks- 
lo vyras. Tai buvo didelio, įtempto darbo ir savarankiškos pa- 
saulėžiūros formavimosi metai. 

Iš pradžių Aristotelis sekė Platonu. Vėliau (nors pagarbos 
mokytojui jis niekada neprarado) jame lyg atbudo tradiciniai 
gamtininko interesai. Platono idėjų suabsoliutinimas Aristotelio 
nebepatenkino, ir jis pasisakė prieš mokytojo idealistinę doktri- 
ną, mėgindamas suderinti kraštutinumus: sensualizmą su Ia- 


! K. Mapke nu D. Bureabc, Counnenna, T. 1, M., 1956, c. 39. 

cionalizmu, materializmą su idealizmu. Ieškojimas vidurio tarp 
kraštutinumų buvo bene būdingiausias Aristotelio mąstysenos 
bruožas, kuris iš dalies apsprendė mąstytojo svyravimus tarp 
idealizmo ir materializmo. Jis derino Demokritą su Platonu, 
tačiau Platonui jo teorijoje vis dėlto buvo teikiama pirme- 
nybė. 

Po Platono mirties Aristotelis paliko Akademiją. Kurį lai- 
ką jis pabuvojo Mažojoje Azijoje, vėliau Lesbo saloje, 
o 356 m. p. m. e. buvo pakviestas auklėti Aleksandrą Make- 
donietį, kurį jis 3 metus mokė filosofijos, politikos ir kitų 
dalykų. Tai susiejo dvi stambias antikos asmenybes, nors jų 
tarpusavio santykiai iki šiol tėra neaiškūs. Kai Aleksandras, 
tapęs valdovu, pradėjo žygį į Aziją, Aristotelis sugrįžo į Atė- 
nus ir, Akademijos pavyzdžiu, įkūrė Likėjuje mokyklą, vėliau 
pavadintą Licėjumi. Tai buvo stambi mokslo įstaiga, lyg spe- 
cialus tyrimų institutas, kuriame dirbo žymūs to meto moksli- 
ninkai, tyrinėtojai. Pagal darbo formą (Aristotelis mėgdavo 
aiškinti mokiniams filosofines problemas, vaikštinėdamas su 
jais alėjomis) ji gavo peripatetikų (pasivaikščiojančiųjų) vardą. 

Našų ir įtemptą Aristotelio darbą Licėjuje nutraukė poli- 
tiniai įvykiai. Po Aleksandro Makedoniečio mirties Atėnuose 
atgijo antimakedoninės jėgos. Buvęs imperatoriaus auklėto- 
jas, vengdamas Sokrato likimo, 323 m. p. m. e. išvyko iš 
Atėnų į Chalkidę ir po metų ten mirė, 

Aristotelio filosofinės sistemos aptarimą pradėsime nuo 10- 
gikos, kurią jis traktavo kaip pažinimo įrankį. Ji turėjo išmo- 
kyti taisyklingai naudotis sąvokomis ir sprendiniais. Svarbiausi 
dalykai logikoje — sąvokų apibrėžimai, mokėjimas jungti są- 
vokas, sudarant teisingus sprendinius, sugebėjimas įrodinėti. 
Aristotelis pateikė įrodymo teoriją, kuri rėmėsi silogizmu. 

Aristotelio nuopelnai logikos istorijoje dideli. Jau ir anks- 
čiau graikų mąstytojai nagrinėjo logikos problemas. Remdama- 
sis jais, Aristotelis sukūrė logikos teoriją. Tai buvo pirmoji 
formalizuota logikos sistema. Dėl to jis dažnai vadinamas logi- 
kos tėvu. Dabartinė logika nagrinėja Žymiai daugiau proble- 
mų; Aristotelio logika tesudaro tik jos dalį. 

Aristotelio logika neatskiriamai siejasi su jo pažinimo teo- 
rija, ontologija ir visa jo filosofija. Jis, kaip ir Platonas, pripa- 
žino, kad tikras žinojimas pasiekiamas sąvokomis, protu. Są- 
vokose yra užfiksuota esmė ir bendrybė. Tačiau Aristotelis 
naujai kėlė klausimą, kaip suprasti bendrybę, koks jos santy- 

kis su daiktais. Platonas sąvokų objektu ir daiktų priežastimi 
laikė amžinas, nekintančias, nuo daiktų nepriklausančias idėjas. 
Toks idėjų savarankiškumo suabsoliutinimas, atskiriant esmę 
nuo daikto, Aristoteliui pasirodė gnoseologiškai nepagrindžia- 
mas ir dėl to nepriimtinas. Metafizikoje Aristotelis analizuoja 
Platono idėjų teoriją ir parodo, kad ji apsunkina pažinimą, nes 
padidina pažinimo objektų skaičių. Nuosekliai taikant idėjų 
teoriją, kiekvienas daiktas, turėdamas daug savybių, turėtų sie- 
tis su daugeliu idėjų. Žmogus yra „gyva būtybė, dvikojis ir 
kartu žmogus"?. Pripažinus kiekvienos idėjos savarankišką eg- 
zistenciją, reikėtų pažinti ne vieną daiktą, o daugelį idėjų. 
Neatsako idėjų teorija ir į klausimą, kaip nekintančios idėjos 
galėtų būti nuolat kintančių, atsirandančių ir išnykstančių daik- 
tų priežastimi. Pagaliau jeigu idėjos — daiktų esmė, tai kaip 
jos gali egzistuoti atskirai nuo daiktų. Aristoteliui atrodo ne- 
galimas daiktas, kad „esmė būtų atskirta nuo to, kieno esmė 
ji yra"?. Šiais ir kitais argumentais Aristotelis griovė idėjų teo- 
rijos pagrindus. 

Atmetęs savarankišką idėjų egzistenciją, Aristotelis kuria 
savąją teoriją, remdamasis konkrečiais daiktais, tuo, kas eg- 
zistuoja savarankiškai, būtent substancija, Gamtos realumu jis 
neabejojo. Aristotelio filosofijos išeities taškas — materializ- 
mas, tik mąstytojas jo nuosekliai nesilaiko. 

Gamtoje daiktai egzistuoja kaip vieninga substancija. To- 
kius juos suvokiame jutimais. Tačiau mintis juose išskiria du 
komponentus: materiją ir formą. Aristotelio požiūriu, abu tie 
komponentai pažinimo procese būtini, bet nelygiaverčiai. Mąs- 
tytojas plačiai nagrinėja tas sąvokas ir, imdamas pavyzdžius 
iš gyvosios gamtos, meno bei technikos, mėgina nustatyti jų 
tarpusavio santykį. Teorija apie materiją ir formą tampa lyg 
pagrindu ir kitoms Aristotelio filosofijos dalims. 

Materijos ir formos terminus“ Aristotelis vartoja neviena- 
reikšmiškai. Materija — tai visų pirma medžiaga, iš kurios for- 
muojasi daiktas, tai daikto substratas. O forma? Tai turėtų 
būti daikto pavidalas. Marmuro skulptūroje marmuras sudary- 
tų materiją, o skulptūros pavidalas — formą. Pastarąją Aristo- 
telis sieja su pavadinimu. Vienodos formos daiktai vadinami 
vienu vardu: arkliais vadiname arklio formos gyvūnus. Pana- 
šiai yra ir su kitais vardais. Vadinasi, forma parodo rūšį, gi- 


2 ApucroreAb, Meradbusuka, C. 225. 
3 Ten pat. 

minę, bendrybę. Per ją pažįstame daiktų bendrąsias ir esmi- 
nes savybes, kurių visuma pateikiama apibrėžimais. Taigi min- 
ties steroje forma ir yra tai, kas įjungiama į apibrėžimą, o ma- 
terija tai — kas į apibrėžimą neįeina. 

Išskyręs substancijoje minėtus komponentus, Aristotelis aiš- 
kiai hipostazuoja formą. Materija, pasak jo,— tai tik pasyvi 
būties būklė. Apibrėžtumą jai suteikia forma, per kurią daiktas 
yra pažįstamas ir atskiriamas nuo kitų. Pagaliau formos prana- 
šumai, palyginus su materija, tie patys, kaip ir esmės, lyginant 
su tuo, kas antraeiliška ir atsitiktina. „Forma — tai esmė“*— 
sako Aristotelis. ž 

Santykis tarp materijos ir formos nėra absoliutus, nes kiek- 
viena materija yra apiforminta. Marmuro skulptūros materija 
turėtų būti marmuro luitas, iš kurio padaryta skulptūra. Bet 
jis taip pat turi formą. Tik ji, Aristotelio požiūriu, yra žemesnė 


formų grandinę, kurioje kiekviena žemesnė forma yra materija 
aukštesnei formai. Leisdamiesi formų laipteliais žemyn, turė- 
tume prieiti prie pirminės materijos — visos esamybės substra- 
to. Aristotelis čia seka ankstesniaisiais graikų materialistais 
(atrodo, artimiausias jam yra Empedoklis) ir galvoja, kad pir- 
minį materijos apibrėžtumą visų pirma atskleidžia keturi pa- 
grindiniai elementai: žemė, vanduo, oras, ugnis. Jie sudaro, 
anot Aristotelio, materialiąją daiktų pradžią. Viskas susideda 
iš jų, bet jie patys jau nebesidalija taip, kad iš jų „galima 
būtų sudaryti naują (žemesnę) rūšį". 

Aristotelio formos ir materijos santykio supratimas yra, be 
abejo, kompromisinis. Graikų materialistai pripažino tik mate- 
rialiąją substanciją. Platonui savarankiškai egzistavo tik idė- 
jos. Tuo tarpu Aristotelis pamėgino abu kraštutinumus sujung- 
ti. Jo substancija — formos ir materijos vienovė; materijos at- 
žvilgiu forma imanentinė. Ir tik būdama tokia, Aristotelio 
požiūriu, ji gali atlikti tas funkcijas, kurias Platonas buvo pri- 
skyręs idėjai. 

Forma, pasak Aristotelio,— nesunaikinama aktyvi jėga. Pa- 
galiau ją mąstytojas sutapatina su priežastimi ir vystymosi 
tikslu. Materija formos atžvilgiu tik galimybė; ji įsikūnija, tap- 

* Ten pat, p. 139. 

5 Vėliau prie tų keturių elementų Aristotelis pridėjo dar penktą — eterį, — 
iš kurio, esą, sudaryti dangaus kūnai. Taigi jis atskyrė žemę nuo dan- 
gaus sferos. 

Š ApucroreA5, MeTadbuaitka, C. 81. 

dama apiformintu daiktu. Pirmojoje materijoje potencialiai sly- 
pi visa pasaulio įvairovė. Toliau forma pamažu darosi sudė- 
tingesnė, ir galimybių sfera siaurėja. Kiekviena forma reali- 
zuojasi ne bet kur, o tik tokioje materijoje, kurioje yra gali- 
mybė jai realizuotis. Žmogų gimdo tik žmogus. Tas, kas neturi 
išsilavinimo, turi galimybę jį įgyti. Tuo tarpu iš pieno statula 
nedaroma. Tendencija pabrėžti potencialų būties sugebėjimą 
pereiti iš vieno būvio į kitą, pabrėžti galimybę kiekvienam tap- 
ti kitu — labai verta dėmesio. Aristotelis neatskiria galimybės 
nuo tikrosios būties. Jį domina ne vien tik esamybė, bet ir 
tai, ką ji potencialiai savyje slepia ir kas iš jos gali išplaukti. 

Objekto realizavimąsi ir to proceso pažinimą Aristotelis 
siejo su keturiais dalykais: materija, forma, priežastimi ir tiks- 
lu. Tačiau tų terminų analizė parodo, kad svarbiausi jam yra 
forma ir jos priešybė — materija. Priežastį ir tikslą jis sutapa- 
tina su forma. Skulptūros atsiradimo priežastis — buvusi skulp- 
toriaus mintis apie ją, mintinis skulptūros projektas, o jo rea- 
lizacija, konkreti skulptūra — sekmuo. Panašiai yra ir visoje 
gamtoje. Pasak Aristotelio, panašus gimdo į save panašų, tuo 
pratęsdamas formos realizaciją. Žmogų gimdo žmogus, gyvu- 
lį — gyvulys. Todėl forma čia traktuojama kaip veikianti jėga, 
kaip energija, kuri išjudina materiją. Judėjimas, vystymasis — 
tai formos veiklos pasekmė. Materija tame procese taip pat 
dalyvauja, tačiau kaip stabdys. Marmuras lengvai nepasiduoda 
skulptoriaus kaltui. Išsilavinusiu žmogus tampa taip pat tik 
nugalėdamas kliūtis. Dėl tokio materijos priešinimosi gamtoje 
atsirandą neįprasti reiškiniai, išsigimėliai ir visa, kas netobula, 
Tuo tarpu forma, anot Aristotelio, veikia ir įveikia kliūtis ne 
bet kaip, o tikslingai. Čia vėl matome ryškų Aristotelio norą 
suderinti Demokrito determinizmą su Platono tikslingumu. Ape- 
liuodamas į žmonių veiklos tikslingumą, Aristotelis mato jį 
visur. Gamta, anot jo, nieko nedaro veltui. Joje visa, kas vyks- 
ta, pajungta tikslui. Kiekvienos atskirybės tikslas — visiškai 
įgyvendinti savyje turimas galimybes, pasiekti tobulą formą — 
entelechiją. Tačiau kiekvieną pasiektą rezultatą mąstytojas vėl 
susieja su naujomis galimybėmis aukštesnei formai įgyti. Kiek- 
vienas būties momentas čia yra išeities taškas naujos formos 
realizacijai. Kiekviena būtis, anot Aristotelio, slepia savyje tiks- 
lą, kuris savo ruožtu subordinuotas aukštesniam. Taip Aristo- 
telio mintis pamažu atveda iki tobuliausios formos, aukščiausio 
tikslo, kuris materijos jau nebeturi. Tikslingumo suabsoliuti- 

nimas privertė mąstytoją prieštarauti pačiam sau. Jis tvirtino, 
kad kiekviena savarankiška būtis turi materiją ir formą, o ga- 
lutinis tikslas pasirodė esąs nemateriali forma. Tikslingumo 
suabsoliutinimas, formos hipostazavimas apsprendė Aristotelio 
idealizmą. Tačiau jo idealizmas yra „objektyvesnis ir tolimes- 
nis, bendresnis, negu Platono idealizmas, todėl natūrfilosofijo- 
je dažniau=materializmui"“ 7. Aristotelio forma daug kuo pri- 
mena Platono idėją, tačiau idėjų absoliutus savarankiškumas, 
išskyrus aukščiausiąją formą, praranda platoniškąsias pozici- 
jas. Būdama imanentinė, Aristotelio forma susijusi su konkre- 
čiais daiktais. Visas jos turtingumas ir aktyvumas atsiskleidžia 
daikto realizacijoje. 

Aristotelio metodologija apsprendė ir jo fiziką bei kosmo- 
logiją, kuri šiandien daugeliu požiūrių jau turi tik istorinę 
reikšmę. Aristotelis tvirtino, kad pasaulis yra amžinas, bet 
ribotas erdvėje. Amžinumą jis grindė trim nesunaikinamais 
dalykais: materija, forma, judėjimu, o ribotumą tuo, kad kiek- 
vienas elementas pasaulyje užima vietą. Nedialektiškas erdvės 
supratimas sąlygojo išvadą, kad už paskutiniojo elemento nie- 
ko nėra. Nėra net vietos, kur materija galėtų būti. 

Vietos supratimas ir vaidmuo ryškus ir Aristotelio judėjimo 
teorijoje. Jis pripažįsta, kad pasaulis yra substancialus, koky- 
biškas ir dinamiškas. Mąstytojas nagrinėja jau pirmtakų nu- 
rodytas keturias judėjimo rūšis: 1) padidėjimą ir sumažėjimą, 
2) kokybinį pasikeitimą, 3) atsiradimą ir sunaikinimą ir 4) vie- 
tos pakeitimą. Pastarąją judėjimo rūšį jis laiko svarbiausia ir 
visas kitas judėjimo formas prilygina jai. Kadangi vietos pakei- 
timui reikia postūmio, jėgos, kuri objektą išjudintų, Aristotelis 
judėjime skiria: 1) tai, kas juda, ir 2) tai, kas judina. Svarbiau- 
sias judintojas yra forma, kuri, kaip matėme, Aristotelio filo- 
sofijoje tapatinama su priežastimi. Todėl ir judėjimo priežas- 
tys čia dėstomos eiliškai, kol prieinama prie pirmosios priežas- 
ties, arba pirmojo judintojo, kuris yra jau gryna energija. 
Pirmasis judintojas pats nejuda ir nekinta (priešingu atveju jis 
nebūtų pirmasis); jis vienalytis, nematerialus, būtinas, tobulas. 
Jo veikla — mąstymas apie patį save, tai mąstymas apie mąs- 
tymą. Remdamasis analogija su žmogumi, Aristotelis jį vadina 
pasaulio protu. Pasaulio jis nekuria, bet savo veikla išjudina 
žemesniąsias sferas, jis žavi jas savo tobulumu ir tampa tikslu, 


7 V. I. Leninas, Raštai, t. 38, p. 268. 

siekiant tobulumo. Pradėjęs nuo realaus daikto, nuo materi- 
jos, Aristotelis baigė absoliutu. Teleologinis gamtos traktavi- 
mas atitraukė jį nuo kelio, kuriuo eidami ankstesnieji filosofai 
materialistai buvo pasiekę labai gražių rezultatų. Aristotelio 
pasaulis suskilo į žemiškąjį pasaulį, kur viskas sudaryta iš ke- 
turių pirminių elementų, viskas praeinama ir netobula, ir dan- 
gaus sferą, kurios viršūnėje užkeltas tobulas absoliutas. Aris- 
totelio teleologija palieka praviras duris teologijai. 


Remdamasis bendrais savo filosofijos metodologijos princi- 
pais, Aristotelis analizuoja ir žmogų, kuriame mato taip pat 
du komponentus: kūną ir sielą. Santykis tarp tų komponentų 
atitinka santykį tarp formos ir materijos. 

Sielos Aristotelis nemistifikuoja, aiškina ją natūraliai, rem- 
damasis gamtamoksliniais principais. Siela jam nėra kažkas ša- 
lia kūno. Ji yra kūne. Tai aktualizuojanti kūną jėga, kūno 
energija. Ji yra gyvybės ir judėjimo priežastis. Dėl to sielą jis 
pripažįsta ne vien žmogui. Visa, kas gyva, turi sielą. Augalai 
turi maitinančiąją sielą, vegetatyvinę jėgą, kuri tvarko mMaiti- 
nimosi ir dauginimosi funkcijas. Gyvulių sielos sudėtingesnės, 
Jose prie vegetatyvinių funkcijų prisideda dar juslė, geismin- 
gumas, sugebėjimas judėti. O žmogaus sieloje prie funkcijų, 
būdingų visai gyvajai gamtai, prisideda dar protas, kurį Aris- 
totelis skirsto į pasyvų ir aktyvų. Pastarąjį, matyt, reikėtų su- 
prasti ne tik kaip vieno ar kito žmogaus individualų protą. 
minties elementus, kurie perduodami iš kartos į kartą. Atrodo, 
tik tokia prasme Aristotelis supranta sielos nemirtingumą ir 
visą žmogaus specifiką — protingumą. Taip jis supranta ir pro- 
tingą žmogaus veiklą, kurią nagrinėja etikoje. 

Etikai Aristotelis skiria daug dėmesio ir kuria ją pagal bend- 
rus savo filosofijos principus, postuluojančius, kad viskas gam- 
toje vyksta tikslingai. Kiekviena esybė, realizuodama savo pri- 
gimtyje turimas potencijas, siekia tobulybės. Žmogus čia 
išimties nesudaro. Jis veikia tikslingai, taip, kad žemesnius tiks- 
lus panaudoja kaip priemonę aukštesniems pasiekti. O aukš- 
čiausias Žmogaus gyvenimo tikslas — realizuoti žmogiškąją 
specifiką, skiriančią jį nuo visos gamtos. Tokia žmogaus 
savybė — protingumas. Aristotelio požiūriu, didžiausia verty- 
bė — žmogus, protinga būtybė, kuri, specifiškai, žmogiškai, 
veikdama, kuria ne tik kultūrą, mokslą, meną, bet ir pati save. 

Moralinio gėrio Aristotelis ieško ne transcendentiniame pa- 
saulyje, kaip tai darė Platonas, bet realioje žmogaus veikloje, 
kurią jis, sekdamas ankstesniais graikų humanistais, sieja su 
žinojimu. Tačiau Aristotelis įveikia sokratiškąjį intelektualiz- 
mą, pabrėždamas, kad vien žinojimo neužtenka. Siekiant užsi- 
brėžto tikslo, žinojimas siejamas su valios kryptingumu, įpro- 
čiais ir įgūdžiais. Gyvenime, kaip ir olimpinėse žaidynėse, 
dovanos įteikiamos ne tam, kas gražesnis, o tam, kas laimi žai- 
dynes. 

Protinga ir naši veikla yra maloni, ji suteikia laimės. To- 
dėl etikoje Aristotelis tikrai įveikia kinikų, iš dalies ir Platono 
asketizmą. Jis neginčija laimės ir malonumo reikšmės žmogui 
ir plačiai nagrinėja socialinės padėties, šeimos laimės, drau- 
gystės, sveikatos, materialinės gerovės ir net jutiminio pasi- 
tenkinimo įtaką gyvenimui. Visų tų dalykų jis nelaiko blogiu, 
tačiau ne jie sudaro žmogaus gyvenimo tikslą. Jie gali tik 
paspartinti tikslo pasiekimą. Malonumai, pramogos šia prasme 
primena poilsį. „Žmonės negali be pertraukos dirbti, jiems rei- 
kia poilsio, tačiau poilsis — tai ne tikslas; poilsis reikalingas 
tam, kad galima būtų dirbti“š. Todėl savo etiką Aristotelis 
griežtai priešpastato Aristipo hedonizmui. Moralinio gėrio jis 
ieško protingoje veikloje. 

O kokią veiklą galima pavadinti protinga? Aristotelio po- 
žiūriu, tokią, kuri padeda išvengti kraštutinumų. Dorybė Aris- 
totelio etikoje suprantama kaip mokėjimas surasti vidurį tarp 
dviejų priešybių, tarp kraštutinumų. Kiekvienas protingas žmo- 
gus „vengia pertekliaus ir nepritekliaus. Jis ieško vidurio ir 
renkasi jį“?. Dėl to Aristotelio etika dažnai vadinama vidurio 
doktrina. Vidurys Aristoteliui — optimaliausias, geriausias veik- 
los variantas. Klysti galima įvairiai, o tiesa — viena. Čia kaip 
šaudymo varžybose: nepataikyti galima įvairiom kryptim. 
„O pataikyti į tikslą — sunku"!?. Vidurys ir yra tas sprendi- 
mas, kuris išvengia nukrypimo. Drąsiu jis vadina tą, kuris 
žino, ko reikia bijoti ir kur baimė turėtų būti įveikiama. To- 
dėl drąsos dorybės jis ieško tarp bailumo ir beprotiško nutrūkt- 
galviškumo, dosnumo — tarp šykštumo ir išlaidumo, kilnaus iš- 
didumo —tarp nusižeminimo ir pasipūtimo ir t. t. Tokioje eti- 
koje svarbiausias praktinės veiklos kriterijus — saikas. 


š Sruka Apucrorena, CTIG6., 1908, c. 197. 
9 Ten pat, p. 30, 
0 Ten pat, p. 31. 

Reikalavimą ieškoti geriausios ir optimaliausios veiklos Aris- 
totelis pateikia bendra prasme. Kiekvienas individas konkre- 
čioje situacijoje turėtų remtis saiko principu, atsižvelgdamas 
į galimybes ir savo individualų sugebėjimą. Jis renkasi vidurį 
ne tik pačiame objekte, bet „atsižvelgdamas į save“!!. Tik įsi- 
gilindamas į savo veiksmų prasmę, valdydamas savo aistras, 
kartodamas ir įgusdamas veikti taip, kaip reikalauja protas, 
žmogus ugdo savyje asmenybę. Pastarosios tobulumo kriteri- 
jus Aristoteliui ir yra sugebėjimas protauti. Abstraktus mąs- 
tymas, sugebėjimas protu stebėti tiesą, teorinė veikla yra šios 
etikos idealas. Teorinė veikla neieško tikslo šalia savęs. To- 
kia veikla gali pasitenkinti savimi, ir joje, Aristotelio požiūriu, 
yra visa, kas apibūdina tikrąją laisvę. Pradėjęs nuo konkrečios 
veiklos, Aristotelis pamažu prieina prie abstrakčios teorinės 
veiklos ir ją paskelbia idealu. 

Ugdyti savyje asmenybę, siekti tobulumo individui, Aris- 
totelio požiūriu, padeda valstybė. Žmogų jis laiko visuomenine 
būtybe, kuri iš prigimties yra linkusi gyventi šeimoje, visuo- 
menėje, valstybėje. Individai gimsta ir gyvena valstybėje, ir 
jų asmenybė tik čia gali atsiskleisti. 

Aristotelio valstybės teorija tipiškai graikiška. Jis lyg ne-“ 
pastebi Aleksandro Makedoniečio kuriamos daugianacionalinės 
imperijos tendencijų ir kuria valstybės teoriją, remdamasis jau 
atgyvenusia miesto-valstybės forma, kurioje jis vis dėlto taik- 
liai įžiūrėjo susipynusias valstybines ir visuomenines institu- 
cijas, valstybinius įstatymus ir žmonių papročius, individo ir 
visuomenės interesus. 

Valstybė Aristoteliui nėra savaiminis tikslas. Ji privalo tar- 
nauti piliečiams. Pagal Aristotelio teoriją, valstybė ne vien rū- 
pinasi piliečių gerove ir jų saugumu. Svarbiausias valstybės 
tikslas — piliečių auklėjimas, jų moralinis išprusimas. Valstybė 
rūpinasi, kad jos piliečiai būtų tvirtos asmenybės, mokančios 
derinti savo individualius interesus su visuomeniniais. Svar- 
biausia piliečių dorybė — saiko pajautimas, mokėjimas tvar- 
kyti savo norus. Todėl valstybė ir privalo išauklėti tokius pi- 
liečius, kurie netrokštų daugiau, negu jiems reikia ar sugeba, 
o mažiau išsilavinusiems valstybė neduoda galimybės turėti 
daugiau, negu reikia. 

Labai svarbu yra išmokyti žmogų naudotis laisvalaikiu. Ape- 
liuodamas į jam žinomus faktus, Aristotelis galvoja, kad tai 


!| Ten pat, p. 30. 

ypač svarbu karinio tipo valstybėms, kurios karą laiko svar- 
biausiu savo egzistencijos tikslu. Tos tautos laikosi, kol ka- 
riauja, o taikos Metu žlunga. Panašiai kaip plienas, taikos me- 
tu jos neturi sąlygų užsigrūdinti. Todėl valstybė privalo rū- 
pintis, kad jos piliečiai mokėtų ne tik kariauti, bet ir gyventi 
taikos metu, kad jie mokėtų dirbti ir protingai išnaudoti savo 
laisvalaikį. O tam geriausiai tinkanti filosofija, teorinė veikla, 
kurioje žmogus ir surandąs tikrąją laimę! 

Geros valstybės požymis, anot Aristotelio, yra rūpinimasis 
visais piliečiais. Jis nagrinėja tris valstybės tipus: 1) monar- 
chiją — vieno žmogaus valdymą, 2) aristokratiją — nedaugelio 
išrinktųjų valdymą ir 3) politėją — daugumos dalyvavimą val- 
džioje. Priklausomai nuo sąlygų, kiekviena iš tų formų gali 
būti gera ir priimtina, jei tik esantys valdžioje rūpinsis visų 
piliečių reikalais. Tačiau kiekviena forma gali išsigimti. Kai 
monarchas užmiršta valstybės ir piliečių reikalus, o rūpinasi 
tik savo ir savo artimųjų interesais, jis tampa tironu, o vals- 
tybė — tironija. Tai blogiausia valdymo forma, kurioje tironas 
išsilaiko tik jėga. Išsigimusi aristokratija virsta oligarchija, ku- 
ri rūpinasi tik turtingųjų reikalais. Politėja galinti tapti demo- 
kratija, kurią Aristotelis supranta siauriau, negu mes šiandien. 
Anot jo, demokratinė laisvė remiasi lygybės principu, lei- 
džiančiu „kiekvienam gyventi, kaip jis nori“!?. O kadangi ne- 
turtingųjų valstybėje yra visada daugiau, negu turtingųjų, tai 
demokratija tampanti rūpinimusi vien neturtingųjų reikalais. 
Tačiau Aristotelis mano, kad demokratija ne tokia pavojinga, 
kaip oligarchija ir ypač tironija: ji rečiau atveda prie politinių 
suiručių. Todėl iš politiko Aristotelis reikalauja proto, situaci- 
jos, piliečių interesų ir nuotaikų žinojimo. 

Valstybės teoriją Aristotelis, kaip ir jo mokytojas Platonas, 
kūrė tik laisviesiems graikams, žmonėms, kurie turi galimybių 
pasišvęsti teoriniams ir valstybiniams reikalams, sunkiausius 
ir nemaloniausius darbus palikdami vergams. Labai taikliai su- 
siejęs etiką su ekonomika, vertybių paskirstymu, Aristotelis 
visus tuos klausimus sprendžia grynai iš vartotojo pozicijų. 
Vergiją, kurios būtinumas daugeliui to meto mąstytojų jau 
kėlė abejonių, Aristotelis dar laikė natūraliu dalyku ir ją gy- 
nė, remdamasis šeimos (jai, priešingai Platonui, Aristotelis sky- 
rė daug dėmesio) ekonomika ir nuosavybės teise. Jei darbo 


12 Ten pat, p. 198. 
8 IMonuruka ApucToTen3, M., 1893, c. 264. 

įrankiai sugebėtų dirbti patys, be žmonių, tada ir statybinin- 
go padėtį apsprendžianti jo prigimtis ir sugebėjimai. Vergas 
yra tas, „kas gali kitam priklausyti <...>, ir tas, kuris turi 
proto tik tiek, kad suprastų kitų protingus reikalavimus“!5, 
Vertinant vergiją, aiškiai atsiskleidžia klasinis Aristotelio eti- 
kos pobūdis ir tendencijos. Jį domino tik vergvaldžio intere- 
sai, ir, jais remdamasis, jis sprendė ne tik etikos, bet ir kitas 
filosofijos problemas. Tačiau Aristotelio genialumas įgalino jį 
įžvelgti ir teoriškai iškelti daug filosofinių problemų, kurios 
neprarado reikšmės iki šiol. 


Kristina Rickevičiūtė 


4 Ten pat, p. 11. 
15 Ten pat, p. 14. 


ARISTOTELIS 
(384—5322 m. p. m. e.) 


Aristoteliui, kaip ir Platonui, likimas buvo palankus: paly- 
ginti nemaža dalis jo gausaus filosofinio palikimo išliko alei- 
ties kartoms. 

Jei tikėsime senovės mokslininkų Strabono ir Plutarcho liu- 
dijimais, Aristotelis 323 m. p. m. e., bėgdamas iš Atėnų į Chal- 
kidę nuo Aleksandro Makedoniečio priešų persekiojimo, visus 
savo rankraščius paliko saugoti savo mokiniui Teotrastui. Pra- 
ėjus 35 metams po Teofrasto mirties, pagal testamentą visą 
Aristotelio palikimą perėmė Teofrasto mokinys Nelėjas iš Skep- 
sio ir parsigabeno jį į savo gimtinę. Nelėjo įpėdiniai, bijodami, 
kad kaimyninio Pergamo valdovai, sudarinėdami savo biblio- 
tekas, nekoniiskuotų Aristotelio rankraščių, paslėpė juos kaž- 
kokios užeigos požemyje, kur jie išgulėjo iki 100 m. p. m. e., 
kol juos įsigijo žinomas to melo bibliofilas Apelikontas iš Tėjo 

ir parsigabeno juos į Atėnus. Po Apelikonto mirties antrojo 
Sulos žygio prieš Ponto karalių Mitridatą VI metu (83—82 m. 
p. m. e.), Romai užkariavus Atėnus, Aristotelio rankraščiai, kaip 
karo trofėjas, buvo išvežti į Romą. 55 m. p. m. e. Sulos sūnus 
juos pardavė, kad padengtų skolas. Aristotelio rankraščius nu- 
pirko Cicerono bičiulis aristotelininkas gramatikas Tiranionas 
iš Amiso ir pradėjo juos tvarkyti. Pagaliau iš Tiraniono Aristo- 
telio rankraščius perėmė peripatetikų mokyklos atstovas And- 
ronikas iš Rodo, kuris organizavo jų perrašymą, redagavimą 
ir sudarė garsųjį sąvadą „Corpus Aristotelicum'. 

Skirtingai nuo pirmojo Aristotelio palikimo paveldėtojo Teo- 
žrasto (kuris Aristotelio veikalus buvo suskirstęs pagal alftabe- 
tą), Andronikas juos klasifikavo pagal tematiką, atsižvelgdamas 
į paties Aristotelio pasiūlytą mokslų klasifikaciją: 

1. Logikos traktatai — „Kategorijos“, „Apie teiginį“, pirmoji 
ir antroji „„Analitikos“ (apie protavimą, silogizmą ir įrodymą), 
„Topika“ (apie tikėtinus įrodymus ir aristoteliškai suprantamą 
dialektiką), „Sofistinių įrodymų paneigimas“ — buvo apjungti 
viena knyga, kurią pavadino „Organonu“. 

2. Gamtos mokslo veikalai: svarbiausias iš jų — „Fizika“; 
reikšmingi dar „Apie dangų“, „Apie atsiradimą ir išnykimą“, 
„Apie meteorologinius klausimus“ ir kiti. Prie šios grupės pri- 
skiriama dar „Mechanika“, „Problemos“, taip pat biologiniai 
traktatai — „Gyvūnų istorija“, „Apie gyvūnų dalis“, „Apie gy- 
vūnų kilmę“, „Apie gyvūnų judėjimą“ ir kiti. Jų teoriniai pa- 
grindai išdėstyti psichologiniame traktate „Apie sielą“. 

3. Filosotinėms būties problemoms skirtos 14 knygų Andro- 
niko sudarytame Aristotelio veikalų sąvade ėjo po „Fizikos“ ir 
kitų gamtamokslinių traktatų, todėl jas pavadino bendrų „Me- 
tafizikos" pavadinimu. 

4. Etikos traktatai: „Nikomacho etika“ (dedikuota anksti mi- 
rusiam Aristotelio sūnui Nikomachui, kuris klausėsi savo tėvo 
etikos paskaitų kartu su kitais mokiniais), „Eudemo etika“ (skir- 
ta Aristotelio mokiniui ir bendradarbiui Eudemui) ir „Didžioji 
etika", 

5. Politiniai traktatai: „Politika“ (Aristotelio politinių trak- 
tatų rinkinys), „„Politėjos“ (158 graikų polių konstitucijų apra- 
šymai, tačiau iš jų mūsų laikus pasiekė tik 1890 m. Egipte al- 
rasta „Atėnų politėja“, užrašyta papiruse). 

6. Estetikos veikalai: „Retorika“ ir „Poetika“, kurios išliko 
tik pirmoji dalis, analizuojanti tragedijos ir epo klausimus. 

(Antroji neišlikusioji dalis turėjo nagrinėti komediją ir jambo- 
gratiją.) 

Kai kuriuos iš čia suminėtų veikalų tik su rimiom išlygom 
ir abejonėm galima būtų priskirti Aristoteliui. Pavyzdžiui, kai 
kurie tyrinėtojai abejoja dėl „Kategorijų“, „Eudemo etikos“ 
autorystės, o „Didžioji etika“ laikoma jau poaristotelinės epo- 
chos kūriniu, nes jame ryški stoicizmo įtaka. 

Aristotelio būta produktyvaus filosofo. Išlikusiame jo darbų 
sąraše, sudarytame, praėjus šimiui metų po jo mirties, vieno 
Aleksandrijos bibliotekos darbuotojo, yra 146 veikalų pavadi- 
nimai. Tačiau jame nėra pagrindinių Aristotelio veikalų, kurie 
iigūruoja Androniko sąvade. Manoma, kad dalis Aristotelio 
archyvo yra pakliuvę iš Nelėjo ar jo įpėdinių į Aleksandrijos 
biblioteką ir čia žuvę. 

Į lietuvių kalbą yra išversti ir išleisti du Aristotelio trakta- 
tai: „Apie sielą“ (1959, vertė V. Sezemanas) ir „Poetika“ (1959, 
vertė M. Ročka). 

Šioje chrestomatijoje ištisai spausdinamos „Nikomacho eti- 
kos“ antroji ir „Politikos“ penktoji knygos. 


NIKOMACHO ETIKA 
ANTROJI KNYGA 


I. Dorybė yra dviejų rūšių: intelektualinė ir etinė. Intelek- 
tualinė dorybė dažniausiai kyla ir toliau vystosi iš mokslo, to- 
dėl jai reikia patyrimo ir laiko; etinę dorybę įsigyjame per 
įprotį, dėl to ir jos pavadinimas atsirado iš žodžio įprotis, 
tik nežymiai pakeitus tą žodį. Iš čia aišku, kad nė viena etinė 
dorybė nėra mums įgimta. Mat, nė vieno įgimto dalyko ne- 
įmanoma įpratinti elgtis kitaip, negu jam įgimta. Pavyzdžiui, 
akmuo iš prigimties krinta žemyn, ir, net tūkstantį kartų mes- 
damas aukštyn, neįpratinsi jo nekristi žemyn; neįpratinsi ir 
ugnies kristi žemyn, ir kitų daiktų elgtis prieš jų prigimtį. 
Taigi etinės dorybės mumyse neatsiranda nei iš prigimties, nei 
iki prigimties — mes tik sugebame jų įsigyti, o paskui jas 
išvystome įpratimo dėka. Be to, mums įgimtus dalykus mes 
pirmiau sugebame vykdyti, o tik paskui juos realizuojame 
veiksmais — tai ypač ryšku pojūčių atveju; juk ne dėl to mes 
sugebame matyti ir girdėti, kad daug kartų matėme ir gir- 

turime, o ne dėl to, kad besinaudodami juos būtume įsi- 
giję. Tuo tarpu etinės dorybės įsigyjamos tik per ilgą 
praktiką. Panašiai yra ir su kitais menais ir amatais. Juk 
tų menų ir amatų, kuriuos reikia išmokti, kad įsigytume, 
išmokstame besipraktikuodami, kaip, pavyzdžiui, bestatyda- 
mi namus, pasidarome namų statytojai, grodami kitara, 
tampame kitaristai. Panašiai daromės teisingi, kai elgia- 
mės teisingai, tampame santūrūs, kai elgiamės santūriai, 
narsiai elgdamiesi, tampame narsūs. Tatai liudija ir miestų 
politinis gyvenimas: įstatymų leidėjai, pratindami piliečius prie 
dorybių, padaro juos gerus — toks yra kiekvieno įstatymų lei- 
dėjo noras ir tikslas, — o kurie taip nesielgia, klysta; tuo ir 
skiriasi viena valstybinė santvarka nuo kitos, gera nuo blo- 
gos. Be to, kiekviena dorybė žūsta dėl tų pačių priežasčių 
ir dėl tų pačių priemonių, kurių dėka ji atsirado. Panašiai 
yra su kiekvienu menu ir amatu. Juk, begrodami kitara, tampa 
ir gerais, ir blogais kitaristais. Panašiai yra su namų staty- 
tojais ir visais kitais amatininkais: gerai statydami, jie tampa 
gerais statytojais, o blogai statydami — blogais. Jei taip nebū- 
tų, nereikėtų mokytojo, ir kiekvienas iš prigimties būtų geras 
ar blogas. Taip yra ir su etinėmis dorybėmis; vykdydami veiks- 
mus, susijusius su Žmonių tarpusavio teisiniais santykiais, vie- 
ni iš mūsų tampa teisingi, o kiti — neteisingi, o vykdy- 
dami pavojingus veiksmus ir pratindamiesi bijotis arba būti 
drąsūs, vieni tampame narsūs, o kiti — bailūs. Panašiai yra 
su aistromis ir pykčiu; vieni darosi santūrūs ir švelnūs, kiti — 
įžūlūs ir irzlūs, nes vieni elgiasi vienaip, kiti — kitaip. Vienu 
žodžiu, iš nuolatinio tos pačios elgsenos kartojimosi atsiranda 
įprotis. Todėl savo veiksmams turime nustatyti pastovią kryp- 
tį, nes iš tų veiksmų susiformuoja pastovūs polinkiai. Mat, 
labai svarbų iš mažens pratintis vienaip ar kitaip elgtis — 
nuo to priklauso, galima sakyti, viskas. 

II. Kadangi šis mūsų darbas, priešingai visiems kitiems vei- 
kalams, yra ne teorinis — juk čia neklausiame, kas yra do- 
rybė, o tik žiūrime, kad taptume geri, nes priešingu atveju 
iš to darbo nebūtų jokios naudos, — tai reikia panagrinėti da- 
lykus, susijusius su mūsų veiksmais, būtent, kaip reikia juos 
atlikti; mat, nuo jų priklauso ir mūsų įpročiai (apie tai jau 
kalbėjome). Kad reikia elgtis pagal teisingą proto sprendimą, 
tai visiems žinoma,—- tebus ir mums tai pagrindu. Apie tai 

kalbėsime vėliau, nustatysim, kas yra teisingas proto spren- 
dimas ir kaip jis santykiauja su kitomis dorybėmis. Tik čia 
iš anksto sutikime, kad praktinio gyvenimo klausimai turi 
būti pateikiami tik bendrais bruožais, o ne tiksliai nagrinėja- 
mi — mes jau sakėme iš pradžių, kad nagrinėjamą dalyką turi 
atitikti tolygaus svarbumo svarstymai. Bet klausimai, susiję 
su elgsena ir tuo, kas yra naudinga, nereikalingi tvirto api- 
brėžimo, panašiai kaip ir klausimas, kas yra sveika. Jei taip 
yra su bendrais klausimais, tai tuo labiau taip bus su atskirais. 
Čia nereikia jokio tikslumo, nes tie dalykai nepriklauso nei 
menui, nei kokioms nors taisyklėms — patys veikiantys žmo- 
nės turi derintis prie atitinkamų aplinkybių, kaip tai būna 
gydymo ir laivo vairavimo mene. 

Nors šie mūsų svarstymai taip atrodo, bet pamėginkime 
rasti išeitį. Pirmiausia reikia turėti galvoje, kad tokie dalykai, 
kaip etinės dorybės, iš prigimties yra tokie, jog žūsta ir nuo 
stokos, ir nuo pertekliaus. Tą patį matome ir fizinės jėgos, ir 
sveikatos atžvilgiu (mat, nematomus dalykus reikia aiškinti 
matomais); ir per didelis, ir nepakankamas kūno mankštinimas 
pakerta jėgas; panašiai yra su valgiu ir gėrimu: per daug ar 
per mažai naudojant, sugadina sveikatą, o saikingas vartoji- 
mas išlaiko ir stiprina sveikatą. Panašiai yra su santūrumu, 
narsumu ir kitomis dorybėmis. Kas visko vengia ir bijo, nieko 
nesiryžta apsiimti, tampa bailiu, o kas nieko nesibijo ir drąsiai 
žengia į bet kokį pavojų, pasidaro įžūlus; panašiai tas, kuris 
mėgaujasi visais malonumais, neatsisakydamas jokio smagu- 
mo, tampa ištvirkėliu, o kas visų malonumų vengia, tampa 
bambekliu ir atbukusių jausmų žmogumi. Dėl stokos ir pertek- 
liaus žūsta narsumas ir santūrumas, o saikingumas juos iš- 
gelbsti. 

Nuo tų pačių priežasčių ir veiksnių priklauso ne tik eti- 
nių dorybių kilimas, augimas ir žuvimas, bet ir jų realizacija 
veiksmuose. Juk ir su matomais dalykais kartais yra panašiai, 
pavyzdžiui, su fizine jėga; ji atsiranda iš gausaus maitinimosi 
ir intensyvaus darbo, o to pasiekia tik labai stiprus žmogus. 
Panašiai yra ir su etinėmis dorybėmis. Juk, susilaikydami nuo 
smagumų, tampame santūrūs, o tapę santūrūs, lengviausiai nuo 
jų susilaikome. Panašiai ir su narsumu: įpratę niekinti pavo- 
jus ir jų nevengti, mes pasidarome narsūs, o tapę tokie, leng- 
vai imamės baisių dalykų. Kokie yra tie įpročiai, aiškiai parodo 
malonumas ar skausmas, kuris lydi veiksmus: tas, kuris susi- 

laiko nuo kūno malonumų ir tuo susilaikymu džiaugiasi, yra 
santūrus, o kuris dėl to erzinasi — nesusitvardąs; kuris apsi- 
ima ir iškenčia baisius dalykus, ir tuo džiaugiasi ar bent ne- 
jaučia nepasitenkinimo, yra narsus, o kuris dėl to kenčia — 
bailus. Mat, etinė dorybė sukasi apie skausmus ir malonumus. 
Juk dėl malonumų darome blogus darbus, o dėl skausmo s5u- 
silaikome nuo gerų darbų. Taigi, kaip sako Platonas, jau nuo 
mažens mes turime būti taip auklėjami, kad džiaugtumės ir 
liūdėtume tik dėl tų dalykų, dėl kurių reikia džiaugtis ar 
liūdėti. Tai ir bus teisingas auklėjimas. Be to, jei dorybės su- 
kasi apie veiksmus ir išgyvenimus, o kiekvieną išgyvenimą 
ir veiksmą lydi malonumas ar skausmas, tai ir dėl to dorybė 
sukasi apie skausmus ir malonumus. Tai rodo ir bausmės, ski- 
riamos už nusikaltimus, nes jos yra tarsi kokie vaistai, Bet 
vaistai iš prigimties yra priešingi tiems dalykams, kuriuos jie 
gydo. Be to, kaip anksčiau sakėme, dalykai, dėl kurių sielos 
polinkis būna geresnis ar blogesnis, siejasi su jo prigimtimi. 
Polinkiai dėl malonumų ir skausmų būna blogi, kadangi mes 
anų siekiame, o šių vengiame, arba siekiame ar vengiame tų, 
kurių nereikia, arba kada nereikia, arba tokiu būdu, kokiu 
nereikia, arba kitokiais kokiais būdais, kuriais protas tokius 
dalykus apibrėžia. Dėl to kai kurie dorybę apibrėžia kaip kaž- 
kokį bejausmiškumą (apatiją) ir sielos ramybę. Bet tai netei- 
singas apibrėžimas, kadangi jie teigia paprastai ir abstrakčiai, 
o nenurodo, kaip reikia ir kaip nereikia, kada reikia, ne- 
nurodo ir kitų dalykų, kurie čia paprastai yra pridedami. Taigi 
mes laikome pagrindu tokią dorybę, kuri sukasi apie malonu- 
mus ir skausmus ir yra tinkama daryti geriausius darbus, o blo- 
gybė — priešingai. Tai paaiškės iš to, ką pasakysime. Kadangi 
yra trys dalykai, kurių mes siekiame — gera, naudinga ir ma- 
lonu,— ir trys priešingi dalykai, kurių vengiame — šlykštu, ne- 
naudinga, nemalonu, — tai šių visų dalykų atžvilgiu geras žmo- 
gus teisingai elgiasi, o blogas — klysta, ypač malonumų atžvil- 
giu. Mat, visiems gyvūnams yra bendras malonumo siekimas, 
jis lydi jų visus siekimus, nes ir tai, kas atrodo gera ir nau- 
dinga, yra malonu. Jau nuo kūdikystės mums visiems yra jau- 
gęs malonumų siekimas. Todėl šitą afektą, įsišaknijusį mumyse, 
sunku išrauti. Ir savo darbus — vieni daugiau, kiti mažiau — 
matuojame skausmu ir malonumu. Todėl visas šis mūsų vei- 
kalas turi būtinai suktis apie šiuos dalykus. Juk svarbus da- 
lykas veiksmų atžvilgiu mokėti teisingai džiaugtis ar liūdėti, 

Be to, kaip sako Heraklitas, sunkiau yra priešintis malonumui, 
negu pykčiui. Bet apie sunkiausius dalykus kaip tik ir sukasi 
menas ir dorybė, nes sunkiuose dalykuose geriau pasireiškia 
šaunumas. Tad ir dėl šios priežasties kiekvienas dorybės ar 
valstybinės veiklos dorybės nagrinėjimas sukasi apie malonu- 
mą ir skausmą, nes, kas šių dalykų atžvilgiu teisingai elgiasi, 
yra geras, kas ne — blogas. Tai tiek apie tai, kad dorybė su- 
kasi apie malonumą ir skausmą, kad tos pačios priežastys, dėl 
kurių ji kyla ir vystosi, nulemia ir jos žlugimą; be to, ji 
realizuojasi tuose dalykuose, iš kurių gimsta. 

III. Gal būt, kai kam bus neaišku, ką mes turime galvoje, 
sakydami, kad, teisingai elgdamiesi, tampame teisingi, 0 san- 
tūriai elgdamiesi — santūrūs. Mat, kurie daro teisingus ir san- 
tūrius darbus, tie būna teisingi ir santūrūs. Panašiai, kas el- 
giasi taip, kaip reikalauja gramatika, muzika, būna gramatikas 
ir muzikas. O gal menų srityje būna kitaip? Juk gramatikas 
gali ką nors padaryti pagal gramatikos taisykles ir atsitiktinai 
arba nusižiūrėjęs į kitą. Tad tikras gramatikas bus tik tas, 
kuris ne tik ką nors padarys pagal gramatikos taisykles, bet 
ir kaip gramatikas, tai yra, kaip žinąs gramatikos taisykles. 
Be to, vienaip yra su menais, o kitaip — su dorybėmis. Mat, 
menų kūriniai patys savaime yra tobuli — jiems užtenka, kad 
turi tam tikrus privalumus. Bet tai, kas daroma pagal dorybę, 
būna teisinga ar santūru ne dėl to, kad daroma tam tikru būdu, 
bet kad veikėjas, atlikdamas veiksmą, laikosi šitokių sąlygų: 
pirma, daro sąmoningai; antra, kad būna iš anksto nusistatęs 
daryti ir iš anksto nusistatęs daryti ne ką kita, o tik šitai; ir 
trečia, jis daro ryžtingai ir nepajudinamai. Visi šie dalykai, 
išskyrus sąmoningumą, menams įsigyti yra nereikalingi. O do- 
rybėms įsigyti sąmoningumas mažai ką padeda arba visai nie- 
ko neduoda. Kiti du dalykai turi nemažą reikšmę — tiesiog 
viską nulemia; dorybę įsigyjame, nuolat kartodami teisingus 
ir santūrius veiksmus, o teisingi ir santūrūs veiksmai būna ta- 
da, kai juos atlieka teisingas ir santūrus žmogus. Teisingas ir 
santūrus žmogus yra ne tas, kuris dirba teisingus ir santūrius 
darbus, bet tas, kuris juos dirba taip, kaip teisingi ir santūrūs 
žmonės. Tad teisingai sakoma, jog žmogus tampa teisingas tei- 
singų darbų dėka, o santūrus — santūrių darbų dėka. O tas, 
kuris taip nesielgia, neturi jokių perspektyvų įsigyti etinę do- 
rybę. Dauguma žmonių taip nesielgia: tenkindamiesi sampro- 
tavimais apie dorybę, jie tariasi filosofuoją ir tikisi įsigysią 


244 


Ba kai o i i o 


dorybę. Jie yra panašūs į ligonius, kurie išklauso, ką sako gy- 
dytojai, bet nevykdo, ką jie liepia. Taigi, kaip anie taip elg- 
damiesi neturi sveiko kūno, taip ir šitaip filosofuojantieji ne- 
turi sveikos sielos. 

IV. Po šių dalykų reikia panagrinėti, kas yra etinė dorybė. 
Kadangi sieloje vyksta trejopi reiškiniai — afektai, galios ir 
polinkiai, tai vienas iš tų trijų dalykų ir bus etinė dorybė. 
Afektais aš vadinu aistras, pyktį, baimę, drąsą, pavydą, džiaugs- 
mą, draugystę, neapykantą, ilgesį, lenktyniavimą, pasigailėji- 
mą, apskritai visa tai, ką lydi malonumas arba skausmas; ga- 
liomis vadinu tai, kieno dėka mes gauname tuos afektus, pa- 
vyzdžiui, kieno dėka mes galime pykti, liūdėti ar gailėtis; 
polinkiais vadinu tai, kieno dėka mes gerai ar blogai elgiamės 
minėtų afektų atžvilgiu. Pavyzdžiui, blogai elgiamės pykčio 
atžvilgiu, jei pykstame per smarkiai arba per silpnai, 0 gerai 
elgiamės — jei vidutiniškai pykstame. Panašiai ir su kitais afek- 
tais. Taigi afektai nėra nei dorybės, nei ydos, nes dėl afektų 
nevadiname žmonių nei gerais, nei blogais, o tik dėl dorybių 
ar ydų. Be to, dėl afektų mus nei giria, nei peikia. Juk ne dėl 
to mes ką nors giriame, kad jis bijosi, ar barame, kad jis 
pyksta, o dėl to, kad pyksta tam tikru būdu. Taigi mus giria 
dėl dorybių, o peikia dėl ydų. Be to, mes bijomės arba pyks- 
tame ne dėl to, kad būtume jau iš anksto nusistatę bijoti arba 
pykti, o dorybės yra arba jau iš anksto nusistatytas dalykas, 
arba yra sąlygojamos išankstinio nusistatymo. Be to, sakoma, 
kad afektai mus jaudina, o dorybės ir ydos mūsų nejaudina, 
tik mus vienaip ar kitaip nuteikia. Dėl tų pačių priežasčių 
dorybės nėra ir galios. Juk mus nevadina gerais ar blogais 
tik dėl to, kad mes turime galią patirti afektus,— dėl to mus 
nei giria, nei peikia. Be to, galios mums jau yra įgimtos, o do- 
rybės ir ydos nėra įgimtos (apie tai jau sakėme anksčiau). 
Taigi, jei dorybė nėra nei afektas, nei galia, tai belieka, kad 
ji būtų polinkis arba tam tikra dispozicija. Tuo sykiu pasakė- 
me, kas yra dorybė rūšies atžvilgiu. 

V. Neužtenka pasakyti, kad dorybė — tai polinkis, bet rei- 
kia apibrėžti, kokie tie polinkiai. Reikia pasakyti, kad kiek- 
viena dorybė ir tą daiktą, kurio ji yra dorybė, išlaiko geru, 
ir to daikto darbą padaro gerą. Antai akies dorybė ir akį 
padaro gera ir jos funkcionavimą, nes akies dorybės dėka mes 
gerai matome. Arba arklio dorybė padaro, kad arklys būna 
geras, gali gerai bėgti, nešioti raitelį ir pasipriešinti priešams. 

Jei taip yra su visais dalykais, tai ir žmogaus dorybė bus po- 
linkis, kurio dėka žmogus bus geras ir gerai atliks savo funk- 
cijas. Mes jau kalbėjome, kokiu būdu tai įvyks. Tai paaiškės, 
jei pažiūrėsime, kokia yra dorybės prigimtis. Kiekviename da- 
lyke, kuris yra tolydinis ir padalomas, galima išskirti didesnę, 
mažesnę arba lygią dalį —ir tai atsižvelgiant arba į patį da- 
lyką, arba į mus. O tai, kas yra lygu, yra kažkoks vidurys 
tarp to, kas yra per daug, ir to, kas yra per mažai. Dalyko 
viduriu vadinu tai, kas yra lygiai nutolęs nuo abiejų galų, — 
tai yra viena ir tas pat visiems dalykams. Mūsų atžvilgiu vi- 
durys yra tai, ko nėra nei per daug, nei trūksta — tai nėra 
nei viena, nei visiems tas pat. Pavyzdžiui, jei dešimt bus 
daug, o du — mažai, tai dalyko atžvilgiu vidurys bus šeši, 
nes šeši yra mažiau už dešimt, o daugiau už du — tai yra vi- 
durys aritmetinio vidurkio prasme. Bet mūsų atžvilgiu vidurį 
reikia nustatyti kitaip. Jei, pavyzdžiui, suvalgyti šešias minas! 
kam nors yra per daug, o dvi — per maža, tai atletikos tre- 
neris nepaskirs jam šešių minų. Mat, tam, kuris valgys, šis 
kiekis gali būti arba per didelis, arba per mažas — Milonui 
jis bus nepakankamas, o pradedančiam mankštintis — per di- 
delis. Tas pat su bėgimu ir boksu. Todėl kiekvienas žinovas 
vengia to, kas per daug ir per maža, o ieško ir parenka vidurį, 
atsižvelgdamas ne į patį dalyką, o tik į mus. Taigi, jeigu kiek- 
vienas mokėjimas dirbti gerai atlieka savo darbą, jei turi prieš 
akis vidurį ir jo siekia visuose darbuose,— apie gerai atliktą 
darbą paprastai sakoma, kad prie jo nei pridėsi, nei atimsi, 
turint galvoje, kad perteklius ir stoka sugadina daikto vertę, 
o vidurys išsaugo. Jei geri menininkai, kaip sakome, kuria, 
turėdami prieš akis tą vidurį, ir jeigu dorybė, kaip ir pati pri- 
gimtis, yra subtilesnė ir tikslesnė už meną, tai ji, matyt, turi 
siekti vidurio kaip savo tikslo. Turiu galvoje etinę dorybę, 
nes ji turi reikalą su afektais ir polinkiais, o šiuose dalykuose 
pasireiškia perteklius, stoka ir vidurys. Antai bijoti, būti drą- 
siam, aistringai siekti, pykti, gailėtis ir apskritai džiaugtis ir 
liūdėti galima ir per daug, ir per maža — abiem atvejais ne- 
gerai, bet patirti šiuos afektus tinkamu laiku, dėl tam tikrų 
priežasčių, tam tikrų asmenų atžvilgiu, tam tikru tikslu ir 
tinkamu būdu — yra ir vidurys, ir dorybė, nes vidurys ir yra 
dorybės ypatybė. Panašiai yra su perteklium, stoka bei vidu- 


!' 6 minos — maždaug 600 gramų. (Vertėjo pastaba.) 

riu ir veiksmų atžvilgiu. O dorybė sukasi apie afektus ir veiks- 
mus, kuriuose tai, kas per daug ir per maža, laikoma klaida 
ir peikiama, o vidurys giriamas ir laikomas teisingu dalyku. 
Šie abu dalykai kaip tik priklauso dorybės sričiai. Taigi etinė 
dorybė yra kažkoks vidurys, kadangi ji siekia vidurio. Be to, 
klysti galima įvairiai, nes, kaip tvirtina pitagoriečiai, blo- 
gis priklauso begalybei, o gėris — tam, kas ribota. Bet tei- 
singai elgtis galima tik vienu būdu, todėl gėrį pasiekti sunku, 
o blogį — lengva, nes tikslo nepasiekti lengva, o pasiekti — 
sunku. Dėl to perteklius ir stoka priklauso blogiui, o vidurys — 
gėriui. Vienu atveju žmonės būna geri, o įvairiais atvejais — 
blogi. 

VI. Taigi etinė dorybė yra polinkis, kuris gali laisvai pasi- 
rinkti, jis glūdi — mūsų atžvilgiu — vidutiniškume, ir protas 
jį apibrėžia taip, kaip apibrėžia protingas žmogus. Vidutiniš- 
kumas yra vidurys tarp dviejų ydų — pertekliaus ir stokos; 
be to, tos dvi ydos afektuose ir veiksmuose arba nepasiekia 
reikiamo saiko, arba jį viršija, o dorybė vidurkį ir suranda, ir 
pasirenka. Taigi, atsižvelgiant į esmę ir definiciją, kuri api- 
brėžia tą esmę, dorybė yra vidutiniškumas, bet, atsižvelgiant 
į tai, kas yra geriausia, ir į gėrį, — tai kraštutinumas. 

Bet ne kiekvienas veiksmas ir ne kiekvienas afektas prisi- 
ima vidutiniškumą. Kai kurių jau patys pavadinimai rodo 
blogį, pavyzdžiui, džiaugsmas dėl kito nelaimės, begėdiškumas, 
pavydas, o iš veiksmų — svetimoteriavimas, vagystė, žmogaus 
nužudymas. Apie šiuos ir panašius dalykus sakoma, kad 
jie savaime yra blogi, o ne dėl to, kad juose būtų per- 
teklius arba stoka. Šiuose dalykuose niekuomet negalima 
teisingai pasielgti, o tik klysti. Tokių dalykų atveju gė- 
ris ar blogis yra ne tai, kad svetimoteriaujama su ta ar 
kita moterimi, tuo ar kitu laiku, tokiu ar kitokiu būdu, bet 
apskritai yra bloga ką nors panašaus daryti. Lygiai taip pat 
būtų, jei mes ieškotume pertekliaus, stokos ar vidurkio skriau- 
dime, bailume, ištvirkavime, nes tuo atveju būtų pertekliaus 
ir stokos vidutiniškumas, pertekliaus perteklius ir stokos sto- 
ka. Kaip nėra pertekliaus arba stokos santūrume, narsume,— 
mat, čia vidutiniškumas yra aukščiausias laipsnis,— taip ir 
anuose dalykuose nėra nei pertekliaus, nei stokos, nei vidu- 
tiniškumo: kad ir kokiu būdu jie pasireikštų, visada bus ydin- 
ga, nes apskritai čia nebūna nei pertekliuje, nei stokoje vidu- 
tiniškumo, nei vidutiniškume pertekliaus ar stokos. 

VII. Čia reikia kalbėti ne tik apskritai, bet ir pritaikyti 
žodžius atskiriems atvejams, nes, kalbant apie veiksmus, bend- 
ri žodžiai būna tušti, — teisingesni būna tik atskirais atvejais, — 
prie jų ir reikia priderinti žodžius. Su jais galima susipažinti 
iš diagramos. Baimės ir drąsos atveju vidutiniškumas yra nar- 
sumas. Iš žmonių, viršijančių saiką, tas, kuris įveikia bebaimiš- 
kumą, neturi pavadinimo (daug kam trūksta pavadinimo); tas, 
kuris viršija drąsumą, yra įžūlus, o tas, kuris yra per daug 
baimingas ir kuriam trūksta drąsos — bailys. Malonumų ir 
skausmų atveju — ne visų (ypač tai pasakytina apie skaus- 
mus) — vidutiniškumas yra santūrumas, o perteklius — nesusi- 
valdymas. Nedaug yra tokių, kurie nebūtų linkę į malonumus, — 
todėl tokiems žmonėms trūksta pavadinimo. Mes juos pava- 
dinsime nejautriais. Pinigų ėmimo ir leidimo atveju vidutiniš- 
kumas bus dosnumas, o perteklius ir stoka — išlaidumas ir šykš- 
tumas. Perteklius ir stoka čia pasireiškia priešingai; išlaidusis 
perlenkia pinigų švaistymuų, o stokoja kaupimo, o šykštusis 
perlenkia, imdamas pinigus, bet per mažai jų išleidžia. Kol kas 
mes apie tai kalbame tik bendrais bruožais ir paviršutiniškai — 
to mums dabar užtenka; vėliau kalbėsime išsamiau ir apibrė- 
šime tiksliau. Dėl pinigų būna ir kitokių nusiteikimų: didžia- 
dvasiškumas kaip vidutiniškumas; didžiadvasis skiriasi nuo 
dosnaus, nes didžiadvasiškumas susijęs su didelėmis pinigų 
sumomis, o dosnumas —su mažomis; perteklius čia būna 
nekultūringas švaistymasis pinigais, o stoka — smulkmeniš- 
kumas. Šios ydos skiriasi nuo nukrypimų dosnume, o kuo 
skiriasi, pasakysime vėliau. Garbės ir negarbės atveju vi- 
dutiniškumas bus saikingas garbės siekimas; jos pertek- 
lius — išdidumas, 0 stoka — per didelis nusižeminimas. Sa- 
kėme, kad dosnumas skiriasi nuo didžiadvasiškumo tuo, 
kad operuoja mažomis pinigų sumomis. Panašiai šalia di- 
džios garbės siekimo yra mažas garbės siekimas. Mat, gar- 
bės galime siekti taip, kaip pridera; galima siekti dau- 
giau, negu pridera, ir mažiau. Tas, kuris siekdamas viršija sai- 
ką, vadinamas garbėtroška, o kas per mažai siekia, yra be 
ambicijos, o kas laikosi vidurio, to nėra kaip pavadinti. Ir po- 
linkiai neturi pavadinimų, išskyrus ambiciją, kuri reiškia am- 
bicingo žmogaus polinkį. Todėl abu kraštutinumai ginčijasi 
dėl vidurinės vietos, ir mes kartais tą, kuris laikosi vidurio, 
vadiname ambicingų, o kartais — žmogumi be ambicijos; kar- 
tais giriame ambicingąjį, o kartais tą, kuris be ambicijos. Ko- 

dėl mes taip darome, bus pasakyta vėliau, o dabar tokiu pat 
būdu, kaip iki šiol, kalbėkime apie likusias dorybes ir ydas. 
Ir pykčio atvejais būna perteklius, stoka ir vidutiniškumas. 
Kadangi jie neturi pavadinimų, tai tą, kuris išlaiko saiką, 
vadinsime švelnių, o vidutiniškumą — švelnumu. O kai dėl 
kraštutinumų, tai tą, kuris per daug pyksta, vadinsime karštu, 
o ydą — karštumu, o tą, kuriam trūksta pykčio, — nesupykina- 
mu, o ydą — nesugebėjimu pykti. Yra dar kiti trys vidutiniš- 
kumai, kurie, nors ir būdami vienas į kitą panašūs, vis dėlto 
skiriasi vieni nuo kitų. Mat, jie visi susiję su bendravimu su 
žmonėmis žodžiais ir veiksmais, bet skiriasi tuo, kad vienas 
susijęs su tiesa, glūdinčia žodžiuose ir veiksmuose, o kiti du — 
su tuo, kas juose yra malonaus; iš dviejų pastarųjų vienas 
susijęs su tuo, kas yra malonu žaidime, o kitas — su tuo, kas 
malonu visomis gyvenimo aplinkybėmis. Reikia ir apie šiuos 
dalykus kalbėti, kad pamatytume, jog vidutiniškumas visur 
yra pagirtinas, o kraštutinumai — negeri, negirtini, dargi peik- 
tini. Ir šie atvejai dažniausiai neturi pavadinimų, bet, kaip 
ir ankstesniems dalykams, pamėginsime duoti pavadinimus, kad 
mūsų dėstymas būtų aiškesnis ir nuoseklesnis. Taigi tiesos at- 
veju tas, kuris laikosi vidurio, lai bus vadinamas tiesiakalbiu, 
o vidutiniškumas — tiesiakalbiškumu; nukrypimas į perdėji- 
mą — pagyrūniškumu, o nukrypėlis — pagyrūnuų; nukrypimas 
į stokos pusę — ironija, 0 tas, kuris nukrypsta, — ironišku. Dėl 
malonumo žaidime, tai tas, kuris laikosi vidurio, vadinamas 
linksmu, sąmojingų žmogumi, o jo nuotaika — taktiškumu, 
nukrypimas į perdėjimą — maivymusi, o tas, kuris nukryps- 
ta — pamaiva, kuris stokoja juoko, sąmojo — niurna, o jo 
yda — niurgziumu. Kai dėl kitokių gyvenimo malonumų, tai 
tas, kuris yra malonus taip, kaip pridera, bus draugiškas, o vi- 
dutiniškumas — draugiškumas; tą, kuris yra perdėtai malonus, 
jei bus nesavanaudiškas, vadinsime nuolankiu (nusižeminusiu), 
o jei su išskaičiavimu — pataikūnu; tas, kuriam trūksta malo- 
numo, visuomet linkęs vaidytis ir yra stačiokas. Vidutinišku- 
mas pasireiškia ir afektuose, ir tuose dalykuose, kurie siejasi 
su afektais. Antai drovumas nėra dorybė, bet drovus žmogus 
yra giriamas; ir čia vienas bus vidutiniškas, o kitas — visko 
drovisi — tai ir bus nedrąsus; kitas neturi gėdos — tai begėdis; 
tas, kuris čia laikosi vidurio, yra drovus. Doras pasipiktini- 
mas yra vidurys tarp pavydo ir džiaugsmo dėl kito nelaimės. 
Taip yra su malonumu ir skausmu dėl mums artimus 

žmones ištikusių įvykių. Mat, tas, kuris teisingai piktinasi, jau- 
čia koktumą dėl to, kad artimieji gerai gyvena ne pagal nuo- 
pelnus, o pavyduolis perdeda ir kankinasi dėl bet kokio kito 
žmogaus pasisekimo; o tas, kuris džiaugiasi dėl kito nelaimės, 
yra taip tolimas bet kokiam skausmui, jog tiesiog džiaugiasi 
dėl kito nepasisekimo. Bet apie tai kalbėsime kitoje vietoje. 
Dabar nagrinėsime teisingumą, o kadangi teisingumas nėra vie- 
nareikšmis, tai, išskyrę du jo variantus, kalbėsime apie kiek- 
vieną iš jų, koks yra jų vidutiniškumas. Panašiai pasakysime 
ir apie intelektualinės dorybes. 

VIII. Kadangi yra trys rūšys nusiteikimų (polinkių, dispozi- 
cijų) ir iš jų dvi yra ydos — perteklius ir stoka, — o trečioji — 
dorybė, nes ji išlaiko saiką, tai visi tie trys nusiteikimai yra 
vienas kitam priešingi. Mat, kraštutinumai yra priešingi ir vie- 
nas kitam, ir viduriui, o vidurys yra giminingas kraštutinu- 
mams. Panašiai kaip tai, kas lygus, yra didesnis už mažesnį, bet 
mažesnis už didesnį, taip ir viduriniai nusiteikimai, palyginus 
su stoka, yra perteklius, o palyginus su perteklium — stoka tiek 
afektuose, tiek ir veiksmuose. Juk narsus žmogus prieš bailį 
bus įžūlus, o prieš įžūlų atrodys bailus. Panašiai ir santūrusis, 
lyginant su nejautriu, bus nesusivaldąs, o prieš nesusivaldantį 
atrodys nejautrus; dosnus žmogus prieš išlaidų atrodys šykštus, 
o prieš šykštųjį — išlaidus. Todėl tie, kurie laikosi kraštutinu- 
mų, kiekvieną besilaikantį vidurio nukelia į priešingą kraštu- 
tinumą, ir narsų vyrą bailys vadina įžūliu, o įžūlusis — bailiu. 
Panašiai būna su visais dalykais. Kadangi nusiteikimai taip 
labai vienas kitam priešingi, didesnis priešingumas būna tarp 
kraštutinumų, negu kiekvieno kraštutinumo vidutiniškumui. 
Mat, nuotolis tarp kraštutinumų yra didesnis, negu tarp kraš- 
tutinumų ir vidurio, panašiai kaip didesnis yra nuotolis tarp 
didesnio ir mažesnio, negu tarp šių abiejų ir to, kas yra lygu. 
Be to, kai kurie kraštutinumai su vidutiniškumu turi šiokį tokį 
panašumą, kaip, pavyzdžiui, įžūlumas su narsumu, išlaidumas 
su dosnumu, o kraštutinumai tarp savęs yra visai nepanašūs. 
O tie dalykai, kurie labiausiai yra vienas nuo kito nutolę, va- 
dinami priešingais, ir kuo labiau jie būna nutolę, tuo priešin- 
gesni yra vieni kitiems. Vidutiniškumui kartais būna priešin- 
gesnė stoka, o kartais perteklius, pavyzdžiui, narsumui labiau 
yra priešingas ne įžūlumas, kuris yra pertekliaus faktas, o bai- 
!umas, kuris yra stoka; santūrumui labiau priešingas yra ne 
nejautrumas, kuris yra stoka, 0 nesusivaldymas, kuris yra per- 

teklius. Taip yra dėl dviejų priežasčių; viena tų priežasčių glū- 
di pačiame dalyke: kadangi vienas iš dviejų kraštutinumų yra 
artimesnis ir panašesnis į vidutiniškumą, tai mes vidutiniškumui 
priešpastatome ne tą kraštutinumą, o jo priešingybę. Pa- 
vyzdžiui, kadangi narsumui yra artimesnis ir giminingesnis įžū- 
lumas, o mažiau artimas bailumas, tai jam labiau priešpasta- 
tome antrąjį kraštutinumą, nes tai, kas yra toliau nuo vidu- 
tiniškumo, atrodo ir labiau priešinga. Taigi viena tų priežasčių 
kyla iš paties dalyko, antroji priežastis kyla iš mūsų pačių. 
Į ką mes iš prigimties esame labiausiai linkę, tai mums atrodo 
labiau nutolę nuo vidutiniškumo. Antai iš prigimties mes esa- 
me labiau linkę į smagumus, todėl greičiau pasiduodame pa- 
sileidimui, negu susivaldymui. Taigi priešingesniu vidutiniš- 
kumui dalykų vadiname tai, kas lengviau mumyse išbujoja, 
todėl pasileidimas, kuris yra pertekliaus faktas, yra priešinges- 
nis vidutiniškumui. 

IX. Pakankamai pasakėme apie tai, kad: pirma, etinė do- 
rybė yra vidutiniškumas tarp dviejų ydų — pertekliaus ir sto- 
kos; antra, kaip ji būna vidutiniškumuų, ir trečia, kad 
jos ypatybė yra siekti to vidutiniškumo kaip tikslo ir veiks- 
muose, ir afektuose. Dėl to sunku būti dorybingų žmogumi, 
nes nelengva kiekviename dalyke išlaikyti vidurį, pavyzdžiui, 
rasti rato vidurį gali ne kiekvienas, o tik tą dalyką išmanantis 
žmogus. Antai kiekvienas žmogus gali lengvai supykti, švais- 
tyti ar kaupti pinigus. Bet ne kiekvienas gali ir sugeba žiūrėti, 
kam reikia duoti pinigų arba ant ko supykti, kiek ir kada 
duoti arba pykti, dėl ko duoti ir kaip duoti pinigus ar- 
ba pykti. Todėl gėris yra retas, pagirtinas ir puikus daly- 
kas. Taigi tas, kuris siekia vidutiniškumo, pirmiausia privalo 
kuo labiausiai vengti to, kas yra labiausiai priešinga viduti- 
niškumui. Panašiai ir Kalipsė patarė: 

Savąjį laivą toli nuo šitų dūmų laikyki 
Ir bangų. 

Mat, iš dviejų kraštutinumų vienas yra klaidingesnis, ki- 
tas — mažiau klaidingas. Kadangi nepaprastai sunku rasti vi- 
durį, tai, kaip sakoma, reikia pasinaudoti antruoju plaukimu, 
pasirenkant mažesnę blogybę. O tai geriausiai galima padaryti 
tuo būdu, kurį nurodėme. Labiausiai reikia žiūrėti, į kokias 
ydas daugiausia esame linkę, nes vieni iš prigimties linksta 
į vienus dalykus, kiti —į kitus. Lengviausiai tai sužinosime 
iš malonumų ir skausmų, kurie kyla mumyse. Reikia mums pa- 

tiems save traukti į priešingą pusę, nes, kuo labiausiai atsito- 
linę nuo to, kas ydinga, pasieksime vidurį, panašiai kaip daro 
tie, kurie nori ištiesinti kreivą medžio gabalą. Kiekviename 
dalyke labiausiai reikia saugotis to, kas malonu ir smagu, nes 
apie tai mes nesugebame bešališkai spręsti. Ką senieji trojie- 
čiai jautė Helenos atžvilgiu, tą mes privalome jausti malonumų 
atžvilgiu ir kiekviena proga kartoti jų žodžius: šitokiu būdu 
ją vydami nuo savęs, mažiau darysime klaidų. Vienu žodžiu, 
šitokiu būdu labiausiai įstengsime pasiekti vidurį. Tačiau tai 
sunkus dalykas, ypač atskirais atvejais. Juk nelengva nusta- 
tyti, kaip reikia pykti, ant ko pykti, dėl ko pykti ir ar ilgai 
pykti, nes mes patys kartais giriame tuos, kurie stokoja pykčio, 
ir vadiname švelniais, o kartais tuos, kurie įsikarščiuoja, va- 
diname vyriškais. Bet mes peikiame ne tuos, kurie truputį nu- 
krypsta nuo to, kas yra gera, į pertekliaus ar stokos pusę, o tik 
tuos, kurie smarkiai nukrypsta, nes tokia yda nelieka nepaste- 
bima. Sunku apibrėžti, ką kiek reikia peikti — panašiai kaip 
ir kitus dalykus, susijusius su tuo, kas vertinama pojūčiais. 
Tokie dalykai yra nustatomi kiekvienu atskiru atveju, ir apie 
juos sprendžia sveikas protas. Aišku yra tik tai, kad kiek- 
vienu atveju vidutiniškumas yra girtinas dalykas, bet kartais 
reikia ir nukrypti čia į pertekliaus, čia į stokos pusę. Šitokiu 
būdu lengviausiai surasime vidurį ir tai, kas gera, 
Versta iš Aristotelis Ethicorum Nicomachio- 
rum libri decem ex Dion. Lambini interpreta- 


tione Graecolatini, Basileae, 1582, p. 74—111. Vertė 
J. Dumčius. 


POLITIKA 
PENKTOJI KNYGA 
I 


1. Apie kitus dalykus, kuriuos mes ketiname patyrinėti, jau 
pasisakėme. Dabar iš eilės reikia patyrinėti, dėl kurių priežas- 
čių valstybinės santvarkos pasikeičia, kiek yra tų priežasčių 
ir koks jų pobūdis; kaip valstybinės santvarkos žlunga, kokie 
santykiai nuverstosios santvarkos su ta, kuri ją pakeitė; kokiu 
būdu gali išsilaikyti visos santvarkos apskritai ir kiekviena san- 
tvarka, atskirai imant, ir kokiomis priemonėmis galima išgel- 
bėti kiekvieną valstybinę santvarką. 

2. Jau iš pat pradžių reikia pasakyti, kad daugelio san- 
tvarkų kūrėjai buvo vieningos nuomonės, jog valstybinės san- 
tvarkos pagrindą turi sudaryti teisingumas ir santykinė visų 
piliečių lygybė, bet, kaip jau anksčiau buvo pasakyta, jiems 
nepavykdavo to įgyvendinti. Mat, demokratija kilo iš to, kad 
žmonės, matydami, jog tam tikru atžvilgiu visi yra lygūs, pra- 
dėjo galvoti, kad visi valstybės piliečiai yra apskritai lygūs; 
pavyzdžiui, iš to, kad visi yra lygiai laisvi gimę, visus pradėjo 
laikyti lygiais apskritai; oligarchija atsirado, galvojant, kad 
žmonės, būdami vienu kuriuo atžvilgiu nelygūs, yra nelygūs 
apskritai, pavyzdžiui, iš to, kad žmonės yra nelygūs turto at- 
žvilgiu, padarė išvadą, kad žmonės iš viso yra nelygūs. 

3. Todėl vieni, remdamiesi lygybe, reikalauja sau lygių tei- 
sių visuose valstybės valdymo reikaluose, o kiti, skelbdami 
nelygybę, stengiasi įsigyti vis daugiau, nes, kas yra daugiau 
vertas, tas privaląs daugiau ir turėti. Visos valstybinės san- 
tvarkos yra pasiekusios tam tikro teisingumo, bet visiško 
teisingumo joms nepavyko įgyvendinti. Dėl to, kai vieni 
arba kiti piliečiai negauna dalyvauti valstybės reikalų tvar- 
kyme tiek, kiek jie tariasi turį teisės, jie sukyla. Šiuo atžvilgiu 
labiausiai pateisinamas būtų sukilimas tų žmonių, kurie labiau- 
siai pasižymi dorybėmis, nes tik jie vieni turi rimtą pagrindą 
remtis nelygybe, bet jie mažiausiai galvoja apie sukilimą. Kai 
kurie išsiskiria iš kitų aukšta kilme ir dėl šitos nelygybės ne- 
nori savęs laikyti lygiais. Mat, tie, kurie iš protėvių gavo 
dorybę ir turtą, yra laikomi kilmingais. 

4. Iš to ir kyla visi neramumai — žodžiu, tai yra visų suki- 
limų šaltinis. Perversmai būna dvejopi. Vienais atvejais per- 
versmai būna nukreipti prieš pačią valstybinę santvarką, 
norint esamą santvarką pakeisti kita, pavyzdžiui, demokra- 
tiją oligarchija arba oligarchiją — demokratija, arba vietoj oli- 
garchijos ir demokratijos įvesti respubliką ir aristokratiją, ir 
priešingai. Kitais atvejais nesiekiama nuversti esamos santvar- 
kos: nepatenkintieji linkę ją palikti tokią pačią, tik patys nori 
patekti į valdžią. Taip būna, pavyzdžiui, oligarchijoje ir mo- 
narchijoje. 

5. Be to, perversmo tikslas gali būti arba sustiprinti esamos 
santvarkos bruožus, arba susilpninti, pavyzdžiui, oligarchiją 
padaryti dar oligarchiškesnę arba mažiau oligarchiška, arba 
demokratiją dar labiau sudemokratinti, arba padaryti mažiau 
demokratiška — panašiai yra ir su visomis kitomis santvarko- 

mis: arba jas norima sustiprinti, arba susilpninti. Kartais sie- 
kiama pakeisti tik dalį esamos santvarkos, pavyzdžiui, įsteigti 
arba panaikinti kokią nors valdžios instituciją. Pavyzdžiui, pa- 
sakojama, kad Lakedaimone Lisandras mėginęs panaikinti ka- 
raliaus valdžią, o karalius Pausanijas — eforatą. 

6. Iš dalies buvo pakeista santvarka ir Epidaure, nes vietoj 
filarchų buvo įsteigta demokratinė taryba, o į liaudies teismą — 
heliają, — susidedantį iš visų piliečių, būtinai turi įeiti ir val- 
džios pareigūnai, kai tik papildomai būna renkamas koks nors 
valdžios pareigūnas. Vienintelis archontas, paliktas Epidaure, 
taip pat rodo, jog ši pakeistoji santvarka yra oligarchiška (nes 
vienintelis archontas — tai nelygybė). Dėl nelygybės kyla ne- 
ramumai, jei tik žmonės, kurie kenčia nuo nelygybės, nėra 
kompensuojami. Antai paveldima karaliaus valdžia lygių pi- 
liečių tarpe yra jau nelygybė, o piliečiai apskritai stengiasi 
atstatyti lygybę ir todėl sukyla. 

7. Yra dvejopa lygybė — skaičiaus atžvilgiu ir vertės at- 
žvilgiu. Lygybė skaičiaus atžvilgiu bus tada, kai vienas daik- 
tas bus lygus kitam skaičiumi arba dydžiu, o vertės atžvilgiu, 
kai lygybė bus proporcinga, pavyzdžiui, skaičiaus atžvilgiu 
trys bus tiek pat didesni už du, kiek du — didesni už vieną, 
tai yra vienetu, 0 proporcingai — keturi tiek pat didesni už du, 
kiek du didesni už vieną, nes abiem atvejais antrieji skaičiai 
yra tik pusė pirmųjų. Kaip jau anksčiau sakėme, žmonės, su- 
tardami, kad teisingumas yra lygybė apskritai, skiriasi tarp 
savęs klausimu, kas yra lygybė vertės atžvilgiu. Mat, vieni, 
būdami kuriuo nors atžvilgiu lygūs kitiems, nori būti laikomi 
lygiais ir visais kitais atžvilgiais, o kiti, būdami nelygūs ku- 
riuo nors atžvilgiu, reikalauja nelygaus traktavimo ir visais 
kitais atžvilgiais. 

8. Todėl dažniausiai esti dvi santvarkos — demokratija ir 
oligarchija. Mat, kilmingumas ir dorybė retai pasitaiko, o de- 
mokratijos ir oligarchijos elementų galima rasti daugelyje san- 
tvarkų. Juk nė viename mieste nerasi šimto kilmingų ir dory- 
bingų žmonių, o pasiturinčių — visur daug. Todėl yra didelė 
klaida pamėginti visais atžvilgiais įvesti kokią nors lygybės 
Tūšį. Tai patvirtina istorija, nes nė viena tokia santvarka ilgai 
neišsilaikė. Priežastis yra ta, kad, padarius principinę klaidą 
iš pradžių, reikalas būtinai turi baigtis kokia nors nesėkme. 
Todėl vienų atveju reikia tvarkyti reikalus pagal skaičiaus 
lygybę, o kitu — pagal vertės lygybę. 

9. Vis tik demokratija yra saugesnė nuo perversmų, negu 
oligarchija. Mat, oligarchijoje slypi dvi perversmų rūšys: su- 
kilimai pačių oligarchų vienų prieš kitus ir prieš liaudį, o de- 
mokratijoje liaudis sukyla tik prieš oligarchus. Pati prieš save 
liaudis nesukyla, tik kartais būna nedidelių neramumų. Santvar- 
ka, kurioje valdo vidurinis luomas, artimesnė demokratijai, ne- 
gu oligarchijai — ji būna patvariausia iš visų santvarkų. 


t 


1. Kadangi norime nustatyti, kokios priežastys sukelia ne- 
ramumus ir santvarkos pasikeitimą, pirmiausia turime pažiūrėti 
į tų pasikeitimų pradžią ir jų priežastis apskritai. Trumpai ta- 
riant, tų priežasčių priskaičiuojame tris. Pirmiausia kiekvieną 
iš jų apžvelgsime bendrais bruožais. Reikia žiūrėti: 1) dėl ko- 
kių moralinių nusiteikimų žmonės sukyla; 2) kokie jų tikslai ir 
3) iš ko prasideda neramumai bei maištai. Turime pripažinti, 
kad piliečiai apskritai nori pakeisti santvarką daugiausia dėl 
tos priežasties, kurią jau aptarėme. Juk tie, kurie trokšta ly- 
gybės, sukyla dėl to, kad jaučiasi esą lygūs, o gauna mažiau 
už tuos, kurie turi daugiau, o tie, kurie siekia nelygybės ir 
privilegijų, kelia neramumus dėl to, kad, jausdamiesi esą pra- 
našesni, turi ne daugiau teisių už kitus, o tik tiek, kiek kiti, 
arba net mažiau. 

2. Ir vienų, ir kitų siekimai kartais būna teisėti, o kartais — 
ne. Mat, tie, kurie turi mažiau teisių, sukyla, kad gautų lygias 
teises, o tie, kurie turi lygias teises, kad gautų dar didesnių 
teisių. Taigi, kaip nusiteikę žmonės kelia neramumus, jau pa- 
sakėme — to užteks. O priežastys, dėl kurių žmonės sukyla, 
yra šios: nauda ir garbė, taip pat ir tų dviejų dalykų priešin- 
gybės. Mat, žmonės kelia riaušes ir norėdami išvengti pilieti- 
nės garbės netekimo ir bausmės, gresiančios jiems patiems 
arba jų draugams. 

3. Dabar kalbėsime apie atskiras neramumų priežastis ir 
progas, kurios skatina piliečius anksčiau minėtu būdu ir dėl 
ką tik nurodytų dalykų sukilti. Jų yra septynios, bet gali būti 
ir daugiau. Dvi iš jų sutampa su anksčiau minėtomis, bet jų 
veikimas kitoks. Mat, dėl naudos ir garbės piliečiai įsiaudrina 
vieni prieš kitus ne todėl, kad, kaip anksčiau sakėme, jas sau 
įsigytų, o dėl to, kad mato, jog kiti — vieni teisėtai, kiti ne- 

teisėtai — jų per daug turi. Be to, jie sukyla dėl įžūlaus išdi- 
dumo, iš baimės, dėl per didelio įsigalėjimo, dėl per daug 
išaugusių kai kurių valstybės dalių. Kitaip jie sukyla prieš 
valdžios vietų siekimą rinkimų machinacijomis, dėl apsileidi- 
mo, dėl neatsižvelgimo į mažus dalykus, dėl nelygaus išsilavi- 
nimo. 

4. Kodėl įžūlus išdidumas ir pelno vaikymasis sukelia ne- 
ramumus ir kaip labai jiedu yra veiksmingi, nėra ko ir aiškinti. 
Kai valdžios žmonės būna įžūlūs, išdidūs ir gobšūs, pi- 
liečiai kelia riaušes ir vieni prieš kitus, ir prieš pačią santvar- 
ką, kuri teikia progą grobstyti turtus, o gobšieji kartais tur- 
tėja iš privačių turtų, o kartais iš visuomeninės nuosavybės. 
Taip pat yra aišku, kokią didelę įtaką turi garbė ir kaip ji 
sukelia neramumus. Mat, piliečiai, kurie nėra prileidžiami prie 
valdžios vietų, matydami kitus sėdint tose vietose, kelia ne- 
ramumus. Šiuo atveju neteisėtai elgiamasi tada, kai žmonės 
gauna valdžios vietas arba prie jų neprileidžiami, neatsižvel- 
giant į jų vertę ir nuopelnus, o teisėtai — kada valdžios vie- 
tos dalijamos pagal nuopelnus. Per didelė galia taip pat būna 
neramumų priežastimi, kada vienas arba keli žmonės įsigyja 
didesnę galybę, negu leidžia valstybės sąlygos ir -orumas. Iš 
to paprastai gimsta monarchijos ir dinastijos. Todėl kai kur 
tokius įsigalėjusius piliečius ištremia, kaip, pavyzdžiui, Arge 
ir Atėnuose. Nors geriau būtų iš pat pradžių žiūrėti, kad kai 
kurie žmonės neįsigalėtų, užuot leidus jiems įsigalėti, ir vėliau 
gydyti tą blogį. 

5. Iš baimės kelia neramumus nusikaltėliai, bijodami baus- 
mių, ir tie, kurie, numatydami jiems gresiančias skriaudas, no- 
ri užbėgti joms už akių, kol dar nespėjo skriaudos patirti. 
Antai Rodo saloje kilmingieji susimokė prieš liaudį, kad iš- 
vengtų jiems gresiančių bylų. 

6. Ir paniekinimas sukelia neramumus bei perversmus; taip 
atsitinka oligarchijoje, kai atstumtieji nuo valdžios sudaro dau- 
gumą ir todėl jaučiasi esą stipresni, ir demokratijose, kai tur- 
tingieji, pasinaudodami netvarka ir anarchija, nuverčia valdžią 
ir pakeičia santvarką. Taip atsitiko Tebuose, kai po Oino- 
fitų kovos dėl netvarkos valdžioje demokratija buvo panaikin- 
ta, ir Megaroje dėl pasireiškusios netvarkos ir anarchijos liau- 
dies valdžia buvo nuversta. Tas pat įvyko Sirakūzuose prieš 
Gelono tironiją ir Rodo saloje, prieš susijungiant trims mies- 
tams į vieną. 

7. Perversmai kyla ir tada, kai per daug išauga valstybės 
kai kurios dalys. Mat, kaip kūnas susideda iš dalių, kurios turi 
augti taip, kad būtų išlaikytos kūno proporcijos, nes priešingu 
atveju kūnas žūsta, pavyzdžiui, kai koja pasiekia keturias uo- 
lektis, o visas likęs kūnas du sprindžius — o kartais net gali 
pereiti į kito gyvūno formą, jei jis neproporcingai išauga ne 
tik kiekybiškai, bet ir kokybiškai, — taip ir valstybė susideda iš 
dalių, kurių viena ar kita nepastebimai per daug išauga, kaip, 
pavyzdžiui, vargšų skaičius demokratijose ir respublikose. 

8. Kartais tai įvyksta dėl atsitiktinių aplinkybių, pavyzdžiui, 
Tarente, kai daug kilmingųjų žuvo kovos lauke, pralaimėjus 
karą su japigiais, netrukus po persų karų vietoj respublikos 
buvo įvesta demokratija. Argiečiai, kai Kleonimas spartietis 
išžudė miškelyje kilminguosius, buvo priversti priimti į pilie- 
čių tarpą kai kuriuos pavergtus aplinkinių miestų gyventojus. 
Ir Atėnuose po nelaimingų karų sausumoje kilmingųjų labai 
sumažėjo, kadangi Peloponeso karo laikais kilmingieji regu- 
liariai pagal sąrašus buvo šaukiami į karo žygius. Panašių da- 
lykų būna ir demokratijose, bet rečiau. Mat, kai atsiranda 
daugiau turtingųjų arba labai išauga jų turtai, demokratija 
būna pakeičiama į oligarchiją arba į dinastų valdžią. 

9. Kartais santvarka pakeičiama be sukilimo, o machina- 
cijomis rinkimų metu, kaip, pavyzdžiui, Herajoje, kai rinki- 
mai buvo pakeisti burtų traukimu, kadangi visą laiką būdavo 
išrenkami intrigantai. Santvarka gali pasikeisti ir dėl apsilei- 
dimo, kai į aukščiausias valdžios vietas įsileidžiami esamos 
santvarkos priešininkai, kaip atsitiko Orėjuje, kai archontų 
kolegijos nariu tapo Herakleodoras, kuris iš oligarchijos pa- 
darė respubliką ir demokratiją. Kartais santvarka pakeičiama 
dėl mažmožių. Mažmožiais vadinu nereikšmingus dalykus, ku- 
rie — jei tik žmonės nekreipia į menkniekius dėmesio — pama- 
žu nepastebimai išauga į didelius ir pakeičia santvarką. Taip 
įvyko Ambrakijoje, kur cenzas valdžios vietoms užimti buvo 
visai mažas, o galų gale ir visai panaikintas, kadangi buvo 
pradėta manyti, jog tarp mažučio cenzo ir jokio cenzo beveik 
nėra skirtumo. 

10. Gyventojų skirtingumai, kol dar visi piliečiai nesusilie- 
jo į vieną tautą, taip pat gali būti sukilimų priežastimi. Kaip 
miestas-valstybė negali atsirasti iš atsitiktinai susibūrusių žmo- 
nių, taip jam susiformuoti reikalingas ir tam tikras laikas. To- 
dėl tie, kurie įsileidžia į piliečių tarpą svetimšalius — arba 

miesto įkūrimo metu, arba vėliau, — dažniausiai kenčia nuo ne- 
ramumų. Antai troidzeniečiai kartu su achajais įkūrė Sibarį, 
bet vėliau achajai, tapę stipresni, išvijo troidzeniečius. Todėl 
sibariečiai buvo laikomi susitepusiais krauju ir prakeiktais. 
Ir iš Turijų senieji sibariečiai buvo išvyti, kadangi jie, 
jausdamiesi tos šalies šeimininkais, reikalavo sau per daug 
teisių. 

11. Bizantijoje vėliau atsikėlusieji kėsinosi prieš senuosius 
gyventojus; kai sąmokslas buvo atskleistas, jie buvo nugalėti 
kovoje ir išvyti iš miesto. Antisiečiai, priėmę Chijo tremtinius, 
vėliau buvo priversti jėga juos išvyti, o dzankliečiai, priėmę 
samiečius, patys buvo jų išvaryti. Ponto Apolonijos gyventojai, 
vėliau priėmę į savo piliečių tarpą svetimšalius, turėjo kęsti 
nuo neramumų. Sirakūziečiai, nuvertę tironus, suteikė piliečių 
teises svetimšaliams ir kariams samdiniams; netrukus mieste 
kilo neramumai ir kovos. Amfipolio gyventojai, priėmę į savo 
tarpą chalkidiečius kolonistus, pastarųjų vėliau beveik visi bu- 
vo išvyti. 

Oligarchijose, kaip jau anksčiau sakiau, sukyla paprasti 
žmonės, nes jie jaučiasi esą lygūs, tik neturi lygių teisių; de- 
mokratijose kelia neramumus kilmingieji, kadangi jie save 
laiko pranašesniais, o yra priversti turėti tiek pat teisių, kaip 
ir kiti. 

12. Kartais kyla neramumai dėl geografinių miesto sąlygų, 
kai, pavyzdžiui, vietovė netinka vienam miestui. Antai Klazo- 
menuose Chito gyventojai sukilo prieš tuos, kurie gyvena 
saloje. Panašiai kolofoniečiai vaidijosi su Notijo uosto gy- 
ventojais. Ir Atėnuose yra skirtumų. Pirėjo gyventojai yra 
demokratiškiau nusiteikę už miesto gyventojus. Mat, kaip ka- 
ro atveju net visai siauras griovys suardo žygiuojančią fa- 
langą, taip apskritai kiekvienas skirtumas sukelia susiskaldy- 
mą. Didžiausią susiskaldymą, tur būt, sukelia dorybė ir ne- 
dorumas; toliau — turtas ir neturtas; be to, būna ir kitų, 
daugiau ar mažiau svarbių, priežasčių — vieną jų ką tik ap- 
tarėme. 


III 


1. Perversmai kyla ne dėl mažmožių, bet prasideda iš maž- 
možių, o kovojama dėl didelių dalykų. Kartais ir maži ginčai 
tarp aukštas valdžios vietas užimančių asmenų virsta dideliais 

nesutarimais. Senais laikais taip atsitiko Sirakūzuose. Dviejų 
aukštus valdžios postus užimančių jaunuolių vaidas dėl meilės 
pakeitė valstybinę santvarką! Mat, vienam jaunuoliui išvykus 
į svetimą šalį, jo draugas patraukė į savo pusę jo mylimąjį 
berniuką. O šis supykęs prikalbėjo ano žmoną pereiti gyventi 
pas jį. Abu jaunuoliai patraukė į savo pusę kitas valdančias 
gimines ir taip suskaldė miestą. 

2. Dėl to tokius ginčus reikia akylai sekti, vos tik jie pra- 
sideda, ir pasistengti iš pat pradžių nuraminti valdančiųjų ir 
galingųjų tarpusavio vaidus. Mat, čia klaida glūdi iš pradžių, 
o pradžia, kaip sakoma, yra pusė viso darbo. Todėl maža klai- 
da darbo pradžioje atitinkamai paveikia ir visas kitas darbo 
dalis. Visam miestui tenka pajusti kilmingųjų rietenas, pavyz- 
džiui, taip atsitiko Hestiajoje po Persų karų, kai du broliai 
susivaidijo dėl tėvo palikimo. Mažiau pasiturintis brolis, kal- 
tindamas turtingesnįjį, kad tas nuslėpė dalį tėvo turto ir lobį, 
kurį jų tėvas buvo radęs, patraukė į savo pusę liaudį, o kitas 
brolis, būdamas turtingas, — kilminguosius. 

3. Ir Delfuose iš vedybinių ginčų kilo visi vėlesnieji nera- 
mumai. Mat, jaunikis, eidamas pas nuotaką, iš paukščių pa- 
stebėjo bloga lemiantį ženklą; todėl apsisukęs grįžo namo ne- 
vedęs. Jaunosios giminaičiai, įsižeidę, beaukojant jaunikiui, 
įmetė į ugnį vieną kitą iš šventyklos pagrobtą brangenybę, o 
paskui jį apkaltino kaip šventvagį ir nužudė. Mitilėnėje kilus 
ginčui dėl dukterų, kurios paveldėjo turtą, pasipylė daug ne- 
laimių, jų tarpe ir karas su atėniečiais, kurio metu Pachetas 
užgrobė jų miestą. Vienas iš kilmingųjų, Timofanas, paliko 
dvi dukteris. Deksandras, būdamas atstumtas ir negavęs savo 
sūnums tų dukterų, sukėlė neramumus ir sukurstė įsikišti atė- 
niečius, kurių interesams jis atstovavo kaipo konsulas. 

4. Fokidėje dėl turtų paveldėtojos dukters susivaidijo Mne- 
sajas, Mnasono tėvas, su Eutikratu, Onomarcho sūnumi. Iš to 
kilo neramumai — tai buvo pradžia fokiečių Šventojo karo. Ir 
Epidamne dėl vedybinių reikalų pasikeitė santvarka. Vienas 
pilietis pažadėjo jaunuoliui savo dukrą. Kai jaunuolio tėvas, 
tapęs archontu, jį nubaudė, šis įsižeidęs sukėlė pilietinių tei- 
sių neturinčius miesto gyventojus ir nuvertė valdžią. 

5. Santvarka pasikeičia į oligarchiją, demokratiją ir respub- 
liką ir tada, kai kuri nors valstybės institucija arba miesto 
dalis pradeda labai išgarsėti ir įsigalėti. Antai Atėnuose at- 

rodė, kad areopago Taryba, išgarsėjusi Persų karo metu, la- 
bai sustiprino valdžią, o liaudies masės, kurios laimėjo jūroje 
pergalę ties Salaminu ir suteikė Atėnams hegemoniją, dėl tų 
pergalių labai sustiprino demokratiją. Arge kilmingieji, išgar- 
sėję pergale ties Mantinėja prieš lakedaimoniečius, pamėgino 
panaikinti demokratiją. 

6. Sirakūzuose liaudis, laimėjusi karą prieš atėniečius, res- 
publiką pavertė demokratija; Chalkidėje liaudis kartu su kil- 
mingaisiais, nuvertusi tironą Foksą, paėmė valdžią į savo ran- 
kas; ir Ambrakijoje liaudis, kartu su tais, kurie stojo prieš 
tironą, nuvertusi Periandrą, sau pasiliko valdžią. 

7. Apskritai ne paslaptis, kad tie, kurių dėka valstybė su- 
stiprėja ir įsigali — ar privatūs žmonės, ar valdžios pareigūnai, 
ar filė, ar apskritai kokia nors piliečių dalis, ar liaudies ma- 
sės, — ir sukelia neramumus. Mat, žmonės kelia riaušes arba 
iš pavydo tiems, kurie užima aukštas vietas, arba pastarieji 
dėl to, kad jaučiasi pranašesni ir nenori pasitenkinti lygiomis 
teisėmis. Neramumai kyla ir tada, kai dvi aiškiai viena kitai 
priešingos piliečių dalys būna lygiai stiprios, kaip, pavyzdžiui, 
turtingieji ir liaudis, o vidurinis luomas būna arba nežymus, 
arba jo visai nebūna. Mat, jei viena iš tų dviejų dalių pranoks 
kitą, tai pastaroji neišdrįs sukilti prieš stipresnį savo prieši- 
ninką. Dėl to žmonės, pasižymintys dorybėmis, nedaro per- 
versmų, nes jų visada būna mažiau, negu minios žmonių. Tai 
tokios būna apskritai neramumų ir perversmų priežastys viso- 
se valstybinėse santvarkose. 

8. Riaušėms kelti kartais vartojama prievarta, 0 kar- 
tais apgaulė. Prievarta vartojama arba iš pradžių, arba vė- 
liau. Apgaulė taip pat būna dvejopa: kartais, iš pradžių 
apgavę liaudį, sukilimo vadai pakeičia santvarką, žmonėms 
pritariant, o vėliau jėga priverčia paklusti, net jei liaudis ne- 
benori jų klausyti. Tai atsitiko su Keturiais šimtais: sakydami, 
kad persų karalius duos pinigų karui prieš lakedaimoniečius, 
jie apgavo liaudį, o kai apgaulė paaiškėjo, mėgino jėga išsi- 
laikyti valdžioje. Kartais sukilėliai iš pat pradžių įtikina liaudį 
ir vėliau ją valdo, sėkmingai įtikinėdami,— liaudis nesiprie- 
šindama jų klauso. Tad tokios būna santvarkos pakeitimo prie- 
žastys apskritai. 

IV 


1. Dabar pažiūrėkime, kaip pasikeičia kiekviena santvar- 
kos rūšis atskirais atvejais. Demokratijose perversmai daž- 
niausiai vyksta dėl demagogų machinacijų. Demagogai atski- 
riems turtingiems žmonėms kelia klastingas bylas ir priverčia 
turtinguosius susiburti (juk bendra baimė suveda į krūvą net 
pikčiausius priešus) arba sukursto minią prieš visus turtuolius 
apskritai. Abu atvejai dažnai pasitaiko. 

2. Koso saloje, kai pradėjo veikti nedori demagogai, de- 
mokratija buvo panaikinta, nes kilmingieji susimokė. Panašiai 
atsitiko ir Rodo saloje. Čia demagogai įvedė valstybės iždo 
pinigų dalinimą, bet trukdė trijerių išlaikytojams sumokėti 
įiems privalomas sumas. Tada šie, norėdami išvengti jiems 
gresiančių bylų iš skolintojų pusės, buvo priversti susijungti: 
demokratija buvo panaikinta. Dėl demagogų kaltės ir Heraklė- 
joje tuoj po miesto įkūrimo buvo panaikinta demokratija: kil- 
mingieji, demagogų skriaudžiami, vyko ištrėmiman, ten susi- 
būrė ir sugrįžę nuvertė demokratiją. 

3. Panašiai demokratija žlugo ir Megaroje. Čia demagogai, 
norėdami pasipelnyti iš konfiskuojamų turtų, ištrėmė nemaža 
kilmingųjų. Kai tremtinių pasidarė labai daug, jie susibūrė, 
grįžo į miestą, kovoje nugalėjo liaudį ir įvedė oligarchiją. 
Panašiai atsitiko Kymėje: demokratiją panaikino Trasimachas. 
Įsižiūrėję pamatysime, kad ir beveik visuose kituose miestuose 
demokratija buvo panaikinta panašiu būdu. Vienur demagogai, 
norėdami liaudžiai įsiteikti, skriaudžia kilminguosius — konfis- 
kuoja jų turtus arba, užkraudami visokias valstybines duokles, 
išeikvoja jų pajamas ir priverčia juos susiburti ir sukilti, o ki- 
tur melagingai apskundžia juos liaudžiai, kad galėtų konfis- 
kuoti jų turtus. 

4, Senovės laikais demagcgas, būdamas kartu ir kariuome- 
nės vadas, įvesdavo tironiją. Todėl dauguma senovės tironų 
kilo iš demagogų. Kodėl senovėje buvo taip, o dabar kitaip? 
Priežastis yra ta, kad anais laikais demagogai kildavo iš karo 
vadų — mat, jie dar nebuvo geri kalbėtojai, o dabar, išsivys- 
čius retorikai, tie, kurie sugeba gražiai kalbėti, virsta dema- 
gogais, bet, neturėdami patyrimo karo dalykuose, jie neišdrįsta 
jėga pasiglemžti valdžią — išskyrus tik vieną kitą atvejį, ku- 
ris tęsėsi tik trumpą laiką. 


261 


5. Tironijų gausumą senovėje galima paaiškinti ir tuo, kad 
kai kurių valdžios pareigūnų rankose būdavo sukoncentruoja- 
ma per didelė galia. Antai Milete tironų tapo pritanas, ka- 
dangi jo žinioje būdavo svarbiausių valstybės reikalų tvar- 
kymas. Kita priežastis buvo tų laikų miestų mažumas: žmo- 
nės gyvendavo savo laukų sklypuose ir visą laiką dirbdavo; 
todėl liaudies vadai, jei tik turėdavo karinių gabumų, mieste 
lengvai įvesdavo tironiją. Visi tie tironai turėdavo liaudies 
pasitikėjimą, kurį jie įsigydavo dėl neapykantos turtingiesiems. 
Taip Peisistratas Atėnuose virto tironu, kai sukėlė žmones 
prieš turtingus lygumų gyventojus; Teagenas Megaroje tapo 
tironu po to, kai išpiovė' palei upę besiganančias turtingųjų 
kaimenes, o Dionisijas dėl skundo prieš Dafnają ir turtinguo- 
sius buvo palaikytas vertu tirono valdžios, kadangi dėl ne- 
apykantos turtuoliams liaudžiai jis atrodė patikimas. 

6. Pasitaiko, kad senoji nuosaikioji demokratija būna pa- 
keičiama naująja kraštutine demokratija. Mat, ten, kur val- 
džios žmonės yra renkami, o nėra jokio cenzo, be to, renka 
pati liaudis, valdžios ištroškę demagogai net ima įtikinėti, kad 
liaudis yra aukščiau įstatymų. Vaistas tokiai blogybei gydyti 
ar bent ją padaryti mažiau pavojinga — tai rinkti pareigūnus 
ne pagal liaudies balsų skaičių, o pagal files. Tad tokios bū- 
na demokratijos pasikeitimo priežastys. 


V 


1. Oligarchijos būna griaunamos dėl dviejų labai ryškių 
priežasčių. Viena priežastis ta, kad oligarchai spaudžia liau- 
dies mases. Tuo atveju bet kas tinka būti liaudies vadu, o ypač 
žmogus iš pačių oligarchų tarpo, kaip, pavyzdžiui, Nakso salo- 
je Ligdamis, kuris vėliau tapo Nakso tironu. 

2. Ir kitos priežastys gali sukelti neramumų — jie būna 
labai įvairūs. Kartais valdžią nuverčia patys turtingieji, nega- 
lėdami patekti į valdžią, nes ji priklauso tik saujelei žmonių. 
Taip atsitiko Masalijoje, Istre, Heraklėjoje ir kituose mies- 
tuose. Atstumtieji nuo valdžios tol kėlė riaušes, kol pateko 
į valdžią pirmiausia vyresnieji jų broliai, o paskui ir jaunes- 
nieji. Mat, kai kuriuose miestuose negali būti valdžioje kartu 
tėvas ir sūnus, o kitur — vyresnysis ir jaunesnysis broliai. To- 
kiu būdu Masalijoje oligarchija priartėjo prie respublikos, Ist- 

re —virto demokratija, o Heraklėjoje — perėjo į Šešių šimtų 
rankas. 

3. Ir Knide buvo nuversta oligarchija, kai kilmingieji stojo 
vieni prieš kitus, kadangi valdžios vietos priklausė tik labai 
mažam skaičiui kilmingųjų ir, kaip sakėme, sūnus negalėjo 
būti valdžioje kartu su tėvu, o iš kelių brolių — tik vyresny- 
sis. Kilmingiesiems tarp savęs bekovojant, liaudis išsirinko iš 
kilmingųjų vadą ir užėmė valdžią, nes nesantaika buvo nu- 
silpninusi kilminguosius. 

4. Ir Eritrose, senosios Basilidų oligarchijos laikais, nors 
valdžia labai rūpinosi žmonėmis, liaudis buvo nepatenkinta 
dėl to, kad valdžia buvo tik saujelės Žmonių rankose, todėl 
sukilo ir nuvertė oligarchiją. Oligarchijose neramumus kelia 
ir patys oligarchai, iš pavydo valdantiesiems tapę demagogais. 
Tada demagogija būna dvejopa. Kartais demagogas atsiranda 
iš pačių oligarchų tarpo, net jeigu jų būna tik saujelė. Antai 
Atėnuose Trisdešimties tarpe įsigalėjo Chariklis, su savo ša- 
lininkais ir demagoginėmis priemonėmis kitiems primesda- 
vo savo valią, o Keturių šimtų tarpe — Frinichas su savo 
sėbrais. 

5. Kartais oligarchai demagoginėmis priemonėmis patrau- 
kia į savo pusę liaudį, pavyzdžiui, Larisoje buvo išrinkti „pi- 
liečių sergėtojai“— jie tapo plataus masto demagogais. Taip 
būna ir kitose oligarchijose, kur renkami tik žmonės su labai 
dideliu cenzu arba priklausą hetairijoms — jie neturi rinkimų 
teisės: renka hoplitai arba liaudis. Taip buvo Rodo saloje. 
Panašiai būna ir ten, kur teismuose sėdi žmonės ne iš valdan- 
čiųjų tarpo: norėdami gauti palankų teismo sprendimą, besi- 
bylinėjantieji griebiasi demagogijos ir pakeičia santvarką — 
taip įvyko Ponto Heraklėjoje. 

6. Kitu atveju oligarchai į valdžios vietas įsileidžia tik vi- 
sai mažai kilmingųjų. Tada tie, kurie nori išlaikyti ankstesnę 
lygybę tarp kilmingųjų, pasišaukia į pagalbą liaudį. Oligar- 
chija griaunama ir tada, kai oligarchas skęsta prabangoje ir 
švaisto savo privatų turtą. Mat, tokie žmonės nori ko nors 
nauja ir arba patys pasidaro tironais, arba kitiems padeda pa- 
imti valdžią, kaip, pavyzdžiui, Hiparinas padėjo Dionisijui Si- 
rakūzuose; Amfipolyje kažkoks Kleotimas įvedė į miestą chal- 
kidiečius kolonistus ir sukurstė juos prieš turtinguosius, o Ai- 
ginoje tas, kuris vedė derybas su Charetu, dėl tos pačios 
priežasties pamėgino nuversti valdžią. 

7. Iššvaistę savo turtą, tie oligarchai kartais griebiasi suki- 
limo, o Kartais vagia valstybės iždo pinigus. Tada prieš juos 
sukyla arba patys oligarchai, arba liaudis ir kovoja su turto 
grobstymais. Taip atsitiko Ponto Apolonijoje. Kai oligarchai 
būna vieningi, tada oligarchija pati savęs nesunaikina. Tai 
rodo Farsalo santvarka, kur negausūs oligarchai valdo didžiu- 
les žmonių mases, kadangi jie sutaria savo tarpe. 

8. Oligarchija būna panaikinama ir tada, kai pačioje oligar- 
chijoje susidaro kita oligarchija. Tai įvyksta tada, kai iš ne- 
didelio oligarchų kiekio tik saujelė žmonių pasilaiko teisę už- 
imti valdžios vietas. Taip buvo Elidėje. Oligarchų čia buvo ir 
šiaip nedaug, 0 į senių tarybą galėjo patekti dar mažesnis 
kiekis — tik 90, ir šie ėjo pareigas iki gyvos galvos, o buvo 
renkami tik iš kelių giminių, panašiai kaip Lakedaimone ge- 
rontai. 

9. Oligarchija gali būti pakeista ir karo, ir taikos metu. Ka- 
ro metu, kai oligarchai, nepasitikėdami liaudimi, būna privers- 
ti griebtis samdytų karių ir tas, kuriam jie paveda vyriausią 
karo valdžią, dažnai tampa tironu, kaip, pavyzdžiui, Korinte 
Timofanas, o jei oligarchai vadais paskiria kelis, tai šie įveda 
dinastinę valdžią. Šito bijodami, oligarchai kartais liaudžiai 
leidžia dalyvauti valdžioje, nes būna priversti pasinaudoti liau- 
dies pagalba. Taikos metu, nepasitikėdami vieni kitais, jie mies- 
to apsaugą paveda samdiniams ir archontui sutaikytojui, ku- 
ris kartais pasidaro abiejų grupuočių viešpačiu, kaip atsitiko 
su Simu ir jo bendrais Larisoje, valdant Aleuadams, ir Abide, 
valdant hetairijoms, kurių vienai vadovavo Ifiadas. 

10. Perversmai kyla ir tada, kai oligarchai stengiasi vieni 
kitus išstumti iš valdžios ir tarpusavyje riejasi dėl valstybinių 
reikalų ir bylų. Pavyzdžius dėl vedybų jau davėme anksčiau. 
Čia dar pridursime, kad Diagoras, įžeistas dėl vedybų, nu- 
vertė raitelių oligarchiją Eretrijoje. Dėl teismo sprendimų įvy- 
ko sukilimas Heraklėjoje ir Tebuose. Abiem atvejais teisingai 
buvo nubausti svetimoteriai: Heraklėjoje — Euetionas, o Te- 
buose — Archijas; bet jų priešininkai, tuo pasinaudodami, su- 
kurstė minią taip, kad kaltininkai aikštėje buvo pririšti prie 
gėdos stulpo! 

11. Kai kurios oligarchijos buvo nuverstos ir dėl per di- 
delio valdančiųjų despotiškumo: pasipiktinę piliečiai jas pa- 
naikino. Taip atsitiko Knide ir Chijo saloje. Vadinamosiose res- 
publikose ir oligarchijose pasikeitimai kartais įvyksta ir atsi- 

tiktinai, jei tarybos narių, teisėjų ir kitų pareigūnų vietos pri- 
klauso nuo cenzo. Mat, dažnai būna, kad cenzas, kuris iš 
pradžių, atsižvelgiant į to meto sąlygas, buvo nustatytas tei- 
singai ir davė teisę dalyvauti valdžioje oligarchams, o res- 
publikoje — viduriniam luomui, ilgainiui dėl ilgai trunkančios 
taikos arba dėl kitokiu būdu atsiradusios gerovės pasidarė ne- 
tinkamas, nes tos pačios nuosavybės vertė daugiariopai pa- 
didėjo, ir todėl visi piliečiai gavo teisę dalyvauti valdžioje. 
Šis procesas kartais vyksta iš lėto, nepastebimai, o kartais — 
greitai. 

13. Tad tokios būna neramumų ir perversmų priežastys 
oligarchijose. Reikia pasakyti, kad demokratijos ir oligarchi- 
jos ne visada pasikeičia priešingomis santvarkomis, o lieka 
toje pačioje santvarkų kategorijoje, pavyzdžiui, įstatymų tvar- 
komos oligarchijos ir demokratijos tampa despotinėmis ir at- 
virkščiai. 


VI 


1. Aristokratijose neramumai kyla dėl to, kad valdžioje 
dalyvauja tik nedaugelis žmonių. Dėl tos priežasties, kaip jau 
buvo pasakyta, kyla riaušės ir oligarchijose, nes aristokratija 
iš dalies taip pat oligarchija, nors remiasi ne tuo pačiu prin- 
cipu. Dėl to žmonėms atrodo, kad aristokratija yra ne kas 
kita, kaip oligarchija. Neramumai būna neišvengiami ypač 
tais atvejais, kai būna daug žmonių, kurie šaunumu jaučiasi 
esą lygūs valdančiosios mažumos žmonėms, kaip, pavyzdžiui, 
Lakedaimone vadinamieji partenijai — mat, jie kilo iš „lygių- 
jų“: spartiečiai juos sučiupo, beruošiant sąmokslą, ir išsiuntė 
iš savo šalies, o šie įkūrė Tarentą. 

2. Neramumai kyla ir tada, kai valdžios žmonės niekina 
žymius, šaunumu niekam nenusileidžiančius vyrus, kaip, pa- 
vyzdžiui, Spartos karaliai įžeidinėjo Lisandrą, arba kai narsiam 
vyrui neleidžia užimti aukštą vietą — taip Kinadonas Agesila- 
jo laikais ruošė sąmokslą prieš spartiečius; arba kai vieni per 
daug praturtėja, o kiti visai nuskursta — dažniausiai tai atsi- 
tinka karo metu. Taip atsitiko Lakedaimone Mesenijos karo 
metais, kaip matyti iš Tirtajo kūrinio „Geri įstatymai“. Kai 
kurie piliečiai, per karą netekę turtų, reikalavo naujai per- 
dalinti žemę. Perversmas įvyksta ir tada, kai atsiranda galingas 
vyras, kuris gali pasidaryti dar galingesnių, t. y. tapti vien- 

valdžių, — Lakedaimone buvo toks Pausanijas Persų karo me- 
tu, o Kartaginoje — Hanonas. 

3. Ir respublikos, ir aristokratijos dažniausiai žlunga dėl 
to, kad pačioje valstybinėje santvarkoje nepaisoma teisingu- 
mo. Esminė žlugimo priežastis yra ta, kad respublikoje būna 
blogai suderinti demokratijos ir oligarchijos elementai, o aris- 
tokratijoje — šie du elementai ir dorybė, ypač du pirmieji (čia 
turiu galvoje demokratinius ir oligarchinius elementus). Šiuos 
du elementus stengiasi suderinti respublikos ir dauguma va- 
dinamųjų demokratijų. 

4, Tuo ir skiriasi aristokratijos nuo respublikų; dėl to vie- 
nos aristokratijos ištveria ilgiau, kitos — trumpiau, nes tas aris- 
tokratijas, kurios nukrypsta į oligarchijos pusę, vadina aristo- 
kratijomis, o kurios krypsta į liaudies pusę — respublikomis. 
Dėl to pastarosios yra tvirtesnės už pirmąsias. Mat, jose turi 
valdžią piliečių dauguma, ir žmonės, jausdami lygybę, būna 
labiau patenkinti. O turtingieji, kai valstybinė santvarka jiems 
suteikia jėgos persvarą, pasidaro įžūlūs ir ima piktnaudžiauti 
savo padėtimi. 

5. Apskritai, į kurią pusę santvarka pakrypsta, į tą — eida- 
ma tolyn tuo keliu — galų gale ir pavirsta, kai abi priešingos 
pusės stengiasi padidinti savo galią; respublika pasikeičia į de- 
mokratiją, aristokratija — į oligarchiją arba priešingai: aristo- 
kratija į demokratiją (mat, skriaudžiamieji vargšai nukrypsta 
į priešingą pusę), o respublika — į oligarchiją, nes išlieka ne- 
pasikeitusi tik toji santvarka, kuri piliečiams suteikia lygias 
teises — kiekvienam pagal jo vertę, ir kiekvienas turi tai, kas 
jam priklauso. 

6. Tai, kas pasakyta, įvyko Turijuose. Kadangi valdžios vie- 
toms nustatytasis cenzas buvo per didelis, jis buvo sumažintas, 
o valdžios vietų skaičius — padidintas, o kadangi kilmingieji 
buvo pasiglemžę į savo rankas visą žemę, — mat, santvarka bu- 
vo tiek oligarchiška, jog leido jiems savavaliauti,— tai liaudis, 
išsimankštinusi karuose, įveikė samdinių kariuomenę ir tol 
nenurimo, kol kilmingieji neatidavė žemės pertekliaus. 

7. Kadangi visos aristokratinės santvarkos pereina į oligar- 
chijas, tai kilmingieji jose labiau stengiasi praturtėti, kaip, 
pavyzdžiui, Lakedaimone turtai vis labiau koncentruojasi: žmo- 
nės darosi vis turtingesni, o jų skaičius — vis mažesnis. Kil- 
mingieji ten gali daryti ką tik nori ir išleisti savo dukteris už 
ko tik nori. Ir Lokrų miestas žuvo dėl to, kad leido Dionisijui 

vesti vieną savo merginą. Demokratijoje ir ypač mišrioje aris- 
tokratijoje to nebūtų įvykę. Aristokratijos dažniausiai pasikei- 
čia nepastebimai, nes išyra pamažu (jau anksčiau, kalbėdami 
apskritai apie santvarkų pasikeitimus, sakėme, kad jas gali 
pamažu pakeisti ir maži dalykai). Mat, kai tik pajudinama vie- 
na kuri nors santvarkos dalis, tada darosi lengviau išjudinama ir 
kita — didesnė dalis, kol pagaliau visa santvarka pradeda griūti. 

8. Taip atsitiko ir su Turijų santvarka. Čia buvo įstatymas, 
kad karo vadu tas pats asmuo antrą kartą gali būti renkamas 
tik po penkerių metų. Kai kurie jauni vyrai, pasižymėję kare 
ir labai mėgstami samdytų karių, nesiskaitydami su valdžia ir 
tikėdamiesi lengvai įgyvendinsią savo planus, iš pradžių grie- 
bėsi šį įstatymą pakeisti taip, kad karo vadu būtų galima pa- 
silikti visą laiką. Jie matė, kad liaudis mielu noru juos išrinks. 
Pareigūnai, paskirti saugoti įstatymus, vadinamieji simbūlai, 
iš pradžių šoko priešintis, bet buvo perkalbėti ir nusileido, ti- 
kėdamiesi, kad tie, kurie šį įstatymą pakeis, tuo pasitenkins 
ir kitus santvarkos elementus paliks ramybėje. Vėliau, kai 
vėl kiti ėmė pulti santvarką, jie, kad ir labiausiai norėdami 
sutrukdyti, nieko nebegalėjo padaryti, ir visa santvarkos san- 
dara virto despotija tų, kurie ją pradėjo keisti. 

9. Visos santvarkos griaunamos arba iš vidaus, arba iš iš- 
orės, kada priešinga santvarka būna gretimame mieste arba 
toliau, bet labai galinga. Taip atsitiko atėniečiams ir lakedai- 
moniečiams: atėniečiai visur naikino oligarchijas, o lakedaimo- 
niečiai — demokratijas. Taigi, iš kur kyla neramumai ir san- 
tvarkų pasikeitimai, jau pakankamai pasakyta. 


VII 


1. Dabar kalbėsime, kaip išsilaiko santvarkos apskritai ir 
kiekviena santvarka, atskirai imant. Pirmiausia yra aišku, kad, 
žinodami, dėl ko santvarkos žlunga, žinome, ir dėl ko jos 
išsilaiko. Mat, viena priešingybė sukelia kitą priešingybę, o žlu- 
gimas ir išsilaikymas kaip tik yra tokios priešingybės. Mišrio- 
se santvarkose reikia žiūrėti, kad nebūtų nusikalstama įstaty- 
mams, ypač kad nebūtų mažų įstatymo pažeidinėjimų. 

2. Mat, įstatymų pažeidinėjimas plečiasi nepastebimai ir 
sugraužia santvarką, panašiai kaip mažos, bet nuolat daromos 
išlaidos sunaikina turtą. Mat, mažos išlaidos nepastebimos, nes 

jos būna nežymios; protas dėl jų apsigauna ir remiasi sofizmu: 
jei atskiros dalys mažos, tai ir jų suma maža. Vienais atvejais 
tai būna teisinga, 0 kitais — ne, nes visuma ir suma nėra 
mažas dalykas, bet susideda iš mažų dalykų. Todėl šitokių 
įvykių pradžią reikia labai atidžiai sekti. Toliau, nereikia pa- 
sitikėti gudrybėmis, kuriomis mulkinama liaudis, nes darbai 
parodo jų tikrąją vertę. Kokios tos mulkinimo priemonės, jau 
buvo kalbėta anksčiau. 

3. Toliau reikia pasakyti, kad ne tik kai kurios aristokrati- 
jos, bet ir oligarchijos ilgai išsilaiko ne dėl to, kad jų santvar- 
ka būtų pakankamai tvirta, bet dėl to, kad valdžioje esantys 
žmonės gerai elgiasi ir su tais, kurie neturi teisės dalyvauti 
valdžioje, ir su savo luomo žmonėmis: tų, kurie nuo valdžios 
nustumti, jie neskriaudžia, o, kurie iš jų yra gabūs, tuos 
priima į savo tarpą — likusiųjų nei savimylos neužgauna, 
jei tie būna išdidūs, nei kenkia jų materialiniams interesams, 
jei tie rūpinasi savo materialine gerove; su savaisiais ir val- 
dančio luomo žmonėmis jie elgiasi kaip su sau lygiais, atseit, 
demokratiškai. Mat, lygybė, kurios siekia demokratai liaudies 
masėms, aristokratinėje santvarkoje lygiųjų tarpe yra ne tik 
teisėta, bet ir naudinga. 

4. Todėl tais atvejais, kai valdantysis luomas būna gausus, 
kai kurie demokratiniai nuostatai yra naudingi, pavyzdžiui, 
valdymo laiko apribojimas šešiais mėnesiais, kad visi lygieji 
galėtų patekti į valdžią. Mat, „lygieji“ sudaro tarsi savo rūšies 
liaudį, dėl to, kaip anksčiau sakėme, ir jų tarpe dažnai atsi- 
randa demagogų. Toliau, trumpas valdymo laikas oligarchijoms 
ir aristokratijoms neleidžia be sunkumų virsti despotijomis. 
Juk blogus kėslus sunkiau yra įvykdyti per trumpą valdymo 
laiką, negu per ilgą. Mat, dėl ilgo valdymo laiko oligarchijos 
ir demokratijos tampa tironijomis: abiejose santvarkose tirono 
valdžios siekia arba galingiausieji žmonės — vienur tai būna 
demagogai, kitur — žymiausiųjų giminių vadai arba valdžios 
žmonės, jei ilgesnį laiką pasilieka aukštose valdžios vietose. 

5. Santvarkos išsilaiko ne tik dėl to, kad būna toli tie 
veiksniai, kurie jas naikina, bet kartais ir dėl to, kad jie yra 
čia pat. Mat, bijodami netekti savo santvarkos, žmonės dar 
stropiau ją saugo. Todėl tie, kurie rūpinasi santvarkos išlai- 
kymu, turi žmonėms kelti baimę, kad piliečiai saugotų ją ir 
nepaliktų, panašiai kaip nepalieka naktinės sargybos. O toli- 
mus pavojus žmonėms reikia vaizduoti taip, lyg jie būtų čia 

pat. Kilmingųjų tarpusavio rietenas ir rivalizaciją reikia tram- 
dyti įstatymais, bet kartu dairytis į tuos, kurie nedalyvauja 
rietenose, kol į jas dar neįsitraukė, nes pastebėti pirmuosius 
kylančio blogio daigus gali ne bet kas, o tik prityręs ir gabus 
politikas. 

6. Norint išlaikyti oligarchinę ir respublikinę santvarką tuo 
atveju, kai piliečių cenzas lieka tas pats, o valstybei klestint 
atsiranda daug pinigų, reikia palyginti bendrą visų piliečių 
cenzų sumą su ankstesniais laikais gautomis bendromis cen- 
zų sumomis. Tose valstybėse, kur piliečiai cenzuojami kasmet, 
tai galima daryti kiekvienais metais, o didesnėse valstybėse — 
kas treji arba ketveri metai. Jei pasirodys, kad bendroji cen- 
zų suma yra daug kartų didesnė arba mažesnė už sumą tų 
laikų, kada cenzas buvo įvestas, tada reikia išleisti įstatymą 
cenzui pakeisti arba sumažinti: jei šalis pasidarė turtingesnė, 
cenzą padidinti, — padidinimo matu imant keleriopą turto pa- 
didėjimą, o jei pinigų suma sumažėjo, cenzą sumažinti. 

7. Jei respublikose ir oligarchijose šių priemonių nesiima- 
ma, vienu atveju respublika gali tapti oligarchija, o oligar- 
chija — dinastija, o kitu atveju iš respublikos gali pasidaryti 
demokratija, o iš oligarchijos — respublika arba demokratija. 
Demokratijai, oligarchijai ir kiekvienai kitai santvarkai yra 
bendra priemonė — niekam neleisti įsigalėti virš esamos nor- 
mos, o stengtis suteikti piliečiams verčiau mažas, bet ilgalai- 
kes vietelės, negu iš karto duoti dideles vietas, nes žmonės 
tuo atveju pagenda — juk ne kiekvienas įstengia pakelti lai- 
mę. Jei šio dėsnio nesilaikoma, tai reikia bent neduoti ir ne- 
atimti visko iš karto, o tik palaipsniui. 

8. Ypač reikia stengtis įstatymais taip tvarkyti reikalus, 
kad nė vienas pilietis per daug neįsigalėtų ir nepraturtėtų savo 
draugų dėka, o jei to negalima sutrukdyti, tai įsigalėjusius pi- 
liečius reikia išsiųsti į užsienį. Kadangi piliečiai ir dėl savo 
privataus gyvenimo gali tapti neramumų priežastimi, tai reikia 
įsteigti žinybą, kuri stebėtų piliečius, gyvenančius ne pagal 
esamą santvarką — demokratijoje pagal demokratijos, oligar- 
chijoje — pagal oligarchijos būdą, — panašiai ir kitose santvar- 
kose. Dėl tos pačios priežasties reikia atidžiai stebėti ir dalinį 
kai kurių miesto elementų iškilimą. Su tuo galima kovoti, prie- 
šingiems elementams pavedant užduotis ir valdžios vietas (prie- 
šingais aš vadinu kilminguosius ir liaudį, turtinguosius ir betur- 
čius). Kitas kovos būdas: suvienyti beturčių minias su turtin- 


269 


gaisiais arba sustiprinti vidurinį luomą. Šita priemonė suardo 
iš nelygybės kylančius neramumų daigus. 

9. Kiekvienoje santvarkoje svarbiausias dalykas yra įstaty- 
mų ir visos administracinės sistemos pagalba sudaryti tokią 
padėtį, kad iš valdžios vietų nebūtų galima praturtėti. Ypač 
į tai reikia kreipti dėmesį oligarchijose. Mat, liaudies žmonės 
nelabai piktinasi, kad iš jų yra atimta teisė dalyvauti valdžio- 
je — jie net džiaugiasi, kad niekas netrukdo jiems dirbti savo 
darbus, bet, kai juos apninka mintys, kad valdantieji vagia 
iš valstybės iždo, tada jie graužiasi dėl abiejų dalykų, — kad 
jiems neleidžiama dalyvauti valdžioje ir atimta galimybė pa- 
sipelnyti. 

10. Tik sudarius sąžiningą valdžią, galima sujungti į vieną 
santvarką demokratiją ir aristokratiją. Tik tokiu atveju ir kil- 
mingieji, ir liaudies žmonės galėtų gauti tai, ko nori vieni 
ir kiti. Mat, galimybė visiems dalyvauti valdžioje yra demo- 
kratijos požymis, o valdžios pavedimas tik kilmingiesiems — 
aristokratijos ypatybė. Abiejų šių santvarkų sujungimas įvyk- 
tų tada, kai iš valdžios vietų nebūtų galima pasipelnyti. Mat, 
tada beturčiai nenorėtų patekti į valdžią, kadangi iš jos nie- 
ko nepasipelnytų,— jiems geriau apsimokėtų dirbti savo darbą, 
o turtingieji galėtų užimti valdžios vietas, o kadangi jie ir taip 
turtingi, tai iždo pagalba nebūtų jiems reikalinga. Tuo atveju 
beturčiai taptų pasiturinčiais, nes jie užsiimtų savo reikalais, 
o kilmingiesiems nereikėtų širsti, kad juos valdo bet kokie 
žmonės. 

11. Norint apsisaugoti nuo valstybės iždo pinigų grobsty- 
mų, Teikia pinigus perduoti visų piliečių akivaizdoje ir ata- 
skaitų nuorašus padėti fratrijų, lochų ir filių būstinėse. Beto, 
tiems, kurie sąžiningai ėjo valdžios pareigas, įstatymų turi 
būti numatyti garbės žymenys. Demokratijose nereikia skriaus- 
ti turtingųjų, ne tik nedalinti jų nuosavybės, bet ir jų paja- 
mų — o tai nepastebimai vyksta kai kuriose santvarkose. Ge- 
riau net ir norintiems neleisti imtis išlaidžių, bet nenaudingų 
valstybinių finansinių užduočių, kaip antai chorėgijų (teatro 
pastatymų), deglų procesijų ir kitų panašių dalykų. 

12. Oligarchijose reikia labai rūpintis beturčiais, jiems skir- 
ti apmokamas vietas, o jei koks turtuolis įžeis beturtį, bausti 
griežčiau, negu tuo atveju, kai beturtis įžeistų beturtį, ir turto 
palikimą skirti ne pagal teikiamas dovanas, o pagal giminys- 
ię, be to, vienam asmeniui skirti ne daugiau, kaip vieną pa- 

likimą. Šitokiu būdu labiau išsilygintų turtiniai santykiai ir 
daugiau beturčių taptų pasiturinčiais. 

13. Ir demokratijoje, ir oligarchijoje yra naudinga tuos, 
kurie turi mažiau teisių valdžios vietoms užimti, visuose ki- 
tuose dalykuose laikyti lygiais arba net teikti pirmenybių — 
demokratijoje prieš kilminguosius, o oligarchijoje — prieš be- 
turčius. Bet svarbiausias valdžios vietas skirti tik atitinkamos 
santvarkos vadovaujančio luomo žmonėms (ar bent daugeliu 
atvejų jiems). 

14. Aukščiausias valdžios vietas užimantys asmenys turi 
turėti tris ypatybes: pirmiausia, turi mylėti esamą santvarką; 
toliau, turėti didelių gabumų savo pareigoms vykdyti, ir tre- 
čia, būti dorybingiir teisingi, atsižvelgiant į esamos san- 
tvarkos dorybės ir teisingumo supratimą. Juk jeigu visose 
santvarkose ne tas pat laikoma teisinga, tai ir teisingumo su- 
pratimas turi būti skirtingas. Kai kandidatas į aukštą valdžios 
vietą neturi visų trijų ypatybių, yra nelengva pasirinkti, pa- 
vyzdžiui, jei vienas yra gabus karo vadas, bet blogas žmogus 
ir nepalankus esamai santvarkai, o kitas — tik teisingas ir ge- 
ras, kaip tokiu atveju pasirinkti? 

15. Tada, atrodo, reikia kreipti dėmesį į du dalykus: kokia 
ypatybe visi žmonės pasižymi labiau, o kokia — mažiau. To- 
dėl, pasirenkant karo vadą, daugiau dėmesio reikia kreipti 
į patyrimą, o ne į dorybę; nes žmonės rečiau turi karinių ga- 
vietas — priešingai, nes šioms vietoms užimti reikia turėti dau- 
giau dorybės, negu paprastai žmonės turi, o šiai profesijai 
reikalingas žinias gali įsigyti kiekvienas. Neaišku, kaip pa- 
sirinkti tada, kai kandidatas būna gabus ir prielankus esamai 
santvarkai, ar bereikia dar dorybės? Juk ir tos dvi ypatybės 
padarys Žmogų santvarkai naudingą. Bet gali būti, kad tie, ku- 
rie turės šias dvi ypatybes, bus nesusivaldą. Tokie žmonės, 
ir būdami geri specialistai, ir patys save mylėdami, nesugebės 
savo reikalų tvarkyti — bent kai kurie iš jų nesusidorotų ir 
su valstybės reikalais. 

16. Apskritai visa, kas įstatymų yra nustatoma esamos san- 
tvarkos naudai, padeda ir tai santvarkai išsilaikyti. Čia pri- 
klauso ir dažnai kartojamas teigimas — žiūrėti, kad tų, kurie 
tos santvarkos nori, būtų daugiau, negu tų, kurie jos nenori. 
Be to, reikia žiūrėti (išsigimusios santvarkos šito nepastebi), 
kad valstybinėje santvarkoje būtų išlaikytas saikas. Mat, ne- 

maža demokratiškai atrodančių institucijų sunaikina demokra- 
tiją, o daug oligarchiškai atrodančių — oligarchiją. 

17. Kai valdžios atstovai nukrypimą nuo saiko laiko vie- 
nintele dorybe ir esamos santvarkos principus tempia iki kraš- 
tutinumo, jie nesupranta, kad įvyksta taip, kaip su nosimi, ku- 
ri, nors ir nebūdama gražiausios formos — tiesi, 0 yra pakum- 
pusi arba linkusi į riestumą, vis tiek lieka graži ir akiai maloni; 
bet jei kas nors tą nukrypimą prives iki kraštutinumo, 
tai pirmiausia nosis pasidarys neproporcinga, o paskui jau 
visai pasidarys nepanaši į nosį dėl to, kad vienas iš priešingų 
dalykų bus neproporcingai didelis, o kitas — neproporcingai 
mažas. Taip būtų ir su kitomis kūno dalimis. 

18. Tas pat įvyksta ir su santvarkomis. Demokratija ir oli- 
garchija gali būti nukrypusios nuo savo geriausios formos, bet 
vis dar bus neblogos. Bet jei kas nors tą nukrypimą abiejose 
santvarkose tęs toliau, tai pirmiausia santvarka pasidarys blo- 
ga, o vėliau jos visai neliks. Todėl įstatymų leidėjas ir politikas 
turi žinoti, kurios demokratinės institucijos palaiko demokra- 
tiją ir kurios ją naikina, taip pat kurios oligarchinės institu- 
cijos yra naudingos oligarchijai, o kurios — pražūtingos. Mat, 
nė viena iš tų dviejų santvarkų negali egzistuoti ir ilgiau 
išlikti, neturėdama dviejų bendruomenių — turtingųjų ir be- 
turčių, nes kur tik įvyksta turtų lygybė, iš tų dviejų būtinai 
turi atsirasti kita santvarka. Taigi, perdėtus įstatymus leisda- 
mi, žmonės sunaikina pačią valstybinę santvarką. 

19. Minėtos klaidos būna ir demokratijose, ir oligarchijose. 
Demokratijose, kuriose liaudis pati leidžia įstatymus, klaidas 
daro demagogai, nes, kovodami su turtingaisiais, jie skaldo 
miestą į dvi dalis, o turėtų elgtis priešingai: sudaryti įspūdį, 
kad jie stoja už turtinguosius! Oligarchijose tą patį turėtų 
daryti oligarchai — stoti už liaudį ir patvirtinti priesaikas, vi- 
sai priešingas dabartinėms jų priesaikoms. Mat, dabar kai ku- 
ricse valstybėse jie prisiekia: „Liaudžiai būsiu priešas ir, kiek 
tik galėsiu, linkėsiu jai blogo“. Vietoj to jie turėtų priešingai 
suformuluoti priesaiką ir iškilmingai ją deklaruoti: ,,Nedarysiu 
skriaudos liaudžiai“. 

20. O svarbiausia iš visų jau aptartųjų priemonių santvar- 
kai išsaugoti — ja dabar niekur nesirūpinama — yra jaunimo 
auklėjimas santvarkos dvasia. Geriausi įstatymai, sutartinai pri- 
imti visų piliečių, neduos jokios naudos, jei piliečiai nebus 
pripratę prie tos santvarkos ir jos išauklėti — demokratiškai, 

jei įstatymai bus liaudiški, oligarchiškai — jei įstatymai bus oli- 
garchiški. Jei atskiras neišauklėtas žmogus nesusivaldo, taip 
būna ir su miestu. 

21. Būti išauklėtam santvarkos dvasia — nereiškia daryti 
tai, kas patinka oligarchams arba tiems, kurie nori demokra- 
tijos, bet įsigyti tai, kas įgalintų oligarchijoje tapti aktyviu 
oligarchų, o demokratijoje — aktyviu demokratu. Šiandien 
oligarchijose valdančiųjų sūnūs yra ištižę nuo prabangos, 
o beturčių vaikai užsigrūdinę besimankštindami ir besidar- 
buodami; jie nori ir sugeba įvesti naują santvarką. 

22. O demokratijose, kurios atrodo demokratiškiausios, 
vyksta tai, kas yra priešinga santvarkai. Priežastis ta, kad 
Klaidingai suprantama laisvė. Mat, kaip atrodo, yra du daly- 
kai, kurie apibrėžia demokratiją, — tai daugumos valdžia ir lais- 
vė. Teisingumas ir lygybė yra sutapatinami, o lygybė supran- 
tama taip, kad tai, ką nutaria minia, liečia visus, laisvė yra 
tai, kad kiekvienas daro ką tik nori. Todėl tokiose demokrati- 
jose kiekvienas gyvena taip, kaip jam patinka, ir daro, ko 
trokšta, kaip sako Euripidas. Tai blogas dalykas, nes nereikia 
manyti, jog gyvenimas pagal esamą santvarką reiškia vergi- 
ją, — priešingai, tai būdas santvarkai išsaugoti. Tad tokios yra 
apskritai santvarkų pasikeitimo ir žlugimo priežastys ir tokios 
yra priemonės joms išsaugoti ir padaryti patvarias. 


VIII 


1. Belieka pažiūrėti, kas sužlugdo monarchijas ir kas jas 
išsaugoja. Kas buvo pasakyta apie pasikeitimus laisvose san- 
tvarkose, maždaug tas pat vyksta monarchijose ir tironijose. 
Mat, monarchija yra artima aristokratijai, o tironija atsiranda, 
susiliejus kraštutinei oligarchijai su demokratija. Dėl to ji yra 
žalingiausia piliečiams, nes susideda iš dviejų blogybių ir išlai- 
ko abiejų tų santvarkų klaidas ir nukrypimus. 

2. Kai norima šaunius žmones apsaugoti nuo liaudies ma- 
sių, iš šauniųjų tarpo parenkamas karalius todėl, kad jis ki- 
tus pranoksta arba dorybėmis, arba dorybės darbais, arba 
pasižymi savo kilme; o tironas yra iš liaudies; jį išrenka liau- 
dies masės tramdyti kilminguosius, kad šie neskriaustų liau- 
dies. Kad taip yra, mums rodo istorija. 

3. Trumpai sakant, dauguma tironų kilo iš demagogų, kurie, 
šmeiždami kilminguosius, įsigijo liaudies pasitikėjimą. Šitaip 
atsirado kai kurios tironijos, kai valstybės jau buvo įsigalėju- 
sios. Ankstesnieji tironai kildavo iš karalių, kurie sutrypdavo 
tradicinius įstatymus ir siekdavo despotiškos valdžios. Dar kiti 
tironai kildavo iš liaudies išrinktų aukščiausių valdžios parei- 
gūnų. Mat, senovėje politinius ir religinius pareigūnus liaudis 
rinkdavo ilgam laikui. Pagaliau, į aukščiausią valdžios vietą 
išrinkus vieną asmenį, ir iš oligarchų atsirado tironai, 

4. Jiems visiems nesunku buvo patenkinti savo norus ir 
tapti tironais, kadangi vieni jau prieš tai turėjo karaliaus val- 
džią, o kiti buvo didžiai galingi. Antai iš karalių tironu tapo 
Fedonas Arge; joniečių tironai ir Falaridas prieš tai turėjo 
garbingas vietas, o Panaitijas Leontinuose, Kipselas Korinte, 
Peisistratas Atėnuose, Dionisijas Sirakūzuose ir kiti tuo pačiu 
būdu tapo tironais iš demagogų. 

5. Kaip jau sakėme, karaliaus valdžia yra greta aristokrati- 
jos, nes remiasi garbingumu, kylančiu arba iš paties valdovo, 
arba iš jo giminės dorybių, arba iš geradarybės, arba iš visų 
šių dalykų ir galybės. Mat, visi tie, kurie buvo arba savo 
miestų, arba savo liaudies geradėjai, arba turėjo nemažą galy- 
bę, pasiekė tirono valdžią. Pavyzdžiui, vieni kare apsaugojo 
savo tautą nuo vergijos, kaip Kodras, kiti išlaisvino savo tau- 
tą, kaip Kiras, dar kiti įkūrė miestą ar įsigijo žemių, kaip 
lakedaimoniečių, makedonų ir molosų karaliai. 

6. Karalius nori saugoti, kad turtingieji nepatirtų jokių 
skriaudų, o su liaudimi nebūtų elgiamasi įžūliai, Tironija, kaip 
jau daug kartų buvo pasakyta, nesiekia jokio visuomeninio 
tikslo, nebent tik tais atvejais, kai to reikalauja asmeninė tiro- 
no nauda. Tirono gyvenimo tikslas yra malonumas, o kara- 
liaus — kilnumas. Todėl tironas trokšta įsigyti daugiau pinigų, 
o karalius — daugiau garbės. Karaliaus sargybą sudaro pilie- 
čiai, o tirono — samdyti kariai. 

7. Kad tironija apima demokratijos ir oligarchijos blogy- 
bes, lengva įsitikinti. Su oligarchija ją sieja tas pats tikslas — 
turtas, nes tik turtais galima išlaikyti asmeninę sargybą ir pra- 
bangiai gyventi; ir tironija, ir oligarchija nepasitiki liaudies 
masėmis. Todėl abi santvarkos dažnai nuginkluoja liaudį, abi 
ją spaudžia, išvaro iš miesto ir paskirsto įvairiose vietose. Iš 
demokratijos tironas perima nuolatinį karą su kilmingaisiais, 
jų viešą ir slaptą naikinimą ir trėmimą, nes jis kilminguosius 

laiko savo varžovais ir kliūtimi valdyti. Mat, iš kilmingųjų 
tironams kyla visokie spąstai, kadangi vieni iš jų patys nori 
valdyti, o kiti nenori būti pavergti. Iš čia kilo ir Periandro 
patarimas Trasibūlui nuskinti išsikišusias varpas: iš kitų tarpo 
išsiskiriančius, t. y. žymius, piliečius reikia naikinti. 

8. Kaip jau esame kalbėję, tos pačios neramumų ir per- 
versmų priežastys būna ir laisvose santvarkose, ir vienvaldys- 
tėje. Mat, nemaža pavaldinių sukyla prieš monarchą dėl pa- 
tirtos skriaudos, iš baimės, paniekinimo, o ypač dėl įžūlaus 
įžeidinėjimo ir elgesio, kartais ir dėl atimto turto. Ir pervers- 
mų tikslai karalystėse bei tironijose būna tie patys, kaip ir 
laisvose santvarkose. Mat, monarchai turi daug turtų ir gar- 
bės, kurių siekia įgyti visi. Vieni užpuolimai būna nukreipti 
prieš patį valdovą, o kiti — prieš valdžią. 

9. Dėl skriaudos ir įžeidimo puolamas pats valdovas. Įžū- 
lus elgesys ir įžeidimai gali būti labai įvairūs, bet kiekviena 
jo forma sukelia pyktį ir norą atsikeršyti. Todėl dauguma 
įžeistųjų sukyla, ne siekdami valdžios, o tik norėdami atsi- 
keršyti. Pavyzdžiui, Peisistratidai buvo užpulti todėl, kad tiro- 
nas apšmeižė Harmodijo seserį ir grasino Harmodijui. Taigi 
Harmodijas puolė tironą dėl sesers, o Aristogeitonas — dėl 
Harmodijo. Prieš Ambrakijos tironą Periandrą buvo suruoštas 
sąmokslas todėl, kad šis puotaudamas paklausė savo mylimąjį, 
ar jau jis esąs nėščias nuo jo. 

10. Pausanijas puolė Filipą dėl to, kad šis leido Atalui ir jo 
šalininkams nebaudžiamai jį įžeidinėti. Derdas nužudė Amintą 
Mažąjį dėl to, kad tas gyrėsi pasinaudojęs jo jaunyste. Eu- 
nuchas sukilo ir nužudė Enagorą iš Kipro, įsižeidęs, kad ano 
sūnus suvedžiojo jo žmoną. 

11. Daug sukilimų įvyko dėl to, kad monarchas nedorai 
elgėsi su asmeniu. Dėl tokios priežasties sukilo Kratajas prieš 
Archelają. Kratajui visados buvo koktus lytinis bendravimas 
su karalium. Todėl sukilimui pakako ir mažos dingsties. Ar- 
chelajas buvo jam pažadėjęs savo dukterį, bet žodžio netesė- 
jo: Siro karo ir arabajų spaudžiamas, jis išleido vyresniąją 
dukterį už Elimėjos karaliaus, o jaunesniąją atidavė savo sū- 
nui Amintui, manydamas, kad tuo būdu išnyks nesutarimai 
tarp šio ir iš Kleopatros gimusio sūnaus. Bet tikroji neapykan- 
tos priežastis buvo nenoras lytiškai santykiauti su karalium. 

12. Dėl tos pačios priežasties prie šio sukilimo prisidėjo ir 
Helanokratas iš Larisos. Kai Archelajas pažadėjo jį — tremti- 

nį — grąžinti namo, bet žodžio netesėjo, o tik išnaudojo jo 
jaunystę, šis ėmė galvoti, kad karalius su juo santykiavo 
ne iš meilės, o tik norėdamas įžeisti. Pitonas ir Heraklidas 
ainiečiai nužudė Kotį, keršydami už tėvą, o Adamas sukilo 
prieš Kotį dėl to, kad šis įžeidė, leidęs jį, dar berniuką, iš- 
kastruoti, 

13. Kai kurie, įsižeidę, kad valdovas buvo liepęs juos iš- 
plakti, nužudė valdovą arba kėsinosi jį nužudyti, jų tarpe bu- 
vo žymių žmonių iš pačių karalių giminės. Antai Mitilėnėje 
Megaklis su savo draugais puolė ir išžudė Pentilidus, kurie 
švaistėsi lazdomis ir kiekvieną praeivį mušdavo. Vėliau Smer- 
dis nužudė Pentilą, nes šis jį apmušė, o žmona išvilko jį iš 
rūmų. Užpuolimui prieš Archelają vadovavo Dekamnichas; jis 
pirmas drąsino užpuolikus. Pykčio priežastis buvo ta, kad Ar- 
chelajas poetui Euripidui jį leido išplakti botagais. Mat, Eu- 
ripidas supyko ant jo, kai šis pasakė, kad dvokia kvapas iš 
poeto burnos. 

14. Dėl panašių priežasčių ir daug kitų valdovų buvo nu- 
žudyta arba suruošti sąmokslai prieš juos. Ne vienas žuvo ir 
iš baimės. Mat, ir baimė būna viena iš perversmo priežasčių ir 
laisvose santvarkose, ir vienvaldystėje. Pavyzdžiui, Artapanas 
suruošė sąmokslą prieš Kserksą, bijodamas karaliaus rūstybės 
dėl Darėjo, kurį jis be Kserkso paliepimo liepė pakarti, nes 
manė, kad karalius, su kuriuo apie tai buvo kalbėta puotos 
metu, tą įvykį užmirš ir jam dovanos. Kai kurie valdovai 
buvo nužudyti, kilus paniekai jiems, kaip antai Sardanapalas, 
kurį nužudė kažkas, pamatęs beverpiantį kartu su moterimis, 
jei tas pasakojimas nėra pramanytas. Jei su Sardanapalu taip 
neatsitiko, tai vis tik galėtų atsitikti su bet kuriuo kitu val- 
dovu. Prieš antrąjį Dionisiją sukilo Dionas, kadangi jį nieki- 
no ir matė, kad kiti taip pat jį niekino,— mat, tironas visada 
būdavo girtas. 

15. Kartais, įsigalėjus paniekai, ir draugai pasikėsina į val- 
dovo gyvybę. Kadangi valdovas jais pasitiki, tai šie dar labiau 
ima jį niekinti ir ruošia sąmokslą, tikėdamiesi, kad nebus de- 
maskuoti. Ir tie, kurie jaučiasi patys esą tinkami sostą užimti, 
tam tikru būdu ruošia sąmokslą su panieka. Mat, pasitikėdami 
savo pajėgomis ir dėl to nesiskaitydami su pavojumi, jie leng- 
va ranka griebiasi darbo. Taip kartais pasielgia su savo mo- 
narchu karo vadai. Antai Kiras pakėlė ranką prieš Astiagą to- 
dėl, kad niekino ir jo gyvenimą, ir jo galybę. Mat, jo karinės 

pajėgos buvo iškrikusios ir neveiklios, o jis pats — lėbautojas. 
Panašiai trakas Seutas, būdamas karo vadu, nuvertė nuo sosto 
savo valdovą Amadoką. Kai kurie sukyla dėl kelių priežasčių, 
pavyzdžiui, dėl paniekos ir gobšumo, kaip Mitridatas prieš 
Ariobarzaną. Dėl šių dviejų priežasčių dažniausiai sukyla tie, 
kurie iš prigimties yra drąsūs savo užmojais ir monarchijoje 
turi užėmę aukštą karinę vietą. Mat, narsumas ir aukšta vieta 
skatina imtis žygdarbių; būdami veržlūs ir turėdami savo ran- 
kose dideles pajėgas, jie tikisi lengvai laimėsią ir dėl to daro 
perversmą. 

16. Kitaip (negu ką tik aptartieji) sukyla tie žmonės, kurie 
trokšta įsigyti garbę. Jie griebiasi darbo ne dėl to, kad mato 
prieš akis didžiulius valdovų turtus ir garbes, turtus jie ga- 
lėtų pasiimti, bet dėl jų rizikuoja savo gyvybe kiti; jie puola 
tironus ne dėl valdžios, o dėl garbės. Panašiai jie imtųsi bet 
kokio kito žygdarbio, dėl kurio jie įsigytų garbę ir garsą 
žmonėse. 

17. Tiesa, tų, kurie dėl šitokios priežasties puola vadovus, 
yra visai nedaug. Mat, čia reikia turėti galvoje, kad, atentatui 
nepasisekus, teks paaukoti savo gyvybę. Tokie žmonės turi 
būti tokie ryžtingi, kaip Dionas, bet tokių žmonių nedaug pa- 
sitaiko. Mat, šis su saujele šalininkų patraukė prieš Dionisi- 
ją, sakydamas, kad jam užteks tos, kad ir visai mažos, darbo 
dalies, kurią jis įstengs atlikti — svarbu, kad darbas bus pra- 
dėtas, ir jeigu jam tektų, įėjus į priešų žemę, tuoj pat žūti, tą 
mirtį jis laikytų garbinga. 

18. Tironija, kaip ir kiekviena kita santvarka, gali būti pa- 
naikinta ir išorės jėgoms veikiant, kada kaimynystėje stovi 
galinga priešingos santvarkos valstybė. Tik dėl santvarkos prie- 
šingumo atsiranda noras ją panaikinti, o kai žmonės turi pa- 
kankamai jėgų, tai ir vykdo savo norus. Priešingos santvarkos 
yra, pavyzdžiui, demokratija ir tironija, nes, kaip sako Hesio- 
das, „puodžius yra priešingas puodžiui“, mat, kraštutinė demo- 
kratija taip pat yra tironija. Karaliaus valdžia ir aristokratija 
taip pat viena kitai priešingos, nes šių santvarkų principai yra 
priešingi. Todėl lakedaimoniečiai, taip pat sirakūziečiai panai- 
kino daugumą tironijų tais laikais, kai dar turėjo laisvą san- 
tvarką. 

19. Kita vertus, tironija gali būti sunaikinta iš vidaus, kai 
valdžios žmonės riejasi tarp savęs, — šitokiu būdu buvo nuvers- 
ta Gelono tironija, o šiuo metu — Dionisijo valdžia. Gelonas 

buvo nuverstas, kai Hierono brolis Trasibūlas suvedžiojo Gelo- 
no sūnų ir paskatino jį palaidai gyventi, kad pats galėtų val- 
dyti. Kai susibūrę namiškiai norėjo, paaukodami Trasibūlą, 
išgelbėti tironiją, kai kurie iš jų, pasinaudoję proga, visus 
juos išvijo. Dionisiją išvijo su būriu draugų, liaudies padeda- 
mas, sesers vyras Dionas, kuris pats vėliau žuvo. 

20. Iš dviejų priežasčių, dėl kurių nuverčiamos tironijos — 
neapykantos ir paniekos, — neapykanta lydi kiekvieną tironą, 
bet ir panieka dažnai nuverčia tirono valdžią. Štai įrodymai: 
dauguma tų, kurie patys įsigijo valdžią, išsaugo ją iki galo, 
o tie, kurie ją paveldėjo, paprastai tuojau jos netenka. Mat, 
jie prabangiu ir palaidų gyvenimu sukelia panieką ir priešams 
duoda daug progų juos nuversti. 

21. Ir pyktį reikia laikyti tam tikra neapykantos dalimi, 
nes ir jis skatina žmones prie tų pačių darbų. Kartais jis net 
labiau stumia žmones veikti, negu neapykanta, ir atakoje iš- 
vysto didesnę energiją, kadangi neklauso proto. Dažniausiai 
žmonės įsiaudrina dėl įžeidimų. Dėl tos priežasties buvo nu- 
versta Peisistratidų tironija ir daug kitų. Tuo tarpu neapykanta 
daugiau mąsto. Mat, pyktį lydi skausmas, todėl būna nelengva 
samprotauti, o neapykanta būna be skausmo. Susumuojant ga- 
lima pasakyti: kokias priemones nurodėme kraštutinei oligar- 
chijai ir kraštutinei demokratijai nuversti, tokias pačias reikia 
laikyti tinkamomis ir tironijai sunaikinti. Mat, ir anos dvi san- 
tvarkos yra tironijos, tik su daugybe tironų. 

22. Karaliaus valdžią retai sunaikina išorinės priežastys, 
todėl ji ilgai egzistuoja. Ji žlunga dažniausiai dėl vidinių prie- 
žasčių; žlugimas būna dvejopas: arba besiriejant tarp savęs 
karaliaus giminėms, arba karaliams mėginant despotiškiau val- 
dyti, kai jie, nesiskaitydami su įstatymais, stengiasi savo val- 
džią išplėsti. Šiandien jau neatsiranda karalių, o jei kur atsi- 
randa, tai jie būna daugiau panašūs į vienvaldžius ir tironus. 
Mat, karaliaus valdžią piliečiai priima savo noru; be to, ji 
turi didesnę galią. Šiandien yra daug gabių žmonių, bet nėra 
nė vieno tokio žymaus, kuris atitiktų karaliaus valdžios dydį 
ir garbę. Todėl šiandien žmonės nepakenčia karaliaus valdžios, 
o jei kas ją įveda klasta ar smurtu, tą laiko tironu. 

23. Paveldimoje karaliaus valdžioje, be minėtųjų, priside- 
da dar dvi priežastys: pirma, į sostą patenka daug paniekos 
vertų žmonių, ir antra, neturėdami tirono galios, o tik kara- 
liaus garbę, daugelis valdovų pradeda valdyti despotiškai — 

tada juos nesunku nuversti. Mat, kai tik žmonės pradeda ne- 
norėti karaliaus, karalius būna jau nebe karaliumi, o tironu, 
kuris valdo ir tuos, kurie jo nenori. Taigi dėl šių ir kitų pa- 
našių priežasčių žlunga monarchija. 


IX 


1. Apskritai monarchijos išsilaiko, kai elgiamasi priešingai, 
ypač kai karalius saikingai naudojasi savo valdžia. Mat, kuo 
mažiau jausis karaliaus valdžia, tuo ilgiau išsilaikys monarchi- 
ja. Tuo atveju karaliai būna mažiau despotiški, o savo gyve- 
nimo būdu jie pasidaro beveik lygūs valdomiesiems. Tada ir 
pavaldiniai jiems mažiau pavydi. Dėl tos pačios priežasties il- 
giau išsilaikė molosų karaliaus valdžia ir lakedaimoniečių. Pas- 
taroji jau iš pat pradžių buvo padalinta į dvi dalis; vėliau 
Teopompas pridėjo naują instituciją, kuri susiaurino karaliaus 
valdžią: šalia karaliaus pastatė eforų valdžią. Taigi, apribo- 
damas karaliaus valdžią, jis prailgino monarchijos gyvavimo 
laiką, vadinasi, padarė ją ne silpnesnę, o stipresnę. Matyt, jis 
tai turėjo galvoje, duodamas atsakymą žmonai. Žmona jam 
buvo pasakiusi: ar jis nesigėdijąs savo sūnums palikti silpnes- 
nę valdžią už tą, kurią jis paveldėjo iš savo tėvo. Šis atsakęs: 
„Jokiu būdu ne. Aš ją perduodu patvaresnę“". 

2. Tironijas apsaugo du vienas kitam priešingi būdai. Vie- 
nas iš jų yra tradicinis, tironai juo dažniausiai naudojasi. Sa- 
koma, jog daugumą taisyklių nustatė Korinto Periandras. Bet 
nemažai galima perimti ir iš persų valdymo sistemos. Čia 
galioja jau ir anksčiau nustatyti dėsniai tironijai išsaugoti, 
jei apskritai įmanoma tai padaryti: žymius piliečius ir išdi- 
džius, pilnus savigarbos vyrus naikinti; neleisti veikti piliečių 
sambūriams, hetairijoms, uždrausti visuomeninį auklėjimą ir 
kitus panašius dalykus, ypač būti akyliems tenai, kur gali at- 
sirasti du dalykai — savigarba ir pasitikėjimas; neleisti žmo- 
nėms susirinkti diskusijoms ar šiaip steigti ratelius, ir viską 
daryti, kad žmonės vieni kitus kuo mažiausiai pažintų, nes pa- 
žintis padidina pasitikėjimą. 

3. Toliau, stengtis, kad mieste gyvenantys kilmingieji nuo- 
lat būtų tirono matomi ir lankytųsi jo rūmuose, nes tokiu bū- 
du geriau būtų galima žinoti, ką jie veikia; be to, jie priprastų 
tironui patarnauti ir pamažu netektų savo išdidumo. Galima 

būtų paminėti ir daug kitų elgesio taisyklių, paimtų iš persų 
ir kitų barbarų, kurios visos skiriamos tam pačiam tikslui — 
išsaugoti tironiją. Toliau, tironas turi žinoti, ką kiekvienas pi- 
lietis kalba ar veikia; jis turi laikyti seklius, kaip, pavyzdžiui, 
Sirakūzuose vadinamosios potagogidės! arba otakūstai?, ku- 
riuos Hieronas siųsdavo, kur tik vykdavo koks pobūvis arba 
susirinkimas. Bijodami seklių, Žmonės laisvai nesako to, ką 
mano, 0 jeigu sako, tai sužino tironas. 

4. Toliau, tironas turi piudyti vienus su kitais: draugus su 
draugais, liaudį su kilmingaisiais, o turtinguosius — tarp savęs. 
Tironui yra naudinga pavaldinius nuskurdinti, kad jis pats tu- 
rėtų iš ko laikyti savo sargybą, o pavaldiniai, besirūpindami 
duonos kąsniu, neturėtų laiko spęsti pinklių tironui. Pavyz- 
džiu čia galima imti Egipto piramides, Kipselidų aukas die- 
vams, Peisistratidų pastatytąją olimpinę šventyklą, Polikrato pa- 
status Samo saloje. 

5. Toliau, turto mokesčių sistema: pavyzdžiui, Sirakūzuose, 
valdant Dionisijui, per penkerius metus piliečiai buvo privers- 
ti atiduoti visą savo turtą. Tironas turi sukelti karą, kad žmo- 
nės būtų užimti ir visą laiką turėtų vadą. Karaliaus valdžia 
išsilaiko draugų dėka, o tironui naudinga draugais nepasitikėti, 
nes žino, kad visi jį nori nuversti, o tai gali padaryti tik 
draugai. 

6. Tironijose matome tokią pačią padėtį, kaip ir kraštutinė- 
se demokratijose: šeimose viešpatauja moterys — jos turi pra- 
nešinėti, ką galvoja vyrai; dėl tos pačios priežasties būna švel- 
niai elgiamasi ir su vergais. Mat, vergai ir moterys neruošia 
sąmokslų prieš tironą — geros gyvenimo sąlygos padaro juos 
palankius tironijoms ir demokratijoms. Juk šitose santvarkose 
liaudis nori būti valdove. Todėl šiose abiejose santvarkose pa- 
taikūnai yra laikomi pagarboje. Demokratijose tai būna de- 
magogai, nes demagogas yra liaudies pataikūnas, o tironijo- 
se — nusižeminę tirono puotų dalyviai, nes tai taip pat yra pa- 
taikavimo rūšis. Dėl to tironai mėgsta blogus žmones ir būna 
patenkinti, kai jiems pataikaujama,— šito negalėtų daryti nė 
vienas laisvai galvojantis žmogus, nes doras žmogus gali my- 
lėti, bet ne pataikauti. Blogi žmonės tironui yra naudingi blo- 
giems darbams dirbti, ir, kaip sako priežodis, pleištas pleištą 
varo. 


* Potagogidės — žinių tiekėjos. (Vertėjo pastaba.) 
* Otakūstai — iš pasalų besiklausantieji. (Vertėjo pastaba.) 

7. Tironas nemėgsta rimtų ir savigarbą turinčių žmonių, nes 
tik save jis tokiu laiko, o kitas kilnus ir garbingas žmogus, jo 
nuomone, atima iš jo pranašumą ir orumą. Todėl tironai tokių 
nekenčia kaip jo valdžios griovėjų. Į savo pobūvius ir puotas 
tironas mieliau kviečiasi svetimšalius, negu draugus. Mat, pi- 
liečius jis laiko priešais, o svetimšaliai neturi jokio pagrindo 
prieš jį sukilti. Tai tokiomis ir kitomis panašiomis priemonė- 
mis išsilaiko tironija, bet jos visos yra amoralios. 

8. Trumpai sakant, visi tie dalykai yra suvedami į tris 
punktus, kadangi tironija siekia trijų dalykų: pirma, kad pa- 
valdiniai būtų silpnadvasiai, nes silpnadvasiai nesukyla prieš 
nieką; antra, kad piliečiai nepasitikėtų vienas kitu, nes tiro- 
nija tol jaučiasi saugiai, kol žmonės vieni kitais nepasitiki; 
dėl to tironai kovoja su padoriais žmonėmis, laikydami juos 
valdžiai žalingais, ne tik dėl tos priežasties, kad padorūs žmo- 
nės nenori būti despotiškai valdomi, bet ir dėl to, kad jie pa- 
sitiki ir savo tarpe, ir kitais, ir neišdavinėja nei vieni kitų, nei 
svetimųjų; trečia, kad pavaldiniai būtų nepajėgūs, — mat, nie- 
kas nesiima darbų, kurių jis nepajėgia, todėl ir tironijos ne- 
galima nuversti bejėgiškumu. 

9. Taigi į šituos tris punktus galima suvesti visus tironų 
siekimus, nes visa jų veikla koncentruojasi į tuos pagrindi- 
nius dalykus: kad piliečiai vieni kitais nepasitikėtų; kad būtų 
bejėgiai ir silpnadvasiai. Tai ir yra vienas iš būdų, kuriuo tiro- 
nai išsilaiko valdžioje. 

10. Kitas būdas yra šiam diametraliai priešingas. Jį suprasi- 
me, prisiminę, dėl ko žlunga karaliaus valdžia. Mat, kaip ka- 
raliaus valdžią sunaikina jos sutironiškėjimas, taip ir tironija 
išsilaikys, jei ją padarysi panašią į karaliaus valdžią. Tuo at- 
veju reikia pasilaikyti tik vieną dalyką — jėgą, kad galėtum 
valdyti ir norinčius, ir nenorinčius. Paleidęs iš rankų jėgą, ne- 
teksi ir tirono valdžios. 

11. Jėga turi būti tirono valdžios pagrindas, o kituose da- 
lykuose jis turi elgtis arba kaip tikras karalius, arba bent 
vaidinti karalių. Taigi jis turi apsimesti valdovu, kuris labai 
rūpinasi valstybės iždu: nešvaistyti pinigų tokioms dovanoms, 
kurios erzina minią, kai tironai atima jų sunkiu darbu ir skur- 
džiu gyvenimu uždirbtus ir sutaupytus pinigus ir gausiai juos 
dalina heteroms, svetimšaliams bei menininkams. Jis turi duoti 
pajamų ir išlaidų ataskaitą — kai kurie tironai taip ir darė, Ši- 
taip elgdamasis, tironas atrodys ne tironu, o valstybės ūkio 


281 


tvarkytoju. Jis neturi bijoti, kad gali susidurti su finansiniais 
sunkumais — juk jis viso miesto ir jo turtų valdovas, 

12. Tironams, kurie vyksta į svetimą šalį, šitoks finansų 
tvarkymas bus daug naudingesnis, negu turtų krovimas į savo 
skrynias. Mat, palikti tiems sukrautiems turtams saugoti sargai 
gali sukilti. Išvykusiems svetimon šalin tironams turtų saugo- 
tojai yra pavojingesni už piliečius. Mat, piliečiai vyksta kartu, 
o sargybiniai lieka namie. Vienkartinius ir reguliarius finan- 
sinius mokesčius reikia rinkti tariamai valstybės ūkio sumeti- 
mais, ir, jei teks jais pasinaudoti karo reikalams, daryti taip, 
kad atrodytum esąs ne savo privačių turtų, o bendruomenės 
turto saugotojas ir tvarkytojas. 

13. Be to, iš išorės tironas turi atrodyti ne atstumiantis, 
o garbus, orus — toks, kad tie, kurie jį sutiks, ne bijotų, o pa- 
garbiai į jį žiūrėtų. Tačiau tai nelengva pasiekti, kadangi ti- 
ronas sukelia panieką. Todėl, jeigu kitomis dorybėmis tironas 
nesirūpintų, jis turėtų pasižymėti bent kare ir sudaryti apie 
save nuomonę, kad yra narsus. Be to, tironas neturi įžeidinėti 
savo pavaldinių: nei vaikinų, nei merginų — nei jis pats, nei jo 
palydovai, ir žiūrėti, kad ir tironų žmonos neįžeidinėtų kitų — 
juk ir dėl moterų įžeidinėjimų kartais žlunga tironijos. 

14. Kūno malonumų atžvilgiu tironas turėtų elgtis priešin- 
gai, negu kai kurie tironai dabar daro; jie ne tik puotauja nuo 
aušros iki sutemos ištisas kelias dienas, bet nori, kad ir kiti 
juos matytų taip gyvenančius ir imtų jiems pavydėti kaipo 
laimingiems. Šiuo atžvilgiu jie kaip tik turėtų rodyti nuosai- 
kumą, o jei to neįmanoma, tai bent nesirodytų žmonėms. Juk 
sukelia panieką ir skatina pulti ne tas, kuris blaivus, o tas, 
kuris girtas, ne tas, kuris budrus, o tas, kuris miega. 

15. Taigi reikėtų daryti visai priešingai tam, kas čia buvo 
pasakyta. Tironas turėtų miestą statyti ir puošti ne kaip ti- 
ronas, o kaip valdytojas. Be to, jis turėtų apsimesti, neva 
labai rūpinasi dievais. Mat, jeigu pavaldiniai mano, kad tiro- 
nas yra dievobaimingas ir rūpinasi dievais, tai jie Mažiau tiki- 
si patirti ką nors bloga iš tokio valdovo. Prieš tokį tironą pa- 
valdiniai neruošia sąmokslo, kadangi mano, jog ir dievai yra 
jo sąjungininkai. Bet tironas neturi atrodyti naiviai prieta- 
ringas. 

16. Kuo nors pasižymėjusius piliečius tironas turi taip pa- 
gerbti, kad tie nemanytų, jog būtų dar labiau savo piliečių 
gerbiami, jeigu santvarka būtų laisva. Pats tironas turi įteikti 

garbės žymenį, o bausmių skyrimą ir vykdymą pavesti kitiems 
pareigūnams ir teismams. Yra bendra taisyklė, tinkanti kiekvie- 
nai monarchijai išsaugoti: nė vieną pilietį nepadaryti didžiu, 
o jei to negalima išvengti, tai padaryti keletą tokių didžių, 
nes tada jie vienas kitą stebės. Jeigu jau būtina tik vieną žmo- 
gų padaryti didžiu, tai tik ne tą, kuris yra drąsus ir ryžtingas. 
Mat, šitokio būdo žmonės yra pasiryžę bet kokiam žygiui. Jei 
iš kurio nors Žmogaus reikės atimti jam suteiktą galią, tironas 
tai turi daryti palaipsniui, o ne iš karto viską atimti. 

17. Tironas turi vengti įžeidinėti savo pavaldinius, ypač rei- 
kia saugotis dviejų įžeidimo formų — kūno bausmių ir jau- 
nuolių išnaudojimo. Ypač atsargiai reikia elgtis su savigarbą 
turinčiais žmonėmis, nes padorūs ir savigarbą turintys žmonės 
taip pat įsižeidžia dėl pasikėsinimo į jų garbę, kaip ir besirūpi- 
nantys pinigais dėl nuostolių jų turtams. Todėl tironas arba 
turi nuo tokių dalykų atsisakyti, arba bausti žmones taip, kaip 
tėvas vaikus, o ne dėl to, kad su jais nesiskaito. Su jaunuoliais 
jis turi santykiauti iš meilės, o ne dėl to, kad jie turtingi. 
Apskritai, visa tai, kas gali atrodyti garbės įžeidimu, tironas 
privalo kompensuoti dar didesnės garbės suteikimu. 

18. Iš tų, kurie kėsinasi į tirono gyvybę, pavojingiausi bū- 
na tie, kurie nesiskaito su savo gyvybe, kad tik nužudytų tiro- 
ną. Dėl to labiausiai reikia saugotis tų, kurie jaučiasi įžeisti — 
arba jie patys, arba jų giminės. Mat, tie, kurie puola tironą 
dėl įtūžio, nesigaili savo gyvybės, kaip pasakė Heraklitas, nes 
esą sunku kovoti su aistra, kadangi čia rizikuojama gyvybe. 

19. Kadangi miestai susideda iš dviejų dalių — turtingųjų 
ir neturtingų, — tai tironas turi sudaryti ispūdį, kad abeji išsi- 
laiko ir nėra vieni kitų skriaudžiami tik jo valdžios dėka, 
o kurie iš jų pasirodys stipresni, tuos ypač pasistengti suin- 
teresuoti savo valdžia. Jei šitaip įvyks, tironui nereikės nei 
vergų išlaisvinti, nei piliečių nuginkluoti; jei viena miestiečių 
dalis prie jo prisidės, jos pakaks sukilėliams nugalėti, 

20. Neapsimoka kiekvieną tokį dalyką plačiau aiškinti. Vi- 
sų tų taisyklių tikslas vienas: tironas savo pavaldiniams turi 
atrodyti ne tironu, bet valdytoju ir karalium, būti ne turtų 
pasisavintoju, o valdytoju, gyventi saikingai, o ne prabangiai, 
kilminguosius patraukti į savo pusę, su jais bendraujant, o mi- 
nią — demagoginėmis priemonėmis. Taip elgiantis, jo valdžia 
atrodys ne tik gražesnė ir patrauklesnė, nes jis valdys gerus 
žmones, 0 ne nusižeminusius pavaldinius, niekas jam nerodys 

neapykantos ir jo nebijos, bet ir pasidarys patvaresnė; pagaliau 
tironas turi elgtis dorai ar bent būti pusiau doru — būti ne 
blogu, o tik pusiau blogu. 

21. Nepaisant visų priemonių, oligarchija ir tironija gyvuo- 
ja trumpiau, negu visos kitos santvarkos. Ilgiausiai gyvavo 
Ortagoro ir Ortagoridų tironija Sikione — ji tęsėsi šimtą metų. 
Priežastis buvo ta, kad tironai ten švelniai elgėsi su pavaldi- 
niais ir patys dažniausiai paklusdavo įstatymams. Be to, Kleis- 
tenis buvo pasižymėjęs narsumu ir dėl to nebuvo pagrindo 
jo niekinti. Pagaliau jis labai rūpinosi žmonėmis ir tuo pa- 
traukė liaudį į savo pusę. Juk pasakojama, kad Kleistenis ap- 
dovanojęs vainiku teisėją, kuris jam nepripažino pergalės. Kiti 
sako, kad miesto aikštėje net buvusi to bešališko teisėjo sta- 
tula, vaizduojanti jį sėdintį. Sako, kad ir Peisistratas paklusęs 
areopago kvietimui atvykti į teismą. 

22. Antroji tokia patvari tironija buvo Korinte Kipselidų — 
ji išsilaikė septyniasdešimt trejus metus ir šešis mėnesius. Mat, 
Kipselas viešpatavo trisdešimt metų, Periandras — keturiasde- 
šimt su puse metų, o Psametichas — trejus metus. Priežastis ir 
čia buvo ta pati. Mat, Kipselas buvo demagogas ir per visą 
valdymo laiką apsiėjo be asmeninės ietininkų sargybos. Pe- 
riandras buvo tironiškesnis, bet labai narsus. 

23. Trečioji ilgai gyvavusi tironija buvo Peisistratidų — Atė- 
nuose, bet ji tęsėsi ne ištisai. Mat, Peisistratas du kartus buvo 
priverstas bėgti, todėl iš trisdešimt trejų valdymo metų viešpa- 
tavo tik septyniolika. Jo sūnūs valdė aštuoniolika metų. Taigi 
iš viso ši tironija tvėrė trisdešimt penkerius metus. Iš likusiųjų 
tircnijų galima būtų paminėti Hierono ir Gelono tironiją Sira- 
kūzuose, bet ir ji neilgai tvėrė — iš viso tik aštuoniolika metų. 
Mat, Gelonas valdė septynerius metus, o aštuntaisiais numirė; 
Hieronas — dešimt metų, o Trasibūlas buvo išvytas vienuoliktą 
valdymo mėnesį. Apskritai dauguma tironijų išsilaiko neilgai. 

Dėl kurių priežasčių laisvosios santvarkos ir monarchijos 
žlunga ir dėl kurių išsilaiko, jau maždaug viską pasakėme. 


X 


1. Platono „Valstybėje“ Sokratas kalba apie santvarkų pa- 
sikeitimus, bet nelabai teisingai, kadangi nenurodo, kodėl kei- 
čiasi geriausioji ir pirmoji santvarka. Jo žodžiais, priežastis 

esanti ta, kad apskritai niekas neišlieka nepasikeitęs, 0 tam 
tikrais periodais keičiasi. To keitimosi principas esąs skaičių 
santykis, kai keturių trečdalių pagrindas, padaugintas iš penk- 
to, duoda dvi skaičių harmonijas, t. y. kai figūros skaičius 
pasiekia kubą. Mat, prigimtis kartais išauginanti blogus ir jo- 
kiam auklėjimui nepasiduodančius žmonęs — šis jo pasaky- 
mas yra priimtinas, kadangi esama tokių žmonių, kurių ne- 
įmanoma išauklėti ir padaryti gerais žmonėmis. Bet kodėl šis 
jo paminėtas dalykas turėtų būti tik geriausios santvarkos pa- 
sikeitimo priežastis? Kodėl jis netiktų ir visoms kitoms san- 
tvarkoms ir apskritai visiems dalykams? Toliau. 

2. Ar per tą patį laiko tarpą, kurį jis laiko pasikeitimo prie- 
žastimi, visi dalykai kartu pasikeičia — ir tie, kurie kartu atsi- 
rado, ir tie, kurie ne tuo pačiu laiku atsirado? Pavyzdžiui, ar 
daiktas, atsiradęs dieną prieš pasikeitimą, kartų su visais kei- 
čiasi? Be to, kodėl ta geriausioji santvarka turi pasikeisti 
į spartietišką santvarką? Juk daug dažniau santvarkos pasikei- 
čia į joms priešingas santvarkas, negu į artimas. Tą patį gali- 
ma pasakyti apie visus santvarkų pasikeitimus. Sokratas sako, 
kad iš spartietiškos santvarkos atsirandanti oligarchija, iš oli- 
garchijos — demokratija, o iš demokratijos — tironija. Bet juk 
kartais pasikeičia ir atvirkščiai, pavyzdžiui, demokratija į oli- 
garchiją greičiau pasikeičia, negu į vienvaldystę. 

3. Apie tironiją jis nieko nesako, ar ji pasikeis, ar ne, o jei 
pasikeis, tai dėl kokios priežasties ir kokia santvarka pavirs. 
Priežastis ta, kad jam būtų buvę labai sunku pasakyti, kadan- 
gi šitoks dalykas yra sunkiai apibrėžiamas. Sokrato nuomone, 
tironija turėtų pasikeisti geriausiąja ir pirmąja santvarka, nes 
tik tokiu būdu užsidarytų pasikeitimų ratas. Bet juk tironija 
kartais pasikeičia ir į tironiją, kaip, pavyzdžiui, Sikiono Mi- 
rono tironija į Kleistenio tironiją; pasikeičia ir į oligarchiją, 
kaip, pavyzdžiui, Chalkidėje Antileonto tironija, ir į demokra- 
tiją, kaip, pavyzdžiui, Gelono tironija Sirakūzuose, ir į aristo- 
kratiją, kaip, pavyzdžiui, Charelajo tironija Lakedaimone; pa- 
našiai ir Kartaginoje. 

4. Toliau, oligarchija gali tapti tironija, kaip atsitiko be- 
veik su visomis oligarchijomis Sicilijoje, pavyzdžiui, Leonti- 
nuose pasikeitė į Panaitijo tironiją, Geloje — į Kleandro, Re- 
gijujeę —į Anaksilajo; panašiai ir daugelyje kitų miestų. Sok- 
ratas keistai galvoja, jog pasikeitimas į oligarchiją įvykstąs 
todėl, kad valdantieji pasidaro gobšūs pinigams ir tampa finan- 

siniais spekuliantais. Iš tikrųjų pasikeitimas įvyksta todėl, kad 
turtingieji laiko neteisingų dalyku dalyvauti valdžioje lygiai 
tiek, kiek ir beturčiai. Juk kai kuriose oligarchijose net ne- 
leidžiama spekuliuoti pinigais — įstatymai draudžia, tuo tarpu 
demokratinėje Kartaginoje laisvai spekuliuojama pinigais ir 
vis tik santvarka nepasikeitė. 

5. Keistas taip pat teigimas, jog oligarchinis miestas susi- 
dedąs iš dviejų polių — turtingųjų ir beturčių. Kodėl ši tai- 
syklė turėtų galioti tik oligarchinei santvarkai, o ne tokiai, 
kaip, pavyzdžiui, spartietiška, arba bet kuriai kitai, kurioje 
ne visi piliečiai turi lygiai “tiek pat turto arba ne visi būna 
lygiai šaunūs vyrai? Juk būna taip, kad nė vienas pilietis ne- 
tampa vargingesniu, palyginus su ankstesniu laiku, 0 vis tik 
iš oligarchijos pasidaro demokratija, kai tik beturčiai sudaro 
daugumą piliečių, o iš demokratijos atsiranda oligarchija, kai 
turtingieji pasidaro stipresni už liaudį ir kai vieni nesirūpina 
savo politinėmis teisėmis, o kiti labai budriai jas seka. Yra 
daug santvarkos pasikeitimo priežasčių, bet Sokratas kalba tik 
apie vieną: prabangiai gyvendami ir paskendę skolose turtin- 
gieji tampa beturčiais — tarsi iš pradžių visi piliečiai (ar bent 
jų dauguma) būtų buvę turtingi. 

6. Tai netiesa, nes būna kitaip: kada kai kurie iš valdan- 
čiųjų netenka turtų, tada jie ruošia sukilimus, o kada kiti 
tampa beturčiais, nieko baisaus neįvyksta. Be to, tuo atveju 
santvarka nebūtinai pasikeičia į demokratiją: lygiai taip pat 
ji gali tapti ir kita santvarka. Toliau. Jei neleidžiama užimti 
garbingų valdžios vietų, jei žmonės skriaudžiami, tada jie su- 
kyla ir pakeičia santvarką, net jei ir nebūtų iššvaistę savo 
turtų, nors jiems ir buvo leidžiama prabangiai gyventi. Tokio 
gyvenimo priežastimi Sokratas laiko per didelę laisvę. Demo- 
kratijos ir oligarchijos yra daug rūšių, o Sokratas kalba apie 
jų pasikeitimus, tarsi būtų tik viena rūšis demokratijos ir vie- 
na oligarchijos. 


Versta iš Aristotelis Politica, Lipsiae, 1909, 
p. 158—207. Vertė J. Dumčius. 

HELENISTINĖ 
FILOSOFIJA 


Epikūras 
Lukrecijus 
Chrisipas 
Panaitijas 
Poseidonijas 
Seneka 
Epiktetas 
Markas Aurelijus 
Ciceronas 
Filonas 
Plotinas 
Boecijus 


Pirmasis skyrius 


EPIKŪRO IR LUKRECIJAUS 
ATOMISTINĖS TEORIJOS 


Epikūras nebuvo toks originalus mąstytojas, koks, sakysi- 
me, buvo jo pirmtakas Demokritas. Tačiau jo filosofija išsiski- 
ria savo užbaigtumu ir labai aiškiu kryptingumu. Ji sudaro 
gana griežtą materialistinės minties sistemą, kuri apima gamto- 
tyrą nuo kosminių platumų ligi gyvybės dėsnių, pažinimo teo- 
riją, žmonijos raidos ir asmenybės problemas. Ir visa ši sistema 
turi praktinį tikslą — nurodyti kelius į individo laimę. Todėl 
nėra ko stebėtis, kad epikūrizmas, nepasižymėdamas origina- 
lumu, sugebėjo virsti tam tikra pasaulėžvalga, turėjusia įta- 
kos vėlesnių amžių socialiniams procesams, o originali Demo- 
krito filosofija liko tik įžvalgaus materialistinio pažinimo pa- 
vyzdys. 

Epikūras (341—270 m. p. m. e.) gyveno graikų miestų po- 
linės struktūros galutinio suirimo metu. Iki tol Graikijos mies- 
tai, tvarkę savo gyventojų reikalus tarsi atskiros valstybės, la- 
bai gerai jautė savo piliečių interesus, o atskiras pilietis savo 
ruožtu rūpinosi viso miesto reikalais, nes valstybės ir piliečio 
sprendžiamų klausimų ratas nedidelio polio (miesto-valstybės) 
viduje beveik sutapo. Tai buvo vergovinės demokratijos kles- 
tėjimo metas, kuris pasibaigė IV a, p. m. e. vidury. 338 m. 
p. m. e. Filipas Makedonietis sutriuškino padriką graikų polių 
pasipriešinimą ir prijungė visą Graikiją prie Makedonijos. Ne- 
trukus (334 m. p. m. e.) jo sūnus Aleksandras pradėjo didelius 
užkariavimus Rytuose. Deja, pasiekęs net Indijos ribas, jis ne- 
sugebėjo sutvirtinti savo milžiniškos valstybės, nes 323 m. 
p. m. e. nelauktai mirė. Jo užkariautų kraštų teritorijoje po 
ilgokų vidaus karų susikūrė trys helenistinės monarchijos — 
Egiptas, Sirija ir Makedonija. Suprantama, kad monarcho val- 
džia ne vien teritorijos, bet ir įstatymo prasme visiškai nutolo 
nuo individualių piliečio interesų. Netgi pati piliečio sąvoka 

(miesto gyventojas) nebeteko savo senosios prasmės, nes kiek- 
vienas asmuo savo nuožiūra rinkosi sau vietą gyventi, o pa- 
sirinkęs rūpinosi tik savimi ir savo egzistencija. Vis labiau 
ryškėjo individo interesų uždarumas. Kita vertus, tam tikra 
visuomenės dalis didelių socialinių pertvarkymų verpete prie- 
varta buvo nublokšta į nusivylimą ir uždarumą. 

Epikūras gimė Samo saloje, nors jo tėvas buvo čia atvykęs 
iš Atėnų. Šaltiniai nurodo, kad jis anksti pradėjo mokytis fi- 
losofijos, bet sistemingo mokslo neįgijo. Jo mokytojais, anot 
Diogeno iš Laertės (X, 14), buvo Platono mokinys Pamifilas ir 
Demokrito pasekėjas Nausifanas, mažai težinomos asmenybės. 
Pats Epikūras iš pradžių save laikė Demokrito šalininku, bet 
vėliau nuo jo atsiribojo. Beje, nors Epikūras savo veikaluose 
yra pasisakęs prieš Demokrito gamtos mokslą, vis dėlto jis 
nebuvo jo priešas, kokiu jį stengėsi parodyti vėlesnių laikų 
tyrinėtojai, ypač peripatetikai — Aristotelio pasekėjai. Tiesą 
sakant, Epikūras patyrė ir Aristotelio mokslo poveikį, tačiau jo 
filosofijos pagrindas visada liko Demokrito atomistinė teorija. 
Tai pripažino Epikūro pasekėjai ir akylesni jo vertintojai. 

Būdamas 32 metų, Epikūras ėmė pats dėstyti filosofiją Ko- 
lofone, Mitilėnėje ir Lampsake, o 307 m. p. m. e. Atėnuose, 
nusipirkęs vėliau itin pagarsėjusį sodą, įkūrė savo mokyklą. 
„Epikūro sodas“ netrukus tapo vienu žymiausių filosofinės 
minties centrų, greta Platono Akademijos, Aristotelio ir Teo- 
frasto mokslą tęsusių peripatetikų, Zenono įsteigtos stoikų 
mokyklos ir skeptikų, kuriems vadovavo Pironas ir Timonas, 
o Epikūro pasekėjai buvo pradėti vadinti filosofais iš sodų. 
„sode“ Epikūras galutinai suformavo savarankišką pažiūrų sis- 
temą, kurią išdėstė ne vien savo pokalbiuose su mokiniais, bet 
ir gausybėje raštų, iš kurių svarbiausias buvo 37 knygų vei- 
kalas „Apie gamtą“. Deja, beveik visi Epikūro veikalai žuvo. 
Ligi mūsų laikų išliko 3 laiškai, išdėstantys jo fizikos ir eti- 
kos pagrindus, „Svarbiausios mintys“ ir atskiri fragmentai iš 
kitų jo raštų ir laiškų. Todėl, negalėdami pasekti jo įrodymų 
sistemos, vien iš bendrųjų santraukų, nors ir padarytų jo pa- 
ties, mes ne visur galime nustatyti tikrąjį Epikūro indėlį į De- 
mokrito teoriją, tuo labiau, kad jo priešininkai visados tik 
neigė jo originalumą: „Ką keičia, tai sugadina, o kuo seka, vis- 
kas ištisai yra Demokrito“!. 


! Cicero, De finibus bonorum et malorum, I, 6, 21. 

Istorinę tiesą moksliškai apgynė K. Marksas, kuris 1841 m. 
savo disertacijoje „Skirtumas tarp Demokrito natūrfilosofijos 
ir Epikūro natūrfilosofijos“ įrodė, jog Epikūras savo filosofijoje 
siekė visiškai kitų tikslų, kurie ir apsprendė jo savitumą. Svar- 
biausia jam — nurodyti Žmogui kelius į laimingesnį gyvenimą. 
Anot Epikūro, žmogaus laimės pagrindas yra vidinė jo sąmo- 
nės laisvė, jo žinojimas, jog jis gali pasirinkti vienokį arba 
kitokį gyvenimo kelią. Tuo požiūriu Epikūras iš esmės skyrėsi 
nuo Demokrito, kuris absoliutino būtinybę, gamtos dėsningu- 
mais sąlygojančią visus be išimties tikrovės reiškinius. Ka- 
dangi tokia absoliuti būtinybė nedaug tesiskiria nuo religijos 
skelbiamo likimo, Epikūras, turėdamas minty pirmiausia De- 
mokritą, pabrėžia, kad „geriau būtų sekti mitu apie dievus, 
negu vergauti įgimtam likimui, nes mitas numato viltį numal- 
dyti dievus jų garbinimu, o likimas turi nenumaldomą būtinu- 
mą“?. Aukštindamas žmogaus apsisprendimo laisvę, jis netgi 
savo įrodymų nesistengia suabsoliutinti. Labai dažnai, ypač 
aiškindamas ne kartą kitų nagrinėtus reiškinius, jis pateikia ne 
vieną, o kelis įrodymų būdus, nes jam svarbus ne tiek pats 
įrodymas, kiek jo klausytojo (skaitytojo) įsitikinimas, jeigu tik 
šis įsitikinimas neprieštarauja jo filosofijos esmei. 

Apie tvirtus materialistinius Epikūro filosofijos pagrindus 
kalba pagrindinis jo teiginys, skelbiąs materijos amžinumą: 
„Niekas negimsta iš nieko“?. Vadovaudamasis šiuo teiginiu, 
jis kategoriškai atmeta ne tik tas filosofines sistemas, kurios 
nepripažįsta materijos amžinumo, bet ir tas, kurios, nors ir 
pripažįsta, bet nepateikia įtikinamų įrodymų. Ir čia, žinoma, 
neginčijama jo atrama yra Demokrito ir jo mokytojo Leukipo 
atomistinė teorija, kuri skelbė, kad visi kūnai susideda iš abso- 
liučiai kietų nedalomų dalelių. Tik būdamos absoliučiai kietos 
ir nedalomos, jos, atomistų nuomone, garantuoja visatos amži- 
numą. Visos kitos materijos substancijos, kurias vienaip arba 
kitaip pateikia tiek materialistinės, tiek idealistinės koncepci- 
jos, atomistams atrodė nepatikimos ir, be abejo, nepriimtinos. 

Paskelbę tuo metu nepaprastai drąsią mintį apie universa- 
lių pirminių dalelyčių buvimą, atomistai, išlikdami nuoseklūs, 
pripažino ir dvi labai svarbias atomų būvio prielaidas, be ku- 
rių jie negalėtų jungtis į realius kūnus. Pirmučiausia jie teigė, 

2 Žr. šios knygos p. 306. 

3 Ten pat, p. 307. Plg. Lukrecijų: „Būtina mums pripažinti, kad niekas 
iš nieko negimsta“ (Lukrecijus, Apie daiktų prigimtį, V., 1964, p. 44—45), 

kad atomai, būdami absoliučiai kieti, egzistuoja savo priešingy- 
bėje — absoliučioje tuštumoje, kuri erdvėje neturi ribų, nes ir 
atomų skaičius visatoje yra beribis: „Visata yra beribė ir kū- 
nų daugybe, ir tuštumos didumu“*. Antroji prielaida — amžinas 
atomų judėjimas: „Ir juda tie atomai nepaliaujamai per am- 
žius“9. Nepaliaujamai judėdami tuštumoje, atomai patenka į sū- 
kurius, iš kurių be dievų ar kitų pašalinių jėgų pagalbos susi- 
kuria regimi kūnai, kurie po tam tikro laiko suyra į atomus — 
savo sudėtines dalis. Iš jų vėl kuriasi kūnai. Toks nuolatinio 
kitimo ir atsinaujinimo procesas vyksta visoje visatoje, kurios 
„pasauliai irgi begaliniai: ir panašūs į šį mūsų pasaulį, ir ne- 
panašūs““. Šie įžvalgūs teiginiai sudaro atomistinės teorijos 
pagrindą, o jų autorius buvo Demokritas. Dėl to nesiginčijo 
nei Epikūras, nei jo mokslo tęsėjai. 

Tačiau Epikūras labai aiškiai atsiriboja nuo Demokrito ten, 
kur prasideda kalba apie atomų judėjimo ir visatos susifor- 
mavimo dėsningumus. Demokritas, absoliutindamas būtinybę, 
pripažino jos dėsnių visuotinumą. Tuo pagrindu jis žinomą 
dalyką lygino su nežinomų, konkrečiai, žmogaus pasaulį laikė 
pavyzdžiu, tiriant nežinomą visatos pasaulį. Tai jam teikė ne 
vien vaizdingų analogijų, aiškinant atskirus gamtos reiškinius, 
bet ir apibendrinančių minčių. Sakysime, anot Demokrito, pa- 
našūs atomai, kaip ir panašūs žmonės, stengiasi suartėti. Kai 
aikštės vidury vyksta prekyba, visi be išimties skuba į centrą, 
bet ten patenka tik stipresnieji, o silpni lieka nustumti į pa- 
kraščius. Taip pat, pasak jo, ir atomai smelkiasi į visatos cent- 
rą, bet į jį prasiveržia tik sunkūs, o lengviausi lieka pakraš- 
čiuose. Tokie Demokrito samprotavimai susilaukė iš Epikūro 
ir jo pasekėjų pagrįstos kritikos: 

Centro pasaulis negali turėti, nes jis begalinis. 
E vietos nėra, kur kūnai patekę galėtų 
savojo svorio netekt ir erdvėj tuščioj pasilikti; 
2 


Spėja, be to, kad palinkęs į centrą ne kūnas kiekvienas, 
o ypatybę tą turi vien vandens ir žemė kietoji, 
<...> 


* Žr. šios knygos p. 308. Plg. Lukrecijų: „Erdvei nėra pabaigos, kryptin 
bet kurion ji beribė" (Ten pat, p. 90—9i). 

5 Ten pat. Plg. Lukrecijų: „O iš tikrųjų tie pradai pirmykščiai nie- 
kad nerimsta“ (Ten pat, p. 92—93). 

$ Ten pat, p. 309. Plg. Lukrecijų: „„...saulė ir mėnuo, ir žemė, ir jūros, 
ir visa kas kita vieniši nėr: jų daugiau, negu kas suskaičiuoti galėtų“ (Ten 
pat, p. 170—171). 

Ir, atvirkščiai, jie pateikia, kad oro švelnutės srovelės, 
lygiai ir karštis ugnies, tuo metu kaip tik bėga nuo centro; 
<...> 

Vis dėlto visa tatai klaidingu remiasi mokslų", 


Ir iš tiesų Epikūras pasirodė nuosekliau supratęs begalybės 
sąvoką, negu Demokritas. Todėl, atmesdamas centro galimybę, 
jis tvirtino, kad „galima priimti vieną judėjimą, įsivaizduoja- 
mą iki begalybės viršun, ir kitą — apačion.., nes abu judėjimai 
vis dėlto suvokiami kaip priešingi vienas kitam į begalybę“?. 
Deja, išlikusiuose Epikūro raštuose mes nerandame paaiškini- 
mo, kuria linkme apskritai vyksta atomų judėjimas. Kitaip 
tariant, mes matome, kad Epikūras nepriima Demokrito visa- 
tos centro sąvokos, nes ji prieštarauja begalybės sąvokai, bet 
tarytum lieka be atsakymo pats judėjimas, kurį aiškindamas 
Demokritas įvedė visatos centrą. Iš turimo Epikūro teksto mes 
galime sužinoti tik viena, kad atomų judėjimas apačion vyksta 
dėl jų sunkumo (svorio), o kitomis kryptimis — dėl susidūrimų. 
Vadinasi, pirminė atomų judėjimo kryptis yra judėjimas že- 
myn, o kitos kryptys yra atsiradusios dėl antrinių priežasčių. 
Visiškai aiškiai šiuo klausimu pasisako Lukrecijus: 

Reikia dabar, kaip manau, tarp kitko įrodyti tau dar, 
kad, pasikliaudamas savo jėgom, nepajėgia į viršų 
S Ao bet koks savaime iškilt ir į viršų judėti — 


Bet, kaip manau, abejonės nėra, kad viso pasaulio 
kūnai į apačią skrieja savaime per tuščiąją erdvę ?. 


Tačiau šis natūralus atomų „lietus“, pasirodė, prieštarauja 
kitai Epikūro išvadai, kurios genialų įžvalgumą vos ne po dvie- 
jų tūkstančių metų patvirtino naujųjų laikų fizika: „Be to, ato- 
mai, kai jie lekia per tuštumą, niekam netrukdant, privalo 
būti ir labai greiti. Juk ir sunkūs atomai nelėks greičiau už 
mažus ir lengvus, kai, žinoma, niekas jų nepasitinka, nė maži 
nelėks greičiau už didelius. .."!? Taigi, natūraliai krisdami že- 
myn, jie niekuomet negalėtų susidurti, o be susidūrimų ne- 
gali būti judėjimo kitomis kryptimis, nėra sūkurių, sukuriančių 
regimus kūnus. Čia Epikūras susigrąžina į savo filosofiją atsi- 
tiktinumą, kurį Demokritas buvo pasmerkęs: atomai, būtinai 


7 Lukrecijus, Apie daiktų prigimtį, p. 98—101. (Straipsnio autorius šios 
ir kitų ištraukų vertimus patikslino.) 

5 Žr. šios knygos p. 312. 

3 Lukrecijus, Apie daiktų prigimtį, p. 112—115. 

10 Žr. šios knygos p. 312. 

krisdami žemyn, nebūtinai krinta tiesiog žemyn, nes atsitikti- 
nai jie gali pakrypti į šalį. Deja, ir šią išvadą mes galime pa- 
daryti tik iš Epikūro minties eigos, nes tarp išlikusių jo raštų 
šiuo klausimu tiesioginių apibendrinimų nėra. Čia mums pade- 
da Lukrecijus: 


Noriu, kad būtum dabar ir su tuo tu susipažinęs, 
kaip, statmenai nešami apačion per tuštumą kūnai, 
savo svoriu iš pradžių mums nežinomoj vietoje ima 
krypti nežymiai į šalį, bet tokį tik mažą truputį, 
jogei vargu dar gali tai nukrypimu pavadinti!!, 

Atomų nukrypimas buvo didžiulė naujovė atomistinėje teo- 
rijoje, ir todėl Epikūras susilaukė priekaištų tiek iš tų, kurie 
norėjo apginti Demokrito būtinybę, įrėminančią visatos raidą 
į griežtus dėsningumus, tiek tuo labiau iš tų, kurie iš esmės 
norėjo atmesti atomistinės teorijos materializmą. Tačiau Epikū- 
ras, kiek galima spręsti iš Lukrecijaus, ne vien griovė atomo 
svoryje slypinčią būtinybę ir, anot kritikų, gadino Demokrito 
teoriją, bet ir priartėjo prie atsitiktinumo ir būtinybės dialek- 
tinio ryšio supratimo. Gindamas žmogaus sąmonės ir veiksmų 
laisvės principą, atsitiktinį atomų nukrypimą jis susiejo su pa- 
grindinių materialistinės filosofijos dėsniu: 

Juk atsirasti iš nieko, kaip matome, niekas negali. 

Svoris, tiesa, čia sutrukdo, kad rastųsi viskas nuo smūgių, 
lyg nuo jėgos išorinės; tačiau kad slaptos būtinybės 
veiksmą kiekvieną pradėti pats protas taip pat neturėtų 
ir nereikėtų dėl to it prievartą viską jam kęsti, 

saugo tik kūnų pirmykščių labai nežymus nukrypimas 
nenustatytoje vietoj nė laiko metu nepaskirtu!?, 

Vadinasi, Epikūras ne tiek gadino, kiek naujai permąstė 
Demokrito teiginius, tuo labiau, kad šių dienų fizika irgi kalba 
apie elementarių dalelyčių atsiskyrimą nuo atomų, kai jiems 
specialiuose atomų greitinimo įrenginiuose suteikiamas milži- 
niškas greitis. Pravartu prisiminti, kad Epikūras taip pat kalbė- 
jo apie milžiniškus atomų greičius: „Judėjimas per tuštumą, 
kuris vyksta, nesutinkant nieko tokio, kas galėtų sutrukdyti, 
visą įsivaizduojamą atstumą įveikia neįsivaizduojamai trumpu 
laiku“!š. Tai dar kartą patvirtina, kad Epikūro materialistinio 
mąstymo logika tikrai buvo įžvalgi, nes bendriausiais išprota- 
vimais ji neprieštarauja netgi naujausiems fizikos atradimams. 

!! Lukrecijus, Apie daiktų prigimtį, p. 114—117. 

12 Ten pat, p. 120—121. 

Iš Žr. šios knygos p. 312. 

Nors Epikūras absoliutina proto veiksmų laisvę, tačiau žmo- 
gaus psichinės veiklos jis neatskiria nuo materijos: „...siela 
yra kūnas, susidedąs iš švelnių dalelyčių, išsklaidytas po visą 
atomų sambūrį, bet labai panaši į dvelkimą, turintį kažkokią 
karščio priemaišą... Bet yra dalis, smarkiai besiskirianti net 
ir nuo tų pačių savo dalelyčių švelnumu, o dėl to labiau su- 
derinta ir su likusiu sambūriu“!*. Ši materiali siela yra neat- 
skiriama nuo kūno ir žūsta kartu su juo. Taigi Epikūro pateik- 
tas sielos pavidalas iš dalies primena mūsų nervų sistemos 
supratimą: jutimai yra pasklidę po visą kūną, o juos apibend- 
rina smegenų struktūra, reguliuojanti subtiliausius psichikos 
veiklos procesus. Lukrecijus šioms neatskiriamoms sielos da- 
lims vykusiai pritaikė netgi dvi to paties žodžio atmainas: ani- 
mus et anima (siela ir dvasia). 

Šitokioje materialioje sieloje išorės daiktų ir reiškinių ju- 
timas vyksta įprasto atomų susidūrimo dėka, Visi kūnai nuo 
savo paviršiaus nuolat siunčia plonyčius savo atvaizdus, kurie 
paveikia jutiminę sielos dalį ir sukelia švelnumo, spalvos ar 
skonio jutimą. Vienkartinis suvokimas duoda atskirus dalykų 
atvaizdus, iš kurių teorinio apibendrinimo dėka atsiranda 5ą- 
vokos. Tačiau kaip tik šiuo abstraktaus mąstymo metu gali 
atsirasti klaida: „(O melas ir paklydimas visada atsiranda, išlau- 
žiant iš piršto tai, kas turi būti pripažinta ar akivaizdžiai pa- 
neigta, bet po to nepripažįstama ar akivaizdžiai nepaneigia- 
ma"!5. Vadinasi, Epikūras pažinimo procese neginčijamą pir- 
menybę atiduoda jutimams, tam tikra prasme nuvertindamas 
mąstymo galią. Todėl kai kur jis aiškiai žengia žingsnį atgal, 
palyginus su Demokritu. Sakysime, Demokritas manė, kad sau- 
lė yra milžiniško dydžio!“, o Epikūras, remdamasis tik jutimų 
įspūdžiu, laiške Pitokliui rašo: „Saulės ir mėnulio, ir kitų 
žvaigždžių dydis, kiek tai pagal mus būtų, toks yra, koks at- 
rodo“! 

Patį pažinimo proceso mechanizmą daug išsamiau, negu iš- 
likę Epikūro raštai, išdėsto Lukrecijus, iliustruodamas gausiais 
pavyzdžiais. Žymiai tiksliau jis nusako ir proto (mąstymo) vie- 

4 Ten pat, p. 313. 

15 Ten pat, p. 310. 


16 Žr. Cicero, De finibus bonorum et malorum, I, 6, 20. 
17 Zr. MaTepnanncTH ĄpeBHeš Tperun, c. 199. 


295 


tą, o svarbiausia — jis labai tiesiai ir kategoriškai atmeta nuo- 
mones, neigusias pažinimo objektyvumą: 

Kaipgi, paklausiu, jei nieko dalykuose tikro nematė, 

žino, ką reiškia žinoti, o ką, atvirkščiai, — nežinoti, 

kokiu būdu išmėgino jis skirt nuo tiesos abejonę?!š 

Apskritai, norėdami gerai suvokti Epikūro atomistinės teo- 
rijos visumą, pirmučiausia turime remtis Lukrecijaus poema 
„Apie daiktų prigimtį“, nes daugelio klausimų likusioji Epi- 
kūro medžiaga mums nenušviečia. Tai liečia ypač gyvosios 
gamtos ir žmogaus raidą, nes Epikūras, paaiškinęs bendrą pa- 
saulio struktūrą, astronomijos klausimus ir šiaip įdomesnius 
visatos reiškinius, iš karto pereina prie asmenybės problemų. 
Bent taip liudija išlikę jo raštai. Lukrecijus tarytum padeda 
Epikūro etikai gamtamokslinius ir istorinius pagrindus. Išeities 
padėtis yra ta pati atomų judėjimo teorija: 

Pradai tie patys, beje, sudaro ir dangų, ir žemę, 
saulę, marias ir upes, vaisius, augaliją ir gyvius, 
tik susimaišę kitaip ir gavę judėjimą kitą!“, 

Šiek tiek nukrypstant į šalį, norisi pabrėžti, kad pateiktąją 
atomų išsidėstymo galimybių įvairovę Lukrecijus palygina su 
raidėmis, iš kurių susidaro nesuskaičiuojama gausybė žodžių. 
Tyrinėtojai? jau yra pastebėję, kad šis pavyzdys Lukrecijaus 
yra pasiskolintas ne iš Epikūro, o iš Demokrito. Poetui Lukre- 
cijui Demokrito analogijos, matyt, darė nemažą įspūdį, nes jis 
ne tik čia pasinaudojo jomis, bet ir kitur, be to, padarė išvadą, 
labai būdingą Demokritui: 

Tokiu būdu apie daiktus didžius supratimą įgyti 
padeda mums mažesnieji daiktai ir kelią nurodo ?!. 

Iš to galima spręsti, kad Lukrecijus buvo pakankamai sa- 
varankiškas mąstytojas, sugebėjęs remtis ne vien Epikūru, kurį 
jis tiesiog dievino, bet ir kitais gamtos tyrinėtojais. Neturė- 
dami daugelio Lukrecijaus teiginių paliudijimo Epikūro raš- 
tuose, mes tam tikra prasme privalome suteikti jam pirmeny- 
binę autoriaus teisę, tuo labiau, kad jo išvadų pagrįstumas 
parodo jo mąstymo jėgą net ir tose vietose, kur jis neginčyti- 
nai yra priklausomas nuo savo pirmtako. 

Iš Lukrecijus, Apie daiktų prigimtį, p. 276—277. 

9 Ten pat, p. 82—83. 

20 Zr. C. A. Aypbe, ĄeMokpaT, Bunkyp K Aykpermė.— Aykpejuū, O NpH- 
pone Bereš, T. II, M.—A., 1947, c. 134. 

2! Lukrecijus, Apie daiktų prigimtį, p. 110—111. 

Laikydamas gyvybę kokybiškai skirtingu atomų įudėjimu, 
Lukrecijus, nors ir sujungia gyvąją gamtą su universalia ato- 
mine visatos struktūra, įžvalgiai parodo ir savitas gyvybės 
zaidos ypatybes: 

Kūne, vis vien koks bebūtų, pirmiausia jutimai negali 
rastis anksčiau, nei užgimsta gyvūno patsai prigimimas, 
nes iš tikrųjų visur išsimėčiusi medžiaga laikos — 
upėse, žemėj, ore ir žemės visuos sutvėrimuos,— 

bet, deramai nesudėta į tvarką, savy neišgauna 

jokio judėjimo gyvo, kurio uždegti visaregiai 

pojūčiai saugo akylai kiekvieną, kas gyvas gyvena? 

Vadinasi, gyvas organizmas negali atsirasti tiesiog iš ne- 
gyvo. O ir gyvi organizmai, pratęsdami savo giją, išsaugo savo 
rūšį. Jeigu jie galėtų atsirasti, susidėstę atsitiktinai iš bet 
kokių atomų, tąsyk pasaulyje būtų pilna visokių baidyklių, nes 
- be tvarkos susimaišytų sausumos ir jūrų gyvūnijos, augalų ir 
gyvių bruožai. 

Aišku, nebūna gi šitaip, kadangi mes matom, jog viskas 
iš nustatytų tik sėklų ir motinų tik nustatytų 
auga ir savo kilmės išsaugoja požymius nuolat?, 

Nors iš principo, anot Lukrecijaus, gyvybės atsiradimas at- 
sitiktinis (V, 416—431), nors įvairios žmonių ir žvėrių formos 
egzistuoja ir kituose pasauliuose (II, 1067—1077), vis dėlto jis 
nemano, jog gyvybė gali atsirasti bet kur ir bet kada. Jai rei- 
kalingos tam tikros sąlygos, kurios ne visais laikais egzistavo. 
Čia Lukrecijus, kuriam dar nebuvo žinomas mikroorganizmų 
pasaulis, rėmėsi tų laikų gamtos mokslų teiginiu, jog žemė 
pavasarį pati gimdo gyvūnus. Ji tad pagimdė juos ir tada, kai 
jie pirmąsyk atsirado: 

Lieka sutikti todėl, jog motinos vardą teisingai 

turi mūs žemė, kadangi ir radosi viskas iš žemės. 
Daug ir dabar įvairiausių gyvūnų iš žemės iškyla, 
saulės karštos šilumos ir dažno lietaus subrandinti?*. 

Be to, anot jo, pavasaris tada buvo ypač palankus ir ilgas, 
o ir žemės galia gimdyti taip pat buvo visiškai ne tokia, ko- 
kia dabar, nes ilgainiui jos jėgos išseko (V, 805—835), Todėl 
dabar ji tegali išmaitinti egzistuojančias rūšis, bet negimdo 
naujų. O tada ji gimdė ne vien dabar matomus gyvius, bet ir 
daug visokiausių keistenybių, kurios vėliau išmirė. Beje, apie 
įvairių baidyklių buvimą ikiistoriniu metu buvo kalbėję jau 

22 Ten pat, p. 160—161. 


23 Ten pat, p. 146—147. 
4 Ten pat, p. 376—379. 

Parmenidas ir Empedoklis (VI—V a. p. m. e.), tačiau iš jų 
raštų mažai kas išliko, ir todėl mes neturime užbaigtos jų kon- 
cepcijos šiuo klausimu. Žinoma tik, kad senovės gamtininkai 
visų pirma nagrinėjo anatominę išsigimimų medžiagą, žinomą 
to meto medikams. Lukrecijus savo supratimą apibūdino daug 
plačiau, nurodydamas, kad buvo tam tikras gyvosios gamtos 
raidos etapas, kai egzistavo ir gyvybingos rūšys, ir tos, kurios 
atsitiktinai buvo atsiradusios. Prasidėjusi kova už būvį sunaiki- 
no tuos gyvūnus, kurie nesugebėjo prisitaikyti prie esamų są- 
lygų, o tie, kurie išliko, ištobulino savisaugos priemones: 

Tie gi, kuriuos nūn matai gaivinančiu oru kvėpuojant, 

jau nuo jaunystės dienų išsilikę sau padermę saugo, 

vienas drąsa, judrumu, o kitas klastinga gudrybe?, 

Neginčytinai tiksliai pastebėtas natūralios atrankos dėsnis, 
kuriuo Č. Darvinas parėmė savo evoliucijos teorijos varomą- 
sias jėgas. Tiesa, pats Č. Darvinas „Rūšių kilmės“ įžangoje ci- 
tuoja Aristotelį, o Lukrecijaus niekur nėra paminėjęs, tačiau 
per prancūzų materialistus, kurie daug kur rėmėsi Lukreciju- 
mi, pastarojo teiginiai visiškai galėjo pasiekti evoliucijos teo- 
rijos kūrėją. 

Ne mažiau originaliai atrodo Lukrecijaus pažiūros į žmogų 
ir žmonijos raidą. Žmonių, kuriuos, jo manymu, taip pat pa- 
gimdė žemė (V, 926), jis neišskyrė iš kitų žemės tvarinių, 
o pirmykštis jų gyvenimas nedaug tesiskyrė nuo žvėrių: 

Laikmečių daug apskritų, per dangų besisukant saulei, 
žmonės lyg žvėrys laukiniai klajoklių gyvenimą leido?s, 

Nuo žvėrių žmonės skyrėsi tik tuo, kad žvėrys saugojo sa- 
vo padermę tam tikru fiziniu pranašumu, o žmonės — sugebė- 
jimu pajungti gamtos reiškinius savo interesams. Iš pradžių 
jie mito gamtoje surandamu maistu (V, 937—938), gyveno be 
pastogės, net neprisidengdami žvėrių kailiais (V, 954—956), 
juos persekiojo plėšrūnai (V, 982—987). Tačiau ilgainiui žmo- 
nės išmoko statytis namus (V, 1011), ėmė kurti šeimas (V, 
1012—1014), žaibas atskleidė jiems ugnies paslaptį (V, 1092— 
1093), gamtoje jie rado išsilydžiusių metalų (V, 1253—1257) 
ir pastebėjo augalų augimo dėsnius (V, 1361—1364). Netgi mu- 
zikos garsus Žmonėms parodė pati gamta (V, 1382—1383). Žo- 
džiu, be jokios išorinės jėgos žmonės iš primityvių gyvenimo 

* Ten pat, p. 380—381. 

28 Ten pat, p. 386—387. 

sąlygų susikūrė sau prabangą, nes juos tai vertė daryti jų 
skurdas ir vargas: 
Jūrų laivybą, kelius, žemdirbystę, audimą, statybą, 
teisę valstybių, ginklus ir kitokį laimikį panašų, 
viską taip pat, kas suteikia gyvenime džiaugsmo didžiausio, 
pavyzdžiui, meną vaizdingą, dainas, auksarankę skulptūrą, — 
reikalas žmogui išrado, o didis jo proto veržlumas, 
žingsnis po žingsnio į priekį vis vesdamas, visko išmokė. 

Taigi Lukrecijus ne tik atmeta tradicinę pažiūrą į praeitį, 
kaip į pasakišką aukso amžių (V, 911—915), bet ir suranda 
visiškai žemiškas visuomenės raidos jėgas. Pati idėja, kad ne- 
turtas skatina visuomenės pažangą, matyt, nėra priskirtina 
Lukrecijui, nes dar graikų senojoje komedijoje (pavyzdžiui, 
Aristofano „Plute“, 510—516 ir kt) panašiai buvo ginama 
skurdo teisė egzistuoti visuomenėje. Tačiau Lukrecijus, nuo- 
sekliai susiejęs šią idėją su natūralios atrankos dėsniu gyvo- 
joje gamtoje, bene vienintelis iš to meto filosofų davė tokį išsa- 
mų materialistinį pirmykštės visuomenės ir jos raidos vaizdą. 

Kita vertus, Lukrecijus buvo to meto atstovas. I a. p. m. e. 
pirmoji pusė, kada gyveno žymusis romėnų mąstytojas, buvo 
visų neramiausias laikas Romos istorijoje. Atskirų vergvaldi- 
nių grupuočių kova dėl valdžios tuo metu buvo pasiekusi ne 
tik įnirtingą, bet ir labai kruviną stadiją. Visuomeninį netik- 
rumą dar labiau didino nuolat stiprėjanti vergų pasipriešinimo 
kova, kuri, kilus Spartako sukilimui (74—71 m. p. m. e.), tapo 
visuotine grėsme vergovinei santvarkai. Todėl visiškai neatsi- 
tiktinai tuo metu itin populiari buvo papročių blogėjimo teo- 
rija, kurią į Romą pirmasis atnešė graikų istorikas Polibijas, 
o filosofiškai pagrindė Poseidonijas, padaręs nemaža įtakos 
Romos stoikams. Šios teorijos veikiami, savo pažiūrą į istorinę 
tikrovę formulavo Lukrecijaus bendralaikiai — oratorius Cice- 
ronas, poetas Katulas ir ypač istorikas Saliustijus, beje, kūręs 
jau po Lukrecijaus mirties. Neišvengė papročių smukimo teo- 
rijos poveikio ir Lukrecijus, kuris, be materialinės pažangos 
tendencijos, įžvelgė žmonijos raidoje ir visiškai priešingą kryp- 
tį. Didėjančios dorovinės ydos, anot jo, keleriopai pranoko 
pirmykščio žmogaus pavojus: 

Trūkumas maisto žmonėms išbadėjusiems artino mirtį, 
o dabartiniais laikais, atvirkščiai, — prabanga mus suėda, 


Tie nežinodami patys nuodų įsipildavo kartais, 
nūngi kitus pavaišina, mįslingai jų pasigaminę?. 


27 Ten pat, p. 418—419. 
28 Ten pat, p. 390—391. 

Poseidonijas aiškino papročių blogėjimą Romoje tuo, kad 
romėnų tauta, nugalėjusi pagrindinius savo išorės priešus, pra- 
rado priešų baimės jausmą (metus hostilis) ir dėl to išlepo 
prabangoje. Lukrecijus vartoja žymiai universalesnę moralinę 
kategoriją — mirties baimę (formido mortis), kuri skatina kaupti 
turtus, atseit, prailginsiančius gyvenimą, o kartu gimdo godu- 
mą, karjerizmą ir garbės troškimą, netgi įstatymų pažeidimus 
ir brolžudišką kraujo praliejimą (III, 59—84). Mirties baimę 
savo ruožtu sukelia religija, atsiradusi iš baimės, kurią suke- 
lia žmonėms nežinomos gamtos jėgos: 

Aišku, mirtingus Visus nėnumaldomas apima šiurpas, 
stebint danguj ir ant žemės plačios reiškinių begalybę, — 


nes reiškinių priežasties nepajėgia įžvelgti ir mano, 
kad tik dievybės valia visatoje klostosi viskas??, 


Todėl pirmučiausia būtina tyrinėti gamtą (III, 91—93). Jos 
pažinimas padės nugalėti religiją, kuri sukelia mirties baimę. 
O be mirties baimės žmogus galės pasiekti visišką dvasinę ra- 
mybę, apie kurią kalba Epikūras, nurodęs kelius į šią aukš- 
čiausią žmogaus laimę. Jam tad visapusišką pagarbą ir ati- 
duoda Lukrecijus: 

Kurs iš tamsybių tokių išryškinti šviesą tiek aiškią 
pirmas galėjai, nušvietęs gyvenimo laimės gerovę, 
graikų genties puošmena, tavim nūn pasekęs aš taikau 
savo žingsnius pastatyti tvirtai į pėdsakus tavo, 


„ne rungtyniauti siekiąs, o daugiausia tik meilės pagautas 
noriu pamėgdžiot tave|3? 


Iš tiesų pačioje žmogaus laimės koncepcijoje Lukrecijus, 
rodos, nesuformulavo naujų išvadų. Tačiau jis sukūrė poetinę 
mokslo šventovę, į kurią kvietė tarp savęs besiniaujančius savo 
bendralaikius, o tiems, kurie nėjo paskui jį, išdidžiai priminė 
Epikūro tiesą: 

O, apgailėtinos mintys žmonių! O, apakusios širdys! 
Koks šį gyvenimą trumpą paglemžia tamsumas ir kokius 
tenka jam kęsti pavojus! Nejaugi neaišku, kad gamtai 
viena iš viso terūpi ir vieno ji šaukiasi nuolat — 

kad pasitrauktų skausmai mums iš kūno, o siela malonų 
jausmą turėtų, iš baimės ir nerimo išsivadavus?“! 

Tokia Lukrecijaus idėjinė platforma rodo, kokią milžinišką 
reikšmę ji turėjo tuo metu. Ir vėlesniais amžiais Lukrecijus 

22 Ten pat, p. 40—41, 

30 Ten pat, p. 176—177. 

31 Ten pat, p. 102—103. 

liko pagrindiniu Epikūro filosofinės sistemos skleidėju, nekal- 
bant jau apie didžiulę jo poemos meninę vertę. Neatsitiktinai 
jo pasekėjais laikomi žymusis D. Brunas, klasikinės fizi- 
kos kūrėjas R. Boilis ir I. Niutonas. Lukrecijaus išdėstytu Epi- 
kūro sensualizmu rėmėsi naujųjų laikų filosofai F. Bekonas, 
T. Hobsas ir D. Lokas. Jo ateizmu rėmėsi prancūzų materializmo 
pradininkas Ž. Meljė. Jį labai vertino rusų mokslininkai M. Lo- 
monosovas, A. Gercenas, D. Mendelejevas ir kiti. 

Deja, apie patį Lukrecijų istorija žinių beveik nepaliko. 
IV m. e. a. krikščionių rašytojas Hieronimas, papildydamas 
Eusebijo (apie 262—340 m. e. m.) kroniką, prieš 95 m. p. m. e. 
prirašė: „Gimsta poetas Titas Lukrecijus. Vėliau, nuo meilės 
gėrimo gavęs siutulį ir, protarpiais praėjus pamišimo priepuo- 
liams, parašęs keletą knygų (šias knygas vėliau išleido Cicero- 
nas), jis pats savo ranka nusižudė 44 gyvenimo metais“. Ši 
žinutė, kaip matome, atsirado, praėjus beveik 400 metų po 
Lukrecijaus mirties. Be to, ji priklauso Lukrecijaus idėjiniams 
priešams. Pagaliau ginčytinos yra net pačios datos, nes iš 
kitų šaltinių yra žinoma, kad Lukrecijus mirė apie 54 m. p. m. e. 
Vadinasi, jis arba gimė anksčiau, arba mirė jaunesnis. Ir la- 
biausiai negalima patikėti tuo, kad Lukrecijus rašė savo filoso- 
finę poemą, „protarpiais praėjus pamišimo priepuoliams“, nes 
jo veikalas pasaulinėje literatūroje yra ir bus vienas tobuliau- 
sių filosofinės minties ir poetinio įkvėpimo pavyzdžių. Tad ga- 
lima sakyti, kad Lukrecijus net savo likimu liko ištikimas 
Epikūro moraliniam reikalavimui: „Gyvenk paslapčia". 


Henrikas Zabulis 


EPIKŪRAS 
(341-270 m. p. m. e.) 


Antikos rašytojai liudija, kad Epikūras parašė apie 300 vei- 
kalų. Mūsų laikus pasiekė kai kurie jų pavadinimai: „Apie 
atomus ir tuštumą“, „Apie tikslą“, „,„Kanonas“, „Puota“, „Apie 
dievus“, „Prieš Teofrastą“, „Apie lemtį“ ir kt. Svarbiausiu iš 
Epikūro darbų laikomas 37 knygų veikalas „Apie gamtą“. Ta- 
čiau iš gausaus Epikūro palikimo išliko tik „Svarbiausios min- 
tys“, 3 laiškai (Herodotui, Pitokliui ir Menoikėjui) ir pluoštas 
fraginentų iš kitų jo raštų bei laiškų. 

Svarbiausias šaltinis, iš kurio mes semiamės žinių apie Epi- 
kūro filosofiją, yra Lukrecijaus poema „Apie daiktų prigimtį“. 

Chrestomatijoje spausdinamos ištisai „Svarbiausios mintys“ 
ir Epikūro laiškai Herodotui bei Menoikėjui. 

[EPIKŪRO LAIŠKAI) 
EPIKUŪRAS SVEIKINA MENOIKĖJĄ 


Tegu niekas, ir jaunas būdamas, neatidėlioja užsiėmimų fi- 
losofija, ir senatvės susilaukęs, nejaučia nuovargio, atsiduo- 
damas filosofijai. Juk kiekvienas yra pakankamai tam subren- 
dęs, ir niekam ne per vėlu rūpintis sielos sveikata. O tas, 
kurs sako, kad užsiiminėti filosofija arba dar neatėjo, arba pra- 
ėjo laikas, yra panašus į tą, kurs sako, kad ir laimei arba dar 
nėra, arba jau nebėra laiko. Taigi užsiimti filosofija reikia ir 
jaunam, ir senam. Vienam — kad sendamas būtų jaunas, jaus- 
damas gėrį, kylantį iš dėkingo prisiminimo apie tai, kas 
buvo, o kitam — kad būtų drauge ir jaunas, ir senas ir kad 
visiškai nebijotų to, kas bus, Taigi reikia galvoti apie tai, kas 
kuria laimę, nes aišku, kad, kai ji yra, mes turime viską, O 
kai jos nėra — mes darome viską, kad ją turėtume. 

O ką aš tau nuolat patardavau, tatai daryk ir apie tai 
galvok, suprasdamas, kad visa tai yra gražaus gyvenimo pra- 
dai. Pirmiausia, galvodamas, kad dievas yra gyva būtybė, 
nemirtinga ir laiminga, kaip ir buvo patvirtinę bendri dievo 
supratimo metmenys, nepriskirk jam nieko, kas prieštarautų 
jo nemirtingumui ar nepritiktų jo laimingumui. Priešingai, gal- 
vok, priskirdamas jam visa tai, kas gali išsaugoti jo laimingu- 
mą drauge su nemirtingumu, nes dievai yra, o jų pažinimas 
yra akivaizdus. Tiesa, tokių dievų, kokius pripažįsta žmonių 
dauguma, — nėra, nes Žmonės neišsaugo jų tokių, kokius pri- 
pažįsta. Tik šventvagis yra ne tas, kurs atmeta daugumos žmo- 
nių dievus, bet tas, kurs priskiria dievams daugumos supra- 
timą, nes daugumos žmonių teiginiai apie dievus yra ne spė- 
jimai, o melagingi nusistatymai, pagal kuriuos blogiesiems 
dievai teikia didžiausią žalą, Oo geriesiems — paramą. Juk 
visą laiką suartėdami dėl savo pačių dorybių, žmonės į save 
panašiems pritaria, o visa tai, kas atrodo ne taip, laiko 
svetimu. 

Pratinkis galvoti, kad mirtis mums nieko nereiškia, nes 
visas gėris ir blogis slypi pojūtyje, o mirtis yra pojūčio nete- 
kimas. Dėl to teisingas suvokimas, kad mirtis mums nieko 
nereiškia, daro gyvenimo mirtingumą maloniu dalyku, ne pri- 
dėdamas laiko marias, o atimdamas nemirtingumo troškimą. 
Juk nieko nėra gyvenime baisaus tam, kurs tikrai yra įsisą- 

moninęs, jog nebūtyje nėra nieko baisaus. Ir tikras beprotis 
yra tas, kurs sakosi bijąs mirties ne dėl to, kad ji atėjusi 
suteiks skausmo, bet kad ji daro skausmą, dar tik ketindama 
ateiti. Juk tas laukiamas skausmas, kurs atėjęs nebekamuoja, 
yra tuščias. Taigi siaubingiausia blogybė — mirtis — nieko 
mums nereiškia, kadangi, kol mes gyvename, mirties dar nė- 
ra, o kai mirtis ateina, tada mūsų nebėra. Taigi ji nieko ne- 
reiškia nei gyviesiems, nei mirusiems, kadangi vieniems jos 
nėra, o kitų pačių jau nebėra. 

Dauguma žmonių kartais vengia mirties kaip didžiausios 
blogybės, o kartais trokšta kaip gyvenimo blogybių galo. O iš- 
minčius nesibodi gyvenimu ir nesibijo mirties: gyvenimas jo 
neapsunkina, o mirties jis nelaiko kažkokia blogybe. Panašiai, 
kaip jis naudoja ne daugiau, o skanesnį maistą, taip ir am- 
žiumi jis mėgaujasi ne ilgiausiu, o mMaloniausiu. 

Tas, kurs ragina jaunuolį gražiai gyventi, o senį gražiai 
baigti gyvenimą, yra nesupratingas ne tik dėl gyvenimo pa- 
trauklumo, bet ir dėl to, kad gražiai gyventi ir gražiai mirti 
yra vienodas rūpestis. Kur kas blogesnis yra tas, kurs sako, 
kad geriau yra negimti, o „gimusiam gi kuo greičiausiai pro 
Hado vartus prasibrauti“. (poelas Teognidas), O jeigu jis tai 

y sako įsitikinęs, tai dėl ko gi nepasitraukia iš gyvenimo?! Juk 
tai visiškai nesunku, jei tik jis tai tvirtai nutarė. O jei jis 
taip kalba norėdamas pasityčioti, tai įžeidžia tuos, kurie nesu- 
tinka su juo. 

Reikia atsiminti, kad ateitis nuo mūsų ir nepriklauso, ir 
šiek tiek priklauso, idant nesiviltume ją išties pasirodysiant, 
bet ir neprarastume vilties, galvodami, kad ateities visiškai ne- 
bebus. 

Reikia įsidėmėti, kad, kalbant apie troškimus, vieni jų yra 
įgimti, o kiti — tuščios svajonės. Iš įgimtų troškimų vieni yra 
būtini, o kiti — nebūtini. Iš būtinųjų vieni yra būtini laimei, ki- 
ti — kūno nepriekaištingai būsenai, o dar kiti — pačiam gyveni- 
mui, Juk teisingas šių dalykų sprendimas įgalina nukreipti kiek- 
vieną pasirinkimą ir atsisakymą tai į kūno sveikatą, tai į sielos 
nedrumsčiamą ramybę, o tatai yra laimingo gyvenimo tikslas. 
Juk dėl to mes darome viską, kad nekęstume nei skausmo, nei 
baimės. Ir vos tik tatai mums atsitinka, visa sielos audra nu- 
rimsta, kadangi gyvai būtybei nebereikia jau ieškoti to, ko 
trūksta, bet kažko kito, kas sudarytų sielos ir kūno gėrį. Juk 
malonumo mums reikia tada, kai mes kenčiame, jo nepatirda- 

mi. O kai kančios nepatiriame, nebereikia mums ir malonumo. 
Dėl to malonumą mes vadiname laimingo gyvenimo pradžia 
įr pabaiga (alfa ir omega). Juk jį mes pažįstame kaip pirmą 
ir įgimtą gėrį; nuo jo pradedame kiekvieną pasirinkimą ir at- 
sisakymą ir prie jo prieiname, tam tikru matu bei išgyvena- 
mu jausmu apspręsdami bet kokį gėrį. 

Kadangi malonumas yra pirmas ir įgimtas gėris, dėl to mes 

ne bet kokį jį ir pasirenkame, o kai kada net daugelį malonu- 
mų apeiname, matydami, kad mums iš jų tik aibės nemalonumų. 
Kai, ilgokai kentėjus skausmus, užplūsta didesnis malonumas, 
tada daugelį skausmų laikome geresniais už malonumus. Taigi 
bet koks malonumas, kadangi jis mums giminingas prigimtimi, 
yra gėris, tačiau ne bet kokį jį reikia rinktis. Juk ir kiekvie- 
nas skausmas yra blogybė, tačiau ne kiekvieno skausmo vi- 
sada reikia vengti. Žinoma, spręsti apie visa tai reikia, apgal- 
vojant ir atsižvelgiant į tai, kas yra naudinga ir kas kenks- 
minga. Juk kai kuriais atvejais mes laikome gėrį blogiu, 
o blogį, priešingai, gėriu. 
“ "Ir pasitenkinimą tuo, ką turime, mes laikome didžiu gėriu 
ne todėl, kad apskritai pasitenkintume mažu, bet todėl, kad 
pasitenkintume mažu tuo atveju, kai mes nedaug teturime, bū- 
dami tikrai įsitikinę, kad labiausiai mėgaujasi prabanga tie, 
kuriems ji mažiausiai reikalinga, ir kad visa tai, kas reika- 
linga mūsų prigimčiai, lengvai pasiekiama, o tai, kas yra 
tuščia, t. y. nereikalinga, — sunkiai pasiekiama. Ir paprasti val- 
giai, kai vos apsiginama nuo bado kančios, teikia tokį pat 
malonumą, kaip ir prabangus gyvenimo būdas. Miežinė duona, 
kai kas nors išalkęs ją valgo, ir vanduo, kai ištroškęs jį ge- 
ria,— tai didžiausias malonumas. Valgant prastą ir pigų maistą, 
ir sveikata stiprėja, ir Žmogus tampa veiklus įvairiose gyve- 
nimo srityse, ir nuotaika būna geresnė, kai mes po tam tikro 
laiko vėl grįžtame prie prabangos, ir daro mus bebaimius, su- 
sidūrus su atsitiktinumais. 

Taigi, kai sakome, kad malonumas yra tikslas, mes turime 
galvoje ne nusivylusių Žmonių Malonumus ir ne malonumus, 
glūdinčius jutiminiuose pomėgiuose, kaip mano kai kurie ne- 
išmanėliai ir nesutinkantys su mumis arba blogai suprantan- 
tys, bet tokią būseną, kai ir kūno neskauda, ir siela rami. 
Mat, nei nuolatinės išgertuvės, nei triukšmingos vaikštynės, 
nei pasismaginimai su berniukais ar moterimis, nei pasigar- 
džiavimas žuvimi ar dar kuo nors, ką siūlo puikiais valgiais 

apkrautas stalas, neteikia malonumų gyvenime; malonų jį pa- 
daro blaivus protas, kurs tyrinėja bet kokio pasirinkimo ar 
atsisakymo priežastis ir išvaiko tokias mintis, kurioms užplū- 
dus sielose kyla didžiausias sąmyšis. 

Viso ko pradžia ir didžiausias gėris yra sveikas protas. Dėl 
to sveikas protas, kadangi iš jo kilo ir visos kitos dorybės, 
yra brangesnis net ir už filosofiją. Jis moko, kad negalima ma- 
loniai gyventi, negyvenant protingai, dorai ir teisingai, kita 
vertus, negalima gyventi protingai, dorai ir teisingai, negyve- 
nant maloniai. Juk dorybės yra susijusios su maloniu gyve- 
nimu, o malonus gyvenimas. neatskiriamas nuo dorybių. Taigi, 
kaip tu manai, ar atsiras pranašesnis už tą, kuris ir apie 
dievus pagarbiai galvoja, ir visą laiką yra laisvas nuo mirties 
baimės, ir suvokia gamtos tikslą, be to, supranta, kad gė- 
rio viršūnė yra lengvai pasiekiama ir prieinama, o blogio 
viršūnė — vargai — yra trumpalaikiai, ir išjuokia tą, ką 
kai kas vaizduoja visa ko valdovu, — likimą? Priešingai, jis 
mano, kad vieni įvykiai vyksta dėl būtinumo, kiti atsitikti- 
nai, o dar kiti — mums įsikišus, nes žmogus mato, kad būtinu- 
mas su niekuo nesiskaito, o atsitiktinumas yra nepastovus. 
O tai, kas vyksta, mums įsikišus, nuo nieko nepriklauso, bet 
po to paprastai būna papeikimas arba ir priešingas dalykas — 
pagyrimas. Todėl geriau būtų sekti mitu apie dievus, negu 
vergauti įgimtam likimui, nes mitas numato viltį numaldyti 
dievus jų garbinimu, o likimas turi nenumaldomą būtinumą. 
Atsitiktinumo jis nelaiko nei dievu, kaip galvoja dauguma 
žmonių — juk dievas nieko nedaro netvarkingai, nei atmai- 
ninga visa ko priežastimi, nes jis nemano, kad atsitiktinumas 
duoda žmonėms gėrį ar blogį jų laimingam gyvenimui, bet 
jis valdo didelio gėrio ar blogio pradus. Jis mano, kad geriau 
būti protingai nelaimingam, negu neprotingai laimingam. (Juk 
geriau savo veikla, ką nors gera sumanius, apsigauti, negu, 
ką nors bloga sumanius, atsitiktinumo dėka laimėti.) 

Taigi dieną ir naktį galvok apie tai ir apie panašius dalykus 
ir vienas būdamas, ir bendraudamas su panašiu į save, o jau 
tada niekados nepatirsi jokio sumišimo nei budėdamas, nei 
miegodamas ir gyvensi kaip dievas tarp žmonių. Juk žmogus, 
gyvendamas nemirtingame gėryje, nė kiek nėra panašus į mir- 
tingą būtybę. 

EPIKUŪRAS SVEIKINA HERODOTĄ 


Tiems, Herodote, kurie negali tiksliai suvokti to, ką aš pa- 
rašiau apie gamtą, ir išnagrinėti didesnių mano parašytų kny- 
gų, aš parengiau pakankamą viso mokslo santrauką, kad jie 
galėtų išlaikyti atmintyje bent svarbiausias mintis, kad jie 
galėtų kiekvieną sykį rasti atsakymus į pagrindinius gamtos 
mokslo klausimus. O tie, kurie jau padarė pakankamą pažangą, 
nagrinėdami visus veikalus, turėtų susidaryti bendrą visos sis- 
temos vaizdą, pagrindinius jo metmenis. Juk mums dažnai rei- 
kalingi bendri metmenys, rečiau — atskirų dalių išdėstymas. 
Taigi reikia siekti ir nuolat laikyti atmintyje tiek viso to, iš ko 
paaiškėtų pagrindiniai dalykų metmenys ir atsiskleistų tikslus 
atskirų dalių pažinimas, jei bus gerai įsisavinti ir gerai laikomi 
atmintyje pagrindinių dalykų metmenys, kadangi ir tobulam 
žmogui, norint ką nors tiksliai pažinti, svarbiausia yra sugebėti 
greit naudotis metmenimis, tai įmanoma, jei viskas būtų suve- 
dama į paprastus elementus ir terminus. Juk negali pažinti ir 
glaustai aprėpti visumos tas, kurs negali trumpais žodžiais 
nusakyti to, kas jau dalimis yra tiksliai nustatyta. Dėl to, ka- 
dangi toks kelias yra naudingas visiems, kas įsisavino gamtos 
mokslą, patardamas nuolat tyrinėti gamtos mokslą ir tokiu 
ramiu gyvenimu labiausiai mėgaudamasis, aš ir padariau tau 
tokią santrauką ir viso mokymo pirmuosius pradus. 

Taigi pirmiausia, Herodote, reikia suvokti, ką reiškia tie 
žodžiai, kad, jais pasinaudodami, galėtume išreikšti savo nuo- 
mones, ieškojimus ir abejojimus ir kad nebūtų mums, iki be- 
galybės įrodinėjantiems, viskas neaišku arba kad mes netuš- 
čiažodžiautume. Juk būtina, kad kiekvieno žodžio pirmoji 
reikšmė būtų aiški ir kad jo visai nereikėtų aiškinti, jeigu 
norime turėti tai, kuo galėtume išreikšti ieškojimą, abejonę ar 
nuo mūsų priklausančiomis suvokimo galiomis, ar tai protavi- 
mu, ar pagaliau kuria kita sprendimo priemone, taip pat ir 
jausmais, kad turėtume kuo aiškinti ir tai, kas bus, ir tai, kas 
yra neaišku. 

Tatai supratus, jau metas apžvelgti tai, kas neaišku. Pir- 
miausia — kad niekas negimsta iš nieko. Jei būtų kitaip, tai 
viskas gimtų iš visko, ir tada visai nereikėtų sėklų. O jei 
žūtų tai, kas nyksta, ir virstų nieku, tai visi daiktai būtų jau 
dingę ir nebebūtų, į ką jie galėtų susiskaidyti. Žinoma, visata 

visuomet buvo tokia, Kokia ji ir dabar yra, ir visada tokia liks, 
nes nieko nėra, į ką ji galėtų keistis. O juk, be visatos, nėra 
nieko tokio, kas, įėjęs į ją, imtų ją keisti. 

Visata —tai kūnai ir erdvė. Jau pats pojūtis, kurio pa- 
grindų būtina protavimu nustatyti tai, kas neaišku, visiems 
liudija, kad kūnai yra, — tai aš jau anksčiau minėjau. Jei ne- 
būtų to, ką mes vadiname tuštuma ar erdve, ar neapčiuopiama 
būtimi, tai kūnai neturėtų kur būti ir kaip judėti, o jie, at- 
rodo, juda. Išskyrus tai, nieko negalima sugalvoti suprantamo 
nė panašaus į suprantama, nes judėjimu suvokiamos ištisos 
prigimtys, o ne žodžiai, kurie reikštų jų atsitiktinumus ar es- 
mingumus. Vieni kūnai yra junginiai, o kiti — visa tai, iš ko 
tie junginiai susidaro. Pastarieji yra nedalomi ir nekintami, 
kadangi tikrai niekas neprivalo žūti ir virsti nieku, o turi iš- 
tverti kaip kažkas stipraus, kai junginiai susiskaido. Jų prigim- 
tis yra išbaigta, ir jie neturi į ką ir kaip susiskaidyti. Taigi 
pradai būtinai turi būti nedalomos kūnų prigimtys. 

Visata yra beribė. Mat, tai, kas yra ribota, turi kraštą, 
tik kraštas, o ne kitkas, yra matomas. Taigi, neturėdama kraš- 
to, visata neturi ribų, o neturėdama ribų, ji bus ne ribota, 
o beribė. Visata yra beribė ir kūnų daugybe, ir tuštumos di- 
dumu. Juk jeigu tuštuma būtų beribė, o kūnai riboti, tai jie 
niekur neapsistotų, bet lakiotų po beribę tuštumą išblaškyti, 
neturėdami atramos ar pertvaros, kuri juos stabdytų ar kreiptų 
kitur. O jeigu tuštuma būtų ribota, tai begaliniai kūnai ne- 
turėtų kur apsistoti. 

Be to, išbaigti kūnai ir nedalomos dalelės — atomai, iš ku- 
rių ir junginiai susidaro, ir į kuriuos jie susiskaido, yra neįsi- 
vaizduojamai skirtingi savo formomis, nes negali būti, kad to- 
kia didžiulė įvairovė kiltų iš tų pačių skaičiumi ribotų formų. 
Ir kiekvienos formos atomai savo panašumu yra begaliniai, o 
skirtybėmis ne visai begaliniai, o tik neapčiuopiami, 

Ir juda tie atomai nepaliaujamai per amžius,vienas nuo kito 
gerokai nutolę, tiesa, kiti juda virpėdami, tad susipynus jiems 
tenka pasvirti ar pakliūti po susipynusiais. Tokia yra tuštumos, 
kuri atriboja kiekvieną atomą, neįstengdama rasti atramos, 
prigimtis, o atomams būdingas standumas susidūrimo metu 
verčia juos atšokti tiek, kiek susipynimas leidžia po susidūrimo 
sugrįžti. Pradžios judėjimas neturi, nes jo priežastys yra ato- 
mai ir tuštuma. 

Tokia trumpa kalba, jei visa tai bus laikoma atmintyje, 
duos pakankamai bendrą vaizdą, kad būtų galima suprasti bū- 
ties prigimtį. 

Pasauliai irgi begaliniai: ir panašūs į šį mūsų pasaulį, ir 
nepanašūs, nes atomai, būdami begaliniai, kaip ką tik buvo 
įrodyta, lakioja net labai toli. Juk tokie atomai, iš kurių su- 
sidaro pasaulis ar iš kurių jis galėtų susidaryti, neišsieikvoja 
nei viename pasaulyje, nei keliuose, nei tokiuose, kaip mūsų, 
nei skirtinguose. Taigi niekas neprieštarauja pasaulių be- 
galybei. 

Yra ir atspaudų, savo pavidalu panašių į standžius kūnus, 
tik jie ploni ir dėl to gerokai pralenkiantys matomus daiktus. 
Juk visiškai įmanoma, kad tokioje aplinkoje susidarytų atspau- 
dai ir sąlygos atsirasti juose įdubimams, plonybėms ir judėji- 
mui, kuris išsaugo atitinkamą padėtį ir kryptį, kurią turėjo 
standžiuose kūnuose, Šitokius atspaudus mes vadiname vaizdais. 

Be to, nė vienas matomas daiktas neprieštarauja, kad vaiz- 
dai pasižymi nepaprastu lengvumuų, Dėl to ir greičius turi ne- 
pralenkiamus, nes jiems tinka bet koks kelias, be to, jų judė- 
jimui niekas nesipriešina ar nedaug tesipriešina, o daugeliui 
ar begaliniam skaičiui atomų tuoj pat kas nors priešinasi. Pa- 
galiau, vaizdai atsiranda vienu metu su mintimi. Juk jų sro- 
venimas nuo kūnų paviršiaus yra nepaliaujamas, bet dėl to 
daiktas nesumažėja, nes jis vėl iš naujo prisipildo. Vaizdams 
srovenant, standžiame kūne ilgam išlieka atomų padėtis ir tvar- 
ka, nors kai kada ji ir sutrinka. Greitai susidaro junginiai 
išorėje, nes nėra reikalo, kad kūnas pasipildytų iš vidaus. Yra 
ir kai kurių kitų būdų tokioms prigimtims atsirasti. Juk nie- 
kam neprieštarauja ir pojūčiai, jei žiūrėsi, kaip jie mus veiks 
ir kaip perteiks išorinių daiktų atvaizdą. 

O reikia manyti, kad, kai kažkas iš išorinių daiktų mus 
pasiekia, mes matome jų formą ir galvojame apie juos, nes 
išoriniai daiktai negalėtų mums perteikti savo spalvos ir kūno 
formos oru, kuris yra tarp mūsų ir jų, nė spinduliais ar dar 
kokiu kitu judėjimu, kuris eitų nuo mūsų į juos. Mat, kai 
kokie nors daiktų, turinčių vienodą spalvą ir vienodą formą, 
atspaudai atitinkamu dydžiu patenka į mūsų regėjimą ar min- 
tį, jie mirgėte mirga, ir dėl šitos priežasties sudaro vieningo 
ir vientiso daikto įspūdį, išsaugodami tikrojo daikto atvaizdą 
dėl atitinkamo spaudimo, kuris kyla, drebant atomams stan- 
daus kūno gilumoje. Ir supratimas, kurį mes gauname, įdėmiai 

stebėdami ar tai protu, ar pojūčiais formą ar kai kurias 
jos savybes, yra standaus kūno forma, kuri kyla, nuosek- 
liai atgaminant ją vaizdu ar vaizdo pėdsaku. O melas ir 
paklydimas visada atsiranda, išlaužiant iš piršto tai, kas turi 
būti pripažinta ar akivaizdžiai paneigta, bet po to nepripažįs- 
tama ar akivaizdžiai nepaneigiama. Juk niekada nebūtų vaiz- 
dinių, aptinkamų, pavyzdžiui, paveiksle arba atsirandančių sap- 
ne, kilusių dėl kokių nors kitų proto apraiškų arba dėl kitų 
sprendimo priemonių panašumo su esančiais ar su vadinamai- 
siais tikraisiais daiktais, jei nebūtų kažkokio mus pasiekiančio 
srovenimo iš kūnų. Nebūtų klaidos, jei mes nepatirtume ir kito 
kažkokio judėjimo mumyse pačiuose, tiesa, susijusio su vaiz- 
duotės ketinimais, bet ir turinčio skirtumų. Dėl šito judėjimo, 
jeigu nepatvirtinama ar akivaizdžiai paneigiama, atsiranda me- 
las, o jei patvirtinama ar akivaizdžiai nepaneigiama — tiesa, 
Šitos nuomonės reikia griežtai laikytis dėl to, kad nebūtų nai- 
kinamos nei akivaizdžios sprendimo priemonės, nei panašiai 
įsibrovusi klaida visko nesumaišytų. 

Bet ir girdime todėl, kad vyksta kažkoks srovenimas 
nuo to, kas skamba, gaudžia, ūžia ar kaip nors kitaip teikia 
klausos jutimą. Šitas srovenimas išsiskaido ruoželiais, suside- 
dančiais iš vienarūšių dalelyčių ir drauge išsaugančiais vieno 
kitam poveikį ir savotišką vienumą, apimantį pasiuntusį šitą 
srovenimą ir paprastai priimantį jį jutimu, o jei ne, tai bent 
teikiantį tiktai išorės atvaizdą. Juk be nešamo iš ten kažkokio 
atgarsio nebūtų tokio jutimo. Taigi nereikia manyti, kad pats 
oras pagauna siunčiamo balso ar jam giminingų balsų garsus — 
juk daug trūksta, kad jis patirtų tai iš jo, bet smūgis, kurs 
mumyse pasidaro, kai mes siunčiame balsą, tuoj pat spusteli 
kai kuriuos oro srovenimą sudarančius gūsius, kurie mums 
teikia klausos jutimą. 

Ir apie uoslę reikia galvoti, kaip ir apie girdėjimą, kad 
ji niekad negalėtų sukelti jokio jutimo, jei nebūtų tam tikrų 
kūnelių, srovenančių nuo daiktų ir sugebančių žadinti tokį 
pojūtį; vieni iš tų kūnelių yra netvarkingi ir tam pojūčiui 
svetimi, o kiti — tvarkingi ir giminingi. 

Reikia galvoti, kad ir atomai neturi jokių matomų daiktų 
kokybių, išskyrus formą, svorį, dydį ir visa tai, kas neišven- 
giamai susiję su forma. Mat, kiekviena kokybė kinta, o ato- 
mai nė kiek nekinta, kadangi, kūnams irstant, turi išlikti kaž- 
kas standaus ir neirstamo, kas nepavirstų į nieką ir neatsi- 

rastų iš nieko, bet persikūnydamas tik šiek tiek pasikeistų, 
kai ką įgaudamas nauja, o kai ką prarasdamas. Dėl to būtina, 
kad tai, kas persikūnija, nebūtų sunaikinama ir neturėtų kin- 
tančios prigimties, o turėtų ypatingą tūrį ir formą. Tatai bū- 
tinai turi išlikti. Ir iš tikro kintamuose kūnuose, išskyrus 
materiją, yra vidinė forma, mūsų supratimu. Kokybės kinta- 
mame daikte neišlieka taip, kaip forma, jos nyksta iš viso 
kūno. Taigi pakanka to, kas pasilieka, kad susidarytų skirtingi 
sudėtiniai kūnai, kadangi būtinai kažkas turi išlikti, o ne 
išnykti ir virsti nieku. 

Tačiau nereikia galvoti, kad ir atomų dydis yra bet koks, 
nes tam prieštarautų matomi daiktai. Juk reikia manyti, kad 
yra kažkokie dydžių skirtumai. Mat, jeigu bus taip, geriau bus 
galima išaiškinti tai, kas vyksta jausmuose ir pojūčiuose. Bet 
koks atomų dydis nepadeda išaiškinti kokybių skirtumų. Maža 
to, mus turėtų pasiekti matomi atomai, bet nesigirdi, kad taip 
būtų, ir negalima galvoti, kad atomas taptų matomu. 

Be to, nereikia manyti, kad ribotame kūne yra neribotas 
skaičius dalelyčių, kad ir kažin kokio dydžio jos būtų. Taigi 
ne tik reikia atmesti skaldymą į mažesnes daleles iki be- 
galybės, kad nepaverstume visų silpnais ir, apimdami visumą, 
nebūtume priversti sunaikinti būties, vis mažindami ją ir pa- 
versdami nebūtimi, bet nereikia manyti, kad ir ribotuose kū- 
nuose pasikeitimas vyksta iki begalybės ir vis mažėjimo kryp- 
timi. Ir kaip galima manyti, jei sykį kas nors pasakytų, kad 
kuriame nors kūne yra begalinės arba kad ir kažin kokio 
dydžio dalelytės, kaipgi dar galėtų būti ribotas kūno dydis? 
Juk aiškų, kad begalinės dalelytės turi kažkokį dydį; taigi, 
kad ir kažin kokio dydžio jos būtų, begalinis būtų ir kūno dy- 
dis. Kadangi ir ribotas daiktas turi suvokiamą ribą, net jeigu 
jis pats ir nematomas, tai negalima galvoti, kad tai, kas be- 
tarpiškai eina po jo, nėra jo tąsa, ir, šitaip iš eilės einant 
į priekį, negalima mąstymu neprieiti išvados, kad daiktas yra 
begalinis. O apie patį mažiausią, suvokiamą pojūčiu, reikia 
galvoti, kad jis nėra nei toksai, kaip tas, kurs gali kuo nors 
pavirsti, nei visais kitais atžvilgiais visiškai nepanašus į tokį, 
bet turi kažką bendra su pavirstančiais, tik neturi atskirų dalių 
skirtumų. Bet jei mes pagalvotume dėl to panašumo su tuo 
bendrumu, kad nuo jo kažkas atsiskiria, viena šiapus, o kita 
anapus, tai mums jis turėtų atrodyti nepasikeitęs. Iš eilės, pra- 
dėdami nuo pirmojo, mes stebime tą ir ne jį patį, ir ne jo 

dalių sąlytį, o būtent tai, kas savo paties savitumu apsprendžia 
dydžius: didesnius didesniu matu, o mažesnius — mažesniu. Rei- 
kia manyti, kad ir mažiausia dalis — atomas — turi kažką bend- 
ra. Aišku, kad tai ne tas, kas gali būti suvokiama pojūčiu, 
bet turi tą bendrumą. O kad atomas turi dydį, nors labai jau 
mažą, mes jau sakėme, remdamiesi šiuo atveju deramu pa- 
našumu, Ir dar šituos mažiausius ir neturinčius priemaišų, va- 
dovaujantis protu, nematomus atomus reikia laikyti ribomis, 
turinčiomis pirmiausia ilgių matavimą didesniems ir mažes- 
niems. Juk pakanka bendrumo, kuris yra įuose su nekintamu- 
mu, kad patvirtintume tai, kas iki šiol buvo svarstoma: turin- 
tys judėjimą atomai susijungti negali. 

O štai kalbant apie begalybę, nereikia sakyti „aukštai“ ar 
„žemai“ prasme „visų aukščiausiai“ ar „visų žemiausiai". Ži- 
noma, to, kas yra virš mūsų galvos, kur mes beatsistotume, 
nors galėtume žiūrėti iki begalybės, niekad nepamatysime. Ar- 
ba tai, kas yra žemiau stebinčiojo, yra iki begalybės ir aukš- 
čiau, ir žemiau jo paties. Juk apie tai negalima ir pagalvoti. 
Tad galima priimti vieną judėjimą, įsivaizduojamą iki bega- 
lybės viršun, ir kitą — apačion, nors ir dešimt tūkstančių kartų 
tai, kas skrenda nuo mūsų prie viršuje esančių kojų, atsirastų 
virš mūsų galvos arba tai, kas nuo mūsų skrenda apačion, at- 
sidurtų prie žemiau esančiųjų galvos, nes abu judėjimai vis 
dėlto suvokiami kaip priešingi vienas kitam į begalybę. 

Be to, atomai, kai jie lekia per tuštumą, niekam netruk- 
dant, privalo būti ir labai greiti. Juk ir sunkūs atomai nelėks 
greičiau už mažus ir lengvus, kai, žinoma, niekas jų nepasi- 
tinka, nė maži nelėks greičiau už didelius, nors jie visi pato- 
giai praeina, kai ir jiems niekas netrukdo. Judėjimas nebus 
greitesnis nei į viršų, nei į šoną dėl susidūrimų, nei apačion 
dėl jų sunkumo. Kol vyks ir vienas, ir kitas judėjimas, tol 
atomas turės minties greitį iki kas nors pasipriešins postūmio 
jėgai iš išorės arba tai atsitiks dėl pačių atomų sunkumo. Bet 
ir judėjimas per tuštumą, kuris vyksta, nesutikdamas nieko to- 
kio, kas galėtų sutrukdyti, visą įsivaizduojamą atstumą įveikia 
neįsivaizduojamai trumpu laiku. Juk pasipriešinimas ir nesi- 
priešinimas darosi panašūs į lėtumą ir greitumą. Bet sakysi- 
te, kad ir sudėtiniuose kūnuose vienas atomas yra grei- 
tesnis už kitą, nors atomai turi lygų greitį, ir atomai lekia 
susitelkę į vieną vietą ir labai trumpu, nepertraukiamu laiku, 
ir tik protu tesuvokiamu laiku ne į vieną vietą, mat, dažnai 

jie atsitrenkia vienas į kitą, ir tada jų nenutrūkstamas judė- 
jimas darosi nesuvokiamas pojūčiu. O visa, kas yra prigalvo- 
ta apie tai, kas nematoma, kad būtent ir protu nesuvokiamas 
laikas turi nenutrūkstamą judėjimą, yra neteisinga šiais at- 
vejais, kadangi tik visa tai, ką mes stebime arba aprėpiame 
mąstymu, yra teisinga. Ir, žinoma, tik protų tesuvokiamu laiku 
judąs kūnas nebūna vienų metu daugelyje vietų. (Visa tai 
neįmanoma, juk tai, kas ateina pojūčiais pagaunamu laiku, vis 
viena, iš kurio begalybės taško beateitų, išeis ne iš tos vie- 
tos, iš kurios mes suvokiame tą judėjimą.) Tai bus panašu 
į susilaikymą, net jeigu iki to laiko mes judėjimo greitį pa- 
liktume nepertraukę. Naudinga įsisavinti ir šitą pagrindinį 
teiginį. 

O po šito reikia apžvelgti tai, kas veda į pojūčius ir į jaus- 
mus. Tai bus patikimiausias laidas įsitikinti, kad siela yra kū- 
nas, susidedąs iš švelnių dalelyčių, išsklaidytas po visą atomų 
sambūrį, bet labai panaši į dvelkimą, turintį kažkokią karščio 
priemaišą, todėl kai kuo panaši į dvelkimą, o kai kuo — į karštį. 
Bet yra dalis, smarkiai besiskirianti net ir nuo tų pačių savo 
dalelyčių švelnumu, o dėl to labiau suderinta ir su likusiu 
sambūriu. Dėl viso to išryškėja sielos jėgos ir jausmai, di- 
delis jos judrumas ir mintys, ir tai, ko netekę, mes mirštame. 
O reikia suprasti, kad siela turi svarbiausią jutimo galią. Ta- 
čiau ji to neturėtų, jei nebūtų kažkaip pasidengusi likusiu 
sambūrių. O likusis sambūris, kuris parengė jai tą priežastį, 
ir pats yra gavęs iš jos atsitiktinai tą patį, — žinoma, ne visus 
atsitiktinumus, kuriuos ji turi. Dėl to, atsiskyrus sielai, nebe- 
tenka jutimo ir kūnas, nes jis pats neturėjo tokios jėgos, bet 
rengė ją kitai, drauge su juo gimusiai, kuri, dėl kilusios joje 
jėgos judėjimo tuoj pat įsigydama sau pačiai jutimo galimy- 
bę, atiduodavo ją ir kūnui dėl kaimynystės ir iš sutarimo, kaip 
aš jau sakiau. Dėl to ir esanti viduje siela niekada neliks be- 
jausmė, jei kuri nors kita dalis ir išeitų. Kad ir kokios jos da- 
lys žūtų, sugriovus apdangalą, — visą arba bent jo dalį, — siela, 
jei tik išliktų, turės jutimą. Bet likęs sambūris, išlikdamas ar 
tai visas, ar tik jo dalis, neturi jutimo, kai pasišalina tas atomų 
kiekis — kad ir koks jis būtų, — kuris sudaro sielos užuomaz- 
gą. Ir, žinoma, nykstant visam sambūriui, siela išsisklaido ir jau 
nebeturi tų pačių jėgų, nebejuda, vadinasi, ir jutimo nebeturi. 
Juk negalima ir įsivaizduoti paties juntančiojo, neturinčio šitos 
sandaros ir nedarančio judesių, kai tai, kas jį dengia ir 

supa, yra nebe toks, koks dabar būdamas jis daro tokius ju- 
desius. Dar ir tai reikia suprasti, kad „bekūnis“, dažniausiai 
vartojamas šito žodžio reikšme, yra tai, kas galėtų būti įsi- 
vaizduojama kaip kažkas savaiminga. O savaimingu negalima 
įsivaizduoti be kūno, be tuštumos, o tuštuma negali nei veikti, 
nei būti veikiama, ji tik pati teikia judesį kūnams. Taigi sa- 
kantys, jog siela yra bekūnė, niekus tauškia, nes siela, jei 
ji būtų tokia, nė kiek negalėtų nei veikti, nei būti veikiama. 
O dabar abi šios atsitiktinės savybės sielos atžvilgiu aiškiai 
skiriasi. Taigi tas, kuris visus šiuos samprotavimus apie sielą 
taiko jausmams ir jutimams, atmindamas tai, kas buvo pa- 
sakyta iš pradžių, matys, kad tie samprotavimai yra įtikinamai 
pagrįsti tais pavyzdžiais, kuriais galima būtų patikimai ištirti 
ir sandaros dalis. 

O apie formas, spalvas, dydžius, svorį ir visa kita, apie 
ką tvirtiname, kad tai yra tarsi pastovios kūno savybės ir 
priklauso arba visiems kūnams, arba matomiems ir galimiems 
pažinti juos, pojūčiais suvokus jų savybes, nereikia manyti nei 
kad tai yra savaimingos prigimtys — to juk negalima įsivaiz- 
duoti, — nei kad jų visai nėra, nei kad tai yra dar kažkokios 
kitos kūne esančios bekūnės substancijos, nei kad tai kūno da- 
lys, bet reikia manyti, kad visas kūnas su visomis šitomis sa- 
vybėmis sieja savo amžiną kilmę. Tačiau jokiu būdu ne su 
suneštomis į krūvą (panašiai, kai, pavyzdžiui, iš pačių dale- 
lyčių susidaro didesnis sambūris, ar tai iš pirmapradžių, ar iš 
dydžių, mažesnių už šią kažkokią visumą), bet tiktai, kaip aš 
sakau, su visomis šitomis savybėmis sieja savo amžiną kilmę. 
Ir visos šios savybės turi savotiškus polinkius ir skirtumus, jei 
tik visuma lydi jas ir niekad nuo jų neatsiskiria, o bendram 
supratimui ta visuma gavo kūno vardą. 

O dažnai kūnuose pasitaiko, bet nelydi jų amžinai atsitik- 
tinės savybės, kurios nerodo nei to, kad kūnas iš viso neeg- 
zistuoja, nei to, kad jis yra kūnas; jų negalima priskirti nei 
tam, kas nematoma, nei kūnams. Taigi, vartodami šį vardą 
labiausiai paplitusia jo reikšme, mes išaiškiname, kad atsitik- 
tinės savybės neturi nei visumos (kurią apjungdami mes va- 
diname kūnu) prigimties, nei nuolat ją lydinčių savybių (be 
kurių negalima įsivaizduoti kūno) prigimties. Bet kadangi visu- 
ma lydi šias savybes taip, tai pagal kai kuriuos apmatus kiek- 
viena iš jų galėtų būti pavadinta, tačiau tik tada, kai kiekvie- 
na iš jų akivaizdžiai matoma kūne, nes atsitiktinės savybės 

ne visada lydi kūną. Nereikia varyti iš būties šito akivaizdumo 
dėl to, kad jis neturi visumos, su kuria būtis susijusi, prigim- 
ties ir amžinai lydinčių savybių prigimties. Ir dar nereikia ma- 
nyti, kad tos savybės yra savaimingos (juk ir tai negalima įsi- 
vaizduoti nei atsitiktinių, nei nuolatinių savybių atžvilgiu), bet, 
kaip ir atrodo, jas visas reikia laikyti atsitiktinėmis kūnų sa- 
vybėmis ir ne visada lydinčiomis kūnus, o ir neturinčiomis 
įgimtos savaimingos padėties, tačiau jos pasireiškia taip, kaip 
pats jutimas parodo jų savitumą. 

Ir štai ką dar reikia labai gerai suprasti. Juk laiko nerei- 
kia tyrinėti, panašiai kaip kitas savybes, kurias mes tyrinėja- 
me kokiame nors daikte, suvesdami jas į bendrąsias sąvokas, 
matomas mumyse pačiuose, bet čia reikia įžvelgti patį akivaiz- 
dumą, dėl kurio mes skelbiamę, kad laikas yra ilgas ar trum- 
pas, ir pritaikyti jį laikui, panašiai kaip ir kitiems daiktams. 
Nereikia vartoti apie jį ir kitų pasakymų, tarsi geresnių, bet 
vartoti tuos pačius, jau esamus. Nereikia, be to, tvirtinti, kal- 
bant apie laiką, kad šitas ypatingas reiškinys turi tą pačią 
esmę, kaip ir koks nors kitas, — juk tai kai kas daro, o reikia 
įsidėmėti labiausiai tai, su kuo mes šitą reiškinį susiejame ir 
kaip jį matuojame. O tai reikalauja ne įrodymo, bet sampro- 
tavimo, kad mes susiejame laiką su dienomis ir naktimis bei 
jų dalimis, taip pat su jausmais ir su nejausmingumu, su ju- 
dėjimu ir su ramybe, galvodami vėl apie jį kaip apie kažkokią 
ypatingą atsitiktinę savybę, dėl ko vadiname ją laiku. 

Prie to, kas jau pasakyta anksčiau, reikia pridurti, kad pa- 
sauliai ir bet koks sudėtinis ribotas kūnas, kurs turi išvaizdą, 
panašią į tuos daiktus, kuriuos mes dažnai matome, yra kilę 
iš begalybės tada, kai visi šie daiktai išsiskyrė iš ypatingų 
didesnių ir mažesnių sambūrių, ir kad viskas vėl susiskaido — 
viena greičiau, o kita lėčiau, ir viena veikiant vienoms prie- 
žastims, o kita — kitoms. Ir dar nereikia manyti, kad ir pa- 
sauliai būtinai yra vienos formos, tačiau ne bet kokios formos. 
Nereikia manyti, kad visuose pasauliuose yra gyvų būtybių, 
augalų ir kitų daiktų, kuriuos mes matome šitame pasaulyje. 
Juk niekas negalėtų įrodyti, kad šitame pasaulyje slypi tokios 
sėklos, iš kurių susidaro gyvos būtybės, augalai ir visi kiti 
matomi daiktai, o kitame jų negalėtų būti. 

Juk reikia sutikti, kad ir žmogaus prigimtis buvo priversta 
išmokti daug ir įvairių dalykų iš pačių aplinkybių. O tai, kuo 
ji patikėjo, protas vėliau tobulindavo ir išrasdavo papildomų 

dalykų vienose srityse greičiau, o kitose — lėčiau, vienais at- 
vejais ir laikais begalybėje nuveikdamas daugiau, o kitais — 
mažiau. Dėl to ir vardai iš pradžių atsirado ne pagal susita- 
rimą. Juk patys žmonės, priklausomai nuo kiekvienos tautos, 
savotiškai jausdami ir savotiškai priimdami vaizdinius, savo- 
tiškai išleisdavo orą, veikiamą kiekvieno jausmo ir kiekvieno 
vaizdinio. Kartais tautos skiriasi tarpusavy ir priklausomai nuo 
jų gyvenamų vietų. Vėliau, kad pasakymai taptų vienas kitam 
mažiau dviprasmiški ir būtų trumpiau išreiškiami, kiekvienoje 
tautoje bendrai buvo aptarti savotiški pavadinimai. Pavadin- 
dami kai kuriuos nematytus daiktus, suvokiantieji perduodavo 
vienas kitam kai kuriuos garsus: vienus priversti ištarti, o ki- 
tus pasirinkdami protavimu pagal tai, kaip dažniausiai juos tar- 
davo, tuos daiktus aptarinėdami. 

O štai apie dangaus aukštybėse vykstantį judėjimą, suki- 
mąsi, užtemimą, patekėjimą, nusileidimą ir apie kitus tokios 
rūšies dalykus nereikia manyti, kad visa tai atsiranda, kažkam 
atliekant pareigą ir visa tai tvarkant ar jau sutvarkius ir drau- 
ge esant visiškai laimingam ir nemirtingam (juk nesiderina 
darbai, rūpesčiai, pyktis ir palankumas su laime — visa tai at- 
siranda iš bejėgiškumo, iš baimės ir artimųjų poreikio). Ne- 
reikia dargi manyti, kad tai, kas yra sutirštėjusi ugnis, turėtų 
laimės ir pagal savo norą tvarkytų tuos judėjimus. Bet vi- 
suose žodžiuose, vartojamuose tokioms sąvokoms reikšti, rei- 
kia išlaikyti visą didingumą, kad iš jų neatsirastų priešingos 
didingumui reikšmės, nes priešingu atveju tai sukels sielose 
didžiausią sąmyšį. 

Dėl to būtent, reikia galvoti, kad ir šita būtinybė, ir suki- 
masis ratu vyksta dėl pradinio šitų sambūrių išsijudinimo, su- 
sidarant pasauliui. 

Reikia manyti, kad pačių svarbiausių reiškinių priežasčių 
patikslinimas yra gamtos mokslo dalykas, ir čia būtent tenka 
mums laimė, susipažįstant su dangaus aukštybėmis ir dar spren- 
džiant klausimą, kokios yra prigimtys, pastebimos šituose būtent 
dangaus aukštybių reiškiniuose ir visame tame, kas yra reikalin- 
ga tiksliam šito tikslo žinojimui. Ir dar šitokiuose klausimuose 
nėra sprendimo įvairumo ir negali būti prielaidos, kad gali 
būti ir kažkaip kitaip, bet reikia manyti, kad nemirtingoje ir 
laimingoje gamtoje apskritai nėra nieko tokio, kas galėtų su- 
kelti ginčus ar sąmyšį. O tai suvokti protu yra paprastas da- 
lykas. Gilinimasis į nusileidimo, patekėjimo, pasisukimo, užte- 

mimo ir to, kas susiję su šitais reiškiniais, tyrinėjimą nė kiek 
neprisideda prie pažinimo laimės. Juk ne mažesnę baimę jaučia 
tie, kurie tuos reiškinius pamatė, bet nežino, kokia jų pri- 
gimtis ir kokios jų svarbiausios priežastys, kaip ir tie, kurie 
jų nepažino, o gal dar ir didesnę, kai, nustebę dėl to, kad, 
pakartotinai stebėdami reiškinius, negali padaryti sprendimo 
ir suvokti sandaros to, kas yra svarbiausia. Dėl to būtent, net 
jei rastume daugiau ir posūkių, ir nusileidimų, patekėjimų ir 
užtemimų, ir kitų tokios pat rūšies reiškinių priežasčių, kaip 
tai buvo Mūsų samprotavimuose apie atskirai vykstančius reiš- 
kinius, nereikia manyti, kad šitų reiškinių stebėjimas neturėjo 
to reikalingo griežto tikslumo, kurs padeda mūsų ramybei 
ir laimei. Taigi stebintiems, kokiais būdais vyksta pas mus 
panašus reiškinys, nereikia stengtis išaiškinti dangaus aukštybių 
reiškinių ir to, kas yra nežinoma, priežasčių ir niekinti tuos, 
kurie nepažįsta nei to, kas vyksta ar atsiranda tik vienu būdu, 
nei to, kas darosi daugeriopu būdu tuose daiktuose, kurie 
perduoda vaizdą iš tam tikro atstumo, ir dar nežino nė to, 
kuriomis sąlygomis negalima pasilikti ramiam. Taigi jeigu ma- 
nytume, kad reiškinys ir šiaip kaip nors pats atsiranda ir to- 
kiomis aplinkybėmis, kuriomis lygiai galima pasilikti ramiam, 
žinant, kad ir tai pasiekiama įvairiopu būdu, tai mes pasilik- 
sime ramūs, tarsi žinodami, kad tai pasidaro šiaip kaip nors. 
O apskritai, be visa to, reikia dar įsidėmėti ir tai, jog didžiau- 
sias sąmyšis žmonių sielose kyla dėl to, kad manoma, jog 
dangaus kūnai yra laimingi ir nemirtingi, turi ketinimus ir 
paskatas, o drauge atlieka veiksmus, kurie tam prieštarauja. 
Kyla jis ir dėl to, kad žmonės visada laukia ar nujaučia kažką 
amžina ir baisaus, kaip yra mituose, ar bijodami ir paties ne- 
jausmingumo po mirties, tarsi jis turėtų jiems reikšmės. Ir, 
visa tai dėl to, kad jie jaučia tai ne dėl įsitikinimo, bet dėl 
kažkokio proto aptemimo. Dėl to, nepažindami baimės ribų, 
jie patiria lygų ar dar smarkesnį sąmyšį, negu tuo atveju, jei 
būtų tuo įsitikinę. O ramybė reiškia išsilaisvinimą iš visa to 
ir visad išlaikymą atminty to, kas yra tikra ir svarbiausia. 
Dėl to reikia atkreipti dėmesį į turimus jausmus ir pojū- 
čius (bendruose reikaluose —į bendruosius, o asmeniniuose 
reikaluose — į asmeninius) ir į kiekvieną bet kokią akivaizdžią 
sprendimo priemonę. Jeigu atkreipsime į tai dėmesį, tai teisin- 
gai ištirsime, iš kur atsirado sąmyšis ir baimė, o suradę dan- 
gaus ir kitų visą laiką pasitaikančių reiškinių priežastis, mes 

pašalinsime visa tai, kas kitus be galo gąsdina. 

Štai tau, Herodote, santrauka pagrindinių teiginių apie vi- 
satos prigimtį. Taigi šitą atpasakojimą reikėtų tiksliai išsaugo- 
ti atmintyje. Aš manau, kad jei kas net ir neįsigilins į 
tikslų visų dalių pažinimą, tai jis, lyginant su kitais žmonė- 
mis, įsigis nepranokstamą žinojimą. Mat, jis pats išsiaiškins 
daug ką iš to, kas yra dalimis tiksliai aptariama visame mūsų 
darbe, ir patys tie teiginiai, laikomi atmintyje, nuolat jam pa- 
dės. Jie yra tokio lygio, kad net tie, kurie dalimis jau 
aiškina pakankamai ar net tobulai, gali atlikti daugybę visos 
gamtos tyrinėjimų, remdamiesi tokiais samprotavimais. O iš 
tų, kurie dar nėra pakankamai tobuli, yra tokių, kurie negar- 
siniu būdu drauge su mąstymu daro svarbiausių teiginių ap- 
žvalgą dvasios ramybei pasiekti. 


SVARBIAUSIOS MINTYS 


1. Laimingas ir nemirtingas nei pats nepatiria nemalonumų, 
nei kitam jų nesuteikia, taigi jo neapima nei pyktis, nei 
pataikavimas; juk visa tai būdinga silpnajam. 

+ 2. Mirtis mums nieko nereiškia, nes tai, kas suiro, nieko 
nejaučia, o tai, kas nieko nejaučia, nieko mums nereiškia. 

3, Aukščiausia malonumų riba yra bet kokio skausmo pa- 
šalinimas. O kur yra džiaugsmas, ten tuo metu nėra nei skaus- 
mo, nei liūdesio, nei vieno ir kito drauge. 

4. Skausmas nebūna kūne ilgalaikis, o didžiausias skausmas 

trunka labai trumpai; ir tik nustelbiantis kūne malonumą 
skausmas išlieka keletą dienų; ilgalaikės ligos suteikia kūnui 
daugiau malonumo, negu skausmo. 
„« 5. Negalima gyventi maloniai, negyvenant protingai, dorai 
ir teisingai, lygiai kaip negalima gyventi protingai, dorai ir 
teisingai, negyvenant maloniai. Kas ano neturi, tas negyvena 
protingai, dorai ir teisingai, o kas šito neturi, tam netenka 
gyventi maloniai. 

6. Įgimtas gėris kartais tarnauja tam, kad be baimės gy- 
ventum tarp žmonių. 

7. Kai kas nori tapti garsiais ir įžymiais todėl, kad jaus- 
tųsi saugūs tarp žmonių. Bet, jei tokių žmonių gyvenimas yra 
saugus, tai jis yra saugus dėl jų įgimto gėrio, o jei jis nėra 
saugus, tai jie neturi to, ko, prigimties skatinami, iš pradžių 
siekė. 

+ 8. Joks malonumas savaime nėra blogybė. Bet tai, kas su- 
dar6 kai kuriuos malonumus, sukelia nepatogumų, kurie kur 
kas didesni už malonumus. 

9. Jei malonumai eitų vienas po kito ir, laikui bėgant, ap- 
imtų visą žmogaus prigimtį arba svarbiausias jos dalis, tai 
jie niekad vieni nuo kitų nesiskirtų. 

107 Jeigu tai, kas sudaro pasileidėlių malonumus, blaškytų 
baimingas mintis apie dangaus reiškinius, apie mirtį ir apie 
skausmus ir mokytų apie aistrų bei skausmų ribas, tai mes 
niekada neturėtume ką jiems prikišti, nes jie iš visur semtųsi 
vien malonumus ir iš niekur nepatirtų nei skausmų, nei liūde- 
sio, bet tai — jau blogybė. 

11. Jeigu mūsų nė kiek nejaudintų nepasitikėjimas dangaus 
reiškiniais ir mirtimi, įtariant, kad gal kartais ji mums ką nors 
reiškia, be to, dar skausmų ir aistrų ribų nesuvokimas, tai 
mums nebūtų reikalo tirti gamtą. 

12. Negalima įveikti baimės, vien galvojant apie tai, kas 
yra svarbiausia, nepažinus visatos prigimties, o tik kažką spė- 
liojant, remiantis mitais. Taigi be gamtos mokslo negalima 
turėti nedrumsčiamų malonumų. 

13. Jokios naudos neduos stengimasis apsisaugoti nuo žmo- 
nių, jei nebus paisoma to, kas eina iš aukštybių, to, kas yra 
po žeme, ir apskritai to, kas yra begalybėje, 

14. Nors saugumas žmonėse iki tam tikro laipsnio pasiekia- 
mas tam tikros atremiančios jėgos ir turto dėka, tačiau tikriau- 
sias saugumas pasiekiamas, gyvenant ramiai ir vengiant minios. 

15. Turtas, reikalingas iš prigimties, yra ribotas ir lengvai 
pasiekiamas, o turtui, kurio reikalauja tuščios svajonės, nėra 
galo nė krašto. 

16. Retai išminčiui trukdo atsitiktinumas; didžiausius ir 
svarbiausius reikalus per visą jo gyvenimą tvarko ir tvarkys 
protas. 

17. Teisingasis visiškai ramus, o neteisingas yra pilnas di- 
džiausio sąmyšio. 

18. Ne didėja kūne malonumas, pašalinus netekimo skaus- 
mą, o tik įvairėja. Malonumo ribą prote nustatė tie patys ir 
jiems giminingi jausmai, kurie protu rengė didžiausius pa- 
vojus. 

19. Jeigu kas nors malonumo ribas nužymėtų protų, tai 
begalinis laikas teikia tokį pat malonumą, kaip ir ribotas 
laikas. 

20. Malonumo ribos kūnui yra begalinės, ir begalinis lai, 
kas jį teikia. O protas, atsižvelgdamas į kūno susidėvėjimą 
ir amžiaus ribas, išblaškęs baimę dėl to, kad nieko nėra am- 
žina, ruošia mums pilnakraujį gyvenimą, tad mums nė kiek 
nereikia begalinio laiko. Bet jis nevengia malonumo ir pripa- 
žįsta jį, o kai aplinkybės ruošia mūsų pasitraukimą iš gyveni- 
mo, jis tarsi išsineša iš gyvenimo kažką geriausia. 

21. Tasai, kurs gerai žino gyvenimo ribas, žino, kaip leng- 
vai yra pasiekiama tai, kas šalina praradimo skausmą, ir tai, 
kas visą gyvenimą padaro tobulą. Taigi jam nereikia jokių 
veiksmų, vedančių į kovą. 

22. Reikia galvoti apie pagrindinį tikslą ir visą tą susitel- 
kimą, į kurį mes nukreipiame savo nuomones. O jei ne, tai 
visur bus pilna painiavos ir maišaties. 

23. Jeigu tu kovoji visais pojūčiais, tai neturėsi ir to, iš 
ko, norėdamas pasiremti, galėtum spręsti, kad jie, kaip tu 
sakai, tave apgauna. 

24. Jeigu tu bemąstydamas tiesiog atmesi kokį nors pojūtį 
ir nedarysi skirtumo tarp nuomonės, kuri dar laukia patvirti- 
nimo, ir nuomonės, kuri jau pojūčio patvirtinta, bei įvykių ir 
visos mąstymo vaizduotės galios, tai drauge su tuo tu savo 
neprotinga nuomone iškrikdysi ir likusius pojūčius ir prarasi 
bet kokį sprendimo matą. O jei nuomonėmis pagrįstu savo 
mąstymu patvirtinsi visa tai, kas dar laukia patvirtinimo, ir 
tai, kas nelaukia, tai neišvengsi apgaulės, kadangi, aiškinda- 
mas tai, kas yra teisinga ir kas neteisinga, būsi išsaugojęs 
visą nuomonių skirtumą. 

25. Jeigu tu bet kuria proga kiekvieno savo veiksmo ne- 
derinsi su gamtos tikslu, nukrypsi į ką kita, ar tai vengdamas, 
ar tai siekdamas ko, tai tavo veiksmai nebus tavo žodžių pa- 
lydovai. 

26. Aistros, nesuteikiančios skausmo, jeigu jos nėra paso- 
tinamos, nėra būtinos, ir jų geismas lengvai išnyksta, kai aist- 
ros objektas yra sunkiai pasiekiamas arba atrodo, kad gali pa- 
daryti žalos. 

27. Visų didžiausias dalykas, kurį duoda išmintis viso gy- 
venimo laimei, yra draugystė. 

28. Pati mintis teikia mums drąsos, įtikindama, kad jokia 
baimė nėra amžina ar ilgalaikė, ir padeda įžvelgti, kad net ir 
mūsų ribotame pasaulyje geriausiai užtikrina saugumą drau- 
gystė. 

29. Iš aibės troškimų vieni yra įgimti ir būtini, o kiti — 
įgimti, bet nebūtini. O dar kiti — nei įgimti, nei būtini, o kyla 
dėl paikos minties. 

30. Tie įgimti troškimai, kurie, jiems neišsipildžius, neveda 
į kentėjimą ir kuriems būdingos audringos pastangos, kyla 
iš minties tuštumo, ir jie silpsta ne dėl savo prigimties, o dėl 
žmogaus minčių tuštumo, 

31. Įgimtas teisingumas yra naudingas susitarimas nedaryti 
vieni kitiems žalos ir nepatirti jos. 

32. Gyvuliams, kurie negalėjo sudaryti sutarčių, kad ne- 
darytų vieni kitiems žalos ir nepatirtų jos, nieko nėra teisin- 
ga ir neteisinga. Tas pat ir su tautomis, kurios negalėjo ar 
nenorėjo sudaryti sutarčių, kad nedarytų žalos ir nepatirtų jos. 

33. Pats teisingumas nėra kažkas tokio. Bet santykiuose 
vienų su kitais visada bet kuriose vietose jis yra tam tikras 
susitarimas dėl nedarymo ar nepatyrimo žalos. 

34. Pats neteisingumas nėra blogybė, bet blogis slypi įtari- 
mo baimėje, jei žmogus nepasislėps nuo tų, kurie baudžia už 
tokius veiksmus, 

35. Tam, kurs slaptai ką nors veikia, negalima neatlikti to, 
dėl ko tarpusavyje susitarta, kad nepadarytų ir nepatirtų ža- 
los, ir tikėti, kad, jeigu net dešimt tūkstančių kartų išsi- 
slapstė, jam bus saugu ir dabar. Mat, neaišku, ar išsislapstys iki 
mirties. 

36. Apskritai teisingumas yra tas pats visiems, nes jis yra 
kažkas naudinga žmonių tarpusavio bendravimui. Bet dėl ša- 
lies savitumo, o gal ir dar dėl kokių nors priežasčių teisin- 
gumas yra ne visiems tas pats. 

37. Iš to, kas pripažįstama esant teisinga, tai, kas pasitvir- 
tina, jog duoda naudos žmonių tarpusavio bendravimo reika- 
luose, turi teisingumo laidą, ar jis bus visiems tas pats, ar ne 
tas pats. Bet jei kas nors išleistų įstatymą, kurs pasirodytų 
netarmnaująs tarpusavio žmonių bendravimo labui, tai jis jau 
nebūtų teisingas iš prigimties. Tegu ir neduoda teisingumas 
naudos, bet tam tikrą laiką teneprieštarauja jis įvykių raidai, 
o per tą laiką tik dar labiau sustiprėtų teisingumas tiems, ku- 
rie ne veltui tuščiažodžiauja, o žiūri dalykiškai, 

38. Kai tai, kas buvo laikoma teisinga, iš tikrųjų neside- 
rina su teisingumo normomis, esant toms pačioms aplinkybėms, 
tai nebėra teisinga. O kai tai, kas pripažinta teisinga, aplin- 
kybėms besikeičiant, nebeduoda naudos, tai teisinga buvo ta- 

da, kai teikė naudos tarpusaviam piliečių santykiavimui, o vė- 
liau, kai jau naudos nebeteikė, tai nebebuvo ir teisinga. 

39. Kas yra visiškai nusikratęs išorinių aplinkybių baime, 
tas patraukia į savo pusę tuos, kuriuos gali, o kurių negali, 
tai bent nenuteikia priešiškai, o kurių jis nė šitaip negali pa- 
veikti, su tais jis nebendrauja ir pašalina iš savo gyvenimo 
visus tuos, kurie buvo prisiekę jo priešai. 

40. Kurie gali jaustis visiškai saugūs nuo kaimynų, tie 
ir gyvena vieni su kitais labai maloniai, turėdami patikimiau- 
sią saugumo laidą, ir, pasidžiaugę nuoširdžia bičiulyste, nesiel- 
vartauja, tarsi apgailestaudami mirtį to, kurs mirė anksčiau už 
juos. 


Versta iš Lucreti, De rerum natura libri sex II, 
Epicuri fragmenta. Curavit Theodorus Petrovski, Ex 
officina Academiae Scientiarum FRSS MCMXLVII, 
p. 526—564, 588—598. Vertė R. Mironas. 


LUKRECIJUS 
(95-54 m. p. m. e.) 


Apie Epikūro tilosofijos pasekėją, žymų romėnų poetą Ti- 
tą Lukrecijų, kaip ateisią, matyt, stengėsi nutylėti jo amžinin- 
kai, nes apie jo gyvenimą mus pasiekė labai skurdžios žinios. 
Tačiau, laimei, išliko bene vienintelis jo kūrinys, atrodo, ne- 
baigta 6 knygų filosofinė poema, kuri, jam gyvam esant, ne- 
buvo paskelbta. Ją suredagavo ir paskelbė Kvintas Ciceronas 
(Marko Cicerono brolis). Vėliau poemai buvo duotas taiklus 
pavadinimas — „Apie daiktų prigimtį'. Tai vienintelis antikos 
materialistinės minties kūrinys, kuris išliko visas. 

Pilną šios Lukrecijaus poemos vertimą turime ir lietuvių kal- 
ba. Vertėjas prof. M. Račkauskas jį paskelbė kariu su Ioty- 
niškuoju originalu 1963 m, (žr. bibliografiją). Pora šio vertimo 
ištraukų iš pirmosios knygos perspausdinama ir šioje chres- 
tomatijoje. 


APIE DAIKTŲ PRIGIMTĮ 


PIRMOJI KNYGA 
I, 50—715. 


Tu šiuo metu ir ausis palankias, ir protą įžvalgų, 
laisvą nuo rūpesčių, telk ir mokslu tikruoju domėkis, 
kad manų dovanų, teikiamų tau širdingai ir uoliai, 
jų nesupratęs, netgi paniekinęs jas, neatmestum. 
Aš ketinu ir dangaus, ir dievų aukščiausiąją esmę 
dėstyti tau ir daiktų pirmykščius pradus atidengti: 
viską iš jų sudaro gamta, augina, maitina, 
juos ir išskaido gamta, kai daiktas koksai susibaigia. 
Jųjų esybę gvildendami, medžiagos teikiame vardą 
jiems paprastai, daiktų juos vadiname kūnais gimtaisiais, 
sėklom taipogi daiktų, ir laikome kūnais pirmykščiais 
juosius taip pat, nes iš jų visa visata susidaro. 
Kai kitados visų akyse gyvenimą biaurų 
žemėje žmonės gyveno, ir juosius tikėjimas sunkiai 
slėgė ir rodė iš aukšto dangaus sričių savo galvą 
vargšams mirtingiems, baisiuoju žvilgsniu sukeldamas šiurpą,— 
vyras graikų kilmės savas akis mirtingąsias 
pirmas išdrįso pakelti prieš jį ir jam pasipriešint: 
jo nei dievams pagarba, nei žaibai, nei perkūno griaudimas 
atbaidyt neįstengė, o tik labiau galingoji 

skatino dvasios jėga, kad pirmas rimtai įsigeistų 
užraktą tvirtą vartų gamtos pergalingai išlaužti. 
Dvasios savos gyvąja jėga jisai nugalėjo 

ir nužygiavo į priekį toli, anapus ugningų 

sienų pasaulio, mintim ir dvasia visą erdvę apmetęs. 
Jis, nugalėtojas, skelbia iš ten, kas gali darytis 

ir kas negali, kuriuo būdu apribojamos jėgos 

daikto kiekvieno ir galas jam koks paskutinis paskirtas. 
Taigi nūnai paminta savo ruožtu po kojų tikyba, 

mus gi pačius lig dangaus laimėtoji pergalė kelia. 

Vieno tik aš pribijau: kad kartais nepamanytum, 
jog su mokslu dedies nedoru, įžengdamas tiesiai 
į nusikalstamą kelią. Priešingai: gimdė ne kartą 
ir nedorus veiksmus, ir žygius nelabuosius tikyba. 

Štai panašiai atsitiko Aulidėj pirmiesiems danajų 
vyrams, rinktiniams vadams, kai aukurą Trivijos deivės 
suteršė Ifijanasos krauju nekaltuoju gėdingai, 

Kai tik plaukus mergelės kaspinas šventas apvijo 

ir jo lygūs galai pagal skruostus iš šonų nusviro, 

kai tik pamatė jinai, kad tėvas, baisiai nuliūdęs, 

stovi prieš aukurą, durklą tarnai mėgina paslėpti, 
ašaras lieja piliečiai graudžias, stebėdami jąją,— 

žado nustojus nuleipo ir keliais palietė žemę. 

Ir nelaimingajai tuokart nė kiek nepadėjo, kad tėvo 
vardą karaliui ji buvo suteikusi, gimus pirmoji. 
Rankom savo ją vyrai pakėlė ir drebančią nešė 

aukuro link, bet ne tam, kad, apeigas baigę šventąsias, 
eisenoj ją iškilmingoj lydėtų vardan Himenėjo, 

tik kad mergelė skaisčioji prie pat vestuvinio slenksčio 
būtų tėvo smūgiu nuodėmingu liūdnai paaukota 

tam, kad laivynas galėtų laimingai išplaukti į jūrą. 

Štai į kokias blogybes paskatint galėjo tikyba! 

Tu gi ne kartą, šventikų kalbų bauginančių smarkiai 
paveiktas, skirtis ir bėgt nuo manęs, gali būt, panorėsi, 
nes iš tikrųjų nemaža kliedėjimų jie išgalvoti 
geba, kad tik galėtų gyvenimo tavo ardyti 
pagrindus, kaip ir baugais visokiais drumsti tau laimę. 
Bet ir suprantama tai. Jei žmonės tikriausiai žinotų 
esant galą kančioms, kuriuo nors būdu sugebėtų 
prietarams ir šventikų grėsmėms tikybinėms spirtis. 
Priemonių nėr jokių nei kelio prieš juos atsispirti, 
nes bausmės amžinos po mirties bijoti privalo 
tas, kam nežinoma sielos yra prigimtis: ar su kūnu 
gimsta kartu ji, ar, gimus jau kam, tik po to įsigūžia, 
ar su mumis, sutrikdyta mirties, kartu pasimiršta, 
ar į Orko tamsybes ir didelius ežerus leidžias, 
ar įsikūnija dievo valia į gyvulius kokius, 
kaip tai skelbė mūs Enijus, pirmas atnešęs vainiką 
niekad nevystančių lapų iš Helikono viršūnių, 
kad amžinai tarp tautų Italijos jis pagarsėtų. 

Enijus skelbia taip pat eilėmis nemirtingomis savo, 
tartum pranašas koks, jog yra sritis Acheronto, 

kur nebebūna visai nei sielų mūsų, nei kūnų, 

vien tik šmėklos kažkokios keisčiausios išblyškusios juda; 
sako, kad jam pasirodęs iš ten paveikslas Homero, 
amžino grožio, ir, ašaras lieti karčiąsias pradėjęs, 
smulkiai išdėstęs tada daiktų prigimtį žodžiais savaisiais. 


Štai todėl ne tiktai dangaus dalykuose turim 
dėsnius suprasti — koks saulės judėjimas ir koks mėnulio, 
kokia jie vyksta tvarka, arba kokios jėgos paveikia 
žemėje daiktą kiekvieną, — bet lygiai reikia išaiškint 
savo budriuoju protu, iš ko prigimtis susidaro 
sielos bei dvasios, ir kas ligoje mūsų gąsdina protą, 
ar kai budime mes, ar kai esam giliausiai įmigę — 
taip, kad matome, rodos, čia pat bei girdim aiškiausiai 
tuos, kas jau mirę yra, kurių kaulus žemė apglėbus. 
Neapsiriksiu pasakęs, kad tamsųjį graikišką mokslą 
visą eilėm lotyniškom aiškiai išdėstyt nelengva. 
Kas svarbiausia, reikės man žodžių naujų nusikalti 
dėl skurdumo gimtosios kalbos ir dalyko naujumo. 
Bet kilnumas tavo širdies ir viltis pabendrauti 
su maloniuoju draugu mane skatina darbą atlikti 
nors ir sunkiausią, naktis giedriąsias be miego praleidžiant, 
žodžių ir posakių ieškant eilėms, kuriomis sugebėčiau 
priešais tavąjį protą šviesą ryškiausią paskleisti, 
kad dalykus paslėptus giliai įžvelgti galėtum. 
Taigi tą baimę ir tamsą iš sielos turi išvyti 
ne skaisčiosios saulės šviesa ar diena spindulinga, 
tik pažinimas gamtos ir įstatymų vykdymas josios. 
Pagrindu mes čionai pasiimam nuostatą tokį: 
niekas iš nieko dievo valia niekuomet nesidaro. 
Juk mirtingus visus nenumaldomas apima šiurpas, 
stebint danguj ir ant žemės plačios reiškinių begalybę. — 
nes priežasties reiškinių nepajėgia įžvelgti ir mano, 
kad tik dievybės valia visa tai pasauly įvyksta. 
O kai būsime mes įsitikinę, kad atsirasti 
niekas iš nieko negali, tad žymiai aiškiau įžiūrėsim 
tai, ko mes siekiame: daiktas kiekvienas iš kur atsirasti 
gali, ir kaip be pagalbos dievų daiktai pasidaro. 
Jei iš tikrųjų daiktai susikurti iš nieko galėtų, 
tad įvairių padermių būtybės užgimtų be sėklų: 
žmonės iš jūros rastis galėtų, iš žemės užgimtų 
žuvys žvynuotos, o iš dangaus tada paukščiai greitieji 
veržtųsi; darbo galvijai, kiti gyvuliai, visi žvėrys 
dykumose ir laukuos nežinia kaip rastųs ir tvertų. 
Vaisiai ant medžių tuomet dažnai ne tie patys derėtų, 
jųjų kiekvienas taip pat laisvai savo išvaizdą keistų. 
Juk, jei daiktai atskiri neturėtų kūnų gimtųjų, 
ar galėtų turėti tam tikrą jie motiną tuokart? 
Bet kadangi daiktas kiekvienas iš sėklos savosios 
kuriasi, gimsta, iš ten ir į šviesą pasaulio ateina, 
kur ir medžiaga esti, ir pradai pirmykščiai kiekvieno, 
viskas iš visko todėl užgimti niekaip negali, 
nes atskiriems daiktams skirtingos jėgos priklauso. 
Ir pagaliau kodėl pavasarį skleidžiasi rožės, 
vasarą tarpsta javai, o vynuogės rudenį noksta, 
jei ne todėl, kad, savo metu susiliejus į viena 
sėkloms daiktų atskirtų, kūriniai atsiranda įvairūs, 
kai ir oras tam tinkamas esti, ir kai gyvybinga 
žemės jėga švelnučius į pasaulį padarus veda. 
Jeigu daiktai iš nieko darytųsi, jie netikėtai 
rastis galėtų ne savo metu ir kai oras netinka, 
nes jokių nebūtų tada ir pradų pirmykščių, 
nepatogiu kur metu galėtų išlikt nesijungę. 

Raidai visų daiktų, jei iš nieko užaugti galėtų, 

jokio laiko paskirto jų sėkloms sujungt nereikėtų: 
kūdikiai virstų tuomet jaunuoliais visai netikėtai, 

o iš žemės staiga pradėtų medžiai iššokti. 

Aišku visiems, kad taip nesidaro, nes tik pamažėliais 
viskas išauga iš žinomos sėklos, kaip pridera būti; 

jog iš medžiagos savo viskas ir auga, ir minta. 

Dar atsimink: jei kasmet laiku tam tikru nebelytų, 
vaisių džiugių niekuomet dirva negalėtų mums duoti. 
Aišku, kad ir prigimtis gyvųjų būtybių be maisto 
nebepajėgtų nei giminę daugint, nei tęsti gyvybę. 

Tu verčiau pripažink, kad turi daiktai įvairiausi 

kūnų nemaža bendrų, kaip kad žodžiai raidžių vienodų, 
nei kad gali daiktai atsirasti be pradų pirmykščių. 

Ir pagaliau kodėl gi gamta negalėjo sukurti 

tokio žmogaus, kurs gebėtų saugiausiai perbristi jūrą, 
ar didžiausius kalnus išgriauti rankomis savo 

ir, gyvendams ilgai, kartas mirtingųjų pralenkti, 

jei ne todėl, kad gebančiai gimti būtybei iš anksto 
medžiagos tiek tik paskirta, kiek šiai atsirast reikalinga. 
Būtina mums pripažinti, kad niekas iš nieko negimsta; 
daiktas kiekvienas privalo savąją sėklą turėti, 

iš kurios jis galėtų į vaiskųjį orą patekti. 

Ir pagaliau mes matom, kad dirvos geresnės įdirbtos 
už neįdirbtas ir derlių geresnį jos duoda artojui; 

tai, vadinasi, slypi dirvožemy pradai pirmykščiai, 

mes gi, žagre vartydami dirvos grumstus derlinguosius, 
ir purendami žemę, sužadinam jųjų gyvybę. 

Jeigu jųjų nebūtų, matytum, kad mums ir nedirbant, 
viskas savaime, dargi geriau, atsirasti pradėtų. 

Štai ką dar reikia pridėti: gamta į kūnus pirmykščius 
viską išskaido kaskart ir nieku nepaverčia ji nieko. 
Juk jeigu daiktas kuris iš mariųjų dalių būt sudėtas, 
jis staiga iš mūsų akių išnykęs pražūtų, 
tad ir jėgos nereikėtų jokios, kuri jį galėtų 
į dalis sudraskyt ir jųjų ryšius suardyti. 

Bet kadangi daiktai pasaulio iš nemariosios 

sėklos yra atsiradę, tai, kol sutiks jėgą, kur smūgiais 
juos suardys ar per tuštumas griaus, vidun įsibrovus, 
tol gamta nepakęs niekuomet, kad visi jie sužlugtų. 
Ir, be to, jeigu daiktus visus senatvė sugriauna, 
laikas sužlugdo visai, sunaikindamas medžiagą jųjų, 
kokiu būdu ir iš kur Venera atstato gyvūnus 
kartomis išvien, o žemė gudruolė iš kur gi 

jųjų augina kartas ir peni, ir teikia jiems maistą? 
Kaip šaltiniai tyri bei iš tolo tekančios upės 

jūrą pripildo? O eteris kuo maitina žvaigždynus? 
Kūną kas turi mirtingą, seniai sunaikintas turėtų 
būt nenutrūkstamo laiko dienų amžinos begalybės. 
Jeigu anaisiais laikais ir anksčiau praėjusiais amžiais 
būta jau kūnų, kuriems atsinaujinant vis, susidarė 
šitas pasaulis, tad aišku, kad jų prigimtis nemirtinga; 
taigi į nieką pavirsti niekas niekad negali. 

Ir pagaliau ta pati priežastis ir jėga sunaikintų 
daiktą kiekvieną, jei medžiaga jo nemirtinga nebūtų 
ir jei viso ko glaudžiai — labiau ar mažiau — nesurištų: 


pats vieno daikto kitu palytėjimas mirtį sukeltų, 

nes juk, niekam amžino kūno neturint, galėtų 

ir mažiausia jėga surišimą kiekvieną sutraukyt. 

Bet dabar, kadangi tarpusavio esti įvairūs 

pradų suraizgymai, medžiaga gi visa nemirtinga, 

lieka negriūvamas kūnas daiktų ligi tol, kol sutinka 

jėgą pakankamai stiprią, kad jį suardyti galėtų. 

Daiktas nė vienas, vadinas, nieku niekuomet nepavirsta, 

bet suskyla visi jie atgal į kūnus pirmykščius. 

Dar viena: liūtys pranyksta, kai tėvas eteris lieja 

iš aukštybių dangaus į prieglobstį motinos žemės; 

bet užtat pribręsta javai ir medžių žaliuoja 

šakos, ir auga jie patys, ir vaisiais gausiais pasipuošia. 

Tad ir žmonių giminė, ir žvėrys išminta laukiniai, 

džiūgauja miestai laimingi, karta pražydę jaunąja, 

ir tankialapiai miškai nuo čiulbėjimo paukščių skardena; 

bandos riebiųjų avių, sugulusių pievoj žaliojoj, 

lepina kūnus išvargusius, pieno gi baltas skystimas 

trykšta iš tešmenų pritvinkusių; čia ir ėriukai 

kojomis dar silpnomis šokinėja po minkštąją žolę, 

smegenis savo švelnius apsvaiginę pienu stipriuoju. 

Taigi visiškai niekas nežūna, nors rodos, kad žūna, 

nes gamta visuomet iš vieno kita atstato, 

niekam užgimti neleidžia, kitam kam tuo tarpu nemirus. 
Kai jau dabar įrodžiau, kad rastis iš nieko negali 

daiktas bet koks, o užgimęs negali į nieką pavirsti, 

kad dėl tų žodžių tikrumo kartais nesuabejotum,— 

pradai, esą, akimis visai neįžvelgiami mūsų, — 

tu paklausyk, ką sakysiu, ir pats įsitikint galėsi, 

kad iš tikrųjų esama kūnų, kurių mes nematom. 

Vėjo, pirmiausia, jėga įsiutusiai audrina jūrą, 

daužo didžiausius laivus ir debesis varo po dangų, 

ar laukuose siausdama jinai sūkurį baisųjį suka, 

rauna galingus stuobrius, kalnų viršūnes nušluoja, 

mišką skeveldrom paverčia,— taip smarkauja vėjas įdūkęs, 

siaučia baisingai ir ūžia, ir staugia garsais šiurpulingais. 

Vėjai tat kūnai yra, tik jie nematomi mūsų. 

Jūrą juk jie ir žemes išjudina, suka audringai 

debesis jie danguje, sūkuriais pasikėlę į viršų; 

veržiasi jiejie, nublokšdami, kas tik pasitaiko; 

taip ir vanduo, nors švelnios prigimties, bet kai pradeda siausti, 

upė patvinsta staiga, nuo liūčių gausių išsiliejus, 

atsiranda kriokliai, nuo kalnų verždamiesi viršūnių, 

miško brūzgus nešdami ir ištisus medžių kamienus; 

šiai vandenų staiga išsiveržusiai jėgai negali 

tiltai spirtis didžiausi: tokia jėga urulys tas 

veržias, patvinęs nuo liūčių, ir atramas tilto sugriauna; 

ūždamas baisiai, jis viską naikina, net akmenis rita 

esančius vandenyje, vilnimis nušluodamas kliūtis. 

Lygiai taip pat ir vėjo pūtimai lekia siaubingi, 

tartum galingas sraumuo, kryptim įvairiom išsisklaidę, 

varo, ką tik pakeliui sutinka, naikindami viską, 

vėl ir vėl puldami, ir į susuktą sūkurį savo 

viską įvėlę, į kamuolį ritina, neša smarkiausiai. 

Vėjai, atseit, pakartoju, yra mums nematomi kūnai, 

jei ir savybėmis, ir veiksmais susilyginti gali 

su galingomis upėmis, turinčiom matomą kūną. 

Štai, kita vertus, daiktų įvairių mes užuodžiame kvapą, 

bet niekuomet jo nematom, kai skverbiasi jis mums į nosį. 

Karščio kaitraus taip pat nematome, šalčio negalim 

mes akimis pastebėt, kaip negalim ir balso regėti. 

Aišku, kad prigimtį tie reiškiniai turėti privalo 

kūnišką, nes mumyse jutimus jie gali sukelti: 

juk paliest ar paliečiamas būt vien kūnas tegali. 

Ir pagaliau pajūry, kur bangos dūžta, drabužiai 

bet pamatyt, kaip vandens drėgmė į juos įsiskverbia 

ar kaip greit nuo kaitros pranyksta jinai, mes negalim, 

Taigi į daleles smulkiausias drėgmė taip suskyla, 

kad mūsų akys negali jų jokiu būdu įžiūrėti. 

Taip ir žiedas, ant piršto nešiojamas daugelį metų, 

iš apačios vis labiau be pertrūkio ima plonėti; 

lašas po lašo varvėdamas akmenį prakala, riestas 

arklo noragas laukuos pamažu geležinis sudyla 

ir kelių grindinys, akmenim, kaip matome, grįstas, 

kojų daugybės žmonių sudildomas esti; sulysta 

dešinės rankos, kurias vartų statulos bronzinės laiko 

atkištas miniai, kad žmonės, prošal eidami, jas paliestų. 

Matome tat, kad daiktai nuo trinties visada sumažėja, 

bet tų kūnų, kurie nuo daikto atsiskiria nuolat, 

mūsų akims pavyduolė gamta neleido matyti. 

Taigi išeina: ką laikas daiktams ir gamta pamažėliais 

prideda, juos palaipsniui augindama, niekas nemato, 

nors ir turėtų toksai regėjimo jėgą aštriausią. 

Taip ir daiktuos, kurie nuo senatvės gilios ima karšti, 

kaip kad jūros uoloj, išgraužtoj druskos sūriosios, 

to pamatyt negali, ko netenka ji mirksnį kiekvieną. 

Taip gamta per nematomus daiktus tvarko pasaulį. 
Visa tačiau nėr pripildyta medžiagos ir nesuspausta 

iš visų pusių laikosi: esti daiktuos ir tuštymės. 

Daugeliu atvejų tau bus naudinga tatai sužinoti 

ir nebeteks abejot klydinėjant, ir nuolat teirautis 

todėl pasaulio esmės, ir žodžiais manais nesikliauti. 

Štai kiekvienam daikte vis vieta neliesta, laisva esti, 

nes jeigu jos nebūtų, judėti daiktai negalėtų 

niekaip: juk tai, kas laikoma požymiu kūno kiekvieno, — 

priešingai veikt ir kliūtimi būt, — per amžius surištų 

daiktus visus ir iš vietos aniems pajudėti neleistų, 

nes, kur trauktis pradėti, nė vienas iš jų neturėtų. 

O tuo tarpu dabar akimis savo matom, kad jūroj, 

žemėje ir dangaus aukštybėse daug kas judėti 

gali keliais įvairiais; o jei tos tuštymės nebūtų, 

daiktas nė vienas ne tik pajudėt negalėtų iš vietos, 

bet ir ateit į pasaulį jokiu būdu nepajėgtų, — 

medžiaga juk iš visur suspausta ramiai sau gulėtų. 

Nors kai kurie daiktai ir sūdrūs atrodyti gali, 

bet juos esant akytus galėsi tuojau pamatyti: 

juk olose ar urvuos per akmenis tekantys vandens 

sunkiasi ir lašais gausiais tartum ašaras lieja. 

Maistas gyvųjų būtybių po visą kūną pasklinda. 

Auga ir medžiai, vaisius vesdami, kai laikas ateina, 

nes nuo pat jųjų šaknų į viršų skleidžiasi maistas, 

per kamieną praeidamas ir per kiekvieną šakelę. 

Eina garsai pro sienas namų, pro duris uždarytas, 

ir iki kaulų pačių šiurpusis perveria šaltis. 

Jeigu nebūtų jokių tuštumų, kuriomis gali kūnai 
slinkti, tokių reiškinių tu niekaip nepamatytum. 

Ir pagaliau, kodėl nevienodo svorio mes matom 
esant daiktus, nors savo dydžiu jie nesiskiria nieko? 
Juk jeigu vilnos kuodelyje kiekis toks pat yra kūno, 
kiek jo švino yra gabale, tiek ir sverti turėtų, 

nes viską slėgti žemyn — ypatinga kūno savybė. 

Ir atvirkščiai: tuštuma juk jokio svorio neturi, 

taigi, daiktui sveriant mažiau už tokį pat kitą 
daiktą, anas tuštumos daugiau privalo turėti. 
Priešingai: kai tik turim daiktą sunkesnį už kitą, 
kūno daugiau, tuštumos gi mažiau jis turėti privalo, 
Taigi į daiktus tikrai įmaišyta tatai, ko mes ieškom 
savo protu įmaniu, ir tuštuma tai mes vadinam. 

Čia man teks įspėti tave, kad tavęs nenuvestų 
nuo teisybės į šalį tatai, ką kiti prasimano. 

Sako jie, kad vanduo žuvims žvynuotoms užleidžia 
kelią, nes jos už savęs paliekančios vietą, kur gali 
vėl susilieti, prieš tai į šalis pasitraukusios, srovės; 
taip ir kiti daiktai, vietas keisdami savo tarpe, 

gali judėti, esą, nors erdvė pripildyta būtų. 

Aišku, kad tokio galvojimo pagrindas bus neteisingas, 
nes pagaliau, kur galėtų plaukti žuvys žvynuotos, 
jeigu joms vandenys vietos neduotų? O kur gi galėtų 
srovės vandens pasitraukti, jei žuvys plaukt nepajėgtų? 
Tad ar kūnai judėjimo visiškai turi nustoti, 

ar pripažinti mums reikia, kad kūnai ir tuštumą turi, 
ir kad, būtent, iš čia jie gauna judėjimo pradžią. 

Jei pagaliau didoki du kūnai susiduria, smarkiai 
vienas nuo kito po to atšoka, tad oras savaime 
tuštumą turi užimt, kuri tarp jų atsirado; 

bet ir čionai iš visur smarkiu dvelkimu įsiverždams 
erdvės tačiau visos nepajėgs iš karto užpildyt: 

vietą jisai iš pradžių būtinai užims artimiausią, 

o tik po to ir kitą, galop ir likusią visą. 

Jeigu kas mano, kad kūnai gali išsisklaidyti 

tik todėl, kad oras sugniūžta, galvoja klaidingai: 

juk tuščiu pasidaro, anksčiau kas tokiu nebuvo, 

o prisipildo tas, anksčiau kas tūnojo tuščias. 

Ir apskritai neįmanoma orui šitaip tirštėti: 

jeigu jis ir įmanytų, manau, susispaust negalėtų 

be tuštumos ir į viena dalis suglausti savąsias. 

Taigi, kiek tu begaištum, norėdamas man prieštarauti, 
teks pagaliau pripažint daiktuos aną tuštumą esant, 
Daug ir kitų įrodymų dar čia parinkti galėčiau, 
kad paaiškėtų labiau galvojimo mano tikrumas, 
bet jau ir šių nežymių pastabų įžvalgiam tavo protui 
turi pakakt, kad tikrai, kas liko, suprasti gebėtum. 
Ak panašiai kaip skalikai uosle dažniausiai suranda 
landynes žvėrių kalnuose, dengtas medžių lapais, 
kai tik kartą iš pėdsakų tikrąjį kelią nustato, 
taip ir tu pats šiame reikale pamažu gal gebėsi 
reiškinius vieną po kito stebėti, pėdsakus radęs, 
ir, vietas ištyręs tamsias, visą tiesą suvokti, 

Jei gaišuoji dabar ir vis nesiimi darbo, 
štai ką galiu atvirai aš, Memijau, tau pažadėti: 

tokia gausinga srove, besiveržiančia iš galingųjų 
mano krūtinės versmių, pasipils kalba patrauklioji, 
jog net bijausi, kad per anksti neatšliaužtų senatvė 
ir mums abiem gyvenimo saitų visai nenutrauktų, 
kolei aš tau eilėmis aprašyti bent vieną dalyką 
spėsiu, įrodymų daugel ausims pateikdamas tavo. 

Nūn aš tęsiu toliau pradėtą audinį žodžių. 
Prigimtį visą daiktų, kaip yra, du dalykai sudaro; 
kur daiktai visi esti ir juda kryptim įvairiausiom. 
Pojūtis įprastas mūsų daiktų savaimingą buvimą 
rodo, o jeigu mes juo sprendimo pagrįsti nenorim, 
tai negalėsim visai, neturėdami kuo pasikliauti, 
spręst apie kokius bebūtų slaptus ir nematomus daiktus. 
Jeigu erdvės nebūtų ar vietos, kur tuštumą sakom 
esant, tai kūnai būti kur nors visai negalėtų, 
įvairiomis kryptimis jie taip pat negalėtų judėti, 
kaip jau mano anksčiau šiek tiek tau išaiškinta buvo. 
Juk tikrai negalėtum pasiūlyti nieko tu tokio, 
kas neturėtų ryšio su tuštuma ar ir su kūnu, 

o kažkokios trečios prigimties pasirodyt galėtų. 
Visa juk, kas tik yra, kuo nors būtinai turi būti, 

ar tai didelio kas labai, ar nedidelio tūrio: 

jeigu prieinamas bus tas daiktas nors kiek palietimui, 
visumą kūnų padidins jisai ir skaičių padaugins. 
Jei jis nebus palietimui prieinamas iš jokio šono 
ir negalės sutrukdyti daiktams pro jį prasiskverbti, 
bus tatai kiauruma,— ją tuštuma pratom vadinti. 
Juk, be to, visa tai, kas esti savaime pasauly, 

visa tai veikia ar kito daikto veikiama esti, 

ar pagaliau bus tatai, kur daiktai gali būt ir judėti. 
Veikti ir kito veikiamas būti tegali tik kūnas, 
įtalpinti daiktą įmano tik erdvė tuščioji. 

Taigi, išskyrus kūnus ir tuštumą, nieko nelieka 
tarpe daiktų, kas prigimtį trečią galėtų turėti: 

ar kuri protui mūsų kaip nors prieinama būtų. 

Juk visa tai, pavadinti ką galime, bus ar savybė 
pradų anųjų dviejų, arba jų reiškinys, kaip matysi. 
Nes tai savybė yra, kas negali būti atskirta 
ar išjungta iš kur, nepražudžius ir to, kam tai dera: 
akmeniui svoris, ugniai karštumas, drėgmė vandenims, o 
kūnams visiems lytėjimas, tuštumai — nejuntamumas. 
O vergija, atvirkščiai, ar skurdas nelemtas, ar turtas, 
kaip ir laisvė, ir karas, taika, ir kas tik ateina 
čion į pasaulį ar eina iš jo, gamtos gi nekeičia, — 
visa tai mes reiškiniais teisingai įpratom vadinti. 
Lygiai ir laiko nėra savaimingo, 0 patys dalykai 
žadina pojūčius to, kas amžių bėgyje vyko, 
kas pasidaro dabar ir ateityje kas darysis. 

Būtina mums pripažinti, kad niekas pajusti negali 
laiko, kaip tokio, anapus rimties ir judančių kūnų. 
Taigi, kai sako dukterį Tindaro buvus pagrobtą, 

ar kad trojiečiai kare pralaimėjo, nereikia manyti, 
jog anie reiškiniai savaiminiai visiškai esti, 

nes tas žmonių kartas, sukėlusias reiškinius tokius, 
nebesugrįžtamas laikas nugramzdė visas amžinybėn. 


Juk visa tai, kas įvyks ar žmonių kartose, arba žemės 

vietose, reiškiniu tai mes įpratom teisingai vadinti. 

Jei visi kūnai be medžiagos būtų ir jei neužimtų 

erdvės ar vietos kokios, kur viskas privalo darytis, 

Tindaro dukros grožiu įžiebta aistra liepsningoji 

Aleksandro frigiečio širdies nugalėjus nebūtų, 

mūšių garsių nebūtų sukėlus žiauriausiojo karo 

ir netikėtai nakčia, išlindę iš arklio medinio, 

niekad nebūtų trojiečiams sudeginę Pergamo graikai, 

Aiškiai matai tu dabar, kad visi tie veiksmai iki vieno 

nei esminės savybės, nei to savitumo neturi, 

koks yra kūnų, o tuštumai irgi nėra giminingi. 

Taigi gali ne be pagrindo juos reiškiniais pavadinti 

kūno ir vietos, kur viskas pasaulyje mūsų įvyksta. 
Kūnai tat iš dalies daiktų yra pradai pirmykščiai, 

o iš dalies sudaryti iš santakos pradų anųjų. 

Tųjų gi pradų pirmykščių jokia nepajėgtų galybė 

išnaikint; sūdrumu savo kūnų jie nugali viską. 

Aišku, nelengva įsivaizduot, kad galim aptikti 

mūsų pasauly ką nors, kas sūdrumo nepaprasto būtų: 

net ir per sienas namų prasiskverbia žaibai dangiškieji, 

lygiai kaip šauksmas ar žodžiai; ugny geležis suminkštėja, 

akmens į gabalus skyla, siutingo įkaitinti karščio; 

auksas praranda kietumą, ugny kai jį pradeda lydyt, 

ledas pavirsta skysčiu, liepsnojančio veikiamas vario; 

šaltis šiurpus, taip pat šiluma, pro sidabrą praeina: 

viena ir antra pajuntam, kai mums pasitaiko paimti 

rankomis taurę vandens, sklidinai iki krašto pripiltą. 

Taigi atrodo, kad kiaurai sūdraus nėra nieko pasauly. 

Bet kadangi daiktų prigimtis ir protavimas sveikas 

verčia manyti kitaip, trumpai eilėmis pasakysim, 

kad amžinų ir sūdrių pasaulyje esama kūnų: 

kalbame čia apie sėklas daiktų ir kūnus pirmykščius,— 

pradai tatai, iš kurių susidarė mūs visas pasaulis. 

Ir, pirmiausia, kadangi čia skirtumas jau nustatytas 
tarpe dalykų dviejų, pagal prigimtį jųjų dvejopą, 
būtent, tarp kūno ir vietos, kurioj veiksmai pasireiškia, 
tai neišvengiamai seka, jog jie savaiminiai esti. 

Juk kur esama erdvės — ją tuštuma mes pavadinom,— 
kūno ten nėr, o visur, kur tik užtinkamas kūnas, 
erdvės tuščios tenai atsirasti niekaip negali. 

Kūnai, vadinas, pirminiai — sūdrūs, tuštymės neturi. 
O kadangi daiktuos sudėtiniuose tuštumą randam, 
ji būtinai apsupta turi būti sūdriojo daikto. 

Taipgi, protaujant sveikai, sutikti negalima, jogei 
kūne savajam daiktai paslėpę tuštumą laiko, 

jei nesutiksim, kad ją sūdrusis apsupa pradas. 
Medžiagos tik derinys, kita vertus, vienintelis geba 
tuščiąją erdvę apsupt savimi ir ją palaikyti. 

Taigi, tik medžiaga toji, kurią vien sūdrusis sudaro 
kūnas, būt amžina tegal, visa kita suskyla. 

Jeigu, toliau, tu erdvės tuščios neužtiktumei niekur, 
visas pasaulis būtų sūdrus; ir vėl, įei nebūtų 

kūnų jokių, kad jie užpildytų erdvę, kur tūno, 
niekur pasaulyje nieko nebūtų, tik erdvė tuščioji. 
Kūnas, atseit, visur pakaitom su tuštuma eina, 

nes kaip pilnumo visiško nepasitaiko pasauly, 

taip ir tuštumo visiško nėr; tam tikri yra kūnai, 
kur savu pilnumu atriboja tuščiąją erdvę. 

Kūnai šie nei nuo išorės dūžių negali suirti, 

nei suskilti viduj dalimis nuo nežinomo smūgio, 
nei, kitokios jėgos paveikti, į nieką pavirsti, 

kaip jau mūsų anksčiau bent kiek tau nurodyta buvo. 
Be tuštumos, vadinasi, niekas sudužti negali, 

nei sulaužytas būti, nei į du padalytas, 

nei įsisiurbti drėgmės ar kiaurai veriančio šalčio, 
ar kaitrios ugnies, kurie viską pasauly naikina; 
aišku, kad juo daugiau savyje tuštumos turi kūnai, 
juo greičiau anie gaivalai sunaikinti juos gali. 
Jeigu praduose nėr tuštumos ir jeigu jie standūs, 
tai, kaip įrodžiau anksčiau, tikrai amžini turi būti. 
Jeigu, be to, nelaikytumėm medžiagą amžiną esant, 
visas pasaulis seniai jau.į nieką būtų pavirtęs, 

ir visa tai, ką mes matom, iš nieko turėtų atgimti. 
Bet, kadangi anksčiau dar įrodžiau, kad rastis iš nieko 
niekas negali ir tai, kas rados, į nieką pavirsti, 
pradai pirmykščiai nemarųjį kūną privalo turėti, 
kad daiktai žlugdami į juos suskilti galėtų, 

ir kad medžiagos liktų daiktams naujiems susikurti. 
Taigi pradai daiktų yra sūdrūs ir nesudėtingi; 
jeigu būtų kitaip, nuo seniausių laikų negalėtų 
atstatinėt iki šiolei daiktų, per amžius ištvėrę. 

Jei, antra vertus, gamta visiems daiktams susiskaldyt 
jokios ribos nebūtų nustačius, tai medžiagos kūnai, 
amžių praėjusių ardančiai jėgai be pertrūkio veikiant, 
nei pagaminti ką nors iš savęs laiku numatytu, 
nei ilgo amžiaus sulaukti jie niekados negalėtų. 

Juk, iš tikrųjų, mes matome daiktą kiekvieną suirti 
galint žymiai lengviau, negu būti atgal atstatytą; 

taigi visa tatai, ką dienoms praėjusių amžių 

suardyt, į dalis smulkiausias suskaldžius, pavyko, 
sekančiais amžiais tatai negalėtų jau būt atstatyta. 

Bet palikta tam tikra riba susiskaldymui esti, 

nes mes matome daiktą kiekvieną iš naujo atgimstant; 
ir pagal rūšis aiškiai yra nustatytas ribotas 

laikas daiktams, kad žydėjimą savo amžiaus pasiektų. 
Čia ne pro šalį priminti, kad medžiagos kūnai pirmykščiai, 
nors ir visiškai sūdrūs yra, bet išaiškinti lengva 

oro ir žemės, vandens ir ugnies, ir viso, kas minkšta, 
atsiradimą iš jų ir juosius tvarkančią jėgą, 

nes į sudėtį kūno yra tuštumos įmaišyta. 

Ir atvirkščiai: jeigu kūnus pirmykščius vaizduosimės minkštus 
esant, iš kur geležis ir akmens kieti atsirastų? 

Mums nepavyks to išaiškint, kadangi atveju tokiu 
savo visų prigimtis pagrindinių savybių nustotų. 
Pradai, vadinasi, paprastumu sūdriuoju galingi. 

Jųjų didesnis standumas įgalina kūnus darytis 

žymiai didesnio kietumo ir rodyti jėgą nemažą. 

Jeigu ir įsivaizduosime visiškai nesant ribotą 

kūnų skilimą, tačiau nuo seniausių laikų iki mūsų 
pradai pirmykščiai daikte kiekvienam išsilaikė, ir jieji 
dar iki šiol nebuvo patekę į jokį pavojų. 

Bet jei pradų pačių prigimtis tokia būtų, kad jieji 


skilti galėtų, neaišku, kodėl iki šiolei nuo amžių 
jie išliko sveiki, tiek smūgių nuolat patyrę. 

Tad pagaliau yra nustatytos ribos pastovios 
rūšiai daiktų kiekvienai,— jiems augt ir gyvenime tverti, 
ir nustatyta, ką jie, prigimties laikydamies dėsnių, 
gali sukurti lengvai ir visiškai ko jie negali, 
jei atmainų neįvyks ir viskas nekintama lieka; 
kaip ir paukščiai įvairūs danga raibuliuojančia plunksnų 
kūno išsaugo dėmes, pagal giminę savo kiekvienas, 
taip ir medžiaga pradų nekintama turi palikti 
kūnuose rūšių visų. Juk jeigu keistis gebėtų 
pradai pirmykščiai, nežinomos mums priežasties nugalėti, 
liktų neaišku visai, kas gali pasauly darytis 
ir kas negali, kuriuo gi būdu apribojamos jėgos 
daikto kiekvieno ir galas koks jam paskutinis paskirtas; 
ir atsigimt kartose naujose negalėtų tiek kartų 
protėvių būdas, buitis, judesiai ir kitos savybės. 

Taigi toliau: kadangi yra kažkoks kraštutinis 
kūno to taškas, kurio mes jausmais nebegalim suvokti, 
tai, be abejo, taškas tasai nebedalomas esti; 
savo prigimtimi jis yra mažiausias už viską, 
niekad savaiminis jis nebuvo, nebus irgi niekad,— 
jis ir vienintelė, jis ir pirmoji dalis kito kūno; 
paskum panašūs kiti paeiliui, susiglaudę į būrį, 
eina ir kūną pripildo, ir prigimtį jojo sudaro; 
patys savaiminiais jie visai negalėdami būti 
laikosi, aišku, krūvoj, ir niekas išskirt jų negali. 
Pradai, vadinasi, kūnų — sūdrūs ir nesudėtingi, 
laikosi glaudžiai, iš mažyčių dalių sukabinti; 
bet ne susibūrimas tatai atskirų dalelyčių, 
savo tik amžinu paprastumu visuma galingoji, 
iš kurios nei atplėšti ko nors, nei atimti neleidžia 
jau pati prigimtis, daiktams palaikydama sėklas. 

Taigi mažesnio ko nors jei nebus, iš dalių begalinio 
skaičiaus net patys mažiausi kūneliai turės susidėti; 
pusė, vadinas, turės visuomet vėl savąją pusę, 

ir daiktams dalytis pusiau nenumatoma galo, 

Kuo gi skirsis tuomet visata nuo daikto mažiausio? 
Aišku, nė kiek nesiskirs. Juk nors iš tikrųjų be krašto 
ši visata begalinė, tačiau ir patys mažiausi 

josios daiktai lygiomis sukurti iš dalių begalinių. 
Nuovoka mūsų sveikoji tačiau pasiryžus paneigti, 
kad mūsų protas tikėt tuo galėtų, ir lieka sutikti 

tau neišvengiamai, jog nedalomų esama kūnų 

ir mažiausio, be to, pavidalo. Taigi, jiems esant, 
reik pripažint jų kokybę ir amžiną esant, ir sūdrią. 
Jeigu gamta pagaliau visus pagamindama daiktus, 
verstų juosius visus į smulkiausias suskilt dalelytes, 
vėl jokio daikto jinai niekuomet atgamint negalėtų. 
Juk, iš tiesų, tatai, kas neturi jokių dalelyčių, 

nieko neturi iš to, ko kuriančiai medžiagai reikia: 
nei derinių įvairių, nei sunkumo, nei susidūrimo, 
nei judesių, nei smūgių, — kas būtina daiktui sukurti. 

Tad kas manė, kad pagrindą viso pasaulio sudaro 
vien tik ugnis ir daiktai iš ugnies bus visi atsiradę, 
tie, atrodo, toli nuo protavimo sveiko nukrypo. 

Vadas tokių — Heraklitas: jis pirmas juos veda į mūšį; 

jis pagarsėjo graikuos dėl savo kalbos miglotumo, 

žymiai labiau tarp kvailių, negu tų, tiesos kas paieško. 

Juk kvailuosius stebina viskas, ir meilę parodo 

jie visam kam, ką suranda miglotais žodžiais išreikšta; 

laiko teisybe jie viską, kas ausį maloniai kutena, 

ar kas posakiais, žodžiais skambiais išreiškiama puošniai. 

Kaipgi, paklausiu, galėjo daiktai atsirast tiek įvairūs, 

jeigu tik iš ugnies vienos ir grynos sukurti jie? 

Nieko juk čia nepadėtų ir tai, kad imtų tirštėti 

arba retėti dagioji ugnis, jei visos jos dalys 

prigimtį tokią turėtų, ugnies visuma kokia esti. 

Juk suartėjant dalims, juo labiau karštybė įnirštų, 

o, praretėjus joms ir išsisklaidžius, atslūgtų. 

Nieko daugiau, būki tikras, šiuo atveju čia neįvyktų, 

nekalbant jau apie tai, kad niekaip rastis negali 

tiek įvairių daiktų iš ugnies tai retos, tai tirštosios. 

Žinoma, jeigu jie tartų kūnuose tuštumą esant, 

tai dar galima būtų ugnims tirštėt ir retėti; 

„Mūzos“ tačiau, matydamos taip juos sau prieštaraujant 

ir tuštumos daiktuose buvimą vengiant palikti, 

darbo sunkaus išsigandusios, suka iš tikrojo kelio. 

Jie to visai nesupranta, kad, niekur nebūnant tuštumo, 

viskas čia pat sutirštėtų ir kūnu pavirstų tik vienu, 

kurs iš savęs išskirti staiga ką nors nepajėgtų, 

kaip kad ugnis įkaitinta leidžia ir karštį, ir šviesą, 

o tu tada pamatai, kad dalys yra jos netirštos. 

Jeigu jie mano, kad dėl ko nors ugnis gali kartais 

susijungus užgesti ir savo kūną pakeisti, 

aišku tada, — jeigu jie taip tvirtinti neatsisako, — 

visiškai turi pražūti ugnis ir į nieką pavirsti, 

ir visa, kas atsiranda pasauly, iš nieko darytis, 

Juk jeigu keičiasi kas ir ribas savąsias palieka, 

mirė, vadinas, tatai, kas buvo prieš pasikeitimą. 

Tat ir turi kažkas niekados nepakeičiamo būti, 

kad visi tau pasaulio daiktai nepavirstų į nieką, 

ir kad daiktų begalybė iš nieko vėl nesusikurtų. 

Bet, kadangi pasaulyje esama kūnų tikriausių, 

turinčių prigimtį tvarią ir nesikeičiančią niekad, 

jiems gi išeinant arba ir ateinant, ar tvarką pakeičiant, 

keičias esybė daiktų ir viena pavirsta į kitą, — 

tai, matyt, ir parodo, kad jų prigimtis ne ugninė, 

Nieko nereikštų, kad vienos dalys trauktųsi, dingtų, 

kitos jų vieton ateitų, pakeistų ir tvarką, ir eilę, 

jei tik ugnies prigimtis jose ta pati pasiliktų: 

visos sukurtos būtybės savybę ugninę turėtų. 

Bet, kaip manau, yra taip: pasauly esama kūnų, 

kur padėtim, judesiais, tvarka bei pavidalu savo 

ugnį pagimdo, o tvarką pakeitę, ir prigimtį keičia, 

visiškai jie su ugnim panašumo nustoja, ir jokio 

kito neprimena daikto, kuris sugebėtų sužadint 

kūno mūs jutimus, prisiliesdamas kūnu savuoju. 
Tvirtinti, kaip anas tatai daro, ugnim visus daiktus 

esant ir, be ugnies, kito tikro daikto nebūnant 

tarpe kitų pasaulio daiktų, — tikra beprotybė. 

Prieš jutimus jis sukyla, jutimais pats pasiremdams, 

sukrečia jis visa tai, kuo grindžiamas patikimumas, 

pats iš tenai išvesdamas pradą, ugnim kur vadina. 


Tiki jis, kad tik jutimai vieninteliai ugnį suvokia, 

kitkuo nebetiki, nors tai nė kiek ne mažiau yra aišku. 

Nuomonę tokią laikau esant tuščią ir visiškai kvailą. 

Kuo pagaliau pasiremsime? Kas už jutimą būt gali 

patikimesnio, kad aiškiai atskirtum teisybę nuo melo? 

Kaip čia mes, visa kita atmetę, gamtoj vien tik karštį 

stengsimės kelti aukščiau? Kodėl, atvirkščiai pasielgus, 

mums neatmesti ugnies ir kodėl nepalikti ko kito? 

Aišku, juk tvirtinti šiaip ar anaip neprotinga vienodai. 
Tad kas manė, kad pagrindą viso pasaulio sudaro 

vien tik ugnis ir daiktai iš ugnies bus visi atsiradę, 

ar kurie manė iš oro daiktus visus atsirandant, 

dargi ir tie, kas galvojo gebant vandenį kurti 

daiktus visus, arba manė, jog žemė sukuria viską, 

prigimtimi virsdama daiktų įvairiausių pasaulio,— 

rodos, visi jie, toli nuo tiesos atsidūrę, paklydo. 

Dar prie anų priskirtini tie, kas kūnus pirmykščius 

dvejina, jungia su vandeniu žemę ir ugnį su oru, 

ar net ir gaivalus keturis pagrindu laiko pasaulio, 

būtent, žemę, skaidrųjį orą, vandenį, ugnį. 


I, 1070—1115. 


Centro pasaulis negali turėti, nes jis begalinis. 

Jeigu toks centras ir būtų kur nors, tai viskas galėtų 

išsilaikyti jame dėl to ne labiau, negu būti 

nublokšta dėl kokios nors kitos priežasties kur į tolį. 

Erdvė vis juk ir toji vieta, kurią mes vadinam 

tuštuma, kelią užleidžia per centrą ar ne per centrą 

daiktui sunkiam bet kuriam, kur tik šis judėdamas krypsta, 

Betgi ir vietos nėra, kur kūnai patekę galėtų 

savojo svorio netekt ir erdvėj tuščioj pasilikti; 

Gi tuštuma jokio kūno pati palaikyt neprivalo, 

nes visam kam dėl savos prigimties ji vietą užleidžia. 

Taigi visi daiktai negali darnos palaikyti 

vien tik dėl to, kad juos veiktų smelkimasis krypti į centrą. 
Spėja, be to, jie, kad veržias į centrą ne kūnas kiekvienas, 

Oo ypatybę tą turi vien vandens ir žemė kietoji, 

ar ir tatai, kas, tarytum, sulaikoma žemiško kūno: 

jūrų drėgmė arba krintančių smarkiai nuo kalno upokšnių. 

Ir, atvirkščiai, kaip jie tvirtina, oro srovelės švelnutės, 

lygiai ir karštis ugnies, tuo metu kaip tik bėga nuo centro; 

taip ir visoj juk eterio erdvėj mirksi žvaigždynai 

ir danguje mėlynam liepsnas savo saulė maitina, 

nes čia kuopias visa šiluma, pabėgus iš centro. 

Ir negalėtų žaliuoti medžių aukščiausios šakelės, 

jei palaipsniui kiekvienai iš žemės mityba neeitų, 

pasiekdama per kamieną iš apačios net viršūnę. 

Žinoma, tie nuo tiesos nukrypsta, kas šitaip galvoja, 

ir jų įrodymai aiškiai vienas kitam prieštarauja, 

nes išvedžiojimus savo visus jie klaidingai pagrindžia. 

Juk iš tikrųjų, kadangi įrodžiau, kad erdvė beribė 

ir kad yra išplėsta kryptimis visomis ir visur ji, 

tai neišvengiamai teks pripažinti, kad medžiaga irgi 

niekur neturi ribų, iš visur jos ištekliai eina, 

kad neskiltių rūmai visatos, kaip lakiosios liepsnos, 

ir tuštumoj begalinėj staiga neišnyktų nusilpę, 

o visa kita taip pat kad šiuo atveju jais nepasektų: 

kad nesugriūtų ir dangiškos sritys, perkūnų buveinė, 

kad iš po kojų mūsų nedingtų staiga visa žemė, 

kūnams iširstant kitiems, su dangaus susimaišius skeveldrom, 

ir tuštumoj nepražūtų beribėj, daiktams susiskaldant,— 

taip, kad akimirksniu vienu galėtų čia viskas išnykti, 

dykumos erdvių vien liktų ir pradai pirmykščiai neaiškūs. 

Taigi, jei įsivaizduosi, kad trūksta kur pradų pirmykščių, 

tuoj toje vietoje platūs mirties atidaromi vartai, 

ir per anuos tučtuojau prasiverš visas medžiagos pulkas, 
Viską, vadinas, be didelio vargo gali čia suprasti: 

viena juk darosi aišku iš kita. Tamsiąją naktį 

kelio tu nepamesi ir gamtą slaptingą pažinsi: 

skaidriai tada sužibės daiktai iš eilės po kits kito. 


Spausdinama iš Lukrecijus, Apie daiktų prigimtį, 
Vilnius, '1964, p. 35—77, 99—101. Vertė M. Rač- 
kauskas. 


Antrasis skyrius 


STOICIZMAS IR EKLEKTIKA 


Stoikų filosofinis sąjūdis prasidėjo dėl tų pačių priežasčių 
ir tuo pačiu metu (IV a. p. m. e.), kaip ir Epikūro filosofija. 
Tačiau tos dvi populiariausios helenizmo epochos filosofinės 
kryptys buvo visiškos priešingybės — ne vien jų teorinės išta- 
kos buvo skirtingos, bet ir socialinė orientacija aiškiai sky- 
rėsi. Trumpai tariant, galima pasakyti, kad savo raidos pra- 
džioje epikūrizmas buvo sugriuvusios polinės bendruomenės 
nario pasitraukimo į vienatvę pasaulėžvalga, o stoikų filosofi- 
ja — besikuriančios pasaulinės valstybės piliečio kosmopoliti- 
nis savęs ieškojimas. Taigi ir viena, ir kita filosofija buvo 
individualistinės, betgi vienos iš jų individualizmas išplaukė 
iš tam tikros socialinės nevilties, o kitos —iš naujų vilčių, 
kurias kurstė gilūs laikmečio lūžiai. 

Apskritai, socialinės orientacijos požiūriu, Aleksandro Ma- 
kedoniečio užkariavimų pradėtos epochos filosofinės mokyk- 
los susiskirstė maždaug šitaip. Konservatyviųjų aristokratų in- 
teresus tenkinusi Platono Akademija, griūvant graikų valsty- 
bių polinei struktūrai, nebeteko socialinio peno, nes ją rėmę 
sluoksniai vis labiau krypo į skepticizmą, kurio vėliavnešiu 
iškilo Pironas iš Elidės. Peripatetikų mokykla, sprendžiant iš 
jų pirmtako Aristotelio promakedoniškos orientacijos, matyt, 
iš pradžių telkė tuos graikų visuomenės atstovus, kurie tikė- 
josi išspręsti Graikijos vidaus problemas su Makedonijos pa- 
galba, bet vėliau, kilus kovoms dėl Makedonijos sosto, nuo 
politikos nutolo ir įniko tyrinėti gamtos mokslus. Naujosios 
filosofijos iš pradžių nebuvo pripažintos, bet vėliau „Epikūro 
sode“ ramybės ėmė ieškoti pasiturintys intelektualai, nes Epi- 
kūro šūkis „Gyvenk paslapčia“ galėjo būti priimtinas tik tam 
visuomenės sluoksniui, kurio pragyvenimo šaltinis galėjo iš- 
laikyti šitokią individo nepriklausomybę. Varguomenės atsto- 

vai mieliau rinkosi į Atėnų puošnią salę (stoją) svetimšalio 
filosofo Zenono paklausyti. Beje, Polignoto freskomis išpuošta 
miesto susirinkimų vieta turėjo prastą šlovę, nes joje maždaug 
prieš 100 metų, valdant 30 tironų diktatūrai, buvo nužudyta 
1400 Atėnų piliečių. Tad šios pigios patalpos pasirinkimas ne 
vien rodė stoikų filosofijos pradininko neturtingumą, bet kartu 
simboliškai pabrėžė visų, kurie į ją ateidavo, neišsakytą pro- 
testą prieš žemųjų sluoksnių engimą. 

Zenonas (apie 336—264 m. p. m. e.) buvo kilęs iš Kipro sa- 
los. Jo gimtasis Kitijo miestas stovėjo prie graikų kolonijos 
pakraščio, todėl gyventojų sudėtis buvo mišri — pusiau grai- 
kiška, pusiau finikietiška. Neatsitiktinai antikos pasaulyje jis 
buvo pramintas finikiečiu!. Jam priskiriamas skulptūrinis port- 
retas, nors jis nėra visiškai neginčytinas, turi netgi semitiškų 
bruožų. Vienaip ar kitaip, Zenono asmenybėje visiškai realiai 
galima ieškoti rytietiškų ištakų. 

Apie Zenono ir pirmųjų jo pasekėjų gyvenimo būdą ir kelią 
yra išlikę daugiau anekdotinių žinių, negu tikrų aprašymų. 
Sakoma, kad Zenonas, būdamas pirklio sūnus, pats vertėsi pre- 
kyba, bet, sudužus jo laivui su purpuro kroviniu, pasiliko 
Atėnuose, nes susidomėjo kiniko Krateto filosofija. Labai gali- 
mas daiktas, kad su Atėnais jis susipažino per prekybą, nes 
istoriniai šaltiniai iš tiesų patvirtina tokius ryšius tarp Kitijo 
ir Atėnų buvus IV a. p. m. e. pabaigoje. Tačiau sunku pa- 
tikėti, kad jo susidomėjimas filosofija prasidėjo nuo atsitikti- 
nės pažinties su Kratetu. Tikriausiai jis ją jau buvo studijavęs 
dar savo gimtinėje arba kur nors kitur. Tai rodo gana platūs 
jo filosofiniai interesai, nes Atėnuose jis klausėsi ne vien 
Krateto, bet ir Stilbono, sujungusio kinikų mokslą su megarie- 
čių dialektika, akademikų Ksenokrato ir Polemono paskaitų, 
nors didžiausią potraukį vis dėlto turėjo kinikų filosofijai. 

Kinikų mokyklą įkūrė Antistenas (mirė IV a. antrojoje pu- 
sėje, sulaukęs žilos senatvės), sofisto Gorgijo ir Sokrato moki- 
nys. Tačiau geriausiai šios mokyklos ankstyvąjį laikotarpį sim- 
bolizuoja Diogenas iš Sinopės (apie 400—323 m. p. m. e.), gar- 
sėjęs elgetišku gyvenimo būdu ir gausiomis keistenybėmis. 
Tiesą sakant, jo „šuniškas“ gyvenimas, ko gera, bus davęs 
pavadinimą ir visai filosofinei krypčiai, nekalbant jau apie 
plintančią madą šiaip jį pamėgdžioti. Jis pirmasis pasiskelbė 


! Žr. Cicero, De finibus bonorum et malorum, IV, 56. 

pasaulio piliečiu (kosmopolitu), kviesdamas visus sutramdyti 
savo aistras ir grįžti į pirmykštę gamtą. 

Iš Krateto, betarpiško Diogeno mokinio, Zenonas perėmė 
išminčiaus idealą, kurio dvasinio gėrio viršūnę apibūdina apa- 
tija, o santykį su išore apsprendžia siekimas gyventi pagal 
prigimtį. Išminčius yra tas, kurio protas visiškai yra sutram- 
dęs jausmus, o gyvenimas suderintas su gamta. Beje, ši aiški 
ir netgi labai kategoriška schema išreiškė toli gražu ne tą 
patį turinį. Tai priklausė nuo to, kokia prasmė buvo suteikia- 
ma sąvokoms „prigimtis“ ir „apatija“. 

Užbėgant šiek tiek į priekį, galima trumpai pasakyti, kad 
Zenono ankstyvoji koncepcija, nukreipta į žemuosius sluoks- 
nius, buvo pakankamai radikali. Tačiau jo filosofinė mokykla, 
susikūrusi apie 300 m. p. m. e., tuoj pat suartėjo su Makedo- 
nijos valdovų rūmais, kai juose įsikūrė Demetrijas Poliorketas 
(295 m. p. m. e.). Mat, pastarasis ilgoką laiką prieš tai valdė 
Graikiją, vis dar besipriešinusią Makedonijai. Remdamas šį 
pasipriešinimą, jis įgijo nemažą populiarumą, nes ir pats kartu 
su savo tėvu Antigonu Vienakiu kovojo prieš Makedonijos 
valdytoją Kasandrą. Poliorketas 307 m. p. m. e. išvijo iš Atėnų 
Kasandro statytinį, peripatetikų auklėtinį Demetriją iš Falero, 
kartu nuvainikuodamas Aristotelio filosofijos valstybinį pri- 
pažinimą. Pats Poliorketas stengėsi remtis demokratinėmis jė- 
gomis, todėl jo ir Zenono socialinė platforma turėjo kai kurių 
bendrumų. Kaip konkrečiai jos suartėjo, nėra aiškiai žinoma, 
tuo labiau, kad Poliorketas po Kasandro mirties išvyko į Ma- 
kedoniją. Be to, ir Makedonijos soste išsilaikė tik septynetą 
metų. 

Tikrasis stoikų pripažinimas prasidėjo, kai po ilgokų grum- 
tynių Makedonijoje įsitvirtino Poliorketo sūnus Antigonas Go- 
natas (278 m. p. m. e.). Jis paskyrė mylimiausią Zenono mo- 
kinį Persają, kilusį iš to paties Kitijo miesto, savo vaikų auklė- 
tojų. Zenonas pats nuo Antigono pasiūlymo atsisakė dėl 
amžiaus. Neilgai trukus dėl tos pačios priežasties jis nusižudė. 
Tuo metu Zenonas jau buvo garsus ne vien savo ryšiais su 
Antigonu, bet ir visapusišku pripažinimų Atėnuose. 

Po Zenono mirties pradėjusiai irti stoikų mokyklai ėmė va- 
dovauti Kleantas iš Aso (331—232 m. p. m. e.), mintimis ir gy- 
venimo būdų aklai sekęs savo mokytoju. Apie jį irgi pasako- 
jama, kad gyvenęs skurde: jaunystėje buvo boksininkas, 
mokydamasis užsidirbdavo duoną, nešiodamas vandenį ir min- 

kydamas tešlą, o senatvėje mirė iš bado, kurį pats sau nusi- 
statė. Tačiau stoikų mokslo jis nepraturtino jokia kūrybine 
mintimi. Rūpestingai, bet gana nuobodžiai kartodamas savo 
pirmtako idėjas, Kleantas pamažu ėmė netekti pasekėjų. 

Iš dalies Kleanto mokyklos populiarumui kenkė ir tai, kad 
stoikų mokslas ligi tol gerokai pasikeitė, įgydamas vis dau- 
giau valdantiesiems sluoksniams palankių bruožų. Todėl atsi- 
rado norinčių grįžti prie revoliucingų Zenono teorijos ištakų. 
Ypač populiarus buvo Zenono mokinys Aristonas iš Chijo, 
puikus oratorius, sutraukdavęs daug publikos. Dalis Kleanto 
klausytojų taip pat perėjo pas Aristoną, kuris sukūrė savitą 
savo pasekėjų mokyklą. Kiek galima spręsti iš aprašymų, Aris- 
tonas atgaivino kinikų idėjas stoicizme, Kitas Zenono moki- 
nys Herilas iš Kartaginos svyravo tarp kinikų ir peripatetikų. 
Beje, tiek Aristono, tiek Herilo filosofija apsiribojo tik eti- 
kos teorija. 

Iš Kleanto mokinių išsiskyrė Sfairas iš Bosporo, pradėjęs 
savo filosofines studijas dar prie Zenono. Jis daug rašė, do- 
mėjosi fizikos ir logikos problemomis, o svarbiausia — mėgino 
įgyvendinti stoikų socialinę programą praktiškai, padėdamas 
Spartos karaliui Kleomenui vykdyti žemės ir luomų reformą. 
Tiesa, tai nebuvo radikali programa, apie kurią svajojo jaunas 
Zenonas, o tokia, kuri stiprino valdančiųjų sluoksnių padėtį. 
Kitaip tariant, tai jau buvo pripažintos stoikų filosofijos vaisius. 

Tačiau ypatingą vaidmenį stoicizme suvaidino Chrisipas iš 
Solų (apie 280—208/205 m. p. m. e.), klausęs ne vien Kleanto, 
bet dar akademikų Arkesilajo ir Lakido paskaitų. „Jeigu ne- 
būtų buvę Chrisipo, nebūtų ir Stojos“,— sakydavo senovėje. 
Savo gausia kūryba (jis parašė net 703 knygas) Chrisipas ga- 
lutinai suformavo visas sudėtines stoikų mokslo dalis. Vėles- 
niais laikais, kai buvo giriama arba puolama ankstyvoji Stoja, 
ji visada buvo turima minty tokia, kokia buvo paveldėta iš 
Chrisipo. Tiesa, be galo sparčiai rašydamas, daug cituodamas 
iš įvairių autorių, jis paliko savo raštuose nemaža prieštara- 
vimų, iš pat pradžių paruošdamas dirvą eklektikai, kuri vėliau 
visą laiką lydėjo stoicizmo raidą. 

Apie Chrisipo gyvenimą nedaug težinome. Diogenas iš Laer- 
tės liudija (VIII, 181), kad jo tėvo turtas buvo konfiskuotas, 
o jis pats jaunystėje vertėsi kaip lenktynių bėgikas. Gal būt, 
šiuo nelabai įtikimu faktu tenorėta pabrėžti judrios Chrisipo 
figūros kontrastą Kleanto povyzos stambumui, tačiau gerai ži- 

noma, jog Chrisipas visada atvirai solidarizavosi su prislėg- 
taisiais sluoksniais, o didikų draugystės vengė. Kaip ir kodėl 
jis atsirado Atėnuose, neaišku. Pagarsėjęs jis priėmė Atėnų 
pilietybę, bet atsisakė vykti į Aleksandriją, nes nenorėjo tar- 
nauti valdovams. 


Pereinant prie pačios senųjų stoikų filosofijos, kurios pir- 
mieji autoriai težinomi tik iš atpasakojimų, pirmučiausia reikia 
pasakyti, kad joje nusistovėjo trys dalys: fizika, etika ir 10- 
gika. Tiesa, Diogeno iš Laertės žiniomis (VII, 41), Kleantas 
skyrė jų net šešias: dialektiką, retoriką, etiką, politiką, fiziką 
ir teologiją. Tačiau tai minėtųjų trijų dalių susmulkinimas. 
Kaip tos dalys pagal svarbumą tarpusavyje rikiuojasi, buvo 
dvi nuomonės. Sekstas Empirikas, lygindamas stoikų filosofiją 
su sodu, logiką laiko tvora, fiziką — medžiais, o etiką — vai- 
siais?. Diogenas iš Laertės (VII, 40) stoikų mokslą lygino su 
kiaušiniu, kurio lukštas — logika, baltymas — etika, trynys — 
fizika. Atseit, fizika ir etika keičiasi vietomis. Atidžiau įsigi- 
linus į stoicizmo esmę ir ypač į jo raidą, matyti, kad jis pir- 
mučiausia vis dėlto yra etinė teorija. Žmogaus egzistencijos 
ir laimės problema visada buvo stoikų dėmesio centre, o vė- 
lyvuoju laikotarpiu tik tai jiems ir terūpėjo. 

Tai, ką Zenonas iš pradžių laikė etika, geriau tiktų va- 
dinti visuomenės mokslu arba politine teorija3. Jo apibūdinama 
žmogaus laimė nėra atskiro individo sėkmė, ji gali būti pa- 
siekta tik bendruomenėje, kurios tik tobuliausia struktūra už- 
tikrina individualią laimę. Anot Zenono, atskiro žmogaus do- 
rovinė norma — deramai gyventi. Pats sau susvetimėjęs žmo- 
gus turi vėl tapti savimi. Šitokia gyvenimo harmonija ir 
atitinkanti prigimtį. Kleantas šia linkme patikslino ir pačią Ze- 
nono formulę: „Gyventi pagal prigimtį“. Tiktai kyla klausimas, 
kas išvis yra prigimtis? Ar tai atskiro žmogaus žmogiškoji (fi- 
zinė) prigimtis, ar ja reikia laikyti žmogaus, kaip socialinės 
esybės, tam tikrą būvį? Joanas iš Stobų, paaiškindamas, ką 
reiškia Zenono „deramai gyventi“, sako: „Tai yra gyventi vie- 
na ir sutartine mintimi"*. Iš čia matyti, kad Zenono formulė 
orientuota į socialinę sferą. 


2 Žr. Sextus Empiricus, Adversus mathematicos, VII, 17. 


3 Žr. H. und M. Simon, Die Alte Stoa und ihr Naturbegriff, Berlin, 1956, 
S. 54 


4 Žr. Stobaeus, Eclogae, II, 75, 11; 76, 3. 

Ieškodamas žmogaus prigimties būvio tam tikrame visuo- 
menės būvyje, Zenonas pirmučiausia turėjo išspręsti antitezę 
„prigimtis — įstatymas“, kurią dar V a. p. m. e. buvo iškėlę s0- 
fistai. Platono tipo rigoristai pirmenybę atiduodavo įstatymui 
arba ieškojo įstatyme prigimties dėsnių, o Diogeno tipo anar- 
chistai atmesdavo įstatymą, šaukdami į nevaržomą gamtą. Aris- 
totelis be valstybės neįsivaizduoja žmogaus, kuris yra ,„visuo- 
meninis gyvūnas“, betgi iš prigimties egzistuojanti valstybė 
netrukdo žmogui įstatymus tobulinti. Štai į šį ginčą buvo pri- 
verstas įsitraukti ir Zenonas. Iš jauno Zenono, besiremiančio 
kinikų radikalizmu, reikėtų laukti visiško įstatymų neigimo, 
bet vietoj neigimo mes matome tik pažengusios stoikų filoso- 
fijos mėginimą suderinti įstatymą ir prigimtį. Įstatymas atitin- 
ka žmogaus prigimtį, nes jį patį gimdo išmintingasis pasaulio 
protas, bet kartu jis yra konkretus žmogaus kūrinys. Vadinasi, 
išminčius gali sukurti tokį įstatymą, tokią teisę, kuri visiškai 
atitiks prigimtį, o kartu užtikrins žmogui individualią laimę. 

Tačiau Zenono revoliucingumas išryškėja kitaip. Neišliku- 
siame veikale „Apie valstybę“, kuriame buvo išdėstytos jo 
jaunystės pažiūros, jis įrodinėjo, kad ideali valstybė nėra jo- 
kia neįgyvendinama svajonė: ją ir jos piliečius Zenonas įsi- 
vaizduoja visiškai realioje ir netolimoje tikrovėje. Betgi jo 
paveldėtojai ir mokslo tęsėjai darėsi vis nuosaikesni, nukelda- 
mi idealios valstybės tikrovę vis į tolesnes laiko ir erdvės 
platumas. 

Tiesą sakant, Zenono pažiūros į valstybę iš tikrųjų buvo 
labai radikalios. Atsižvelgdamas į realius baigiančios įsitvir- 
tinti helenistinės valstybės kontūrus, jis savo idealios vals- 
tybės struktūrą grindė utopinėmis idėjomis, kurių įvairiais bū- 
dais tuo laiku sklido gana nemaža. Diogenas iš Laertės 
(VII, 4) sako, kad Zenono valstybės teorija yra parašyta „ant 
šuns uodegos“. Šioje formuluotėje galima įžvelgti vėlyvųjų 
stoikų kritinį požiūrį į Zenono revoliucingumą, bet, kita ver- 
tus, joje galima pastebėti ir nuorodą į kinikus. Iš tiesų Zeno- 
nas perėmė iš kinikų kosmopolitinės valstybės sąvoką ir pa- 
naikino savo valstybėje bet kokius tautinius apribojimus. Skir- 
tumas buvo tik tas, kad kinikų pasaulio valstybės pilietis 
nebuvo varžomas jokių autoritetų, jo laimė buvo grynai indi- 
vidualistinė, o Zenono piliečiui, kaip jau minėta, individuali 
laimė buvo įmanoma tik bendruomenėje. Ir nuo kitų utopinių 
valstybių jo valstybė gerokai skyrėsi, ypač tuo, kad joje buvo 

labai pabrėžiamas darbo vaidmuo. Tai labiau primena Jambu- 
lo saulės salos kolektyvą, bet šis utopistas galėjo būti inspi- 
ruotas paties Zenono socialistinių idėjų. 

Zenono valstybėje nėra skirtumo tarp vergvaldžių ir ver- 
gų, graikų ir barbarų, vyrų ir moterų. Todėl jis reikalauja 
visiems savo piliečiams ir pilietėms visiškai vienodos aprangos, 
kuri net vyrų ir moterų kūno dalių nepabrėžtų. Moterys Ze- 
nono valstybėje yra bendros, bet ne dėl lengvapėdiškumo, 
o dėl visuomeninių paskatų. Chrisipas vėliau aiškino: „Mes 
kaip tėvai vienodai mylėsime visus vaikus, o pavydas dėl ne- 
ištikimybės išnyks'?. Apskritai, bendri įsitikinimai, bendruo- 
meninis gyvenimas „pagal prigimtį“ stoikų valstybėje turi at- 
vesti prie tobulesnės draugystės ir glaudesnių ryšių, negu tarp 
giminaičių: „Pačią draugystę jie laiko bendrija visų gyveni- 
mui reikalingų dalykų, ir mes draugais naudojamės kaip pa- 
tys savimi““. Beje, ir bendro darbo reikalavimas, ir draugystės 
principai, ir dievų šventovių bei stadionų statybos drau- 
dimas, ir pagaliau visuotinio mokymo atmetimas, būdingi Ze- 
nono valstybei, socialine prasme pirmučiausia pabrėžia anks- 
tyvųjų stoikų orientaciją į žemuosius sluoksnius, todėl, kin- 
tant stoicizmo socialiniam turiniui, įvairiai kito ir praktiniai 
reikalavimai piliečiams. 

Tiesą sakant, savo valstybės nei socialiniu, nei tuo labiau 
ekonominiu aspektu Zenonas išsamiau neapibūdino. Jo vals- 
tybė pirmučiausia įsikūnija tuo, kad žmogus pažįsta, kas ati- 
tinka prigimtį, ir, atitikdamas ją, gyvena. Taigi visi jo vals- 
tybės idealai tampa realybe išminčiaus asmeny. Apskritai, iš- 
minčiaus asmenybė ne tik apibendrina stoikų valstybės idealus, 
bet išvis yra visos jų filosofijos tikslas. Tik išminčius yra 
doras, laisvas, vertas užimti valdžios vietą, tik išminčius ne- 
daro nusikaltimų, nes negali klysti“. Pabrėžtina, kad šis iš- 
minčius yra veiklus. Pripažindamas, kad valstybės santvarka 
išplaukia iš prigimties, bent toji, kurios veikloje jis pats daly- 
vauja, išminčius nevengia valstybinių pareigų. Ir iš tiesų, nors 
Zenonas, Kleantas ar Chrisipas buvo atsiskyrę nuo visuome- 
nės, jų vėlesnieji pasekėjai dažniausiai buvo labai glaudžiai 
susiję su politika. Tuo stoikų išminčius labai skiriasi nuo epi- 
kūriečių išminčiaus, niekinusio politinį gyvenimą ir tuos, ku- 

5 Žr. Diogenes Laertius, De vitis e1 placitis philosophorum, VII, 131. 


5 Ten pat, VII, 124. 
7 Ten pat, VII, 121—122. 

rie, užuot studijavę gamtos mokslus, stengėsi kopti karjeros 
laiptais. 

Epikūro pasekėjai skyrėsi nuo stoikų dar ir tuo, kad jie 
visi save laikė išminčiais. Stoikai, ypač ankstyvieji, išminčiais 
vadindavo tik labai nedaugelį žmonių, panašių į Sokratą, An- 
tisteną, Diogeną*. Visi likusieji laikė save kvailiais. Jokių per- 
einamųjų pakopų stoikai iš pradžių nepripažino, nors, Zenono 
supratimu, išminčius nebuvo kažkokia visiškai nereali būtybė. 
Tai idealios jo valstybės idealus pilietis, tai visiškai konkrečiai 
suvokiamų socialinių siekimų galutinis tikslas. Chrisipo išmin- 
čius jau daug abstraktesnis: tai idealizuotas stoikas konkre- 
čioje istorinėje situacijoje, priimant ją be jokių pakeitimų. 
Aišku, kad realioje tikrovėje tarp realių žmonių surasti idea- 
lią asmenybę neįmanoma, ypač kad išminčių nuo kitų žmonių 
(kvailių) skiria absoliuti praraja. Tačiau, įsijungiant į stoikų 
tarpą vis gausesniems valdančiųjų sluoksnių atstovams, toks 
kategoriškas visų priskyrimas prie kvailių netrukus pasirodė 
nepriimtinas. Be to, beviltiškas tobulėjimo perspektyvų nunei- 
gimas? visiškai neskatino nei filosofinių studijų, nei noro prak- 
tiškai siekti stoikų skelbiamos dorovės. Todėl buvo padaryta 
nuolaida ir įvesta pažangiųjų pakopa. Ankstesnėje stoicizmo 
raidoje pažangiaisiais buvo laikomi tie, kuriems pavyko pa- 
siekti aukščiausios dorovės, artimos tai, kuri būdinga išmin- 
čiui. Vėlyvoji Stoja visus žmones laikė šiek tiek pažengusiais, 
o išminčius išvis liko nepasiekiamas idealas. Seneka tvirtino, 
kad išminčius gimsta vieną sykį per šimtmetį!?, 

Atitinkamai buvo patikslintos ir pačios moralinės vertybės. 
Iš pradžių stoikai teigė, kad visa tai, ką doras žmogus daro, 
yra dorovinga, o nedoro žmogaus veiksmai visada yra tik 
klaidos. Jokių dorybės ir klaidos pakopų nebuvo išskiriama — 
vadovautasi tik labai bendru vertinimo kriterijumi: dora tai, 
kas atitinka prigimtį, o kas neatitinka — nedora. Šį ir šiaip 
abstraktų kriterijų darė dar abstraktesniu tai, kad stoikai do- 
rybę laikė daugiau proto produktu, negu elgesio norma, o ydą 
sutapatino su neišmanymu. Todėl Zenonas ir Kleantas tvirti- 
no, kad žmogus, kartą įgijęs dorybę, jos niekuomet nebepra- 
randa. Chrisipas šį pirmtakų tvirtinimą sušvelnino, aiškinda- 

5 Ten pat, VII, 91. 

? Kas jau yra pasiekęs tam tikro, bet ne visiško tobulumo, tas stoikų vis 
tiek buvo laikomas kvailiu, nes, atseit, žmogus, kuris yra per pėdą nuo „van- 


dens paviršiaus, taip pat prigeria, kaip ir gelmėse, 
1 Zr. Seneca, De tranguillitate animi, 7, 4. 

mas, kad išminčius savo dorovingumą gali prarasti, kai, sa- 
kysime, jis serga sunkia fizine arba psichine liga, be to, kai 
būna girtas!!. Chrisipas iš padrikų Zenono ir Aristono sampro- 
tavimų apie ydas pamėgino sukurti svarbiausių ir antraeilių 
ydų sistemą!?. 

Atsirado ir nepriklausoma sritis: nei gėris, nei yda. Zeno- 
nas šiai sričiai priskyrė gyvenimą ir mirtį, šlovę ir nešlovę, 
vargą ir malonumą, turtą ir skurdą, ligą ir sveikatą. Tai doro- 
viniu atžvilgiu indiferentiška sritis — nei naudinga, nei žalin- 
ga, tačiau žmogiška prasme šios kokybės gali būti naudingos 
arba žalingos. Stoikai pripažino, kad žmogus iš prigimties sten- 
giasi išsaugoti save, daro tai, kas jam naudinga. Todėl jie 
netrukus buvo priversti suskirstyti indiferentiškąsias kokybes 
į teigiamas ir neigiamas!?, Išminčius, kuriam būdingas abso- 
liutus gėrio žinojimas, yra valingas, todėl gyvenimo aistros 
negali paveikti jo dvasinės būsenos, nors jis, Kaip ir kiek- 
vienas, jaučia skausmą ir netgi gali vaitoti. Jis visada protin- 
gai reguliuoja savo elgesį. Tam tikrais atvejais, paaukojęs 
vieną iš indiferentiškų kokybių — gyvybę, — jis gali išvengti 
kančių!ė, 

Ir vis dėlto, suskirstę moralines kokybes į dorovingas, ydin- 
gas ir indiferentiškas, stoikai ieškojo tam tikrų išlygų net ir 
išminčiaus veiksmuose, kuriuos irgi suskirstė į dorovingus, 
ydingus ir indiferentiškus. Pastarieji dar buvo skirstomi į vi- 
siškai bereikšmius ir nereikšmingus tik dorybei pasiekti. Pir- 
mieji — visiškai bereikšmiai — yra būdingi tik prastiems žmo- 
nėms, o antrieji — žmogui naudingi, bet neturį reikšmės, sie- 
kiant dorybės, — yra bendri išminčiams ir kvailiams, nes tai 
yra priedermės, atitinkančios prigimtį. 

Vadinasi, jau ankstyvųjų stoikų pažiūrose į išminčių — vi- 
sos jų filosofijos idealą — įvyko didelių pakitimų. Daug kas 
buvo priartinta prie realybės, surasta nemaža kompromisinių 
išlygų, o tai, kas buvo nepasiekiama, liko nukelta į labai di- 
delius erdvės ir laiko tolius. Po truputį nyko ir utopinis Ze- 
nono revoliucingumas, nes stoikų valstybė ilgainiui iš fantazi- 
jos, kurią reikia įgyvendinti, persikėlė į realią tikrovę, prie 
kurios būtina prisiderinti. Pirminės lyčių bendrijos irgi buvo 

!! Žr. Diogenes Laertius, De vitis et placitis philosophorum, VII, 127. 

12 Ten pat, VII, 93. 

18 Ten pat, VII, 105—106. 


“4 Zr. A. B. Panosuų, 3AAHHHW3M H eT0 HCTOpH4eCKa“ poAb, M.—A., 1950, 
c. 311. 

atsisakyta. Pats Zenonas amžiaus pabaigoje įrodinėjo, kad sie- 
kimas moters, kuri priklauso kitam, griauna žmonių bendravi- 
mą ir todėl yra priešingas prigimčiai!š, 

Nesunku pastebėti, kad visi stoikų etikos postulatai ir vė- 
lesnieji jų pakeitimai dorovingumą tapatino su prigimtimi, 
gamta. Iš dalies todėl, kad visos filosofinės mokyklos tuo metu 
ypač daug dėmesio skyrė gamtos ir visatos problemoms; anks- 
tyvoji Stoja irgi gana plačiai svarstė gamtos problemas. Deja, 
stoikams, visur ir visada be paliovos pabrėžiant gamtos ir pri- 
gimties reikšmę, nepavyko sukurti savito gamtos mokslo. Ne- 
perdedant galima tvirtinti, kad fizika yra bene eklektiškiausia 
stoicizmo dalis. Vėlesnieji stoikai išvis jos neplėtojo, apsiri- 
bodami tik tais momentais, kurie padėjo gilintis į kosminės 
teologijos problemas. 

Lyginant su materialistine Demokrito gamtos filosofija, iš 
kurios vystėsi Epikūro ir Pirono fizika, arba su konkrečiais 
peripatetikų gamtamoksliniais tyrinėjimais, stoikų gamtos moks- 
las yra aiškus žingsnis atgal. Stoikų gamtotyros pagrindas ma- 
terialistinis, tačiau senųjų natūrfilosofų sąvokas jie moduliuo- 
ja, visiškai nesiremdami to meto gamtos mokslų pasiekimais. 
Tiksliau sakant, prie keturių Empedoklio elementų jie prijungė 
Aristotelio penktąją būtį (lot. guinta essentia), kuri vienur pa- 
sirodo kaip Heraklito ugnis, kitur — kaip įkaitęs dvelkimas, 
o galų gale — tiesiog kaip pasaulio protas, logas. 

Struktūriškai stoikų visata buvo vaizduojama rutulio for- 
mos, apsupta beribės tuštumos. Joje susiklosto keturi sluoks- 
niai — ugnies, oro, vandens ir žemės, — nes kuriančioji ugnis 
virsta regimais materijos pavidalais ne tiesiog pati save keis- 
dama, o sukūrusi prieš tai keturis elementus. Dėl svorio žemė 
ir vanduo smelkiasi į visatos centrą, o oras ir ugnis tolsta nuo 
jo!ė. Savo ruožtu ugnis ir oras yra veikiantieji, o vanduo ir 
žemė — veiksmą patiriantieji elementai. Kadangi ugnis yra pir- 
moji veikiančioji jėga — ji ir yra tas įkaitęs dvelkimas, kuris 
uždega visą visatą kūrybingai raidai. Ta pati ugnis bus ir pa- 
saulio pabaigos priežastis, nes jo laukia kosminis gaisras, po 
kurio raida vėl prasidės iš naujo ir kartosis absoliučiu tikslu- 
mu: vėl bus Sokratas ir Ksantipė, vėl jį kaltins Anitas ir 
Meletas, vėl jis išgers nuodų taurę... 


Iš Zr. Origenes, Contra Celsum, VII, 63, p. 739. 
16 Žr. Diogenes Laertius, De vitis et placitis philosophorum, VII, 137. 

Šitokia visatos struktūra ir toks jos raidos supratimas leido 
stoikams padaryti tuo pačių metu visiškai skirtingas išvadas: 
ligi kraštutinumo materialistines ir ligi mistikos idealistines. 
Jų materializmas, daugeliu atvejų vulgarus, rėmėsi tuo, kad 
jie, aiškindami pasaulį, visur matė tiktai daiktą. Visa, kas 
tikra, yra kūniška. Tai, kas tikra, gali veikti arba patirti veiks- 
mą, o tokią galią turi tik kūnai. Taip stoikai aiškina ne tik 
visas substancijas, įskaitant dievus ir žmogaus sielą, bet ir 
substancijų savybes, nes jos irgi gali veikti. Jie nuėjo taip 
toli, jog kūnais laikė netgi judesį ir būseną — stovėjimą, ėji- 
mą, šokį!". Natūralu, kad tokiomis sąlygomis jie negalėjo 
pripažinti sielos nemirtingumo: ji miršta kartu su kūnu. Tik 
išminčių sielas Chrisipas paliko ligi pasaulio gaisro, nes 
jos, anot jo, virsta herojais'š. Beje, šis pirmas!? stoikų mėgi- 
nimas pabrėžti, kad geri darbai po mirties yra atlyginami, arti- 
mesnis Euhemero racionalizmui, negu religijų pomirtiniam 
pasauliui. 

Kita vertus, stoikai tą patį pasaulį su ne mažesniu pasise- 
kimų visiškai sudvasina. Juk pasaulio raida, kuri yra nepa- 
prastai tiksli ir dėsninga, suponuoja proto buvimą pačioje 
materijoje. Kosmoso judėjimas ir veiksmas visur ir visada 
yra prasmingas, o ta jėga, kuri viską protingai planuoja ir 
nukreipia, yra pačios gamtos prigimtis, numatymas. Taigi kos- 
mosas pats yra dievybė ir protingoji prigimtis, o kartu dieviš- 
kos kūrybos produktas. Iš čia išplaukia stoikų pasaulėžiūros 
panteizmas: dievas yra visuose daiktuose, jis neatskiriamas 
nuo materijos. Šitaip vertinant materiją, vėlgi kitaip atrodo 
siela. Zenonas tvirtino, kad siela neturi nieko individualaus, 
nes ji tėra įkaitęs dvelkimas, tam tikram atvejui sukonkre- 
tinta gamta, kuri po mirties vėl susilieja su visa gamta. Per- 
sajas ir Chrisipas ėmė kalbėti apie individualų nemirtingumą 
(nors ir Euhemero pavyzdžiu), o vėlyvoji Stoja visiškai aiškiai 
skelbė laimingesnį sielos gyvenimą po mirties. 

Panašiai atsitiko ir su dievais. Atrodytų, kad, nuosekliai 
laikydamiesi panteistinio apibendrinimo, stoikai turėjo atmesti 
tradicinius dievus, bet jie visiškai nesunkiai nusileido iš kos- 
minių aukštumų į liaudies religijos formas. Gal būt, prie to 
juos pastūmėjo jų bendra orientacija į liaudies mases, kuriose 

17 Ten pat, VII, 137. 

1š Ten pat, VII, 151. 

19 Žr. H. und M. Simon, Die Alte Stoa und ihr Naturbegriff, S. 102. 


347 


tikėjimas senąja mitologija dar buvo labai paplitęs. Todėl Ze- 
nonas, pritaikęs alegorinio aiškinimo būdą, ypač plačiai nau- 
dotą Antisteno, paliko mitus savo filosofijoje. Persajas, Euhe- 
mero pavyzdžiu, dievus ir herojus laikė buvus žymiais žmonė- 
mis, o Kleantas išdėstė teoriją, kad vieningas stoikų dievas 
gali pasireikšti daugeliu pavidalų. Chrisipas jau tvirtina, kad 
pasaulis esąs sukurtas dievams ir žmonėms“, Taip mitologiniai 
dievai susirado sau vietą stoikų filosofijoje, o jos kūrėjai Aris- 
totelio silogizmais pagrindė jų egzistenciją. Zenonas aiškino: 
dievų garbinimas yra protingas dalykas; betgi būtų neprotin- 
ga garbinti esybes, kurios neegzistuoja; vadinasi, dievai egzis- 
tuoja?!. Chrisipas įrodymą iškėlė ligi kosmoso platybių; jeigu 
yra kas nors, ko negali padaryti žmogus, tai yra ir toks, kas, 
pranokdamas žmogų, tai padaryti gali; betgi žmogus negalėjo 
sukurti to, kas visatoje yra; vadinasi, tas, kas tatai galėjo, 
stovi virš žmogaus; o kas kitas galėtų stovėti virš žmogaus, 
jei ne dievas; tad dievas egzistuoja??. Nesunku pastebėti, kad 
šie dievų buvimo įrodymai, kad ir kokie naivūs jie būtų, ligi 
šiol tebėra naudojami krikščionybės apologetų kaip klasikiniai. 

Eidami dar toliau liaudies religijos keliu, stoikai galutinai 
susipainiojo savo teorijoje. Sakysime, Zenonas parašė spe- 
cialų veikalą apie ženklus?3 ir visiškai tvirtai tikėjo pranašys- 
tės realumu, kurį buvo paneigę Platonas ir Aristotelis. Jam 
pranašystė buvo kaip dievų buvimo įrodymas, nes svarbiau- 
sias stoikų dievo bruožas — numatymas. Kadangi dievas viską 
numato, o po to niekas nuo jo numatymo negali nukrypti, 
nebetenka prasmės skirstyti žmogaus veiksmus į gerus ir blo- 
gus, nes viskas eina iš dievo. Nuosekliai galvojant, nebeturi 
prasmės nė pats išminčiaus idealas, nes jo kova prieš blogį 
kartu yra pasipriešinimas dievų numatymui. 

Galima būtų nemažai kalbėti ir apie trečiąją stoikų mokslo 
dalį — logiką, nes jai stoicizmo kūrėjai skyrė ypač daug dėme- 
sio. Užtenka prisiminti, kad beveik pusėje (311 iš 703) Chrisipo 
veikalų nagrinėjamos grynai logikos problemos. Tačiau stoi- 
kų logika nė kiek nepapildė Aristotelio logikos, daug kur jie 
net nesugebėjo pastarosios teisingai suprasti. Daugiausia jie 
domėjosi žodžių reikšmėmis. Tvirtindami, kad žodis gauna sa- 
Ua Zr. Cicero, De natura deorum, II, 133, 154; De finibus bonorum et ma- 
lorum, III, 19, 64. 

2! Žr. Sextus Empiricus, Adversus matematicos, IX, 133. 


22 Žr. Cicero, De natura deorum, III, 10, 25. 
23 Žr. Diogenes Laertius, De vitis et placitis philosophorum, VII, 4. 

vo reikšmę iš prigimties, stoikai yra pateikę gausybę visiš- 
kai neįtikimų ir juokingų etimologijų. Kita vertus, jie labai 
daug padarė gramatikoje. Jiems priklauso vėliau prigijusi gra- 
matinė terminologija, linksnių mokslas, fleksijos teorija. Juos 
galima laikyti sintaksės kūrėjais?*. 

Po Chrisipo senoji Stoja, laikydamasi jo teiginių, ėmė kar- 
totis. Todėl tiesioginiai jo pasekėjai -— Zenonas ir Antipatras 
iš Tarso, Diogenas iš Seleukijos (Babilonija) — nepaliko giles- 
nių pėdsakų stoicizmo raidoje. Diogenas 155 m. p. m. e. su 
Atėnų delegacija buvo nuvykęs į Romą paskatinti ten susi- 
domėjimo stoikų filosofija. Beje, čia dar iki Diogeno atvykimo 
buvo paruošta dirva, nes stoicizmas buvo patraukęs savo pu- 
sėn garsiąją Scipionų šeimą, kuri suvaidino (III-II a. p. m. e.) 
ne tik politinį, bet ir labai ryškų kultūrinį vaidmenį Romoje. 
Sakoma, kad stoicizmo šalininku yra buvęs net pats Hanibalo 
nugalėtojas Scipionas Afrikietis. 

Galutinai stoicizmą Romoje įtvirtino Antipatro mokinys Pa- 
naitijas iš Rodo (apie 185—apie 110/109 m. p. m. e.), o po to jo 
mokinys Poseidonijas iš Apamėjos (apie 135—apie 51 m. p. m. e.). 
Abu jie ilgesnį laiką gyveno Romoje, abu čia turėjo draugų 
tarp įtakingų žmonių. Sakysime, Poseidonijo mokinys, klausęs 
jo paskaitų ne vien Romoje, bet ir Rodo saloje, kur ilgainiui 
Poseidonijas įsikūrė, buvo žymus Romos oratorius ir politinis 
veikėjas Ciceronas (106—43 m. p. m. e.). Žinoma, pastarasis 
nėra ir negali būti laikomas tikru stoikų pasekėju, nes, būda- 
mas tipiškas eklektikas, labai smarkiai svyravo tarp stoicizmo 
ir Platono pasekėjų. Tačiau Poseidoniją jis labai gerbė ir 
vertino. 

Kita vertus, pati vidurinioji Stoja, kurios žymiausi atsto- 
vai ir buvo Panaitijas su Poseidoniju, aiškiai linko prie Plato- 
no ir Aristotelio teiginių, daug kur jais pagrįsdama savo kon- 
cepciją. Panaitijas perėmė iš Aristotelio mintį apie pasaulio 
amžinumą ir visiškai nebemini kosminio gaisro, labai būdingo 
seniesiems stoikams. Valstybės klausimu jis atsiriboja nuo se- 
nosios Stojos revoliucingumo ir priima esamą santvarką, kaip 
išplaukiančią iš prigimties. Būdamas aristokratas, Panaitijas 
buvo abejingas ir žmonių lygybės koncepcijai, kurią skelbė 
Zenonas. Priešingai, luomus visuomenėje, panašiai kaip Plato- 
nas, jis laiko natūraliais. Kadangi Panaitijas savo ruožtu lai- 


24 Žr. H. und M. Simon, Die Alte Stoa und ihr Naturbegriff, S. 128; 
A. B. Panosuų, KHecropuueckaa ponAb, C. 310. 
349 


kėsi Zenono ir Chrisipo nuomonės, jog išminčius turi dalyvauti 
valstybės reikaluose, naujasis stoikų mokslas tapo praktine 
politinio veikėjo pasaulėžiūra, kuri ypač imponavo Romos aris- 
tokratams, tuo labiau, kad jų papročių Panaitijas nevengė 
pagirti. 

Ypač uoliai romėnus gyrė Poseidonijas, priešpastatydamas 
Rytų pasaulio ir Graikijos išgverimą Romos tvirtybei. Tiesa, 
Romoje jis skyrė idealią senovę, natūraliai įkūnijusią stoikų 
skelbiamą dorovę, teisingumą ir fizinę ištvermę, nuo dabarties, 
kurią jis matė, bendraudamas su romėnų aukštaisiais sluoks- 
niais. Poseidonijas labai domėjosi istorijos ir geografijos pro- 
blemomis, sukūrė nemaža veikalų iš tos srities. Pratęsdamas 
Polibijo (apie 200—118 m. p. m. e.) — graiko, rašiusio Romos 
istoriją, — darbus, Poseidonijas įtvirtino koncepciją apie nuola- 
tinį papročių blogėjimą. Kartu su Polibiju jis aiškino, kad 
karalių valdžia iš pradžių buvusi tobula, bet vėliau išsigimė 
į tironiją, kurią nuvertė aristokratija, vėliau tapusi mažumos 
valdžia — oligarchija. Iš čia kilo demokratijos judėjimas, vir- 
tęs ochlokratija (minios savivale), iš kurios, progai pasitaikius. 
vėl atsiranda tironas, ir ciklas prasideda iš naujo. 

Šią valstybės raidos koncepciją iš viduriniosios Stojos per- 
ėmė Ciceronas, kad, ja remdamasis, galėtų pagrįsti garsiąją 
savo teoriją apie luomų santarvę (concordia ordinum), išdėstytą 
veikale „Apie valstybę“. Tvirtindamas, kad neapribota vieno 
luomo viešpatija valstybėje išsigimsta, jis propagavo tokią val- 
dymo formą, kurioje visi luomai, neprarasdami savo socialinės 
padėties, dalyvautų valstybės reikaluose. Nors Ciceronas uoliai 
apeliavo į tariamą labai tobulą Romos valstybės praeitį, ta- 
čiau jo koncepcija tikrovės sąlygomis pasirodė esanti visiškai 
utopiška, o pats Ciceronas, ją begindamas, žuvo?. 

Bendraisiais filosofijos klausimais Poseidonijas sugrįžo prie 
pasaulinio gaisro idėjos. Kita vertus, remdamasis Platonu, jis 
pagilino stoikų polinkį skelbti sielos nemirtingumą. Be to, tiek 
Panaitijo, tiek Poseidonijo filosofijoje jaučiamas religinio mis- 
ticizmo pagilėjimas, lyginant su senąja Stoja. 

Jeigu vidurinioji Stoja tik suartėjo su Romos tikrove, tai 
vėlyvasis stoicizmas išvis yra romėniška pasaulėžiūra. Jo žy- 
miausi atstovai buvo imperatoriaus Nerono mokytojas Sene- 


5 Plačiau žr. C. A. Yruenko, HaeūHo-moAHTHUeCKaS Gopb6a B Pume Ha- 
KaHyHe NaAeHux pecIyGAHKH (H3 HCTOpPHH NOAKHTHUECKHX MAEH B I B. AO 
H. 3.), M., 1952, c. 109—129. 

ka, arti Nerono rūmų aplinkos augęs graikas Epiktetas ir Ro- 
mos imperatorius Markas Aurelijus. 

Lucijus Anėjus Seneka (apie 4 m. p. m. e.—65 m. e. m.) bu- 
vo ispaniškos kilmės, bet visas jo gyvenimas susijęs su to 
meto pasaulio sostine — Roma. Visapusiškai labai išsimoksli- 
nęs, jaunystėje jis garsėjo iškalba, kūrė tragedijas, o į am- 
žiaus pabaigą susitelkė prie filosofijos, kurios buvo mokęsis 
pas stoiką Atalą, pitagorietį Sėtioną, eklektiką Fabianą Papi- 
rijų ir kiniką Demetriją. Jo gyvenimas kupinas kontrastų: 
publikos liaupsinamas ir didelę įtaką pasiekęs oratorius staiga 
imperatoriaus Klaudijaus buvo ištremtas į nykią Korsikos salą, 
bet, po aštuonerių metų atšauktas, gavo auklėti būsimąjį im- 
peratorių Neroną; Klaudijui mirus, kol Neronas paaugo, auk- 
lėtojas buvo faktinis Romos imperijos valdytojas, bet netrukus 
pasitraukė į privatų gyvenimą, o vėliau, Neronui patarus — 
nusižudė. 

Jo filosofiniai traktatai buvo skirti Neronui pamokyti arba 
turėjo pateisinti kuo nors patį filosofą, o laiškai Lucilijui buvo 
savotiška jo filosofinė autobiografija. 

Epiktetas (apie 50—apie 138 m. e. m.) buvo gimęs Frigijoje, 
Hieropolio mieste, bet augo ir mokėsi Romoje, į kurią jis pateko 
kaip vergas. Čia iš pradžių priklausė vienam iš labai įtakingų 
Nerono svitos narių, jo sekretoriui Epafroditui, vėliau kažkie- 
no buvo išlaisvintas ir atsidėjo filosofijai, kurios dar tebe- 
vergaudamas laisvalaikiu klausė pas romėnų stoiką Musonijų 
Rufą. Nespėjęs įsitvirtinti, 94 m. jis buvo imperatoriaus Do- 
miciano kartu su kitais filosofais ištremtas iš Romos. Nikopo- 
lyje (dabartinė Albanija) Epiktetas įkūrė filosofinę mokyklą, 
kuri greitai išgarsėjo ir suburdavo daug mokinių. Kai kurie 
šaltiniai sako, kad Epiktetas, kviečiamas jį labai vertinusio 
Hadriano, atsisakė grįžti į „nuodėmių miestą“ Romą, bet žy- 
miai patikimesnis atrodo variantas, teigiantis, kad jis dar prie 
Trajano grįžo, nes jo klausytojais buvo nemaža labai įtakingų 
Romos žmonių. Ypač juo žavėjosi ir smulkiai konspektavo jo 
paskaitas senatorius Flavijus Arianas, iš kurio dabar ir yra 
žinomas Epikteto mokslas, nes pats filosofas sąmoningai jokių 
veikalų nerašė. Išliko tik keletas „Epikteto pašnekesių“ kny- 
gų ir „Epikteto vadovėlis“. 

Apie patį Epiktetą žinoma tik tiek, kad gyveno labai skur- 
džiai ir buvo šlubas. Neatsitiktinai aukščiausias jo idealas bu- 
vo senasis Diogenas. 

Markas Aurelijus“ (121—180 m. e. m.) — vienas žymiausių 
Antoninų dinastijos imperatorių — buvo anksti įsūnytas būsi- 
mojo imperatoriaus Antonino Pijaus ir brendo karališkoje ap- 
linkoje, bet nuo 12 metų, sakoma, ėmė dėvėti kinikų ir stoikų 
mėgstamą šiurkštų drabužį. Jo mokytojai buvo žymus orato- 
rius Kornelijus Frontonas ir stoikas Julijus Rustikas. Pastara- 
sis supažindino Marką Aurelijų su Epikteto filosofija, kuri jam 
padarė didelį įspūdį. 

Marko Aurelijaus valdymo laikas (161—180 m. e. m.) Romai 
buvo sudėtingas ir sunkus: persekiojo nuolatiniai karai, keletą 
kartų kariuomenę ir šalį nusiaubė maras. Karuose jis, nors ir 
nebuvo karių mėgstamas, turėjo nemaža sėkmingų pergalių, bet 
jų įtvirtinti negalėjo, nes pats mirė nuo maro epidemijos. Po 
jo mirties buvo rasti ir paskelbti užrašai „Pačiam sau“, kurie 
jį išgarsino kaip žymiausią vėlyvojo stoicizmo atstovą. 

Jeigu senieji ir vidurinieji stoikai mums tėra žinomi iš at- 
pasakojimų, kurie neretai yra prieštaringi ir nelabai patikimi, 
nes juos atpasakoję autoriai gyveno keliais šimtmečiais vė- 
liau, tai vėlyvoji Stoja gali būti studijuojama tiesiog iš ori- 
ginalų arba iš tokių šaltinių, kurie nekelia jokių abejonių. 

Glaustai sakant, būtina pabrėžti, kad vėlyvasis stoicizmas — 
grynai etinė teorija, Seneka neigė žinių apie konkrečius 
daiktus reikalingumą išminčiaus sielos apvalymui, tačiau jis 
dar mėgo samprotauti apie visatos dėsningumus, ieškodamas 
juose išminčiaus sielos prigimties. Epiktetas jau atmeta bet 
kokį gamtos mokslą, nes žmogui ir jo laimei nesą svarbu, ar 
pasaulis susideda iš atomų, iš ugnies arba iš vandens, ypač 
kai Žmogus išvis vargu ar gali pažinti visatos sandarą?'. Dar 
labiau nuo objektyvių mokslo problemų nutolo ir į subjekty- 
vų vidaus pasaulį užsidarė Markas Aurelijus. 

Beje, nors stoikų filosofija vėlyvuoju laikotarpiu susiaurė- 
jo ligi etikos, bet dėl to ji netapo vieningu ir logiškai užbaigtu 
mokslu. Priešingai, tai bendri apmąstymai, kuriuose pastebi- 
mas gana ryškus dvilypumas, ypač lyginant šių filosofų teoriją 
ir praktiką. Dabar nebėra nė minties apie geriausią politinę 
santvarką, kurios reikėtų siekti, o tik kalbama apie idealų 
valdovą, kurio bruožai iš pradžių buvo paskatinti senosios 


"6 Pilnas jo vardas Markas Elijus Aurelijus Veras Cezaris. 
* Zr.E. M. IlTaepmaN, DunkTeT H ero MECTO B PHMCKOM CTOHIH3Me— 
«BecTHHK ApeBKeK HcTOpHH», 1975, Ne 2, c. 204. 

aristokratijos svajonių, bet vėliau net ir šis opozicijos momen- 
tas išnyksta. Tačiau kartu vėlyvajame stoicizme jaučiama vis 
gilėjanti nepasitenkinimo esama tikrove tendencija. Tasai ne- 
pasitenkinimas yra individualistinis, o ne socialinis. Be to, in- 
dividualizmas nuo Senekos ligi Marko Aurelijaus vis gilėja, 
tačiau tie patys, kurie kvietė užsidaryti savyje ir kalbėjo tik 
apie savęs tobulinimą, buvo valstybės veikėjai ir valdovai. 
Netgi buvęs vergas Epiktetas nevengė draugystės su aukštais 
ir įtakingais asmenimis. Daug patetiškų žodžių senoji Stoja pa- 
sakė apie vergų lygybę su vergvaldžiais, bet šios pažangios 
idėjos ne į vergų revoliuciją šaukė, o į susitaikymą, kad verg- 
valdžiai nepykdytų vergų (Seneka), o vergai, įsitikinę savo 
dvasine lygybe su engėjais, nekeltų balso prieš skriaudas (Epik- 
tetas). Panašiai buvo kalbama apie romėnų ir barbarų lygy- 
bę, bet tai nekliudė Markui Aurelijui pasižymėti karuose su 
kvadais, markomanais ir sarmatais. 

Kita vertus, jeigu visiškai atsiribotume nuo pagrindinio 
prieštaravimo tarp stoikų teorijos ir praktikos, tarp to, ką jie 
skelbė, ir to, ką patys veikė??, jeigu žiūrėtume į jų filosofiją 
tik idėjų turinio atžvilgiu, tąsyk irgi matytume tam tikrą dvi- 
lypumą. Seneka, o po 100 metų Markas Aurelijus skelbė be- 
galinį pesimizmą. Seneka — mirties filosofas, mokęs, kaip be 
baimės ją sutikti, bet ne mažiau ir Markas Aurelijus ieškojo 
mirtyje išsivadavimo iš tikrovės, iš realybės. Tik Senekai mir- 
tis dar buvo pasyvi išminčiaus kova už savo tiesą, o Markui 
Aurelijui — paprastas bėgimas iš gyvenimo, kurio žmogus ne- 
gali pakeisti, nes jis su visomis blogybėmis yra dievo sutver- 
tas. Tokio pesimizmo neturi Epiktetas, kuris, buvęs vergas 
ir vėlesniu gyvenimo būdu nedaug tenutolęs nuo varguome- 
nės, stoicizmo teiginius formulavo daugiau iš engiamųjų po- 
zicijų, negu iš engėjų. Jo aukščiausias tikslas — laisvė. Tiesa, 
toji laisvė tėra išminčiaus įsitikinimas savo pranašumu prieš 
engėjus, atsisakymas nuo visko, kas kūniška ir žemiška, pri- 
skyrimas savęs prie dievo vaikų. Paskyręs save dievui, žmo- 
gus tampa laisvas, nes jis dievo valią priima kaip savo valią. 
Todėl Epiktetas visiškai neaukština savižudybės, kaip Seneka, 
neaukština ir pačios mirties, nors jos ir nebijo: dievas (Dzeu- 
sas) atsiunčia žmogų ir pasišaukia ne tada, kai žmogui to rei- 
kia, o kai reikia visatai. Nėra Epikteto filosofijoje ir kraštuti- 


28 Seneka atvirai teigė, kad filosofai kalba ne apie tai, kaip jie gyvena, 
o kaip reikia gyventi. (Seneca, De vita beata, 18, 1; 21, 2.) 

nio individualizmo. Priešingai, jis kritikuoja Epikūrą, kuris 
neigė natūralų žmonių bendravimą, ir įrodinėjo, kad epikūrie- 
čiai negalėtų gyventi visuomenėje, nes jie nevykdytų jokių 
pareigų. O filosofijos uždavinys — mokyti žmones tarnauti die- 
vams ir savo piliečiams. Kiekvienas privalo būti geras pilie- 
tis, sūnus, tėvas, draugas. Aišku, kad tai tas pats stoicizmas, 
bet ne visiškai toks, kokį skelbė, sakysime, Seneka. 

Baigiant galima pridurti, kad tuo metu buvo dar ir trečias 
stoicizmo variantas, kuris supaprastinta ir tiesiog suvulgarinta 
forma plito žemiausiuose Romos imperijos sluoksniuose. Vėly- 
vasis stoicizmas, būdamas labai artimas religijai, telkė savo 
pasekėjus tarytum į tam tikrą sektą“. Neatsitiktinai jis padarė 
didelę įtaką krikščionybei, kurios etinėje koncepcijoje visiš- 
kai nesunku atpažinti ir Senekos, ir Epikteto, ir Marko Aure- 
lijaus teiginius. Stoikų monoteizmas, ugnies pavidalu pasiro- 
danti šventoji dvasia, pasaulinė jų bendruomenė, žmonių ly- 
gybės idėja, šaukimas pasitraukti nuo politikos į dvasinio 
tobulėjimo vienatvę betarpiškai įėjo į krikščionybės pagrindus. 
Todėl visiškai pagrįstai F. Engelsas Seneką pavadino krikščio- 
nybės dėdeš?. Simboliškai jo asmenyje mes galime suponuoti 
visą vėlyvąjį stoicizmą. 

Henrikas Zabulis 


2 Zr. P. KO. Bunnep, PuM uw paHHee xpucTuaKcTBO, M., 1954, e. 46. 
3 Žr. K. Marksas, F. Engelsas, Apie religiją, p. 163. 


CHRISIPAS 
(apie 280-208 205 m. p. m. e.) 


Chrisipas iš Solų — trečiasis (po Zenono iš Kitijo ir Kleanto 
iš Aso) stoikų mokyklos vadovas, stoikų tilosofijos sistemin- 
tojas. Antikos autorių liudijimu, Chrisipas parašęs 703 knygas, 
kurios skirstomos į logikos, etikos ir fizikos traktatus. Dau- 
giausia jų (311) skirta logikai. Mūsų laikus pasiekė tik irag- 
mentai, išlikę kai kurių antikos autorių (daugiausia Diogeno 
iš Laertės) raštuose. 


ĮLIUDIJIMAI) 
Diogenas iš Laertės, VII, 85—88. Stoikai tvirtina, kad pir- 
masis gyvos būtybės siekimas yra išsaugoti save pačią; tą sie- 
kimą jau iš pat pradžių jai suteikia prigimtis, kaip sako Chri- 

sipas pirmoje veikalo „Apie tikslus“ knygoje: kiekvienai gy- 
vai būtybei svarbiausias dalykas esą išsaugoti savo sandarą — 
save pačią — ir ją įsisąmoninti. Juk negalimas dalykas, kad 
gyva būtybė būtų sau svetima; kai tik ji pradeda egzistuoti, 
jau negali būti nei sau svetima, nei ne sava. Todėl nieko kito 
nelieka, kaip tik sakyti, jog prigimtis gyvą būtybę sukūrė 
tokią, kad ji būtų sau pačiai sava. Todėl jinai stumia nuo 
savęs tai, kas kenkia, ir siekia to, kas naudinga, Kai kurie 
teigia, kad svarbiausias gyvų būtybių siekimas esąs malonu- 
mas. Stoikai tokį tvirtinimą laiko klaidingu. Jie sako, kad ma- 
lonumas yra antraeilis dalykas (jei jis iš viso yra), kai pri- 
gimtis, pati savęs ieškodama, surado tai, kas atitinka jos san- 
darą. Vadinasi, gyvūnai džiūgauja, o augalai žydi. Stoikai 
teigia, kad prigimtis nesukūrė esminio skirtumo tarp gyvūnų ir 
augalų, nes, išskyrus gyvūnams duotą instinktą ir pojūčius (ku- 
riais jie pažįsta aplinką), vienodai tvarko ir gyvūnus, ir auga- 
lus. Ir mumyse yra augalams būdingų procesų. Kadangi gy- 
vūnai gavo priedą — instinktą, kuriuo jie siekia to, kas jiems 
yra reikalinga, tai savo prigimtimi jie yra labiau išsivystę 
už augalus. O kadangi protingos būtybės gavo tobulesnį prie- 
dą — protą, tai jos turi gyventi pagal tą protą, kitaip sakant, 
pagal prigimtį, nes tas protas yra instinkto tvarkytojas. 

Dėl to Zenonas savo veikale „Apie žmogaus prigimtį" pir- 
masis rašė, kad gyvenimo tikslas yra gyventi pagal prigimtį, 
vadinasi, gyventi, rūpinantis dorybe, nes prigimtis mus veda 
prie dorybės. Panašiai kalba ir Kleantas veikale „Apie malo- 
numą“, ir Poseidonijas bei Hekatonas veikaluose „Apie tikslus“. 
O gyventi dorybingai — reiškia gyventi, remiantis patyri- 
mu įsigytu reiškinių pažinimu, o tie reiškiniai vyksta gam- 
toje — taip sako Chrisipas veikalo „Apie tikslus“ pirmoje kny- 
goje, nes mūsų prigimtys yra visatos prigimties dalelės. Todėl 
mūsų tikslas yra gyventi pagal prigimtį, tai yra gyventi pagal 
savo paties prigimtį ir pagal visatos prigimtį — nedarant nie- 
ko, ką paprastai draudžia visatos protas, nes visatos protas 
yra viską persunkiąs aukščiausias protas — tas pats, kurį turi 
Dzeusas, kuris valdo visa tai, kas egzistuoja. 

Laimingo žmogaus dorybė ir laimingas gyvenimas reiškia, 
kad kiekvienas veiksmas bus vykdomas, kiekvieno žmogaus 
viduje esančiai dievybei susiderinant su visatos tvarkytojo va- 
lia. Diogenas aiškiai sako, kad tikslas yra teisingas vadovavi- 
masis protu, pasirenkant dalykus, kurie atitinka prigimtį. O Ar- 

chidamas tvirtina, jog tikslas yra gyventi, vykdant visas pa- 
Ieigas. Prigimtimi, pagal kurią reikia gyventi, Chrisipas laiko 
ir bendrąją prigimtį, ir paskiro žmogaus prigimtį, o Kleantas — 
tik bendrąją prigimtį, kuriai reikia paklusti, bet ne paskirų 
individų prigimtį. r 

Ten pat, VII, 120—124. Stoikai pripažįsta, kad antroje vie- 
toje po dievų reikia gerbti tėvus, brolius ir seseris. Jie tvirti- 
na, jog ir tėvų meilė vaikams atitinka prigimtį ir kad blogi 
žmonės jos neturi. Visus nusikaltimus (didelius ir mažus nu- 
krypimus nuo normos) jie laiko lygiais, kaip teigia Chrisipas 
ketvirtoje ,„Moralinių klausimų“ knygoje, taip pat Persajas 
ir Zenonas. Juk jeigu viena tiesa nėra didesnė už kitą tiesą 
ir vienas melas nėra didesnis už kitą melą, tai ir viena apgaulė 
nepranoksta kitos apgaulės, ir vienas nusikaltimas — kito. Mat, 
ir tas, kuris yra nuo Kanobo už 100 stadijų, ir tas, kuris tėra 
už vieno stadijo, abu lygiai nėra Kanobe. Panašiai ir tas, kuris 
daugiau nusideda, ir tas, kuris mažiau, abu lygiai yra nutolę 
nuo teisingo elgesio. Bet Heraklidas tarsietis, Antipatro tarsie- 
čio mokinys, ir Atėnodoras teigia, kad nusikaltimai nėra lygūs. 

Taip pat stoikai teigia, kad išminčius dalyvauja politinia- 
me gyvenime, jei tik kas nors netrukdo,— taip sako Chrisipas 
pirmoje veikalo „Apie gyvenimus“ knygoje. Mat, išminčius 
stengsis piliečius sulaikyti nuo blogio ir skatins siekti dory- 
bės. Kaip teigia Zenonas „Valstybėje“, išminčius taip pat ves 
žmoną ir turės vaikų. Be to, išminčius nesiskubins pareikšti 
savo nuomonės, tai yra jis nepritars jokiam melui. Jis pa- 
laikys kinikus, kadangi jų mokslas, kaip sako Apolodoras 
„Etikoje“, yra trumpiausias kelias į dorybę. Tam tikromis aplin- 
kybėmis išminčius valgys net žmogieną. Vis dėlto išminčius 
laisvas, o blogi žmonės — vergai, nes laisvė — tai galimybė 
pačiam tvarkyti savo veiksmus, o vergija — neturėti tos gali- 
mybės. Esanti kita vergijos rūšis — pavaldumas, ir trečioji rū- 
šis, kai žmogus yra kartu pavaldus ir kieno nors nuosavybė. 
Išminčiai esą ne tik laisvi, bet ir karaliai, nes karaliai, kaip 
ir išminčiai, prieš nieką neatsako už savo veiksmus,— taip 
teigia Chrisipas veikale „Kaip Zenonas vartojo žodžius jų tie- 
siogine prasme“. Mat, valdovai turi žinoti, kas yra gera iI 
kas bloga, — nė vienas blogas žmogus to nežinąs. Panašiai esą 
ir su tais, kurie užima valdžios vietas, teisėjauja arba yra ora- 
toriai, — tik išminčiai gali tomis profesijomis užsiimti, blogie- 
ji — jokiu būdu negali. Tik išminčiai nedaro nusikaltimų, nes 

negali klysti. Tik jie nedaro skriaudų, nes jie neskriaudžia nei 
kitų, nei savęs. Jie nėra gailestingi ir niekam neatleidžia kal- 
tės, nes jie niekam nedovanoja įstatymo paskirtų bausmių. Mat, 
nė viena siela, kuri bausmę laiko reikalingu ir geru dalyku, 
negali nei nuolaidžiauti, nei gailėtis, nei pro pirštus į visa tai 
žiūrėti. Vis tik tokių žmonių jie nelaiko perdaug griežtais. Be 
to, išminčius nesistebi tais dalykais, kurie atrodo stebuklingi, 
pavyzdžiui, Charono urvais, jūros potvyniais ir atoslūgiais, 
karštais šaltiniais, ugnies išsiveržimais. Bet išminčius negyve- 
na visai vienišas, nes jis iš prigimties yra visuomeniškas ir 
veiklus. Jis užsiims mankšta, kad kūnas pasidarytų ištver- 
mingesnis. Poseidonijas pirmoje veikalo ,„Apie pareigas“ kny- 
goje ir Hekatonas tryliktoje veikalo „Apie paradoksus“ kny- 
goje rašo, kad išminčius melsis, prašydamas dievų to, kas 
gera. Stoikai taip pat teigia, kad draugauja tik dorieji, nes 
jie yra tarp savęs panašūs. Pačią draugystę jie laiko visų gy- 
venimui reikalingų dalykų apvainikavimu, o draugai jiems 
atstoja juos pačius. Dėl to jie teigia, kad draugą reikia pasi- 
rinkti tik pagal save, ir laiko geru dalyku turėti daug drau- 
gų. Blogų žmonių tarpe nesą draugystės. Su blogais žmonėmis 
nereikia ginčytis. Visi kvailiai šėlsta, nes jie nėra protingi ir 
viską daro panašiai kaip šėlstantys bepročiai. 
Versta iš Diogenis Laertii, De vitis, dogmatibus 
et apophthegmatibus clarorum philosophorum libri X, 


Amsterdami, 1698, p. 416—419, 440—444. Vertė 
J. Dumčius. 


PANAITIJAS 
(apie 185-apie 110/109 m. p. m. e.) 


Panaitijas iš Rodo — vadinamosios „viduriniosios Stojos“ at- 
stovas, Cicerono mokytojas, mėginęs reformuoti stoicizmą, su- 
švelnindamas jo ankstyvąjį rigorizmą. Reikšmingiausiu Panaiti- 
jo traktaiu laikomas „Apie pareigas“. Be to, antikos autoriai 
Panaitijui priskiria dar tokius traktatus: „Apie įvairias tilosoli- 
jos kryptis“, „Apie dvasios nuteikimą“, „Apie alsargumą“, 
„Apie pranašystes“, „Valstybė“ ir kt. Iš jų išliko tik fragmentai 
bei liudijimai antikos autorių, visų pirma Panaitijo mokinio Ci- 
cerono, raštuose. 


[LIUDIJIMAI) 


Diogenas iš Laertės, VII, 128. Panaitijas ir Poseidonijas tei- 
gė, kad laimei dorybės neužtenka: reikią dar ir sveikatos, stip- 
rumo, turtų. 

Ciceronas, II akademiniai svarstymai, 33, 107. Pirmiau- 
sia jūs teigiate, jog yra negalimas daiktas, kad kas nors ne- 
būtų ko nors laikęs tiesa. O vis dėlto tokia galimybė yra aki- 
vaizdi, kadangi Panaitijas, mano nuomone, beveik žymiausias 
iš visų stoikų, sakosi abejojąs tais dalykais, kuriuos visi kiti 
stoikai, išskyrus jį patį, laiko tikriausiais, būtent haruspikų at- 
sakymus, būrimus iš paukščių, orakulus, sapnus ir pranašavi- 
mus, ir visa tai atsisako pripažinti. Jeigu jis gali taip elgtis 
su tais dalykais, kuriuos jo mokytojai laiko tikrais, tai kodėl 
šis išminčius negalėtų taip elgtis ir su kitais dalykais? 

Ciceronas, „Apie aukščiausią gėrį ir blogį“, IV, 28, 78—79. 
Kas gali būti labiau prieštaraujančio, kaip teigti, kad tik tai 
yra gera, kas kilnų, ir tuo pat metu tvirtinti, kad siekimas gy- 
venimui reikalingų dalykų kilo iš prigimties? Todėl, norėdami 
išsaugoti tai, kas atitinka pirmąjį teiginį, jie patenka į Aristo- 
no klaidas; o, jų vengdami, faktiškai gina tą pat, ką ir peripa- 
tetikai, nors įsikibę laikosi pavadinimų. Neleisdami niekam tų 
pavadinimų išplėšti iš nustatytos eilės, jie pasidaro perdaug 
šiurkštūs, aštrūs ir perdaug kieti tiek savo kalbomis, tiek elge- 

siu. Vengdamas to jų šiurkštumo ir atšiaurumo, Panaitijas ne- 
pritardavo nei griežtoms nuomonėms, nei aštriems pasisaky- 
mams; pirmųjų atžvilgiu jis buvo švelnesnis, o antrųjų — aiš- 
kesnis ir, kaip rodo jo raštai, visuomet cituodavo Platoną, 
Aristotelį, Ksenokratą, Dikajarchą ir Teofrastą. 

Ciceronas, „Tuskulano disputai“, I, 32, 79. Taigi, ar mes 
turėtume tikėti Panaitiju, kuris nesutinka su savo Platonu? 
Mat, visais atvejais jį vadindamas dieviškų, išmintingiausiu, 
švenčiausiu, filosofų Homeru, atmeta vien tik jo nuomonę apie 
sielų nemirtingumą. Jis nori įrodyti, kad visa, kas gimsta, žūna, 
bet to niekas neneigia. Juk sielos gimstančios — tai patvirtina 
ne tik išorinis, bet ir dvasinis vaikų panašumas į tėvus. Jis 
pateikia ir kitą argumentą: nesą nieko tokio, kas jaustų 
skausmą ir tuo pačiu metu nebūtų ligonis, o tapdamas ligo- 
niu ir žūstąs. Kadangi sielos kenčiančios skausmą, tai jos ir 
žūsiančios. 

Ciceronas, „Apie aukščiausią gėrį ir blogį“, IV, 9, 23. Taigi 
Panaitijas, žmogus labai doras ir rimtas, tikrai vertas Scipiono 
ir Lelijaus draugystės; rašydamas Kvintui Tuberonui apie tai, 
kaip reikia iškęsti skausmą, niekur neužsimena, kad skausmas 
yra blogis, o tai būtų buvęs jo pagrindinis teigimas, jei tik jį 
būtų galėjęs įrodyti; vietoj to jis dėsto, kas yra skausmas ir 
koks jis yra; kiek jame glūdi nemalonumų; pagaliau, kaip jį 
reikia iškęsti. Kadangi jis buvo stoikas, tai, man atrodo, kad 
jis pasmerkė tą svaidymąsi tuščiais žodžiais. 

Ciceronas, „Apie pareigas“, III, 3, 12. Jeigu Panaitijas mo- 
kytų, jog dorybę reikia praktikuoti dėl to, kad ji duoda nau- 
dos,— kaip moko tie, kurie visus siektinus dalykus matuoja 
arba malonumu, arba skausmo nebuvimu,— tai jis galėtų tvir- 
tinti, jog naudingumas kartais prieštarauja kilnumui. Bet ka- 
dangi jis gėriu laiko tik tai, kas kilnu, ir teigia, kad tie da- 
lykai, kurie prieštarauja kilnumui, nors ir atrodytų daugiau 
ar mažiau naudingi, vis tik nepadarytų gyvenimo laiminges- 
nio, jeigu juos įsigytume, ir jo nepablogintų, jei jų netek- 
tume, tai, kaip atrodo, jam nebūtų reikėję veikale svarstyti 
to, kas atrodo naudinga, lyginant su tuo, kas iš tikro kilnu. 

Ciceronas, „Apie dievų prigimtį“, II, 46, 118. Iš to mūsų 
srovės filosofai daro išvadą, — ja, kaip sakoma, abejoja Panai- 
tijas,— kad galų gale visas pasaulis sudegs, kadangi išsieik- 
vos drėgmė, nei žemė negalės maitintis, nei oras kilti iš van- 
dens, kuris jau bus pasibaigęs. Todėl nieko daugiau neliks, 

kaip tik ugnis, iš kurios, kaipo gyvos ir dieviškos būtybės, 
vėl atsinaujins pasaulis ir bus atstatyta visa jo sąranga ir 
grožis. 

Ciceronas, „Apie pranašavimą“, I, 3, 6. Bet Panaitijas, žy- 
miausias stoikų atstovas, Poseidonijo mokytojas ir Antipatro 
mokinys, atsimetė nuo savo mokyklos, tačiau nedrįso paneigti 
pranašavimų, o tik sakėsi abejojąs jais. Jeigu jam, stoikui, prieš 
visų kitų stoikų valią buvo leidžiama taip daryti tam tikru 
atveju, tai argi mums stoikai to neleis daryti kitais atvejais? 
Ypač, kad tai, kas Panaitijui buvo neaišku, kitiems tos sektos 
nariams atrodė aiškiau už saulės šviesą. Bet šitas labai žymus 
filosofas savo nuomone ir liudijimu patvirtino Akademijos 
garbę. 

Ten pat, II, 47, 97. Ar nematai, kad aš kalbu ne taip, kaip 
Karneadas, o kaip žymiausias stoikas Panaitijas? Ir vėl aš ta- 
vęs paklausiu: Ar visi, kurie žuvo Kanų mūšyje, buvo gimę 
po ta pačia žvaigžde? Juk jų visų galas buvo vienodas. O ką 
pasakysi apie tuos, kurie pasižymėjo ypatingais gabumais ir 
talentais? Ar ir jie visi gimė po ta pačia žvaigžde? Juk kiek- 
vieną akimirką gimsta nesuskaitoma daugybė žmonių, o vis 
tik nė vienas iš jų neprilygsta Homerui. 

Ciceronas, „Apie pareigas“, I, 3, 3. Yra ir kitoks pareigų 
suskirstymas, nes vienos pareigos vadinamos paprastomis, o ki- 
tos — tobulomis. Tobula pareiga, mano manymu, reikėtų va- 
dinti tą, kuri remiasi teisingumu, — ją graikai vadina katortho- 
ma, 0 paprastąją — kathekon. Jie tas pareigas apibrėžia taip: 
tobula pareiga ta, kuri teisinga, O paprasta esanti ta, ku- 
rios vykdymo priežastį galima pagrįsti įtikinamais argumen- 
tais. Taigi, Panaitijo nuomone, ruošiantis daryti sprendimą, at- 
sižvelgiama į tris dalykus: pirmiausia žiūrima, ar tai, kas svars- 
toma, yra kilnus darbas, ar gėdingas — besvarstant mūsų 
protas dažnai svyruoja tarp priešingų nuomonių. Toliau, tiriama 
arba svarstoma, ar tai, ką mes ketiname nutarti, padės ar 
nepadės gyvenimo patogumams ir malonumams, ištekliams ir 
turtams įsigyti, įtakingumui ir garbei didinti, — visa tai galėtų 
būti naudinga ir mums patiems, ir mūsų artimiesiems. Visi to- 
kie svarstymai sukasi apie naudą. Trečiasis svarstymo būdas 
būna tada, kai tai, kas atrodo naudinga, kaip atrodo, susikerta 
su tuo, kas kilnu. Mat, kai nauda traukia į savo, o kilnumas — 
į savo pusę, mūsų dvasią vargina priešingumai, ir ji užsikrau- 
na dvigubą mąstymo naštą. 

Gelijus, „„Atiškos naktys“, XII, 5, 10—11. Tuos dalykus 
(skausmą, kentėjimus) išminčius gali pakęsti ir iškęsti, bet ne- 
gali jų nepajusti. Todėl skausmo nejutimo (graikiškai analge- 
sis) ir nesijaudinimo (graikiškai apatheia) ne tik aš nepripa- 
žįstu ir atmetu, kalba Tauras, bet ir kai kurie protingi Žmonės 
iš pačių stoikų tarpo, kaip, pavyždžiui, labai rimtas ir mo- 
kytas vyras Panaitijas. 

Tai kodėl filosofas stoikas yra priverstas dejuoti? Juk stoi- 
kai teigia, kad jo niekas nieko negali priversti! Iš tikrųjų iš- 
minčiaus nieko negalima priversti, kada viskas priklauso nuo 
jo paties proto. Bet, kada veikia prigimtis, tada jo protas, kurį 
mums davė prigimtis, yra priverstas paklusti. Todėl, jei nori, 
paklausk, kodėl Žmogus prieš savo valią užsimerkia, jei kas 
staiga jam kyšteli ranką prie akių, kodėl, sužaibavus dangu- 
je, prieš savo norą jis nusuka į šalį galvą ir akis, kodėl išsi- 
gąsta, smarkiai sugriaudus perkūnui, kodėl jį purto čiaudulys, 
kodėl, saulei kepinant, prakaituoja, o iš šalčio stirsta jo sąna- 
riai? Šiuos ir daug kitų panašių dalykų valdo ne valia, ne 
mąstymas, ne protas, o nulemia nepakeičiama prigimties bū- 
tinybė. 

Versta iš Diogenis Laertii, De vitis dogmatibus 
et apophthegmatibus clarorum philosophorum lib- 
ri X, Amsterdami, 1698, p. 445—446, M. T. Cicero- 
nis Opera, vol. X, Biponti, 1781, p. 113, 303, 178; 
vol. XII, p. 166; vol. XI, p. 107, 177, 281, 7—8; 
Ciceron, Tusculanes, Paris, 1931, p. 49; A. Gellii, 


Noctium Atticarum libri XX, Lipsiae, 1903, p. 39—40. 
Vertė J. Dumčius. 


POSEIDONIJAS 
(apie 135-apie 51 m. p. m. e.) 


Poseidonijas iš Apamėjos — „viduriniosios Stojos“ atstovas, 
parašęs daugybę traktatų įvairių mokslų klausimais. Jam pri- 
skiriama „Fizika“ (15 knygų), „Meteorologija“ (17 knygų), „Is- 
torija“ (49 knygos), „Geografija“ bei traktatai „Apie visatą“ 
(2 knygos), „Apie tikslus“, „Apie kriterijus“, „Apie pareigas“, 
„Apie dangaus reiškinius“, „Apie dievus“, „Apie lemtį“, „Apie 
aistras“, „Apie dorybes“ ir kt. Tačiau iš gausių jo raštų išliko 
tik antikos autorių paliudyti fragmentai. 


[LIUDIJIMAI] 


Seneka, „Laiškai Lucilijui“, 87, 31—32. Poseidonijas, mano 
manymu, teisingiau galvoja. Jis sako, jog turtai yra nelaimių 
priežastis ne dėl to, kad jie patys darytų ką nors bloga, bet 

dėl to, kad jie paskatina daryti bloga. Mat, vienos priežastys 
būna veiklios — jos būtinai užtraukia tuojau pat nelaimę, o ki- 
tos — skatinančios. Turtuose glūdi kaip tik ši skatinanti prie- 
žastis: turtai verčia pasikelti į puikybę, gimdo išdidumą, su- 
kelia neapykantą ir taip aptemdo protą, jog turtų garbė mus 
džiugina net tada, kai žinome, kad ji mums pakenks. Visi geri 
dalykai pasižymi tuo, kad įie yra laisvi nuo bet kokios ka!- 
tės: jie yra švarūs, negadina sielos, nesukelia joje nerimo. 
Tiesa, jie pakelia sielą aukštyn, ją praplečia, bet nesukelia 
pasipūtimo. Gėris įdiegia pasitikėjimą savimi, o turtai sukursto 
įžūlumą. Gėris suteikia sielai ramybę, o turtai kelia į puikybę. 
O puikybė yra ne kas kita, kaip iškreipta didybės forma. 

Ten pat, 87, 35. Poseidonijas sako, kad reikia samprotauti 
šitaip: „Kas nesuteikia sielai nei didybės, nei pasitikėjimo sa- 
vimi, nei ramybės, nėra gėris. Turtai, gera sveikata ir kiti 
panašūs dalykai to nesuteikia, Todėl jie nėra gėris“. Šį sam- 
protavimą jis sustiprina dar štai kaip: „Kas sielai nesuteikia 
nei didybės, nei pasitikėjimo savimi, nei ramybės, o, priešin- 
gai, sukelia pasipūtimą, išdidumą ir įžūlumą, yra blogis. Tur- 
tai mus veda kaip tik ta kryptimi. Todėl jie nėra gėris“. 

Ten pat, 95, 65—66. Poseidonijas laiko reikalingų dalyku 
ne tik pamokymą (niekas juk mums nedraudžia vartoti šio Žžo- 
džio), bet taip pat įtikinėjimą, raminimą ir paraginimą. Prie jų 
dar prideda priežasčių išsiaiškinimą — etiologiją... Jis sako, 
jog bus naudingas ir kiekvienas dorybės aprašymas — jį Posei- 
donijas vadina etologija, o kai kurie — charakteristika, kuri 
nurodo kiekvienos dorybės ir ydos ypatybes bei požymius, pa- 
gal kuriuos mes skiriame vieną nuo kito tarp savęs panašius 
daiktus. Toks aprašymas turi tokią pačią reikšmę, kaip ir pa- 
mokymas. Mat, tas, kuris moko, sako: „Jei nori būti susival- 
dąs, daryk tą ir tą“, o tas, kuris aprašo, sako: „Susivaldąs 
yra tas, kuris viena daro, o nuo kito atsisako". Klausi, koks 
čia skirtumas?— Vienas duoda dorybės taisykles, o kitas — pa- 
vyzdį. 

Ten pat, 113, 28—29, Šitoje vietoje noriu tau pacituoti mū- 
sų Poseidonijo nuomonę: nemanyk, jog kada nors galėsi būti 
saugus, naudodamasis fortūnos ginklais. Kovok savo ginklais! 
Fortūna nesiginkluoja pati prieš save. Todėl žmonės, apsigink- 
lavę kovoti su priešais, yra beginkliai prieš fortūną. Alek- 
sandras iš tikrųjų nuteriojo ir išblaškė persus, hirkanus, indus 
ir visas kitas tautas, gyvenančias Rytuose iki pat Indijos van- 

denyno, o pats, vieną draugą nužudęs, o kito netekęs, tūnojo 
tamsoje, vieną kartą grauždamasis dėl padaryto nusikaltimo, 
o kitą kartą — liūdėdamas ir gedėdamas, ir, nors jis nugalėjo 
tiek karalių ir tautų, palūžo nuo pykčio ir liūdesio! Mat, jis 
labiau rūpinosi viską užkariauti, negu įveikti savo aistras. 

Ten pat, 92, 10. Pirmoji tikroji žmogaus dalis yra pati do- 
rybė. Su ja yra susijungęs nepatvarus ir silpnas kūnas, kuris, 
kaip sako Poseidonijas, tinka tik maistui priimti. Taigi toji 
dieviškoji dorybė užsibaigia kažkuo nepastoviu, mat, prie aukš- 
tųjų garbingų ir tikrai dangiškų jos dalių yra prisijungęs tin- 
gus ir nepaslankus gyvulys. Nors pati toji anksčiau minėtoji 
ramybė sielai nieko gero neduoda, vis tik ji pašalina kliūtis. 
O malonumai patys savaime ardo ir silpnina bet kokią stip- 
rybę. Ar galėsite rasti kitą tokį junginį, sudėtą iš dar labiau 
priešingų dalių, kur prie veikliausio dalyko būtų prikergtas 
nepaslankiausias, prie rimčiausio — nerimtas, prie nekalčiau- 
sio — ištvirkęs net iki kraujomaišos? 

Ciceronas, „Apie dievų prigimtį“, II, 34, 88. Jei kas nuga- 
bentų į Skitiją ar Britaniją rutulį, kurį neseniai sukūrė mūsų 
Poseidonijas,— rutulį, kurio paskiri apsisukimai mums rodo 
saulės, mėnulio ir penkių planetų judėjimą, vykstantį kas- 
dien ir kasnakt danguje, kas gi iš tų barbarų abejotų, kad tai 
yra proto darbas? O tuo tarpu epikūriečiai abejoja, ar pasau- 
lis, iš kurio viskas kyla, atsirado atsitiktinai, ar dėl kokios bū- 
tinybės, ar iš dievų proto ir išminties. 

Versta iš L. Annaei Senecae Ad Lucilium epi- 
stolarum moralium guae supersunt, Lipsiae, 1914, 


p. 359—360, 455—456, 406—407; M. T. Ciceronis 
Opera, vol. XI, Biponti, 1781, p. Vertė J. Dumčius. 


SENEKA 
(apie 4 m. p. m. e.-65 m. e. m.) 


Gausų Senekos literatūrinį palikimą sudaro 12 nedidelių 
moralinio bei religinio turinio traktatų, vadinamų diatribais 
(pašnekesiai) („Apie numatymą“, „Apie apvaizdą“, „Apie dva- 
sios ramybę“, „Apie išminčiaus tvirtumą“, „Apie pyktį“, „Apie 
laimingą gyvenimą“, „Apie gyvenimo trumpumą“, „Apie lais- 
valaikį“ ir kt.), 3 dideli traktatai („Apie gailestingumą“, „Apie 
geradarybes“ ir „Gamtos klausimai“), etinis filosofinis trak- 
tatas „Laiškai Lucilijui“ (iš viso 124 laiškai), 9 tragedijos 
mitologiniais siužetais („Įsiutęs Herkulis“, „Herkulis Etojietis!“, 
„Trojietės“, „Finikietės“, „Edipas“, „Medėja“, „Fedra“, „Aga- 
memnonas“ ir kt.) ir istorinė drama. Be to, Senekai dar priski- 
riama nemaža nedidelių eilėraščių (rinkinys „Epigramos“) ir 
politinis pamiletas „„Apokolokintosis“ (sumoliūgėjimas) impera- 
toriaus Klaudijaus mirties proga. 

Filosotijai svarbiausi yra „Gamios klausimai“ ir „Laiškai 
Lucilijui'. Chrestomaitijoje skelbiamas traktatas „Apie laimin- 
gą gyvenimą" ir 12 laiškų iš „Laiškai Lucilijui“. 


APIE LAIMINGĄ GYVENIMĄ 


1. Galione, broli, visi trokšta laimingai gyventi, bet dau- 
guma miglotai įsivaizduoja, kas sudaro laimingo gyvenimo es- 
mę. Pasiekti laimę nepaprastai sunku. Mat, išklydęs iš kelio 
žmogus, kuo spėriau keliauja, tuo labiau tolsta nuo laimės. Jam 
žengiant priešinga kryptimi, pats skubėjimas kaltas dėl didė-„ 
jančio nuotolio. Taigi pirmiausia reikia numatyti tikslą, kurio 
sieksime, o paskui priemones kuo greičiausiai jam įgyvendinti. 
Jau kelyje (jei tik pasirinksime teisingą) suprasime, kaip toli 
kasdien nueiname ir kiek priartėjame prie idealo, į kurį mus 
šaukia įgimtas troškimas. Kai, neturėdami vadovo, šen bei ten 
klaidžiojame, atsiliepdami į balsus ir šauksmus, kviečiančius 
eiti į skirtingas puses, gyvenimas pražūna klajonėse, o juk jis 
trumpas, net jei dieną naktį rūpintumės dvasios tobulinimu. 
Taigi, turint patyrusį vedlį, kuris pažįsta tą sritį, į kurią žen- 
giame, reikia nuspręsti, ko siekti ir kaip, mat, čia ne tokios 
sąlygos, kaip paprastose kelionėse, kur galima rasti kokį ta- 
kelį ar nenuklysti, pasiklausus gyventojų. Čia dažniausiai ap- 
gauna pats sunkiausias arba labiausiai pravažinėtas vieškelis. 
Turime tvirtai užsibrėžti nesekti tarsi avių banda paskui vadą 
ir žengti ten, kur reikia, o ne ten, kur jis eina. Didžiausios 
nesėkmės ištinka tada, kai susižavime šlove, nusprendę, jog ge- 
riausias yra tas daiktas, kuris sukelia užuojautą arba kuris 
turi galybę pasekėjų. Gyvename ne protingai, o panašiai į ki- 
tus. Štai iš kur toji vienas kitam ant galvos lipančių Žmonių 
kamšalynė. Kaip baisiame sąmyšyje, žmonėms grūdantis ir lam- 
dantis, vienas griūdamas parverčia kitą, pirmasis pražudo pas- 
kesnįjį, taip ir gyvenime. Žmogus ne tik pats klysta, bet ir 
klaidina kitus. Pavojinga lygiuotis į žengiančius priekyje. Kiek- 
vienas labiau linkęs patikėti, negu svarstyti, niekuomet nesam- 
protauja apie gyvenimą pats, bet visada tiki kitais, todėl iš kitų 
pasiimtos klaidos išmuša iš vėžių ir parbloškia. Žūvameę, sek- 
dami kitais. Išsigelbėsime, jei atsikratysime bandos instinkto. 
Dabar patys puoselėjame savo nelaimes, nepakęsdami protin- 

gų minčių. Panašiai būna rinkimuose, kai žmonės, iškėlę kan- 
didatais, po to išrinkę ką nors pretoriais, nuo kurių paskui nu- 
sigręžia nepastovi minia, patys stebisi, kaip galėję taip daryti. 
Vieni tą patį giria, kiti peikia. Tokia kiekvieno balsų dauguma 
priimto sprendimo dalia. 

2. Kai kalbame apie laimingą gyvenimą, tau nedera man 
atsakyti kaip balsavimuose: „Atrodo, dauguma šioje pusėje“. 
Vadinasi, toji pusė blogesnė. Žmonija dar nesitvarko taip, kad 
dauguma būtų už gėrį, Liaudies pritarimas — blogio įrodymas. 
Ieškokime to, kas geriausia, o ne to, kas įprasta, to, kas su- 
teiktų mums amžiną laimę, o ne to, ką giria minia, nevykusi 
teisybės aiškintoja. Minia vadinu ne tik prastuomenę, bet ir 
karūnuotuosius. Mat, nežiūriu kūną dengiančių drabužių spal- 
vos: spręsdamas apie žmogų, nepasitikiu akimis, tiesai nuo ap- 
gaulės atskirti turiu geresnį, tikresnį matą: sielos gėrio tegu 
ieškos siela. Jeigu jinai nusiraminusi pasislėps savyje ir, ištar- 
džiusi save, atskleis teisybę, tai privers pasakyti: „(Geriau bū- 
čiau nedaręs to, ką dariau iki šiolei. Kai prisimenu savo kal- 
bas, pavydžiu nebyliams tylėjimo. Buvusius troškimus vadinu 
priešų prakeiksmu. Dalykai, kurių bijojau, buvo (o gerieji 
dievai!) daug vertingesni už tuos, kurių siekiau. Su daug kuo 
buvau susipykęs ir neapykantą iškeičiau į santaiką (jei tik ga- 
lima su niekšais gyventi santaikoje), o pats su savimi dar 
nesusidraugavau. Visomis jėgomis stengiausi išsiskirti iš kitų 
tarpo ir pagarsėti kokioje nors srityje. Taip elgdamasis, aš tik 
atsidengiau smūgiams ir atsidaviau blogai valiai“. Pažvelk 
į tuos, kurie giria tavo iškalbą, kuriems rūpi tavo turtai, kurie 
padlaižiauja, siekdami malonės, kurie aukština tavo galią. Visi 
jie arba priešai, arba gali jais pasidaryti (o tai visiškai tas 
pats). Kiek garbintojų, tiek pavyduolių. 

3. Todėl aš verčiau ieškau tikrojo, vidinio, o ne išorinio 
gėrio. Kas traukia akį, prie ko žmonės sustoja, ką apstulbę 
rodo vieni kitiems, iš išorės žiba, o viduje — šlamštas. Ieško- 
kime ne paviršutiniško, o tvirto ir pastovaus gėrio, vidinio, 
o ne išorinio grožio. Siekime tokio lobio. Jis netoli. Rasime. 
Tik reikia žinoti, kurlink tiesti rankas. Dabar lyg patamsyje 
praeiname pro šalį, prasilenkdami su trokštama laime! 

Nenorėdamas tampyti tavęs aplinkui, neminėsiu kitų vyrų 
nuomonių, nes, jas išdėstydami ir atmesdami, sugaištume daug 
laiko. Klausyk manosios. ,,Manosios“ sakau todėl, kad nepri- 
skiriu savęs vieno kurio nors stoiko mokyklai: pasilieku teisę 

turėti savo supratimą. Taigi, sekdamas vienu, dalį minčių sko- 
linsiuosi iš kito. Gal būt, apžvelgęs visų mintis, nė vienos ne- 
peikdamas, tarsiu: ,„Norėčiau pridurti štai ką“. Visiems stoi- 
kams yra bendras principas: „Gyvenk pagal daiktų prigimtį“. 
Nenuklysti nuo jos, vadovautis jos dėsniais ir pavyzdžiais — 
išmintis. Taigi laimingas gyvenimas turi atitikti prigimtį. Toks 
gyvenimas būna, visų pirma, tada, kai žmogus sveiko proto 
ir visada sugeba išvengti dvasios negalavimų, antra, kai jis 
stiprus ir energingas, kilnus, ištvermingas, sugebąs prie visko 
prisitaikyti, kai be nerimastingo blaškymosi rūpinasi savo kūnu 
ir fizinėmis jėgomis, kai stropiai tvarko materialines gėrybes, 
visai jomis nesižavėdamas, kai moka naudotis likimo dovano- 
mis, netapdamas jų vergu, Ir be mano pastabos supranti, kad 
tokio žmogaus sieloje viešpatauja nuolatinė ramybė, laisvė, 
nėra nieko, kas ją erzintų ar baugintų. Vietoj malonumų, vie- 
toj menkų, trumpų ir net žalingų smagumų iškyla didžiulis, 
neužiemdomas ir pastovus džiaugsmas, sielos ramybė, santarvė 
ir kukli didystė. Silpnybė gimdo žiaurumą. 

4. Galima ir kitaip apibrėžti mūsų gėrio supratimą, tą pa- 
čią Mintį išsakant kitais žodžiais. Ta pati kariuomenė gali tai 
plačiau išsiskleisti, tai į krūvą susitelkti arba, viduriui atsi- 
traukus, išsilenkti sparnais, arba išsirikiuoti tiesia linija, bet 
jos jėga ir noras stovėti po tomis pačiomis vėliavomis, kaip 
ji besitvarkytų, lieka tie patys. Taip ir aukščiausiojo gėrio 
apibrėžimą galime ištęsti, plačiai dėstyti arba sutraukti, su- 
trumpinti. Taigi bus tas pats, jei pasakysiu: „Didžiausias gė- 
ris — tai niekinanti likimo išdaigas ir besitenkinanti dorybėmis. 
širdis“ arba: ,Nenugalima dvasios jėga, turinti gyvenimo pa- 
tirtį, ramiai atliekanti savo darbus, didžiai žmogiška ir rūpes- 
tinga"“. Galima ir taip apibrėžti: „Laimingas tas žmogus, ku- 
riam neegzistuoja joks gėris ir blogis, išskyrus dvasios gėrį ir 
blogį, kuris atlieka savo moralines pareigas, patenkintas dory- 
bėmis, kurio likimo išdaigos nei išaukština, nei palaužia, kuris 
nežino didesnio gėrio už tą, kurį gali sau padovanoti, kuriam 
tikrasis Malonumas yra malonumų niekinimas“. Jei nori, tą 
pačią mintį galime apvilkti vis kitais ir kitais rūbais, palikdami 
sveiką ir nepaliestą esmę. Iš tiesų, kas trukdo mums pavadinti 
žmogaus su laisva, tiesia, narsia, tvirta širdimi, be baimės, be 
aistros, žmogaus, kuriam vienintelis gėris — dora, vienintelis 
blogis — piktadarystė, gyvenimą laimingu. Visokiausi kiti da- 
lykai, jei jie nei prideda laimės, nei atima, ir pasirodydami bei 

išnykdami jie nei gimdo gėrio, nei naikina, yra menkaverčiai. 
Taigi ant šio pamato stovintis žmogus norom nenorom visą 
laiką jaus nuolatinį linksmumą ir gilų, iš širdies gelmių plau- 
kiantį džiaugsmą, bus patenkintas savo vidaus turtu ir neno- 
rės jo didinti. Ar gali šis dalykas prilygti menkiems, niekin- 
giems, trumpiems kūno pojūčiams?] Kai žmogus tampa malonu- 
mų vergu, tą pačią akimirką patenka ir į kančios vergiją. 

5. Pamatysi, kokią sunkią ir gėdingą vergovę vilks tas, ku- 
Iį, vienas kitą pasikeisdami, užvaldys malonumai ir kančios, 
tie nepastoviausi, savavališkiausi ir labiausiai nevaržomi val- 
dovai. Taigi reikės išeiti į laisvę, o ją teikia ne kas kita, kaip 
abejingumas likimui. Neįkainojamas gėris — saugiai besijau- 
čiančios dvasios ramybė ir didybė — atsiras tada, kai išnyks 
laimė, kai pažinta tiesa pagimdys didelį ir pastovų džiaugsmą, 
sielos svetingumą ir šviesybę. Visa tai žmogų džiugins ne kaip 
gėris, o kaip gėrio padariniai. Kadangi įsileidau į kalbas, tai 
laimingų gali būti pavadintas tas, kuris, būdamas protingas, 
nieko netrokšta ir nieko nebijo. Uolos, kaip ir gyvuliai, nejaučia 
baimės ar liūdesio, tačiau jų niekas nepavadins laimingomis, 
nes jos nesuvokia laimės. Dėk į tą pačią vietą ir tuos žmones, 
kuriuos buka prigimtis ir savojo „aš“ nesupratimas nubloškia 
į gyvulių ir žvėrių tarpą. Nė per nago juodymą nesiskirs jie 
vieni nuo kitų: gyvuliai visai neturi proto, o tokių žmonių 
mintys — išklypusios, niekam tikusios, nepastovios. Negali bū- 
ti laimingas tiesos neįžvelgiantis žmogus. Taigi laimingas yra 
pastovus, tiesiu ir teisingu sprendimu besiremiantis žmogus, 
kurio neaptemęs, laisvas nuo visų blogybių protas sugeba iš- 
vengti ne tik kankynių, bet ir peštelėjimų, kai visada, net šėls- 
tant ir nirštant likimui, išlaiko savo padėtį ir vietą. Nors ma- 
lonumai apsupa mus iš visų pusių, skverbiasi visokiausiais 
keliais, lepina sielą, savo vilionėmis traukia visą kūną ar atski- 
ras jo dalis, koks mirtingasis, turintis bent lašelį žmogiškos 
savigarbos, norės per dienas ir naktis svaigti nuo aistrų ir, 
pamiršęs sielą, atsiduos kūno įgeidžiams?! 

6. „Bet ir siela, — pasakys kas nors,— turi savo malonumų". 
Tegu turi, tegu nusilenkia prabangai ir, būdama pramogų ver- 
tintoja, prisipildo visa to, kas teikia smagių pojūčių. Paskui 
tegu pagalvos apie praeitį ir, prisiminusi senus pasismaginimus, 
tedžiūgaus, laukdama naujų, tesurikiuos į vietas savo norus ir, 
penėdama kūną dabartimi, teplanuos ateitį. Ji man atrodo ap- 
gailėtinai, nes kvaila blogį vertinti labiau už gėrį. Be sveiko 


370 


proto niekas nebūna laimingas, o žmogus, siekiąs blogio vietoj 
gėrio, yra sutrikusio proto. Laimingas tas, kas vergauja protui, 
laimingas dėl dabarties, kad ir kokia jinai bebūtų, ir paten- 
kintas savo padėtimi. Laimingas tas, kuriam protas paveda vi- 
sus reikalus. Ir tie, kurie didžiausiu gėriu laiko malonumus, 
mato, į kokią biaurią vietą nustūmė gėrį. Taigi jie mano, jog 
malonumai negali būti atskirti nuo dorybės, ir sako, kad gar- 
bingas gyvenimas yra malonus, o malonus gyvenimas — gar- 
bingas. Nesuprantu, kaip jie sujaukia į vieną krūvą tokius skir- 
tingus dalykus. Kodėl, — klausiu jus,— sakykite, kodėl malonu- 
mai negali būti atskirti nuo dorybės? Aišku, jog bet koks gėris 
kyla iš dorybės. Iš jos šakų išdygsta ir tai, ką jūs mėgstate, 
ko siekiate. Jei jie būtų neatskiriami, tai nematytume, jog yra 
malonių, bet negarbingų dalykų. O kai kas yra iš tiesų labai 
garbinga, bet sunku ir vargiai pasiekiama. 

7. Nereikia pamiršti, kad malonumai veda į šlykščiausią 
gyvenimą, o dorybė neįsileidžia blogio. Kai kurių žmonių ne- 
laimė — ne malonumų stoka, o patys malonumai. To nebūtų, 
jei dorybė galėtų susimaišyti su malonumais, kurių ji dažnai 
neturi, bet niekada nepasigenda. Kodėl gi tu derini skirtingus, 
netgi priešingus dalykus? Dorybė — tai didystė, aukštuma, ka- 
ralienė, pergalė, stiprybė, o malonumas — purvas, vergovė, 
silpnybė, nepastovumas. Jo vieta ir būstas — landynės ir smuk- 
lės. Dorybę rasi šventovėje, forume, kurijoje, ji pirmutinė 
miesto sienų gynėja, ji dulkėta, įdegusi, sudiržusiais delnais. 
Malonumas paprastai slapstosi, ieško patamsio, sukinėjasi apie 
pirtis ir maudyklės, apie vietas, bijančias edilo žvilgsnio, iš- 
glebęs, silpnas, dvokiąs vynu ir tepalais, išblyškęs arba pasi- 
rausvinęs skruostus, išsitepliojęs dažais. Didžiausias gėris yra 
nemirtingas, negali išnykti, neįgrįsta ir nepykina. Tiesi mintis 
juk niekad neiškrypsta, nekelia pasipiktinimo, nesikeičia, nes 
visada lydi taurius dalykus. O malonumas pradeda blėsti, vos 
tik įsiliepsnojęs. Jis užima nedaug vietos, taigi greitai ją už- 
pildo, paskui kelia biaurėjimąsi ir po pirmo protrūkio atslūgs- 
ta. Daikte, kurio prigimtis judri, nėra nieko tikra. Taigi negali 
būti tvirto branduolio ten, kur viskas akimirksniu keičiasi, toks 
daiktas jau pačios būties pasmerktas žūti. Dar nespėjęs gimti, 
jis pradeda mirti ir taip rieda į pražūtį. 

8. Beje, malonumų turi ir geri, ir blogi žmonės. Paleistu- 
vius ištvirkavimas džiugina ne mažiau, kaip garbingus žmo- 
nes — pavyzdingas gyvenimo būdas. Todėl senoliai nurodė, 

kad reikia siekti doro gyvenimo, o ne malonaus, malonumą 
padarant ne tiesos ir geros valios vadu, o palydovu. Prigimtis 
turi būti vadas, o ją stebi ir jos patarimo klausia protas. Taigi 
gyvenimas pagal prigimties dėsnius ir yra laimė. Tai reiškia, 
kad stropiai ir drąsiai rūpinsimės prigimties poreikiais, o kūnu 
tiek, kiek reikia tik šiai dienai, tarytum ruošdamiesi visko 
netekti, kad nevergausime įnoriams, neleisime, kad mus val- 
dytų svetimi mūsų prigimčiai dalykai; kūno smagybės ir ma- 
žareikšmiai reikalai užims mumyse tokią vietą, kokią stovyk- 
loje pagalbinė armija ir lengvai ginkluoti kariai. Tegu jie 
paklūsta, o ne įsakinėja. Tik tada jie naudingi protui. Tikro 
vyro tegu negadina ir neįveikia išoriniai dalykai, tesižavi jis 
tik savo dvasios turtais. Tegu, pasitikėdamas savimi, būna bet 
kam pasiruošęs, tebūna savo gyvenimo kūrėjas. Jo pasitikėji- 
mas tegu remsis žinojimu, žinojimas — tvirtybe, jo sprendimai 
tebūna pastovūs, be jokių pakitimų. Net jei nepridurčiau, sa- 
vaime suprantama, toks vyras bus ramus, tvarkingas, visur 
elgsis kilniai ir atlaidžiai. Jo jausmuose įsikurs tikrasis pro- 
tas, nurodantis gyvenimo principus, nes nėra daugiau iš ko 
pradėti, semtis jėgų ir į ką sugrįžti. Juk visata taip pat yra 
visa aprėpianti, ir pasaulio vairininkas dievas stengiasi išsi- 
lieti į išorę, tačiau iš visur grįžta į save. Tą patį tedaro mūsų 
protas. Nors jis lydi jausmus, per juos siekia išorę, tegu lieka 
ir jų, ir savęs valdovas ir, sakyčiau, tenukariauja aukščiau- 
siąjį gėrį. Taigi pasidarys viena harmoninga jėga ir galia, ir 
gims tikrasis protas, neskaidomas prieštaravimų, tvirtos nuo- 
monės, sampratos ir įsitikinimų. Šitaip išsidėstęs, jis susiderina 
(sakyčiau, susigieda) su savo dalimis ir pasiekia aukščiausiąjį 
gėrį. Nėra jam kreivo, slidaus kelio, nėra kliūčių ir svyravi- 
mų. Jis viską darys pagal savo norą, neatsitiks nieko nelaukta. 
Visi darbai neš gėrį, bus lengvi, miklūs, greiti. Tinginystė ir 
silpnybė traukia į priešybes ir blaškymąsi. Todėl drąsiai galima 
tvirtinti, kad didžiausias gėris yra sielos pusiausvyra. Dorybės 
bus ten, kur sutarimas ir vienybė, o ydos neša prieštaravimus. 

9. Linkęs į ginčus pasakys: „Betgi tu pats dorybę gerbi 
todėl, kad lauki iš jos kokio nors malonumo“. Pirmiausia, jei 
dorybė ir teikia malonumą, tai ne dėl jo siekiame dorybės, 
ne tik malonumus ji teikia. Ji stengiasi ne vien dėl to, bet 
jos pastangos, siekiant kitų tikslų, neša ir malonumus. Javams 
išpurentoje dirvoje išdygsta ir viena kita gėlė, bet ne dėl šių 
akį džiuginančių piktžolių įdėta tiek darbo, sėjėjas turėjo kitą 

tikslą, o šis rezultatas — atsitiktinis. Taip ir malonumas yra ne 
užmokestis už dorybę, ne jos priežastis, bet priedas. Džiaugs- 
mas kyla ne iš malonumo, o priešingai, malonumas iš džiaugs- 
mo. Didžiausias gėris glūdi pačioje sąmonėje ir proto tobuly- 
bėje. Kai protas, apsijuosęs linija, sudaro uždarą ratą, jis pa- 
siekia aukščiausiąjį gėrį ir jam nėra ko daugiau trokšti. Juk 
nieko nėra šalia visumos, už pabaigos. Taigi klysti, klausda- 
mas, ko dar, be dorybės, siekti. Juk klausi to, kas peržengia 
didžiausio dalyko ribas. Teiraujiesi, ko aš ieškau dorybėje? Jos 
pačios. Juk ji nieko geresnio neturi, pati savimi apdovanoja. 
Ar šito maža? Juk aukščiausiasis gėris yra nepalaužiama sie- 
los tvirtybė, įžvalgumas, subtilumas, sveikata, laisvė, harmoni- 
ja, grožis. Ar tu gali pasiūlyti ką nors daugiau?! Kam kiši 
malonumą? Juk aš ieškau gėrio žmogui, o ne pilvui. Gyvulių 
ir žvėrių pilvas talpesnis. 

10. „Tu,— sako man priešininkas,— apsimeti nesuprantąs 
mano žodžių. Aš juk tvirtinu, kad niekas negali gyventi ma- 
loniai, negyvendamas garbingai. Gyvuliai ir žmonės, matuo- 
jantys gėrį ėdalo kiekių, su tuo neturi nieko bendra. Aiškiai 
ir atvirai pareiškiu, kad gyvenimas, kurį aš vadinu maloniu, 
pasiekiamas tik padedant dorybei.“ O kas nežino, jog jūsų 
malonumuose skęsta didžiausi kvailiai, kad jais smaguriauja 
ištižėliai, kad net pati siela teikia daugybę žemos rūšies ma- 
lonumų. Pirmiausia — išdidumas ir nepaprastas savęs vertini- 
mas, iki dangaus pasikėlusi puikybė, aklas ir bukas egoizmas, 
lengvapėdiškumas, vaikiškas džiūgavimas dėl niekų, paskui 
kandumas, įžūlus pasipūtimas, dykinėjimas, savimi nesirūpi- 
nančios sielos išglebimas. Dorybė kratosi visa to, pirma įžval- 
giai įvertina malonumus, paskui įsileidžia ir, net pačios giria- 
mus laikydama per nieką, džiaugiasi ne juos patyrusi, bet 
pažabojusi. O juk, jūsų nuomone, malonumų pažabojimas yra 
skriauda aukščiausiajam gėriui. Tu malonumu žaviesi, aš žvel- 
giu santūriai, tu juo mėgaujiesi, aš naudojuosi, tu manai, kad 
jis — didžiausias gėris, aš — visai ne. Sakydamas, kad nieko 
nedarau dėl malonumo, kalbų apie išminčių, žmogų, kuriam, 
tavo nuomone, vienam prieinami malonumai. 

11. Nevadinu išminčiumi to, kurį kažkas valdo, net jei ir 
ne malonumai. Ar gali malonumų gerbėjas priešintis vargui, 
pavojui, skurdui ir daugybei kitų žmogui gresiančių negan- 
dų?! Kaip jis pažvelgs mirčiai į akis, kaip iškęs skausmą? Ar 
jo, nugalėto tokio švelnaus priešininko, nenugalės pasaulio 


373 


griausmMai ir pačių žiauriausių priešų gauja? Juk jis darys vis- 
ką, ką lieps malonumai. O ar nematai, kiek daug jie gali. 
Sakai: „Nieko negražaus negalės įsakyti, nes dorybė neleis.“ 
Tu ir vėl nematai aukščiausiojo gėrio, kuriam išlaikyti reikia 
sargo. Kaipgi dorybė valdys malonumus, sekdama paskui juos, 
jei sekimas yra paklūstančiojo savybė, o įsakinėjimas — val- 
dančiojo. Jūs valdančiąją galią nustumiate į galą. Iš tiesų 
neprastas pareigas skiriate dorybei: ragauti malonumus. Bet 
žiūrėkime, ar beišlieka dorybė žmonėse, kurie ją taip įžeidžia- 
mai supranta, juk dorybė negali turėti to vardo, jei prarado 
esmę. Taigi, grįždamas prie mūsų pokalbio objekto, parodysiu 
daugelį malonumo vergų, kuriuos laimė dosniai apdovanojo 
ir kurie tačiau vadintini blogais žmonėmis. Pažvelk į Nomen- 
tą ir Apicijų, ieškančius žemių ir jūrų turtų (taip jie vadi- 
na), apžiūrinėjančius visokiausių rūšių gyvūnus, atgabentus 
ant jų stalo. Pažvelk į tuos, kurie rožėmis apibertuose guo- 
liuose laukia puotos, džiugindami ausis garsų skambesiu, akis 
reginiais, o gomurį gardėsiais. Švelnūs, minkšti apklotai glos- 
to jų kūną, o kad nosis turėtų ką veikti, kvepalais apšlaksto- 
ma lėbavimų vieta. Sakai: „Jie skęsta malonumuose, bet jiems 
nebus gera, nes jie ne gėriu džiaugiasi“. 

12. „Jiems bus blogai,-— sako mano priešininkas, — daugybė 
atsitiktinumų drums jų sielą ir neduos ramybės jų protui“. Su- 
tinku, kad taip yra, bet, nors jie bailiai ir lengvapėdžiai, nors 
juos graužia sąžinė, jie patiria daug malonumų, nes jų tol 
neslegia įoks sunkumas, kol jie neturi sveiko proto ir (tai 
daugeliui pasitaiko) dūksta, beprotiškai linksmindamiesi, šėls- 
ta kvatodami. O išminčiaus malonumai kitokie: santūrūs ir 
saikingi, galima sakyti, menki, kuklūs ir vos pastebimi, o ka- 
dangi jie ateina iš anksto nesužadinti — patys savaime atsi- 
radę, tai nėra nei liaupsinami, nei ypatingo džiugesio teikia. 
Malonumai įsiterpia į gyvenimą, jį padažydami, kaip išdaiga 
ar juokas rimtoje dramoje. Todėl tegu anie nejungia nesu- 
derinamų dalykų, nededa prie dorybės malonumų, nes ši klai- 
da patinka tik išsigimusiems žmonėms. Kad ir šis paskendęs 
malonumuose, visada keturpėsčias girtuoklis žino smagiai gy- 
venąs, bet mano, kad ir dorai, nes girdi, jog malonumai neat- 
skiriami nuo dorybės, savo ydas vadina išmintimi ir neslepia 
jų. Taigi jie lėbauja ne Epikūro skatinami, bet apnikti ydų, 
savo palaidumą slepia filosofijos glėbyje ir susirenka ten, kur 
nugirsta, kad giriami malonumai. Jie nežiūri, kaip blaiviai ir 

rimtai Epikūras suprato malonumą (dievaži, nuoširdžiai kalbu), 
bet sulekia, vien išgirdę tą žodį, ieškodami savo geiduliams 
kokio nors prieglobsčio ir užuovėjos. Taip jie praranda vie- 
nintelę teigiamą netikėlių savybę — gėdą. Giria tai, dėl ko 
anksčiau rausdavo, ir didžiuojasi ydomis. Neįmanomas jaunuo- 
menės dorovinis atgimimas ten, kur gerbtini dalykai užleido 

13. Malonumų šlovinimas pražūtingas štai kuo: garbingi 
pamokymai lieka nepastebėti, o tai, kas gadina, — visiems kaip 
ant delno. Aš pats esu tos nuomonės (pasakysiu, neįtikdamas 
savo bendraminčiams), jog Epikūro mokslas — tiesus, teisingas 
ir, geriau pažiūrėjus, net griežtas. Malonumus iš tikrųjų jis 
laiko per nieką. Bet jis malonumais vadina tą patį, ką mes 
dorybe. Jis liepia malonumui paklusti prigimčiai. Bet praban- 
ga gi nesitenkina tuo, ko užtenka prigimčiai. Tai kaip išeina? 
Tas, kuris tinginystę, Iajumą, ištvirkimą vadina laime, ieško 
gero vardo ydoms pridengti ir, atėjęs į Epikūro mokyklą, 
viliojamas dviprasmiškų jos šūkių, atsiduoda ne tokiems ma- 
lonumams, apie kuriuos ten kalbama, bet tokiems, kokių pats 
trokšdamas atsidangina. Toks ima išvedžioti, kad jo ydos ne- 
prieštarauja Epikūro mokymui, todėl jis ir nuolaidžiauja joms 
ne bailiai, ne paslapčiom, o ištvirkauja, nepanarindamas gal- 
vos. Taigi aš neteigiu, kaip daugelis mūsiškių, kad Epikūro 
mokslas yra ydų šiltnamis, o tik sakau: „Nepelnytai jis turi 
blogą vardą“. Šitaip galima tvirtinti, tik gerai apžiūrėjus jo 
vidų, išorė duoda pamatą gandams ir nekokiai nuomonei. At- 
rodo, lyg garbingas vyras būtų apsivilkęs moters rūbais. Jam 
galima pasakyti: „Tavo dorovė ir garbė — tyra, tavo kūnas ne- 
atsidavęs jokiam biauriam pasismaginimui, bet tavo rankose 
timpanas". Reikia išsirinkti garbingą vėliavą. Jos šūkiai turi 
skatinti kautis su tomis ydomis, kurios, vos tik atsiradusios, 
beregint nusilpnina žmogų. Kas pasiekia dorybę, teikia vilčių, 
kad jis bus ir garbingo būdo: lėbautojas atrodo silpnas, pa- 
laužtas, visai nevyriškas. Jis įkris į pamazgų duobę, jei kas 
nors nenumalšins jame malonumų troškimo, nepasakys, kokių 
malonumų reikalauja prigimtis, kokie nubloškia į bedugnę ir 
kad malonumų — begalybė ir kuo daugiau žmogus jų semia, 
tuo labiau jie neišsemiami. Reikia veikti, dorybę pasirenkant 
už vadovą, tada kelionė nepavojinga. Nesaikingi malonumai 
kenkia, o dorybei vedant, nereikia bijoti, kad ko nebūtų per 
daug, nes ji pati saikas. Gėrio niekada nebūna per daug. 

14. Tu — protinga būtybė. Sakyk, kas gali geriau vadovauti 
už protą? Jei tau patinka dorybės ir malonumo derinys, jei 
nori eiti į laimę, lydint šiam dvejetui, tai dorybė tegu ves, 
o malonumas teseks iš paskos, tarsi šešėlis sėlindamas paskui 
kūną. Tik dvasios skurdžius gali paversti dorybę — tą didžiau- 
sią šventenybę — malonumo tarnaite. Dorybė tegu žengs pirma, 
ji teneš vėliavas. Turėkime malonumų, bet būkime jų šeimi- 
ninkai ir valdovai. Šį tą jie gali išprašyti iš mūsų, bet nieko 
teneprivers daryti. Žmonės, atidavę pirmenybę malonumams, 
netenka ir vieno, ir kito. Visų pirma, jie netenka dorybės, 
antra, ne jie malonumus, o juos pačius malonumai valdo: jie 
arba kenčia dėl jų stokos, arba dūsta nuo pertekliaus. Nelai- 
mingi, Kai malonumai juos palieka, dar nelaimingesni, kai už- 
griūva. Taip audra, užklupusi jūrininkus Sirtų mariose, tai iš- 
meta į seklumą, tai užlieja šėlstančiomis bangomis. Visa tai 
įvyksta dėl per didelio nesusilaikymo ir aklos meilės kokiam 
nors dalykui. Žmogui, siekiančiam blogio vietoje gėrio, pa- 
sisekimas pavojingas. 

Sunku ir pavojinga medžioti žvėris, net sugavus laikyti ri- 
zikinga, nes jie dažnai sudrasko sargus. Taip didžiausi lėbau- 
tojai įpuola į baisią nelaimę, pasidarydami savo malonumų 
aukomis. Kuo daugiau malonumų, kuo jie didesni, tuo mažes- 
nis ir nuolankesnis yra tas, kurį žmonės vadina laimingu. No- 
rėčiau sustoti prie šio vaizdo. Medžiotojas, tykojantis žvėrių 
guolių ir labai mėgstantis „kilpomis gaudyti žvėris“ ir „didelius 
slėnius apeiti su šunimis“, palieka svarbesnius reikalus, atsisa- 
ko daugelio dalykų. Taigi ir sekiojantieji paskui malonumus 
viską palieka antroje vietoje ir pirmiausia netenka laisvės, 
išmainydami ją į pilvo užgaidas. Jie ne perka malonumus, 
„o parsiduoda jiems, 

15. „Kas gi trukdo, — sako mano priešininkas, — sulieti į vie- 
ną vietą dorybę ir malonumus ir sukurti aukščiausiąjį gėrį 
taip, kad tas pat būtų ir garbinga, ir malonu?“ Bet egzistuoti 
tegali tik dorybės visuma, o ne jos dalis. Aukščiausiasis gėris 
nebus tyras, matydamas savyje kai ką tokio, kas nėra gėris. 
Netgi dorybės pagimdytas džiaugsmas, būdamas gėris, nėra 
absoliutaus gėrio dalis, taip pat linksmumas ir ramybė, nors 
jie kyla iš gėrio. Tai — geri dalykai, bet jie — aukščiausiojo 
gėrio padariniai, jie nejeina į jį. Kas sieja malonumus su do- 
rybe nelygiomis dalimis, dėl vienos gėrybės trapumo pažaboja 
visa, kas gyva kitoje, ir pavergia net laisvę, kurios negalima 

nugalėti tik tada, kai už ją nieko nėra vertingesnio. Tokiam 
žmogui prisireikia sėkmės, o tai — didžiausia vergystė. Prasi- 
deda neramus, įtarus, bailus, drebąs dėl atsitiktinumų, priklau- 
santis nuo aplinkybių gyvenimas. Tu nebeduodi dorybei ivir- 
to, nejudamo pamato, liepi jai stovėti liulančioje pelkėje. Nėra 
nieko nepastovesnio, kaip atsitiktinumo laukimas ir organizmo 
bei įvairių fiziologinių veiksnių kaita. Kaip gali toks Žmogus 
paklusti dievui, ramiai pasitikti visa, kas jam atsitinka, nesi- 
skųsti likimu, geraširdiškai teisinti savo negandas, jei jis jaučia 
mažiausią malonumų ir skausmų dilgtelėjimą. Nebus jis nei 
tėvynės gynėjas, nei gelbėtojas, nei draugų užtarėjas, jeigu 
jam malonumai terūpi. Taigi didžiausias gėris tegu užkopia ten, 
iš kur jo jokia jėga nenustums, kur nepalies nei skausmas, 
nei viltis, nei baimė — niekas, kas siekia sumažinti aukščiau- 
siojo gėrio teisę. Ten užkopti gali tik dorybė, tik ji sugeba 
įveikti statų šlaitą, ji tvirtai ten stovės ir ne tiek kentėdama, 
kiek savo noru, pakels viską, kas beatsitiktų. Ji žinos, kad bet 
koks vargas yra gamtos dėsnis, ir, kaip geras karys, ištvers 
žaizdas, skaičiuos randus ir, perverta ieties, mirs, mylėdama 
vadą, už kurį žūva, laikydama širdyje seną pamokymą: sek 
dievu. Daugelis skundžiasi, verkia ir vaitoja, jėga verčiami at- 
likti įsakytus darbus, ir nenoromis pildo paliepimus. Kokia kvai- 
lystė! Nejaugi geriau būti tempiamam, o ne pačiam sekti?! Die- 
važi, tik bepročiai ir neišmanėliai sielvartauja, atsitikus ne- 
laimei, stebisi, silpnadvasiškai kenčia vargus, kurių pasitaiko 
tiek geriesiems, tiek blogiesiems. Turiu galvoje ligas, mirtis, 
luošumą ir kitus aukštyn kojomis apverčiančius žmogaus gy- 
venimą dalykus. Narsiai turime sutikti visas likimo duodamas 
kančias, prisiekti ištverti tai, kas tenka mirtingiesiems ir ne- 
liūdėti dėl to, ko patys išvengti negalime. Esame gimę pri- 
klausomi, laisvė yra klusnumas dievui. 

16. Taigi tikroji laimė glūdi dorybėje. Ką jinai tau patars? 
Pirmiausia nei gėriu, nei blogiu nevadinti to, kas neišplaukia 
iš dorybės ar blogio, paskui būti atspariam ir tam blogiui, ku- 
ris kyla iš gėrio, ir stengtis, kad kiek galima būtum panašus 
į dievą. Kas tau žadama už tai? Dideli, beveik dieviški dalykai. 
Niekas tavęs nevers, nieko nereikės, būsi laisvas, saugus, ne- 
baudžiamas, nieko veltui nebandysi, niekas tavęs nesuturės, 
niekas tau nieko nedraus. Viskas vyks taip, kaip tu pageidausi, 
nieko neatsitiks prieš tavo valią, nuomonę ir norą. Tai kaip? 
Ar dorybės pakanka laimingam gyvenimui? O kodėl gi jos 

turėtų neužtekti, tokios tobulos ir dieviškos? Net per daug. 
Ko gali trūkti visus troškimus nugalėjusiam žmogui? Ko reikia 
lauke tam, kurio visas turtas viduje? Tačiau dorybės siekian- 
čiam žmogui, net jei jis spėriai žengia pirmyn, kol jis tebe- 
vargsta su žemiškais reikalais, nenusimetęs šių pančių ir kito- 
kių mirtingiesiems skirtų grandinių, reikia kažkokio likimo at- 
laidumo. Taigi kaip išeina? Vieni vos pririšti, kiti prirakinti, 
treti prikaustyti. Didesnių dalykų siekiantis žmogus pakyla 
aukščiau, atpalaiduoja grandines, jis dar ne laisvas, bet jau 
panašus į laisvąjį. 

17. Tačiau koks nors filosofijos plūdikas, kaip paprastai, 
gali pasakyti: „Kodėl tu drąsiau šneki, negu gyveni? Kodėl 
nuolankesniais žodžiais kalbi su galingesniu, pinigus laikai bū- 
tinu daiktu, jaudiniesi dėl nuostolių, ašaroji, išgirdęs apie žmo- 
nos ar draugo mirtį, saugai savo gerą vardą ir nerimsti dėl 
šmeižtų? Kodėl tavo laukai geriau įdirbami, negu reikalauja 
natūralūs poreikiai? Kodėl pietaudamas tu nesilaikai savo tai- 
syklių? Kodėl tavo indai labiau spindi, negu derėtų? Kodėl 
tavo svečiai geria už tave patį senesnį vyną? Kam toks na- 
mo išplanavimas? Kam sodini medžius, teikiančius vien šešėlį? 
Kodėl tavo žmonos auskarai verti prašmainiausio namo? Ko- 
dėl vergai vilki brangiais drabužiais? Kam tau reikia įmantraus 
patarnavimo? Kodėl indai išdėstomi ne bet kaip, 0 pagal ser- 
viruotės taisykles? Kam tu laikai mėsos piaustymo specialistą?" 
Jei nori, galiu dar pridurti: „Kodėl turi valdų užjūryje, ir dar 
tiek daug, kad net pats nesusigaudai? Savo gėdai, esi taip 
apsileidęs, kad nepažįsti keleto savo vergų, arba esi toks tur- 
čius, kad turi daugiau, negu gali įsidėmėti“. Paskui aš dar 
pridėsiu, kai tu man priekaištausi, rasdamas daugiau ką pri- 
kišti, negu tikiesi. Dabar tik šitaip atsakysiu. Aš nesu išmin- 
čius ir, pasotindamas tavo piktą džiaugsmą, sakau, jog juo ir 
nebūsiu. Taigi aš stengiuosi būti ne lygus su geriausiais, bet 
geresnis už bloguosius. Man užtenka, kad kasdien atsisakau 
kokios nors ydos ir peikiu savo klaidas. Aš dar neišgijau ir 
neišsigydysiu, aš ruošiu lengvinančias priemones nuo savo li- 
gos, 0 ne tikrus vaistus. Esu patenkintas, jei priepuoliai re- 
tesni ir mažiau kamuoja. Nors aš ir raišas, bet, palyginus su 
jumis, esu greitakojis. 

18. Aš čia neginu savęs. Esu nugrimzdęs visokių ydų gel- 
mėn. Ginu tą žmogų, kuris yra šio to pasiekęs. Sakysi: „„Vie- 
naip kalbi, kitaip darai“. Didžiausi niekšai, kiekvieno doro 

žmogaus priešai priekaištavo Platonui, Epikūrui, Zenonui. O juk 
visi šie dėstė, ne kaip jie gyvena, bet kaip reikia gyventi. 
Aš kalbu apie dorybę, o ne apie save, ir kai prikišu ydas, 
pirmiausia prikišu sau. Kai galėsiu, gyvensiu taip, kaip reikia. 
Jūsų nuodingas ir piktas džiūgavimas neatbaidys manęs nuo 
gėrio, ir tas užkratas, kuriuo šlakstotės ir žudotės, man ne- 
kliudys be perstojo girti ne tokį gyvenimą, kokį gyvenu, 
o tokį, kokį reikia gyventi, nesutrukdys garbinti ir pamažu 
sekti dorybę, nors ir toli nuo jos aš būčiau. Žinoma, laukite, 
žiūrėsiu, kad koks piktadaris, jei jis nepagailėjo nei Rutili- 
jaus, nei Katono, neįžeistų ir manęs. Visi jiems atrodys per- 
daug turtingi, jei kinikas Demetrijus neatrodo per didelis skur- 
džius. Beje, šis tvirtas vyras, kovojęs ir prieš prigimties po- 
reikius, buvo daug vargingesnis, negu kiti kinikai, nes anie 
draudė turėti, o jis — ir trokšti. Na, o šie sako, kad jis nebuvo 
visiškas skurdžius. Kodėl? Todėl, kad skelbė ne dorybę, o ne- 
turtą. Jie tvirtina, jog epikūrietis filosofas Diodoras, kuris 
prieš keletą dienų nusižudė, persipiaudamas gerklę, pasielgė 
ne pagal Epikūro mokymą. Vieni tame jo poelgyje mato be- 
protybę, kiti — staigų būdą. O juk jis laimingas ir, visiškai 
sąmoningai išeidamas iš gyvenimo, pateisino save, pagyrė uos- 
te atsidūrusio ir pritvirtinusio prie inkaro laivą keleivio ra- 
mybę, tardamas (šių žodžių nenorite klausytis, lyg jums rei- 
kėtų tą patį daryti): „Nugyvenau ir likimo skirtąjį laiką pra- 
leidau“. Apie vieno gyvenimą, o kito mirtį samprotaujate, 
aplodami didžių, ypatingos šlovės nusipelniusių vyrų vardus, 
lyg maži šuniūkščiai, sutikę nepažįstamus žmones. Jums truk- 
do, jūs stengiatės, kad niekas neatrodytų geras, tarsi svetima 
dorybė būtų priekaištas dėl jūsų klaidų. Nejučiomis lyginate 
taurios dvasios spindesį su savo purvu, nesuprasdami, kokią 
žalą sau darote. Jei paskui dorybę sekantieji žmonės yra gob- 
šūs, gašlūs, garbėtroškos, tai kokie gi esate jūs, kurie neken- 
čiate vien dorybės vardo? Jūs sakote, kad niekas nesielgia 
taip, kaip kalba, ir negyvena pagal savo pamokymų pavyzdį. 
Kas čia nuostabaus? Kad jie kalba apie stiprius, milžiniškus, 
išvengiančius bet kokių gyvenimo audrų dalykus? Kad jie ban- 
do nulipti nuo kryžių, prie kurių kiekvienas iš jūsų pats pri- 
sikala? Pasmerktas nusikaltėlis kybo ant vieno kryžiaus, o tie, 
kurie savanoriškai prisikala,— ant tiek kryžių, kiek turi aist- 
rų. Jie piktžodžiauja, dygiai įžeidinėdami kitus. Manyčiau, jog 

nereikėtų jų liesti, jeigu kai kurie nuo savo kryžiaus neap- 
spiaudytų praeivių. 

20. Filosofai nedaro taip, kaip kalba? Tačiau jie daug pa- 
daro tuo, kad kalba, kad nužymi garbingo gyvenimo gaires. 
Jei jie ir elgtųsi pagal savo žodžius, kas nuo to būtų laimin- 
gesnis? Tuo tarpu nereikia niekinti gerų žodžių ir gerų min- 
čių sklidinų širdžių. Reikia girti žmones, užsiiminėjančius svei- 
kais dalykais, net jei tie užsiėmimai nedaro poveikio. Kas čia 
nuostabaus, kad jie, priėję prie aukštikalnės, neužkopia į vir- 
šūnę? Vertink vyrus, bandančius užkopti, net jei jie paslysta. 
Gerbtinas tas žmogus, kuris, matuodamas ne savo, bet apskritai 
prigimties duotas jėgas, bando siekti aukštų tikslų, mėgina ir 
svajoja apie tokius dalykus, kuriuos padaryti gali tik milžinai. 
Gerbtinas tas žmogus, kuris sau prisiekė: „Mirties nuosprendį 
išklausysiu tokiu veidu, kokiu jį paskelbčiau, fizines jėgas 
sustiprindamas dvasinėmis, paklusiu vargams, kad ir kokie 
sunkūs jie būtų; vienodai niekinsiu ir esamą, ir nesamą turtą, 
neliūdėsiu, jei kas nors pražus, nesijaudinsiu, jei ant mano 
galvos užgrius perkūnas; abejingai žiūrėsiu ir į besiartinančią, 
ir į tolstančią laimę, į visas žemes žiūrėsiu kaip į savo, 0 į 5a- 
vo — kaip į visų; gyvensiu, galvodamas, jog esu gimęs dėl 
kitų, ir už tai dėkosiu gamtai. Ar galėjo ji man duoti geresnį 
likimą?! Mane vieną padovanojo visiems, man vienam —vi- 
sus. Savo turto godžiai nesaugosiu nei išlaidžiai švaistysiu, ma- 
nydamas, jog didžiausias mano turtas — tai deramai išdovano- 
tos dovanos. Jas vertinsiu ne pagal skaičių ir svorį, bet pagal 
gaunančiojo vertę. Nusipelniusiam žmogui niekada nebus duo- 
ta per daug. Kiekvienas darbas bus man sąžinės, o ne garbės 
reikalas. Mat, kiekvieną atskirą darbą atliksiu taip, lyg žiūrėtų 
visa tauta. Valgymo ir gėrimo tikslas bus prigimties poreikių 
patenkinimas, o ne pilvo prikimšimas ir ištuštinimas. Drau- 
gams būsiu malonus, priešams atlaidus ir kuklus, gerą darbą 
atliksiu neprašytas. Nė sekundei neužmiršiu, kad mano tėvy- 
nė — visas pasaulis. Jį valdo dievai, jie yra virš manęs, aplink 
mane, jie — mano darbų ir žodžių vertintojai. O jei kada gamta 
vėl panorės atsiimti gyvybę arba protas prabils apie tai, iš- 
eisiu, parodęs, kad mylėjau gryną sąžinę, siekiau gėrio, ne- 
ribojau niekieno, visų pirma savo, laisvės“. 

21. Kas numatys sau tokį tikslą, norės ir sieks, tas prasi- 
skins kelią pas dievus, tas gal ir nepatirs sėkmės, tačiau pra- 
laimės garbingoje kovoje. Jūs, kurie nekenčiate dorybės ir 

jos puoselėtojų, nesate labai originalūs. Taip bijo saulės ligo- 
tos akys, taip vengia dienos nakties gyviai: akinami pirmųjų 
spindulių, jie skuodžia į savo landynes ar, bijodami šviesos, 
slepiasi bet kokiuose plyšiuose. Vaitokite, mankštinkite nelai- 
mingą liežuvį, šmeiždami doruosius, pulkite, kąskite, greičiau 
dantis išsilaužysite, negu įkąsite. 

Kodėl tas filosofijos mylėtojas gyvena taip turtingai? Ko- 
dėl sako, jog turtus reikia niekinti, o turi jų? Kodėl niekina 
gyvybę, o gyvena? Kodėl niekina sveikatą, bet kruopščiausiai 
ją saugo ir trokšta kuo geriausios? Muilo burbulu laiko ištrė- 
mimą, pareikšdamas: „Kas čia blogo, kad persikeliu?“ Tačiau, 
jei gali, senatvės sulaukia tėvynėje. Tvirtina, jog nėra jokio 
skirtumo tarp ilgesnio ir trumpesnio gyvenimo, tačiau, jei nie- 
kas netrukdo, stengiasi prailginti amžių ir gilioje senatvėje pa- 
tenkintas saugo jėgas. Betgi išminčius sako, kad šituos daly- 
kus reikia niekinti ne tada, kai jų neturima, bet kai jie kelia 
rūpesčių. Jis ne visiškai jų atsisako, bet neliūdi jų netekęs. 
O likimui juk daug saugiau padėti turtą ten, iš kur jis gali 
atsiimti be valdytojo dejonių. Markas Katonas gyrė Kurijų, 
Konkuranijų ir tuos laikus, kai pilietis, turėdamas keletą sidab- 
ro Monetų, gaudavo cenzoriaus pastabą, o juk pats Markas 
Katonas turėjo keturiasdešimt milijonų sestercijų. Aišku, jis 
negalėjo lygintis su Krasu, bet turėjo daugiau, negu cenzorius 
Katonas. Jei imsime juos lyginti, tai Katono Jaunesniojo tur- 
tas buvo kur kas didesnis už Katono Vyresniojo, bet mažesnis 
už Kraso. Ir jei jam būtų tekę didesni turtai, nebūtų atsisakęs, 
nes išminčius negalvoja esąs nevertas likimo dovanų. Nemėgs- 
ta turtų, bet vertina juos labiau, negu skurdą, ne į širdį, o į sa- 
vo namus įsileisdamas, neišmeta atėjusių, o saugo, norėdamas 
didesnes lėšas skirti geradarystei. 

22. Nėra abejonės, kad, turėdamas daugiau lėšų, išmintin- 
gas vyras turi daugiau galimybių tobulinti savo dvasią, negu 
skurde. Skurdžiui būdinga viena dorybės rūšis: nepasiduoti 
klaidoms ir priespaudai, 0 turtuoliui plačiai atsiveria vartai 
į susivaldymą, geradarystę, uolumą, mokėjimą tvarkytis, didžia- 
dvasiškumą. Išminčius nepeiks savęs dėl mažo ūgio, tačiau 
norėtų būti grakštus ir tiesus, jausis sveikas ir be vienos akies, 
tačiau labiau norėtų turėti stiprų kūną. Jis žinos, kad jo siela 
sveikesnė už kūną, pakęs prastą sveikatą, bet trokš kuo ge- 
riausios. Nors kai kurie dalykai iš esmės nėra svarbūs ir 
dingę nesukeltų katastrofos, tačiau jie šiek tiek prideda nuo- 

latinio pasitenkinimo, kurį gimdo dorybė. Turtai didina pa- 
sitenkinimą, džiugindami taip, kaip jūrininką palankus ir stip- 
rus vėjas, kaip geras oras, kaip atokaita žiemą. Nė vienas iš- 
minčius (turiu galvoje stoikus), kuriam dorybė — vienintelis 
gėris, neneigs, jog net tie dalykai, kuriuos vadiname bereikš- 
miais, turi šiek tiek svarbos, o kai kurie yra ir už kitus svar- 
besni. Vieni jų užsitarnauja šiek tiek pagarbos, kiti — daug. 
Turėk galvoje: turtai yra tarp svarbesnių. Prikiši: „Kodėl iš 
manęs tyčiojiesi, jei jie tau tą patį reiškia, kaip ir man?" 
Žinok, kad ne tą patį. Pradingę turtai man neneša nuostolio, 
be jų pačių aš daugiau nieko neprarandu, o tu apstulbtum, 
atrodytum pats savęs netekęs, jei jie tave paliktų. Man turtai 
tik šį tą reiškia, tau jie — svarbiausias dalykas. Pagaliau aš — 
turtų valdovas, tu — jų vergas. 

23. Liaukis draudęs filosofams turėti pinigų, niekas dar ne- 
bandė nubausti išminčiaus skurdu. Teturi filosofas galybę tur- 
tų, bet jie iš niekieno neatimti, neapšlakstyti svetimu krauju, 
jie įgyti be skriaudos, ne šlykščiu būdu. Jie garbingai ateina 
ir garbingai leidžiami, dėl jų niekas nedūsauja, nebent pa- 
vyduolis. Didink juos, kiek nori, jie liks garbingi. Daug kas 
norėtų, kad tie turtai būtų jo, bet niekas negalės pasakyti, 
kad jie jo yra. Išminčius neatstums likimo dosnumo ir garbingai 
įgytu turtu nesigirs nė raus dėl jo. Tačiau turės kuo pasigirti, 
jei, atidaręs duris ir įleidęs piliečius, galės ištarti: „Kas atpa- 
žins savo daiktą, teišsineša“. Didis ir nepaprastai turtingas tas 
vyras, jei šitaip pasakys ir jei po šių žodžių jam liks tiek pat 
turto. Dar kartą tvirtinu: jei jis ramiai, be baimės leis žmo- 
nėms daryti kratą, jei niekas nieko savo pas jį neras, drąsiai 
ir viešai tesivadins turtuoliu. Išminčius nė vienai nedorai įgytai 
dešimtinei neleis peržengti savo slenksčio, bet neniekins di- 
delių turtų — likimo dovanos ir dorybės vaisiaus. Kodėl jis 
turėtų neleisti jų į gerą vietą? Tegu ateina, apsigyvena. Nei 
girsis jais, nei slėps, lyg bukagalvis ar baikštus menkaprotis, 
kuris dedasi turįs kišenėje kažin kokį lobį. Ne, kaip sakiau, 
neišmes turto iš namų. Ką sakytų, taip darydamas? Arba: 
„Turtai nenaudingi", arba: „Nemoku jais naudotis“. Kaip, ga- 
lėdamas ir pėsčias nukeliauti, jis geriau važiuotas važiuos, taip, 
jei galės būti turtingas, norės tokiu būti. Bet valdys jis turtus 
lyg lengvus ir trapius daiktus taip, kad nei kitiems, nei jam pa- 
čiam nebūtų sunkenybė. Jis dovanos... Ko pastatėte ausis? Ko 
ištiesėte rieškučias? Dovanos arba doriesiems, arba tiems, ku- 

riuos galės padaryti dorais. Dovanos, labai atidžiai apsižval- 
gydamas, išrinkdamas vertingiausius ir prisimindamas, jog turi 
sau duoti išlaidų ir pajamų sąskaitą. Dovanos tik dėl teisingų 
ir girtinų priežasčių, nes nesėkmingas dovanojimas yra gė- 
dingas praradimas. Jo kišenė bus pasiekiama, bet neskylėta, 
iš jos daug išeis, bet niekas neiškris. 

24. Jei kas mano, jog dovanoti lengva, klysta. Šis dalykas 
nepaprastai sunkus, jei žmogus skirsto planingai, o ne švaisto 
šen bei ten. Vienam duodu, kad būtų vertas, kitam grąžinu 
skolą, trečiam padedu, ketvirto pasigailiu. Kai kam pataisau 
materialinę būklę, kad vargas nesuklaidintų ir nepriblokštų 
doro žmogaus. Vieniems neduosiu, nors jiems ir trūksta, nes, 
jei ir duočiau, jiems vis tiek trūktų, antriems pasiūlau, tre- 
tiems primygtinai įspraudžiu. Čia negaliu švaistytis, ir niekada 
taip stropiai neužsirašau į skolos knygas, kaip dovanodamas. 
„Nejaugi,— klausi tu,— dovanoji tam, kad atsiimtum?“— Kad 
nežūtų. Reikia dovanoti tokiems žmonėms, kurie galėtų grą- 
žinti gautą dalyką net ir nereikalaujant. Geradarystė tegu bus 
panaši į giliai paslėptą lobį, kurio neišsikasi, jei tai nebūtina. 
Turtingas vyras ir savo namuose turi dideles galimybes gera- 
darystei. Kas rodys dosnumą tik romėnų piliečiams? Prigimtis 
liepia nešti naudą žmonėms. Vergams ir laisviesiems, kilmin- 
giems ir atleistiniams. Koks skirtumas tarp tikrojo ir draugui 
rodomo dosnumo? Proga geradarystei atsiranda, kur tik žmo- 
gus bebūtų. Taigi išminčius gali leisti savo pinigus ir namuose, 
rodydamas dosnumą, nes „liberalistas“ tokį vardą turi ne to- 
dėl, kad apdovanojami laisvieji, bet todėl, kad plaukia iš lais- 
vos sielos. Išminčius niekada neduoda piktadariams ir nedo- 
rėliams, bet jo dosnumas niekuomet neišsenka ir, radęs vertą 
žmogų, liejasi upeliu. 

Taigi neiškreipkite garbingai, drąsiai, įkvėptai išminties my- 
lėtojų sakomų žodžių prasmės. Įsidėmėkite: vienas dalykas 
yra išminties mylėtojas, kitas — išminčius. Pirmasis tau pasa- 
kys: „Aš kalbu apie kilnius daiktus, bet kol kas skęstu aibėje 
ydų. Netaikyk man mano taisyklių. Save tobulindamas ir ior- 
muodamas, iškeliu aukštą idealą; jei pasieksiu, ką užsibrėžęs, 
reikalauk, kad darbai atitiktų žodžius“. Pasiekęs žmogui skirtą 
aukščiausiąjį gėrį, kitaip kalbės su tavimi, jis pasakys: „Visų 
pirma tu neprivalai sau leisti kritikuoti geresnių už tave. Aš 
jau esu nepatikęs niekšams, o tai — teisumo įrodymas. Bet 
duosiu tau ataskaitą, kurios neduodu jokiam mirtingajam. Klau- 

syk, ką žadu, kaip žiūriu į pasaulį, kaip vertinu daiktus. Nei- 
giu, kad turtai yra gėris. Jei jie būtų gėris, darytų žmones 
gerus. Kadangi daiktas, kurį turi ir nedorėliai, negali būti pa- 
vadintas gėriu, aš jų taip ir nevadinu, tačiau pripažįstu, jog 
jie reikalingi ir naudingi ir teikia gyvenime daug patogumų“. 

Versta iš Oeuvres complėtes de Sėnėgue publi- 


cės par M, Charles du Rozoir, t. 3, Paris, 1832. Vertė 
D. Dilytė. 


LAIŠKAI LUCILIJUI 
PIRMASIS LAIŠKAS 


Daryk taip, mielas Lucilijau: sutelk visas jėgas ir laiką, 
kurį iki šiol iš tavęs pagrobdavo arba pavogdavo kiti, ar ku- 
ris pats nepastebimai pranykdavo, taupyk ir saugok. Patikėk, 
"taip iš tiesų yra, kaip rašau: dalį laiko žmonės pasisavina iš 
mūsų akiplėšiškai, dalį atima nejučiom, dalis pražūna savaime. 
džiai, — pamatysi, kad didžiausia gyvenimo dalis praeina mums, 
darant klaidas, didelė dalis — nieko neveikiant, 0 visas gy- 
venimas — veikiant ne tai, kas reikia. Ar galėtum parodyti 
man žmogų, kuris vertintų laiką, brangintų dieną, kuris su- 
prastų, kad jis kasdien po truputį miršta?! Apsirinkame, lauk- 
dami mirties ateityje: kažkuri jos dalis nuolatos mus ištinka. 
Tą gyvenimo tarpą, kuris jau yra už mūsų, valdo mirtis. Taigi 
daryk taip, mielas Lucilijau, kaip ir rašai darąs: išnaudok kiek- 
vieną valandą. Jei šiandien ranką prie darbo pridėsi, mažiau 
priklausysi nuo rytojaus. Atidėliodamas ir gyvenimą pražiop- 
sosi. Viskas, Lucilijau, svetima, tik laikas — mūsų. Gamta su- 
teikė mums galią (kurią, beje, paveržia kas tik nori) valdyti 
vien šį judantį ir nepatikimą turtą. Ir kaip aiškiai atsiskleidžia 
mirtingųjų paikystė, kai jie, gavę kokį trokštamą mažmožį 
ar niekniekį, už kurį visai nesunku atsimokėti, rūpestingiau- 
siai stengiasi atsilyginti, tačiau nė vienas žmogus, atėmęs iš 
kito laiką, negalvoja esąs skolingas, kai tuo tarpu laikas yra 
vienintelis dalykas, kurio, net ir labai dėkingas būdamas, nie- 
kas negali grąžinti. Gal būt, paklausi, kaip elgiuosi aš, tavo 
patarėjas. Prisipažinsiu atvirai: kaip išlaidus, bet kruopštus 
žmogus. Aš vedu savo išlaidų apskaitą. Nepasakyčiau, kad nie- 
ko neprarandu, bet galiu atsakyti, ką prarandu, kodėl tr kokių 

būdu. Galiu paaiškinti savo neturtingumo priežastis. O išeina 
man taip, kaip ir daugeliui patekusių į skurdą ne dėl savo 
kaltės: visi užjaučia, bet niekas nepadeda. Taigi kas išeina? 
Nelaikau vargšu to, kuris tenkinasi mažu. Tačiau norėčiau, kad 
saugotumei savo turtą ir laiku pradėtumei, nes, kaip dar mūsų 
senoliai pastebėjo, vėlu vyną taupyti, kai dugnas matyti. O juk 
pabaigoje paprastai lieka tik gurkšnis nuosėdų. 


ANTRASIS LAIŠKAS 


Spręsdamas iš paties laiškų ir iš kitų žmonių pasakojimų, de- 
du į tave daug vilčių: tu nepuldinėji nuo vieno dalyko prie 
kito ir permainomis nedrumsti savo ramybės. Nepastovumas — 
liguistos prigimties ženklas. Pagrindiniu sveiko proto įrodymu 
laikau sugebėjimą sustoti ir susikaupti. Žiūrėk, kad daugelio 
autorių bei įvairių knygų skaitymas nevirstų betiksliu klai- 
džiojimu ir blaškymusi. Verta apsistoti tik prie tikrų talentų, 
juose ieškoti peno, jei nori išgauti, kas stipriai įsitvirtintų 
sieloje. 

Niekur nėra to, kurio visur pilna. Nuolatiniai keliautojai 
paprastai turi galybes pažįstamų, o draugų — nė vieno. Tas 
pat neišvengiamai ištinka žmones, kurie bičiuliškai neprisiriša 
prie vieno talento, bet skubėdami viską prabėgom perleidžia, 
Nesuteikia jėgų maistas, išspiautas, vos tik įdėjus į burną, 
niekas taip nekenkia sveikatai, kaip dažnas vaistų kaitalioji- 
mas, neužsitraukia žaizda, jei ant jos bandomi medikamentai, 
neprigyja dažnai persodinėjamas augalas — visa, kas daroma 
prabėgomgnėra vertinga. Išblaško knygų daugybė. Taigi, jei 
nepajėgi perskaityti, kiek turi, pakanka turėti tiek, kiek gali 
perskaityti. ,,Bet,— paprieštarausi, — aš noriu tai vieną, tai ki- 
tą knygą atsiversti“. Išlepintas skrandis geidžia ragauti daug 
valgių, kurie, būdami įvairūs ir priešingo skonio, užuot maiti- 
nę, gadina jį. Taigi visada skaityk vertingas knygas ir, pano- 
rėjęs kada prie kitų pasukti, vėl grįžk prie pirmųjų. Kasdien 
ieškok kokios nors pagalbos prieš skurdą, prieš mirtį bei ki- 
tas negandas ir, nemažai perskaitęs, išsirink vieną dalyką, kurį 
galėtum tą dieną įsidėmėti. Aš pats taip ir darau: iš daugelio, 
ką perskaitau, šį tą pasiimu. Pavyzdžiui, šiandien Epikūro raš- 
tuose (mat, esu įpratęs ir į priešo stovyklą pereiti, bet ne kaip 
perbėgėlis, o kaip žvalgas) užtikau posakį: gerbtinas dalykas 

yra skurdžiaus linksmumas. Bet juk žmogus ne skurdžius, jei 
jis patenkintas. Skurdžius ne tas, kuris mažai turi, bet tas, 
kuris trokšta daugiau turėti. Kas jam iš to, kad pilna dėžė 
pinigų, kad lūžta klėtys ir ganyklos ar kad jis gaus dideles 
palūkanas, jei jis svetimo trokšta, jei skaičiuoja, ne kiek su- 
kaupė, bet kiek sukaups. Klausi, koks turtų saikas. Pirma — 
turėti reikalingiausius dalykus, antra — būti tuo patenkintam. 


TREČIASIS LAIŠKAS 


Rašai, jog paprašei savo draugo perduoti man laišką. To- 
liau įspėji, kad nepasakočiau jam visko apie tave, nes ir pats 
to nedarai. Taigi tame pačiame laiške pavadinai jį draugu ir 
išsigynei. Nieko baisaus, jei šį žodį pavartojai bendrąja pras- 
me, pavadindamas aną žmogų bičiuliu, kaip kad sutiktus gat- 
vėje garbingus vyrus baltomis togomis sveikiname ponais, jei 
neprisimename jų vardo. Bet jei draugu laikai tą, kuriuo ne- 
pasitiki kaip pats savimi, didžiai klysti ir nepakankamai pa- 
žįsti tikros draugystės galią. Su draugu samprotauk apie vis- 
ką, bet iš pradžių pamąstyk apie jį patį. Pirma draugystę 
reikia pasverti, po to — draugyste patikėti. Atvirkščiai daro tie, 
kurie, priešingai Teofrasto pamokymams, svarsto tada, kai įsi- 
myli, ir apsvarstę nustoja mylėti. Ilgai galvok, ar verta tau 
su juo susidraugauti. Nusprendęs atiduok širdį: kalbėkis su juo, 
nieko nebodamas. Gyvenk, neįsileisdamas į savo sielą to, ką 
gali dalintis su priešu. Nors yra tokių dalykų, kuriuos papras- 
tai slepiame, draugui patikėk visus rūpesčius, visas mintis. 
Jei nuspręsi, kad jis ištikimas, taip ir elgsiesi. Mat; apgaulės 
baimė moko apgaudinėti kitus ir savo įtarinėjimais suteikia 
teisę nusikalsti. Kodėl aš turėčiau slėpti nuo draugo kokias 
nors Mintis? Kodėl, su juo būdamas, negalėčiau jaustis taip, tarsi 
būčiau vienas? Yra žmonių, kurie tik draugams patikėti- 
nas paslaptis iškloja pirmiems sutiktiems, į bet kieno ausis 
išliedami savo rūpestį. Kiti, priešingai, bijo, kad net artimiausi 
bičiuliai nesužinotų, ir, jei galėtų, net savimi nepasitikėdami, 
paslėptų širdyje kuo giliau. Nei vienaip, nei kitaip nedera da- 
ryti. Ir pasitikėjimas visais, ir netikėjimas niekuo yra yda. 
Bet pirmoji, sakyčiau, garbingesnė, antroji — teikia mažiau pa- 
vojų. Panašiai priekaištaujame ir nuolatos užsiėmusiems, ir 
nuolatos besiilsintiems žmonėms. Mat, mėgavimasis krutėjimu 

nėra rimtas darbas, o tik netvirtas sielos blaškymasis, antra 
vertus, jei bijoma bent kiek pajudėti, tai irgi ne poilsis, o iš- 
tižimas ir tinginystė. Taigi įsidėmėk šį Pomponijaus pasakymą: 
„Kai kas nulindo į patamsį, kad galėtų galvoti, jog šviesoje — 
suirutė“. Poilsis turi kaitaliotis su darbu, darbas — su poilsiu. 
Pažvelk į gamtą: ji sukūrė ir dieną, ir naktį. 


PENKTASIS LAIŠKAS 


Giriu ir džiaugiuosi, kad tu, palikęs visus reikalus, nuola- 
tos stengiesi užsiimti vienu — savo dvasios tobulinimu. Ne tik 
raginu, bet netgi prašau atkakliai žengti tolyn. Tačiau per- 
spėju: nesek tais, kurie trokšta ne pasiekti tikslą, o atkreipti 
dėmesį, nedaryk nieko, kas būtų ypatinga tavo laikysenoje 
ar gyvenimo būde. Nesirodyk prastais drabužiais, nekirptais 
plaukais, neskusta barzda, venk garsios paniekos pinigams, 
guolio ant žemės ir visų tų šunkelių, kuriuos perša garbės 
troškimas. Užtenka, kad žmonės nekenčia jau vien filosofijos 
vardo, net ir paprastai ją propaguojant, kas išeis, jei mes pra- 
dėsime elgtis kitaip, negu visi? Vidus tegu bus visiškai skir- 
tingas, o mūsų išorė — panaši į minios. Toga tenebus išdabin- 
ta, bet ir ne skarmalas, neturėkime sidabrinių indų su gryno 
aukso lipdiniais, bet negalvokime, jog aukso ar sidabro stig- 
lius — saikingumo žymė. Gyvenkime geresnį gyvenimą, negu 
minia, bet ne kitonišką. Antraip atbaidysime ir atstumsime 
nuo savęs tuos, kuriuos norime taisyti. Prie to ir privedame, 
kad jie nenori sekti mumis, nes bijo, jog reikės visa kuo sekti. 
Filosofija pirmiausia skelbia tarpusavio supratimą, žmonių mei- 
lę ir bendravimą. Noras išsiskirti atribos mus nuo šių tiesų. 
Žiūrėkime, kad nesiektume sužadinti nuostabos tais dalykais, 
kuriuos visi išjuokia ir niekina, Juk esame užsibrėžę gyventi 
pagal prigimtį. Savo kūno kankinimas, neapykanta švarai, pur- 
vo pomėgis, ne tiek pigus, kiek koktus ir šlykštus maistas 
prieštarauja prigimčiai. Retų daiktų troškimas — prabanga, 
įprastų ir lengvai įgyjamų atsisakymas — kvailystė. Filosofija 
iškelia saiką, ne kankynes. Mat, saikingumas nėra apsileidi- 
mas. Man patinka toks saiko supratimas: gyvenimas turi išsi- 
tekti tarp moralės ir valdžios reikalavimų. Tegu visi iš padilbų 
žvelgia į mūsų gyvenimą, bet pripažįsta esant teisingą. Nejaugi 
darysime tą patį, kaip kiti? Ir nebus jokio skirtumo tarp jų 

ir mūsų? Didžiausias. Tas, Kuris pažvelgs atidžiau, žinos, jog 
mes nepanašūs į minią. Tas, kuris įeis į mūsų namus, labiau 
stebėsis mumis, o ne mūsų rykais. Didis yra tas, kuris iš moli- 
nių indų valgo tarsi iš sidabrinių. Ne mažesnis tas, kuris iš 
sidabrinių valgo tarsi iš molinių. Tik silpnos dvasios žmogus 
nesugeba pakęsti turto. 

Norėčiau dar pasidalinti su tavimi ir šios dienos laimikiu. 
Hekatono raštuose radau: troškimų apribojimas — geriausias 
vaistas nuo baimės. Praradęs viltį, tvirtina jis, nustosi bijoti. 
Ką turi bendro, paklausi, šiedu tokie skirtingi dalykai? Taip 
yra, Mielas Lucilijau, nors jie atrodo nesuderinami, bet siejasi 
vienas su kitu. Kaip ta pati grandinė jungia sargybinį su ka- 
riais, taip dera tarpusavy šios skirtingybės: viltį lydi baimė. 
Nesistebiu tuo: ir viena, ir kita — neramios sielos ženklas, ir 
viena, ir kita kursto ateities laukimas. Bet svarbiausia abiejų 
priežastis ta, kad mes neprisitaikome prie dabarties, o nukelia- 
me savo planus į ateitį. Taigi įžvalgumas, didžiausias žmogaus 
gėris, pavirsta blogiu. Žvėrys bėga nuo akivaizdžių pavojų ir 
pabėgę nusiramina. Mus kankina ir praeitis, ir ateitis. Mums 
kenkia daugelis dalykų: juk atmintis sukelia baimės kančias, 
įžvalgumas jas iš anksto nurodo. Niekas nesielvartauja dėl 
šiandienos. 


DVYLIKTASIS LAIŠKAS 


Kur bepasisukčiau, matau savo senatvės ženklus. Atvykęs 
į priemiesčio dvarą, ėmiau dejuoti, kad jo išlaikymas nepa- 
prastai daug kainuoja. Prievaizdas sakosi, kad rūpestingumo 
jam nestinga ir jis darąs viską, bet vila esanti sena. O juk ši 
vila mano akyse išaugo! Kas liko iš manęs, jei vienmečiai 
su manimi akmenys jau sudūlėję? Supykęs vėl tuoj pat randu 
progą niršti. „„Atrodo,— sakau,— neprižiūri platanų: jie visai 
be lapų. Kokios nuogos, išdžiūvusios šakos, kokie niūrūs, gum- 
buoti kamienai. To nebūtų atsitikę, jei kas nors būtų purenęs 
žemę ir laistęs“. Prievaizdas prisiekinėja, kad jis viską darąs, 
niekam negailįs savo triūso, bet medžiai jau senyvi. Telieka tai 
tarp mūsų, bet aš pats juos sodinau, regėjau jų pirmuosius 
pumpurus. Pasukęs link durų, sušukau: „O kas čia? Koks čia 
karšinčius stovi tarpdury? Teisingai daro, laikas jį išvyti. Iš 
kur jis atsirado? Koks tau malonumas tampyti svetimus numi- 
rėlius?“ O anas tarė: „Ar manęs jau nebepažįsti? Aš gi Feli- 

cionas, kuriam dažnai dovanodavai statulėles. Aš esu tavo nu- 
mylėtinis, prievaizdo Filosito sūnus“. „Nieko sau, šitaip ty- 
čiotis, — tariau,— Mano numylėtinis buvo berniukas, kitaip ir 
būti negali, o tau dantys išbyrėję“. 

Taigi esu dėkingas kelionei į priemiesčio dvarą, kad senat- 
vė išdygsta prieš mane, kur tik bepasisuku. Mėgaujuosi ja 
ir pamilsiu: juk ji sklidina malonumų, reikia tik mokėti nau- 
dotis. Obuoliai skaniausi tada, kai jau baigiasi. Vaikystės ža- 
vesys — jos gale. Girtuokliams didžiausią malonumą teikia pas- 
kutinioji taurė, ta, kuri apsvaigina, nuo kurios jie visiškai ap- 
kvaišta. Pabaigoje paprastai būna visas smagumas. Todėl pats 
maloniausias yra senyvas amžius, o ne brandos. Ir ant pasku- 
tinio būties laiptelio stovintis amžius turi savo malonumų arba 
juos visiškai pakeičia nenoras jų turėti. Kaip malonu, pavar- 
gus nuo aistrų, išsivaduoti iš jų! „„Sunku,— prieštarausi, — kai 
mirtis ant slenksčio“. Pirma, jaunuoliai turi jos laukti taip pat, 
kaip seniai. Niekas nežinome, kada išmuš paskutinė valanda. 
Antra, niekas nėra toks senas, kad nesitikėtų dar vieną dieną 
pragyventi. Juk viena diena yra gyvenimo žingsnis. Visas am- 
žius susideda iš kelių dalių — didesnių ir mažesnių, vienas kitą 
juosiančių apskritimų, kurių vienas apglėbia ir supa visus. Jis 
tęsiasi nuo gimimo iki mirties. Antras juosia paauglystės me- 
tus, trečias savo ratu apibrėžia vaikystę. Yra pagaliau ir toks, 
kursai talpina savyje metus ir įvairius metų laikus, iš kurių 
pasikartojimo susideda gyvenimas. Mėnuo apjuostas nedideliu 
lanku. Mažiausią ratą turi diena, bet ir ši eina nuo pradžios 
į pabaigą, nuo ryto į vakarą. Heraklitas, pramintas tamsiuoju 
dėl neaiškaus dėstymo, yra pasakęs: „Visos dienos kaip vie- 
na“. Šis posakis įvairiai suprantamas. Vieni tvirtina, jog jis 
norėjęs pasakyti, kad visos dienos turi vienodą valandų skai- 
čių. Iš tiesų, jei diena yra dvidešimt keturių valandų tarpas, 
būtina, kad visos dienos būtų lygios, nes, jei diena sutrumpė- 
tų, pailgėtų naktis. Kiti mano, kad Heraklitas nurodęs kokybinį 
dienų panašumą: net ilgiausias laiko tarpas neturįs nieko, ko 
nebūtų vienoje dienoje, visada šviesa pakeičia tamsą, ir kiti 
pasaulio pasikeitimai tokie patys, tik vieni greičiau vyksta, 
kiti — lėčiau. Todėl kiekvieną dieną reikia praleisti taip, tarsi 
ji būtų visas gyvenimas. Pakuvijus, kuris valdė Siriją lyg savo 
dvarą, paruošęs vyną ir gedulo vakarienę, liepdavo po puotos 
nešti jį į miegamąjį, berniukų chorui giedant: „Jis nugyveno! 
Jis nugyveno!" Jis laidojo save kasdien. Ką jis darė palaidau- 

damas, mes darykime sąmoningai ir, eidami miegoti, linksmi ir 
patenkinti sakykime: „Pragyvenau ir praleidau likimo paskir- 
tąjį tarpą“. Jei dievas duos rytdieną, priimkime su džiaugs- 
mu. Tas, kuris be jaudinimosi laukia rytojaus, yra nepaprastai 
laimingas ir ramiai leidžia šią dieną. Kas vakare sako „aš nu- 
gyvenau“, rytą pabudęs, naują dieną gali sutikti kaip turtą. 

Bet jau reikia man baigti laišką. „Ar be jokio pamokymo,— 
klausi, — jis pas mane atkeliaus?“ „Nebijok: šį tą jis neša". Bet 
kodėl gi „šį tą“? Daug ką. Kas gali būti gražesnio už mintį, 
kurią perduodu tau nunešti: bloga gyventi prievarta, bet nie- 
kas neverčia gyventi prievarta. Kaip niekas neverčia? Todėl, 
kad į laisvę veda iš visur daugybė trumpų ir lengvų kelių. 
Dėkokime dievui, kad niekas negali sulaikyti mūsų šiame pa- 
saulyje. Tuomet galime niekinti prievartą. „Čia Epikūro žo- 
džiai — pasakysi. — Kam tau svetimų?“ Bet kas teisybė, tas ma- 
no. Ir toliau tau cituosiu Epikūrą, kad tie, kurie vertina ne 
pasakymo prasmę, o autoriaus vardą, žinotų, jog geros min- 
tys yra visų nuosavybė. Teisybė bendra visiems. 


KETURIASDEŠIMT SEPTINTASIS LAIŠKAS 


Malonu buvo patirti iš ateinančių nuo tavęs žmonių, kad 
tu draugiškai gyveni su savo vergais. Toks elgesys dera tavo 
išminčiai, tavo išsilavinimui. „Jie vergai“. Bet jie — žmonės! 
„Jie vergai“. Bet jie — namiškiai! „Jie vergai“. Bet ištiki- 
miausi bičiuliai! „Jie vergai“. Bet vergijos draugai, jei tu- 
rėsime galvoje, kad likimui duota tiek pat teisių ir į vie- 
nus, ir į kitus. Juokas ima iš tų, kurie mano, jog gėda pie- 
tauti su vergu. Kodėl? Todėl, kad išpuikėlių įprotis — apsta- 
tyti pietaujantį šeimininką būriu vergų. Tas valgo daugiau, 
negu gali, ir, nepaprastai apsirydamas, apkrauna ir taip pri- 
kimštą skrandį, jau atpratusį nuo skrandžio pareigų ir vargais 
negalais išvemiantį ką tik sugrūstą Maistą. O nelaimingiesiems 
vergams neleidžia net burnos praverti, nė puse žodžio persi- 
mesti. Rykštės nuslopina mažiausią murmesį, o jei kartais rykš- 
tės nenaudojamos — kostelėjimas, čiaudulys, krenkštimas. Di- 
dele bausme jie užmoka, keletu žodžių pertraukę tylą, alkani 
ir nebylūs prastovi visą naktį. Taip išeina, kad tie, kuriems 
šeimininko akivaizdoje negalima šnekėtis, šneka apie šeiminin- 
ką kitur. O anie, kurie ne su šeimininku, bet patys su savimi 
kalbėdavosi, kurių liežuvis atpratęs vartytis, pasiruošę už šei- 

mininką pakišti po kirviu savo sprandą, ant savo galvos užsi- 
traukti gresiantį pavojų. Puotose jie šnekučiuojasi, kankina- 
mi — tyli, 

Klaidžioja to paties išdidumo pagimdytas priežodis: kiek 
vergų, tiek priešų. Jie nėra priešai, mes iš jų padarome prie- 
šus. Jau nekalbant apie kitokias žiaurumo ir nežmoniškumo 
apraiškas, mes gi juos ne žmonėmis, o gyvuliais laikome. 
Kai sugulame pietauti, vienas nušluosto seiles, kitas susemia 
įkaušusių vėmalus. Trečias piausto brangius paukščius: tiks- 
liais judesiais atkerta krūtinę ir pasturgalį, beprasmiškai su- 
kaliodamas išlavintą ranką. Vargšas, jis gyvena vien tam, kad 
kaip reikiant kapotų paukštieną. Bet kažin ar ne didesnis varg- 
šas tas, kuris šito reikalauja savo malonumui, negu tas, kuris 
mokosi priverstas. Ketvirtas — vyno pilstytojas,— išpuoštas lyg 
moteris, galynėjasi su amžiumi: negali atsikratyti vaikystės, 
tempiamas atgal į ją; iš stuomens karys, o iš odos su nutrintais 
ar išpešiotais plaukais — vaikas, ištisas naktis nemiega, girdy- 
damas šeimininką ir tenkindamas jo geidulius; miegamajame 
jis atlieka vyro, puotoje berniuko pareigas. Penktas, kuriam 
pavesta įvertinti puotautojus, stovi nelaimingas ir žiūri, ku- 
riuos pataikūnus, apsirijėlius, plepius pakviesti rytdienai. O dar 
miegamųjų tarnai, iki smulkmenų pažįstantieji pono kambarį, 
žinantieji, kas jį užmigdo, kas džiugina, kokia naujovė gali 
sukelti pasišlykštėjimą, kuo iki kaklo sotus, ką geistų tą die- 
ną suvalgyti. O anas su šitokiais žmonėmis negali pietauti, 
galvodamas, kad sumažės jo didystė, jei atsisės prie vieno 
stalo su vergais. Bet, dievaži, kiek ponų jis turi iš jų tarpo! 
Pastebėjau, kad prie Kalisto namų slenksčio stoviniuoja jo 
buvęs šeimininkas, bet nemačiau įeinančio į vidų. Juk jis anam 
buvo užkabinęs skelbimą ir nuvaręs tarp parduodamo šlamšto. 
Atsilygino jam vergas, patekęs į pirmąją dekuriją, kurioje 
šauklys klausia balso, ir pats apsigynė, nepriimdamas savo 
namuose kaip verto svečio. Šeimininkas Kalistą pardavė, bet 
kai kurių dalykų negalima parduoti. 

Truputį pagalvok apie tą, kurį vadini vergu. Jis juk gi- 
męs iš tokios pačios sėklos, po vienu dangumi, vienodai kvė- 
puoja, vienodai gyvena, vienodai miršta. Kaip tu gali matyti 
jame kilmingąjį, taip jis tavyje vergą. Po Marijaus skerdynių 
laimė nusigręžė nuo daugybės didikų, senatorių karjerą pra- 
dėjusių karo tarnyba. Vieną padarė piemeniu, kitą lūšnos sar- 
gybiniu. Štai ir niekink žmogų tos padėties, kurioje beniekin- 

damas pats gali atsidurti. Nenoriu leistis giliau į samprotavi- 
mus apie vergų naudojimą. Esame be galo išdidūs, nepaprastai 
žiaurūs, nepaprastai įžūlūs. Štai mano pamokymų santrauka: 
elkis su mažesniu taip, kaip norėtumei, kad didesnis su tavim 
elgtųsi. Kai šaus tau į galvą mintis, kokias tu turi teises į savo 
vergą, visada tešauna ir tokia: kokias teises turi tavo šeimi- 
ninkas į tave. „O aš,— sakai, — neturiu šeimininko“. Sutinku, 
bet gal turėsi. Derėtų žinoti, kokio amžiaus Hekabė pradėjo 
vergauti, kokio Kresas, kokio Darėjo motina, kokio Plato- 
nas, kokio Diogenas. Su vergu gyvenk maloniai ir draugiškai, 
kalbėkis su juo ir bendrauk. 

Visas delikačiųjų būrys atsakydamas suriks man: „Koks 
pažeminimas! Kokia gėda!“ O aš juos sučiupsiu bebučiuojan- 
čius ranką svetimam vergui. Argi nematote, kad mūsų protė- 
viai nebuvo poniškai pasipūtę, neįžeidinėjo vergų. Vergai va- 
dino šeimininką šeimos tėvu. Vergus (kaip ligi šiol mimai 
tebevadina) — namiškiais. Senoliai įvedė šventę, kurios metu 
(bet ne tik jos) vergai būtinai valgydavo kartu su šeimininkais, 
jiems buvo rodomi pagarbos ženklai, leidžiama naudotis teisė- 
mis, įstatymais, ir namuose viskas vykdavo tarsi mažoje vals- 
tybėlėje. Kaip? Visus vergus leisti prie stalo? Ne, taip, kaip 
ir laisvuosius. Klysti, jei manai, jog aš niekinsiu juodadarbius, 
pavyzdžiui, mulų varovą ar artoją. Vertinsiu ne pagal tarnybą, 
o tarnybą gauna atsitiktinai. Taigi vieni tegu pietaus su tavimi, 
kadangi "to verti, kiti — kad pasidarytų verti. Jei jų elgesyje 
bus vergų nevalyvumo, jis išnyks, bendraujant su kilnesniais 
žmonėmis. Mielas Lucilijau, neieškok draugo forume ar ku- 
rijoje, atidžiai apsižvalgęs, ir namie rasi. Dažnai gera medžiaga 
pražūva be meistro rankos; bandyk ir tyrinėk. Tik kvailys, 
pirkdamas arklį, apžiūrinėja kamanas ir vadeles. Taigi baisus 
kvailys tas, kuris vertina žmogų pagal drabužį ar jo nešiojimo 
manierą. „Jis vergas“. Bet gal jo širdis laisva? „Jis vergas“. 
Ar tai jį žemina? Parodyk žmogų, kuris nevergauja. Vienas 
vergauja geiduliams, kitas godumui, trečias garbės troškimui, 
visi žmonės vilties vergai, visi baimės vergai. Galiu parodyti 
buvusį konsulą, tarnaujantį senei, turtuolį — tarnaitei, galiu 
išvardyti labai kilmingus jaunuolius, artistų vergus. Nėra šlykš- 

„ tesnės vergijos, kaip savanoriška vergija. Tenegąsdina tavęs 
jų neapykanta, būk su jais linksmas ir neišdidžiai pranašes- 
nis: geriau tegu gerbia, negu bijo. Kas nors prikiš, kad šaukiu 

vergus sukilti ir nusimesti ponų jungą, tardamas: geriau tegu 
gerbia šeimininką, negu bijo. Kas nors paklaus: „Ar jie turi 
gerbti šeimininką kaip klientai ir sveikintojų minia?“ Kas ši- 
taip pasakys, yra pamiršęs, jog šeimininkams maža to, ko už- 
tenka dievui. Kas gerbiamas, tas ir mylimas, meilė — ne pora 
baimei. Manau, jog labai teisingai darai, stengdamasis, kad 
tavo vergai tavęs nebijotų, tu vartoji žodžio bausmes; rykš- 
tėmis tik gyvuliai raginami. Ne vien užgauliojimai mus įžei- 
džia. Net švelnumas gimdo įniršį, ir visa, kas ne pagal mūsų 
norą, kelia pyktį. Įsidedame karalių širdis. Juk pastarieji taip 
pat, užmiršę savo galimybes ir kitų silpnumą, taip įsikarščiuo- 
ja, taip įšėlsta, tarsi kas būtų juos nuskriaudęs. O juk nuo 
šito pavojaus juos saugo jų padėties didybė. Jie patys tai su- 
pranta, bet ieško progos pakenkti: tapo nuskriausti, kad skriaus- 
tų. Nenoriu ilgiau tavęs gaišinti. Tavęs nereikia raginti. Be ki- 
ta ko, dora turi šią savybę: ji ištikima sau ir pastovi. Blogis — 
netvirtas daiktas, dažnai keičiasi ne į gerąją, o tiesiog į kitą 
pusę. 


PENKIASDEŠIMTASIS LAIŠKAS 


Tavo laišką gavau po daugelio mėnesių nuo išsiuntimo. Pa- 
galvojau, jog nėra prasmės klausinėti jį atnešusį žmogų, ką 
tu veiki. Jis turėtų būti nepaprastos atminties, jei prisimintų. 
Tačiau tikiuosi, jog tu jau gyveni taip, kad aš galiu žinoti, 
ką veiki, kur tu bebūtum. Ką kita galėtum veikti, neužsiimda- 
mas savo dvasios tobulinimu, kasdien neatsikratydamas kokios 
nors klaidos, nesuprasdamas, kad tavo ydos glūdi tavyje, o ne 
objektyviose sąlygose. Juk kai kurias iš jų teisiname aplinka 
ar laikais. O jos seka paskui mus, kur tik bepasitrauktume. 
Tu žinai, kad Harpastė, žmonos kvaišelė, paveldėta liko mano 
namuose. Pats aš baisiai nemėgstu tokių išsigimėlių: jei kada 
noriu, kad mane palinksmintų juokdarys, nereikia toli ieškoti: 
juokiuosi iš savęs. Toji Harpastė staiga apako. Gal nepatikėsi, 
bet tikra teisybė: ji nesupranta, kad nemato. Nuolatos šaukia 
palydovę ir vaikščioja. Sako, kad namai labai niūrūs. Tebūnie 
tau aišku, kad savybės, dėl kurių mes iš jos juokiamės, būdin- 
gos mums visiems: niekas neprisipažįsta esąs šykštus ar go- 
dus. Aklieji nors vedlio šaukiasi, o mes be vedlio klaidžiojame 
ir sakome: „Aš esu garbėtroška, bet kitaip Romoje neįmanoma 
gyventi. Aš ne švaistūnas, bet miestas mėgsta pinigą. Mano 

pyktis nėra yda, aš tik nenusistačiau teisingo gyvenimo būdo, 
čia kalta jaunystė“. Kodėl apgaudinėjame save? Mūsų blogis 
ne išorėje, jis mumyse, mūsų širdyje glūdi, ir sunku nuo jo 
išsigydyti, nes nesijaučiame sergą. O jei pradėsime - rūpintis, 
kada gi įveiksime šitiek įsisenėjusių ligų? Dabar mes dar 
nekviečiame daktaro, kuriam būtų mažiau vargo su giliai ne- 
įaugusia yda. Jaunas, nepatyręs protas seka teisybės rodyto- 
ją. Sunku sugrąžinti tiktai tą, kuris labai nutolo nuo prigim- 
ties. Mes gėdinamės mokytis gėrio. Bet, dievaži, jei raustame, 
ieškodami tokio mokytojo, tai nesitikėkime, kad gėris atsitik- 
tinai užvaldys mūsų širdį. Reikia padirbėti, nors, tiesą sakant, 
tai nedidelis vargas, jei tik, kaip minėjau, pradėsime savo dva- 
sią formuoti ir taisyti pirma, negu joje įsišaknys blogis. Bet 
nereikia nusiminti ir dėl įsisenėjusių ydų. Nuolatinis darbas, 
uolumas ir kruopštumas viską nugali. Net ir kreivą medį ga- 
lima ištiesinti: išsirietusius rąstus išlygina šiluma, ir jie, išaugę 
savaip, įgauna tokią formą, kokios mums reikia. Dar lengviau 
formuoti lanksčią, bet kokiai įtakai pasiduodančią sielą. Juk 
siela — ne kas kita, kaip tam tikru būdu egzistuojantis kvė- 
pavimas. O kvėpavimo garas yra tiek lengvesnis už bet kokią 
medžiagą, kiek plonesnis ir švelnesnis. Mielas Lucilijau, pati- 
kėk, ne bėda, kad blogis mus valdo, kad seniai mumyse glūdi, 
pas nieką gėris neateina anksčiau už blogį. Visus mus ydos 
kadaise buvo užkariavusios. Mokytis dorybės — tai reiškia iš- 
sižadėti ydų. Su dideliu įkarščiu turime taisyti save, nes vie- 
nąkart gautas gėris pasilieka amžinai. Dorybės negalima išsi- 
žadėti. Blogis, priešingai, yra mums svetimas, todėl gali būti 
išstumtas ir išguitas. Kiekvienas daiktas stipriai įsitvirtina tik 
savo vietoje. Dorybės atitinka Žmogaus prigimtį, ydos jai prie- 
šingos ir nekenčiamos. Nors įsišaknijusios dorybės negali pa- 
sišalinti ir jas puoselėti lengva, tačiau įdiegti nepaprastai sun- 
ku, nes ligota dvasia bijo naujovių. Todėl ją reikia priversti 
to imtis, paskui jau gydymas neskausmingas, Jis bus tuo ma- 
lonesnis, kuo greičiau dvasia sveiks. Pagijus jai norėsis ki- 
tokių vaistų. Užsiimti filosofija yra sveika ir smagu. 


PENKIASDEŠIMT KETVIRTASIS LAIŠKAS 


Ilgam ligos buvo palikusios mane ramybėje. Staiga vėl ap- 
niko. „Kokia?“ — paklausi. Visai pagrįstai klausi: visos jos man 
pažįstamos. O viena tarytum užkeiktas esu: graikiško jos var- 

do nežinau, bet pakankamai tiksliai gali būti pavadinta du- 
suliu. Trumpi, tačiau stiprūs, audringi priepuoliai tęsiasi apie 
valandą. (Kas gi ilgiau ištvertų, neatgavęs kvapo?!) Mano kū- 
ną kamavo visokie sopuliai ir pavojingi susirgimai, bet už ši- 
tą, man rodos, nėra sunkesnio. Kodėl? Mat, visais kitais atve- 
jais, kaip ten bebūtų, žmogus nesveikuoja, o čia — nutrūksta 
kvėpavimas. Ne veltui gydytojai šią ligą vadina mirties pra- 
tybomis. Juk vieną kartą alsavimas padaro tai, ką nuolatos 
mėgina. Galvoji, džiūgauju, tau rašydamas, nes išvengiau blo- 
giausio. Juokingai daryčiau, tokia pabaiga lyg išgijimu džiaug- 
damasis, tarsi tas, kuris galvoja laimėjęs bylą, esant atidėtam 
teismo terminui. Aš gi, ir labiausiai uždusdamas, nesilioviau 
guostis linksmomis ir tvirtomis mintimis, „Kas čia,— kalbėjau 
sau, — taip dažnai mirtis mane bando? Tegu, aš ją seniai esu 
išbandęs". „Kada?“ — paklausi. „Prieš gimdamas. Mirtis yra ne- 
būtis. Aš jau žinau, kokia ji yra. Po manęs bus tai, kas buvo 
prieš mane. Jei nebūtyje yra nors kiek skausmo, jis neišven- 
giamai turėjo būti ir prieš mums išvystant pasaulį, o tada ne- 
jutome jokios kančios. Sakyk, ar nepavadinsi kvailiu žmogaus, 
kuris mano, kad žibintui būna blogiau po to, kai jį užgesina, 
negu prieš tai, kai jį uždega. Mes gi taip pat užsidegame ir 
užgęstame; šiek tiek kenčiame viduryje tarp tų momentų, o iš 
vienos ir kitos pusės viešpatauja gili ramybė. Mielas Lucilijau, 
jei neapsirinku, klystame galvodami, jog mirtis laukia ateity- 
je, tuo tarpu kai jau ir esame buvę jos valdžioje, ir dar atsi- 
dursime. Tai, kas buvo prieš mus, yra mirtis. Koks gi skir- 
tumas — nepradėsi gyvenimo ar jį užbaigsi, jei abiem atvejais 
išdava ta pati — nebūtis“. Tokiais ir panašiais padrąsinimais, 
aišku, tylomis, nes kalbėti negalėjau, nesilioviau save įtikinėti, 
Paskui pamažu dusulys, perėjęs į sunkų kvėpavimą, užeidavo 
vis rečiau, lėtėjo ir išnyko. Dabar, nors ir liovėsi, alsuoju dar 
nenormaliai: iškvepiu su pertraukomis, užspringdamas. Tegu 
jis sau žinosi, kad tik širdyje nedūsaučiau. Taigi įsidėmėk: 
nedrebėsiu paskutinę valandą, jau iš anksto esu pasiruošęs, 
negalvoju apie tai ištisomis dienomis. Tu šlovink ir sek tą, 
kuriam neapmaudu mirti, nors miela gyventi. Argi vyriška 
išeiti varomam? Vyriškumas štai kur: nors mane ir varo, bet 
aš išeinu savo noru. Išminčiaus niekada niekas neišvaro, nes 
išvaryti — vadinasi, išstumti save iš ten, iš kur nenoromis 
pasitrauki, o išminčius nieko nedaro nenoromis. Jis išvengia 
prievartos, trokšdamas būtinybės, 

SEPTYNIASDEŠIMTASIS LAIŠKAS 


Po ilgos pertraukos vėl išvydau tavąją Pompėją. Atmintyje 
iškilo jaunystės vaizdai. Man rodėsi, kad ir dabar galiu grįžti 
prie tų užsiėmimų, kuriuos, atrodo, taip neseniai apleidau. 
Plaukiame, Lucilijau, gyvenimu lyg jūra ir, kaip sako Vergi- 
lijus, „žemės ir miestai nutolsta“. Taip per keletą akimirkų 
praleidžiame vaikystę, paskui jaunystę, po to brandos amžių, 
paskui geriausius senatvės metus. Čia jau matosi žmogaus gy- 
venimo galas. Klystame, laikydami jį povandeninė uola, tai 
uostas, kartais pageidautinas, tačiau niekad neatmestinas. Per 
anksti į jį atvykęs, žmogus turi skųstis ne daugiau už keliau- 
toją, spėriai plaukiantį. Juk vienus jūrininkus apgaudinėja ir 
sulaiko silpni zefyrai, vargindami nuobodžiai tingia ramybe, 
o kitus be atvangos pučiantis vėjas beregint nuneša į vietą. 
Žinok, jog ir mums tas pat skirta: vienus gyvenimas žaibiškai 
nuveda ten, kur ateiti reikia ir labai delsiantiems, kitus kan- 
kina ir vargina. Ne visada ir reikia atidėlioti. Gėris — ne gy- 
vybė, bet geras gyvenimas. Taigi išminčius turi gyventi tiek, 
kiek reikia, o ne kiek galima. Jis supras, kur bus nugalėtas, 
su kuo, kokiu būdu ir kas jam darytina. Jis visą laiką žiūri, 
koks jo gyvenimas, o ne kiek jo likę. Jei užgriūva galybė 
vargų ir neramumų, jis pasitraukia. Jis taip elgiasi ne tik be- 
viltiškoje būklėje, bet, vos likimas nusigręžia, ima kruopščiai 
dairytis, ar neverta pabaigti gyvenus. Jam nesvarbu, ar pats 
galą pasidarys, ar kitas, vėliau ar anksčiau. Jis nemano, jog 
kuris nors atvejis nuostolingesnis: elgetos lazda — nedidelis 
turtas. Nesvarbu, kada mirti: anksčiau ar vėliau, svarbu — 
kaip: garbingai ar niekšiškai. Gerai mirti — vadinasi, išvengti 
pavojaus blogai gyventi. Man rodos, silpnadvasiškai skamba 
žodžiai rodiečio, kuris, tirono įmestas į kalėjimą ir maitinamas 
lyg koks žvėris, į patarimą visai nevalgyti atsakė: „Kol žmo- 
gus gyvas, neturi prarasti vilties“. Tegu tai tiesa, bet nega- 
lima pirkti gyvybės už bet kokią kainą. Nors ji — didis, ne- 
abejotinas gėris, bet nemokėsiu už ją gėdingu sąžinės grauži- 
mu dėl savo silpnybės. Aš manau, kad tą, kuris gyvena, valdo 
likimas, o tas, kuris nebijo mirties, nusimeta likimo valdžią. 
Tačiau, jei mirtis kybos virš galvos ir išminčius žinos, jog 
pasmerktas mirti, nesmeigs durklo į širdį, padėdamas budeliui. 
Jis stengsis padėti sau. Kvaila numirti iš mirties baimės. Atei- 
na žudikas. Lauk. Ko skubėti? Kam prisiimti kito žmogaus žiau- 

rumo išraiškos aktą? Gal tu pavydi budeliui, o gal jo gailiesi? 
Sokratas galėjo užbaigti gyvenimą, atsisakęs valgio, ir mirti 
iš bado, o ne nunuodytas. Bet jis praleido kalėjime trisdešimtį 
dienų, laukdamas mirties, negalvodamas, jog viskas gali pa- 
sikeisti, nedėdamas į tą ilgą laikotarpį jokių vilčių, bet tam, 
kad paklustų įstatymams, kad duotų galimybę draugams pa- 
sinaudoti jo dvasios turtais. Kokia kvailystė būtų bijotis nuo- 
dų, niekinant mirtį! Puiki moteris buvo Druzo Libono, kilmingo, 
bet buko jaunuolio, turinčio daugiau pretenzijų, negu tais lai- 
kais kas nors galėjo turėti, o tuo labiau jis, teta Skribonija. 
Kai sirguliuojantis Libonas neštuvais buvo pargabentas iš se- 
nato namo be įprastinės palydos, nes visi bičiuliai negarbingai 
buvo jį apleidę jau ne kaip kaltinamąjį, o kaip pasmerktąjį, 
jis pradėjo prašyti patarimo, ar jam nusižudyti, ar laukti mir- 
ties. Skribonija atsakė: „„Ar tau malonu dirbti svetimus dar- 
bus?“ Bet jis nepaklausė: pasidarė galą, ne be kaltės būdamas. 
Juk po trijų ar keturių dienų, savo priešo nuteistas, būtų miręs, 
o gyvendamas atliko svetimą darbą. 

Apskritai sunku pasakyti, kaip elgtis, kai svetima galia 
grasina mūsų gyvybei: skubėti ją aplenkti ar laukti. Yra daug 
dalykų, galinčių nusverti sprendimą ir į vieną, ir į kitą pusę. 
Jei viena mirties rūšis neš kankynes, o kita lengva ir paprasta, 
kodėl gi nepasirinkus antrosios. Kaip renkamės laivą, ruošda- 
miesi plaukti, kaip namą — įsikurti, taip baigdami gyvenimą — 
mirties būdą. Be to, kaip ilgas gyvenimas dar nėra gėris, taip 
uždelsta mirtis jau yra blogybė. Niekada neturime labiau ten- 
kinti sielos užgaidų, kaip mirdami. Tegu ji palieka kūną tuo 
keliu, koks jai patiks. Ar žus nuo kardo, ar kilpoje, ar nuo 
kokio nors kraują užkrėtusio nuodo — vis viena — kad tik ne- 
sustotų ir sutraukytų vergijos grandines. Gyvendami turime 
klausyti kitų žmonių nuomonės, mirdami — tik savosios. Ge- 
resnis tas mirties būdas, kuris labiau patinka. Kvaila galvoti: 
„Dar kas pamanys, jog aš pasielgiau nevyriškai arba labai 
akiplėšiškai, dar pagalvos, kad kitas mirties būdas būtų buves 
gražesnis“. Nejau tu viliesi, jog įmanoma ką nors padaryti, 
nesukeliant jokių apkalbų? Rūpinkis tik kuo greičiau ištrūkti 
iš likimo valdžios. O paskui, aišku, atsiras žmonių, kurie pa- 
smerks tavo poelgį. Yra net filosofų, neigiančių teisę savano- 
riškai baigti gyvenimą ir laikančių savižudybę nusikaltimu. Jų 
nuomone, reikia laukti galo, kurį numatė gamta. Kas taip kal- 
ba, nemato, jog užsitveria kelią į laisvę. Amžinasis gamtos 

įstatymas puikiai patvarkė, duodamas mums vieną įėjimą į gy- 
venimą, o išėjimų — daugelį. Nejaugi man laukti ligos ar 
žmonių nešamų kankynių, kai galiu išvengti skausmo ir priešų 
neapykantos. Yra vienas dalykas, dėl kurio negalime skųstis 
gyvenimu: jis nieko nelaiko. Puikiai sutvarkyta žmogaus dalia: 
jei jis nelaimingas, tai tik dėl savo kaltės. Jei tau malonu 
gyventi, gyvenk, jei nemalonu, gali grįžti ten, iš kur atėjęs. 

Nuo galvos skausmų dažnai nuleidžiame kraują. Siekiant 
palengvinti kūno kančias, perpiaunamos venos. Taigi nerei- 
kia smeigti giliai durklo krūtinėn, aštrus peiliukas atveria ke- 
lią į didžiąją laisvę, viename dūryje — išsigelbėjimas. Tai ko- 
dėl mes tęsiame ir delsiame? Todėl, kad niekas iš mūsų ne- 
galvoja, kada jo sielai iškeliauti iš šio būsto. Taip seni įnamiai 
prisiriša, įpranta prie vietos ir net skriaudžiami jos nepalieka. 
Tu nenori būti kūno vergas? Gyvenk taip, lyg ruoštumeis grei- 
tai jį apleisti. Atsimink, jog ateis laikas, kai reikės palikti 
šį prieglobstį, ir būtinybė privers tave ryžtingiau išeiti. Bet 
sunku galvoti apie gyvenimo pabaigą tam, kas turi bega- 
lybę norų. 

Mirčiai būtina ruoštis labiau, negu bet kam kitam. Mat, pa- 
sirengimas kitiems dalykams ne visada gali būti reikalingas. 
Galima planuoti skurdą ir būti turtuoliu, galima įgusti pakęsti 
skausmą, o sveikata ir stiprumas niekada neduos progos pasi- 
rodyti šiai savybei, galima išmokti tvirtai iškęsti kitų mirtį, 
o likimas lems mūsų artimiesiems pergyventi mus. Bet neiš- 
vengiamai ateis mirties diena. Nemanyk, jog tik didvyriai turi 
drąsos sutraukyti vergijos grandines. Negalvok, kad tik Ka- 
tonas sugebėjo rankomis išplėšti iš krūtinės gyvybę, kai kar- 
das pritrūko galios. Pačių žemiausiųjų sluoksnių žmonės ne- 
paprastai karštai ieško išsigelbėjimo mirtyje, ir jei jiems ne- 
pavyksta mirti patogiai, jei negalima pasirinkti įrankio, jie 
griebiasi pirmo pasitaikiusio, iš pažiūros nepavojingo daikto ir 
paverčia jį ginklu. Neseniai vienas germanas, kuris buvo ruo- 
šiamas rytiniam gladiatorių mūšio spektakliui, nuėjo atlikti sa- 
vo reikalo, nes niekur kitur be sargybos neleisdavo. Ten jis 
pasiėmė pririštą prie pagaliuko kempinę, skirtą nešvarumų nu- 
valymui, įsikišo ją į burną ir, užspaudęs gerklę, uždusino save 
dailus ir padorus, bet baisiai kvaila būti išrankiam mirštant. 
Koks narsus vyras! Kaip jis buvo vertas, kad likimas duotų 
pasirinkti! Kaip tvirtai jis būtų pakėlęs kardą! Kaip drąsiai 

būtų nušokęs nuo uolos viršūnės arba pasinėręs į jūros gelmes! 
Pačioje beviltiškiausioje padėtyje jis rado ir mirties būdą, ir 
ginklą. Žinok, Lucilijau, kad, trokštant mirti, nereikia nieko, 
išskyrus norą. Kaip kas nori tegu galvoja apie ryžtingo Žžmo- 
gaus mirtį, bet aišku, kad labiausiai susmirdusi mirtis vertesnė 
už skaisčiausią vergystę. 

Kadangi pradėjau nešvariu pavyzdžiu, tęsiu ir toliau. Mat, 
kiekvienas daugiau reikalaus iš savęs, kai pamatys, jog ir la- 
biausiai pasmerktieji gali pasmerkti mirtį Man rodos, kad 
Katonas, Scipionas ir kiti, kurių vardus mes įpratę tarti su 
pagarba, čia netinka. Aš rasiu gladiatorių tarpe tiek puikių 
vyriškumo pavyzdžių, kiek jų būtų tarp pilietinio karo vadų. 
Neseniai važiavo į rytinį spektaklį vienas sargybos saugomas 
gladiatorius. Jis lingavo, tarsi užsnūdęs, kol pagaliau pasilenkė 
taip žemai, kad įkišo galvą tarp stipinų ir neištraukė, kol ratas 
nenusuko sprando. Jis išvengė kankynės tame pačiame vežime, 
kuris jį vežė į kankynę. 

Norint niekas netrukdo išsiveržti, išeiti iš gyvenimo. Gy- 
venimas — tai kalėjimas be grotų. Kam leidžia aplinkybės, tas 
dairosi lengvos mirties, kam viskas po ranka, kas laisvas, tas 
gali nuspręsti, kas jam labiau patinka. O jei sąlygos nepalan- 
kios, tai pirmas pasitaikęs atvejis yra geriausias, nors ir negir- 
dėtas, naujas būtų. Kam užtenka drąsos, tas nestokos išradin- 
gumo. Matai, net paskučiausi vergai, smaugiant kančiai, sku- 
ba mirti, apgaudami pastabiausią sargybą. Didis tas, kuris ne 
tik nusprendė, bet ir sugebėjo nusižudyti. 

Aš pažadėjau tau keletą pavyzdžių. Antrojo jūrų mūšio 
spektaklio metu vienas svetimšalis persismeigė gerklę ietimi, 
kuri jam buvo duota kovai. „,„Kodėl,— pasakė jis — kodėl iš 
karto neišvengus visų pažeminimų ir kančių? Kam man, gink- 
luotam, laukti mirties?“ Šis reginys buvo įspūdingas ir tuo, 
kad pamokė žmones, jog mirti — didesnė garbė, negu žūti. Tai 
kaip? Nejaugi didžiausių menkystų ir net nusikaltėlių turimų 
savybių neturės tas, kurį ilgi apmąstymai ruošė mirčiai ir kie- 
no išminties mokytojas — protas? Juk protas sako mums, kad 
įvairiai prasidėjusi mirtis visada veda prie to paties galo. 
Taigi ar ne vis tiek, kaip ji prasideda? Tas pats protas įspėja, 
kad, jeigu galima, reikia mirti be kančių, o jei negalima, rei- 
kia mirti taip, kaip galima, griebiantis pirmo pasitaikiusio sa- 
vižudybės atvejo. Negarbinga gyventi vergijoje, bet mirti ver- 
gijoje — gražu. 

DEVYNIASDEŠIMT ŠEŠTASIS LAIŠKAS 


Tu vis piktiniesi kuo nors arba skundiesi ir nesupranti, jog 
pati didžiausia blogybė ir yra, kad piktiniesi ir skundiesi. Ma- 
no nuomone, pasaulyje vyrui nėra jokio vargo, jei tik jis ko- 
kios nesėkmės nevadina vargu. Jei būsiu nepatenkintas savi- 
mi, tai kuo gi tada begalėsiu būti patenkintas?! Sergu — tokia 
dalia. Šeimyna atsigulė ligos patalan, skolų našta užgriuvo, 
troba sukiužo, nuostoliai, žala, kančios, baimė užklupo — taip 
jau paprastai būna. Maža to: taip turį būti. Tai būtinybė, o ne 
atsitiktinumas. Patikėk manimi, tau atskleidžiu visas savo sie- 
los paslaptis: ištikus kokiai nelaimei ar nepasisekimui, šitaip 
būnu nusiteikęs: ne paklūstu likimui, o prisitaikau. Seku pas- 
kui jį nuoširdžiai, o ne todėl, kad būtina. Manęs neužklups 
joks nemalonumas, kurį prislėgtas ir liūdnas sutikčiau. Jokios 
duoklės nenoromis neduodu. O juk visa, dėl ko vaitojame, dėl 
ko būgštaujame, yra duoklės gyvenimui, ir nuo jų mokėjimo, 
mielas Lucilijau, nesitikėk būti atleistas, neprašyk. Akmenligės 
skausmai tave iškankino, laiškai atėjo ne visai malonūs, kas- 
dieniniai nuostoliai, dar daugiau pasakysiu: drebi dėl savo 
galvos. Bet argi tu nežinojai, jog trokšti šito, trokšdamas se- 
natvės? Visa tai reikia iškęsti, ilgai gyvenant, kaip ilgai ke- 
liaujant — dulkes, purvą, lietų. „Bet aš norėčiau gyventi, ne- 
patirdamas jokių nelaimių“. Tai moters žodžiai, nedera jie 
vyrui. Žiūrėk, kokį linkėjimą nuo šiol gausi (jis išplaukia ne 
tiek iš geros, kiek iš kilnios širdies): tegu nepadaro tavęs 
dievai ir deivės likimo numylėtiniu. Pats savęs paklausk: jei 
koks nors dievas suteiktų galimybę pasirinkti, ar labiau norė- 
tum praleisti gyvenimą mėsos turgavietėje, ar karo stovykloje. 
O juk gyvenimas, Lucilijau, yra kova. Tik tie, kuriuos blaško 
likimas, kurie kopia į stačiausias, aukščiausias viršūnės ir lei- 
džiasi į bedugnes, kurie pavojingiausiems žygiams atstato 
krūtinę, vadinami narsuoliais ir geriausiais kariais. Anie gi, 
kuriuos, kitiems vargstant, švelniai gaubia sutręšusi ramy- 
bė,— panašūs į turkliukus, kurių niekas neliečia, nes visi jais 
biaurisi. 


ŠIMTAS ŠEŠTASIS LAIŠKAS 


Pavėluotai atsakau į tavo laišką ne todėl, kad būčiau ap- 
sivertęs darbais. Šitokio pasiteisinimo neišgirsi, aš nesu už- 
imtas, ir visi nėra užimti, kai nori. Reikalai nė vieno nesmau- 

gia. Patys juos susiranda ir galvoja, kad tas apsikrovimas — 
laimės požymis. Tai kodėl ne tuoj atsakau? Tavo klausimas 
įeina į mano kūrinį, Juk žinai, kad noriu parašyti moralės 
filosofijos veikalą, išaiškinti visas su ja susijusias problemas. 
Taigi galvojau, ar atidėti tavo klausimą, kol ateis tam dalykui 
laikas, ar parašyti be eilės. Nusprendžiau, kad geriau bus da- 
bar atsakyti į taip toli atkeliavusį laišką. Taigi nagrinėsiu šį 
klausimą, nesiedamas su kitais jį liečiančiais dalykais ir, jei 
vėliau atsiras panašių samprotavimų, pats, tau neprašant, at- 
siųsiu. Tavo klausimas yra iš tos rūšies minčių, kurių žino- 
jimas daugiau malonus, negu naudingas. Ar gėris materialus? 
Gėris neša naudą, taigi veikia. O kas veikia, tas materialus. 
Gėris kursto sielą, tam tikru būdu formuoja ją ir palaiko, 
o tai — materialaus kūno požymiai. Juk kūno teigiamybės — 
kūniškos, taigi ir dvasios gėrybės — materialios. Žmogaus ge- 
rosios savybės būtinai turi būti materialios, nes pats žmogus 
materialus. Manau, kad jeigu tai, kas žmogų maitina, kas 
saugo ar atstato jo sveikatą, yra materialūs dalykai, taigi ir 
žmogaus teigiamos savybės yra materialios. Negalvoju, kad 
tau būtų neaišku, ar jausmai materialūs ir visa kita, apie ką 
tu nesiteirauji: pyktis, meilė, liūdesys. Tu juk neabejoji, kad 
jie pakeičia mūsų veido išraišką, suraukia kaktą, išviepia lūpas 
šypsantis, priverčia parausti ar pabalti. Tai kaip? Ar manai, 
jog tokius akivaizdžius kūno pasikeitimus gali sukelti nema- 
terialūs dalykai? Jei jausmai yra materialūs, tokios pat yra ir 
dvasios ligos: šykštumas, žiaurumas, įsišaknijusios, nepataiso- 
mos ydos, vadinasi, ir visokiausio plauko niekšybė (pyktis, pa- 
vydas, išdidumas), vadinasi, ir gėris, pirmiausia todėl, kad 
yra priešingybė blogiui, antra, kad turi tas pačias žymes. Ar 
nematai, kiek gyvasties suteikia akims drąsa? Kiek įtampos — 
išmintis? Kiek santūrios ramybės — garbingumas? Kiek švie- 
sos — džiaugsmas? Kiek šalčio — žiaurumas? Kiek palengvėji- 
mo — švelnumas? Taigi tai, kas keičia kūno spalvą ir išvaizdą, 
kas parodo jiems savo įtaką, yra materialūs dalykai. Visos 
dorybės, kurias išvardijau, yra gėris. Nereikia abejoti, kad tai, 
kuo kas nors gali būti paliestas, yra kūnas. Kaip sako Lukre- 
cijus, „kūnas tik liesti kitus ir liečiamas būti tegali“. Juk 
visi jausmai, apie kuriuos kalbėjau, nepakeistų kūno, jo ne- 
palietę. Vadinasi, jie yra materialūs. Taigi tas, kas turi jėgos 
skatinti, versti, sulaikyti, suturėti, yra kūnas. O kaipgi? Ar 
baimė nesulaiko? Ar drąsa neskatina? Ar narsa negena ir ne- 

kelia įkarščio? Ar santūrumas nepažaboja ir nešaukia atgal? 
Ar džiaugsmas neiškelia? Ar liūdesys negniuždo? Pagaliau, ką 
bedarytume, veikiame blogio ar dorybės įsakyti. Kas įsakinėja 
kūnui, yra kūnas, kas suteikia kūnui jėgos, yra kūnas. Kūno 
teikiamos savybės — materialios. Kūno gėris ir yra Žmogaus gė- 
ris. Taigi jis materialus. 

Kadangi, išpildęs tavo valią, kaip norėjai, dabar pats tarsiu, 
ką tu man atsakysi. „Lošiame pėstininkais“. Tuščiai eikvo- 
jame dėstymo grakštumą: tie dalykai nedaro mūsų geresniais, 
tik mokytais. Išmintis — aiškesnis daiktas. Žinoma, paprastai 
geriau mintis išreikšti žodžiais, bet mes ir filosofiją išpučia- 
me, kaip ir kitus dalykus. Kaip visur kitur, taip ir moksle 
vargstame su perdėjimais. Mokomės ne gyvenimui, o mo- 
kyklai. 


ŠIMTAS DEVYNIOLIKTASIS LAIŠKAS 


Ką nors radęs, nelaukiu, kol tarsi: „„Dalinkimės“. Pats iš- 
tariu. Klausi, ką radau. Laikyk rieškučias, tikras lobis. Išmo- 
kysiu, kaip akimoju gali pasidaryti turtingas. Oi, kaip stipriai 
trokšti išgirsti! Ne veltui: kaip mat nuvesiu tave prie didžiau- 
sių turtų, Bet reikės kreditoriaus. Prekybos pradžiai reikia pa- 
siskolinti pinigų, tačiau nenoriu, kad susipainiotum su tarpi- 
ninkais, nenoriu, kad tavo vardą valkiotų vertelga. Duosiu tau 
paruoštą kreditorių — Katono posakį: „Skolinkis iš savęs“. Už- 
teks ir mažmožių, jei ko mums trūksta, skolinsimės iš savęs. 
Mielas Lucilijau, juk nėra jokio skirtumo, ar tu netrokšti ko- 
kio daikto, ar neturi. Esmė abiem atvejais ta pati: nesikankini. 
Nemokau tavęs eiti prieš prigimtį, jinai atkakli, negali būti 
sugniuždyta ir reikalauja savo. Visa, ko prigimtis neprašo, ži- 
nok, pageidautina, bet nebūtina. Aš alkanas. Reikia pavalgyti. 
Bet prigimčiai tas pats, ar krimsiu juodą duoną, ar pyragą. Ji 
nenori smaginti pilvo, tik prikimšti. Aš noriu gerti. Prigimčiai 
tas pats, ar pasisemsiu iš artimiausio ežero, ar gersiu specialiai 
ledu atšaldytą vandenį. Ji liepia viena — numalšinti troškulį. 
Visai nesvarbu, ar iš aukso, ar krištolo, ar lydyto špato tau- 
rės, ar iš tiburietiško dubenėlio, ar iš rieškučių. Stenkis žiūrėti 
visų dalykų esmės, 0 į smulkmenas — nekreipk dėmesio. Ba- 
das mane gena, ranka tiesiasi į bet kokį pirmą pasitaikiusį 
maistą, bus gerai viskas, ką tik sugriebsiu. Trokštantis nieko 
neniekina. Klausi, kas mane taip sužavėjo. Man rodos, puikiai 

pasakyta: išminčius godžiai ieško natūralių turtų. Sakai: „Kaip- 
gi čia išeina? Kiaurą maišą man dovanojai. Aš jau ruošiau 
dėžes, dairiausi, į kurią jūrą leisiuosi prekiauti, kokios tarny- 
bos sieksiu, kokio pelno ieškosiu. Pažadėjus turtą, mokyti 
skurdo — apgaulė". Tai tu vadini skurdžiumi tą, kuriam nieko 
netrūksta? Sakai: „Jis dėkoja savo kantrybei, o ne likimui“. Tai 
tu jo nelaikai turtingu todėl, kad jo turtai neišsemiami? Kas 
geriau: turėti užtektinai, ar turėti daug? Kas daug turi, dar 
daugiau trokšta. O tai rodo, kad jam negana to, ką turi. Kas 
turi užtektinai, pasiekė galą, kurio niekuomet nepasiekia tur- 
tingas. Ar ne turtas, jei žmogaus niekuomet neištiks proskrip- 
cijos? Jei nenunuodys sūnus ar žmona? Jei saugu kare? Jei ra- 
mu taikoje, įei nėra jokio pavojaus nei vargo? Sakai, jog maža 
tik nealkti, nešalti, netrokšti. Bet daugiau ir Jupiteris neturi. 
Nėra maža, jei užtenka, ir niekada nėra daug, jei neužtenka. 
Nukariavęs Darėją ir indus, Aleksandras pasidarė skurdžius. 
Aš prasimaniau? Betgi jis ėmė ieškoti, ką dar užgrobus, šmi- 
žinėjo po nepažįstamas jūras, siuntė naują laivyną į okeaną 
ir norėjo, sakyčiau, pralaužti pasaulio ribas. Ko užtenka prigim- 
čiai, neužtenka žmogui. Ir turėdamas viską, jis atranda ko 
trokšti. Kaip aklai elgiasi žmonės, kaip užmiršta, nuo ko pra- 
dėję, nusišypsojus laimei! Nežinomo kampelio valdovas (ir 
tai dar ginčytinas) Aleksandras, pasiekęs ribas, liūdėjo, kad 
negali išeiti už pasaulio ribų. Pinigai nė vieno žmogaus ne- 
padarė turtingu, priešingai, niekam nesumažino troškimų. Ko- 
dėl? Kas daugiau turi, įsigeidžia turėti dar daugiau. Pakviesk 
bet kurį, prilygstantį Krasui ar Licinijui. Tegu atneš sąskaitą, 
tegu suskaičiuos, kiek turi ir kiek tikisi. Mano nuomone, jis 
skurdžius, o tavo — gali toks pasidaryti. Prisiderinęs prie pri- 
gimties Žmogus nejaučia ne tik skurdo, bet ir baimės. Bet, aiš- 
ku, nepaprastai sunku savo poreikius matuoti prigimties saiku. 
Juk net tas, apie kurį kalbame, kurį tu vadini skurdžiumi, turi 
kažką nereikalinga. Turtai apakina Žmones ir atkreipia jų dė- 
mesį. Jei kuriuose nors namuose begalybė grynų pinigų, jei 
stogas smarkiai paauksuotas, o šeimyna išsiskiria kūno grožiu 
ar puošniais drabužiais, tokia gerovė — visiems kaip ant del- 
no. Žmogus, kurį paslėpėme nuo visuomenės ir turtų, savo vi- 
duje laimingas. Kalbėdami apie tą, pas kurį, turto vardu pri- 
sidengęs, gyvena skurdas, neteisingai sakome: jis valdo turtus, 
kaip ir apie drugį: jis susigriebė drugį. Priešingai, jį purto 
drugys. Taigi reikėtų sakyti: jį valdo turtai. Todėl norėčiau 

paraginti tave (žmonės labai greitai užmiršta) viską matuoti 
prigimties poreikiais, kurių patenkinimas nereikalauja nieko 
arba smulkmenų. Tik nepainiok poreikių su ydomis. Klausi, 
į kokį stalą, kokio sidabro induose, kiek ir kaip aprėdytų ver- 
gų turi paduoti valgį. Prigimtis nereikalauja nieko kito, tik 
valgio. „Nejaugi, troškulio deginamas, ieškosi aukso taurių? 
Nejaugi išalkęs atsisakysi visko, išskyrus povą ir upėtakį?“ 
Badas nėra įnoringas, patenkintas, kai numalšinamas, jis per 
daug nesirūpina, kuo numalšinamas. Nelaimingoji prabanga 
gimdo kančias: pasisotinęs žmogus stengiasi būti alkanas, pa- 
valgęs vėl kemša, atsigėręs skuba ištrokšti. Horacijus puikiai 
sako, tvirtindamas, jog troškuliui nesvarbu, į kokią taurę įpylė 
ir ar žavi rankutė padavė vandenį. O jei tau svarbu, kad vais- 
kią taurę ištiestų ilgaplaukis berniukas, tai tu neištroškęs. Be 
kita ko, prigimtis sukūrė nuostabų dalyką: būtinybė neįkyri. 
Perteklius skatina išrankumą: tas netinka, anas nepriimta, į ši- 
tą gėda žiūrėti. O pasaulio kūrėjas, suteikęs teisę mums gy- 
venti, norėjo, kad sveiki būtume, o ne išrankūs. Visa, kas 
sveika, čia pat, gi prabangos dalykai gaunami vargstant ir 
rūpinantis. Taigi naudokimės šia gamtos malone, didžiai ją ver- 
tindami, ir galvokime, jog geriausia jos dovana — dėsnis: būti- 
nybė neįgrįsta. 

Versta iš Lucii Annaei Senecae Ad Lucilium 


epistolarum moralium guae supersunt, Lipsiae, 1914. 
Vertė D. Dilytė. 


EPIKTETAS 
(apie 5O-apie 138) 


Pats Epiktetas sąmoningai nieko nerašė. Apie jo tilosoliją 
žinome iš Epikteto draugo, Romos senatoriaus Flavijaus Aria- 
no sukonspektuotų Epikteto paskaitų pagrindu parengių kny- 
gų: „Epikteto pašnekesiai“ ir „Draugiški Epikteto pokalbiai“, 
Iš pirmojo darbo 8 knygų tėra išlikusios tik pirmosios keturios, 
o iš antrojo, kurį sudarė 12 knygų, išliko tik fragmentai. Be to, 
Arianas dar parengė ištraukų iš minėtų knygų rinkinį ir pava- 
dino jį „Epikteto vadovėliu“, kuris išliko. 

Pluoštą Epikteto aforizmų iš rusų kalbos į lietuvių išvertė 
A. Vileišis ir 1900 m. išleido juos atskira knygele (žr. biblio- 
grafiją). Čia skelbiama keletas fragmentų iš „Epikteto pašne- 
kesių“ ir „Epikteto vadovėlio“. 

EPIKTETO PAŠNEKESIAI 


I, 3, 1—3. Jei kas nors prideramai įsijaustų į tą mokymą, 
kad mes visi iš esmės esame kilę iš dievo ir kad dievas yra 
žmonių ir dievų tėvas, tai jis, manau, negalvotų apie save 
nieko žema ir negarbinga. Jei tave įsūnytų imperatorius, nie- 
kas tavęs neišdrįstų paliesti; o jei sužinosi esąs Dzeuso sūnus, 
argi nesididžiuosi? Mes, deja, taip nesielgiame, bet, kadangi 
mūsų prigimtyje yra susimaišę du elementai — kūnas, bendras 
visiems gyvūnams, ir protas bei valia, bendri mums ir dievams, 
tai žmonės dažniausiai palinksta į tą nelaimingą ir mirtingą 
giminystę ir tik nedaugelis — į dieviškąją ir palaimingąją. 

I, 4, 1—4. Daug ko pasiekęs dorybėje, iš filosofų išmoksta, 
kad troškimas — tai siekimas gerų dalykų, o vengimas — tai 
stengimasis išvengti blogų dalykų; be to, jis sužino, kad žmo- 
gui palaimingumas ir ramybė ateina tik tada, kai jis siekda- 
mas nepatiria nesėkmės, o vengdamas nesuklumpa. Todėl jis 
troškimą visiškai panaikina savyje ir atideda vėlesniam laikui, 
o vengimą panaudoja tik atžvilgiu tų dalykų, kuriuos pats savo 
valia gali pasirinkti. Mat, jis žino, kad, nors ir galėtų išvengti 
kai kurių iš tų dalykų, kurie nepriklauso nuo jo valios, vis tiek 
suklups kitame kuriame nors dalyke, nepaisant visų vengimo 
pastangų, ir bus nelaimingas. Jeigu dorybė žada sukurti pa- 
laimą, dvasios ramybę ir gerovę, tai veržimasis į dorybę yra 
ir siekimas kiekvieno iš šių dalykų. Mat, į ką veda tobulybė, 
prie to priartina siekimas. 

I, 4, 18—23. Tad kuo gi pasireiškia siekimas?— Jei kas nors 
iš jūsų atsisakys išorinių dalykų, atsigręš į savo paties valią, 
ją užgrūdins ir ištobulins taip, kad ji taptų harmoninga su pri- 
gimtimi, kilni, laisva, nesuvaržyta, nesupančiota, ištikima, kuk- 
li, ir jeigu jis įsisąmonins, kad tas, kuris ilgisi arba vengia 
ne nuo jo valios priklausančių dalykų, negali būti nei ištiki- 
mas, nei laisvas, bet būna priverstas keistis ir blaškytis kartu 
su tais dalykais, net pasiduoti valiai kitų, kurie įstengia tuos 
dalykus duoti arba neduoti; pagaliau, jei jis, auštant atsikėlęs, 
stropiai žiūrės, kad ir praustųsi kaip ištikimas, valgytų kaip 
kuklus, ir lygiai taip elgsis su kiekvienu jam pasitaikančiu 
reikalu: viską atliks iš pagrindų ir kuo geriausiai, pavyzdžiui, 
bėgikas — kaip dera bėgikui, o dainininkas — kaip dera daini- 
ninkui,— tas ir bus besiveržiantis į tiesas, tas ne veltui iške- 
liavo į svetimus kraštus. O jei kas įtemptai stengiasi iš knygų 

įsigyti tobulumą ir vargsta, jo siekdamas, ir tuo tikslu iške- 
liauja svetur, tai aš jam sakau: grįžk iš ten namo ir rūpinkis 
namų reikalais. 

I, 6, 1—8. Kiekvienas pasaulyje vykstantis dalykas duoda 
gerą progą pašlovinti apvaizdą,. jei tik savyje turėsi dvi ypa- 
tybes — galią įžvelgti įvykio esmę ir dėkingumą. Jei jų ne- 
turėsi, tai arba nematysi dalykų naudingumo, arba, jei ir ma- 
tysi, dėl jų nedėkosi. Jeigu dievas būtų sukūręs spalvas, bet 
nesuteikęs galios jas regėti, kokia būtų iš to nauda?— Jokios.— 
Ir priešingai, jeigu būtų suteikęs galią regėti, o daiktus būtų 
sukūręs ne tokius, kad jie galėtų paveikti regėjimo organus, 
vėl kokia būtų nauda?— Jokios.— O ką, jei būtų sukūręs tuos 
abu dalykus, bet nebūtų davęs šviesos?— Vis tiek nebūtų jo- 
kios naudos.— Tai kas priderino šį dalyką prie ano, o aną — 
prie šio? Kas pritaikė kardą makštims, o makštis — kardui? 
Nejaugi niekas? Iš tikrųjų jau pats pagamintas daiktas papras- 
tai leidžia mums spręsti, kad tai būtinai bus kokio amatininko 
darbas, o ne kad jis pasidaręs savaime, kaip pakliuvo. Argi 
kiekvienas šitoks daiktas turi amatininką, o regimi daiktai, re- 
gėjimas ir šviesa neturi? 

I, 22, 9—21. Tai ką gi reiškia auklėtis?— Išmokti įgimtas 
sąvokas atitinkamai pritaikyti dalykams, be to, įsisąmoninti, 
kad vieni iš egzistuojančių daiktų priklauso nuo mūsų, o ki- 
ti — ne nuo mūsų. Nuo mūsų priklauso laisva valia ir visi 
dalykai, kuriuos galime patys pasirinkti; ne nuo mūsų pri- 
klauso kūnas, kūno dalys, nuosavybė, gimdytojai, broliai, vai- 
kai, tėvynė ir, paprastai sakant, draugai. Taigi kuriems daly- 
kams priskirsime gėrį? Kuriam daiktui jį pritaikysime? Ar nuo 
mūsų priklausantiems dalykams?— Tada išeitų, kad nėra gėris 
sveikata, kūno proporcingumas ir gyvybė? Nei vaikai, nei gim- 
dytojai, nei tėvynė nebus gėris?— Tu stačiai nepakenčiamas! 
Nukelkime gėrį vėl į ankstesnę vietą. Ar galima būti laimin- 
gam, netekus gėrybių? — Negalima. Argi toks nelaimingas žmo- 
gus elgsis su draugais taip, kaip pridera? Aišku, ne. Aš iš 
prigimties mėgstu tai, kas man naudinga. Jei man naudinga 
turėti dirvą, tai bus naudinga ir atimti žemę iš artimo; jei 
man naudinga turėti apsiaustą, tai bus naudinga ir jį pasivogti 
iš maudyklių. Iš to kyla karai, riaušės, tironų valdžia, intrigos. 
O kaip aš galėsiu atlikti pareigas Dzeusui? Jei esu nuskriaus- 
tas ir nelaimingas, jis į mane nekreipia dėmesio. Kas man iš 
jo, jei negali man padėti? Kas man iš jo, jei jis nori, kad lik- 

čiau toks pat, koks esu? Taigi pradedu jo neapkęsti. Kam 
mes statome Dzeusui šventyklas, kam lipdome statulas? 
Gal panašiai kaip blogoms dvasioms ir drugio ligai? Kodėl 
mes jį vis dar vadiname Lietaus nešėju, kodėl Išgelbėtoju, ko- 
dėl Vaisių teikėju. Iš tikrųjų, jeigu mes nukelsime gėrio es- 
mę į ne nuo mūsų priklausančius dalykus, turėsime daryti 
tokias išvadas.— Tai ką darysime?— Bet tai ir yra filosofija 
užsiimančio ir problemomis besikankinančio žmogaus svarsty- 
mai. O aš tuo tarpų nematau, kas yra gėris, kas blogis. Argi 
aš ne kvailas? Tikrai kvailas. Bet jeigu gėrį nukelsiu ten — 
į dalykus, kuriuos mes patys pasirenkame, iš manęs visi juok- 
sis. Ateis koks nors žilas senis, apsimaustęs žiedais, palinguos 
galva ir pasakys: „Klausyk manęs, vaikeli. Reikia užsiimti fi- 
losofija, bet reikia ir protą turėti. Tie dalykai yra kvaili. 
Tu iš filosofų mokaisi silogizmų, bet, ką reikia daryti, tu ge- 
riau žinai, negu filosofai“. Žmogau, tai ko man prikaišioji, 
jei žinau? Ką gi aš turėčiau pasakyti šitam vergui? Jei tylėsiu, 
jis pliš iš pykčio. Taigi reikia atsakyti: ,„Dovanok man, kaip 
dovanoji mylintiesiems; nesivaldau, išprotėjau". 

I, 28, 1—9. Dėl ko mes ką nors laikome tiesa? Dėl to, kad 
mums atrodo, jog yra tiesa. O jei neatrodo tiesa, tai neįmanoma 
laikyti tiesa. Kodėl? Todėl, kad proto yra tokia prigimtis — 
tiesai pritarti, melu piktintis, o dėl neaiškių dalykų susilaikyti 
nuo sprendimo. Koks šitokio teiginio įrodymas?— Įsivaizduok, 
jei gali, kad dabar naktis.— Neįmanoma.— Įsivaizduok, kad da- 
bar ne diena.— Neįmanoma.— Įsivaizduok, kad žvaigždžių 
skaičius yra porinis arba kad neporinis.— Negalima.— Taigi, 
kai kas pritaria melui, žinok, kad jis nenorėjo melui pritarti, 
nes kiekviena siela, kaip sako Platonas, nenoromis atsisako nuo 
tiesos. Bet tam žmogui melas atrodė esąs tiesa. Imkime veiks- 
mų sritį. Kas yra tokio, ką mes galime pavadinti tiesa arba 
melu? Pareigos ir nepareigingumas, naudinga ir nenaudinga, 
mane liečią reikalai ir ne mane liečią ir panašiai. Ar gali 
kas nors laikyti ką nors sau naudingu, bet jo neimti?— Ne- 
gali. — O kaip Medėja, kuri sakosi žinanti, kiek blogo ketina 
padaryti, bet aistra esanti stipresnė už jos protą?— Kaip tik 
todėl, kad pasidavimą aistroms ir kerštą vyrui ji laiko nau- 
dingesniu dalyku, negu išsaugoti vaikus.— Taip, bet ji klys- 
ta.— Įrodyk jai aiškiai, jog klysta, ir taip nedarys, o kol jai 
neįrodysi, kuo gi ji vadovausis, jei ne tuo, kas jai atrodo 
naudinga.— Niekuo kitu.— Tai ko pyksti, kad vargšė klys- 

ta svarbiausiuose dalykuose ir iš moters virto gyvate? Jau 
verčiau jos turėtum gailėtis; kaip gailimės aklųjų, luošųjų, 
taip turėtume gailėtis ir tų, kurie labiausiai yra apakę ir su- 
luošinti. 

II, 16, 1. Kur yra gėris?— Laisvoje mūsų valioje.— Kur yra 
blogis? — Mūsų laisvoje valioje.— Kur nėra nei gėrio, nei blo- 
gio?— Dalykuose, kurie nepriklauso nuo mūsų laisvos valios. 


EPIKTETO VADOVĖLIS 


1. Iš egzistuojančių dalykų vieni priklauso nuo mūsų pa- 
čių, kiti — nuo mūsų nepriklauso. Nuo mūsų priklauso nuo- 
monė, instinktyvus siekimas, troškimas, vengimas — vienu žo- 
džiu, visa, kas yra Mūsų; nuo Mūsų nepriklauso kūnas, turtai, 
garbė, valdžios vietos — vienu žodžiu, visa, kas ne mūsų. Mums 
priklausantieji dalykai iš prigimties yra laisvi, nesutrukdomi, 
nesupančiojami, o nuo mūsų nepriklausantieji — nevertingi, 
vergiški, trukdomi, svetimi. Atsimink: jeigu iš prigimties ver- 
giškus dalykus laikysi laisvais, o svetimus savais, būsi supan- 
čiotas, kentėsi, nerimausi, kaltinsi ir dievus, ir žmones; jeigu 
tik savus dalykus laikysi savais, o svetimus — tuo, kuo jie 
iš tikrųjų yra — svetimais, niekas niekada nepavartos prieš 
tave prievartos, niekas tavęs nesukliudys, tu nieko nekaltinsi, 
niekam neprikaišiosi, nieko nedarysi prieš savo norą, niekas 
tau nepakenks, neturėsi priešo, nes nepatirsi jokios tikros 
skriaudos. Siekdamas tokių didžių dalykų, atsimink, kad, tu- 
zint tik vidutinį potraukį, jų iš viso nereikia liesti, bet ge- 
riausia arba jų visiškai atsisakyti, arba kol kas atidėti. O jei- 
gu trokši tų didžių dalykų ir, be to, dar norėsi įsigyti valdžią 
ir turtus, tai galimas daiktas, kad ir šių dalykų nepasieksi, 
nes kartu sieksi ir anų, o tikriausiai negausi anų didžių dalykų, 
kurių tik vienų dėka įsigyjama laisvė ir laimė. Kiekvienam 
grubiam vaizdiniui įprask pasakyti: tu esi vaizdinys, bet tik 
tuščias daikto atvaizdas. Paskui jį ištirk ir įvertink pagal savo 
turimas taisykles, o ypač žiūrėk, ar jis susijęs su dalykais, ku- 
rie nuo Mūsų priklauso, ar su tais, kurie nuo mūsų nepri- 
klauso. Jei paaiškės, kad susijęs su ne nuo mūsų priklausan- 
čiais dalykais, tada būk pasiruošęs pasakyti: tatai manęs ne- 
liečia. 

2. Atsimink, kad siekimas žada gavimą to, ko sieki, o ven- 
gimas — išsilenkimą to, ko vengi. Kas siekdamas negauna to, 
ko siekia, būna nelaimingas, o kas vengdamas suklumpa — 
vertas užuojautos. Jeigu vengsi tik tų dalykų, kurie priklauso 
nuo tavęs ir yra prieš prigimtį, nesuklupsi nė viename iš tų 
vengiamų dalykų. O jei vengsi ligos, mirties, neturto, nebūsi 
laimingas. Taigi nevenk visų tų dalykų, kurie nuo tavęs ne- 
priklauso, ir venk tik tų dalykų, kurie yra prieš prigimtį ir 
priklauso nuo mūsų. Siekimo kol kas visiškai atsisakyk, nes 
vis tiek tau baigsis nesėkmingai, ar siektum dalykų, kurie nuo 
mūsų nepriklauso, ar tų, kurie nuo mūsų priklauso, — pastarųjų 
tarpe yra tokių, kurių siekti būtų gražu, bet tavo jėgos, gal 
būt, dar yra per silpnos. Naudokis savo potraukiu, bet kartu 
mokėk jį ir sulaikyti — abiem atvejais reikalingas ramus apsi- 
galvojimas ir saikas. 

5. Žmones jaudina ne patys dalykai, bet nuomonės apie 
tuos dalykus. Pavyzdžiui, mirtis nėra baisus dalykas (tokia ji 
neatrodė ir Sokratui), bet kadangi apie mirtį yra susidariusi 
nuomonė, kad tai baisu, tai ji ir laikoma baisiu dalyku. Taigi, 
kai mums yra daromos kliūtys, kai jaudinamės arba kenčiame 
skausmą, nekaltinkime kitų, o tik save pačius, kitaip sakant, 
savo pačių susidarytąsias nuomones. Nesusipažinusio su filoso- 
fija žmogaus ypatybė yra kaltinti kitus; pradėjusiojo susipa- 
žinti — kaltinti save patį, o gerai su filosofija susipažinusiojo — 
nekaltinti nei kitų, nei savęs. 

7. Kaip plaukimo metu, laivui išmetus inkarą uoste, išeini 
apsirūpinti vandeniu ir praeidamas pakeli kokią kriauklelę 
ar mažutę sepiją, bet visą laiką turi galvoti apie laivą ir vis 
atsigręžti ir pažiūrėti, kad kartais vairininkas nepašauktų, o jei- 
gu pašauks, viską mesti į šalį, kad tavęs nesurištų ir neįmestų 
kaip gyvulio į laivą, taip yra ir gyvenime: jei tau vietoj se- 
pijos ir kriauklelės bus duota žmonelė ir vaikelis, niekas tau 
nekliudys jais džiaugtis; bet jeigu vairininkas pašauks, bėk, 
viską metęs, į laivą ir nesirūpink jais. O jei būsi senas, nenu- 
eik toli nuo laivo, kad pašauktas galėtum suspėti. 

8. Nesistenk, kad įvykiai vyktų taip, kaip tu nori, bet no- 
rėk, kad jie vyktų taip, kaip vyksta, ir būsi laimingas. 

9. Liga yra kūno kliauda, bet ne tavo valios. Šlubavimas 
yra kojos kliauda, bet ne tavo valios, nebent pati valia to no- 
rėtų. Tą patį galima sakyti apie kiekvieną mus užklumpantį 

dalyką — pamatysi, kad tai bus vis kieno nors kito kliauda, 
tik ne tavo. 

17. Atsimink, jog esi tokios dramos artistas, kokios panori 
dramaturgas; jei jis panorės trumpos dramos, vaidinsi trum- 
pą, jei ilgos — ilgą; jei panorės, vaidinsi elgetą, turėsi ir jį pui- 
kiai suvaidinti, panašiai vaidinsi karalių, privatų žmogų. Tavo 
pareiga — duotąjį vaidmenį gerai atlikti, o parinkti vaidme- 
nį — kito reikalas. 

18. Kai varnas kranks bloga lemiančiu balsu, nepasiduok 
sumišimui, bet tuoj išsiaiškink pats sau ir sakyk: tatai bloga 
lemia ne man, o tik arba mano kūneliui, arba turteliui, arba 
vaikams, arba žmonai. Man lemia tik gera — jei tik panorė- 
siu. Kad ir kokia būtų lemtis, tik nuo manęs priklauso, kad iš 
+10 būtų nauda. 

19. Tu gali būti nenugalimas, jei niekuomet neisi į tokias 
varžybas, kuriose pergalė priklauso ne nuo tavo valios. Žiūrėk, 
kad, pamatęs kokį nors labai gerbiamą arba labai galingą ir 
įtakingą žmogų, sužavėtas reginiu, nevadintum jo laimingu. 
Jeigu gėrio esmė ir glūdi dalykuose, kurie priklauso nuo 
mūsų, tai nebus vietos nei pavydui, nei lenktyniavimui. Ir 
tu pats nenorėk būti nei karo vadu, nei senatorium, nei kon- 
sulu, o tik laisvu. Vienintelis kelias į tai — panieka dalykams, 
kurie ne nuo mūsų priklauso. 

21. Kiekvieną dieną testovi prieš tavo akis mirtis, tremtis 
ir kiti, kaip atrodo, baisūs dalykai, o ypač mirtis. Niekados 
negalvok apie žemus dalykus ir niekados per daug netrokšk 
ko nors. 

31. Dėl pamaldumo dievams žinok, kad svarbiausias dalykas 
yra susidaryti apie juos teisingą nuomonę, būtent, kad jie 
egzistuoja ir gražiai bei teisingai tvarko pasaulį; be to, reikia 
įsitikinti, kad tu privalai jiems paklusti ir turi prisitaikyti prie 
įvykių, tai yra jiems pasiduoti, kadangi juos visus vykdo aukš- 
čiausias protas. Taip elgdamasis, tu niekados neprikaišiosi die- 
vams ir jų nekaltinsi, kad nesirūpina tavimi. Bet tai bus tik 
tuo atveju, jei atsisakysi nuo dalykų, kurie nepriklauso nuo 
mūsų, o gėrį ir blogį nukelsi tik,į tuos dalykus, kurie nuo 
mūsų priklauso. Mat, jei geru ar blogu laikysi ką nors iš tų 
dalykų, kurie ne nuo mūsų priklauso, tai tuo atveju, kai ne- 
gausi to, ko nori, o pateksi į tai, ko nenori, tikrai keiksi ir 
neapkęsi tų, kurie bus už tai atsakingi. Juk kiekvienas gyvū- 
nas iš prigimties vengia ir šalinasi to, kas jam atrodo žalinga, 

ir to, kas sukelia tą žalą, o siekia naudingų dalykų ir žavisi 
jais bei tuo, kas juos sukelia. Neįmanoma, kad tas, kas save 
laiko skriaudžiamu, džiaugtųsi tuo, kas jam atrodo esąs skriau- 
dėjas, panašiai kaip neįmanoma džiaugtis pačia žala. Todėl 
ir sūnus plūsta tėvą, kai šis jam neduoda tų daiktų, kurie 
jam atrodo geri, ir Polineikas su Eteokliu tapo priešais dėl to, 
kad valdžią laikė gėriu; dėl to ir žemdirbys plūsta dievus, ir 
jūrininkas, dėl to pirklys ir tie, kurie netenka žmonų bei 
vaikų. Mat, kur nauda, ten jiems ir pamaldumas. Todėl kiek- 
vienas, kuris rūpinasi siekti ir vengti taip, kaip reikia, kartu 
rūpinasi ir pamaldumu. Nuliejamas ir deginamas aukas reikia 
daryti pagal protėvių tradicijas, švariai, ne paviršutiniškai ir 
ne pedantiškai, bet rūpestingai ir nepersistengiant. 

32. Jei pasiimsi vaidinti vaidmenį ne pagal savo įėgas, tai 
ir jį blogai suvaidinsi, ir praleisi progą vaidinti kitą vaidme- 
nį, kurį būtum galėjęs gerai suvaidinti. 

38. Kaip vaikščiodamas žiūri, kad neužmintum vinies arba 
neišsisuktum kojos, panašiai žiūrėk, kad nedarytum žalos savo 
sielai. Jei kiekviename darbe šito saugosimės, saugiau dirb- 
sime darbą. 

39, Turto matas kiekvienam žmogui yra kūnas, panašiai kaip 
apavo Matas — koja. Taigi, jei apribosi turtą kūno reikalais, 
laikysiesi mato; o jei peržengsi ribą, būtinai nusirisi lyg nuo 
stataus kalno žemyn. Panašiai bus su apavu. Jei pereisi ribą, 
pirmiausia jis bus paauksuotas, toliau — purpurinis, pagaliau — 
auksu išsiuvinėtas. Mat, peržengus matą, nebelieka jokios ribos. 

43. Kiekvieną daiktą galima imti iš dviejų pusių: iš vie- 
nos pusės jis bus panešamas, iš kitos — jo negalėsi panešti. 
Jei brolis tave skriaus, jo neimk iš tos pusės, kuri skriaudžia 
(šita pusė neleidžia nešti), o verčiau iš tos, kur brolis, kur 
draugas, ir jį paimsi iš panešamos pusės. 

51. Ar ilgai vis atidėliosi tą momentą, nuo kurio pradėsi 
save laikyti vertu didžiausio gėrio ir niekur nenusikalsi pro- 
to reikalavimams? Juk esi gavęs mokslo principus, kurie tau 
turi patikti, ir jau pradedi juos pamėgti. Tad kokio dar lauki 
mokytojo? Ar kad jam užkrautum pareigą pakelti tave aukš- 
tyn? Jau nebesi jaunuolis, bet subrendęs vyras. Jei apsileisi 
ir vis atidėliosi, surasdamas kaskart naują dingstį, ir vis tolyn 
nukelsi savimi rūpinimosi dieną, nedarysi pažangos, bet pasi- 
liksi nemokša ir gyvas būdamas, ir miręs. Tad pasiryžk gy- 
venti tobulai ir daryti pažangą. Kas tik tau atrodys geriausia, 

laikyk tai neperžengiamu įstatymu. Jei tau teks patirti ką nors 
sunkaus ar malonaus, garbingo ar negarbingo, atsimink, kad 
dabar yra varžybos, kad jau vyksta olimpiada ir nebegalima 
atidėti — viena diena ir vienas veiksmas gali sužlugdyti arba 
išsaugoti laimėjimą. Sokratas taip ištobulėjo todėl, kad kiek- 
viename dalyke, su kuriuo jam teko susidurti, kreipė dėmesį 
tik į proto reikalavimus. O tu, nors dar nesi Sokratas, privalai 
gyventi taip, tarsi norėtum tapti Sokratu. 

52. Pirmutinis ir reikalingiausias darbas filosofijoje yra prak- 
tiškas principų pritaikymas, kaip, pavyzdžiui, nemeluoti, ant- 
rasis darbas yra skirtas įrodymams, pavyzdžiui, iš Kur žinau, 
kad nereikia meluoti; trečiasis darbas skiriamas tiems daly- 
kams įtikinėti ir įrodymų sudedamosioms dalims, pavyzdžiui, 
iš kur žinau, kad tai yra įrodymas, kas yra įrodymas, kas iš- 
vadų darymas, kas kova, kas prieštaravimas, kas tiesa, kas 
melas. Taigi trečiasis darbas reikalingas dėl antrojo, antrasis — 
dėl pirmojo. Pirmasis yra reikalingiausias, prie jo reikia su- 
stoti. O mes elgiamės priešingai, nes pasiliekame prie trečiojo 
darbo ir tik juo rūpinamės — pirmuoju visai nesirūpiname. To- 
dėl meluojame, bet galime tuoj pasakyti, kaip yra įrodinėja- 
ma, kad nereikia meluoti. 

Versta iš Epicteti Dissertationes de Arriano di- 
gestae, Lipsiae, 1916, p. 16—18, 20, 24—25, 78—80, 


95—97, 170; 5—10, 14—16, 24, 30—32. Vertė 
J. Dumčius. 


MARKAS AURELIJUS 
(121-180) 


Po Marko Aurelijaus mirties rasti graikų kalba rašyti jo 
užrašai buvo paskelbti atskira knyga „Pačiam sau“. Tai vie- 
nintelė Marko Aurelijaus knyga, tačiau su ja jis įėjo į tiloso- 
fijos istoriją. Pluoštas fragmentų iš šios knygos ir skelbiama 
šioje chrestomatijoje. 


PAČIAM SAU 


I, 1. (Prisimenu) savo senelio Vero gerumą ir sugebėjimą 
išlaikyti dvasios ramybę. 

I, 2. (Prisimenu) tėvo, kuris mane pagimdė, garbę; liko 
atmintyje jo kuklumas ir vyriškumas. 

I, 3. (Prisimenu) savo motinos pamaldumą, pamėgimą da- 
lintis su kitais, susilaikymą ne tik nuo blogo veiksmo, bet net 
ir nuo minties apie piktą darbą, taip pat jos buities kuklumą, 
tolimą turtuolių gyvenimui. 

I, 4. Mano prosenelis nelankė viešų mokyklų, turėjo gerus 
mokytojus namuose ir suprato, kad tokiems reikalams nerei- 
kia gailėtis lėšų. 

I, 5. (Prisimenu) iš savo auklėtojo: nebūk nei žaliu, nei 
mėlynu, nei palmariju, nei skutariju, būk ištvermingas, pasi- 
tenkink mažu, viską pasidaryk pats, neužsiimk nereikalingais 
darbais ir atmesk šmeižtus. 

I, 14. (Prisimenu), kad mano brolis Severas mylėjo šeimą, 
teisybę ir tiesą; per jį susipažinau su Trasėju, Helvidijum, Ka- 
tonu, Dionu, Brutu ir susidariau sąvoką demokratinės valstybės, 
pagrįstos visų lygybe prieš įstatymus ir teise laisvai kalbėti, 
valdžios, kuri už vis labiausiai gerbia pavaldinių laisvę; iš 
jo įpratau pastoviai ir patvariai gerbti filosofiją, daryti gera, 
būti labai dosniu, turėti gerą viltį ir pasitikėti draugų man 
rodoma meile; nuo tų, kuriuos jis smerkdavo, neslėpti, jog 
žinai, kad juos smerkia; jo draugams nereikėdavo spėlioti, ko 
jis nori, ko nenori — visiems buvo aišku. 

II, 2. Visa mano esybė susideda iš kūno, dvasios ir vidinio 
vadovo. Mesk į šalį knygas! Nesiblaškyk, nes negalima! Bet, 
prisimindamas, jog mirsi, paniekink kūną; jis susideda iš pur- 
vo, kraujo, kaulų ir plonai išausto nervų, venų ir arterijų tink- 
lo. Žiūrėk ir kokia yra dvasia — tai vėjas, nuolat besikeičiąs, 
nes kas akimirką iškvepiamas ir vėl įtraukiamas. Trečioji da- 
lis — vidinis vadovas. Pagalvok: esi senis, neleisk, kad jis ver- 
gautų, kad lyg lėlė būtų tampomas egoistinių troškimų, kad 
nepyktų nė ant dabartinės likimo duotos lemties ir įtariamai 
nežiūrėtų į ateitį. 

II, 3. Dievų darbai yra pilni apvaizdos, o atsitiktinumas ir- 
gi priklauso prigimčiai ir yra suaustas ir supintas su tais įvy- 
kiais, kuriuos valdo apvaizda. Viskas plaukia iš ten. Be to, 
įvykiuose glūdi būtinumas ir naudingumas visam pasauliui, 
kurio dalimi tu esi. Kiekvienoje prigimties dalyje yra gėris, 
kurį turi visatos prigimtis; dėl jo ji ir išsilaiko. Pasaulis išsi- 
laiko, vykstant tiek elementarių, tiek ir sudėtinių daiktų pa- 
sikeitimui. Tau šito užteks, nes tai pagrindiniai dalykai. Kny- 
gų troškimą mesk į šalį, kad mirtum ne bambėdamas, o tikrai 
patenkintas ir nuoširdžiai dėkingas dievams. 

II, 9. Reikia visados prisiminti, kokia yra viso pasaulio pri- 
gimtis ir kokia yra mano prigimtis; koks yra pastarosios san- 
tykis su viso pasaulio prigimtimi; kokia pasaulio dalis aš esu 
ir koks yra tas pasaulis, ir kad niekuomet niekas negalėtų tau 
sutrukdyti veikti ir kalbėti tai, kas atitinka prigimtį, kurios 
dalis tu esi. 

II, 14. Net jei tu gyventum 3000 metų arba 10000 kartų 
ilgiau, vis tiek atsimink, kad niekas nepraranda kito gyveni- 
mo, oO tik tą, kurį gyvena, ir niekas negyvena kitu gyvenimu, 
o tik tuo, kurį praranda. Taigi bus vis tiek, ar gyvensi labai 
ilgai, ar visiškai trumpai, nes visų žmonių dabartis yra tokia 
pati, kaip tas pat yra ir tai, kas prarandama. Taigi tai, ko 
netenkame, atrodo visai trumpa. Juk niekas negali prarasti 
to, kas jau praėjo, ir to, kas dar bus. Kas gi galėtų atimti tai, 
ko tu neturi? Taigi visuomet turėk galvoje šiuos dalykus: 
pirma, kad nuo amžių viskas vyksta lygiai tuo pačiu būdu ir, 
lyg besisukantis ratas, grįžta į tą pačią vietą ir nuolat karto- 
jasi, — nebus jokio skirtumo, ar į tą vyksmą žiūrėsi po 100, ar 
po 200 metų, ar po begalinės metų eilės; antra, kad seniausias 
ir jauniausias žmogus netenka lygiai to paties, nes tik dabar- 
ties jis netenka — jeigu galima sakyti, kad jis ją turi, mat, ko 
neturi, to negali netekti. 

II, 17. Žmogaus gyvenimo laikas —tik akimirka, esybė — 
pasiruošusi greitai supūti, dvasia — sūkurys, likimas — neįspė- 
jamas, garbė — neapibrėžiama. Žodžiu, visa, kas sudaro kū- 
ną,— upė; siela — sapnas ir tvaikas; gyvenimas — kova; trem- 
tis, pomirtinė garbė — užmarštis. Kas gi mums gali vado- 
vauti?į Tik vienas dalykas — filosofija. Jos reikalas yra 
žiūrėti, kad mūsų viduje esanti dievybė nebūtų įžeidžiama ir 
žalojama, kad ji būtų stipresnė už malonumus ir skausmus, nie- 
ko nedarytų lengvapėdiškai, nemeluotų, neveidmainiautų, kad 
jai nieko nereikėtų, kad kas kitas darytų ką nors ar nedarytų; 
be to, kad ji priimtų įvykius ir tai, kas jai duodama, kaip jos 
dalis, kaipo ateinančius iš ten, iš kur ji pati kilo, o ypač kad 
lauktų mirties, palankiai nusiteikusi, ir laikytų ją ne kuo kitu, 
o tik išsiskirstymu elementų, iš kurių susideda kiekvienas gy- 
vūnas. Jeigu patiems gyvūnams nebaisu nuolat keistis iš vieno 
daikto į kitą, tai ko mums bijoti to visuotinio keitimosi ir 
išsiskirstymo? Juk tai atitinka prigimtį, o jei atitinka prigimtį, 
tai nėra bloga, 


416 


III, 3. Hipokratas, išgydęs daug ligų, pats apsirgo ir nu- 
mirė. Chaldėjiečiai daug kam išpranašavo mirtį; paskui ir juos 
likimas nusinešė. Aleksandras, Pompėjus ir Gajus Cezaris, iš 
pamatų išgriovę ištisus miestus ir kovoje išžudę tiek tūkstan- 
čių raitelių ir pėstininkų, pagaliau ir patys pasitraukė iš gy- 
venimo. Heraklitas, tiek filosofavęs apie galutinį pasaulio gais- 
rą, susirgęs vandenlige numirė mėšluotas. Demokritą suėdė utė- 
lės. Sokratą suėdė kitos utėlės. Ką gi? Įlipai į laivą, plaukei, 
pasiekei uostą — išlipk! Jei įeisi į kitą gyvenimą, tai ir jame 
rasi dievų. Jei nebeturėsi pojūčių, nejausi malonumų ir skaus- 
mų. 
III, 5, Niekuomet nedirbk, prievartos verčiamas, žiūrėk, kad 
darbas būtų visuomenei naudingas; gerai jį apgalvok; nedirbk, 
kai blaškaisi savo viduje. Tavo mintis tegu būna paprasta, 
nepapuošta; kalbėk nedaug; nebūk šimtadarbis. Be to, tavo vi- 
duje gyvenantis dievas tegu vadovauja vyriškam, garbingam, 
visuomenės reikalais besirūpinančiam romėnui valdovui, taip 
susitvarkiusiam, kaip tas, kuris pasiruošęs lauktų signalo išeiti 
iš gyvenimo, nereikalingas nei priesaikos, nei liudininkų. Be 
to, jis turi būti ramus, apsieiti be kitų pagalbos ir nenorėti 
tos ramybės, kurią suteikia kiti. Jis turi pats stovėti, o ne 
būti prilaikomas. 

III, 10. Kūnas, siela, protas. Kūno — pojūčiai, sielos — po- 
traukiai, proto — principai. Ir gyvuliai gali gauti įspūdžių vaiz- 
dinių dėka; lyg lėlės aistrų tampomi gali būti žvėrys, andro- 
ginai, tiberijai, neronai; vadovautis protu tuose dalykuose, ku- 
rie atrodo esą pareigos, gali ir tie, kurie dievų nepripažįsta, 
savo tėvynę išduoda ir, užsirakinę duris, daro visokias šlykš- 
tybes. Jei visa kita yra bendra su ką tik paminėtais žmonėmis, 
tai gero žmogaus ypatybė yra priimti su pasitenkinimu ir mei- 
le visa tai, kas įvyksta ir yra jam supinta gyvenimo tinkle; 
visokiais vaizdiniais nedrumsti ramybės jo viduje gyvenančiai 
dievybei, bet žiūrėti, kad ji būtų patenkinta, kad, kaip pri- 
dera, paklustų dievui, nekalbėti jokio neteisingo žodžio, ne- 
daryti nieko neteisaus. Jei visi žmonės netikėtų, kad geras 
žmogus gyvena paprastai, kukliai ir patenkintas, jis už tai ant 
nieko nepyktų ir neišklystų iš kelio, vedančio į gyvenimo ga- 
lą, kurį reikia pasiekti švariam, ramiam, laisvam, savo noru 
priėmusiam likimą. 

IV, 4. Jei mes turime bendrą sugebėjimą mąstyti, tai turi- 
me ir bendrą protą, kurio dėka esame mąstančios būtybės. 

Todėl mes turime bendrą protą, kuris mums įsako ką nors 
daryti ar nedaryti. Jei taip, tai ir įstatymas mums yra bendras. 
O jei taip, tai esame piliečiai, jei esame piliečiai, tai esame ir 
kurios nors valstybės piliečiai. Jei taip, tai pasaulis yra tarsi 
valstybė. Kokio gi kito visiems bendro politinio vieneto nariai 
visi žmonės galėtų būti? 

Iš ten, iš tos visiems bendros valstybės, mes visi turime ir 
sugebėjimą mąstyti, ir protą, ir įstatymą. Iš kurgi kitur, jei ne 
iš ten? Kaip mūsų žemiškoji dalis yra išsiskyrusi iš žemės, 
skystoji dalis — iš kito elemento, kvapas — vėl iš kito šaltinio, 
šiluma ir karštis — dar iš kito (mat, niekas neišeina iš nieko 
ir nesugrįžta į nieką), taip ir sugebėjimas mąstyti turi iš kaž- 
kur ateiti. 

IV, 12. Visada reikia turėti prieš akis dvi taisykles: pirma, 
daryti tik tai, ką žmonių labui pasiūlo karalius ir įstatymų 
leidėjas, ir, antra, atsisakyti savo nuomonės, jei kas nors 
tave atves į kelią ir lieps tos nuomonės atsisakyti. Bet tas 
atsisakymas turi išplaukti iš kokio nors įsitikinimo, jog tai 
būtų teisinga ir visuomenei naudinga, — toks turi būti pagrin- 
das, o ne dėl to, kad tai būtų malonu ar garbinga. 

IV, 21. Jei sielos išlieka gyvos, tai kaip jas gali sutalpinti 
oras nuo neatmenamų laikų? Kaip žemė gali sutalpinti visus 
nuo tiek amžių palaidotus kūnus? Panašiai kaip čia kūnai, kurį 
laiką išlikę, pasikeičia, suyra ir padaro vietą kitiems lavo- 
nams, taip ir į orą pasitraukusios sielos, kiek laiko pasilikusios, 
pasikeičia, išsisklaido ir sudega visa gimdančiame prote, kuris 
jas priima, ir tokiu būdu padaro vietą kitoms sieloms, kurios 
ten gyvens. Štai kaip galima paaiškinti sielų išlikimą. Reikia 
turėti galvoje ne tik tą daugybę laidojamų kūnų, bet ir 
tuos, kuriuos kasdien suvalgome mes ir suėda gyvuliai. Ši- 
tokios daugybės kūnų sunaudojimas tokiu būdu ir yra, taip 
sakant, laidojimas kūnuose tų, kurie jais maitinasi. Tr vis tiek 
jiems vietos užtenka, nes jie pereina į kraują, į orą ir į ugnį. 

IV, 27. Arba puikiai sutvarkytas pasaulis, arba į krūvą su- 
verstas, bet nesutvarkytas. Ar tavyje gali būti kokia nors tvar- 
ka, o visatoje — negali? Ir tai tada, kai viskas yra taip gražiai 
sudėta, suliedinta, vienas su kitu susieta? 

IV, 29. Jei svetimas pasauliui yra tas, kuris nežino, kas yra 
pasaulyje, tai ne mažiau svetimas ir tas, kuris nežino, kas ja- 
me vyksta. Tremtinys yra tas, kuris bėga nuo visuomeniškumo, 
aklas tas, kuris laiko užmerkęs proto akį, elgeta tas, kuriam 

yra reikalingas kitas, nes pats jis neturi to, kas reikalinga gy- 
venimui. Pasaulio atmata yra tas, kuris atsiskiria ir pasitraukia 
nuo visiems bendros gamtos proto, nes jis bodisi įvykiais. Juk 
pati gamta atnešė tą įvykį į pasaulį — ji ir tave atnešė. Vi- 
suomenės atplaiša yra tas, kuris savo dvasią atskiria nuo pro- 
tingų būtybių dvasios, o ji yra viena. 

IV, 32. Pagalvok, pavyzdžiui, apie Vespasiano laikus ir pa- 
matysi, kad žmonės tuokiasi, augina vaikus, serga, miršta, ka- 
riauja, švenčia šventes, prekiauja, dirba žemę, pataikauja, yra 
įžūlūs, įtarūs, intriguoja, trokšta kitų mirties, bamba dėl dabar- 
ties, mylisi, krauna turtus, siekia konsulato, karaliaus val- 
džios. Viso to jų gyvenimo jau nebėra. Dabar persikelk į Tra- 
jano laikus ir vėl visa tai pamatysi — ir vėl yra dingusi ir ta 
karta. Panašiai žiūrėk ir stebėk ir kitus laikus, ir ištisas tautas, 
ir pamatysi, kiek daug žmonių įtemptai dirbo, nuvargo, greitai 
mirė ir išsiskirstė į kitus elementus. Ypač peržvelk tuos, ku- 
riuos tu pats pažinojai, kai jie veltui dirbo ir nesirūpino da- 
ryti tai, kas sutarė su jų sandara, to nesilaikė ir tuo nepa- 
sitenkino. 

IV, 40. Visą laiką stebėti pasaulį, kuris yra tarsi viena bū- 
tybė, turinti vieną esmę ir vieną sielą, kaip viskas sueina į jo 
pajautimą; kaip jis viską daro vieninteliu savo impulsų; kaip 
visi daiktai yra visų įvykių priežastys ir kaip tie daiktai ir 
įvykiai tarp savęs yra supinti ir susieti. 

IV, 43. Laikas yra tarsi smurtingai plaukiančių įvykių upė; 
vos spėjai ką nors pamatyti, žiūrėk, jau jį nunešė; į jo vietą 
atneša kitą; tuoj ir tą nusineš. 

IV, 44. Kiekvienas įvykis yra toks įprastas ir žinomas, kaip 
pavasarį rožė ir vasarą Vaisius; tokia yra liga, mirtis, šmeižtas, 
intrigos ir kiti dalykai, kurie kvailius džiugina arba liūdina. 

IV, 48. Visą laiką galvok, kiek daug mirė gydytojų, kurie 
ne kartą buvo suraukę antakius virš ligonio lovos; kiek astro- 
logų, kurie kitiems iš anksto buvo nuspėję mirtį (tuo jie di- 
džiavosi); kiek filosofų, kurie tiek daug buvo disputavę apie 
mirtį ir nemirtingumą; kiek žymių vadų, kurie buvo užmušę 
daug žmonių; kiek tironų, kurie, tarsi būtų nemirtingi, įžūliai 
naudojo savo valdžią žmonėms žudyti; kiek ištisų miestų, jei 
taip galima sakyti, išmirė: Helikė, Pompėja, Herkulanas ir ne- 
suskaitoma daugybė kitų! Apžvelk iš eilės tuos žmones, ku- 
riuos pažįsti; anas, kitą palaidojęs, pats buvo partiestas; tas 
vėl žuvo nuo kito. Ir vis taip trumpu laiku. Apskritai į žmonių 

reikalus reikia žiūrėti kaip į trumpaamžius, beverčius; vakar — 
šiek tiek garbės, rytoj — lavonas arba pelenai. Tad tą trumpą 
laiką praleisk pagal gamtos reikalavimus ir užbaik gyvenimą 
patenkintas: taip prinokusi alyva kristų ant žemės, šlovindama 
žemę, kuri ją gimdė, ir dėkotų medžiui, kuris ją užaugino. 

IV, 51. Visada bėk trumpiausiu keliu, o trumpiausias kelias 
yra tas, kuris atitinka prigimtį. Todėl kalbėk ir veik visados 
kuo protingiausiai. Toks elgesys išlaisvins nuo vargų, karo 
žygių ir administracijos bei stiliaus įmantrumo. 

V, 1. Rytą, kai tau bus sunku atsikelti, pagalvok: keliuosi 
žmogaus darbui. Argi aš būsiu nepatenkintas ir paniuręs, ei- 
damas atlikti tai, dėl ko aš gimiau ir kam buvau pagimdytas? 
Argi tam esu sukurtas, kad vartyčiaus šiltame patale?— „Bet 
taip yra maloniau“.— „Argi tu gimei malonumams? Argi ne 
vargui ir darbui? Argi nematai, kaip augalai, žvirbliukai, skruz- 
dės, vorai, bitės dirba savo darbus, pagal savo jėgas prisidė- 
dami prie pasaulio tvarkos? O tu nenori dirbti žmogaus darbo? 
Nešoki prie darbo, kuris atitinka tavo prigimtį?“— „Bet reikia 
ir pailsėti“. — „Reikia, ir aš sakau. Bet prigimtis ir čia davė 
saiką, nustatė ribas ir valgiui, gėrimui, o tu nori peržengti ri- 
bas? Bet darbais neperžengi ribos, sakyčiau, net jos nepasieki!“ 

V, 13. Aš susidedu iš priežastingumo ir medžiagos. Nė 
vienas iš tų dviejų dalykų neišnyks, nes ir neatsirado iš nieko. 
Taigi kiekviena mano dalis pasikeisdama pereis į kitą pasaulio 
dalelę, o šioji pasikeis vėl į kitą ir taip iki begalybės. Šitokio 
pasikeitimo dėka ir aš gimiau, ir mano tėvai, ir taip eina iki 
begalybės. Niekas netrukdo šitaip sakyti, nors pasaulis dali- 
nasi į tam tikrus periodus. 

V, 23. Dažnai pagalvok, kaip greitai praeina ir išnyksta 
ir daiktai, ir įvykiai. Būtis yra tarsi nuolat tekanti upė: vei- 
kiančios jėgos išvien keičiasi, ir priežastys pasikeičia tūkstan- 
čiais būdų — beveik nieko nėra pastovaus, ir visai arti žiojė- 
janti praeities ir ateities bedugnė, kurioje viskas išnyksta. Ar- 
gi ne kvailas tas, kuris dėl tų dalykų pasipučia, stengiasi juos 
įsigyti arba dejuoja, tarsi tas nemalonumas jam tęstųsi labai 
ilgai? 

V, 24. Pagalvok apie materijos visumą, kurios tu turi labai 
mažą dalelę, ir apie visą laiką, kurio tik mažytis tarpas tau yra 
nubrėžtas, ir apie likimą, kurio dalelė — ir kokia mažutė!— tu 
esi. 

V, 30. Visatos protas yra visuomeniškas. Jis sukūrė žemes- 
nes būtybes dėl aukštesniųjų, o aukštesniąsias suderina vieną 
su kita. Ar nematai, kaip jis pajungė, sujungė ir kiekvienam 
paskyrė atitinkančią jo vertę dalį ir kaip gerąsias būtybes tar- 
pusavyje privertė gyventi taikiai? 

VI, 17. Aukštyn, žemyn, ratu bėga elementai. Bet dorybės 
judesys neįeina nė į vieną iš šių judesių grupę; tai — kažkas 
dieviškesnio ir į tikslą eina sunkiai suprantamu keliu. 
kurios mus tampo, kaip siūlai lėles, proto svarstymų ir tarna- 
vimo kūnui pabaiga. 

VI, 30. Žiūrėk, kad netaptum panašus į imperatorių, neper- 
siimtum imperatoriaus dvasia, nes taip būna. Išsilaikyk papras- 
tas, geras, skaistus, garbus, natūralus, mėgstąs teisybę, pamal- 
dus, palankus, nuoširdus, tvirtai atliekąs pareigas. Kovok, kad 
išliktum toks, kokį tave norėjo padaryti filosofija. Garbink 
dievus, gelbėk žmones. Gyvenimas — trumpas. Tik vieną vai- 
sių gali gauti iš šio žemiško gyvenimo — šventą nusiteikimą 
ir darbus, naudingus visuomenei. Visur kur būk Antonino mo- 
kiniu, turėk jo ištvermę, dirbdamas gerai apskaičiuotą darbą, 
jo dvasios ramybę visokiais atvejais, jo pamaldumą, giedrą 
veido išraišką, jo švelnumą, jo nesirūpinimą tuščia garbe, jo 
užsidegimą, imantis tvarkyti reikalus. Kaip jis nemesdavo į ša- 
lį jokio klausimo, kol jo iš pagrindų neištirdavo ir nesupras- 
davo, kaip jis pakęsdavo neužpelnytus priekaištus, visai į juos 
neatsakydamas; kaip jis niekur neskubėdavo ir nepriimdavo 
šmeižtų; kaip uoliai jis ištirdavo būdą ir darbus, nebardavo, 
nemėgo triukšmo, neįtarinėdavo, nesielgdavo kaip apsimetęs 
filosofas; kaip jis pasitenkindavo mažu, pavyzdžiui, mažų bu- 
tu, patalyne, drabužiais, kukliu maistu ir patarnavimų; kaip 
jis buvo darbštus ir kantrus, pavyzdžiui, dėl savo kuklaus mai- 
tinimosi galėdavo nuo ryto iki vakaro išbūti toje pačioje vie- 
toje (be įprasto laiko jam niekad nereikėdavo tuštintis). Prisi- 
mink jo draugystės tvirtumą ir pastovumą; kaip jis pakęsdavo 
ir leisdavo kam nors laisvai pasakyti savo priešingą nuomonę 
ir džiaugdavosi, kai tas įrodydavo, kad jo nuomonė geresnė; 
kaip jis buvo dievobaimingas, bet neprietaringas. Žiūrėk, kad 
ramia sąžine sulauktum paskutinės valandos — taip, kaip jis! 

VI, 39. Prisiderink prie tų dalykų, su kuriais tave susiejo 
likimas; mylėk tuos žmones, su kuriais tave suvedė likimas, 
bet mylėk iš visos širdies! 

VI, 40. Geras yra tas instrumentas, įtaisas, įrankis, jei jis 
atlieka darbą, kuriam buvo pagamintas, nors jo gamintojo jau 
nėra. Bet prigimties sukurtuose tvariniuose kuriamoji jėga yra 
viduje ir ten pasilieka. Užtat tuo labiau ją reikia gerbti ir būti 
įsitikinusiam, kad, jei elgsiesi taip, kaip reikalauja jos tikslas, 
ir paklusi jos valiai, viskas tau seksis gyvenime. Taip ir visa- 
toje viskas eina pagal jos valią. 

VI, 44, Jei dievai svarstė apie mane ir nulėmė tai, kas ma- 
nęs laukia, tai jie nusprendė gerai, nes sunku įsivaizduoti die- 
vą, kuris nesugebėtų gerai nuspręsti. Ir kokia gi priežastis bū- 
tų juos paskatinusi daryti man bloga? Kokia gi būtų iš to nau- 
da arba jiems, arba pasauliui, kuriuo jie rūpinasi? O jeigu jie 
svarstė vien apie mane, tai tikriausiai nusprendė apie visatą, 
ir aš turiu nuolankiai priimti ir būti patenkintas tuo, kas man 
atsitinka, nes tai yra tų nuosprendžių apie visatą pasekmė. 
O jeigu jie apie nieką nesprendžia (būtų nedora taip manyti, 
nes tuo atveju nereiktų jiems aukoti, melstis, prisiekinėti nė 
atlikinėti kitokių pareigų, kurias atliekame dėl to, kad mano- 
džia jokių mus liečiančių klausimų, tai aš turiu teisę pats apie 
save spręsti, galiu apsvarstyti, kas man naudinga. O kiekvie- 
nam yra naudinga tai, kas atitinka jo sandarą ir prigimtį. 
O mano prigimtis yra apdovanota protu ir visuomeniška. Kaip 
Antoninui, man tėvynė yra Roma, o kaip žmogui — pasaulis. 
Taigi tik tai man yra gera, kas yra naudinga miestams. 

VII, 2. Principai gyvena. Kaipgi jie galėtų mirti, jeigu juos 
atitinkantys vaizdiniai neužgęsta? Ar tuos vaizdinius nuolat 
kurstysi, priklauso nuo tavęs. Aš galiu apie kai ką daryti rei- 
kalingą sprendimą; o jei galiu, tai kam jaudintis? Kas egzis- 
tuoja už mano proto ribų, mano protui neturi jokios reikš- 
mės. Tai įsisąmonink ir būsi ramus. Gali pradėti gyvenimą iš 
naujo. Dar kartą įsižiūrėk į dalykus taip, kaip anksčiau žiū- 
rėdavai,— tai ir bus atgimimas. 

VII, 3. Tuščias iškilmių pamėgimas, dramos scenoje, avių 
ir galvijų kaimenės, kova ietimis, šuniui numestas kauliukas, 
trupinys, numestas į žuvų baseiną, skruzdėlių triūsas ir naštų 
tempimas, išsigandusių pelių lakstymas, siūlu tampomos lėlės. 
Į šiuos reginius reikia žiūrėti palankiai, neišdidžiai ir įsitikinti, 
kad kiekvienas jų yra vertas tiek, kiek vertas tikslas, kurio 
jis siekia. 

VII, 9. Visi daiktai yra tarp savęs susiję, jų tarpusavio ry- 
šys — šventas, ir nieko nėra, kas būtų viens kitam svetima, 
nes visi daiktai susieti į darnią visumą ir prisideda prie to 
paties pasaulio darnumo. Mat, iš visų daiktų yra sudėtas vie- 
nas pasaulis, visus daiktus persunkia vienas dievas; yra ir vie- 
na medžiaga, vienas įstatymas, vienas protas, bendras visoms 
protingoms būtybėms, ir tiesa viena, nes visi giminingi ir tą 
patį protą turintys gyvūnai turi ir vieną tobulumą. 

VII, 10. Visa, kas materialu, greitai pranyksta visuotinėje 
medžiagoje; kiekviena priežastis bematant paskęsta visuoti- 
niame prote; kiekvienas atminimas greitai palaidojamas amži- 
nybėje. 

VII, 12. Mąstančiai būtybei veiksmas, kuris atitinka pri- 
gimtį, kartu yra ir protingas veiksmas. 

VII, 19. Visi daiktai keliauja, tarsi plaukdami srove, per 
visatos medžiagą; jie yra su ja suaugę ir atlieka tą patį užda- 
vinį, panašiai kaip mūsų kūno sąnariai dirba tarpusavyje. Kiek 
chrisipų, kiek sokratų, kiek epiktetų jau prarijo laikas. Tą pa- 
tį pagalvok ir apie kiekvieną žmogų, ir apie kiekvieną daiktą. 

VII, 25. Visa, ką matai, akimirksniu pakeis viską valdanti 
ir tvarkanti gamta ir iš to sukurs kitą dalyką, o iš to vėl kitą, 
kad pasaulis visą laiką būtų jaunas. 

VII, 28. Susikaupk savyje! Protas, kuris tave valdo, jaučia 
pasitenkinimą, kai elgiasi teisingai, ir dėl to išlaiko vidinę ra- 
mybę. 

VII, 49. Žiūrėdamas į praeities įvykius ir į tokią daugybę 
pasikeitimų dabartyje, tu galėsi numatyti ir ateitį: ateities re- 
ginys bus lygiai toks pat, nes įvykiai privalo turėti tą ritmą, 
kurį jie turi dabar. Todėl bus tas pat, ar stebėsi žmonių gyve- 
nimą 40 ar 10000 metų — vis tiek nieko daugiau nepamatysi. 

VII, 75. Visatos prigimtis pasišovė kurti pasaulį. Todėl da- 
bar arba visi įvykiai vyksta kaipo pasekmė, arba yra iraciona- 
lūs, net patys svarbiausieji, prie kurių specialiai eina pasaulį 
valdanti dvasia. Turėdamas tai galvoje, tu visuomet išlaikysi 
dvasios ramybę. 

VIII, 53. Ar nori, kad tave girtų žmogus, kuris tris kartus 
per valandą pats save prakeikia? Tu nori patikti žmogui, ku- 
ris pats sau nepatinka? Argi gali sau patikti žmogus, kuris 
gailisi beveik visko, ką tik daro? 

VIII, 54. Nesitenkink, kvėpuodamas tave supančiu oru, bet 
taip pat būk viską apsupančio proto bendrininkų, nes mąs- 

tymo galia dar labiau yra paplitusi visur ir persunkusi kiek- 
vieną, kuris ją gali įkvėpti, negu oras yra persunkęs tą, kuris 
gali jį įkvėpti. 

VIII, 55. Apskritai blogis negali visatai pakenkti. Paskirai 
imant, jis taip pat negali pakenkti, išskyrus tą, kuris gali, ka- 
da tik panori, juo atsikratyti. 

VIII, 58. Kas bijo mirties, tas bijo arba dėl to, kad nieko 
nejaus, arba kad jaus kitaip. Bet jeigu nieko nejausi, tai ir 
jokio blogio nejausi, o jeigu kitaip jausi, tai Dūsi jau kita 
būtybė ir gyvensi toliau. 

VIII, 59. Žmonės yra sukurti vieni kitiems. Taigi juos arba 
pamokyk, arba pakęsk. 

VIII, 60. Vienaip lekia strėlė, kitaip protas. Tačiau protas, 
ir būdamas atsargus, ir sukdamasis apie tą patį svarstomą ob- 
jektą, lekia tiesiai ir į siekiamą tikslą. 

VIII, 61. Įsiskverbk į kiekvieno dvasią-vadovę, bet leisk 
ir kitam įsiskverbti į tavo dvasią-vadovę. 

IX, 1. Skriaudimas yra nusikaltimas prieš dievus. Juk visa- 
tos prigimtis yra sukūrusi protingas būtybes vienas kitoms, 
taip kad jos turi pagal jų vertę viena kitai daryti gera ir jokiu 
būdu nedaryti skriaudos. Todėl žmogus, kuris nusikalsta šiam 
prigimties planui, įžeidžia pačią garbingiausią dievybę. Ir me- 
lagis nusikalsta tai pačiai deivei. Mat, visatos prigimtis yra 
visų daiktų prigimtis, o visi daiktai yra giminingi visiems egzis- 
tuojantiems daiktams. Šią deivę dar vadina Tiesa; ji yra pir- 
moji visų tikrų daiktų priežastis. Taigi, kas savo noru meluoja, 
nusikalsta deivei, nes apgaudinėja; o kas ne savo noru me- 
luoja, tai nusikalsta dėl to, kad nesusiderina su visatos pri- 
gimtimi ir, kovodamas su visatos prigimtimi, prieštarauja ir 
negerai elgiasi. Juk žmogus, kuris eina prieš teisybę, kovoja 
su visatos prigimtimi: iš prigimties jis buvo gavęs galią, kuria 
nesirūpino, ir dabar jau nemoka atskirti melo nuo tiesos. Nu- 
sikalsta prieš dievus ir tas, kuris vaikosi malonumų, tarsi tai 
būtų geri dalykai, o vengia nelaimių, laikydamas jas blogais 
dalykais. Iš tikro toks žmogus dažnai kaltina visatos prigimtį, 
kad ji dalinanti laimę geriesiems ir blogiesiems ne pagal ver- 
tę — Mat, blogieji dažnai gyvena smagumuose ir įgyja tiems 
smagumams būdų, o gerieji vargsta ir patenka į vis naujus 
vargus, Be to, tas, kas bijo nelaimių, ateity bijos vieno ar kito 
būsiančio pasaulyje įvykio, o tai jau yra nusikaltimas prieš 

dievus. Kas vaikosi malonumų, nesusilaikys nuo skriaudos — 
tai aiškus nusikaltimas prieš dievus. Reikia, kad dalykams, ku- 
riems visatos prigimtis yra indiferentiška (jei nebūtų buvusi 
indiferentiška, nebūtų sukūrusi abiejų — gerų ir blogų), būtų 
indiferentiški ir tie žmonės, kurie nori sekti prigimtimi ir ja 
vadovautis. Taigi, kas nėra indiferentiškas tiems dalykams, ku- 
riems yra indiferentiška prigimtis, kaip antai malonumui, mir- 
čiai, gyvenimui, garbei, negarbei, aišku, kad nusikalsta prieš 
dievus. Sakau, kad visatos prigimtis tais dalykais naudojasi 
indiferentiškai. Bet galima sakyti, kad įvykiai indiferentiškai 
eina iš eilės vieni iš kitų dėl kažkokio pirmykščio apvaizdos 
protrūkio — apvaizdos, kuri griebėsi iš tam tikro taško orga- 
nizuoti pasaulį: sudarė tam tikrus pagrindus būsimiems daik- 
tams ir nustatė jėgas, kurios turėjo pagimdyti būtybes, jas 
pakeisti ir vietoj jų sukurti kitas. 

IX, 9. Būtybės, kurios turi ką nors bendra, ieško savo gi- 
minių. Antai, kas susideda iš žemės, linksta į žemę; skystis 
bėga į skystį, vėjas taip pat; norint sutrukdyti, reikia panau- 
doti jėgą. Ugnis natūraliai kyla aukštyn prie savo elemento 
ir taip gerai yra pasiruošusi degti kartu su kiekviena žemiška 
ugnimi, jog lengvai užsidega kiekvienas bent kiek sausesnis 
daiktas (mat, jame yra įsimaišę mažiau tų medžiagų, kurios 
ugniai trukdo degti). Panašiai kiekviena būtybė, būdama bend- 
rininkė visatos proto, stengiasi pasiekti savo giminaitį dar grei- 
čiau, negu ugnis. Mat, kuo būtybė yra aukštesnė už kitas 
būtybes, tuo geriau ji yra pasiruošusi susijungti su savo gi- 
mine. Todėl jau neprotingose būtybėse randame spiečius, kai- 
menes, vaikų auginimą ir tarsi meilę. Mat, jos jau turi dvasią 
ir tarpusavio potraukį, kuris yra stipresnis šiose aukštesnėse 
būtybėse, negu, pavyzdžiui, augaluose; visai nėra potraukio 
akmenyse, malkose. O protingose būtybėse jau matome vals- 
tybes, draugystę, šeimą, susirinkimus, o karo atveju sutartis 
ir paliaubas. Dar aukštesnėse būtybėse, esančiose dideliuose 
atstumuose, susidaro tam tikra vienybė, kaip, pavyzdžiui, tarp 
žvaigždžių. Todėl siekimas pakilti vis aukštyn net ir tarp labai 
nutolusių būtybių gali pagimdyti tarpusavio simpatiją. Žiū- 
rėk, kas vyksta; tik protingosios būtybės užmiršta, kad reikia 
stengtis susijungti, tik jose nematome to siekimo. Vis dėlto 
jos negali vienos nuo kitų pabėgti, nors ir stengiasi; jas su- 
laiko prigimtis, kuri yra stipresnė. Pats pamatysi, jei įsidėmėsi, 
ką sakau. Greičiau surastum ką nors, susidedantį iš žemės, 

kas neturėtų ryšio su žemiškais daiktais, o ne žmogų, kuris 
būtų nutraukęs visus ryšius su žmonėmis, 

IX, 22. Bėk prie savo paties dvasios-valdovės, prie visatos 
dvasios-valdovės ir prie šio žmogaus dvasios-valdovės: prie sa- 
vosios, kad ją padarytum teisingumo dvasia; prie visatos dva- 
sios, kad prisimintum, kieno dalis esi; prie šio žmogaus, kad 
sužinotum, ar jis nemokša, ar vadovaujasi protu, ir kartu pagal- 
votum, jog jis tau giminingas. 

IX, 28. Toks yra pasaulio sukimasis ratu; aukštyn, žemyn, 
iš amžiaus į amžių. Visatos protas arba paragina kiekvieną 
atskirai (jei taip, tai priimk jo raginimą), arba vieną kartą 
paragino, o toliau viskas -eina kaip jo rezultatas... Žodžiu, 
jei yra dievas, viskas gerai; o jei viskas vyksta kaip pakliū- 
va, žiūrėk, kad ir tu neveiktum kaip pakliūva. 

X, 5. Kas tik tau atsitinka, jau buvo paruošta nuo amžių, 
ir ištisa priežasčių pynė prieš amžius sujungė tavo esybę su tais 
įvykiais. 

X, 34. Žmogui, persiėmusiam visais teisingais principais, už- 
tenka trumpučio, visiems žinomo posakio prisiminti, jog reikia 
nusikratyti baimės ir jaudinimosi, kaip, pavyzdžiui, 

Vėjas nukrečia vienus lapus ant žemės, kitus vėl... 

Tokia yra ir žmonių giminė... 
Ir tavo vaikučiai tik lapeliai, lapeliai ir tie Žmonės, kurie 
karštai tau ploja ir linki gero arba, priešingai, tave keikia ar 
patylomis kritikuoja ir išjuokia; lapeliai ir tie, kurie tavo 
garbę skelbs po tavo mirties. Visa tai „gimsta pavasario lai- 
ku“. Paskui juos nukrečia vėjas; vėliau jų vietoje išauga nau- 
ji lapai. Trumpas amžius bendras visiems. O tu jų vaikaisi arba 
vengi, tarsi jie būtų amžini. Dar truputį —ir užmerksi akis; 
o tą, kuris tave laidos, kitas apraudos. 

XI, 1. Protingos sielos ypatybės: pati save mato, save ana- 
lizuoja, save padaro tokią, kokios nori, jos nešamą vaisių pati 
nusiskina (juk augalų ir gyvulių vaisius kiti surenka), ji pa- 
siekia savo tikslą, kai tik ateina gyvenimo pabaiga. Ne taip 
būna su šokiais, vaidinimais ir kitais panašiais dalykais: jei 
ko pritrūksta, veiksmas nutraukiamas. Su siela kitaip: ją už- 
klupk kokiu tik nori momentu, kokiu tik nori atveju — ji iki 
galo, be spragų padaro savo užsibrėžtą darbą ir gali sakyti: 
aš turiu visa, kas yra mano. Be to, ji vaikščioja po visą pa- 
saulį ir tuščią erdvę, kuri jį supa, tiria jo formą, pasineria 

į laiko begalybę, apima periodišką pasaulio atgimimą; ji ap- 
galvoja ir įsisąmonina, kad mūsų ainiai nieko nauja nematys, 
kaip ir mūsų protėviai nieko daugiau už mus nematė, ir kad 
tam tikru būdų 40 metų žmogus, turėdamas šiek tiek nuovokos, 
pamatė visą praeitį ir ateitį toje pačioje dabartyje, kaip pra- 
eitis ir ateitis. Protingos sielos ypatybė yra ir mylėti — tai 
bus tiesa ir kuklumas,— ir laikyti save aukštesne už viską — 
tai būdinga ir įstatymui. 

XII, 5. Kaip dievai, viską gražiai ir palankiai žmonėms pa- 
tvarkę, praleido tik vieną dalyką, būtent, kad kai kurie labai 
dori žmonės su dievais susiję tarsi kokia sutartimi, savo gau- 
siomis aukomis ir kitokiais patarnavimais tapę jų patikėtiniais, 
kai tik numiršta, daugiau nebeatgimsta, bet amžinai užgęsta? 
Jei šitaip yra, tai žinok: jeigu turėtų būti kitaip, dievai kitaip 
būtų ir padarę. Jei tai būtų teisinga, būtų ir galima, o jei ati- 
tiktų prigimtį, prigimtis būtų tai ir atnešusi. Dėl to, kad taip 
nėra, — jei taip iš tikro nėra,— būk įsitikinęs, kad taip ir ne- 
turėjo būti, Ir pats matai, kad, šitaip keldamas klausimą, gin- 
čijiesi su dievu. Mes šitaip nesikalbėtume su dievais, jei jie 
nebūtų geriausi ir teisingiausi, o jei taip, tai jie, betvarkydami 
pasaulį, negalėjo ko nors praleisti prieš teisybę ir protą. 

XII, 14. Arba likimo būtinybė ir nesulaužoma tvarka, arba 
mielaširdinga apvaizda, arba niekieno netvarkomas atsitiktinu- 
mų chaosas. Jei nepalaužiama būtinybė, tai ko priešiniesi? Jei 
apvaizda, pasigailėjimo pilna, tai padaryk save vertu dieviš- 
kos pagalbos. Jei netvarkomas chaosas, tai džiaukis, kad, bū- 
damas tame sūkuryje, turi savo protą, kuris tau vadovauja. 
O jei sūkurys tave nuneš, tegu nuneša tavo kūną, tavo kvė- 
pavimą ir visa kita — proto nenuneš. 

XII, 21. Netrukus tavęs nebebus, nebus ir to, ką dabar ma- 
tai, nebebus ir dabar gyvenančių žmonių. Mat, viskas turi keis- 
tis, pavirsti į kitą, pražūti, kad iš eilės gimtų kiti. 

XII, 29. Gyvenimo malonė yra matyti, kas yra koks daiktas 
iš esmės, kokia jo medžiaga, kokia jo priežastis, iš visos sielos 
gelmių daryti tai, kas teisinga, ir kalbėti tiesą. Kas gi daugiau 
beliko daryti, jei ne naudotis gyvenimu, dedant vieną gerą 
darbą prie kito gero darbo taip, kad tarp jų neliktų nė ma- 
žiausios tuščios vietos. 

XII, 32. Kokia mažutė dalis begalinio ir neišmatuojamo lai- 
ko yra paskirta kiekvienam! Akimirksniu ji pranyksta amžiny- 
bėje. Kokia mažutė visatos medžiagos dalelė! Kokia mažutė 

visuotinės gyvybės dalis! Ant kokio mažo visos žemės grums- 
to tu šliaužioji! Visa tai turėdamas galvoje, nė vieno dalyko 
nelaikyk svarbiu, o tik daryk taip, kaip tau nurodo prigimtis, 
ir pakęsk tai, ką atneša visatos prigimtis. 

XII, 36. Žmogau, tu buvai šio didžiausio miesto pilietis. Koks 
tau skirtumas, ar buvai penkerius metus, ar šimtą? Ką sutvar- 
kė įstatymai, tas yra lygu visiems. Tad kas gi baisaus, jei ne 
tironas tave išsiunčia iš miesto ir ne koks nors neteisingas tei- 
sėjas, bet prigimtis, kuri tave į miestą įvedė. Panašiai kaip 
pretorius pašalintų iš scenos aktorių, kurį jis anksčiau buvo 
priėmęs.— „Bet aš suvaidinau ne penkis veiksmus, o tik tris!" — 
Gerai sakai, bet gyvenime pjesei užtenka ir trijų aktų. Terminą 
nustato tas, kuris anksčiau tavo esybę surinko, o dabar ją 
išsklaido. Tu neprisidėjai nei prie vieno, nei prie kito. Taigi 
išeik palankiai nusiteikęs, nes palankus ir tas, kuris tave iš- 
sklaido. 


Versta iš Marc Aurėli, Pensčes, Paris, 1925. Ver- 
tė J. Dumčius, 


CICERONAS 
(106-43 m. p. m. e.) 


Ciceronas buvo vienas produktyviausių romėnų rašytojų. 
Dauguma jo raštų išliko. Paminėtini tokie filosofijai reikšmin- 
giausi Cicerono traktatai: „Apie valstybę“, „Apie įstalymus", 
„Apie pareigas“, „Apie dievų prigimtį“, „Apie gėrio ir blogio 
ribas“ ir kiti. Kai kurie Cicerono veikalai parašyti dialogų 
forma. 

Chrestomatijoje spausdinama ištisinė ištrauka iš traktato 
„Apie valstybę“ pirmosios knygos. 


APIE VALSTYBĘ 
PIRMOJI KNYGA 


24. Scipionas atsakė: „Kaip mokėdamas pildysiu jūsų no- 
rą. Pradėsiu savo samprotavimus pagal taisyklę, kuria, mano 
nuomone, turime naudotis, nagrinėdami bet kokią temą, jei 

norime išvengti klaidų, būtent: jei dėl svarstomo dalyko pa- 
vadinimo visų nuomonės sutampa, reikia išsiaiškinti to pava- 
dinimo reikšmę. Jei nuomonės dar kartą sutaps, tada jau de- 
rės pradėti pokalbį. Juk niekada nebus galima suprasti apta- 
riamo objekto esmės, jei ji liks neaiški iš pat pradžių. Kadangi 
mes nagrinėjame valstybę, pirmiausia pažvelkime, kas gi su- 
daro mūsų nagrinėjamo dalyko turinį“. Lelijui pritarus, Afri- 
kietis tęsė: „Betgi, kalbant apie tokį aiškų ir žinomą daiktą, 
neverta grįžti prie pradžių pradžios, kaip paprastai tokiais at- 
vejais daro mokyti žmonės, būtent, pradėti nuo pirmojo vyro 
ir moters susiėjimo, palikuonių, giminės plitimo, vis apibrė- 
žiant aptariamo dalyko savybes ir kaip jos išreiškiamos. Kal- 
bėdamasis su įžvalgiais žmonėmis, nepaprastai šlovingai tvar- 
kiusiais svarbiausius valstybės reikalus karo ir taikos metais, 
pasistengsiu, kad mano samprotavimai būtų tokie pat aiškūs, 
kaip ir tiriamasis dalykas, neužsimoju tarsi mokytojas išskai- 
čiuoti viską iš eilės ir neprižadu, jog šiame pašnekesyje ne- 
praleisiu kokios smulkmenos". 

Į tai Lelijus tarė: „Aš tai laukiu kaip tik tokios dėstymo 
rūšies, kokią patsai žadi". 

25. „Taigi, —tarė Afrikietis— valstybė yra tautos turtas, 
o tauta — ne bet kaip susidaręs sambūris, bet daugybės žmo- 
nių, turinčių vieningą nuomonę dėl teisės normų ir bendrus 
interesus, sambūris. Pagrindinė tokio susibūrimo priežastis yra 
ne tiek silpnumas, kiek kažkoks natūralus žmonių pulkavimosi 
poreikis. Žmogus nėra atsiskyrėlis ar vienišas klajūnas, jis taip 
sukurtas, kad ir didžiausiame pertekliuje. .."! 

Ir kad pati prigimtis ne tik nevengtų, bet dargi verstų. . . 
(Nonijus, 321, 16). 

Nurodoma ne viena miestų įkūrimo priežastis ir būtinybė. 
Kai kurie tuoj primena pirmykščius žmones, gimusius iš žemės, 
klajojusius miškuose ir laukuose. Jų nesieję kalbos nė teisės 
ryšiai; šakos ir žolė atstojusios jiems guolį, o urvai — namus, 
tik buvę jie žvėrių ir stipresniųjų gyvūnų grobis. Tada tie, 
kurie paspruko apdraskyti ar buvo matę draskomus artimuo- 
sius, spiriami pavojaus, dūmę pas kitus žmones, maldavę ap- 
saugos ir iš pradžių mostais rodę savo norus, paskui pabandę 
prabilti ir, kiekvienam daiktui duodami vardą, pamažu išmokę 


! Daugtaškiu žymimos vietos, kur rankraščio tekstas nutrūksta. Šiuo ir 
kitais panašiais atvejais leidėjai pateikia Cicerono dialogo citatas ar atpasa- 
kojimus, rastus kitų autorių veikaluose. (Vertėjos pastaba.) 

kalbėti. Kai pamatę, kad visam pulkui reikia nuo žvėrių gintis, 
pradėję statyti sienas arba tam, kad naktį galėtų saugiai mie- 
goti, arba kad žvėrių antpuolius bei įsiveržimus sulaikytų ne 
ginklai, bet padaryti pylimai. Kitiems tokie samprotavimai at- 
rodė negudrūs — taip iš tiesų ir buvo,— šie tvirtino, kad ne 
žvėrių draskymas buvusi pulkavimosi priežastis, bet pati žŽmo- 
gaus prigimtis, būtent, tarp savęs susibūrę todėl, kad žmonių 
prigimtis vengia vienumos ir siekia bendrijos bei jungimosi 
(Laktancijus, „„Dieviški pamokymai“, 6, 10, 13—15, 8). 

26. (Scipionas)... lyg kažkokios sėklos, ir nerastume nei 
kitų vertybių, nei jokio pačios valstybės įrenginio. Taigi šie 
sambūriai, susidarę dėl anksčiau išdėstytų priežasčių, pirmiau- 
sia tam tikroje teritorijoje pasiskyrė sklypą gyvenamiesiems 
būstams. Išnaudodami vietovės galimybes bei patys ją aptvėrę, 
tokią namų sankaupą pavadino tvirtove, arba miestu, ir iš- 
sklaidė po ją šventyklas ir visuomeninius plotus. Taigi visa 
tauta, kuri yra toks daugybės žmonių sambūris, kokį pavaiz- 
davau, kiekviena miesto bendruomenė, kuri yra tautos kūri- 
nys, kiekviena valstybė, kuri, kaip minėjau, yra tautos turtas, 
valdytina pagal kokią nors sistemą, norint, kad būtų ilgaamžė. 
O tos sistemos pirmiausia visada reikia ieškoti bendruomenę 
suformavusiose priežastyse. Ją įkūnyti pavedama arba vienam 
žmogui, arba kokiems nors išrinktiesiems, arba to turį imtis 
minia, tai yra visi. Todėl asmenį, kuris vienas turi aukščiausią 
valdžią, vadiname karaliumi, o tos valstybės santvarką — ka- 
Talyste. Kai didžiausią galią turi renkamieji, sakoma, kad bend- 
Tuomenę valdo geriausiųjų žmonių valia. Ta, kurioje viskas 
priklauso liaudžiai, yra liaudies valstybė, juk ją taip vadina. 
Kiekviena iš šių trijų netobula ir, mano nuomone, ne geriau- 
sia, bet yra pakenčiama, kol nepraranda ryšio, kuris žmones 
tarp savęs iš pradžių sujungė, nors viena kuri ir gali būti gerė- 
Tesnė už kitas. Mat, atrodo, jog ir teisingas bei protingas kara- 
lius, ir išrinktieji bei rinktiniai piliečiai, ir pati liaudis (nors tai 
mažiausia verta pagyrimo) gali tvirtai išlaikyti valdžią, jeigu 
tik nekliudo neteisybės ar aistros. 

27. Bet karalystėse visi likusieji žmonės atstumti nuo vi- 
suotinių teisių ir susirinkimų, viešpataujant optimatams, var- 
gu ar gali dauguma naudotis politinėmis laisvėmis, ji neturi nei 
teisės dalyvauti bendruose pasitarimuose, nei galios; o kai vis- 
ką valdo liaudis, tegu teisinga ir nuosaiki, pats lygiateisišku- 
mas, neturėdamas jokių žmogaus vertės atžymėjimo laipsnių, 

būna nelygus. Taigi, nors persas Kiras buvo teisingiausias ir 
protingiausias karalius, man atrodo, kad tokio „tautos turto“ — 
kaip minėjau, jis ir yra valstybė — vis tiek nevertėtų labai 
karštai siekti, nes ten viešpatauja vieno žmogaus mostai ir 
nurodymai. Nors mūsų klientus masiliečius nepaprastai tei- 
singai valdo išrinktieji bei rinktiniai piliečiai, vis tiek ir šiuo 
atveju glūdi kažkas panašaus į vergystę. Nors, kurį laiką pa- 
šalinę areopagą, atėniečiai veikė tik pagal liaudies sprendi- 
mus ir nutarimus, valstybė vis tiek neišlaikė savo spindesio, 
nes neturėjo išskirstytų vertės atžymėjimo laipsnių. 

28. Taigi aš kalbu apie šias tris nesuardytas, nesumaišytas, 
savo padėtį išlaikančias valdymo formas. Kiekviena iš jų skęs- 
ta visų pirma anksčiau minėtose ydose, be to, turi kitokių 
pražūtingų ydų; mat, tarp tų valstybių nėra tokios, kurios 
status ir slidus kelias nevestų į čia pat tykančią kokią nors 
nelaimę. Juk aname karaliuje, kantriame ir, jei jums patinka, 
maloniame Kire (paminėsiu būtent šį valdovą) glūdi (juk jis 
gali laisviausiai išversti kailį!) negailestingasis Falaridas, o vieš- 
pataujant panašiam į jį, vienvaldystė smunka žemyn nuolai- 
džiai ir lengvai. O ana masiliečių saujelės ir rinktinių piliečių 
valdžia primena Atėnuose vienu metu buvusį trisdešimties vy- 
rų klikos sąmokslą. Neribota liaudies valdžia, nežiūrint kit- 
ko, tapo nelaime jau pačiai atėniečių tautai, nes Minia pami- 
šo ir ėmė savavaliauti... 

29. (Scipionas)... biauriausia valdymo forma, o iš šios iš- 
sivysto arba optimatų viešpatavimas, arba tironų klika, arba 
karaliaus, o dažniausiai liaudies valdžia. Be to, iš jos paprastai 
išsikala kuri nors iš minėtų rūšių, ir nuostabiu ratu, tarsi skri- 
tuliu, rieda valstybiniai pasikeitimai ir perversmai. Jei juos 
suprasti tinka išminčiui, tai žymus pilietis ir kone dievų įkvėp- 
tas vyras turi įžvelgti ateitį ir, stovėdamas prie valstybės vai- 
ro, susilpninti ar išlaikyti pastovų greitį. Taigi, manau, kad 
reikėtų girti kažkokią ketvirtą valstybės rūšį, kuri būtų miši- 
nys tų trijų, minėtų anksčiau, paimtų vienodom dalim. 

30. Tada Lelijus tarė: „Žinau šią tavo nuomonę, Afrikieti. 
Dažnai esu ją iš tavęs girdėjęs. Bet vis dėlto norėčiau žinoti, 
jei tau nesunku paaiškinti, kurią iš anų trijų valstybės formų 
laikai geriausia. Nes gal bus kiek naudos, supratus..." 

31. (Scipionas)... bet kuri valstybė yra tokia, kokia jos val- 
dytojų prigimtis ar valia. Taigi jokioje kitoje bendruomenėje, 
išskyrus liaudies valdomą, neturi prieglaudos laisvė, o juk už 

laisvę nieko nėra mielesnio, ir jei ji nevienoda visiems, tai ji 
ne laisvė. Bet kaip gali visiems vienoda būti, — jau nekalbu 
apie karalystę, kur neslepiama ir akivaizdi vergija, bet ir tose 
valstybėse, kuriose tik žodžiais visi laisvi?! Piliečiai balsuoja 
rinkimuose, suteikia kam nors pareigūnų galią, yra agituojami, 
prašomi pasakyti nuomonę dėl kokių nors pasiūlymų, bet jie 
suteikia tai, kas būtų suteikta ir prieš jų valią, ir patys neturi 
to, ką iš jų gauna kiti, — juk jie atstumti nuo aukščiausių pa- 
reigų, valstybės reikalų sprendimo, dalyvavimo išrinktųjų tei- 
sėjų teismuose — nuo viso, ką žmogui teikia jo giminės senu- 
mas ar turtai. Laisvose tautose, kaip Rode ar Atėnuose, nėra 
piliečio, kuris. .. 

32. (Scipionas)... Kai tautoje iškyla vienas ar daugiau tur- 
tingesnių ir galingesnių, tada sako, kad minėta padėtis atsi- 
radusi dėl pastarųjų pasipūtimo ir didystės, nes neveiklūs, silp- 
ni žmonės pasitraukią ir keliaklupsčiaują prieš turtingųjų pui- 
kybę. Jei liaudis išlaiko savo teises, jie tvirtina, kad tai — 
gėris, laisvė, palaima, nes žmonės esą įstatymų, teismų, karo, 
taikos, sutarčių, kiekvieno piliečio gyvybės ir turto viešpačiai. 
Jie galvoja, kad vien tik šitokia santvarka pagrįstai gali būti 
pavadinta valstybe, tai yra tautos turtu. Juk „tautos turtas“ 
paprastai reikalaująs laisvės, valdant karaliams ir senatoriams, 
o laisvos tautos neieškančios karalių ar optimatų valdžios bei 
galios, Iš tiesų, tvirtina jie, dėl nesutramdomos liaudies išpuo- 
lių nereikia atsisakyti šios liaudies laisvės rūšies: nieko nėra 
pastovesnio, nieko tvirtesnio už tautą, kuri gyvena santarvėje 
ir viską atiduoda savo gerovės ir laisvės vardan; santarvę leng- 
viausia pasiekti tokioje valstybėje, kurioje tie patys dalykai 
naudingi visiems, nesantaikos kyla dėl interesų įvairovės, kai 
vieniems patogu viena, kitiems — kita. Taigi, kai valdžia se- 
natorių rankose, valstybės padėtis niekada nebūna tvirta, dar 
silpnesnė jinai karalystėse, nes, kaip sako Enijus, „nėra ka- 
ralystėje šventos bendrijos nei ištikimybės“. Todėl, jei įsta- 
tymas yra piliečių visuomenės raištis, o įstatymo teisės lygios 
visiems, kokiu kitu pagrindu turi remtis piliečių visuomenė, 
esant nevienodai piliečių padėčiai?! Juk, jei nėra nutarimo 
sulyginti turtą, jei visų gabumai nevienodi, būtinai turi būti 
lygios teisės tiems, kurie yra tos pačios valstybės piliečiai. 
Kas gi yra valstybė, jei ne teisės siejama piliečių bendrija?! 

33. (Scipionas)... Jie galvoja, kad kitos valstybės nevadin- 
tinos tais vardais, kuriais jos norėtų būti vadinamos. Kaip 


28. Antika 433 


Jupiterį Geradarį turėčiau vadinti karaliumi, taip ir tironu žmo- 
gų, kuris trokšta viešpatystės ar ypatingos valdžios ir viešpa- 
tauja, pajungęs tautą! Tiesa, gali būti ir kilniaširdžių tironų, 
ir negailestingų karalių. Taigi žmonėms tėra tik toks skirtu- 
mas, ar jie tarnauja maloningam, ar žiauriam valdovui. Ne- 
vergauti jie negali. Kaip garsioji Lakedaimonija galėjo pasiekti, 
kad ją valdytų geri ir teisingi karaliai tais laikais, kai jos 
valstybės tvarka buvo vadinama tobuliausia iš visų, jei kara- 
liumi tegalėjo būti iš karališkos giminės kilęs žmogus?! Ir kas 
gi pakęstų optimatus, kurie ne liaudžiai nusprendus, bet patys 
savo susirinkimuose pasisavino šį vardą?! Kuo išmatuoti tą 
„geriausiąjį"? Girdžiu: išsimokslinimu, sugebėjimais, veikla. 

34. (Scipionas)... Jei valstybė tai darys atsitiktinai, bere- 
gint žus, kaip žūtų laivas, jei prie vairo atsistotų Žmogus, 
burtų keliu išrinktas iš keleivių tarpo. Todėl jei laisva tauta 
išrinks savo patikėtinius (o ji, nenorėdama nukentėti, išrinks 
tik geriausiuosius), tai valstybės gerovė bus patikėta puikiau- 
siųjų Žmonių protams, tuo labiau, kad ir prigimtis liepia di- 
džiausių dorybių ir stipriausios dvasios žmonėms stovėti silp- 
nųjų priekyje, o šiems paklusti didžiavyriams. Jie sako, kad 
ši iš visų tinkamiausia santvarka pagedo dėl nepakankamos 
sampratos žmonių, kurie, nepažindami dorybių (juk tik nedau- 
gelis jų teturi, nedaugelis jas pastebi ir vertina), galvoja, kad 
geriausieji yra turtingi, pasiturintys, taip pat iš kilmingos gi- 
minės kilę žmonės. Dėl tokios minios klaidos valstybę pradeda 
valdyti saujelės galia, o ne dorybės, ir nors tie rinktiniai vyrai 
įsikandę laikosi optimatų vardo, iš tikrųjų tas Vardas jiems 
visai netinka. Neišmintingai gyvenant ir valdant kitus, turtai, 
vardas, galia tik prisipildo nešlovės ir nepaprastos didystės, 
ir nėra biauresnės valstybės rūšies už tą, kurioje turtuoliai lai- 
komi geriausiais žmonėmis. Kas gali būti gražesnio už vals- 
tybę, kur viešpatauja doral? Tada valdovas nevergauja jokiai 
aistrai, tada pats įkūnija tuos dalykus, prie kurių šaukia, ku- 
riuos nustato piliečiams, tada neuždeda tautai įstatymų, kurių 
pats neklauso, o kaip įstatymą siūlo savo piliečiams savo gy- 
venimo pavyzdį. Jei toksai pats vienas galėtų viską įvykdyti, 
nereikėtų daugiau valdytojų; jei visi įžvelgtų jame geriausią 
atstovą ir jam pritartų, niekas neieškotų renkamųjų vadų. 
Sprendimų našta, atėmusi valstybės reikalus iš karaliaus, per- 
davė juos liaudžiai, o žmonių klaidos ir nenuovokumas atėmė 
iš minios ir patikėjo saujelei. Taip optimatai užėmė vidurį 

tarp atskiro žmogaus silpnumo ir minios šurmulio — tai pati 
tiksliausia pusiausvyra. Kai jie sergsti valstybę, liaudis, ne- 
turėdama jokių rūpesčių ir minčių, turi būti laiminga: ji pa- 
vedė savo ramybę kitų Žmonių rūpesčiui, o šie ją sergsti ir 
stengiasi neduoti progos tautai pagalvoti, kad vadai abejingi 
jos gerovei. Mat, lygiateisiškumas, kurį didžiai brangina lais- 
vos tautos, ir negali būti išsaugotas, juk pačios tautos, kad 
ir laisvos, būdamos nepažabotos, aibę reikalų užkrauna dau- 
gybei žmonių, o šie būna nevienodų savybių ir vertės, ir toji 
vadinamoji lygybė pasidaro labai nelygi: kai ir žymiesiems, 
ir paskutiniesiems, kurių neišvengiamai būna kiekvienoje tau- 
toje, rodoma vienoda pagarba, pati lygiava pasidaro labai ne- 
lygi. Optimatų valdomose valstybėse to negali atsitikti. Be- 
veik taip, Lelijau, šiuos ir panašius dalykus nagrinėja tie, ku- 
rie labiausiai vertina tą valstybės valdymo formą. 

35. Tada Lelijus tarė: „Kurią iš tų trijų tu, Scipione, la- 
biausiai vertini?“ (Scipionas) „Teisingai klausi, kurią iš trijų, 
nes negiriu nė vienos iš tų santvarkų, paimtos atskirai, o kiek- 
vienai priešpastatau tokią, kuri sulydyta iš visų. Bet, jei rei- 
kėtų pagirti vieną kurią, aš pagirčiau karalystę. Tarsi tėvo var- 
dą mena vardas karaliaus, kuris rūpinasi savo piliečiais lyg 
vaikais ir saugo juos rūpestingiau, negu... Jus palaiko vieno 
geriausio ir didžiausio vyro kruopštumas. Bet štai pasirodo 
optimatai, skelbdami, kad jie tą patį geriau padarytų, nes daug 
galvų — tai ne viena, o lygybė ir teisingumas vis tiek tie 
patys. O štai liaudis visa gerkle šaukia nenorinti klausyti nei 
vieno žmogaus, nei saujelės, nes netgi žvėrys nežiną nieko 
mielesnio už laisvę, kurios neturi vergaujantieji karaliui ar 
optimatams. Taigi karaliai žavi mus maloningumu, optimatai — 
išmintimi, liaudis — laisve, ir lyginant sunku išsirinkti labiau- 
siai trokštamą santvarką“. (Lelijus) „Sutinku, bet jei tu pa- 
liksi nebaigęs, vargu ar galėsime išnarplioti visus likusius klau- 
simus". 

36. (Scipionas) „Taigi paseksime Aratu, kuris, kalbėdamas 
apie didelius dalykus, mano, jog reikia pradėti nuo Jupiterio“. 
(Lelijus) „Kodėl nuo Jupiterio? Ir ką bendra turi šis mūsų po- 
kalbis su Arato eilėmis?“ (Scipionas) „Tai, kad paprastai pra- 
dedame kalbą nuo to, kurį vieną visi mokyti ir nemokyti pri- 
pažįsta visų dievų ir žmonių karaliumi“. „Kodėl?“ — paklausė 
Lelijus. ,„Todėl,— atsakė pašnekovas, — kad akivaizdūs dalykai 
savaime aiškūs. Jei valstybių vadai dėl gyvenimiškos naudos 

įpiršo žmonėms mintį, kad danguje yra vienas karalius, dre- 
binantis Olimpą, kaip sako Homeras, galvos linktelėjimu ir pa- 
vadintas visų karaliumi ir tėvu, tai rasime daugybę autorite- 
tingų įrodymų (jei tik visus galima vadinti daugybe), neva 
tautos pritarė vadų nuomonei, jog už karalių nėra nieko ge- 
resnio, kadangi ir dievus, jų manymu, valdo vienas karalius. 
O jei šiuos teiginius vadiname nepatyrėlių klaidomis ir iš- 
mislais, paklausykime tų, kurie yra bendrieji išsilavinusių žmo- 
nių mokytojai ir kuriems lyg ant delno aišku viskas, ką mes 
vos suvokiame klausydami“. „„Bet,— paklausė Lelijus,— kas gi 
jie?“ O anas atsakė: „Tie, kurie, tyrinėdami daiktų prigimtį, 
suprato, kad visas šis pasaulis valdomas proto...“ 

(Daug vietos užimtų išskaičiavimas minčių, kurias apie aukš- 
čiausią dievybę skelbė visų pirma Talis, Pitagoras ir Anaksi- 
menas ar vėliau stoikai Kleantas, Chrisipas, Zenonas ar stoi- 
kais pasekę mūsiškiai Seneka ir pats Tulijus. Visi jie mėgino 
apibrėžti, kas yra dievas, ir tvirtino, kad pasaulį valdo jis 
vienas, visai nepriklausydamas nuo gamtos, nes visa gamta 
yra jo sukurta (Laktancijus, „Ištrauka“, 4, 3)). 

37. (Scipionas) „Bet jei nori, Lelijau, nurodysiu tau liudi- 
ninkus iš ne per seniausių laikų ir visai ne barbarus“. (Leli- 
jus) „Kaip tik tokių norėčiau“. (Scipionas) „Ar tu žinai, kad 
beveik keturi šimtai metų, kai karaliai nebevaldo mūsų mies- 
to?" (Lelijus) „Iš tikrųjų beveik“. (Scipionas) „Na ir kaip, ar 
šis keturių šimtų metų amžius yra labai ilgas miestui ar vals- 
tybei?“ Lelijus atsakė: „O ne, tai tik jaunystė“. (Scipionas) 
„Taigi prieš keturis šimtus metų Romoje buvo karalius?" (Le- 
lijus) „Ir ne bet koks, Išdidusis"“. (Scipionas) „„(O koks prieš 
ji?" (Lelijus) „Teisingasis, o prieš jį kiti karaliai, iki pat Ro- 
mulo, kuris karaliavo prieš šešis šimtus metų“. (Scipionas) 
„Vadinasi, ir šis valdė ne taip jau seniai?“ (Lelijus) „Visai 
neseniai, Graikija tuomet jau buvo pradėjusi senti“. „O argi 
Romulas, — paklausė Scipionas, — buvo barbarų karalius?“ (Leli- 
jus) „Jei visi žmonės, kaip sako graikai, yra arba graikai, 
arba barbarai, tai, ko gero, jis bus buvęs barbarų karalius. 
O jei vardą reikia duoti pagal gyvenimo būdą, o ne pagal 
kalbą, tai, aišku, graikai ne mažesni barbarai, kaip romėnai“. 
Scipionas pasakė: „Betgi mes, kalbėdami šia tema, nekreipia- 
me dėmesio į genties vardą, mes žiūrime jos sugebėjimų. Juk 
jei protingi žmonės ne taip seniai norėjo turėti karalius, tai 
aš turiu nesenus, kultūringus, nelaukinius liudininkus“. 

38. Į tai Lelijus prabilo: „Matau, Scipione, liudininkais tu 
kaip reikiant apsirūpinai, bet mane, kaip ir gerą teisėją, la- 
biau veikia ne liudininkai, o įrodymai". Scipionas atsakė: „Ta- 
da tu, Lelijau, pasinaudok savo jausmų įrodymais“. „Kokių 
jausmų?“-—- paklausė Lelijus. (Scipionas) „Gal kada nors tau 
pasirodė, kad ant ko nors esi supykęs?“ (Lelijus) „(O taip, daž- 
niau, negu norėčiau“. (Scipionas) „Na ir kai supyksti, ar leidi 
pykčiui viešpatauti savo sieloje?“ (Lelijus) „Dievaži, ne; seku 
anuo Architu tarentiečiu, kuris, atvykęs į dvarą ir radęs visa 
padaryta kitaip, nei buvo liepęs, sušuko prievaizdui: „O ne- 
tikėli! Jei nebūčiau įniršęs, užplakčiau tave negyvai!“ „Pui- 
ku,— tarė Scipionas, — Architas, matyt, teisingai galvojo, kad 
įniršis yra nesuderinamas su protu sielos maištas, ir išmintingai 
troško jį sutramdyti. O pridėk dar godumą, pridėk valdžios, 
garbės troškimą, pridėk aistras, ir pamatysi: jei žmogaus sie- 
loje viešpatauja karalius, aišku, vienas, ir tas karalius — pro- 
tas (juk jis sudaro geriausiąją sielos dalį), tai, protui valdant, 
nelieka vietos aistroms, pykčiui, lengvabūdiškumui“. Lelijus 
tarė: „Iš tiesų taip yra“. (Scipionas) „Vadinasi, tu pritari to- 
kiai sielos padėčiai?“ (Lelijus) „Taip, tik tokiai“. (Scipionas) 
„Tu nepagirtum, jei, išvarius protą, viską valdytų aistros, ku- 
rių tūkstančiai, arba pyktis?“ (Lelijus) „Nežinau nieko liūdnes- 
nio nei tokiai sielai, nei žmogui su tokia siela“. (Scipionas) 
„Taigi, tavo nuomone, gerai, kai visa siela pajungta vienam 
valdovui, o tas valdovas — protas?" (Lelijus) „Taip, tam aš pri- 
tariu". (Scipionas) „Tai kodėl abejoji dėl valstybės? Jei joje 
valdžia priklausys daugeliui, suprantama, kad nebus jokios va- 
dovaujančios valdžios. Mat, jei valdžia ne vienintelė, tai ji 
apskritai neegzistuoja". 

39. Tada Lelijus paklausė: „Prašyčiau paaiškinti, koks skir- 
tumas tarp vieno valdovo ir daugelio, jei ir daugelis gali būti 
teisingi“. O Scipionas atsakė: „Supratęs, kad mano nurodyti 
pavyzdžiai tave, Lelijau, nelabai veikia, nesiliausiu naudojęsis 
tavim kaip pavyzdžių savo teiginiams įrodyti“. ,Manim?— pa- 
klausė Lelijus.— Kaip?" (Scipionas) „Mat, prisiminiau, kad ne- 
seniai, Kai buvome tavo dvare prie Formijaus, tu griežtai įsa- 
kinėjai šeimynai klausyti vieno Žmogaus paliepimų“. (Lelijus) 
„Aišku, prievaizdo“. (Scipionas) „O ar daugelis vadovauja vi- 
siems reikalams tavo namuose Romoje?“ (Lelijus) „Be abejo, 
vienas“. (Scipionas) „Na, o visą tavo namą ar dar kas nors 
valdo be tavęs?" (Lelijus) „Žinoma, ne". (Scipionas) „Tai kodėl 

tu nesutinki, kad geriausia, kai valstybėje viešpatauja vienas 
asmuo, jei tik jis teisingas žmogus“. Lelijus atsakė: „Tu baigi 
mane įtikinti, aš beveik sutinku“. 

40. O Scipionas tęsė: „Dar labiau imsi pritarti, Lelijau, 
kai aš, palikęs pavyzdžius apie tai, jog laivą geriau patikėti 
ne daugeliui vairininkų, bet vienam, o ligonį — vienam gydy- 
tojui, jei tik jie išmano savo amatą, pereisiu prie svarbesnių 
dalykų“. (Lelijus) „Prie kokių?“ (Scipionas) „Ar tu nematai, 
kad mūsų tauta pradėjo nekęsti karaliaus vardo dėl vieno 
Tarkvinijaus žiaurumo ir puikybės?“ Lelijus atsakė: „Žinoma, 
matau“. (Scipionas) „Tuomet tu matai ir tai, ką galvoju pa- 
sakyti, kalbėdamas toliau: išvijus Tarkvinijų, tauta pašėlo iš 
kažkokio nuostabaus laisvės naujumo. Tada buvo ištremti ne- 
kaltieji ir išplėšti daugelio žmonių turtai, tada kasmet pradėti 
rinkti konsulai, tada panarino galvas prieš tautą lektoriai su 
rykščių ryšuliais, nuo tada dėl visų reikalų kreipiausi į tautą, 
tada išėjo iš Romos plebėjai, trumpai sakant, tada daugumą 
reikalų tvarkė pati tauta“. Lelijus pritarė: „Teisybę šneki“. 
Scipionas kalbėjo toliau: „Taikos ir ramybės metu, kai nieko 
nebijai, galima ir paišdykauti; taip dažnai daroma laive arba 
lengvai susirgus. Bet kaip jūros keliauninkas, staiga marioms 
pasišiaušus, ir kaip ligonis, pasunkėjus ligai, meldžia tik vie- 
no — žmogaus pagalbos, taip mūsų tauta viešpatauja taikos 
metu savo krašte ir grasina net patiems magistratams, atmeta, 
apeliuoja, provokuoja, bet kare paklūsta vienam, tarsi kara- 
liui. Mat, troškimas išsigelbėti nustelbia aistras. Sunkesniuose 
karuose mūsų pranokėjai atiduodavo valdžią į vieno, netgi 
be bendražygio, viską tvarkančio žmogaus rankas, kurio pats 
vardas rodo jo galios jėgą. Juk jis gauna diktatoriaus vardą 
todėl, kad yra tautos pašaukiamas, o mūsų knygose tu, Le- 
lijau, randi jį vadinamą tautos vadu“. „Žinau“,— atsakė Leli- 
jus. (Scipionas) „Vadinasi, tie senoliai protingai..." 

41. (Scipionas) „Taigi, kai tauta netenka teisingo karaliaus, 
„Kietas širdis sukausto gėla"“, kaip sako Enijus apie puikaus 
karaliaus mirtį. 

„. „tarpusavy šitaip 

Be paliovos jie kartojo: „O Romule, Romule šventas, 
Amžiną sargą — tave — dievai mūs tėvynei pagimdė, 
Tėve, gimdytojau, kraujo dievų nemaraus palikuoni", 

Tuos, kuriems žmonės savarankiškai paklūsta, vadina ne 
ponais, ne viešpačiais, netgi ne karaliais, bet tėvynės sargais, 

tėvais, dievais. Ir visai pagrįstai! Ką jie kalba toliaut: „Tu 
tik išvedei mus į šviesos kraštus palaimingus“. Jie galvojo, 
kad karaliaus teisingumas dovanojo jiems gyvybę, pagarbą, 
gražumą. Ir ainiai būtų taip pat galvoję, bet matai, kad dėl 
vieno neteisybių žlugo ta valstybės santvarka“. „Matau, — at- 
sakė Lelijus,—ir stengiuosi suprasti tą pasikeitimų eigą ne 
tik mūsų, bet ir bet kokioje valstybėje“. 

42, (Scipionas) „Pasakęs, ką manau apie tą santvarką, ku- 
rią labiausiai vertinu, pakalbėsiu ir apie perversmus, nors ma- 
nau, kad tos formos valstybėje jų būna mažiausiai. Pirmas ir 
labiausiai tikėtinas pasikeitimas karalystėje yra toks: kai ka- 
ralius pradeda būti neteisingas, beregint ima byrėti jo san- 
tvarka, o jis pats tampa tironuų; tai blogiausia valstybės rūšis, 
bet labai artima geriausiai. Jei karalių nuverčia optimatai 
(taip dažniausiai ir atsitinka), valstybėje įsigali antroji iš trijų 
minėtų santvarkų; joje lieka šis tas karališko, būtent tėvų 
tauta besirūpinančių rinktinių vyrų taryba. Jei liaudis pati 
nužudo ar išveja tironą, tai ji nesiautėja tol, kol jos širdis klau- 
so proto, džiaugiasi dėl savo žygio ir nori saugoti pačios susi- 
kurtą valstybę. Bet, jei kada liaudis pakelia ranką prieš tei- 
singą karalių, išplėšia iš jo karalystę arba dažniausiai netgi 
paragauja optimatų kraujo ir visą valstybę paskandina saviva- 
lėje (negalvok, kad audrą ar gaisrą lengviau sutramdyti, kaip 
minią, kurios žąslus sutraukė naujoji jos padėtis), prasideda 
įvykiai, kuriuos aiškiai yra išdėstęs Platonas, jei tik man pa- 
vyks išversti jo mintis į lotynų kalbą, bet pamėginsiu". 

43. „Platonas sako: „Kai nepasotinama liaudies gerklė iš- 
džiūsta, ištroškusi laisvės, ir netikę tarnai duoda jai ištrošku- 
siai gurkšnį ne kaip reikiant atmieštos, o visiškai grynos lais- 
vės, liaudis pradeda užpuldinėti, įtarinėti, priekaištauti ma- 
gistratams ir vadams, vadina vienvaldžiais, karaliais, tironais, 
jei tik jie nėra perdaug lėti bei nuolankūs ir neleidžia be saiko 
švaistytis laisve“. Tu tikriausiai žinai šias jo mintis“. „Labai 
gerai žinau“, — atsakė Lelijus. (Scipionas) „Toliau: „Tuos, ku- 
rie klauso vadų, liaudis persekioja, vadina savanoriais vergais, 
o tuos mMagistratus, kurie dedasi privačiais žmonėmis, ir tuos 
privačius, kurie stengiasi, kad nebūtų jokio skirtumo tarp 
magistrato ir privataus asmens, taip kelia į padanges, taip 
apipila garbingomis tarnybomis, kad tokioje santvarkoje įsi- 
vyrauja vien tik laisvė. Privatūs namai nustoja valdytojų, net 
gyvuliai užsikrečia šiuo blogiu; pagaliau tėvas bijo sūnaus, 

sūnus niekina tėvą, nėra jokios gėdos, visi visiškai laisvi, 
pilietis nesiskiria nuo svetimšalio, mokytojas bijo mokinių ir 
jiems pataikauja, mokiniai nepaiso mokytojų, jaunuoliai pa- 
sidaro orūs lyg seniai, o seniai, nenorėdami atrodyti jaunimui 
pikti ir nepakantūs, nesigėdi jaunatviškų išdaigų; savaime aiš- 
ku, jog ir vergai elgiasi laisviau, moterys turi tokias pat tei- 
ses, kaip vyrai, ir tokioje nepaprastoje laisvėje net šunys su 
arkliais, netgi asilai užpuldinėja taip laisvai, kad tenka trauk- 
tis jiems iš kelio. Taigi ši beribė savivalė padaro taip, jog 
piliečių protai tiek suminkštėja ir ištyžta, kad jie niršta ir 
negali iškęsti, jei valdžia bent per nago juodymą parodo jėgą, 
be to, jie pradeda nesilaikyti įstatymų; vadinasi, nebeturi jo- 
kio valdytojo“. 

44. Tada Lelijus tarė: „Tu gerai išreiškei visas Platono 
mintis“. (Scipionas) „Ir grįždamas prie savo teiginių, pridursiu: 
„Iš tos per didelės savivalės, kurią anie vadina vieninteliu lais- 
vės pasireiškimu, — sako Platonas, — lyg iš kokių šaknų išdygs- 
ta ir tarsi užsimezga tironas“. Mat, kaip iš per didelės rink- 
tinių vyrų galios kyla jų pražūtis, taip tokią perdaug laisvą 
tautą pati laisvė apdovanoja vergyste. Juk kaip bet koks ma- 
lonumą teikęs perteklius — ar klimato, ar laukų, ar kūno — 
paprastai išvirkščiai išsiverčia (o valstybėje toks reiškinys la- 
bai dažnas), taip per didelė laisvė pavirsta į per didelę vergiją 
tautoms ir atskiriems žmonėms. Taigi iš tokios nepaprastos 
laisvės gimsta tironas ir pati neteisingiausia, žiauriausia Ver- 
gija. Juk iš tos nepažabotos arba, tiksliau, baisios liaudies daž- 
niausiai išrenkamas koks nors vadas, priešingas parblokštiems 
ir jau išstumtiems iš vietos rinktiniams vyrams, įžūlus, nedo- 
ras, begėdiškai persekiojantis sąžiningai tarnavusius valstybei 
žmones, liaudžiai dovanojantis ir savo, ir svetimą turtą. Kadan- 
gi jam, privačiam žmogui, gresia pavojai, jis gauna didžiausią 
karinę galią, kuri paskui pratęsiama; tokius vadus supa sar- 
gyba, kaip Atėnuose Peisistratą, pagaliau jie ima tironizuoti 
tuos, kurie juos iškėlė. Jei juos nuverčia dori piliečiai (taip 
dažnai atsitinka), valstybė atsigauna, bet jei niekadėjai — at- 
siranda kita tironijos rūšis — klika, kuri taip pat gali kilti ir 
iš minėtos dažnai puikios optimatų valdymo formos, kai pa- 
čius rinktinius vyrus kokia yda išveda iš kelio. Taip valstybės 
valdžią tarsi sviedinį tironai išplėšia iš karalių, iš jų — rink- 
tiniai vyrai ar liaudis, o iš šių — klikos ar tironai; ta pati 
valstybės valdymo forma niekada ilgiau nepasilieka. 

45. Kadangi šitaip išeina, tai geriausia iš trijų minėtų rū- 
šių, Mano nuomone, yra karališkoji valdžia, bet ją pralenkia 
tokia, kuri -sumaišyta iš lygiom dalim paimtų visų trijų san- 
tvarkų. Juk norėtųsi, kad valstybėje būtų kažkas neeilinio ir 
karališko, be to, kad šiek tiek galios būtų suteikta ir patikėta 
rinktiniams vyrams, o kai kas kad liktų liaudies sprendimams 
ir valiai. Šitokiai santvarkai visų pirma būdinga kažkokia di- 
delė lygiava, be kurios laisvieji žmonės negali kiek ilgėliau 
ištverti, taip pat tvirtybė, kadangi minėtos formos lengvai 
pavirsta neigiamomis priešingybėmis: taip iš karaliaus pasidaro 
viešpats, iš optimatų — klika, iš liaudies — minia ir sąmyšis; 
be to, ir pačios rūšys dažnai iš esmės pasikeičia, o tokioje iš 
lygių dalių sudarytoje valstybės santvarkoje tai atsitinka tik 
labai pagedus rinktiniams vyrams. Juk nėra priežasties per- 
mainoms ten, kur kiekvienas tvirtai stovi ant savo laiptelio ir 
neturi kur nuvirsti ar nukristi. 

46. Bet, Lelijau, ir jūs, mielieji, išmintingieji bičiuliai, bi- 
jausi, kad, toliau šitaip šnekant, mano samprotavimai nepasi- 
darytų panašūs į kokio nors dėstytojo ar mokytojo kalbą, o ne 
tokio pat, kaip ir jūs, svarstytojo. Todėl pradėsiu nagrinėti 
visiems žinomus, o mano jau seniai apmąstytus dalykus. Mat, 
manau, teigiu, tvirtinu, kad iš visų valstybės rūšių nei san- 
tvarka, nei valdžios pasiskirstymu, nei valdymo metodais jokia 
kita neprilygsta tai, kurią mūsų tėvai, iš protėvių gavę, paliko 
mums. Kadangi panorote iš manęs išgirsti, ką patys žinote, 
jums leidus, parodysiu ją: ir kokia ji, ir kad ji — geriausia, ir, 
kaip pavyzdį išnagrinėjęs mūsų valstybę, pritaikysiu jai, jei 
įstengsiu, visą tą kalbą, kurią ketinu pasakyti apie geriausią 
valstybės santvarką. Jei sugebėsiu nenukrypti nuo šio klausi- 
mo ir jį išnagrinėti, manau, su kaupu išpildysiu tai, ką man 
Lelijus įpareigojo". 

Versta iš M. T. Cicero, De republica, Lipsiae, 
1969. Vertė D. Dilytė. 


"Trečiasis skyrius 


ANTIKOS MISTIKA 
IR NEOPLATONIZMAS 


Pirmaisiais mūsų eros „amžiais antikinės civilizacijos kū- 
rybinės įėgos pamažu seko. Tiesa, dar klestėjo turtingi Romos 
imperijos miestai. Kvintilianas, Plinijus, Tacitas, Ptolemėjas 
ir kiti mokslininkai rašė savo Žžymiuosius veikalus, teisininkai 
kūrė tobulesnius įstatymus. Skeptikų, stoikų, neopitagoriečių 
ir kitoms filosofinėms kryptims dar netrūko mokinių ir pase- 
kėjų. Tačiau vidaus politiniame gyvenime jau stiprėjo su- 
irutė, su kuria išlepinti valdantieji sluoksniai nesugebėjo su- 
sidoroti. Nesiliaujantys vergų sukilimai klibino ekonominius 
imperijos pamatus, jos žemes pradėjo puldinėti energingos bar- 
bariškos tautos. Žmonės pradėjo netikėti pagoniška religija ir 
ankstesne filosofija, ryškėjo dvasinis nuosmukis, nusivylimas 
materialinėmis gėrybėmis, politine veikla. Įtakingos tapo žydų 
bei kitų Rytų tautų (babiloniečių, chaldėjų) mistinės religinės 
pažiūros, dėl kurių poveikio žemuosiuose visuomenės sluoks- 
niuose kūrėsi krikščionybė. 

Iš graikų ir Rytų tautų (ypač žydų) pasaulėžiūrų kūrėsi nau- 
jos religinio pobūdžio filosofinės kryptys. Jeigu ankstesnė grai- 
kų filosofija stengėsi paaiškinti visą pasaulį, nurodyti, kaip 
žmonėms dera gyventi ir elgtis realiomis sąlygomis, tai naujoji 
filosofija rėmėsi prielaida, kad pasaulis priklauso nuo antgam- 
tinės dvasiškos esybės — dievo, o filosofijos paskirtis — padėti 
žmonėms suartėti su dievu, su amžinų dangišku gėriu, išsilais- 
vinti, pabėgti nuo žemiškojo gyvenimo blogybių. Pagrindiniu 
pažinimo objektu buvo laikoma ne gamta, ne žmonės bei jų 
laimės siekimo keliai, o idealioji būtis, dievas, amžinoji tiesa, 
žmonių išsigelbėjimo būdai. Tiesos pažinimo priemonėmis bu- 
vo laikomas ne jutimiškas suvokimas ar racionalus mąstymas, 
o Mistinė kontempliacija, ekstazė, iracionalūs išgyvenimai. Iš- 
ryškėjo dvi naujos filosofijos kryptys: graikų-žydų mistinė fi- 
losofija ir neoplatonizmas. 

Graikų-žydų mistinės filosofijos žymiausias atstovas buvo 
Filonas iš Aleksandrijos (apie 20 m. p. m. e.— 50 m. e. m.). Jis 
buvo kilęs iš kilmingos Aleksandrijos žydų šeimos, įgijo gerą 
žydišką ir graikišką filosofinį bei religinį išsilavinimą. Filonas 
rašė sunkiai suprantamu alegoriniu stiliumį, Jo veikaluose grai- 
kiškos filosofinės sąvokos susipina su žydų religine simbolika, 
racionalūs samprotavimai dėstomi kartu su senųjų religinių 
knygų aiškinimu. Dėl to Filono filosofiją sistemingai išdėstyti 
nelengva. 

Filono filosofijos išeitięs taškas yra dvasios ir materijos, 
dievo ir pasaulio, gėrio ir blogio dualizmas. Dievas yra ab- 
soliučiai pirminė, aktyvi, nekintama, begalinė, tobula būtis, 
pasaulis — antrinė, absoliučiai pasyvi, ribota, kintanti, blogį 
gimdanti būtis. Dievą Filonas apibūdino graikų filosofijos abso- 
liučiosios būties atributais: jis esąs nekintamas, amžinas, virš- 
laikinis. Kartu dievas Filonui, kaip ir žydų „Senajame įsta- 
tyme“, yra vienintelis, jis yra be galo geras, visagalis, visa 
žinantis, konkretus asmuo (Jahvė). Dievas yra visiškai už pa- 
saulio, transcendentiškas, nepažinus ir nesuprantamas. Apie jį 
negalima pasakyti nieko daugiau, kaip tik tai, kad jis abso- 
liučiai „yra“. Šis apibūdinimas implikuoja visus absoliučiuo- 
sius dievo atributus. Tyrinėtojai tvirtina, kad Filonas filosofi- 
jos istorijoje pirmasis sukūrė transcendentinio dievo teoriją !. 

Remdamasis dievo transcendentiškumo idėja, Filonas teigia, 
kad tarp dievo ir pasaulio, dvasios ir materijos yra neperžen- 
giama praraja, nesutaikomas prieštaravimas. Tačiau būtis Fi- 
lono filosofijoje yra vieninga, dievas yra pasaulio priežastis, 
materija (kaip žemesnė būtis) kyla iš aukštesnės būties — dva- 
sios. Filono filosofijoje nuo dualizmo einama prie spiritualis- 
tinio monizmo. 

Norėdamas paaiškinti skirtingų būties pakopų vienybę, Fi- 
lonas įveda tarpinę logo pakopą tarp dievo ir pasaulio. Lo- 
gas — tai dievo idėjos, kurios veikia ir kuria pasaulį, tai idea- 
Jūs pasaulio, žmogaus ir visų daiktų modeliai, kartu tai asmuo, 
tarpininkas tarp dievo ir pasaulio, Taigi dievas tveria pasaulį 
netiesiogiai. Tačiau tai nėra kūrimas iš nieko. Su logo pagalba 
dievas tveria pasaulį iš jau esančios chaotiškos materijos, 
suteikia jam tvarką ir prasmę. Santykius tarp logo (idėjų) ir 


! Žr. J. Legowicz, Historia filozofii Starožytnej Grecji i Rzymu, Warsza- 
wa, 1973, s. 442. 

daiktų reguliuoja ištisa pitagoriškų skaičių sistema. Logo tea- 
rija rodo platonizmo poveikį Filono filosofijai. 

Reikšmingą vietą Filono filosofijoje užima žmogaus proble- 
ma. Jis skiria pirminį žmogų ir antrinius žmones. Pirminis žmo- 
gus — tai žmonijos aukščiausių galimybių idėja, idealus tobu- 
lo žmogaus modelis, žmogus — logas, kuriame atsispindi dievo 
asmuo. Antriniai žmonės — tai konkretūs, realūs, istoriniai in- 
dividai, idealiojo modelio atspindžiai. Žmogaus esmė — jo sie- 
la — susidedanti iš dviejų pradų: vienas — kūniškos, žemiškos, 
kitas — dieviškos kilmės. Aukščiausiąja sielos galia Filonas 
laikė intuiciją, kuria žmogus kontempliuoja dievą. Kaip uni- 
versalios būties sferoje, taip ir žmogiškajame mikrokosmose 
Filonas atskiria dvasią ir materiją, teigia, kad kūnas yra dva- 
sios kalėjimas, sunkinąs žmogui pažinti tiesą, bendrauti su die- 
vu. Iš čia išplaukia pagrindinis Filono etikos reikalavimas — 
kovoti su kūniškais potraukiais, dvasiškai tobulėti, artėti prie 
pirminio žmogaus idealo. Tačiau šito pasiekti žmogui niekada 
nepakanka jėgų. 

Žymesnių tiesioginių pasekėjų Filonas neturėjo. Sekančio 
amžiaus filosofijoje vyravo etinė problematika; įtakingiausi 
šioje srityje buvo romėnų stoikai ir graikų kinikai. Tačiau ir 
Filono idėjos neliko be pėdsako. Jos tiesiogiai veikė mono- 
teistinę sparčiai plintančios krikščionybės pasaulėžiūrą, iš da- 
lies neopitagorizmą, kuris nuo pažinimo klausimų krypo prie 
metafizikos ir mistikos, 

Mistinė tendencija ypač sustiprėjo II a. pabaigoje ir III a. 
pradžioje. Tai buvo susiję su antikinio pasaulio visuomenine 
bei kultūrine raida. Irstant vergvaldiniams santykiams, susilp- 
nėjo tikėjimas senaisiais idealais ir moralės normomis, žmonių 
santykiuose įsišaknijo savanaudiškumas, egoizmas, veidmainia- 
vimas, o šiuos jų bruožus lydėjo nusivylimas ir apatija. Filo- 
sofija ir moralė buvo viešpataujančių klasių ideologizuojama, 
todėl atitrūko nuo realių gyvenimo problemų, prarado žmo- 
nių pasitikėjimą. Plito nuomonė, kad savo netobulu protu žmo- 
nės negali pažinti tiesos, o ribotomis jėgomis — pasiekti lai- 
mės, todėl reikia pasikliauti dievais. Atgijo kai kurios Platono 
ir Pitagoro idėjos, vis įtakingesnės darėsi senovės Rytų misti- 
nės religijos, atgavo populiarumą Filono filosofija. Dalis mąs- 
tytojų krypo prie abstrakčių metafizinių, teosofinių klausimų. 

Ši tendencija ryškiausiai įsikūnijo neoplatonizme. Neopla- 
tonizmo pradininkas ir žymiausias atstovas Plotinas (apie 203— 

269/270 m.) gyveno beveik dviem amžiais vėliau už Filoną. Plo- 
tinas gimė Likopolyje (Egiptas), turtingoje šeimoje. Aleksand- 
rijoje įgijo puikų filosofinį išsilavinimą, dalyvavo karo 
žygyje prieš persus, vėliau apsigyveno Romoje, čia dėstė fi- 
losofiją. Plotinas sukūrė įvairiapusišką spekuliatyvią filoso- 
fijos sistemą, kurioje nagrinėjami kosmologijos, psichologijos, 
pažinimo, etikos, estetikos klausimai. Svarbiausius savo filo- 
sofijos teiginius Plotinas išdėstė 54 traktatuose, kuriuos, su- 
skirstęs į šešis skyrius, o pastarųjų kiekvieną — dar į devynias 
dalis, išleido jo mokinys Porfirijas ir pavadino ,„Eneadomis“, 
t. y. devintinėmis. 

Plotino požiūriu, filosofijos paskirtis — aiškinti būtį, ieško- 
ti būties pagrindo — absoliuto. Siekdamas šio tikslo, jis sukūrė 
racionalistinio pobūdžio monistinę dinamišką būties koncepci- 
ją, tiesiogiai nesusijusią nei su krikščionybe, nei su kitomis 
religinėmis sistemomis. 

Plotino filosofinių svarstymų dėmesio centre yra būtis ir jos 
formos, graikiškai vadinamos hipostazėmis. Čia Plotinas išvys- 
to dialektišką mintį apie hipostazių skirtumus ir vienybę. Pa- 
grindine būties forma senovės mąstytojas laiko pirmapradę ab- 
soliučią vienybę. Tai absoliuti, nedali begalybė ir laisvė, abso- 
liutus gėris, aukščiausia kūrybinė jėga, pirmapradė priežastis 
viso to, kas atskira ir baigtina. Absoliuti vienybė nėra nei 
dvasia, nei mintis, nei valia. Tai kažkas aukštesnio ir tobu- 
lesnio už bet kurią esamybę, proto kategorijas ir idėjas. Vie- 
nybė — visokios esamybės šaltinis, bet ji pati yra virš esamy- 
bės, racionaliai nepažini ir nepaaiškinama. Absoliuti vienybė 
„nėra dievas, ji nėra suvokiama religiniu išgyvenimu. 

Originali yra Plotino filosofijos mintis, kad absoliutas nėra 
uždaras; jis — dinamiškas, ekspansyvus ir kūrybiškas. Iš abso- 
liuto emanacijos (lot. emanatio — ištekėjimas) būdų kyla ma- 
žiau tobulos, daugiariopos, nesavarankiškos būties formos. Ema- 
nacija — tai būtinas, dėsningas žemesnių, paprastesnių būties 
formų kūrimasis, jų savotiškas išspinduliavimas iš absoliuto. 
Šiais samprotavimais buvo spekuliatyviai išreikšta vystymosi 
idėja. 

Antroji būties hipostazė — protas-dvasia. Tai absoliuto sa- 
vižina, jo vaizdas jame pačiame, jo sąmoninga būtis. Protas- 
dvasia, skirtingai nuo absoliuto, yra daugiariopa. Joje slypi 
daugybė formų, pavidalų ir jėgų, kurių pagrindu atsiranda 

daiktai. Šiais teiginiais Plotinas iš dalies grįžta prie Platono 
idėjų teorijos. 

Iš proto-dvasios emanacijos būdu kyla trečioji būties hi- 
postazė — siela. Tai bekūnė substancija, tarpininkė tarp proto- 
dvasios ir materialių reiškinių, pernešanti į juos antrosios hi- 
postazės atspindį. Sieloje yra skiriamos dvi sferos: viena jų 
nukreipta į protą-dvasią, kita —į išorinį materialųjį pasaulį. 
Pastaroji išspinduliuoja daiktų rūšių sielas ir yra tiesioginė 
konkrečios, daiktiškos realybės kūrėja. 

Paskutinė būties hipostazė yra materija. Tai žemiausioji 
emanacijos pakopa, pasižyminti minimalia vienybe, mažiausiai 
kūrybiška, mažiausiai tobula. Pratęsdamas platoniškojo abso- 
liučiojo idealizmo mintis, Plotinas materiją apibūdina kaip ne- 
turintį kiekybės, kokybės, masės bei kitokių savybių begalinį 
neapibrėžtumą. Materija yra sukurta sielos, dėl to ji nėra sa- 
varankiška realybė — ji tik pakitimų substratas, galintis įkū- 
nyti idealybę. 

Kadangi materijoje įsikūnija įvairios idėjos, tai gamtos ir 
kosmoso sąranga, Plotino požiūriu, yra hierarchiška. Nuo vi- 
suotinės kosmoso sąrangos su nejudančių žvaigždžių sfera ei- 
nant prie pavienių gamtos reiškinių, leidžiamasi nuo tobules- 
nių pakopų prie paprastesnių. Įvairios kosmoso sferos ne tik 
skirtingai priima ir įkūnija idealybę, Jose skirtingai atsispindi 
ir tai, kas būdinga būties hipostazėms — aktyvumas, savižina, 
pirmapradė vienybė. Visos materialiojo pasaulio sferos skir- 
tingai atsispindi pačios savyje, išspinduliuoja žemesnes būties 
formas, 

Materiją, kaip žemiausią emanacijos pakopą, kuriai stoko- 
ja savarankiškumo, vienybės ir apibrėžtumo, Plotinas laiko 
nekūrybiška, ardančiąja jėga. Dėl to materija yra blogio šal- 
tinis. Vis dėlto materijos ir kūniškų žmogaus potraukių Plo- 
tinas nelaiko einančiu iš velnio blogiu (o tai buvo būdinga kai 
kuriems vėlesnių laikų krikščionių teologams). Kadangi bū- 
tis, Plotino požiūriu, yra vieninga, o kiekvienoje jos sferoje 
atsispindi absoliutas, tai nė viena būties dalis negali būti vi- 
siškai bloga — visose jose esama kažkiek tobulumo. Tobulumas 
gamtoje slypi kaip jutimiškai suvokiamas grožis ir gėris. 

Estetinį grožėjimąsi, taip pat pažinimą, dorovines pastan- 
gas Plotinas laiko skirtingais žmogaus dvasios tobulėjimo, jos 
kilimo prie absoliuto būdais. Visais trimis atvejais akcentuo- 
jamas ne racionalus supratimas, bet tiesioginis išgyvenimas, 

intuicija, ekstazė. Taigi toks aiškinimas įgauna mistinį teleo- 
loginį atspalvį. 

Vis dėlto grožį Plotinas aiškino giliau, vertino labiau, negu 
ankstesnieji graikų filosofai. Palyginus su pastaraisiais, jis pa- 
sakė nemaža naujo ir apie estetinį grožėjimąsi, ir apie me- 
ninę kūrybą, kurią aiškino kaip menininko siekimą materi- 
joje įkūnyti idėją. Plotinas vienas pirmųjų filosofijos istori- 
joje pradėjo nagrinėti grožio ir meno klausimus. 

Plotino filosofijoje daug dėmesio skiriama žmogaus prob- 
lematikai. Jis išskiria dvi žmogaus sielos formas: aukštesniąją, 
besiveržiančią į protą-dvasią, ir žemesniąją, pasinėrusią kūne 
ir jutimiškuose potraukiuose. Žmogaus gyvenimo paskirtis yra 
dvasiškai tobulėti ir kilti į absoliutą. Šiam tikslui turi būti 
skiriamas visas Žmogaus elgesys ir veikla, pirmiausia dvasi- 
nis aktyvumas, padedąs jam išsilaisvinti iš kūniškų, jutimiškų 
potraukių priklausomybės. Mąstymu ir kitokia dvasine veikla 
žmogus pasiekia gėrio ir laimės, kurie slypi jame pačiame ir 
nepriklauso nuo išorinio pasaulio poveikio. Tik dvasiškai to- 
bulėdamas, žmogus galįs pasiekti absoliutų gėrį. Plotino žmo- 
gaus sampratoje ir etikoje ryškūs individualistiniai, egzisten- 
cialistiniai motyvai. 

Plotino filosofija susiformavo tarp dviejų epochų — žlun- 
gančios vergvaldinės santvarkos bei antikinės kultūros ir be- 
kylančios feodalinės santvarkos bei krikščioniškosios vidur- 
amžių kultūros. Metafizinė jo sistema skatino žmones gilintis 
į savo subjektyviuosius išgyvenimus, ieškoti juose amžinojo 
grožio ir gėrio, tuo patenkindama to meto žmonių, tikrovėje 
reginčių tik karus, marą ir kančias, dvasinius poreikius. Savo 
filosofijos stiliumi, keliamomis problemomis Plotinas artimas 
tuo metu besiformuojančiai krikščioniškajai filosofijai. 

Neoplatonizmas turėjo daug pasekėjų, kurie mokslinę eru- 
diciją, tyrinėtojo interesus derino su metafiziniais samprota- 
vimais. Ypač populiarus neoplatonizmas buvo rytinėje impe- 
rijos dalyje; jo mokyklos kūrėsi Aleksandrijoje, Atėnuose, 
Sirijoje. 

Vienas žymesnių neoplatonizmo atstovų buvo Porfirijas iš 
Tiro (232/233 — apie 309 m.), Plotino mokinys ir biografas. Jis 
buvo daugiau eruditas ir komentatorius, negu savarankiškas 
mąstytojas, tačiau pasižymėjo produktyvumu ir įvairiapusišku- 
mu. Parašė nemaža veikalų ne tik filosofijos, bet ir retorikos, 
muzikos, gramatikos, istorijos, matematikos, astrologijos klau- 

simais. Be Plotino „Eneadų“, Porfirijas pagarsėjo „Įvadu“ Aris- 
totelio „,Kategorijoms“, kuriame aprašė, patikslino, pritaikė pe- 
dagoginiams poreikiams Aristotelio logiką. Šis veikalas turėjo 
didelės reikšmės, buvo svarbiausias antikinės logikos šaltinis 
viduramžiais. 

Porfirijas plėtojo artimą Plotinui būties pakopų hierarchi- 
jos koncepciją, kurioje dvasią priešpastatė materijai, gėrį — 
blogiui, nekintamumą — kintamumui, nors galiausiai visa tai 
kildino iš dieviškojo prado būties-vienybės. Jis daugiau už 
Plotiną linko į iracionalizmą. Žmoguje skirdamas kūną ir sielą, 
jis teigė, kad mąstymas, jausmai ir vaizduotė nepriklauso nuo 
jutimiško suvokimo, yra įgimti sielos sugebėjimai, kad blogis 
kyla iš sielos, kai ji pasiduoda kūno poveikiui. Įvairių dory- 
bių, asketiško gyvenimo ir filosofinio dievo pažinimo dėka ga- 
lima kūną suvaldyti, apvalyti sielą ir siekti dievo. Filosofijos 
paskirtis, Porfirijo požiūriu, — padėti žmonėms gyventi, įveikti 
sunkumus, tobulėti doroviškai. 

Sirijoje neoplatonizmo idėjas plėtojo Porfirijo mokinys, Pla- 
tono ir Aristotelio veikalų komentatorius Jamblichas (264— 
339 m.). Mūsų laikus pasiekęs stambiausias jo veikalas yra 
„Pitagoriečių mokslo rinkinys“. Apie Jamblicho gyvenimą 
trūksta duomenų, žinoma tik, kad jis buvo labai gerbiamas, 
laikomas pranašu ir stebukladariu. 

Jamblichas dar daugiau, negu Porfirijas, krypo į iraciona- 
lizmą, į mistiką, į teosofiją. Filosofiją jis dar labiau suartino 
su religija. Pagal jį, būties hipostazės yra labai neapibrėžtos, 
įvairiapusiškos, protu nesuprantamos, toks pat yra ir emana- 
cijos procesas, kuriame atsiranda ne tik būties formos, bet 
ir dievai, angelai, demonai, pusdieviai. Dorovinio apsivalymo 
ir tobulėjimo galima pasiekti, ne ugdant protą ir valią, bet 
tik laukiant dieviškų jėgų pagalbos. Filosotijos paskirtis — ne 
apmąstyti būtį ir žmonių gyvenimą, bet atskleisti būties pa- 
slaptingumą, skatinti žmones siekti ryšio su antgamtiškomis 
jėgomis kaip savo gyvenimo tikslo. 

Žymiausias Atėnų mokyklos neoplatonikas Eroklas (410— 
485 m.) buvo labai produktyvus rašytojas, Platono, Ptolemėjo, 
Euklido, Homero, Hesiodo komentatorius, slaptųjų kultų, re- 
ligijų (išskyrus krikščionybę) žinovas ir išpažinėjas. Kaip ir 
kiti neoplatonikai, mokslininko tikslumą ir erudiciją jis siejo 
su polinkiu į metafiziką, religiją, mitologiją. Išliko kai kurių 
jo darbų lotyniški vertimai. Žinomas jo traktatas prieš krikš- 

čionybę. Proklą gaubė mokinių mylimo mokytojo, stebukla- 
dario, asketo, dievų išrinktojo aureolė. Rašoma, kad, jam mi- 
rus, dievų valia užtemo saulė. 

Proklo filosofinės pažiūros gana neapibrėžtos. Jis, kaip ir 
Jamblichas, skyrė daug būties formų, laikydamas jomis ir die- 
vus bei demonus. Žmogaus gyvenimo paskirtimi jis laikė jo 
protinį ir dorovinį tobulėjimą, kuris baigiasi protą prašoks- 
tančiais mistiniais išgyvenimais. 

Paskutiniais Romos imperijos gyvavimo metais neoplato- 
nizmo idėjos tapo gana populiarios Vakaruose, ypač Italijoje. 
Čia pagausėjo neoplatonizmo pasekėjų ir epigonų, kurie, ne- 
sudarydami vieningos mokyklos, vertė į lotynų kalbą ir ko- 
mentavo Platono, Aristotelio, neoplatonikų raštus, rašė veika- 
lus filosofijos, logikos, estetikos klausimais. 

Vienas svarbiausių Italijos neoplatonikų buvo filosofas, 
rašytojas, žymus politinis veikėjas Boecijus (480—524 m.). Jis 
buvo paskutinis senovės graikų ir romėnų filosofijos atstovas, 
turėjęs nemažą poveikį krikščionybei ir viduramžių kultūrai. 
Vienų tyrinėtojų Boecijus yra laikomas antikinių minčių tę- 
sėju ir perteikėju viduramžiams, kitų — vienu pirmųjų vidur- 
amžių scholastų 2. 

Boecijus gimė Romoje, patricijų krikščionių šeimoje, mo- 
kėsi Atėnuose, vėliau užėmė aukštas visuomenines pareigas. 
Matė visuomenines negeroves ir moralinį žmonių nuopuojį, 
atsakymo į tikrovės keliamus klausimus ieškojo Platono, Aris- 
totelio, Plotino filosofijoje. Valdant ostgotų karaliui Teodori- 
kui, Boecijus buvo apkaltintas išdavyste ir magija, uždarytas 
kalėjiman, vėliau — nužudytas. 

Boecijus išvertė į lotynų kalbą ir komentavo Pitagoro, Pto- 
lemėjo, Euklido, Archimedo, taip pat Aristotelio logikos vei- 
kalus. Iš šių vertimų ir komentarų sėmėsi žinių apie Aristo- 
telio logiką bei kitus graikų mokslininkus ankstyvųjų vidur- 
amžių mąstytojai. Boecijus ir pats parašė keletą darbų logikos 
klausimais. Viduramžiais buvo plačiai žinomi jo darbai iš arit- 
metikos ir geometrijos, taip pat traktatas apie senovės graikų 
muzikos teoriją. 

Paskutiniais gyvenimo metais Boecijus parašė keturis reli- 
ginio pobūdžio traktatus, kuriuose Aristotelio, neoplatonizmo 
ir stoicizmo idėjas stengėsi derinti su krikščioniškąja pasaulė- 


2 Zr. A. R. Patch, The tradition of Boethius, New York, 1970, p. 2. 

žiūra. Žymiausias šių traktatų yra „Filosofinė paguoda“, pa- 
rašytas kalėjime. Šiame veikale Boecijus svarsto apie žmogaus 
gyvenimo nepastovumą, laikinumą ir negeroves, nurodo, kad 
vienintelė išeitis iš jų yra dvasinis susitelkimas, kilimas į aukš- 
čiausiąjį gėrį. Tęsdamas Plotino mintis, Boecijus teigia, kad šio 
pasaulio blogis tėra regimybė, už kurios slypi amžinasis gėris, 
galįs suteikti žmogui ramybės ir laimės, kurios niekas negali 
atimti. Šiame veikale atsispindi irstančios senosios visuome- 
nės pesimistinės nuotaikos, taip pat išreiškiamos kai kurios 
krikščionybės idėjos. 

Neoplatonizmas turėjo didelį poveikį vėlesniųjų laikų filo- 
sofijai. Kai kurios neoplatonizmo idėjos įėjo į krikščioniškąjį, 
judaistiškąjį, musulmoniškąjį monoteizmą, nors daugeliu klau- 
simų tarp jų esama rimtų skirtumų. Neoplatonizmo poveikyje 
brendo Augustino, Eriugenos, Alberto iš Bolšteto ir kitų kata- 
likų filosofų pažiūros. Kai kurias idealizmo atmainas neoplato- 
nizmas veikia iki mūsų dienų. 

Bronius Kuzmickas 


FILONAS 
(21 ar 28 m. p. m. e.-41 ar 49 m. e. m.) 


Yra žinoma, kad Filonas prirašė nemaža tilosotinių ir teo- 
loginių traktatų, tačiau nedaug jų pasiekė mūsų laikus. Rašė 
jis graikų kalba. Filosotinės minties istorijos požiūriu reikšmin- 
giausi yra tokie Filono veikalai: „Apie pasaulio sukūrimą“, 
„Apie tai, kad kiekvienas dorovingas žmogus yra laisvas“, 
„Apie apreiškimą“, „Apie teisingumą“ ir kiti, 

Čia spausdinama ištrauka iš Filono veikalo „Apie pasaulio 
sukūrimą“. 


APIE PASAULIO SUKŪRIMĄ 


I, 7, 26—29. Sako, kad „iš pradžių dievas sukūrė dangų ir 
žemę“: žodžiais šiais suprasdamas, — ne taip, kaip mano kai 
kurie, — pradžią laiko atžvilgiu; juk laiko nebuvo prieš pasau- 
li, o jis atsirado arba kartu su pasauliu, arba po pasaulio 
sukūrimo. Mat, laikas yra pasaulio judėjimo atstumas, o ju- 
dėjimas negali būti pirmesnis už tą, kas juda, bet turi būtinai 
pasirodyti arba vėliau, arba kartu, todėl ir laikas būtinai turi 
atsirasti kartu su pasauliu arba būti jaunesnis už pasaulį, 
o mėginti įrodyti, jog laikas yra vyresnis už pasaulį, yra nefi- 
losofiška. O jeigu „pradžia“ nėra suprantama laiko prasme, tai 
visai paprasta būtų ją aiškinti „skaičiaus prasme“, vadinasi, 
pasakymas „iš pradžių sukūrė“ žymi tą patį, kaip „pirmą su- 
kūrė dangų“. Toks tvirtinimas iš tikro yra pagrįstas, kad dan- 
gus pirmiausia buvo kuriamas, nes jis yra geriausias iš visų 
kūrinių ir iš gryniausios medžiagos sutvirtintas; todėl jis yra 
pasireiškiančių ir regimų dievų švenčiausia būstinė. Ir jeigu 
kūrėjas viską kūrė iš karto, tai vis dėlto tie gražūs kuriamieji 
daiktai turėjo laikytis tvarkos, nes be tvarkos nėra nieko gra- 
žaus. O tvarka —tai nuoseklumas ir ryšys tam tikrų daiktų, 
einančių priešaky ir sekančių iš paskos, jeigu ir ne visiškai 
užbaigtų, tai numatomų paties kūrėjo mintyse. Todėl sukurti 
daiktai turi būti aiškiai apibrėžti, pastovūs ir nesumišę vieni 
su kitais. Taigi pirmiausia kūrėjas padarė bekūnį dangų ir 

neapžvelgiamą žemę, oro ir tuščios erdvės idėją. Vieną iš 
paskutiniųjų pavadino „tamsuma“, nes oras iš prigimties yra 
tamsus, o kitą — „bedugne“, nes tuštuma yra gili ir neišmatuo- 
jama. Po to sukūrė bekūnio vandens ir vėjo pūtimo medžiagą, 
o prie šių visų, kaip pavyzdį ir saulei, ir visą šviesą duodan- 
čioms žvaigždėms, kurios turėjo suspindėti danguje, pridėjo 
septintą — šviesos — idėją, kuri taip pat buvo bekūnė. 

I, 21, 64—66. Jau vandens ir oro deramas rūšis paleidęs 
pagal tam tikrą įgimtą paskirtį, jis vėl skatino žemę gimdyti 
likusias gyvių rūšis — o buvo likę po augalų dar sausumos 
gyviai, — ir sakė: „Tegu žemė išveda naminius gyvulius ir žvė- 
ris, ir šliužus pagal kiekvieno giminę" (Pradžios kn., I, 24). Ir 
tuojau išleido paminėtus tvarinius, labai skirtingus savo san- 
dara, jėgomis, savo kenkiančiomis ir pagelbstinčiomis galio- 
mis. O paskiausiai sukūrė žmogų. Apie jo sukūrimo būdą aš 
apsakysiu šiek tiek vėliau, pirmiau nurodęs, jog, kurdamas 
gyvius, jis pasinaudojo gražiausia nuoseklumo seka. Blogiau- 
siai ir mažiausiai išvystyta siela yra žuvų rūšyje, o puikiausią 
ir visais atžvilgiais labiausiai išlavintą sielą turi žmogus. Tarp 
tų abiejų rūšių, vidury, galima nurodyti vietą žvėrių ir paukš- 
čių sielai: mat, ji yra jautresnė už žuvų, bet bukesnė už žmo- 
nių. Todėl pirmiausia iš visų gyvių sukūrė žuvis, turinčias 
daugiau kūniškos, negu dvasinės, medžiagos; savo esybe — tai 
gyviai, kita vertus, — ne gyviai, o judančios bedvasės būtybės; 
tik kūnų palaikymui joms yra duota kažin kas dvasiško, pa- 
našiai, kaip kad sako, druska pabarsto mėsą, kad nesugestų. 
Po žuvų buvo sukurti skraiduoliai ir sausumos žvėrys, mat, 
jie jautresni ir labiau pritaikyti savo sandara dvasinėms ypaty- 
bėms priimti. O po visų, kaip jau sakyta, sukūrė žmogų, kurį 
apdovanojo išimtiniu protu, tarsi sielai davė sielą, lyg akiai 
vyzdį. Mat, apie vyzdį sako, kad gilinasi į daiktų prigimtį, 
kad jis yra akies akis. 

I, 22, 67. Taigi tada viskas buvo sukurta. Kai viskas buvo 
sukurta, buvo nustatoma tvarka, pagal kurią vėl vieni gyviai 
būtinai turėjo rastis iš kitų. O tarp tų, kurie iš eilės randasi, 
yra tokia tvarka, kad prigimtis pradeda nuo to, kas yra silp- 
niausios sielos, o baigia tuo, kas yra tauriausios sielos. 

I, 22, 68. Taigi pradėjo prigimtis nuo mažiausios sielos, 
o baigė vertingiausia, sukurdama žvėris ir žmogų. Tas pat at- 
sitiko, sukuriant visą gyvųjų pasaulį: kai pasaulio kūrėjas 
nutarė sutvarkyti gyvius, pirmieji pagal eilę buvo prastesni, 


452 


žuvys, o gale — geriausi — žmonės; kiti buvo viduriniai tarp 
tų galutinių taškų — geresni už pirmuosius ir blogesni už kitus, 
t. y. sausumos žvėrys ir paukščiai. 

I, 23, 69, 71. Po to visko, kaip sakyta, liepia, kad būtų su- 
tvertas žmogus pagal dievo paveikslą ir panašumą (Pradžios kn., 
I, 26). Taip ir įvyko. Nėra, mat, nieko iš žemės tvarinių, 
panašesnių į dievą, už žmogų. Tačiau jo panašumo negalima pa- 
stebėti kūno sandaroje: mat, nei dievas savo sandara nėra pa- 
našus į žmogų, nei žmogaus kūnas nėra panašus į dievą. O jei- 
gu paminėtas paveikslo panašumas, tai turima galvoje panašu- 
mas pagal sielos vadovą — protą: jis yra panašus iš visų vienu 
šiuo dalyku, lyg kokiu archetipu; jis yra dievas tuo atžvilgiu, 
kad turi jo atvaizdą. Koks yra didžiojo valdytojo santykis 
su visu pasauliu, toks, atrodo, yra žmogaus proto santykis 
su kūnu. Jis pats yra nematomas, o viską mato, yra neaiškios 
medžiagos, o suima visų kitų medžiagas, Perpratęs menus ir 
mokslus, plačiai atveria sau visur Žmogaus pramintus kelius, 
kuriais traukia per visą sausumą ir jūrą, tirdamas ir vieną, ir 
kitą elementą. Ir vėl, sparnais pakilęs į orą bei jo reiškinius 
tirdamas, skrenda aukštyn, į dangų ir dangaus apsisukimus, 
kartu judėdamas apie planetas ir stovinčias žvaigždes pagal 
harmonijos dėsnius. Jį traukia išminties troškimas, o jos va- 
ir kyla į grynai dvasinę sferą. O ten prisižiūrėjęs pojūčiais 
suvokiamų daiktų pavyzdžių ir idėjų, nepaprastų grožybių, sto- 
vi apsvaigęs nuo blaivaus siautulio, lyg koribantai, apimtas 
kitokio ilgesio ir geresnio troškimo, kurio lydimas kyla ligi 
grynai dvasinių sferų krašto ir, atrodo, pagaliau pasiekia patį 
didįjį karalių. O kai trokšta jį pamatyti, ant jo lyg koks ne- 
nutrūkstamas srautas iš karto liejasi gryni ir švarūs akinan- 
čios šviesos spinduliai, aptemdydami blizgesiu sąmonės akį. 
Kadangi ne kiekvienas paveikslas yra panašus į savo pradinį 
daiktą, — būna ir nepanašių atvaizdų, — kad atvaizdas būtų aiš- 
kus ir visiškai tikslus, prie žodžių „pagal paveikslą“ yra pri- 
dėta ir „panašumą“. 

I, 24, 72—76. Gal kartais kas pareikš ir gana pagrįstai: „,Ko- 
dėl tik vieno žmogaus sukūrimą Mozė priskiria ne vienam kū- 
rėjui, kaip kad kitus dalykus, bet tarytum daugeliui?“ Mat, 
įveda visų tėvą, taip sakantį: „Sukurkime žmogų pagal mūsų 
paveikslą ir panašumą". Ir galima sakyti, jog nėra jokio reikalo 
pagelbėti tam, kam viskas paklūsta. Argi tas, kuriam nereikėjo 

jokios pagalbos sukurti dangų, žemę ir jūrą, neįstengė savo ' 
jėgomis, be kitų pagalbos, sukurti tokio menko ir trapaus 
gyvio — žmogaus? Teisingiausią to priežastį turi žinoti tik pats 
dievas, bet to, kas spėliojant atrodo patikima ir suderinama 
su protu, nereikia slėpti. O dalykas yra štai koks. Yra būtybių, 
kurios neturi nei dorybės, nei blogybės, kaip augalai ir ne- 
protingi gyviai: pirmieji dėl to, kad neturi nei sielos, nei vaiZ- 
duotės, o antrieji (žvėrys) neturi nei dvasios, nei proto. Dvasia 
ir protas yra buveinė, kurioje iš prigimties gyvena blogybė 
ar dorybė. Ir vėl yra tokių kūrinių, kurie apdovanoti tiktai 
dorybe, o visai neturi jokios blogybės, pavyzdžiui, žvaigždės. 
Apie jas kalbama, jog tai esančios gyvos būtybės, netgi pro- 
tingos, maža to — kiekviena iš jų, sakoma, yra protas, visa 
dorybinga, iš visų tauriausia ir neprisiimanti jokios blogybės. 
Kai kurie kūriniai yra mišrios prigimties, kaip žmogus, kuris 
talpina savyje priešybes: išmintingumą ir kvailumą, santūrumą 
ir palaidumą, drąsumą ir bailumą, teisingumą ir neteisingumą, 
trumpai sakant, kas gera ir bloga, kas gražu ir šlykštu, kas 
dora ir nedora. Dievas, kaip visų tėvas, turi tokią savybę, kad 
jis kūrė tiktai taurias būtybes, kurios yra jam giminingos, bet 
jam nėra svetimi ir vidutiniški (nei geri, nei blogi) kūriniai, 
nes ir šie neturi dievui nepatinkančių ydų. Mišriųjų būtybių 
sukūrimas iš dalies jam pavaldus, iš dalies nepavaldus: paval- 
dus dėl jose įmaišytos geresnės, nepavaldus dėl jose esančios 
priešiškos ir blogesnės idėjos. Dėl to tik apie vieno žmogaus 
sukūrimą parašyta, jog dievas tarė: „Sukurkime“, tuo pareikš- 
damas, jog jis pasiima sau dar ir darbo bendrininkus, kad ne- 
priekaištingi norai ir veiksmai būtų priskiriami visų valdovui 
dievui, o priešingi — kitiems, jo valdiniams: juk negali būti 
blogio kaltininkas tėvas savo vaikams. Blogas būna elgesys 
ir su blogiu susiję veiksmai. 

Gražiai apibrėžė žmogų pagal gimines, sakydamas, jog su- 
kūręs „vyrą ir moterį". Tačiau ne kiekvienas gauna savo pa- 
vidalą, nes artimiausios rūšys sudaro giminę ir matyti lyg 
veidrody tam, kas sugeba aiškiai stebėti. 

I, 25, 77—78. Gal kai kas pasiteiraus priežasties, dėl ko 
žmogus yra paskutinis kūrinys, kuriant pasaulį. Po visų kitų 
jį sukūrė pasaulio kūrėjas ir tėvas, kaip nurodo šventieji raš- 
tai. Mat, tie, kurie labiau įsigilina į dėsnius ir galimybes, atli- 
kę aibes visokiausių tyrinėjimų, sako, jog dievas, apdovano- 
jęs žmogų sugebėjimu protauti, t. y. pačia didžiausia dovana, 

nepagailėjo jam, kaip artimiausiam ir brangiausiam gyviui, ir 
kitų dovanų, iš anksto visko parengęs, nenorėdamas, kad jam 
trūktų ko nors gyvenant ir gerai gyvenant. Tam padeda dau- 
gybė aprūpinimo priemonių, be to, dangaus reiškinių stebė- 
jimas, kurio paskatintas protas pajunta meilę ir troškimą juos 
pažinti: iš to suklesti filosofija, Kurios dėka žmogus, nors ir 
būdamas mirtingas, tampa nemirtingu, Panašiai kaip tie, kurie 
kelia puotą, sukviečia prie stalo puotautojus tik tada, kai yra 
paruošta viskas, kas reikalinga nugėrimui, o tie, kurie rengia 
gimnastikos rungtynes arba scenos vaidinimus, tik tada kvie- 
čia į teatrą arba stadioną žiūrovus, kai yra paruošta viskas, 
kas reikalinga pamatyti akimis ir išgirsti ausimis, taip ir visų 
daiktų valdovas, kaip koks rungtynių rengėjas ar puotos kė- 
lėjas, turėdamas kviesti žmogų į puotą ir renginius, pirmiau 
parengia viską, kas reikalinga vienam ar kitam reginiui, kad, 
įėjęs į pasaulį, rastų tuojau ir puotą, ir šventąjį teatrą, pri- 
pildytą visko, ką duoda žemė, upės, jūros ir oras, kad tuo 
pasinaudotų ir pasidžiaugtų, prisižiūrėtų visokiausių daiktų, 
medžiagų, ypatybių, nuostabių judesių, šokimų, sutvarkytų pa- 
gal harmonijos dėsnius, pagal skaičių proporcijas ir apsisuki- 
mų simfonijas. Niekas nesuklystų, sakydamas, jog šitie visi 
daiktai turi pirmykštę, tikrą ir pavyzdinę muziką, kurią žmo- 
nės, įsirašę savo sielose, perdavė atvaizduoti kaip naudingiau- 
sią ir būtiniausią gyvenimui meną. 

I, 26, 79, Tokia yra pirmoji priežastis, dėl ko žmogus, kaip 
atrodo, buvo sukurtas paskiausiai. Verta paminėti ir kitą svar- 
bią priežastį. Kai tik žmogus buvo sukurtas, rado jis paruošta 
viską, kas reikalinga gyvenime, o ateinančių kartų pamoky- 
mui viena tik prigimtis netiesiogiai skelbė, kad, jeigu jos seks 
žmonių giminės protėvių kūrėju, tai gyvens be vargo ir rūpes- 
čių, gausiai turėdamos visko, kas reikalinga. Tai atsitiks tada, 
jeigu neprotingi pasismaginimai neužvaldys sielos, įtvirtinda- 
mi joje norą lėbauti ir smaguriauti, jei garbės, turtų bei val- 
džios troškimai neužvaldys gyvenimo jėgos, o mąstymo nesu- 
trukdys ir nesudrums nei liūdesys, nei baimė, jeigu piktas 
patarėjas neužkirs kelio, veržiantis į dorybę, jei neprisidės prie 
to neapgalvotumas, baimingumas, neteisingumas bei aibės ki- 
tų ydų. 

I, 28, 82. Tokia būtent antroji priežastis, kurią galima pa- 
minėti. O trečioji štai kokia. Dievas, kūrinių pradžią ir pabaigą 
nutaręs harmoningai sujungti, tarsi kažką būtina ir malonaus, 

iš pradžių padarė dangų, o pabaigoje — žmogų. Dangus yra 
daiktų, o žmogus — pats geriausias iš visų gimusių iš žemės 
ir nykstamų daiktų. Mat, tiesą sakant, jis yra mažasis dan- 
gus, nes jis atspindi lyg atvaizdus gausybę panašių į žvaigž- 
des prigimčių, kurios pasireiškia menais, mokslais ir garsiais 
teiginiais apie kiekvieną dorybę. Kadangi tai, kas nyksta, ir 
tai, kas nenyksta, yra priešybės, iš tų dviejų rūšių gražiausią 
dalyką priskyrė pradžiai ir pabaigai: pradžiai — dangų, kaip 
jau sakyta, o pabaigai — žmogų. 

I, 28, 83. Be visų šių, minima dar viena priežastis. Kai visi 
daiktai buvo sukurti, paskutinis turėjo pasirodyti žmogus, kad, 
paskutinis atsiradęs, netikėtai visiems gyviams sukeltų siau- 
bą: mat, šie, pirmiausia jį pamatę, stebėjosi ir nužemintai len- 
kėsi jam, tarsi iš prigimties jis būtų jų vadas ir valdovas. 

I, 30, 89. Kai visas pasaulis buvo užbaigtas pagal tobulą še- 
šeto skaičiaus prigimtį per šešias dienas, sekančią, septintą, 
dieną visų tėvas išaukštino, pavadindamas ją šventa: ta šven- 
tė nustatyta ne tik vienai genčiai ar sričiai, bet ir visam pa- 
sauliui, ją vieną galima pavadinti visų žmonių, viso pasaulio 
gimimo diena. Nežinau, ar kas galėtų pakankamai išaukštinti 
septyniukės prigimtį, nes ji išreiškia daugiau už bet kokį žodį. 

I, 44, 129. Baigdamas pasaulio sukūrimo aprašymą, glaustai 
sako: „Šita yra dangaus ir žemės gimimo knyga, nuo tos die- 
nos, kada jie atsirado, kada dievas sukūrė dangų ir žemę, ir 
visą laiko žalumą ant žemės pasirodžiusią, ir visą laiko žolę, 
pirmiau joje išaugusią" (Pradžios kn., 2, 4—5). 

Ar jis neprimena aiškiai apie nekūniškas proto idėjas, ku- 
rios turėjo būti įuntamų daiktų atspaudai? Mat, pirmiau, negu 
sužaliavo žemė, jis sako, buvo daiktų prigimtyje kažin kas 
žalia, pirmiau, negu pasirodė žolė lauke, buvo neregima žolė, 

I, 46, 134—135, O po to, sako, kad nulipdė dievas žmogų, 
paėmęs nuo žemės molio, ir įkvėpė jam į veidą gyvybės kvapą 
(Pradžios kn., 2, 7). Dėl to aiškiausiai matyti, koks didžiulis 
skirtumas tarp to dabar nulipdyto žmogaus ir to, kuris anks- 
čiau buvo sukurtas pagal dievo paveikslą. Mat, tas nulipdytas 
sielos, yra vyras ir moteris, iš prigimties mirtingas; o tas, ku- 
is buvo sukurtas pagal dievo paveikslą, yra tam tikra idėja 
arba rūšis, arba atspaudas, dvasinės prigimties, bekūnis, nei 
vyras, nei moteris, savo prigimtimi nenykstantis. 

Pojūtinis ir apskritai žmogus, kaip sako, susideda iš žemiš- 
kos medžiagos ir dieviškos dvasios: mat, jo kūnas atsirado 
tuo būdų, kad kūrėjas paėmė molio ir iš jo nulipdė žmo- 
gaus pavidalą, o jo siela neatsirado iš jokio sukurto daikto, 
bet kyla iš tėvo, visų valdovo: mat, tai, ką įkvėpė, buvo ne 
kas kita, kaip dievo dvasia; tai laiminga ir džiaugsminga 
dvasinė prigimtis, kuri buvo pasiųsta į mūsų sritį Žmonių 
giminei į pagalbą, kad, nors ir yra mirtinga pagal matomą 
dalį, būtų nemirtinga pagal nematomą. Dėl to teisingai galima 
sakyti, kad žmogus yra mMirtingos ir nemirtingos prigimties, 
turįs ir vieno, ir kito, ir kad buvo sukurtas kartu ir kaip mir- 
tingas, ir kaip nemirtingas; mirtingas — kūno atžvilgiu, nemir- 
tingas — Mąstymo atžvilgiu. 

I, 49, 140—141. Man atrodo, toks buvo sukurtas pirmasis 
žmogus, atsižvelgiant į kūną ir sielą, išsiskiriąs iš visų, kurie 
dabar yra ir kurie prieš mus buvo: mat, mes esame gimę iš 
žmonių, o aną dievas padarė, o kuo geresnis kūrėjas, tuo 
geresnis ir kūrinys. Panašiai, kaip tas, kas yra subrendęs, vi- 
sada yra geresnis už tą, kas dar nesubrendęs, ar tai būtų gy- 
vulys, ar augalas, ar vaisius, ar kas kita, kas pasitaiko gam- 
toje; taip pat aiškiai matyti, kad pirmasis sukurtas žmogus 
buvo tobuliausias žiedas iš visos mūsų giminės, o vėlesnieji 
jos atstovai jau nebepasiekė tokio suklestėjimo, nes jie visą 
laiką gaudavo vis menkesnį pavidalą ir jėgą. Tai mačiau ir 
tapyboje, ir skulptūroje: tai, kas pavaizduojama pagal pirminį 
pavyzdį, atsilieka nuo jo tobulumo, o dar labiau atsilieka tai, 
kas nupiešta ar nulipdyta sekant, nes yra dar labiau nutolę nuo 
pirminio pavyzdžio, 

I, 50, 142. Jeigu minėtąjį mūsų protėvį vadinsime ne tik 
pirmuoju žmogumi, bet ir vieninteliu pasaulio gyventoju, tai 
pasakysime gryniausią tiesą. Pasaulis jam buvo kartu ir namas, 
ir miestas, nes dar nebuvo rankomis pastatytų namų ir tokių 
medžiagų, kaip medis arba akmuo, Jame jis gyveno visiškai 
ramiai, be jokios baimės, lyg pagerbtas, valdydamas visus že- 
mės daiktus, o visos mirtingos būtybės, kaip mirtingos, nyko 
ir buvo arba išmokytos, arba priverstos paklusti jam, kaip 
viešpačiui. Gyveno jis ramiai, visiškoje taikoje, jausdamas 
palaimą. 

I, 51, 145—146. Pirmojo žmogaus įpėdiniai, gaudami iš jo 
idėją, būtinai turi išsaugoti kad ir neaiškius jo bruožus, ro- 
dančius jo giminystę su protėviu. Kokia ši giminystė? Kiekvie- 


457 


nas žmogus mąstymo atžvilgiu dalyvauja dievo žodyje, būda- 
mas jo laimingos prigimties paveikslas, nuolauža ar atspindys, 
o pagal savo kūno sandarą giminiuojasi su visu pasauliu: mat, 
jis yra sudarytas iš tų pačių elementų — iš žemės, vandens, 
oro ir ugnies. Kiekvienas iš šių elementų įnešė atitinkamą dalį, 
kad užpildytų tą savarankišką medžiagą, kurią turėjo kūrė- 
jas paimti, kad sudarytų tą regimą paveikslą. 

I, 53, 151—152. Kadangi daiktų kūrime nėra nieko pasto- 
vaus, o mirtingieji daiktai praeina įvairius posūkius ir pasi- 
keitimus, tai ir pirmasis žmogus turėjo patirti šiokią ar tokią 
nesėkmę. Pradėti nuodėmingą gyvenimą jį paskatino moteris. 
Kol jis buvo vienas, jis būvo savo vienatve panašus į pasaulį 
ir dievą, jo sieloje buvo įminkyta abiejų prigimčių bruožų. 
Ne visokių, bet tik tų, kuriuos galėjo sutalpinti mirtingojo 
sandara. O kai buvo sukurta moteris, jis, matydamas iš veido 
ir formos sau brolį, apsidžiaugė šituo reginiu ir, priėjęs artyn, 
pasveikino. Ji droviai atsakė į sveikinimą, visai nežiūrėdama 
į jį, džiaugėsi, kad yra panašus gyvis. Vėliau atėjo meilė. Ji, 
tarytum dvi vieno gyvio puses suvesdama į vieną, pripildė kito 
ilgesio, kad bendrautų su juo, kad pagimdytų panašų įpėdinį. 
Šitas ilgesys suteikė jų kūnams džiaugsmo, sukeliančio visokių 
neteisingumų ir nusikaltimų. Per jį pasikeičia žmonės, vie- 
toj nemirtingo ir laimingo pasirenka mirtingą ir nelaimingą 
gyvenimą. 

I, 60, 167. Tuojau jie susilaukė atlyginimo už smagumą, tap- 
dami pirmaisiais sunkios ir nepagydomos aistros vergais. Mo- 
teris prisiėmė sunkius vargus, kuriuos patiria gimdydama, 
skausmus ir kitokius nemalonumus kęsdama tolesniame gyve- 
nime, o labiausiai, vaikus gimdydama ir maitindama, kai jie 
serga ar yra sveiki, kai jiems gerai sekasi ar nesiseka. Be to, 
ji prarado laisvę ir kenčia savo sugyventinio vyro tironiją, ji 
turi klausyti jo nurodymų. O vyrą savo ruožtu apniko vargai 
ir nelaimės, jis nuolat lieja prakaitą, kad įsigytų būtiniausių 
daiktų, turi kęsti, netekęs savaiminių gėrybių, kurias žemė 
anksčiau paprastai duodavo be žemdirbių pastangų ir sumanu- 
mo. Jis turi be paliovos dirbti, kad susiieškotų sau maisto 
pragyvenimui ir nežūtų iš bado. 

I, 61, 170—172. Toks gyvenimas tų, kurie iš pradžių gyveno 
be jokio blogio ir paprastai... Pasakodamas apie pasaulio su- 
kūrimą, Mozė duoda mums daug ir įvairių pamokymų, o svar- 
biausi iš jų penki, kurie yra iš visų gražiausi ir geriausi: 

Pirmiausia, kad yra dievas ir jis valdo, priešingai tvirtini- 
mams bedievių, iš kurių vieni abejoja jo buvimu ir svyruoja 
į vieną ir kitą pusę, o kiti ryžtingai parodo drąsą, tvirtindami, 
jog iš viso jo nėra, o apie jo buvimą tik žmonės kalba, už- 
temdydami tiesą mitinėmis pasakomis. 

Antra, kad dievas yra vienas, priešingai politeizmo išpažin- 
tojams, kurie net nerausta, perkeldami iš žemės į dangų blo- 
giausią politinę santvarką — ochlokratiją. 

Trečia, kaip jau buvo pasakyta, kad pasaulis buvo sukur- 
tas, priešingai tiems, kurie mano, kad jis nesukurtas ir amži- 
nas, kurie nieko daugiau nepriskiria dievui. 

Ketvirta, kad pasaulis yra vienas, nes vienas yra ir kūrėjas, 
kuris, būdamas vienatinis, atliko darbą, panašų į save, kuris 
pasinaudojo visa medžiaga, kad sukurtų visuotinį pasaulį; jis 
nebūtų visuotinis, jeigu nebūtų sukurtas ir sudėtas iš visokių 
dalių. 

Mat, yra ir tokių, kurie pripažįsta, jog yra daugiau pasau- 
lių, o kiti — jog jų neapibrėžta daugybė. Tie žmonės, patys 
būdami riboti, nežino tiesos apie tuos dalykus, kurių pažinimas 
jiems yra naudingas. 

Penkta, kad dievas globoja pasaulį; nes kūrėjas rūpinasi 
tuo, kas sukurta, taip elgiasi pagal gamtos teises ir dėsnius, 
pagal kuriuos ir gimdytojai sielojasi dėl savo vaikų. 

Tai ir viskas, jeigu kas, priėmęs tai ne tik savo ausimis, 
bet ir protu suvokęs, įsidės sau į širdį kaip nuostabius ir 
brangius dalykus, kad dievas yra ir valdo pasaulį, kad jis, iš 
tikro būdamas, yra vienas, kad jis sukūrė pasaulį ir sukūrė 
vieną, būdamas vienatinis, padaręs jį panašų į save, kad jis 
visada rūpinasi tuo, ką sukūrė, — tas, sau į širdį įrėžęs pamaldu- 
mo ir dievobaimingumo mokslą, gyvens laimingą ir turtingą 
gyvenimą. 

Versta iš Philonis Alexandri, Opera guae super- 


sunt volo. I, Berolini MDCCC LXXXX VI (1896), 
De opificio mundi, p. 1—50. Vertė L. Valkūnas. 


PLOTINAS 
(apie 204-269/270) 


Neoplatonizmo pradininkas Plotinas savo sudėtingą speku- 
liatyvinę tilosofinę sistemą išdėstė 54 nedideliuose padrikai su- 
rašytuose traktatuose (straipsniuose). Prieš mirtį jis perdavė 
juos savo mokiniui Portirijui, kad šis sutvarkytų ir išleistų. 
Porfirijas, vykdydamas savo mokytojo valią, visus 54 trakta- 
tus suskirstė pagal tematiką į 6 skyrius, kiekvieną jų padalijo 
dar į 9 dalis ir pavadino „Eneadomis“, t. y. devintinėmis. 
Traktatai „Eneadose“ buvo išdėstyti vis didėjančio sudėtingu- 
mo tvarka. Pavyzdžiui, pirmoji „Eneada“ buvo skirta etikai, ant- 
roji — kosmologijai, trečioji — natūrfilosofijai, ketvirtoji — psi- 
chologijai, penktoji — proto mokslui ir šeštoji — mokymui apie 
kategorijas, apie esybės vientisumą, apie skaičius ir vienumą. 
Kiekvienam traktatui Porfirijas parinko specialią antraštę, 

Čia spausdiname keletą ištraukų iš antrojo „Eneadų“ sky- 
riaus ketvirtosios dalies. 

ENEADOS 
II. 4. APIE DVI MATERIJAS 


1. Kalbėdami apie vadinamąją materiją, kad ji yra tam 
tikros rūšies idėją keliantis pagrindas, ir tvirtindami, kad ji 
tam tikru būdu yra bendras mokslas, visi tie, kurie įgijo gam- 
tos pažinimą, iki šiol suka tuo keliu, bet kokia yra šio pa- 
grindo prigimtis ir kokiu būdu ji sugeba ir ką sugeba įgyti, 
nuo čia jau jie betyrinėdami nesutaria, Todėl vieni teigia, 
kad tik kūnai yra substancija ir kad būtis tūno tik juose; jie 
sako, kad materija yra viena ir kad ji yra elementų pagrindas, 
ir tik ji yra substancija, o visi kiti daiktai yra tarsi patiriantys 
jos poveikį, ir kad jos tikroji galia taip pat yra elementai. 
Ir jie drįsta ją iškelti iki dievų, ir pagaliau net pats jų dievas 
turi būti ta materija. Jie duoda jai nekokybinį kūną, pripažin- 
dami tą kūną ir didumą. Kiti gi sako, kad ji yra nekūniška, 
o kai kurie iš jų — kad ji nėra kažkas atskira, bet kad ji 
yra kūnuose, —ir apie ją kalba pirmieji, — kiti gi, antroji gru- 
pė, sako, kad ji slypi mąstyme kaip idėjos ir nekūniškos sub- 
stancijos. 

2. Todėl pirmiau reikia panagrinėti, ar ji yra, kokia ji iš 
tikrųjų yra ir kaip ji pasireiškia. Jeigu materija privalo turėti 
kažką tokio beribio ir beformio geriausiose būtyse, o ten gi 
nėra nieko beribio ir beformio, tai ten ir negalėtų būti mate- 
rijos. O jeigu kiekviena būtybė būtų paprasta, tai, tur būt, 
jai nebūtų reikalinga materija, bet būtybė yra susidėjusi iš 
materijos ir kitko. Toliau, materija reikalinga tam, kas gimsta 
ir atsiranda vienas iš kito, — iš to taip pat kilo jutiminių daiktų 
materijos supratimas, — bet jai nereikia to, kas neatsiranda. Iš 
kur atėjo ta materija ir kaip ji atsirado, jeigu ji gimė, tai kie- 
no dėka, o jeigu ji yra amžina, tai yra daug pagrindų, ir jie 
atsitiktinai susiduria, 0 pirmąsias būtis apsprendžia atsitikti- 
numas. Be to, jei idėja prisijungtų prie materijos, pasidarytų 
junginys — kūnas, taigi ten jau būtų kūnas. 

3. Taigi visų pirma reikia pasakyti, kad ne visur iš esmės 
nusipelno paniekos beribiškumas ir beformiškumas, jeigu jis 
padeda aukštesniems ir kilnesniems dalykams. Tokia yra siela 
proto ir mąstymo atžvilgiu: šių veiksnių veikiama, ji virsta 
geresniu būties tipu. Be to, yra junginių protu suvokiamoje 
srityje, nors šie junginiai ir nebūtų kūnai; tokios proto sėklos: 

jos yra sudėtinės, ir jos savo veikimu įveda darnumą gamtoje, 
gamtai veikiant daiktus. O jeigu ji veikia kitą ir dėl kito, tai 
būna dar sudėtingiau. Be to, gimstančių objektų materija kas- 
kart turi vis kitą ir kitą idėją, bet amžinų idėjų materija visa- 
da pasilieka tapati sau. O su materija yra atvirkščiai. Čia gi 
pasireiškia visos idėjos iš eilės, ir kiekvieną kartą — tik viena; 
dėl to jos pastoviai nepasilieka, nes viena išstumia kitą; todėl 
čia nėra tos pačios idėjos, o ten jos visos kartu, ir materija 
materijai nėra pagrindas keistis, nes ji turi visas idėjas. Todėl 
ji niekada nėra beformė ten, kaip ir čia, tačiau kiekviena iš 
jų turi vis kitokį pavidalą. Ar ji yra amžina, ar gimusi, paaiš- 
kės vėliau, kai mes suprasime, kas iš tikrųjų ji yra. 

4. Šioje diskusijoje paskui paliesime idėjos būtį, nes tai 
buvo įrodyta kitų. O jeigu yra daug idėjų, tai kiekvienoje turi 
būti kažkas bendra ir savita, kuo jos skiriasi viena nuo kitos. 
Tas savitumas ir ypatybė, skirianti vieną idėją nuo kitos, yra 
jai būdinga forma. O jeigu yra forma, tai yra ir kažkas įfor- 
minta, kuo pasireiškia tas skirtumas. Taigi yra taip pat mate- 
rija, kuri priima formą ir visada yra pagrindas. Toliau, jeigu 
ten yra mąstomasis pasaulis, o šis mūsų pasaulis yra ano pa- 
mėgdžiojimas ir yra sukurtas, tai ir ten turi būti materija. Ar- 
ba, kaip jį pavadinsi pasauliu, nemąstydamas apie jo idėją, jei- 
gu ten nėra idėjos? Ji visiškai nedaloma, nes iš tikrųjų neturi 
dalių, tačiau kažkokiu būdu ji gali būti skirstoma į dalis. Ir 
jeigu dalys gali būti atskirtos vienos nuo kitų, tai dalijimas 
į dalis ir atskyrimas yra materijos požymis, nes kaip tik ji 
būna piaustoma; o jeigu jos negalima skirstyti į dalis, nors 
ji yra masė, tai toji masė, būdama vienalytė, pasireiškia vie- 
nybėje taip, kaip materijoje,— jos formų daugybe. Taigi tai, 
kas neskirstoma į dalis, yra tik mąstoma; juk, jeigu iš to 
mąstomo atimtum tai, kas skirstoma — ir formas, ir mąstymą, 
ir mąstomąjį turinį, ir tai, kas neturi formos ir yra neapibrėž- 
ta,— tada nebėra nieko tokio, kas buvo šioje vienybėje ir su ja. 

5. Jeigu jau taip yra, tai ši vienybė visuomet turi visas 
šias formas, ir jos yra kartu; jos abi sudaro viena, bet neturi 
materijos, bet čia nebus kūnų materija, nes ji niekada nebūna 
be formos; juk visada būna visas kūnas, o juo labiau, jeigu 
jis yra sudėtinis. Ir mąstymas atranda tą dvilypumą; mąstymas 
jį išskiria, prieidamas net ligi pavienio, kuris toliau negali būti 
skirstomas, ir kiek galėdamas neria į jo gelmes. O kiekvienos 
būties gelmės yra Materija; dėl to materija yra visa tamsi, 

o šviesa, kuri ją apšviečia, yra forma, kurią mato protas. 
Todėl, žiūrėdamas į kiekvieno daikto formą, protas sprendžia, 
kad šios būties gelmės yra tamsa, esanti šviesoje kaip spin- 
dinti akis, Kuri kreipia savo žvilgsnį į šviesą arba į spalvas, 
o jos yra šviesų rūšys ir skiria tamsią bei materialią būtį (pa- 
dengtą spalvomis). O iš tikrųjų skirtinga yra tamsa mąstyme 
ir pojūčiuose, skirtinga yra ir materija, tokia yra ir idėja, kuri 
prie jų prisijungia. Dieviškoji materija, turėdama tai, kas ją 
apibūdina, pati turi gerai įtvirtintą protinį gyvenimą; o kūno 
materijai būtini tam tikri daiktai, bet ji nėra nei gyva, nei 
protinė, o įdomus lavonas. Kūnui forma yra ne kas kita, kaip 
jo atvaizdas; jo subjektas taip pat yra jo atvaizdas. Ten for- 
ma yra realybė: jos subjektas taip pat yra realus. Todėl tie, 
kurie sako, kad materija yra substancija, būtų teisūs, kalbėda- 
mi apie protinę materiją, nes ten pagrindas yra substancija 
arba dar daugiau — tai substancija, suprantama kartu su for- 
ma, kuri yra joje, pilna substancija ir, tokia būdama, yra per- 
sunkta šviesos. Ar protinė materija yra amžina, reikia apsvaIs- 
tyti, panašiai, kaip kas svarstytų idėjas: jos yra pagimdytos, 
nes turi pradžią, bet jos nėra pagimdytos, nes laiko atžvilgiu 
jos neturi pradžios; bet jos kilusios iš kito ne taip, kaip tai, kas 
visada pagimdyta, kaip pasaulis čia, bet amžinai egzistuoja, 
kaip pasaulis ten. Juk proto skirtingumai ten nuolatos gamina 
materiją: protas yra materijos pradžia, taigi ir pirmasis judė- 
jimas; dėl to judėjimas taip pat yra pavadintas skirtingumu, 
nes judėjimas ir skirtingumas yra gimę kartu. Taigi judėjimas 
ir skirtingumas yra kažkas neapibrėžta, kilę iš Pirmojo prado, 
kuris jiems yra reikalingas apibrėžti save; o save apibrėžę, 
greitai grįžta pas jį. Tačiau prieš šį grįžimą buvo neapibrėžta 
ir materija, ir visa kita, ir ji nėra gera, bet ji yra atskirta nuo 
šviesos to, kuris priima šviesą pirmiau, negu priėmė, ji ne 
visuomet turi šviesą, bet ji ją turi, nes gavo iš kito daikto. 
O protinė materija prieš tai minėtais žodžiais yra atskleista 
daugiau, negu paslaptis ją uždengė. 

6. O dabar pakalbėkime ir apie kūnų pagrindą. Kad kūnams 
turi būti kažkoks kitas, 0 ne anas pagrindas, aiškiai rodo ir 
vienų elementų pasikeitimas į kitus. Juk elemento, kuris kei- 
čiasi, sugedimas dar nėra pilnas sunykimas; substancija negali 
žūti ir išnykti; antra vertus, tai, kas gimė, negali pereiti iš vi- 
siškos nebūties į būties sritį, bet viena idėja pasikeičia į kitą 
idėją. Tačiau pasilieka priimanti idėja, kuri gauna naują idėją 

ir praranda senąją. Pastaroji žūsta ir visiškai išnyksta, nes ji 
yra sudėtinė, o jeigu ji tokia, tai kiekvienas kūnas susideda 
iš materijos ir idėjos. Tai paliudija ir indukcija, parodydama, 
kad tai, kas žūsta, yra sudėtinis, ir analizė, pavyzdžiui, jeigu 
taurė dūžta nuo aukso luito smūgio, o auksas nuo vandens, 
tai ir vanduo analogiškai dūžta panašiu atveju. Elementais pri- 
valo būti arba idėja, arba pirminė materija, arba materijos ir 
idėjos mišinys. Tačiau negali būti vien tik idėja; kaipgi, ne- 
turėdama materijos, ji galėtų turėti apimtį ir dydį? Pirminė 
materija taip pat negalima, nes ji žūsta. Tad elementai suda- 
ryti iš materijos ir idėjos. Jų idėja juos apibrėžia ir tiksliai 
apibūdina, o materija yra neapibrėžta, nes ji nėra idėja, 

8. Kas gi yra ši materija viena pati savaime, vientisa ir 
be kokybės? Kad ji nėra kūnas, tai aišku, nes ji neturi ko- 
kybės, priešingu atveju ji turėtų kokybę. Tvirtiname, kad ji 
yra visų jutiminių daiktų materija, jau nekalbant apie tai, jog 
ji yra tam tikrų objektų materija, be kita ko, ji esanti idėja, 
kaip molis puodžiui yra materija, apskritai kalbant, — ne mate- 
rija. Kalbėdami apie tai, kas yra materija visų daiktų atžvilgiu, 
mes jai nepriskirsime visų savybių, kurias turi jutiminiai daik- 
tai; ir ne tik tokių kokybių, kaip spalva, šiluma, karštis arba 
šaltis, bet ir lengvumas bei sunkumas, tankumas ir retumas, 
pati figūra ir didumas, nes vienas dalykas yra būti didumu, 
kitas dalykas turėti didumo savybę, vienas dalykas būti figūra, 
kitas dalykas būti pavaizduotam. Materija neturi būti sankau- 
pa, iš esmės ji yra kažkaip paprasta ir viena neturinti jokio 
apibrėžtumo. Būtis, kuri duoda jai formas, duoda formas, kurios 
neatitinka jos pačios; didumas ir kiekviena reali kokybė jai 
kažkokiu būdu šios būties yra primesti; priešingu atveju būtis 
tarnaus materijos didumui ir nepadarys to, ko ji pati nori, bet 
darys tai, ko nori materija; ir tikrai būtų išlaužta iš piršto, 
sakant, kad jos noras derinasi su materijos didumu. O jeigu 
aktyvusis pradas materijai yra antrinis, materija visada links 
į tai, ko nori šis pradas, ir bus paklusni viskam, netgi didumui. 
Jeigu ji turi didumą, ji būtinai turės figūrą, kuria bus dar 
sunkiau naudotis. Be to, idėja, pasireikšdama materijoje, jai 
suteikia visas kitas savybes: idėja turi ir didumą, ir apimtį, 
jos duotą su proto grūdu. Dėl to ir kiekvienoje giminėje su 
idėja yra ir tam tikra apimtis; žmogaus apimtis nėra tokia, 
kokia yra paukščio apimtis, o paukščio apimtis nėra tokia, ko- 
kia yra šito paukščio. Ir nenuostabu, kad įvedę į materiją kie- 

kybę ir iš jos gavę kokybę, apie tai mąstome kaip apie du 
skirtingus dalykus. Juk kokybė yra idėja, o kiekybė — ne, nes 
ji yra matas ir skaičius. 

9. Bet kaip suvokti kurią nors būtį, jei ji neturi didumo? 
Šita būtis yra visa tai, kas nėra tapatu kiekybei, nes būti ne- 
reiškia turėti kiekybę; bet yra daug ir kitokių būčių, o ne tų, 
kurios reiškia turėti kiekybę. Apskritai į kiekvieną neturinčią 
kūno prigimtį reikia žiūrėti kaip į neturinčią kiekybės ir be- 
kūnę materiją. Mat, ir pati kiekybė dar nėra būtis, bet jos 
dalyvė; o tai net iš to aišku, kad kiekybė yra idėja, kaip daik- 
tas tampa baltu, esant baltumui; bet tai, kas nudažė gyvį balta 
ar kitomis margomis spalvomis, pats nėra įvairi spalva, bet, 
jei taip galima pasakyti, įvairus būdas; taip ir pradas, kuris 
duoda tokią kiekybę, nėra šita kiekybė, bet kiekybė apskritai 
arba abstrakti kiekybė. Taigi, ar pasireiškusi materijoje kie- 
kybė suteikia materijai didumą? Jokiu būdu; materija visai 
nebuvo suvyniota į kažką maža; taigi didumo, kurio pirmiau 
nebuvo, kiekybė jai nedavė, kaip ir kokybės, kurios ji anks- 
čiau neturėjo. 

11. Bet ko gi dar kito reikia kūnams sudaryti, išskyrus 
didumą ir kitas kokybes? Jiems reikia to, kas viską aprėptų. 
Vadinasi, apimties, taip pat didumo; jeigu materija neturėtų 
didumo, ji neturėtų kur sutalpinti kūnus. Būdama be didumo, 
ką ji galėtų turėti, nes, neprisidėdama prie idėjos ir kokybės, 
ji visiškai nebūtų reikalinga didumui ir apimčiai — dviem savy- 
bėms, kurios vis dėlto, kaip atrodo, tikrai įeina į materijos 
kūnus. Apskritai, kaip veiksmai, gamyba, trukmės ir būtybių 
judėjimai — gana materialios savybės, tačiau neturinčios įjo- 
kios materialios būties, taip visai nereikalinga, kad elementų 
kūnai turėtų materiją; kiekvienas kūnas yra visuma, o jų įvVai- 
rumas priklauso nuo to, kad jie yra sudaryti iš daugelio idėjų 
mišinio, taigi materijos nebuvimas yra tuščias žodis. Visų 
pirma nebūtina, kad kiekviena talpykla turėtų apimtį, juo la- 
biau, kad dydis jai nebūdingas; juk ir siela, kuri viską priima, 
kartu turi viską; jeigu didumas būtų viena iš jos savybių, ji 
turėtų kiekvieną objektą didume, Materija priima tai, ką gau- 
na laike, nes ji sugeba priimti laiką, kaip ir gyviai bei auga- 
lai, kurie augdami turi vienokį arba kitokį judėjimą; kokybės 
paeiliui prasiplečia į kiekybę, taigi augimas pasidarytų ma- 
žesnis, jeigu gyvis mažėtų. Bet šie gyviai turi pradinį didumą, 
kurį apibrėžia jų forma; 0 materija privalo reikalauti kito 

dalyko: didumo apskritai. Bet tai netikslu; gyvių materija nėra 
materija apskritai, bet jų nuosava materija. Idėjų priėmėjas 
neprivalo būti apimtis; su apimtimi gaunamos visos kitos ko- 
kybės; bet idėjų priėmėjas pasireiškia kaip apimtis, nes jis 
yra tinkamas priimti apimtį anksčiau, negu visus kitus daly- 
kus, bet kaip tuščią apimtį. Ir dėl to kartais sakoma, kad mate- 
rija buvo tas pat, kas ir tuštuma. Šitas apimties vaizdas, sakau, 
yra iš to paties šaltinio, kaip ir sielos, nes ir siela, neturėdama 
nieko, kas ją apibrėžia, priartėja prie materijos, kuri negali 
būti apibrėžiama ir neturi net ribos jai apibrėžti, nė vadovau- 
įamo taško, kur jai krypti ir kuris jau būtų riba. Tad nega- 
lima pasakyti nei kad šis apibrėžtumas yra didelis, nei kad 
jis mažas; jis yra ir didelis, ir mažas; neturinčią dydžio apimtį 
reiktų apibrėžti kaip apimties materiją; apimtis susitraukia iš 
didelės į mažą, paskui ji išsipučia, kažkiek virsdama iš mažos 
į didelę, o materija to nedaro. Materijos neapibrėžtumas yra 
tokia apimties rūšis, kuri yra materijoje kaip didumo talpykla, 
įsivaizduojant ją taip. Tarp neturinčių apimties būčių yra idė- 
jos, kurios yra apibrėžtos ir jokiu būdu neturi apimties; bet yra 
materija neapibrėžta, nepastovi, be paliovos judanti idėjos link, 
paklusni kiekvienai įtakai; ji dauginasi, persikelia į visas pu- 
ses nepaliaujamo tapimo dėka ir ta prasme ji turi tokią apim- 
ties prigimtį. 

Versta iš Plotin, Ennėades, II, Paris, 1924, 

p. 56—65. Vertė B. Kazlauskas. 


BOECIJUS 
(apie 480-524) 


Boecijus pasižymėjo ne tik Aristotelio loginių veikalų Ver- 
timu į lotynų kalbą ir jų komentavimu, bet ir savo paties ori- 
ginaliais raštais. Yra žinomi tokie loginiai jo veikalai: „„Kate- 
gorinio silogizmo įvadas“, „Apie kategorinį silogizmą“, „Apie 
hipotetinį silogizmą“, „Apie dalumą“, „Apie skirtumą“. Parašė 
dar „Aritmetikos pagrindus“, traktatą „Apie muziką“ (čia išdės- 
tyta senovės graikų muzikos teorija). Iš teologinių Boecijaus 
veikalų paminėtini „Apie šventąją trejybę“, „Apie katalikiškąjį 
tikėjimą" ir kiti. Tačiau pagrindinis jo filosofinis veikalas, su 
kuriuo jis įėjo į filosofijos istoriją, yra „Filosofinė paguoda“. 
Su šio veikalo ketvirtosios ir penktosios knygų ištraukomis ir 
pristatome Boecijų lietuvių skaitytojui, 


FILOSOFINĖ PAGUODA 
KETVIRTOJI KNYGA 


6. Visų daiktų kilmė, iš prigimties kintančių reiškinių vys- 
tymasis ir visa, kas kokiu nors būdu yra verčiama judėti, turi 
dieviškosios dvasios pastovumo dėka jam skirtas priežastis, 
tvarką ir formą. Dieviškoji dvasia, būdama savo vieningumo 
viršūnėje, nustatė visokeriopą būdą, pagal kurį viskas vyksta. 
Šis būdas, jeigu į jį žiūrėsime grynai dieviškų supratimu, va- 
dinamas apvaizda (providentia), o jeigu priskirsime prie tų da- 
lykų, kuriuos apvaizda verčia judėti ir tvarko, tai nuo senovės 
jis vadinamas likimu. Kad šios sąvokos yra skirtingos, nesun- 
kiai pastebėsime, atidžiau panagrinėję vienos ir kitos prasmę. 
Juk apvaizda — tai pats dieviškasis protas, įsikūnijęs visų da- 
lykų aukščiausiame valdove, kuris viską tvarko. Tuo tarpu 
likimas yra tas kintančių dalykų išdėstymas, kurio dėka ap- 
vaizda viską sutvarko. Apvaizdai priklauso viskas —ir skir- 
tingi, ir neužbaigti dalykai, o likimas išjudina tik atskirus da- 
lykus, kuriuos apsprendžia vieta, forma ir laikas. Taigi šis laike 
pasikartojančios tvarkos išdėstymas, suvienytas dieviškosios 

dvasios regėjimo, vadinamas apvaizda, o pati toji vienovė, iš- 
skirstyta ir išdėstyta laike, vadinsis likimu. Nors ir sudaryti 
iš skirtingų dalykų, tačiau jie yra vienas nuo kito priklausomi, 
nes likimo nustatyta tvarka atsiranda iš apvaizdos vieningu- 
mo. Taip, kaip menininkas savo kuriamo dalyko formą pirmiau- 
sia apmąsto mintyse, o tada siekia darbo rezultatų ir tai, ką 
buvo suvokęs kaip kažką vieninga ir dabar esantį, atskleidžia 
per tam tikrą laiką, — taip ir dievas savo apvaizdos dėka iš- 
dėsto dalimis ir pastoviai tai, ką reikia padaryti; o likimo 
dėka visa tai, ką išdėstė, visaip, laikui bėgant, tvarko. Taigi, ar 
likimas pasireiškia per kokias nors apvaizdai padedančias die- 
viškas dvasias, ar per sielą, ar per visą dievui pavaldžią gam- 
tą, ar per dangaus žvaigždynų įudėjimus, ar per angelų pa- 
dorumą, ar per įvairias demonų gudrybes; ar tik kai kurių 
iš Čia Minėtų dalykų, ar jų visų dėka yra pinama fatališkų 
įvykių grandinė, — tikrai aišku tai, kad apvaizda yra nekin- 
tanti ir vieninga visų vykstančių reiškinių forma, o likimas 
yra kintantis ryšys ir laikina tvarka to, ką dieviškasis vienin- 
gumas numatė atlikti. Taigi visa, kas priklauso likimui, pri- 
klauso ir apvaizdai, kuriai priklauso ir pats likimas; o dalykai, 
esantys apvaizdos žinioje, stovi virš likimo. Jie yra taip arti 
aukščiausios dievybės ir taip tvirtai susiję su ja, kad iškrinta 
iš kintančios likimo eilės. Mat, kaip tarp apskritimų, besisu- 
kančių apie tą pačią ašį, tas, kuris yra giliausiai viduje, pri- 
artėja prie vidurio vieningumo ir kitiems aplink esantiems 
apskritimams tampa tarsi ašimi, apie kurią jie sukasi, o tas, 
kuris yra toliausiai išorėje, daro tuo didesnius apsisukimus, 
kuo labiau yra nutolęs nuo neskaidomo vidurinio taško; o jei- 
gu kas nors jį sujungs ir suriš su viduriu, tai, traukiamas prie 
vieningumo, jis nustos plėstis ir sklisti. Panašiai tas, kas Ja- 
biau nutolsta nuo pirmosios dvasios, stipresniais ryšiais susi- 
sieja su likimu, o kuo labiau siekia priartėti prie dalykų 
esmės, tuo labiau išsilaisvina iš likimo. O jeigu įsitvers į aukš- 
čiausios dvasios tvirtumą, tai, nustojęs judėti, peržengs ir liki- 
mo būtinybę. Taip, kaip protui būdingas samprotavimas, tam, 
kas yra,— tai, kas atsiranda, amžinybei — laikas, vidurio taš- 
kui — apskritimas, — taip kintančiai likimo tvarkai būdingas 
stabilus apvaizdos pastovumas. Ši likimo kaita verčia judėti 
dangų ir žvaigždes, sujungia elementus ir tarpusavio sąveikos 
dėka keičia juos; ji taip pat per tokių pat palikuonių bei 
sėklų atsiradimą atnaujina visa, kas gimsta ir miršta. Ji žmo- 

nių veiksmus ir laimę sumezga neatrišamais priežasčių Maz- 
gais, o kadangi šie ryšiai atsiranda iš nekintamų apvaizdos šal- 
tinių, yra būtina, kad ir priežastys būtų nekintamos. Juk daly- 
kai yra geriausiai valdomi tada, kai dieviškoje dvasioje esąs 
vieningumas sukuria nepajudinamą priežasčių tvarką: ši tvar- 
ka savo pastovumu laiko pažabojusi tai, kas kinta ir sklaido- 
si. Todėl atsitinka, kad, nors jums, nepajėgiantiems suprasti 
šios tvarkos, viskas atrodo išsklaidyta ir sumaišyta, iš tikrųjų 
gi visa tai turi savą būdą, kuris nukreipia į gėrį. Juk niekas 
nieko nedaro vardan blogio, net ir patys blogiausi žmonės: pas- 
tarieji, kaip aiškiausiai buvo parodyta, ieškodami gėrio, pa- 
suka į blogus klystkelius ir tol jais klaidžioja, kol likimo tvar- 
ka, kylanti iš aukščiausio gėrio, nenukreipia jų nuo klaidin- 
gos pradžios. 

Tačiau paklausi: ar gali būti didesnė neteisybė už tą, kad 
geriems kartais yra skirtas priešiškas, kartais laimingas, o blo- 
giems taip pat kartais trokštamas, o kartais nepakenčiamas 
likimas? Argi žmonės būtinai turi būti tokie, kokiais juos 
laiko tie, kurie praleidžia gyvenimą taip nepriekaištingai, kad 
gali laikyti kitus gerais arba blogais? Vieni, dalyvaujantys 
tokiame ginče, laiko juos vertais apdovanojimo, o kiti — baus- 
mės. Sutikime, kad kas nors gali atskirti gerus ir blogus žmo- 
nes, bet -ar jis galės įžvelgti tą vidinę sielos sandarą taip, 
kaip paprastai kalbama apie kūną? Juk neišmanančiam atrodo 
panašu į stebuklą, kad vieniems sveikiems žmonėms patinka 
saldūs, o kitiems — kartūs patiekalai. Lygiai kaip ir ligoniams: 
vieniems padeda švelnūs, o kitiems — aštrūs vaistai. Tačiau 
gydytojas, kuris pažįsta pačios sveikatos ir ligos pasireiškimo 
būdą ir savitumą, visiškai tuo nesistebi. Argi neatrodo, kad 
sielos sveikata yra ne kas kita, kaip dorumas, o jos liga — 
nedorybės? Ar yra koks kitas gėrio saugotojas ir blogio nai- 
kintojas, jeigu ne dievas — sielų valdytojas ir gydytojas? Jis 
iš savo aukštos apvaizdos būstinės stebi ir mato tai, kas kiek- 
vienam tinka, o tai, ką suprato tinkamu esant, pritaiko. Šitaip 
atsiranda tas nepaprastas fatališkos tvarkos stebuklas, kurį su- 
kuria žinojimas ir kuris stulbina nežinančius. Mat, jeigu tą 
nedaugelį dalykų, kuriuos gali suvokti žmogaus protas, paly- 
ginsi su dieviškuoju įžvalgumu, pamatysi, jog tai, ką tu laikai 
teisingiausiu ir geriausiu, visa žinančiai apvaizdai atrodo prie- 
šingai. Mūsų bičiulis Lukanas primena, jog dievams reikalai 
atrodė pergalingi, o Katonui — pralaimėti. Taigi, kai matai, 


469 


jog kas nors vyksta ne taip, kaip tikėjais, šitie dalykai vyks- 
ta pagal teisingą tvarką, nors tavo galvoje jie sukelia keistą 
sąmyšį. Sakykime, kad kas nors yra toks dorovingas, kokia 
apie jį susidariusi tiek dieviškoji, tiek žmogiškoji nuomonė; 
tačiau jis yra silpnos dvasios ir, jeigu atsitiktų kokia nors 
nelaimė, tikriausiai nustotų rūpintis savo nekaltumu, kurio 
dėka negalėjo išlaikyti laimės. Taigi išmintingas valdymas sau- 
go tą, kurį nelaimė gali padaryti blogesniu, kad neleistų ken- 
tėti tam, kam kentėti nedera. Kitas yra tobulas visomis dory- 
bėmis, šventas ir labai artimas dievui; jo atžvilgiu apvaizda 
mano, jog yra negalima, kad jį paliestų kokios nors nelaimės, 
ir netgi neleidžia jam patirti jokių kūno ligų. Mat, kaip kaž- 
kas, garsesnis už mane, sako: „Švento vyro kūną sustiprino 
dorybės“. Juk dažnai atsitinka, kad geriesiems yra suteikiama 
aukščiausia valdžia tam, jog būtų sulaikomas smarkiai papli- 
tęs nedorumas. Kitiems gi skiria pagal jų dvasios kokybę skir- 
tingus dalykus, t. y. vienus kankina, kad jie nesidžiaugtų il- 
galaike laime, o kitiems leidžia tapti tvirtais, kad, apsišarvavę 
kantrybe ir lavindamiesi, stiprintų sielos dorybes. Vieni labiau, 
negu dera, bijo to, ko įveikti negali, kiti gi labiau, negu dera, 
niekina tai, ko įveikti negali. Pastaruosius apvaizda atiduoda 
liūdesiui, kad jie galėtų išbandyti patys save. Kai kurie am- 
žinai garbingą vardą įsigijo šlovingos mirties kaina. Kiti, ne- 
pabūgę kankinimų, parodė pavyzdį, jog blogis neįveikia do- 
rybės. Ir nėra abejonių, kaip visa tai yra teisinga ir tikslinga 
ir kaip išeina į gerą tiems, kam tenka tatai patirti. Taip pat 
ir tai, kad nedoriems tenka kartais liūdnas, o kartais laimin- 
gas likimas, išplaukia iš tų pačių priežasčių. Liūdnu likimu 
niekas nesistebi, nes mano, kad visi blogieji jo nusipelnė, Baus- 
mės, skirtos blogiesiems, kitus atbaido nuo nusikaltimų, o tuos, 
kuriems jos skirtos, pataiso. O jų džiaugsmai duoda geriesiems 
stiprų atkirtį: ką jie turi manyti apie tokią laimę, matydami, 
jog dažnai ji padeda blogiems. Tokiu atveju, manau, reikia 
turėti galvoje štai ką: gal būt, kas nors yra toks nesusival- 
dantis arba blogos prigimties, kad turto stoka jį gali greičiau 
palenkti į nusikaltimą. Šią jo ligą apvaizda gydo sukauptų 
turtų vaistais. Kitas, matydamas nusikaltimais suteptą savo 
sąžinę ir lygindamas ją su savo laime, gal būt, ima bijoti, kad 
nepatirtų liūdno netekimo tų dalykų, kurie jam teikia malo- 
numą. Taigi keičia įpročius ir, bijodamas prarasti laimę, meta 
pražūtingą gyvenimo būdą. Kitus netinkamai įsigyta laimė pri- 

vedė prie pelnyto praradimo. Kai kuriems yra duota teisė baus- 
ti: geriesiems ji leidžia lavintis, bloguosius — baudžia. Mat, 
ne tik tarp gerųjų ir blogųjų nėra jokio ryšio, bet ir patys 
blogieji nesugeba tarp savęs susitarti. O kaipgi kitaip? Juk 
kiekvienas jų nesutaria pats su savim, turėdamas nusikaltimų 
plėšomą sąžinę, ir dažnai daro tai, ką jau buvo daręs, nors 
supranta, kad neturėjo taip daryti. Ir čia dažnai aukščiausioji 
apvaizda parodo didžiulį stebuklą, kai blogybės bloguosius 
padaro gerais. Mat, kai mato, kad iš blogųjų patiria žalą, deg- 
dami neapykanta kaltininkams, grįžta prie dorybės vaisiaus, 
stengdamiesi būti nepanašūs į tuos, kurių neapkenčia. Yra tik- 
tai vienintelė dieviškoji galia, kuriai blogis gali tapti gėriu, 
kai, naudodamasi blogiu, ji geba išskirti jame gėrio apraiškas. 
Juk viską jungia tam tikra tvarka, taigi, jeigu kas nutolsta 
nuo jam skirtos tvarkos, tai patenka į kitą, o apvaizdos kara- 
lystėje neleidžiama atsirasti netvarkai. „Sunku man yra kal- 
bėti apie visa tai, tarsi būčiau dievas“. Mat, negalima žmogui 
viso dieviškojo darbo sudėtingumo nei protu suvokti, nei žo- 
džiais nusakyti. Visa tai aprėpti gali tik pasaulio sutvėrėjas 
dievas, kuris viską tvarko ir kreipia į gėrį; tai, ką sukūrė pa- 
našų į save, skuba išlaikyti, o visą blogį nuo savo valstybės 
sienų pašalina per fatališką būtinybės pasikartojimą. Taigi, jei 
pažiūrėsi iš apvaizdos pusės, įsitikinsi, kad blogio iš viso nėra, 
nors atrodo, kad žemėje jis yra labai išplitęs. 


PENKTOJI KNYGA 


3. Atrodo, atsakiau, yra per daug ginčytina ir prieštarin- 
ga, kad dievas iš anksto viską numato ir kad egzistuoja kokia 
nors sprendimo laisvė. Mat, jeigu dievas viską numato ir jo- 
kiu būdu negali būti suklaidintas, tai iš to būtinai išplaukia, 
jog tai, ką apvaizda numatė, ateityje įvyks. Todėl, jeigu jau 
nuo amžių numatė ne tik žmonių darbus, bet ir jų ketinimus 
bei norus, tai nėra jokios sprendimo laisvės, nes negali bū- 
ti jokio darbo ir jokio noro, kurio nebūtų numačiusi nie- 
kad neklystanti apvaizda. O jeigu dalykai bandytų pakrypti 
kitaip, negu buvo numatyta, tai jau nebebus tvirtas išanksti- 
nis ateities žinojimas, bet, greičiau, netikra nuomonė, tačiau 
manau, kad šitaip galvoti apie dievą yra negalima. Nepritariu 
ir tokiam aiškinimui, kuriuo remdamiesi kai kurie tikisi at- 

megzti šio klausimo mazgą. Jie sako, jog visa įvyksta ne to- 
dėl, kad apvaizda buvo tai numačiusi, bet, greičiau, atvirkščiai: 
tai, kas įvyksta, negali pasislėpti nuo apvaizdos, ir todėl bū- 
tinybė pereina į priešingą pusę. Taigi nėra būtina, kad įvyk- 
tų tai, kas numatyta, tačiau yra būtina, kad tai, kas įvyks, 
būtų numatyta. Tarsi būtų mėginama nustatyti, kas kieno yra 
priežastis; ar išankstinis numatymas yra būtino numatytų da- 
lykų išsipildymo priežastis, ar būsimasis būtinas išsipildymas 
yra išankstinio numatymo priežastis. Tuo tarpu mes stengia- 
mės įrodyti, kad jeigu egzistuoja priežasčių eilė, tai turi būti- 
nai išsipildyti numatyti dalykai, net jei jų numatymas ir nėra 
būtinas išsipildyti. Juk, jeigu kas nors sėdi, tai nuomonė, sa- 
kanti, kad jis sėdi, būtinai turi būti teisinga. Ir priešingai: 
jeigu apie ką nors tikrai sakoma, kad jis sėdi, tai yra būtina, 
kad jis sėdėtų. Abiem atvejais slypi būtinybė: pirmuoju — 
sėdėjimo, antruoju — tiesos. Tačiau ne todėl kas nors sėdi, kad 
apie jį yra tokia teisinga nuomonė, bet, greičiau, tokia nuo- 
monė yra teisinga, kurią patvirtina faktas, kad kažkas sėdi. 
Taigi, nors teisybės priežastis kiekvienu atveju yra kita, būti- 
nybė yra bendra. 

Panašiai galima samprotauti apie išankstinį numatymą ir 
apie būsimus dalykus. Juk net jeigu iš anksto numato todėl, 
kad tai ateities dalykai, iš tikrųjų jie įvyksta ne todėl, kad 
buvo numatyti. Tačiau vis dėlto yra būtina turėti galvoje, kad 
arba dievas numatė tai, kas įvyks, arba tai, kas buvo numa- 
tyta, įvyko. To pakanka sprendimo laisvei panaikinti. Bet iš 
tiesų kaip neteisinga laikinų dalykų atsiradimą laikyti am- 
žino numatymo priežastimi! Visai kas kita yra manyti, kad 
dievas numato ateities dalykus, kadangi jie turi įvykti, negu 
laikyti, kad tai, kas kitados įvyko, buvo aukščiausiojo įžval- 
gumo priežastis. Panašiai kaip, ką žinau esant, tas būtinai 
turi būti, taip ir, ką žinau būsiant, tas būtinai turės būti. 
Iš čia matyti, jog numatytų dalykų išsipildymo negalima 
išvengti. Pagaliau, jeigu kas nors mano kitaip, negu yra iš 
tikrųjų, tai ne tik nėra žinojimas, bet yra klaidinga nuo- 
monė, visai priešinga tikrajai tiesai. Taigi, jeigų yra koks 
nors dalykas, kurio būsimas atsiradimas nėra nei tikras, nei 
būtinas, kas galės numatyti jo atsiradimą? Kaip paties žino- 
jimo negalima supainioti su netiesa, taip ir tai, ką žinojimas 
suvokia, negali būti kitaip, negu jis suvokia. Tai yra prie- 
žastis, kodėl žinojime nėra netiesos, kadangi kiekvienas da- 

lykas turi būti toks, kokį jį suvokia žinojimas. O kaip tai yra? 
Kaip dievas numato tuos netikrus būsimus dalykus? Juk jeigu 
mano, kad tie dalykai neišvengiamai įvyks, nors jie gali ir 
neįvykti, — klysta; tačiau taip negalima ne tik manyti, bet ir 
garsiai kalbėti. O jeigu mano, kad dalykai, kokie yra, tokie 
bus ir ateityje, jeigu suvokia, kad jie lygiai gali įvykti, kaip 
ir neįvykti —tai koks čia yra numatymas, jeigu jame nėra 
nieko tikro ir pastovaus? Arba tai yra panašu į juokingą Te- 
resijo pranašystę: „Tai, ką pranašauju, arba bus, arba nebus“. 
Kuo gi dieviškasis įžvalgumas viršytų žmogiškąją nuomonę, 
jeigu, kaip žmonės, įžvelgtų, kad netikri yra tie dalykai, kurių 
atsiradimas yra netikras. Tačiau prie to paties tikriausio visų 
dalykų šaltinio negali būti nieko netikra, todėl yra tikras ir 
atsiradimas tų dalykų, kuriuos apvaizda tvirtai numatė. Taigi 
nėra jokios žmogiškų ketinimų ir veiksmų laisvės: dieviškoji 
dvasia, be klaidų ir apsirikimų viską numatydama, susieja juos 
ir nukreipia į vienintelį tikslą. Sykį tai suvokus, tampa aišku, 
kiek daug iš čia išplaukia galimybių žmogaus veiklai. Veltui 
geriesiems skiriamos dovanos, o blogiesiems — bausmės; jų 
nenusipelnė joks laisvas ir savanoriškas dvasios polėkis. Tai, 
kas dabar laikoma pačiu teisingiausiu — bausti bloguosius ir 
apdovanoti geruosius, — ateityje atrodys visiems pačiu netei- 
singiausiu: tiek į gėrį, tiek į blogį juos lenkia ne jų pačių 
valia, bet verčia tikra ateities būtinybė. Taigi ne ydos ir ne 
dorybės turi kokią nors reikšmę, bet netvarkingas ir neišskir- 
tas visų nuopelnų mišinys. Negalima sugalvoti nieko nusikals- 
tamesnio: kadangi iš dalykų numatymo yra išvedama visa tvar- 
ka ir nepaliekama jokios laisvės žmonių sumanymams, atsi- 
tinka, kad ir mūsų ydos priskiriamos visų gėrybių kūrėjui. 
Taigi nėra jokios prasmės nei ko nors tikėtis, nei maldauti. 
Kas gi imtų ko nors tikėtis arba maldauti, jeigu visa, ko 
trokštame, sieja nekintanti įvykių grandinė? Tada nutrūktų 
vienintelis ryšys tarp žmonių ir dievo, būtent — galimybė ti- 
kėtis ir maldauti. Kai tikro nusižeminimo kaina susilaukiame 
neįkainojamos dieviškos malonės, tai yra vienintelis būdas, 
kuriuo žmonės gali kalbėtis su dievu, ir pirmiau, negu išpra- 
šys šios nepasiekiamos šviesos, bus siejami paties maldavimo. 
Vadinasi, jeigu, suvokę būsimų įvykių būtinybę, patikime, kad 
šių įvykių išsipildymui nepadeda jokios jėgos, — tai kas gi yra 
tas, kuo galėtume užmegzti ryšį su aukščiausiu visų dalykų 

valdovu ir laikytis jo? Tada žmonių giminė, kaip neseniai dai- 
navai, atskirta ir atitolinta nuo savo šaltinio, turėtų išnykti. 

4. Todėl klausiu, kodėl manai, kad nuomonė tų, kurie sten- 
giasi išaiškinti šį klausimą, yra mažiau įtikinama. Jie mano, 
kad numatymas nėra būsimų įvykių būtina priežastis ir kad 
jis nekliudo sprendimo laisvei. Argi tu iš kur nors kitur imi 
būsimų įvykių būtinybės argumentą, o ne iš to, kad tai, kas 
iš anksto yra žinoma, negali neįvykti? Taigi, jeigu išanksti- 
nis žinojimas neprimeta jokios būtinybės būsimų įvykių išsi- 
pildymui, ką tu neseniai pripažinai, tai kas atveda savavališką 
įvykių eigą į tikrą išsipildymą? Juk, kaip supranti, tokios pa- 
dėties, kurioje egzistuoja pasekmės, dėka įrodome, kad nėra 
jokio išankstinio numatymo. Taigi, kiek tai susiję su šiuo 
klausimu, ar tai, kas atsiranda iš laisvos valios, yra verčia- 
mas atsirasti būtinybės? Jokiu būdu. Taigi dar kartą sutikime, 
kad numatymas yra, bet jis neprimeta būsimiems įvykiams 
jokios būtinybės; todėl liks, kaip manau, ta pati sveika ir 
absoliuti valios laisvė. Tačiau pasakysi, jog numatymas, nors 
ir nėra būsimų įvykių išsipildymo būtinybė, yra ženklas, kad 
jie būtinai įvyks. Šiuo atveju reiktų konstatuoti, kad, net jei- 
gu numatymo nėra, būsimų įvykių išsipildymas yra būtinas. 
Mat, kiekvienas ženklas rodo tai, kas yra, bet nesukuria to, ką 
žymi, Todėl pirmiau reikia įrodyti, jog niekas neatsiranda be 
būtinybės, kad pasidarytų aišku, jog išankstinis žinojimas yra 
tas būtinybės ženklas. Priešingu atveju, jeigu nėra būtinybės, 
tai negali būti ir išankstinio žinojimo, kadangi jis negali žymėti 
to, ko nėra. Tačiau aišku, kad įrodymą, pagrįstą tvirtu supra- 
timu, reikia išvesti ne iš ženklų arba iš šalies gautų argu- 
mentų, bet iš atitinkamų ir būtinų priežasčių. Tačiau kaip gali 
atsitikti, kad tai, kas buvo numatyta, neįvyksta? Iš tikrųjų 
atrodo taip, tarsi mes tikėtume, jog tai, ką išankstinis žinoji- 
mas numato įvyksiant, neįvyks, o ne taip, kaip labiau turė- 
tume manyti: kad, nors tai įvyksta, tačiau dėl to, kad įvyko, 
neturėjo iš prigimties nieko bendra su būtinybe; tą lengvai 
toliau suprasi. Juk matome daug dalykų, kurie prieš mūsų 
akis įvyksta. Pavyzdžiui, matome, kaip vežėjai valdo ir ap- 
gręžia kvadrigas! arba kitus panašius dalykus. Argi ką nors 
iš tų dalykų verčia kokia nors būtinybė taip įvykti? Jokiu 
būdu. Juk beprasmiška būtų kūrybinė veikla, jeigu viskas vyk- 


! Kvadriga (lot. guadriga) — ketvertu arklių pakinkytas romėnų dvirštis 
vežimas. (Vertėjos pastaba.) 

tų prievarta. Taigi įvykę dalykai neturi egzistavimo būtinybės, 
ir tie patys dalykai, kaip būsimi, prieš įvykdami nepriklauso 
nuo būtinybės. Vadinasi, tik tie dalykai įvyksta, kurių atsi- 
radimas yra laisvas nuo bet kokios būtinybės. Manau, nie- 
kas nepasakys, kad to, kas dabar vyksta, prieš įvyksiant 
neturėjo būti, Taigi šitie dalykai, net ir iš anksto numatyti, 
turi laisvą atsiradimo galimybę. Juk lygiai, kaip dabar esan- 
čių dalykų pažinimas nesuteikia būtinybės tam, kas vyksta, 
taip ir būsimų dalykų numatymas nesuteikia būtinybės tam, 
kas įvyks. Tačiau pasakysi, kad abejotina, ar gali būti numa- 
tyti tie dalykai, kurie neturi atsiradimo ateityje būtinybės. 
Atrodo, kad tai yra prieštaringa: manai, kad jeigu yra nu- 
matomi, tai įgauna atsiradimo būtinybę, o jeigu nėra būtiny- 
bės, tai negalima ir numatyti, nes žinojimas gali suvokti tik 
tai, kas yra iš tikrųjų. Todėl, jeigu kieno nors atsiradimas yra 
netikras, o numatomas kaip tikras, tai yra manymo miglotu- 
mas, o ne žinojimo tiesa. Manai, jog dėl žinojimo grynumo 
negalima suderinti, kad vienaip manytum, o kitaip būtų iš 
tikrųjų. 

Šios klaidos priežastis yra ta, kad kiekvienas mano, jog 
visa, ką jis žino, sužinojo iš esmės ir prigimties pačių dalykų, 
kuriuos žino. O viskas yra priešingai. Mat, visa pažįstama ne 
iš dalykų esmės, o, greičiau, dėl pažįstančiųjų sugebėjimų. Juk, 
kaip rodo šis trumpas pavyzdys, tą patį kūno apvalumą vie- 
naip pažįstame žvilgsniu, kitaip — palytėjimu. Žvilgsnis, at- 
eidamas iš toli, iš karto įžiūri visumą, o palytėjimas, pasiekęs 
apskritimą ir susijungęs su juo, apeina aplink jį visą ir apva- 
lumą suvokia dalimis. Net ir apie žmogų vienaip sprendžia 
jausmas, kitaip — vaizduotė, kitaip — protas ir dar kitaip — 
supratimas. 

6. Taigi nuspręsime, kas yra amžinybė. Tai mums paaiškins 
tiek dieviškąją prigimtį, tiek jos pažinimą. Amžinybė yra ne- 
sibaigiančio gyvenimo visa ir tobula būsena. Tai tampa aiš- 
kiau, palyginus su laikinais dalykais. Kas tik gyvena laike, 
tas šiuo metu iš praeities pereina į ateitį, mat, nėra laike 
sukurta nieko, kas galėtų vienu metu sutilpti visam savo gy- 
venimo laike. Juk to, kas bus rytoj, dar nepasiekia, o tai, 
kas buvo vakar, jau prarado. O šiandieną jūs pragyvenate ne 
ilgiau, kaip tik šį kintantį ir praeinantį momentą. Vadinasi, tai, 
kas priklauso nuo laiko sąlygų, kaip sprendžia apie pasaulį 
Aristotelis, nors ir niekada nepradėjo ir nebaigė egzistuoti ar- 

ba nors jo gyvenimas tęsiasi be galo, — vis dėlto niekada nėra 
tokioje būsenoje, kurią iš tikrųjų galėtume laikyti amžina, 
nes neapima ir nejungia kartu net ir nepabaigiamo gyvenimo 
laiko: ateities — dar nėra, praeities — jau nebėra. Taigi tai, kas 
apima ir laiko kartu visą neturinčio ribų gyvenimo pilnumą, 
kam nieko netrūksta iš ateities ir kas nieko neprarado praeity, 
tas teisėtai gali būti laikomas amžinu: būtina, kad visada prie 
savęs turėtų dabartį ir kad bėgančio laiko nepabaigiamumas 
sudarytų dabartį. Todėl yra neteisūs tie, kurie, girdėdami, kad 
Platonas pasaulį matė tokį, tarsi jis neturėjo laiko tėkmėje 
pradžios, neturės ir pabaigos, mano, kad pasaulis buvo sukurtas 
toks pat amžinas, kaip ir kūrėjas. Viena yra tęsti neribotą gy- 
venimą laiko atžvilgiu, kaip priskiria pasauliui Platonas, ir ki- 
ta — neribotą gyvenimą turėti visą vienu metu kaip dabartį, 
kas, aišku, yra galima tik dieviškajai dvasiai. Ir nereikia ma- 
nyti, kad dievas yra senesnis už savo tvarinius laiko trukmės 
atžvilgiu, bet, greičiau, savo prigimties vieningumu, nes tik 
šią dabartinę nekintančio gyvenimo būseną atkartoja nepabai- 
giamas laikinų dalykų judėjimas; o kai negali jos atkurti arba 
jai prilygti, iš nejudamumo pereina į judėjimą, iš dabarties vie- 
ningumo virsta nesibaigiančia ateities ir praeities trukme; o ka- 
dangi visos savo gyvenimo pilnumos vienu metu turėti negali, 
o kartu, kadangi ji jokiu būdu niekada nenustoja būti tuo, ko 
negalima išpildyti ir išreikšti, atrodo, stengiasi kiek galima tai 
pamėgdžioti, sulaikydama save prie bet kokios dabarties šią 
trumpą prabėgančią akimirką. Kadangi ta akimirka turi tam 
tikrą šios besitęsiančios dabarties vaizdą, tiems, su kuriais su- 
siliečia, suteikia regimybę, kad jie egzistuoja. O kadangi ji 
negali pasilikti vietoje, tai čiumpa nesibaigiantį laiko kelią; 
dėl to ir atsitinka taip, kad judėdama ji tęsia gyvenimą, kurio 
pilnumo apimti stovėdama negali. Taigi, jeigu norime duoti 
daiktams tikrus vardus, tai, sekdami Platonu, dievą vadinkime 
amžinu, o pasaulį — nepaliaujamai besitęsiančiu. Juk kiekvie- 
nas sprendimas savo prigimtimi apima tai, kas jam priklauso; 
o dievo būsena yra visada amžina ir dabartinė, o jo žinojimas, 
peržengęs bet kokį laiko judėjimą, slypi savo dabarties vienin- 
gume ir, apimdamas nesibaigiančią praeities ir ateities trukmę, 
mato viską savo suvokimo vieningume taip, tarsi tie dalykai 
jau dabar vyktų. Todėl, jeigu norėsi suprasti dabartinę dievo 
būseną, kurios dėka jis viską pažįsta, teisingiau vertinsi jį ne 
už ateities numatymą, bet už niekad nesibaigiančios dabarties 

pažinimą. Dėl tos priežasties dažniau sakoma ne „numatymas“ 
(praevidentia), bet „apvaizda“ (providentia), kadangi, būdama 
toli nuo žemiausių dalykų, tarsi nuo aukščiausios viršūnės vis- 
ką apžvelgia. Taigi kodėl reikalauji, kad būtinai atsirastų tie 
dalykai, kuriuos nušviečia dieviškoji šviesa, jeigu ir Žmonės 
negali padaryti, kad būtinai būtų tai, ką jie mato? Argi ma- 
nai, kad tavo žiūrėjimas į kokį nors daiktą suteikia jam būti- 
numą? Visai ne. Jeigu galima atitinkamai palyginti dieviškąją 
ir žmogiškąją dabartį, tai lygiai, kaip jūs savo laikinoje dabar- 
tyje matote kažkokius dalykus, taip ir dievas viską mato savo 
amžinoje dabartyje. Vadinasi, šis dieviškasis įžvalgumas ne- 
keičia daiktų prigimties ir jų savitumo, tiktai mato juos da- 
bartyje tokius, kokiais jie taps, laikui bėgant, ateityje. Tačiau 
toks numatymas neiškreipia sprendimo apie daiktus, nes vienu 
savo dvasios regėjimu mato ir būtinai, ir nebūtinai įvyksian- 
čius dalykus. Juk lygiai taip pat jūs vienu metu matote ir žeme 
einantį žmogų, ir danguje kylančią saulę, tačiau, nors matote 
šiuos reiškinius kartu, išskiriate ir pirmąjį jų vadinate sava- 
norišku, o antrąjį — būtinu. Taigi dieviškasis regėjimas, viską 
apžvelgdamas, visai nepakeičia daiktų kokybės, tiktai mato 
kaip dabartį tai, kas laiko požiūriu yra ateitis. Todėl tai nėra 
nuomonė, bet tiesa pagrįstas žinojimas, kai dievas žino, kad 
tai įvyks, ir supranta, kad nebūtinai turės egzistuoti. Jeigu 
sakysi, ką dievas mato įvyksiant, tas negali neįvykti, o kas 
negali neįvykti, tą verčia būtinumas, ir primesi man tą būti- 
numą — parodysiu tau dalyką, pagrįstą pačia tvirčiausia tiesa, 
tačiau prie jos priartėti negali niekas, nebent koks dieviškųjų 
dalykų tyrinėtojas. Atsakysiu, kad tas pats dalykas dieviškaja- 
me žinojime yra būsimas ir būtinas, o savo prigimtimi jis toliau 
lieka laisvas ir nuo nieko nepriklausomas. Mat, yra du būtinu- 
mai: vienas paprastas, pavyzdžiui, kad visi žmonės būtinai yra 
mirtingi; kitas sąlyginis, pavyzdžiui, jeigu žinai, kad kas nors 
eina, būtinai turi eiti. Tai, ką kas nors pažįsta, negali būti ki- 
taip, negu yra pažįstama. Tačiau ši sąlyginė būtinybė neturi 
paprastos būtinybės, nes šią būtinybę sukuria ne jos pačios 
prigimtis, bet pridėta sąlyga. Jokia būtinybė neverčia daryti 
žingsnių, einant savo noru, tačiau tam, kad eitų, jis būtinai turi 
daryti žingsnius. Taigi tokiu pat būdu, jeigu apvaizda mato ką 
nors dabar. esant, tai yra būtina, kad tas dalykas būtų, nors 
savo prigimtimi jis neturi jokios būtinybės. Tuos būsimus da- 
lykus, kurie atsiranda iš sprendimo laisvės, dievas mato kaip 

dabartinius. Vadinasi, tie dalykai, patekę į dieviškojo regėji- 
mo lauką, tampa būtinais per dieviškojo pažinimo sąlygą. O pa- 
tys nepraranda absoliučios savo prigimties laisvės. Taigi, be 
abejonės, įvyksta visa, ką dievas įžvelgia ateity įvyksiant, ta- 
čiau kai kurie iš tų dalykų atsiranda dėl laisvo sprendimo; 
nors jiems lemta atsirasti, tačiau atsiradę nepraranda nuosavos 
prigimties: pirmiau, negu įvyksta, jie gali neįvykti. Taigi kokią 
reikšmę turi tai, kad nėra būtinybės, jeigu visais atvejais vis- 
kas vyksta ne būtinybei, o dieviškajam pažinimui sąlygojant? 
Būtent štai kokią. Neseniai duotame pavyzdyje apie tekančią 
saulę ir einantį žmogų abu reiškiniai tuo metu, kai vyksta, 
negali nevykti, tačiau pirmasis iš jų turi egzistuoti prieš pra- 
dėdamas vykti, antrasis — nebūtinai. Lygiai taip pat tai, ką 
dievas laiko dabar esančiais dalykais, be abejonės, egzistuoja, 
tačiau vieni iš jų priklauso nuo tų dalykų būtinumo, kiti — 
nuo kuriančiųjų galios. Vadinasi, gryna tiesa buvo tai, ką pa- 
sakėme: dieviškojo žinojimo atžvilgiu tie dalykai yra būtini, 
tačiau, vertinant juos apskritai, yra laisvi nuo būtinybės ryšių, 
Lygiai taip pat visa, ką patiriame pojūčiais, jeigu perduosi 
protui, bus bendra, o jeigu stebėsi apskritai, bus atskira. Ta- 
čiau, pasakysi, jeigu aš galiu pakeisti sumanymus, tai panai- 
kinsiu apvaizdą, kadangi tai, ką ji numatys, aš atsitiktinai pa- 
keisiu. 

Atsakysiu. Tu iš tiesų gali pakeisti savo sumanymą, tačiau, 
kadangi teisingoji apvaizda dabar mato, jog tu tai gali pada- 
ryti ir ar darysi, ir kokiu būdu keisi, tai negali išvengti jos 
numatymo; lygiai kaip negali pabėgti nuo stebinčios akies 
žvilgsnio, nors ir laisva valia darytum įvairius darbus. Bet, 
pasakysi, kaipgi? Argi mano sprendimas pakeis dieviškąjį ži- 
nojimą, jeigu aš panorėsiu dabar vieno, paskui — kito, ar pri- 
klausomai nuo to keisis dieviškasis žinojimas? Jokiu būdu. 
Visus būsimus įvykius aplenkia dieviškasis regėjimas, jis 
atšaukia bei pasuka juos atgal į savo supratimo dabartį. Ta- 
čiau nekeičia, kaip manai, savo numatyme tai to, tai kito, bet, 
mesdamas vieną žvilgsnį, aplenkia tavo pakeitimus ir juos 
apima. Šį sugebėjimą viską apimti ir matyti dabartyje dievas 
įsigijo ne iš būsimų dalykų eigos, bet iš savo vieningumo. Čia 
slypi atsakymas į klausimą, kurį tu neseniai iškėlei, kad būtų 
netinkamas dalykas, jeigu, kaip sakoma, mūsų būsimi poelgiai 
būtų dievo žinojimo priežastis. Juk ta žinojimo jėga, savo da- 
bartiniu suvokimu viską apimdama, nustato visiems dalykams 

ribas ir nelieka nieko skolinga ateičiai. O kadangi dalykų pa- 
dėtis yra tokia, mirtingiesiems lieka nepakeista sprendimo lais- 
vė. Todėl norams, išsilaisvinusiems iš būtinybės, įstatymai tei- 
singai teikia bausmes ir dovanas. Tačiau virš visko stovi ste- 
bėtojas, visa žinantis dievas, ir jo matymo visada amžina 
dabartis sutampa su būsimų mūsų poelgių kokybe, skirdama 
geriems dovanas, blogiems — bausmes. Ir ne veltui yra į dievą 
sudėtos viltys ir maldos: jeigu jos yra teisingos, negali būti 
nepatenkintos. 


Versta iš J.-P. Migne, Patrologiae cursus comp- 
letus. Series Latina Patrologiae Graecae, vol. 63, Pa- 
risiis, 1882, p. 814—820; 839—842; 847—849; 858— 
862. Vertė E. Ulčinaitė, 

sofistas, Sokrato ir Periklio bi- 
čiulis bei mokytojas, 142. 
Darėjas — persų karalius (VI-—V a. 
p. m. e.), 49, 276, 392, 403. 
Dedalas — gr. mit., 86, 214. 
Dekamnichas — 276. 
Deksandras — 259. 
Deksijas — tariamas Ksenoiano Ko- 
lofoniečio tėvas, 47, 48. 
Demetra — gr. mit., 39, 111. 
Demetrijas Falerietis-- Atėnų val- 
dovas, rašytojas, istorikas, filo- 
sofas, retorius (1V--HI a. p. m. 
e.), 26, 48, 70, 72, 80, 81, 147, 
339, 351, 379. 

Abderiečio 


Demetrijas Poliorketas — Atėnų val- 
dovas (IV—I a. p. m. e.), 339. 

Demilas -- 71. 

Demofontas — 126. 

Demokritas Abderietis — gr. filoso- 
fas materialistas (V-IV a. p. 
m. e.) 25, 26, 56, 59, 63— 67, 
79—94, 97, 99, 103, 104, 108, 
161, 164, 228, 231, 289—-296, 
346, 417. 

Derdas —- Aminto žudikas, 275. 

Diagoras Milosietis — gr. poetas, De- 
mokrito mokinys, 264. 

Diana —- rom. mit., 41. 

Dikajarchas — gr. filosofas peripa- 
tetikas (IV a. p. m. e.), 89, 360. 

Diodoras Sicilietis — gr. filosofas 
epikūrietis, istorikas (I a. p. m. 
e.), 379. 

Diogenas Laertietis— gr. filosofas, 
rašytojas (III m. e. a.), 6, 23, 
25, 31, 34, 37—40, 42, 44, 47— 
49, 53—56, 69, 70, 76, 79, 80, 
99, 105, 107, 117, 131, 141, 142, 
148, 290, 339, 340—346, 348, 
351, 355, 356, 358, 359, 362, 
392. 

Diogenas Sinopietis — gr. filosofas 
kinikas (IV a. p. m. e.), 338. 

Diogenas Seleukietis — gr. filosofas 
stoikas (II a. p. m. e.), 349. 

Dioklas Fliuntietis — tarentiečių Fi- 
lolajo ir Eurito mokinys, 39. 

Dionas — Sirakūzų tirono Dionisijo 
Vyresniojo žentas, Platono 
draugas, 276—278, 415. 

Dionisas — gr. mit., 111. 

Dionisijas Vyresnysis — Sirakūzų ti- 
ronas (V—IV a. p. m. e.), 262, 
263, 266. 

Dionisijas - Jaunesnysis — Dionisijo 
Vyresniojo sūnus, Sirakūzų ti- 
ronas, 276, 277, 278, 280. 

Dionisodoras — 147. 

Diopitas — Atėnų karo vadas, De- 
mosteno pasekėjas (IV a. p. m. 
e.), 61. 

Domicianas, Tiltas Flavijus — Romos 
imperatorius (I m. e. a.), 351. 

Druzas Libonas — 397. 

Duridas  Samietis — gr. istorikas, 
Aristotelio ir Teofrasto moki- 
nys, 25, 142. 

Dzeusas — gr. mit., 77, 90, 130, 150, 
178, 184, 191, 197, 204, 21t, 
216, 219, 221, 353, 356, 406— 
408. 


Echekralas Fliuntietis — gr. filoso- 
2 pitagorietis (IV a. p. m. e.), 


Edipas — gr. mit., 366. 

Eksamijas — Talio Miletiečio tėvas, 
25, 28. 

Empedoklis Agrigentietis -— gr. filo- 
sofas materialistas (V a. p. m. 
e.), 23, 32, 48, 53, 54, 59, 61— 
64, 67, 76, 77, 230, 298, 346. 

Enagoras Kiprietis — 275, 

Enijus, Kvintas — rom. poetas (III-- 
Ii a. p. m. e.), 324, 433, 438. 

Epafroditas — imperatoriaus Nerono 
favoritas, 351. 

Epameinondas —- tebiečių karo va- 
das (IV a. p. m. e.), 40. 

Epicharmas Sirakūzietis — gr. poe- 
tas, dramaturgas (V a. p. m. e.), 
48, 113. 

Epifanijas — krikščioniškų raštų au- 
torius (III m. e. a.), 90. 

Epiktetas Hieropolietis — rom. filo- 
sofas stoikas (I-II m. e. a.) 
6, 351—354, 405, 409. 

Epikūras Samietis — gr. helenizmo 
epochos filosofas materialistas 
(TV—III a. p. m. e.), 8, 63, 67, 
83, 86, 88, 91, 119, 127, 289—- 
296, 300—303, 307, 322, 323, 
337, 344, 346, 354, 374, 375, 
379, 385, 390, 413. 

Epimenidas Kretietis-— gr. poetas, 
filosofas ir pranašas (VI a. p. 
m. e.), 47. 

Erasistratas — 112. 

Eratostenas Kirėnietis — gr. geogra- 
ias, matematikas, astronomas 
(II a. p. m. e.), 76. 

Erotas — gr. mit., 52. 

Eschilas Elėjietis — gr. rašytojas tra- 
gikas (VI--V a. p. m. e.), 7, 
59, 147. 

Eteoklis — gr. mit., 412. 

Eubulas — Anaksagoro  Klazomenie- 
čio tėvas, 70. 

Eubulidas Miletietis — gr. filosofas, 
sokratikas megarietis (IV a. p. 
m. e.), 147. 

Eudemas Rodietis — gr. mokslinin- 
kas, Aristotelio mokinys, 26, 
239, 240. 

Eudoksas  Knidietis — gr. moksli- 
ninkas, Archito Tarentiečio ir 
Platono mokinys, 39. 

Euelicnas — 264. 

Euforbas — gr. mit, 38. 


Euhemeras Mesanietis — gr. filoso- 
tas, rašytojas (IV—INI a. p. m. 
e.), 347, 348. 

Euklidas Aleksandrietis — gr. mate- 
matikas (III a. p. m. e.), 448, 
449. 

Eurilochas Larisietis — 144. 

Euripidas Salaminietis — gr. poetas 
tragikas (V a. p. m. e.), 7, 50, 
59, 71, 97, 101, 142, 143, 147, 


273, 276. 
Euristiratas — Anaksimeno Miletiečio 
tėvas, 34, 35. 


Euritas  Tarentietis — gr. filosofas 
pitagorietis, 39. 

Eusebijas Cezarėjietis — krikščioniš- 
kų raštų autorius (II—IV m. 
e. a.), 49, 108, 301. 

Eutidemas — Kefalo sūnus, 174, 176. 

Eutikratas — Onomarcho sūnus, 259. 

Ezopas — gr. pasakėčių kūrėjas 
(Vi a. p. m. e.), 7, 147. 


Faetontas — gr. mit., 71. 

Fainaretė — Sokrato motina, 142. 

Falaridas Rodietis — Akrago tironas 
(VI a. p. m. e.), 274, 432, 

Fantonas Eliuntietis-— gr. filosofas 
pitagorietis, 39. 

Favorinas Arelatietis — Hadriano lai- 
kų gr. filosofas sofistas, 31, 48, 
71, 80, 88, 143, 144, 146. 

Fedonas Elidietis — Sokrato moki- 
nys, Platono bičiulis, 6, 147, 
162, 164, 166, 174, 175, 274. 

Fedra — gr. mit., 366. 

Fedras — Pitoklio sūnus, filosofijos 
gerbėjas, 162, 174. 

Felicionas — 388, 389. 

Ferekidas Atėnietis — gr. istoriogra- 
fas (V a. p. m. e.), 49. 

Fidijas Atėnietis — Atėnų skulpto- 
rius (V a. p. m. e.), 60, 61, 97. 

Filebas — Platono dialogų persona- 
žas, 174. 

Filipas Makedonietis — Makedonijos 
karalius (IV a. p. m. e.), 289. 

Filipas Opietis — Platono mokinys, 
175. 

Filipas —- Aristofano sūnus, rašyto- 
jas, komikas, 86. 

Filodemas Gadarietis — gr. filosofas 
epikūrietis ir poetas (I a. p. m. 
e.), 87, 91. 

Filolajas Tarentietis — gr. filosofas 
ir astronomas, Pitagoro moki- 
nys, 39, 81. 

Filonas Aleksandrietis — graikų-žy- 
dų mistinės filosofijos atstovas 
(I a. p. m. e—I m. e. a.), 443— 
445, 451, 459. 

Filositas — 389. 

Filostratas Flavijus — gr. filosofas 
sofistas (H—III m. e. a.), 107. 

Fokas Samietis — 26. 

Fokilidas — gr. mokslininkas (V a. 
p. m. e.), 49. 

Foksas — Chalkidės tironas, 260. 

Frinichas — Atėnų politikas (V a. 
p. m. e.), 263. 

Frontonas, Markas Kornelijus —- 
rom. rašytojas, retorius, Marko 
Aurelijaus mokytojas (II m. e. 
a.), 352. ' 


Galionas, Lucijus Junijus — retorius, 
Senekos brolis, 367. 

Gelijus, Auias — rom. rašytojas (Il 

k m. e. a.), 362. 

Gelonas — Sirakūzų tironas (V a. p. 
m. e.), 256, 277, 278, 284, 285. 

Glaukas Regijietis— gr. rašytojas 
(V—IV a. p. m. e), 81. 

Glaukonas — Platono brolis, 145, 
176, 186, 187, 200, 202, 204, 
205, 209, 215—218, 225, 

Glaukonidas — 145. 

Gorgijas Leontinietis — gr. filosofas 
sofistas (V—IV a. p. m. e.), 
102, 109, 110, 162, 174, 338. 


Hadrianas, Publijus Elijus — Romos 
imperatorius (II m. e. a.), 351. 

Hanibalas — Romos karo „vadas 
(IH—II a. p. m. e.), 349, 

Hanonas Kartaginietis — kartaginie- 
čių karo vadas (III a. p. m. e.), 
266. 

Harmodijas — Atėnų tirono Hipar- 
cho žudikas, 275. 

Harpastė — 393. 

Hefaistas — gr. mit., 111. 

Hegesibulas — Anaksagoro Klazo- 
meniečio tėvas, 70. 

Hegesistratas — tariamas Demokrito 
Abderiečio tėvas, 80. 

Hekatajas Miletietis — gr. |ogogra- 
fas (VI—V a. p. m. e), 42, 48. 

Hekatonas Rodietis— gr. filosofas 
stoikas, Panaitijo mokinys (II 
a. p. m. e.), 358, 388. 

Hektoras — gr. mit., 86. 

Hekabė — gr. mit., 392. 

Helanokratas Larisietis — 275. 

Helena — gr. mit., 252. 

Heliodoras — gr. rašytojas romanis- 
tas (III m. e. a.), 7. 

Helvidijus  Priskus, Gajus — rom. 
filosofas stoikas (I m. e. a.), 
415. 

Hera — gr. mit., 77. 

Herakleodoras — Orėjo 
257. 

Heraklidas Pontietis — gr. filosofas, 
Platono mokinys (IV a. p. m. 
e.), 27, 38, 76, 147. 

Heraklidas Tarsietis — Antipatro 
Tarsiečio mokinys, 357. 

Heraklidas Ainietis — 276. 

Heraklis — gr. mit., 50, 102. 

Heraklitas Efesietis — gr. iUosotab 
materialistas, dialektikas (V1Ą4- 
Va p m. e), 9, 15 17, 18, 
21—23, 26, 41—48, 56, 61, 97, 
99, 143, 162, 163, 244, 333, 346, 
389, 417. 

Herakontas — tariamas 
Efesiečio tėvas, 42. 

Herilas Karlaginietis — gr. filosofas, 
stoiko Zenono mokinys, 340. 

Herkulis Etojietis — gr. mit., 366. 

Hermipas — gr. filosofas peripateti- 
kas (II—IH a. p. m. e), 39, 
42, 48, 72, 76, 82, 89, 146. 

Hermis — gr. mit., 38. 

Hermogenas — gr. filosofas, Hiponi- 
ko sūnus, 86. 

Hermotimas — gr. mit., 38, 39. 

Herodotas Halikarnasietis— gr. is- 
torikas (V a. p. m. e), 7, 25, 
26, 29, 80, 302, 307, 318. 

Hesiodas  Askrietis-— gr. poetas 
(VII—VII a. p. m. e.), 7, 42, 
47, 50, 152, 277, 448. 

Hieronas — Sicilijos valdovas (V a. 
p. m. e.), 48, 278, 280, 284. 

Hieronimas Rodietis — gr. filosofas 
peripatetikas (HI a. p. m. e.) 
27, 72, 301. 

Himenajas — gr. mit., 324. 

Hiparchas — Peisistrato sūnus, Atė- 
nų tironas (VI a. p. m. e.), 175. 

Hiparchas Nikėjietis — gr. astrono- 
mas (II a. p. m. e.), 82. 

Hiparinas — Dionisijo Vyresniojo 
sūnus, 263. 

Hipijas Elidietis — gr. filosofas so- 
fistas (V a. p. m. e.), 26, 45, 
103, 109, 174, 175. 

Hipobotas — 38, 42, 76. 

Hipokratas — gr. filosofas materia- 


archontas, 


Heraklito 


listas (V—IV a. p. m. e.), 56, 
82, 97, 417. 

Hipolitas — krikščioniškų raštų au- 
torius (II m. e. a.), 32, 35, 44, 
83. 

Hiponas Samietis — gr. filosofas (V 
a. p. m. e.), 28. 

Hiponikas — Kalijo tėvas, 113. 

Homeras — gr. legendinis poetas, 7, 
42, 44, 47, 50, 71, 75, 77, 85, 
125, 147, 152, 199, 324, 360, 
361, 436, 448. 

Horacijus Flakas, Kvintas — Romos 
poetas (I a. p. m. e.), 77, 404. 


Ibikas-— gr. poetas lyrikas (VI a. 
p. m. e.), 49, 

Idomenėjas Lampsakietis — gr. ra- 
šytojas, istorikas, Epikūro mo- 
kinys ir bičiulis (IV—IIH a. p. 
m. e.), 142, 143. 

Ifiadas — gr. politikas, 264. 

Ifijanasa — Ifigenija, gr. mit., 324. 

lfikratas Atėnietis — atėniečių karo 
vadas (IV a. p. m. e.), 145. 

Ionas Chijietis — gr. poetas istori- 
kas (V a. p. m. e.), 144. 

Ionas Efesietis — Sokrato laikų gr. 
rapsodas, 175. 

Isokratas Atėnietis — gr. oratorius 
(V—IV a. p. m. e.), 38, 73. 
Itaigenas — Meliso Samiečio tėvas, 

56. 


Jahvė — žydų mit., 443. 

Jamblichas Chalkidietis— gr. filo- 
sofas neoplatonikas (II—IV m. 
e. a.), 37, 343, 448, 449. 

Joanas  Stobietis— gr. rašytojas 
(V m. e. a.), 45, 91, 341. 

Jupiteris — rom. mit.,, 403, 434, 435. 

Justas Tiberijadietis — žydų rašyto- 
jas (I m. e. a.), 146. 

Justinas — ankstyvosios krikščiony- 
bės rašytojas (II m. e. a.), 39. 

Jozefas Flavijus — žydų istorikas 
(I m. e. a.), 39. : 


Kadmas — gr. mit., 26. 

Kalaischras — 115. 

Kalanas — indų gimnosofistas, Alek- 
sandro Makedoniečio mokyto- 
jas, 39. 

Kaliadas — Atėnų archontas (V a. 
p. m. e.), 147. 

Kalijas — Atėnų turtuolis,  sofistų 
mecenatas (V a. p. m. e.), 70, 
113, 142, 145. 


32. Antika 


Kaliklis — gr. filosofas sofistas (V 
a. p. m. e.), 103. 

Kalimachas Aleksandrietis — gr. 
poetas (HI a. p. m. e.), 26. 

Kalipsė — gr. mit., 251. 

Kalistas — 391. 

Karneadas Kirėnietis — gr. filosofas 
skeptikas (IHI—II a. p. m. e.), 
39, 103, 105, 119, 361. 

Kasandras -— Makedonijos valdovas 
(WV—III a. p. m. e.), 339. 

Katonas, Markas — Romos politikas, 
rašytojas (III-II a. p. m. €.), 
379, 381, 398, 399, 402, 415, 
469. 

Katonas Jaunesnysis — Katono Vy- 
resniojo proanūkis (I a. p. m. 
e.), 381. 

Katonas Vyresnysis — Romos politi- 
kas (II—II a. p. m. e.), 381. 

Katulas, Gajus Valerijus — rom. 
poetas (I a. p. m. e.), 7, 299. 

Kefalas — garsus Platono laikų ora- 
torius Pirėjuje, 175, 176. 

Kibistas — Talio sūnus arba įsūnis, 
27. : 

Kinadonas — Agesilajo laikų  są- 
mokslininkas, 265. 

Kipselas — Korinto tironas (VII a. 
p. m. e.), 274, 284. 

Kiras — persų karalius (VI a. p. m. 
e.), 27, 49, 276, 432. 

Klaudijus — Romos imperatorius (I 
m. e. a.), 351, 366. 

Kleandras — Gelos tironas (V a. p. 
m. e.), 285. 

Kleantas Asietis — gr. filosofas stoi- 
kas, Zenono mokinys (IV— III 
a. p. m. e.), 339—341, 343, 344, 
348, 355—-357, 436. 

Kleistenis — Sikiono tironas (VI a. 
p. m. e.), 284, 285. 

Kleitofontas — Trasimacho mokinys, 
175, 178. 

Kleitomachas — gr. filosofas skepti- 
kas (II a. p. m. e.), 103, 119. 

Klementas Aleksandrietis — krikš- 
čioniškų raštų autorius (II-— 
HI m. e. a), 38, 44, 48, 50, 


89, 90, 108. 
Kleobulinė — Talio Miletiečio  mo- 
tina, 25. 


Kieomenas — Spartos karalius (VI 
a. p. m. e.), 340. 

Kleonimas Spartietis — Spartos kara- 
liaus Kleomeno II sūnus, 257. 

Kleopatra — 275. 

Kleotimas — 263. 

Klonas — 71. 

Kcdras — gr. mit., 274. 

Ko/otas Lampsakietis - gr. filosofas, 
Epikūro mokinys ir pasekėjas 
(IV-—-III a. p. m. e.), 45, 91. 

Konkuranijus — 381. 

Kononas — atėniečių karo vadas 
Peloponeso karo metu, 146. 

Kotis — Trakijos karalius (IV a. p. 
m. e.), 276. 

Krasas — romėnų kilmės plebėjas, 
cenzorius (I a. p. m. e.), 381, 
403. 

Kratajas — 275. 

Kratetas — gr. filosofas kinikas (IV 
a. p. m. e.), 338, 339. 

Kratilas -- gr. filosofas,  Heraklito 
mokinys, Platono mokytojas, 
86, 111, 162, 174. 

Kresas — Lidijos karalius (VI a. p. 
m. e.), 27, 392. 

Kritijas — Atėnų tironas, Sokrato 
mokinys, 103, 111, 115, 135, 
136, 144, 174. 

Kritonas  Atėnietis — gr. filosofas, 
Sokrato mokinys, 6, 143, 153— 
158, 174, 175. 

Kronas — gr. mit., 131. 

Ksantipė —- Sokrato žmona, 145, 
346. 

Kseniadas Korintietis — gr. filosofas 
sofistas (V a. p. m. e.), 132. 


Ksenofanas Elėjietis- - Anaksimand- 
ro mokinys, 20, 21, 26, 42. 
Ksenofanas Kolofonietis — gr. filo- 

sofas (VI-V a. p. m. e.), 47-— 


50, 109, 132. 
Ksenofanas Lesbietis-— gr. poetas, 
48. 


Ksenofilas Chalkidietis — gr. filoso- 
fas pitagorietis (V a. p. m. e.), 
39 


Ksenofontas Atėnietis — gr. istori- 
kas, Sokrato mokinys (V—IV 
a. p. m. e), 72, 137, 141, 142, 
143, 145, 147. 

Ksenokratas Chalkedonietis — gr. fi- 
losofas skeptikas (IV a. p. m. 
e.), 89, 338, 360. 

Kserksas — persų karalius (V a. p. 
m. e.), 70, 80, 276. 

Kurijus Dentatas, Manijus -- Romos 
konsulas (I a. p. m. e.), 381. 

Kvintilianas, Markas Fabijus — rom. 
rašytojas (I m. e. a.), 442. 


498 


Lachetas — gr. mit., 162, 174. 

Lakidas  Kirėnietis— gr. filosofas 
(III a. p. m. e.), 340. 

Laktancijus, Cecilijus Firmianas — 
krikščionių rašytojas (IU-—IV 
m. e. a.), 431, 436. 

Lamproklis Atėnietis— gr. poetas, 
rašęs ditirambus (V a. p. m. 
e.), 145. 

Lelijus — Romos plebėjas (II a. p. 
m. e.), 360, 430, 432, 435—437, 
441. 

Leontas Salaminietis — atėniečių ka- 
ro vadas Sokrato laikais, 144. 

Leukipas — Demokrito mokytojas, 
63, 80, 83, 85, 99, 291. 

Licinijus — romėnų kilmės plebėjas, 
pretorius (I a. p. m. e.), 403. 

Ligdamis — Nakso tironas (VI a. p. 


m. e.), 262. 

Likofronas — gr. filosofas sofistas, 
103. 

Likonas — vienas Sokrato kaltintojų, 
146. 


Lisandras — gr. karo vadas (V a. 
p. m. e.), 254, 265. 

Lisidas Tarentietis — gr. filosofas pi- 
tagorietis, Epameinondo auklė- 
tojas, 40, 145. 

Lisijas —- Kefalo sūnus, 146, 174, 
176. 

Lisipas Sikionietis — gr. skulptorius 
(IV a. p. m. e), 140, 147. 

Lisis — 126. 

Livijus, Tiltas — rom. istorikas, lite- 
ratas (I a. p. m. e.), 7. 

Longas — gr. rašytojas romanistas 
(I m. e. a.), 7. 

Lucilijus — rom. filosofas, poetas, 
Senekos bičiulis, 351, 363, 365—- 
367, 384, 388, 392, 394—-396, 
399, 400, 402, 404. 

Lukanas, Markas Anėjus — rom. 
poetas (I m. e. a.), 469. 

Lukianas  Samietis — gr. filosofas, 
satyrikas (II m. e. a.), 7, 48. 

Lukrecijus, Titas — rom. poetas (I a. 
p. m. e), 7—9, 63, 70, 73, 76, 
82, 84, 86, 291—302, 322, 323, 
336, 401. 


Maksimas  Tirietis— gr. filosofas 
neoplatonikas (II m. e. a.), 45. 

Mausolas — Karijos (Maž. Azija) 
satrapas (IV a. p. m. e.), 71. 

Medėja — gr. mit., 366, 408. 


Megaklis — gr. politikas (VI a. p. 
m. e.), 276. 

Meletas — gr. tragikas, vienas Sok- 
rato kaltintojų, 140, 146, 147, 
346. 

Melisas Samietis — gr. filosofas, 
Parmenido mokinys, 22, 23, 56, 
91. 

Memijas — gr. poetas, oratorius (I 
a. p. m. e.), 329. 

Meneksenas — Sokrato 
175. 

Menelajas — gr. mit., 38. 

Meroikėjas — Epikūro laiško adre- 
satas, 302, 303. 

Menonas Tesalietis— gr.  tilosofas 
sofistas, Gorgijo mokinys, 110, 
111, 146, 162, 166, 174. 

Metonas — Empedoklio Agrigentie- 
čio senelis, 76. 

Metrodoras Lampsakietis — Anaksa- 
goro mokinys, 71. 

Milonas — gr. atletas (VI—V a. p. 
m. e.), 246, 

Minas — gr. mit, 152, 175. 

Mironas — Sikiono tironas, 285. 

Mitridatas II — Ponto karalius (IV 
a. p. m. e), 277. 

Mitridatas VI -— Ponto karalius (I 
a. p. m. e.), 239, 

Mnasonas — 259. 

Mnesajas — 259. 

Mnesarchas — Pitagoro Samiečio tė- 
vas, 38. 

Mnesilochas — Euripido giminaitis, 
142. 

Mozė — žydų mit., 453, 458. 

Musajas — gr. mit., 152. 

Musonijus Ruias, Gajus — Nerono 
laikų rom. filosofas stoikas, 351. 


mokinys, 


Nausifanas — gr. filosofas,  Demo- 
krito pasekėjas (IV a. p. m. e.), 
290. 

Neantas Kizikietis — gr. retorius, is- 
torikas (IlI a. p. m. e.), 42. 

Neantas — 38. 

Neilėjas — 26. 

Nelėjas Skepsietis — gr. filosofas, 
Teofrastro mokinys, 238, 240. 

Neronas, Klaudijus Cezaris — Romos 
imperatorius (1 m. e. a.), 350, 
351. 

Nestidė — gr. mit., 77. 

Nikasikralas — 91. 

Nikomachas — Aristotelio Stagirie- 
čio tėvas, 227. 


Nikomachas — Aristotelio Stagirie- 
čio sūnus, 43, 141, 239, 240. 

Nomentanas — garsus Romos lėbau- 
tojas Horacijaus laikais, 374. 

Nonijus, Marcelijus — rom. gramati- 
kas (IV m. e. a.), 430. 


Odisėjas — gr. mit, 125, 152. 
Oinopidas Chijietis— gr. astrono- 
mas (V a. p. m. e.), 81. 

Okeanas — gr. mit., 27. 
Onomarchas — fokidiečių karo va- 
das (IV a. p. m. e.), 239, 
Orestadas — gr. filosofas pitagorie- 

tis, Parmenisko amžininkas, 48. 
Orfėjas — gr. mit., 152. 
Origenas — krikščionybės teologas, 
neoplatonizmo šalininkas (1I-- 
II m. e. a.), 43, 45, 346. 
Ortagoras — Sikiono tironas (VII a. 
p. m. e. I pusė), 284. 
Ortomenas — tariamas Ksenofano 
Kolofoniečio tėvas, 47. 
Ovidijus Nasonas, Publijus — rom. 
poetas (I a. p. m. e—1 m. e. 
a.), 480. 


Pachetas — atėniečių karo vadas (V 
a. p. m. e.), 259. 

Pakuvijus — Sirijos valdovas (I a. 
p. m. e.), 389. 

Palamedas — gr. mit, 152, 205. 

Pamiilas — gr. filosofas, Platono mo- 
kinys, 290. 

Pamtilė — 26, 144. 

Panaitijas  Rodietis — gr. filosofas 
stoikas (II a. p. m. e.), 48, 274, 
285, 349, 350, 359—362. 

Papirijus,  Fabianas — rom. filoso- 
fas eklektikas (I m. e. a.), 351. 

Parmenidas Elėjietis— gr. filosofas 
elėjietis (VI-V a. p. m. e.) 
21—-23, 34, 48, 51, 53, 54, 56, 
6t, 82, 91, 97, 162—164, 167, 


174, 175, 298. 
Parmeniskas — gr. filosofas pitago- 
rietis, 48. 


Pausanijas — Spartos karalius (V— 
IV a. p. m. e), 254, 266, 275. 


Peisistratas — Atėnų tironas (VI a. 
p. m. e.), 262, 274, 284, 440. 

Pentilas — 276. 

Periandras — Korinto tironas, vienas 
iš septynių išminčių (VIL-—-VI 
a. p. m. e.), 260, 275, 284. 

Periklis — Atėnų demokratijos va- 
das (V a. p. m. e.), 59—61, 67, 
72, 101, 135, 

Persajas  Kitijietis — gr. filosofas 
stoikas, Zenono mokinys (III a. 
p. m. e.), 339, 347, 348, 357. 

Piras Delietis — 39. 

Piretas — Parmenido  Elėjiečio tė- 
vas, 48. 

Pironas Elidietis —- gr. filosofas 
skeptikas (IV-—III a. p. m. e.), 
103—106, 117, 119, 290, 337, 
346. 

Pitagoras  Samietis — gr. filosofas 
idealistas (VI a. p. m. e.), 18, 
19, 26, 29, 37—42, 47—49, 8t, 
436, 444, 449. 

Pitoklis — Epikūro laiško adresatas, 
295, 302. 

Pitonas Ainietis — 276. 

Platonas  Atėnietis— gr. filosofas 
idealistas (V—IV a. p. m. e.), 
5—9, 26, 45, 51, 53, 54, 63, 67, 
86, 87, 97, 99, 103, 105, 107, 
109— 111, 127, 137, 141, 142, 
145—148, 153, 158, 161—176, 
227—232, 234, 236, 238, 243, 
284, 290, 337, 342, 348—350, 
360, 379, 392, 408, 439, 440, 
444, 446, 448, 449, 476. 

Plaulas, Titas Marcijus — rom. ko- 
mediografas (III-II a. p. m. e.), 
7 


Plinijus Vyresnysis — rom.  rašyto- 
jas, mokslininkas (I m. e. a.), 
88, 442. 

Plotinas Likopolietis— gr. filosofas 
neoplatonikas (III m. e. a.), 51, 
444—450, 460, 466. 

Plutarchas Cheronėjietis — gr. ra- 
šytojas, istorikas, filosofas (1— 
II m. e. a), 6, 7, 16, 32, 35, 
39, 45, 51, 59, 61, 74, 75, 83, 
88, 90, 91, 238. 

Plutas -- gr. mit., 46, 299. 

Polemarchas — Kefalo sūnus, 176, 
178. 

Polemonas Atikietis — gr. filosofas, 
Zenono  Kitijiečio mokytojas 
(IV a. p. m. e.), 338. 

Polibijas Melagopolietis — gr. isto- 
rikas (II a. p. m. e.), 45, 299, 
350. 

Polidamantas Skotusietis — garsus 
Sokrato laikų atletas, 176. 
Polieuktas -—- Atėnų politikas ir ora- 

torius, Demosteno bičiulis, 146. 

Polignotas Tasietis — gr. dailininkas 
(V a. p. m. e.), 338. 

Polikletas Argietis — Atėnų skulp- 
torius (V a. p. m. e.), 97. 
Polikratas — Samo tironas (VI a. p. 

m. e.), 19, 31, 146, 280. 

Polimnastas Fliuntietis — gr. filoso- 
fas pitagorietis, 39. 

Polineikas — gr. mit., 412. 

Pompėjus, Gnėjus — Romos konsu- 
las (I a. p. m. e.), 417. 

Pomponijus Atikas, Titas — rom. fi- 
losofas epikūrietis (I a. p. m. 
e.), 387. 

Porfirijas Tirietis— gr. filosofas 
neoplatonikas (III m. e. a.), 37, 
39, 45, 445, 447, 448, 460. 

Poseidonas — gr. mit., 111. 

Poseidonijas Apamėjietis — gr. filo- 
sofas stoikas (II-I a. p. m. e.), 
89, 299, 300, 349, 350, 358— 
365. 

Praksiadas — Anaksimandro Miletie- 
čio tėvas, 31, 32. 

Prodikas Kėjietis — gr. filosofas so- 
fistas (V a. p. m. e.), 102, 103, 
111—114. 

Proklas — Atėnų filosofas neoplato- 
nikas (V m. e. a.), 51, 86, 448, 
449, 

Proksenas — gr. filosofas sofistas, 
(V a. p. m. e.), 103, 

Protagoras Abderietis — gr. filoso- 
fas sofistas (V a. p. m. e.), 82, 
87, 99—104, 107—109, 135, 162, 
174, 

Protarchas — gr. filosofas sofistas 
103. 

Psametichas — Korinto tironas, 284. 

Pseudodionisijas — 115. 

Pseudoplatonas — 111, 113. 

Ptolemėjas, Klaudijus — gr. moksli- 
ninkas (II m. e. a.), 442, 448, 
449. 


Radamantas — gr. mit., 152. 
Romulas — rom. mit., 436, 438. 
Rutinas Chalkidietis — 126. 

Rustikas, Julijus — rom. filosofas 
stoikas, Marko Aurelijaus mo- 
kytojas, 352. 

Rutilijus Lupas, Publijus — liaudies 
tribūnas (I a. p. m. e), 379. 


Saliustijus  Krispas, Gajus — rom. 
istorikas (I a. p. m. e.), 7, 299. 


Sapio Lesbietė— gr. poetė (VIL— 
VI a. p. m. e.), 7. 
Sardanapalas — paskutinis 
karalius, 276, 

Satyras  Kalatietis— gr. biografas 
(I-II a. p. m. e.), 72. 

Scipionas Afrikietis, Publijus Kor- 
nelijus — rom. karo vadas (IIl— 
ši a. p. m. e.), 349, 360, 399, 
429— 440. 

Sekstas Empirikas— gr. filosofas 
skeptikas (II—III m. e. a.), 6, 
43, 50, 51, 75, 79, 84, 90, 99, 
103, 105—109, 111, 115, 117— 
119, 134, 341, 348. 

Seneka, Lucijus Anėjus— rom. fi- 
losofas stoikas (1 a. p. m. e.— 
I m. e. a.), 29, 108, 344, 350— 
354, 363, 365, 366, 404, 436. 

Severas — Marko Aurelijaus brolis, 
415. 

Seutas — karo vadas Trakijoje (IV 
a. p. m. e.), 277. 

Stairas  Bosporietis— gr. filosofas 
stoikas (Il a. p. m. e), 340. 

Silenas Chijietis — gr. mitografas 
(MI—II a. p. m. e), 71. 

Simachas, Kvintas Aurelijus — rom. 
oratorius, politikas (IV—V m. 
e. a), 44. 

Simas — 264. 

Simplikijus — gr. filosofas (VI m. e. 
a.), 28, 29, 34, 51, 53, 54, 56— 
58, 70, 73, 74. 

Sisifas — gr. mit, 103, 115, 152. 

Skopas Kranonietis — 144. 

Skribonija — Libono Druzo teta, 397. 

Smerdis — 276. 

Sofoklis Kolonietis — gr. poetas tra- 
gikas (V a. p. m. e.), 7, 59, 97. 

Sofroniskas — Sokrato Atėniečio tė- 
vas, 142, 146. 

Sokratas  Atėnietis— gr. filosofas 
idealistas (V—IV a. p. m. e), 
6, 8, 9, 39, 63, 81, 82, 103, 107, 
110, 113, 114, 135—149, 153— 
158, 162—164, 166, 168, 174— 
176, 178, 182, 183, 186, 196, 
212, 213, 216, 225, 226, 228, 
284—286, 338, 344, 346, 397, 
410, 413, 417. 

Solonas — Atėnų įstatymų leidėjas 
ir poetas (VIL-—VI a. p. m. e.), 
72, 221. 

Sotionas Aleksandrietis — gr. filoso- 
ias peripatetikas (II m. e. a.), 
42, 47, 48, 71. 


Asirijos 


Spartakas — vergų sukilimo (74— 
71 m. p. m. e.) Romoje vadas, 
299, 

Spintaras — Aristokseno tėvas, 143. 

Stilponas Megarietis — gr. filosofas 
(IV a. p. m. e.), 338. 

Strabonas Pontietis— gr. mokslinin- 
kas, geografas (I a. p. m. e.), 
39, 238. 

Stratonas Lampsakietis — gr. filoso- 
fas peripatetikas (IN a. p. m. 
e.), 89, 

Sula, Lucijus Kornelijus — rom. ka- 
ro Vadas, diktatorius (I a. p. 
m. e.), 239. 


Tacitas, Publijus Kornelijus — rom. 
istorikas (I-II m. e. a.), 7, 442. 

Talis Miletietis — gr. filosofas, vie- 
nas iš septynių išminčių (VII— 
VI a. p. m. e.), 15, 16, 25—32, 
47, 436. 

Tantalas — gr. mit., 70. 

Tarkvinijus Priskus, Lucijus — Ro- 
mos imperatorius (V a. p. m. 
e.), 438. 

Tauras — 362. 

Teagenas Nisietis — Megaros tiro- 
nas (VII a. p. m. e.), 262. 
Teaitetas — Sokrato šalininkas, 51, 

107, 142, 145, 162, 174. 

Telamonas — gr. mit., 152. 

Temistoklėja Delfietė — Delfų žynė, 
38. 

Teodorikas — Ostgotų karalius (V— 
VI m. e. a.), 449. 

Teofrastas Lesbietis— gr. filosofas, 
Aristotelio mokinys ir pasekė- 
jas (IV—II a. p. m. e), 35, 
48, 87, 238, 239, 290, 302, 360, 


386. 
Teognidas — gr. poetas (VI a. p. 
m. e.), 304. 


Teopompas — 279. 

Teopompas Tirėnietis— gr. istori- 
kas (IV a. p. m. e.), 38. 

Teresijas — gr. mit., 473. 

Tertulianas, Kvintas Septimas Flo- 
rensas — rom. krikščioniškų 
raštų autorius (II-I m. e. a.), 
87. 

Tesėjas — gr. mit., 153. 

Tespidas — gr. rašytojas tragikas 
(VI a. p. m. e.), 49. 

Tetija — gr. mit., 27. 

Timajas — gr. istorikas (IV—II a. 
P. m. e.), 33. 

Timajas Lokrietis--— gr. filosofas pi- 
tagorietis (V a. p. m. e.), 39, 
48, 76, 162, 164, 174, 175. 

Timofanas — Korinto tironas, 264. 

Timonas Fliuntietis— gr. filosofas 
skeptikas, Pirono mokinys (IV— 
II a. p. m. e.), 47, 70, 103, 104, 
117, 118, 142, 290. 

Tindaras — gr. mit., 330, 331. 

Tiranionas Amisietis — gr. gramati- 
kas (I a. p. m. e.), 239. 

Tirtajas — gr. poetas (VII a. p. m. 
e.), 147, 265. 

Tirtamas — 87. 

Trajanas, Markas Ulpijus — Romos 
imperatorius (II m. e. a.), 351, 
419. o 

Trasėjas, Publijus — rom. respubli- 
konų bei stoikų šalininkas, 415. 

Trasibulas — Mileto tironas (VII— 
VI a. p. m. e.), 275, 278, 284. 

Trasilas —-- gr. retorius (I m. e. a.) 
79, 81, 174. 

Trasimachas Chalkedonietis — gr. 
filosofas sofistas (V a. p. m. e.), 
103, 176—179, 181--184, 186— 
188, 190—193, 196, 261. 


Triptolemas — gr. mit, 152. 

Trivija — gr. mit., 324. 

Trofonijas — gr. mit, 114. 

Tuberonas, Kvintas — rom. filosofas 
stoikas, Panaitijo mokinys, 360. 

Tukididas — Atėnų istorikas (V a. 
p. m. e.), 7, 61, 72, 97. 


Venera -— rom. mit., 326. 

Veras — Marko Aurelijaus senelis, 
414. 

Vergilijus Maronas, Publijus - - rom. 
poetas (I a. p. m. e), 7, 396. 

Vespasianas, Titas Flavijus — Romos 
imperatorius (I a. p. m. e.), 
419, 


Zenodotas Melosietis — gr. gramati- 
kas (II a. p. m. e.), 73. 


Zenonas Elėjietis — gr. filosofas (V 
a. p. m. e.), 22, 23, 53, 54, 63, 
82, 87, 102, 109. 

Zenonas  Kitijietis— gr. filosofas, 
stoikų mokyklos įkūrėjas (IV— 
III a. p. m. e.), 338—350, 355—- 
357, 379, 436. 


ANTIKINIŲ VIETOVARDŽIŲ RODYKLĖ 


Abderai — miestas Trakijoje, 82, 83, 
90, 99, 107. 

Abidas — miestas Troadoje, 264. 

Acherontas — požemio karalystės 
upė, 324. 

Agrigentas -— miestas Sicilijoje, 61, 
76. 

Aigina — sala Sarono įlankoje, 263. 

Aigospotamai — upė Trakijos Cher- 
soneso pusiasalyje, 71. 

Akademas — giraitė netoli Atėnų, 
162. 

Aleksandrija — miestas Egipto šiau- 
rėje, 240, 341, 443, 445, 447. 

Alopekė — demas Atikoje, 142, 
146. 

Ambrakija — miestas Epire, 257, 
260, 275. 

Amfipolis — miestas Makedonijoje, 
143, 148, 258, 203. 

Amisas — miestas Ponte, 239. 

Antisa — miestas Lesbo saloje, 258. 

Apamėja — miestai Sirijoje ir Me- 
sopotamijoje, 349, 363, 

Apolonija — miestai Bitinijoje, Iliri- 
joje, Misijoje ir Trakijoje, 258, 


264. 

Argas — miestas Peloponese, 126, 
256, 260, 274. 

Arginūsai —trys salelės Eolidėje, 
144. 


Asas — miestas Troadoje, 339, 355. 

Astapas — upė Etiopijoje, 126. 

Atėnai — polis Atikoje, 5, 14, 26, 
31, 47, 59—-61, 63, 66, 70, 81, 
97, 99, 115, 126, 135, 136, 139, 
142, 148—150, 161, 162, 169, 
176, 227, 228, 238, 239, 255— 
263, 274, 284, 290, 338, 339, 
341, 349, 432, 433, 440, 447— 
449. 


Atika — sritis Vidurio Graikijoje, 
148. 
Aulidė — uostas Bojotijoje, 324. 


Babilonas — miestas Mesopotamijo- 
je, 13—15, 83. 

Babilonija — valstybė Mesopotami- 
joje, 349. 

Bizantija — miestas prie Trakijos 
Bosporo, 258. 

Bosporas —- sąsiauris Trakijoje, 340. 

Branchidai — Apolono orakulas ne- 
toli Mileto, 38. 


Cezarėja — miestas Palestinoje, 108. 

Chalkedonas — miestas Bitinijoje, 
89. 

Chalkidė — miestai Etolijoje ir Eu- 
bojos saloje, 228, 238, 260, 285. 

Chalkidikė — pusiasalis tarp Traki- 
jos ir Termos įlankų, 148. 

Chijas — Jonijos sala Egėjo jūro- 
je, 258, 264. 

Chitas — vietovė Jonijoje, 258. 


Delas — sala Egėjo jūroje, 39, 153. 

Delfai — miestas Fokidėje, 38, 109, 
114, 144, 259. 

Delijas — miestas Bojotijoje, 143, 
148. 

Dzanklė — miestas Sicilijoje, 47. 


Efesas — miestas Jonijoje, 15, 17, 
41, 42, 97. 

Egėjas — jūra tarp Balkanų ir Ma- 
žosios Azijos pusiasalių, 227. 
Egiptas -— valstybė Afrikos šiaurėje, 
13, 14, 15, 27, 29, 38, 80, 83, 
126, 162, 173, 239, 280, 289, 

445, 

Elėja — miestas Pietų Italijoje, 20, 
22, 23, 47, 48, 63, 162, 
Elidė — sritis Peloponese, 104, 264, 


337. 
Elimėja — sritis ir miestas Makedo- 
nijoje, 275. 


Epidamnas — miestas Ilirijoje, 259, 


Epidauras — miestas Peloponese, 
254. 

Eretrija — miestas Eubojos saloje, 
264. 


Eritrai — miestelis Bojotijoje, 263. 
Etiopija — valstybė Afrikoje, 80. 
Etna — vulkanas Sicilijoje, 76, 77. 


Faleras — demas Atikoje ir senasis 
Atėnų uostas, 26, 48, 70, 72, 
81, 147, 339. 

Farsalas — miestas Tesalijoje, 264. 

Finikija — valstybė Viduržemio jū- 
ros rytinėje pakrantėje, 15, 26. 

Fliuntas — miestas Peloponese, 39, 

Fokidė — sritis Vidurio Graikijoje, 
259. 

Frigija — sritis Mažosios Azijos 
šiaurės vakaruose, 351. 


Gela — miestas Sicilijoje, 285. 


Hadas — požeminė mirusiųjų kara- 
lystė, 38, 71, 148, 152, 157, 158, 
204, 219, 304, 

Helada — senovės Graikijos pava- 
dinimas, 47. 

Helikė — miestai Peloponese ir Te- 
salijoję, 419. 


Helikonas — kalnynas Bojotijoje, 
324. 

Heraja — miestas Peloponese, Arka- 
dijoje, 257. 


Heraklėja — miestai Tesalijoje, Jo- 
nijoje, Bitinijoje, Trakijoje, 147, 
261—264. 

Herkulanas — miestas Italijoje, 419. 

Hesliaja — miestas Eubojos saloje, 
sritis Tesalijoje, dėmas Atikoje, 
259, 

Hieropolis — miestas Frigijoje, 351. 


Ilionas — antrasis Trojos pavadini- 
mas, 206. 


Istmas — sąsmauka, jungianti Pelo- 
ponesą ir Vidurio Graikiją, 144, 
156. 


Istras — miestas prie Dunojaus, 262. 

Jonija — sritis Mažojoje Azijoje, 
15, 60, 76. 
Julidė — miestas Kėjo saloje, 102. 


Kanai — miestas Pietų Italijoje, 361. 

Kanobas — uostas Nilo deltoje, 357. 

Kartagina — finikiečių valstybė ir 
miestas Afrikos šiaurėje, 266, 
285, 286, 340. 

Katanė — miestas Sicilijoje, 47. 

Kėjas — sala Egėjo jūroje, 102, 111. 

Kimė — miestas Eolidėje, 261. 

Kipras — sala Viduržemio jūroje, 
275, 338. 

Kitijas — miestas Kipro saloje, 338, 
339, 355. 

Kizikas — miestas prie Helesponto 
sąsiaurio, 81. 

Klazomenai — miestas Jonijoje, 70, 
258. 

Knidas — miestas ir pusiasalis Dori- 
dėje, 263, 264. 

Kolofonas — miestas Jonijoje, 47— 
50, 132, 290. 

Korintas — sritis ir miestas Pelopo- 
nese, 147, 274, 279, 284. 

Korsika — sala Viduržemio jūroje, 
351. 

Kosa — Doridės sala Viduržemio 
jūroje, 261. 

Kreta —sala Viduržemio jūroje, 
153, 156, 173. 

Krotonas — miestas Pietų Italijoje, 
19, 39, 


Laertė — miestas Kilikijoje, 6, 23, 
25, 31, 34, 37—40, 42, 44, 47— 
49, 53—56, 69, 70, 76, 79, 80, 
105, 107, 117, 141, 142, 290, 
340—342, 355, 359. 
Lakedaimonas — senas Spartos sri- 
ties ir miesto pavadinimas, 156, 
254, 264—266, 285, 434, 
Lampsakas — miestas prie Helespon- 
to sąsiaurio, 71, 72, 290. 
Larisa — miestai Tesalijoje, Eolidė- 
je ir Lidijoje, 263, 264, 275. 
Leontinai — miestas Sicilijoje, 102, 
274, 285. 
Lesbas — Jonijos sala Egėjo jūros 
šiaurėje, 48, 228. 
Likopolis — miestas Egipte, 445, 


Lokrai — miestas Pietų Italijoje, 
266. 


Makedonija — valstybė prie šiauri- 
nių Graikijos sienų, 227, 289, 
337, 339. 

Mantinėja — miestas 

Arkadijoje, 260. 

Masalija — miestas Galijoje, 262. 

Megara — sritis ir miestas Vidurio 
Graikijoje, 157, 256, 261, 262. 

Meroja — miestas Etiopijoje, 126. 

Mesėnija — sritis Peloponese, 265. 

Metapontas —- miestas Italijoje, 39. 

Metroonas -— Atėnės šventykla, 146. 

Miletas —- miestas Jonijoje, 14, 15, 
19, 26, 28, 29, 32, 34, 262. 

Mitilėnė — miestas Lesbo saloje, 
259, 276, 290. 


Peloponese, 


Naksas —sala Egėjo jūroje, 262. 

Nikopolis — miestas Ambrakijos 
įlankoje, 351. 

Nilas — upė Egipte, 29, 111. 

Notijas — uostas Jonijoje, 258. 


Olimpas — kalnas tarp Makedonijos 
ir Tesalijos, 436. 

Olimpija — olimpinių žaidynių vieta 
Elidėje, 71. 

Orėjas — miestas Eubojos saloje, 
257. 

Orkas — požemio karalystė, 324. 


Peloponesas — didžiulis pusiasalis 

